
PRATARMĖ 


Romos imperija nuo Augusto iki Marko Aurelijaus laikų davė Viduržemio 
pajūrio šalims ilgą taiką, leido suklestėti ūkiui ir kultūrai. O kokia dinastija 
tuo metu valdė Kiniją? Ir kas tada ten dėjosi? Ar jau buvo Didžioji kinų 
siena ir Šilko kelias? Visi žino, kad kryžininkai kovojo su sultonu Saladinu. 
O kaip atrodė arabų ir islamo pasaulis anapus kryžininkų valstybių? Kas 
iš tiesų yra sultonas? O kalifas? Kada majai pradėjo statytis šventyklas ir iš 
kur atėjo actekai? Kas įvyko Rusijoje tuo metu, kai Liuteris sukurstė refor- 
maciją; kaip ir kada Anglijos kolonijinė imperija apžiojo Indiją? 

Šiandien gyvename globaliame pasaulyje, netgi globaliame kaime, bet 
vargu ar prisimename bent vieną Kinijos imperatorių. Tačiau viskas tam- 
pa vaizdinga ir velniškai įdomu, jei, žvelgdami į savo pačių istoriją, į Vo- 
kietijos ir Europos istoriją, sužinome, kas tuomet darėsi pasaulyje. Taip 
pažvelgti į praeitį bandys padėti ši knyga. Žinoma, visų pasaulio istorijos 
įvykių nesudėsi į kelis šimtus puslapių ir neįsprausi tarp dviejų knygos 
viršelių. Esama daugiatomių veikalų, skirtų vien Cezario, Bismarcko, Ri- 
chelieu biografijoms. Yra 120 puslapių traktatų apie Kinijos istoriją (tru- 
kusią daugiau nei 5000 metų) ir 1000 puslapių monografijų apie Pirmąjį 
pasaulinį karą (kuris baigėsi po ketverių metų). 

Kitados istorijos knygos buvo daugiau ar mažiau „metraščiai“, įvykių 
chronologijos. Šioje knygoje anaiptol neketinu atsisakyti datų, kurių taip 
bijo moksleiviai. Istorija yra, taip sakant, iš prigimties chronologiška. Bet 
skaičiai — tai tik abstrakcijos, tiktai karkasas. Aš linkęs atsparos tašku pa- 
sirinkti tam tikrą sąvoką. Kokie konkretūs istorijos įvykiai siejami su žo- 
džiais „Kanosa“, „kontrreformacija“ arba „Mogolų imperija“? Kada Tibete 
atsirado dalailamos? Tokiais terminais įvardijamos temos, kurias pravartu 
apžvelgti. Ir jei tik tam tikroje laiko ašyje pasirodo kas įdomaus kur nors 
kitur pasaulyje, pasikeičia ir veiksmo vieta. O kadangi knygoje viskas ap- 
rašoma papuslapiui, tai kartais tenka ir šiek tiek už akių užbėgti, ir grįžti 
mažumėlę į praeitį. 


Šiaip ar taip, tokiu būdu įmanoma plačiau pažvelgti į pasaulio istoriją. 
Ir pastebėti globalius sąryšius, kurie anksčiau nekrito į akis. Juk Čingis- 
chanas su savo mongolų kariuomene ne tik drumstė ramybę lenkams 
ir rusams — jo žygių reikšmė kur kas didesnė. O priežastys, dėl kurių 
šiandien Iranas yra fundamentalistinė religinė šiitų valstybė, nors ir labai 
senos (jų šaknys glūdi Persijos istorijoje), bet visai konkrečios. Net ir nau- 
jausia pasaulinė finansų rinkos krizė nenukrito iš dangaus. 

Man jau metas kuo nuoširdžiausiai padėkoti šio rašinio kritikėms po- 
nioms Ilsei Koch ir Barbarai Werner van Benthem, kurios negailėdamos 
laiko vertingomis pastabomis padėjo man suvaldyti begalę medžiagos. 
Ačiū ir Eichborno leidyklai, kuri buvo man labai palanki, kai rengiau šią 


knygą. 


2010 m. balandis WS 


VISKAS PRASIDĖJO 
NUO AKMENS 


(apie 2,7 mln.-2600 m. pr. Kr.) 


2,7 mln. m. 


pr. Kr. 


LEDYNMETIS IR AKMENS AMZIUS 


Kai danų istorikas Christianas Jirgensenas Thomsenas (1788—1865) stojo 
vadovauti Šiaurės muziejui, esančiam Kopenhagoje, ir ėmėsi pertvarkyti 
rinkinius, jam krito į akį, kad akmeniniai radiniai yra seniausi, bronziniai — 
vėlesni, o geležiniai — naujausi. Thomsenas ir padalijo ankstyvąją žmonijos 
(ypač Europos) istoriją į akmens amžių, bronzos amžių ir geležies amžių. 


LEDYNMETIS Mintį, kad Alpių ledynai kitados galėjo būti užėmę kur 
kas didesnį plotą, pirmieji pareiškė Šveicarijos gamtininkai. Badeno privat- 
docentas Karlas Friedrichas Schimperis (1803—1867) išplėtojo tą mintį ir 
apie 1835 m. Miunchene, skaitydamas paskaitas apie „Pasaulinę vasarą ir 
pasaulinę žiemą“, išdėstė klimato kaitos teoriją; tais laikais tai buvo be galo 
drąsi idėja. 

Šveicarijos Juroje Schimperis tyrinėjo eratinius radinius, tai yra uo- 
lienų nuolaužas, akivaizdžiai gulinčias ne ten, kur susidarė, ir jų vilkimo 
pėdsakus. 1837 m. jis sukūrė ode (!) „Apie ledynmetį“. Tai tarsi žodžio 
„ledynmetis“ gimimo liudijimas. Schimperis nuosekliai neaprašė savo at- 
radimų, todėl buvo gerokai primirštas. Jo kolega šveicaras Louis Agassiz 
geriau nei kiti suprato Schimperio idėjas ir sėkmingiau jas propagavo. 


PLEISTOCENAS Kodėl kilo tie apledėjimai, suformavę kraštovaizdį, 
neaišku iki šiol. Tik tvirtai žinoma, kad jie prasidėjo maždaug prieš 2,7 mi- 
lijono metų, o paskui kas keliasdešimt arba kelis šimtus tūkstančių metų 
klimatas smarkiai keitėsi. Tad nėra pagrindo kalbėti apie vieną ledynmetį 
ankstyvaisiais Žemės istorijos laikais, nes tarp ledynmečių vis įsiterpdavo ilgi 
šilto klimato laikotarpiai. Tas Žemės istorijos laikotarpis vadinamas pleis- 
tocenu. Paskutinėje jo fazėje, maždaug nuo 100 ooo iki 10 ooo m. pr. Kr. 
klimato kaita buvo ypač didelė. Prieš 20 ooo metų ledyno pakraštys siekė 
50 km į pietus nuo Berlyno. Po 5000 metų ledai jau nebedengė „Berlyno“, o 
dar po 4—5 tūkstantmečių ledynas pasitraukė ir nuo Baltijos pakrantės. 

SENASIS AKMENS AMŽIUS Senasis akmens amžius prasidėjo 
maždaug prieš 2,5 milijono metų, kai ankstyvieji hominidai, tokie kaip 
Homo habilis ir Homo ergaster, Afrikoje ėmė gamintis pirmus akmeni- 
nius įnagius, ir tęsėsi tol, kol medžiotojai ir rinkėjai naujajame akmens 
amžiuje, prieš 10 000—12 ooo metų, tapo sėslūs. Taigi sėsli gyvensena ne 
tokia jau ir sena. Būdingiausi to meto hominidų įrankiai — akmeniniai 
pleištai. Įgudusi archeologo akis dažnai tik iš to ir sprendžia, kad čia būta 
žmonių. Kaulų randama daug rečiau. 


NEANDERTALIEČIAI Žmogus, kurio liekanos rastos Neanderio 
slėnyje („slėnis“ vokiškai Tal), prie Diuseldorfo, gyveno maždaug 42 ooo 
m. pr. Kr. Jo kaulų 1856 m. aptiko Elberfeldo mokytojas Carlas Fuhltrot- 
tas ir kaipmat suprato, kad tai pirmykštis žmogus, bet mokslo pasaulis to 
išsyk nepripažino. 

Vadinamajame viduriniame pleistocene neandertaliečiai buvo paskli- 
dę milžiniškame plote nuo Pietų Rusijos, Rytų Anatolijos ir Artimųjų 
Rytų iki pat Portugalijos. Tačiau toje didžiulėje teritorijoje vienu metu 
gyveno, ko gero, ne daugiau kaip 10 ooo neandertaliečių. Ir, žinoma, tik 
pietinėse Europos platumose — įpiečiau 50 platumos laipsnio (maždaug 
sulig Frankfurtu, Kijevu). Juk toliau į šiaurę viską dengė ledynas. Taigi 
Neanderio slėnio radinys — apskritai vienas iš šiauriausių. 

Seniausiems radiniams apie 125 ooo metų, bet manoma, kad šio tipo 
žmogus atsirado kur kas anksčiau — gal net prieš 500 ooo metų. Nean- 
dertaliečiai jau mokėjo sukurti ugnį, gaminosi ietis bei pleištus ir dažnai 
kraustėsi iš vienos vietos į kitą, kad geriau išnaudotų gamtos išteklius. 
Šiuo metu jau žinoma šimtai neandertaliečių stovyklaviečių po atviru 
dangumi. Buvo manoma, kad jie, kaip ir vėliau atsiradę kromanjoniečiai, 
gyveno urvuose, bet tik todėl, kad ten daug geriau išsilaikė senoviniai 
radiniai. 

Vidurinį akmens amžių archeologai skirsto į kelias epochas, o visų 
jų pavadinimus sieja su radinių vietomis Prancūzijos pietvakariuose. Se- 
niausia yra Mustjė epocha (apie 120 o000—40 ooo m. pr. Kr.). Ji sutampa 
su paskutiniu ledynmečiu — Viurmo*. Galimas daiktas, kad toje epochoje 
tūkstančius metų vieni šalia kitų gyveno ir neandertaliečiai, ir kromanjo- 


* Lietuvoje tada buvo Nemuno ledynmetis (čia ir toliau pateikiamos pastabos — vertėjo). 

2,5 mln. m. 


pr. Kr. 


500 000— 
30 000 m. 


pr. Kr. 


niečiai. Šiaip jau pastarieji priskiriami Orinjako epochai (40 000—-30 ooo 
m. pr. Kr.). 

Visai neseniai DNR analizės metodu įrodyta, kad 110 o00-50 ooo 
m. pr. Kr. neandertaliečiai ir Homo sapiens kartu gyveno Artimuosiuose 
Rytuose ir keisdavosi genais. Kitaip sakant, kai kurie lytiškai santykiavo 
vieni su kitais. Taigi ir kiekvienas iš mūsų yra šį tą paveldėjęs iš neander- 
taliečių. 


AKMENS AMŽIAUS ŽMONĖS 
IR JŲ MENAS 


Kro Manjonas yra archeologijos radinių vieta Prancūzijoje, Dordonės de- 
partamente. Čia 1868 m. Vezero slėnyje, viename urve, archeologai ap- 
tiko gyvenvietės liekanų ir penkių žmonių griaučius, priskiriamus maž- 
daug 30 ooo metų senumo hominidų tipui. 


KROMANJONIEČIAI Kromanjoniečiai laikomi ankstyvaisiais 
Homo sapiens sapiens. Iš pradžių jie gyveno ledynmečio sąlygomis — ark- 
tiniame šaltyje, tundroje, kurioje beveik nebuvo medžių. Garsieji urvų 
piešiniai rodo, kad jie tikėjo visokiais medžioklės burtais, taigi turėjo 
religijos užuomazgų. Buvo puikiai prisitaikę prie klimato ir pasižymėjo 
meniniais gabumais, mokėjo apdirbti akmenis, kaulus, mamutų iltis, ga- 
mino drabužius ir papuošalus, virė valgį ant karštų akmenų ir konservavo 
maisto produktus. Spėjama, kad kromanjoniečiai išrado ir lanką su strė- 
lėmis, ir žvėrių spąstus. 


SENIEJI AUSTRALIJOS GYVENTOJAI Tuo metu žmonės apsi- 


gyveno ir Australijoje. Storoje ledynų dangoje buvo įšalę labai daug van- 
dens, užtat vandenynai gerokai nuslūgę; Australijos kontūrai atrodė visai 
kitaip, ji kartu su Naująja Gvinėja sudarė didesnį sausumos plotą — Sun- 
dą. Šį būsimosios Australijos žemyną buvo kur kas lengviau pasiekti iš 
Indijos vandenyno salų nei dabar, nes sąsiauriai tarp jų buvo siauresni ir 
seklesni. 

Senieji Australijos gyventojai greit pasklido po visą žemyną ir išnaiki- 
no kone visus tenykščius stambiuosius žvėris. Dar ir 1770 m., kai Aus- 
traliją atrado Jamesas Cookas, tenykščiai žmonės tebebuvo medžiotojai 
ir rinkėjai. 


40 000— 
30 000 m. 


pr. Kr. 


Apie 40 000 


m. pr. Kr. 


35 000 m. 
pr. Kr. 


Apie 33 000 
m. pr. Kr. 


Apie 25 000 
m. pr. Kr. 


SENIAUSI DAILĖS KŪRINIAI Švabijos Albe (Pietvakarių Vo- 
kietija), Lonės slėnyje, yra toks Fogelherdo urvas; jame 2006 m. suras- 
tas seniausias iki šiol žinomas žmonijos dailės kūrinys — 30 centimetrų 
aukščio statulėlė iš mamuto ilties, šiek tiek ornamentuota, vaizduojanti 
žmogų su liūto galva. Jai maždaug 35 ooo metų. Ten pat Švabijos Albe, 
prie Blauboireno, Geisenklesterlio urve, prieš kokius 36-32 tūkstančius 
metų būta akmens amžiaus žmonių stovyklos. Geisenklesterlis pagarsėjo 
fleitomis iš paukščių kaulų — jos laikomos seniausiais pasaulio muzikos 
instrumentais. Gretimame Hole Felzo urve aptikta Veneros figūrėlė, da- 
tuojama maždaug 35 ooo m. pr. Kr. Visi Švabijos urvų dailės dirbiniai yra 
senesni už Pietų Prancūzijos urvų sienų tapybą. 


LEDYNMEČIO „LUVRAS“ 1994 m. Jeanas-Marie Chauvet sukėlė 
sensaciją, kai Pietų Prancūzijoje, Ardešo slėnyje, atrado nepaprastą urvą. Jis 
vadinamas Ledynmečio Luvru, arba Katedra, nes jame yra daugybė net. 
kėtinai gerai išsilaikiusių ir nepaprastai tikroviškų paveikslų ant uolų, nu- 
tapytų tarp 33 000—30 ooo m. pr. Kr. Tame Šovė urve išlikę apie 300 sienų 
tapybos kūrinių, juose vaizduojama per 400 gyvūnų. Kiek jaunesnė yra 
uolų tapyba Koskero urve Viduržemio jūros pakrantėje netoli Marselio: ją 
1991 m. nardydamas surado Henri Cosguer, mat mūsų laikais įėjimas į tą 
urvą yra žemiau jūros lygio. Ten pripiešta ir jūrų gyvūnų, ir paukščių. 


VILENDORFO VENERA Vilendorfo Venera ilgai garsėjo visame 
pasaulyje kaip seniausias paleolito dailės kūrinys. 11 cm aukščio klintinė 
statulėlė, vaizduojanti moterį plačiais klubais ir didelėmis krūtimis, buvo 
atrasta 1908 m. Vilendorfe (Žemutinė Austrija, prie Dunojaus). Manoma, 
kad jai kokie ze ooo metų. Paskui Europoje ir Sibire aptikta dar maždaug 
200 panašių venerų, tiesa, ne taip gerai išsilaikiusių. Yra pagrindo manyti, 
kad ta figūrėlė buvo kulto objektas, ko gero, skirta vaisingumo ritualui. 
Vadinasi, didžiuliame plote gyvavo kažkas panašaus į bendrą pirmykštę 
religiją. 


Kas įvyko paskui? Veneros buvo skaptuojamos klimato šaltėjimo laikotar- 
piu La Graveto kultūros plotuose, prieš paskutinio ledynmečio kulmina- 
ciją. Iš tų laikų žinoma daugybė kapų, taip pat ir su įkapėmis — ginklais, 
papuošalais. Vėlesnių (Soliutrė kultūros) žmonių pėdsakų archeologai 

daugiausia yra suradę Ispanijoje. Anuomet šaltis buvo toks baisus, o ledynai 
tiek išplitę, kad visi Homo sapiens spruko iš Europos — arba išmirė. Naujieji 
europiečiai nebedirbo naujų venerų, tačiau gana greitai išplito žemyne. 


ALTAMYRA IR LASKO Vėlyviausi ir vis dar žinomiausi urvai su 
akmens amžiaus tapyba yra Altamyros urvas Šiaurės Ispanijoje ir Lasko 
urvas Vezero slėnyje (Prancūzija, Dordonės departamentas). Altamyra 
buvo atrasta dar 1868 m., bet jos piešiniai — tik 1879-aisiais, kai aštuon- 
metė žemės savininko dukrelė atsitiktinai pamatė „galvijų atvaizdus“ 
urvo lubose. Lasko urvas aptiktas 1940 m. 

Lasko ir Altamyros uolų piešiniai datuojami 17 o00—15 ooo m. pr. 
Kr. ir priskiriami Madleno kultūrai (nuo 22 ooo m. pr. Kr.). Tais laikais 
klestėjo stambiųjų žvėrių medžioklė. Žvėrių atvaizdai (vietomis užtepti 
vieni ant kitų), manoma, atspindėjo maginę religiją: jais žyniai šamanai 
bandė užkerėti medžiojamus žvėris, tokius kaip elniai, šiauriniai elniai 
ir laukiniai arkliai. Madleniečiai medžiojo išmoningiau, naudojo, pavyz- 
džiui, harpūnus, mėsą virė duobėse, gamino papuošalus, turėjo religines 
apeigas ir tikėjo pomirtinį gyvenimą. Yra pagrindo manyti, kad Lasko 
urvo gyventojai turėjo jau ir astronomijos žinių, mat tam tikri to urvo 
taškai žymi tuometinę žiemos saulėgrįžos vietą. 


HOLOCENAS Jo pavadinimas reiškia naujausią epochą; Žemės isto- 
rijos chronologijoje jis eina po pleistoceno. Klimatas tiek atšilo, kad prieš 
maždaug 7000 metų Europoje visai nebeliko ledo! Šiaurės pusrutulio 
gyventojai seniai buvo tapę sėslūs; Kinijos, Egipto ir Mesopotamijos upių 
slėniuose mezgėsi aukštųjų kultūrų pradmenys. Ledynų vėl atsirado tik 
po gero tūkstantmečio. Ir mes gyvename holocene. 


MEDŽIOTOJAI IR RINKĖJAI Ištirpus ledynams akmens am- 
žius dar anaiptol nesibaigė. Liko tie patys žmonės, jie ir toliau ieškojo 
prieglobsčio urvuose, prireikus gal pasistatydavo ir šiaudinę pastogę arba 
palapinę iš žvėrių kailių (suklodavo juos ant karčių), panašią į indėnų tipį 
arba Sibiro ir Mongolijos klajoklių jurtą, ir taip gindavosi nuo darganos. 
Pamažu tobulėjo akmeniniai įrankiai, atsirado jau ir laivelių, rogių, 
molinių puodų, naminių gyvulių (šunų), laikino sėslumo ir žemdirbystės 
pradmenų. Tačiau metalų apdirbimo vis dar nebuvo nė kvapo. 


17 


Apie 16 o00 
m. pr. Kr. 


Nuo 13 000 


m. pr. Kr. 


Apie I2 o00— 
IO OOO m. 


pr. Kr. 


PIRMIEJI AMERIKOS GYVENTOJAI Senovės Australijos gy- 
ventojų giminaičiai arba kaimynai, gyvenantys Sibire, tikriausiai brovėsi 
vis toliau į šiaurės rytus. Didžiausią paskutinio ledynmečio atšalimą jie 
bus „peržiemoję“ Pietų Sibire ir dėl to sugaišę dar porą tūkstantmečių. Iš 
ten jie kur kas vėliau, vėlyvajame akmens amžiuje (apie 13 o00—12 ooo 
m. pr. Kr.), patraukė tolyn per ano meto sausumos sąsmauką Beringiją, 
kurios vietoj dabar tyvuliuoja jūra. Ko gero, tai įvyko per neilgą 2—3 tūks- 
tantmečių pertrauką, kai Beringija buvo jau nusimetusi ledo šarvus, bet 
dar neužtvindyta, nes dar anaiptol ne visi ledai spėjo ištirpti ir vandenyno 
lygis buvo gana žemas. Taip bent aiškina tradicinė teorija. Bet naujakuriai 
galėjo keliauti ir jūrų pakrantėmis arba per Šiaurės Atlantą pagal ledyno 
kraštą. 


Kas įvyko paskui? Tiek Pietų, tiek Šiaurės Amerikoje akmens amžius 
pasibaigė ne išsyk visame žemyne kaip Europoje, o tik kai kuriuose re- 
gionuose (Šiaurės Amerikos pietuose, Centrinėje Amerikoje), kur apie 
1000 m. pr. Kr. gyvavo pirmosios sėslių žemdirbių ir keramikų kultūros, 
o kukurūzai buvo auginami jau ir anksčiau. Tuo metu senovės Egiptas 
buvo jau perkopęs klestėjimo viršūnę, Senoji Babilonija, Minojo, Mikėnų 
kultūros ir Hetitų karalystė — jau sužlugę, o indoeuropiečių žemdirbių 
bendruomenės į šiaurę nuo Alpių senokai tapusios sėslios. 


NEOLITO REVOLIUCIJA - 
NAUJASIS AKMENS AMZIUS 


Naujajame akmens amžiuje, nuo 11 500 m. pr. Kr., žmonės tapo sėslūs, 
kūrė nuolatines gyvenvietes ir bendruomenes, kuriose jau pradėjo ryškėti 
darbo pasidalijimas. Jokia kita žmonių „visuomeninio“ elgesio permaina 
nelaikoma tokia lemiama kaip tasai perėjimas nuo rinkimo ir medžioklės 
prie žemdirbystės ir gyvulininkystės. 


DERLINGASIS PUSMĖNULIS Savaime aišku, akmens amžiaus 
žmonės nelipo ant barikadų ir nešaukė unisonu: neolito revoliucija! Tą 
terminą tik 1936 m. pirmąsyk pavartojo Australijos mokslininkas Vereas 
Gordonas Childe'as, sekdamas „pramoninės revoliucijos“ pavyzdžiu. Skir- 
tingose šalyse neolito revoliucija vyko ne tuo pat metu. Anksčiausiai į pa- 
žangos kelią stojo dabartiniai Artimieji Rytai, nusidriekę nuo Nilo slėnio 
per Jordaną aukštyn iki Eufrato ir Tigro ištakų, o paskui pagal tas dvi upes 
pasroviui ligi Persijos įlankos. Žemėlapyje to regiono kontūrai šiek tiek pri- 
mena pusmėnulį. Anuomet (maždaug nuo 11 oo0 m. pr. Kr.) klimatas tuose 
kraštuose, net iki Sacharos, buvo labai palankus augalams, daug drėgnesnis 
nei dabar, bet jau ir pakankamai šiltas — visai kaip rojuje. Žmonės ten kūrėsi 
nuolatinėse gyvenvietėse, augino laukines žoles, veisė gyvulius ir pirmąsyk 
ėmė kaupti atsargas. Naujovė buvo ir molinės plytos, iš kurių galima statyti 
stačiakampius namus. Mat iki tol visi būstai būdavo apskriti. Žiedžiamasis 
ratas irgi išrastas toje ankstyvoje žmonijos kultūros fazėje. 


SENIAUSIEJI MIESTAI Šioje Derlingojo pusmėnulio srityje kūrėsi 
ir seniausi pasaulio miestai, buvo statomos šventyklos. Naujausių kasinė- 
jimų duomenimis, tai vyko jau ir pačioje neolito revoliucijos pradžioje. 
Gebekli Tepės šventykla (apie 9500 m. pr. Kr.) yra šešiais tūkstantme- 
čiais senesnė už piramides; tą nuostabą keliantį akmeninį pastatą jau rado 
pirmieji Jericho naujakuriai. Jo reikšmė paaiškėjo tik 1994 m. Ta šventyk- 

II O00 M. pr. 
Kr. 


Maždaug 
nuo 9500 m. 


pr. Kr. 


la — tai tarsi ankstesnių akmens amžiaus epochų paminklas, kurį pavel- 
dėjo neolitas. Čia stūkso kelių metrų aukščio stulpai, ištašyti iš vientiso 
klinties luito, o į juos remiasi gulsti akmens blokai; dalis tų stulpų susta- 
tyti ratu. Kol kas atkasta 40 tokių stulpų, bet archeologai spėja, kad dar 
150 Slypi po Gebekli Tepės nuolaužų kalnu. Tokiai šventyklai pastatyti 
prireikė ir sumaniai organizuoti darbus, ir pristatyti marias maisto. Ligto- 
liniai medžiotojai ir rinkėjai nebūtų įstengę to padaryti. 

Kitoje Anatolijos vietoje, netoli dervišų miesto Konijos, yra dar vienas, 
tik neseniai atrastas archeologinis objektas — Čatal Chiujukas, seniausia 
pasaulyje žinoma gyvenvietė. Maždaug nuo 7400 m. pr. Kr. ilgiau kaip 
tūkstantį metų joje gyveno iki 10 ooo žmonių. Įdomu, kad tenai, nors 
nebuvo nei šventyklos, nei valdovo rūmų, aptikta sienų tapybos kūrinių 
su gyvūnų atvaizdais, aiškiai skirtų kulto reikmėms. Šių dienų žmones 
Čatal Chiujukas stebina kaip įspūdinga išimtis, nes paskui dar ne vieną 
tūkstantį metų niekur neatsirado jokios panašios miesto tipo gyvenvie- 
tės. Miestų su mūro pastatais ir darbo pasidalijimui pritaikyta struktū- 
ra, kuriuose tikrai ilgai be pertraukos buvo gyvenama, tik apie 5000 m. 
pr. Kr. ėmė rastis visai kitoje šalyje - Mesopotamijos pietuose. Neolito 
laikų Mesopotamijai būdingos telių tipo gyvenvietės, priskiriamos va- 
dinamajai Obedo kultūrai, ant kurios pamatų tiesiogiai išaugo šumerų 
kultūra. 7000—4000 m. pr. Kr. telių tipo gyvenvietėse spietėsi tūkstančiai 
žmonių. Jie gyveno vienoduose namuose, sumūrytuose iš molinių plytų. 
Tokie pastatai nebuvo amžini, todėl per tuos tūkstantmečius ant namų 
griuvėsių ir iš jų buvo statomos vis naujos gyvenvietės, kol toje vietoje 
išaugdavo geroka kalva. Iš to ir kilo telių pavadinimas („kalva“ arabiškai 
tel), išlikęs, tarkim, Tel Avivo vietovardyje. Plačiai žinomas pavyzdys yra 
Tel Halafas Mesopotamijos šiaurėje: nagingi jo gyventojai žiedė įmantrius 
plonasienius keramikos dirbinius — lėkštes, dubenis — ir puošė juos nepa- 
prastai meniškais raštais. 

Maždaug nuo 5300 m. pr. Kr. Telių kultūra, vadinama dar Obedo 
vardu, vyravo visame plote tarp Eufrato ir Tigro. Žymiausia jos vietovė 
buvo pajūrio miestas Eridu. Ne vien tik Babilonijos mitai teigia tą uostą 
prie Persijos įlankos buvus pirmuoju visų laikų pasaulio miestu. Tą tei- 
ginį patvirtino kasinėjimai. Šumerų sostinėje Eridu buvo atrasta šventy- 
kla, kurios pamatai siekė Obedo laikus; ji, ko gero, buvo skirta vandens 
ir išminties dievui Enkiui. Šumerų miestai visada buvo statomi aplink 

šventyklą. Mūsų dienomis Eridu yra kasinėjimų vieta. Tačiau seniausias 
pasaulyje iki šiol gyvenamas miestas yra Jerichas. 


JERICHO SIENA Nuolatiniai miestų gyventojai laikomi žmonijos 
kultūrinio gyvenimo pradininkais. Seniausia žinoma nausėdija, kuri buvo 
aptverta sienomis ir tebėra gyvenama visą laiką iki šiol, yra Jerichas, arba 
Jerichonas. Šiandien hebrajišku vardu į'richo („kvepianti vieta“) vadina- 
mas miestas kur kas vėliau, antikos laikais, garsėjo palmėmis ir balzamin- 
gų augalų sodiniais. Naujajame akmens amžiuje ten buvo erdvi vandens 
nestokojanti oazė. Jerichas klestėjo dar ir todėl, kad per jį ėjo svarbus 
kelias, jungiantis Nilo slėnį su Mesopotamija. Čia apie 8000 m. pr. Kr. 
buvo sukrautas seniausias pasaulyje akmeninis bokštas, apie 7000 m. su- 
mūryta miesto siena, aprėpianti 24 ooo m? plotą. Pirmieji sėslūs neolito 
žmonės jau veisė naminius gyvulius — ožkas, avis, kiaules — ir pjovė žoles. 
Naudojosi akmeniniais įnagiais ir indais, keramikos dar neturėjo. 


Kas įvyko paskui? Biblijos legenda pasakoja, kad daug vėliau miesto siena 
sugriuvusi vien nuo trimitų gausmo. Tada izraelitai užėmę jebuziečių 
gyvenamą miestą. Tai galėję įvykti apie 1500 m. pr. Kr. Ar siena per ke- 
lis tūkstantmečius taip sukiužo? Pirmąją archeologų radiniais patvirtintą 
sieną nuo biblinės Jericho sienos skiria 6o00 metų istorijos, maždaug 
dukart tiek, kiek tą įvykį - nuo mūsų laikų. 


8000—7000 


m. pr. Kr. 


5500 m. 
pr. Kr. 


KERAMIKA IR MEGALIIAI 


Europos neolito kultūros yra surikiuotos ir datuotos pagal bendrus po- 
žymius, remiantis ryškiausiais to meto archeologijos radiniais. Tai kera- 
mikos dirbiniai, indai, žmonių pagaminti iš ypač patvarios medžiagos — 
degto molio. Visi kiti tų žmonių dirbiniai - mediniai būstai ir laiveliai, 
drabužių audiniai - buvo per daug trumpaamžiai. Akmeninių gyvena- 
mųjų trobesių jie nestatė. Ir metalo (vario) apdirbimas dar tik pamažu 
plito ir iš pradžių neturėjo įtakos neolito visuomenės sanklodai, ne taip 
kaip vėliau bronza. 

Mokėjimas degti molinius indus, kad būtų patvarūs, ir mintis pritai- 
kyti juos maistui laikyti atėjo iš Artimųjų Rytų maždaug 6500 m. pr. Kr. 
Jis plito labai sparčiai, taip pat ir palei Dunojų, į šiaurę nuo Alpių. Pra- 
džioje ta keramika buvo labai paprasta, bet ir ji sparčiai keitėsi, darėsi vis 
dailesnė ir įvairesnė. Iš jos formų ir dekoro šių laikų specialistai apytik- 
riai nustato, kada ir kokiame plote gyveno viena ar kita neolito žmonių 
bendruomenė. 


JUOSTINĖ KERAMIKA Juostomis, įspaustomis į dar nedegtą molį, 
keraminius indus puošė seniausi sėslūs europiečiai, gyvenę ankstyvajame 
neolite. Juostinės keramikos kultūra atsirado prieš 5000, gal net prieš 
5500 metų pr. Kr. Balkanuose, apie Dunojaus žemupį. Vėliau ji plito 
Dunojaus aukštupio link, per Mainą iki Oderio ir Elbės aukštupio, o per 
Reiną — iki Paryžiaus baseino, bet jūros krantų nepasiekė. Juostinės kera- 
mikos arealo gyventojus specialistai pagal indų puošybos detales skirsto į 
vietines grupes, bet apskritai toji kultūra nepaprastai vientisa. 

Svarbių juostinės keramikos likučių rasta Žemutinėje Bavarijoje, He- 
sene arčiau Reino ir pačiame Reino krašte. To meto žmonės, žemdirbiai 
ir gyvulių augintojai, gyveno įtvirtintuose kaimuose, kuriuos sudarė ilgi 
namai. Didžioji šeimyna, įsikūrusi viename name, stengėsi viskuo apsi- 
rūpinti pati, sudarė uždarą ūkinį vienetą ir išartą žemę pirmąsyk laikė 

nuosavybe. Giminės autoritetas ir turtas priklausė nuo to, kiek darbingų 
žmonių ji galėjo sutelkti. 

Kiekvienas juostinės keramikos kaimas turėjo kapines; visi numirėliai 
buvo laidojami suriestomis kojomis, paguldyti ant kairiojo šono. Į kapą 
būdavo dedama įkapių — asmeninių daiktų, papuošalų, ginklų, valgio. 
Dėl nežinomų priežasčių juostinės keramikos kultūros žmonės dingo iš 
akiračio, tarsi būtų išmirę. 


GOZEKAS Gozeko žiedinis kapinynas Saksonijos-Anhalto žemėje 
(Vokietija), plynaukštėje aukščiau Zalės upės, buvo atsitiktinai atrastas 
iš oro 1991 m. Manoma, kad Gozeką įrengė dar juostinės keramikos kul- 
tūros žmonės, nusimanę apie žvaigždynus daug anksčiau, negu į Europą 
atėjo babiloniečių astronomijos žinios, kurios per antikos ir Biblijos tradi- 
ciją padarė tokią įtaką mūsų kultūrai. Dveji „vartai“ nukreipti į saulėtekio 
ir saulėlydžio taškus žiemos saulėgrįžos dieną apie 4800 m. pr. Kr. Taigi 
šis žiedinis kapinynas 2000 metų senesnis už Stounhendžą, bet Gozeke 
nėra jokių akmeninių statinių — tik medinės aštriatvorės. 


PILTUVĖLINĖ KERAMIKA Seniausi neolito statiniai Viduržemio 
jūros vakarinės dalies pakrantėse ir Vakarų Europos pajūriuose priski- 
riami megalitinei kultūrai, tiksliau — megalitinėms kultūroms, nes jos 
anaiptol nevienodos. Jau 1867 m. buvo susitarta netašytus akmens luitus 
vadinti megalitais (graikiškai megas — „didelis“, lithos - „akmuo“). Me- 
galitų kompleksus statė piltuvėlinės keramikos gamintojai. Piltuvėlinės 
keramikos kultūros gyvavo ilgai, maždaug nuo 4200 iki 2800 m. pr. Kr. 
Žmonės kūrėsi Šiaurės ir Baltijos jūrų pakrantėse ir tolėliau nuo jų, pieti- 
nėse Alpių pašlaitėse, o Rytų Europoje — prie Juodosios jūros. 

Piltuvėlinės keramikos atstovai irgi buvo žemdirbiai, telkėsi Šiaurės 
jūros ir Atlanto pakrantėse. Visame Vakarų ir Šiaurės Europos regione 
3600-3200 m. pr. Kr. pridygo 30 ooo megalitinių kapinynų — tikras ant- 
plūdis, galingas kultūrinis impulsas. Iš 5o00 kapinynų, manoma, buvusių 
Vokietijos teritorijoje, išliko apie goo. Tai kolektyviniai kapai, kai ku- 
riuose laidota ilgą laiką. Artimieji guldydavo velionį ne suriestą, o ištiestą, 
ant nugaros. Būdingos piltuvėlio formos taurės, davusios pavadinimą vi- 
sai kultūrai, naudotos, matyt, daugiausia įkapėms; gerti iš jų nebuvo labai 
patogu dėl smailėjančio dugno. 

5000 m. 


pr. Kr. 


Nuo 4800 
m. pr. Kr. 


Nuo 4500 
m. pr. Kr. 


3500—2500 


m. pr. Kr. 


KARNAKAS IR STOUNHENDŽAS Yra tikrai žinoma vieta, ku- 
rioje atsirado pirmieji megalitų kompleksai: tai Šiaurės vakarų Prancū- 
zija — dabartinė Bretanė ir Normandija. Iš ten jų kultūra paplito aplink 
Šiaurės jūrą, visoje europinėje Atlanto pakrantėje ir vakarinėje Vidurže- 
mio jūros dalyje, net Sicilijoje ir Tunise. Bretanė, kaip pirminis jos židi- 
nys, matyt, buvo didelės teritorijos ritualinis ir politinis centras. Radiniai 
Vokietijoje, Vestfalijos rytuose ir Heseno šiaurėje, visai analogiški Nor- 
mandijos kompleksams. 

Tų statinių paskirtis — vis dar mįslė. Bet aišku, kad tai būta kulto vie- 
tų, nes daugiatoniai akmens luitai buvo keliami ir rikiuojami pagal tam 
tikras linijas ne iš dyko buvimo. Didžiausio menhyro masė — 350 tonų. 
Labai tikėtina, kad tie kompleksai bent iš dalies arba pradžioje buvo kaip 
nors susiję su protėvių kultu. Be to, visose megalitų vietose buvo dar ir 
laidojama. 

Seniausias (apie 4500 m. pr. Kr.) megalitų kompleksas yra Karnake. 
Akmenys jame išrikiuoti tiesiomis eilėmis. Stounhendže statybos pradė- 
tos, kiek dabar žinoma, apie 3100 m. pr. Kr., vadinasi, dar prieš faraonų 
2000 m., maždaug kartu su didžiosiomis piramidėmis. Hunų kapai, labai 
paplitę Šiaurės Vokietijoje ir Pietų Skandinavijoje, supilti keliais šimtme- 
čiais vėliau, 3500-2800 m. pr. Kr. 


POLINĖS GYVENVIETĖS Dar tik skleidžiantis aukštosioms kul- 
tūroms, kai šumerai pradėjo dantiraščiu kontroliuoti prekių kiekį san- 
dėliuose, egiptiečiai tašė akmenyje hieroglifus ir braižė pirmuosius pi- 
ramidžių planus, o senieji trojėnai plėtojo prekybą tarp Rytų ir Vakarų, 
piltuvėlinės keramikos žiedėjų amžininkai Alpių kraštuose statėsi namus 
ant polių. Visi jie gyveno tame pačiame tūkstantmetyje — 3500—2500 m. 
pr. Kr. 

Prie seniausių žinomų polinių gyvenviečių priskiriama Pfiuno grupė 
Šveicarijoje, Turgau kantone (3900-3500 m. pr. Kr.), ir Mondzės grupė 
(3600-3300 m. pr. Kr.) Zalckamergute (Austrija). Tais laikais Alpėse jau 
mokėta lydyti varį. Varinis kirvis, kurį nešiojosi Ecis (Otzi), labai panašus 
į kai kuriuos Pfiuno radinius. Daug tų gyvenviečių ilgainiui buvo apleista, 
bet namų ant polių Europoje buvo iki pat geležies amžiaus. 

ENEOLITO KERAMIKOS KULTUROS 


Seniausios Europoje vario kasyklos buvo Balkanuose. Jų pradžia siekia 
maždaug 4500 m. pr. Kr. Manoma, kad jas eksploatavo vienos Balkanų 
juostinės keramikos kultūros (Vinčos) vadovai. Jų valdiniai gyveno di- 
dokuose kaimuose ir intensyviai dirbo žemę, nes dirvos čia derlingos. 
Ilgainiui susidarė ryškiai diferencijuota socialinė struktūra, kurios viršū- 
nėlė vis labiau lobo. Viename Bulgarijos kapinyne prie Varnos ežero tarp 
įkapių rasta ne tik itin dailių keramikos ir vario gaminių, bet aptikti ir 
pirmieji pasaulyje meniniai aukso dirbiniai — daugiausia papuošalai, ap- 
sodai ir reljefinės žvėrių figūrėlės. 

O seniausias Vidurio Europoje surastas varinis kirvukas yra bene tūks- 
tančiu metų jaunesnis (apie 3500 m. pr. Kr.); jis aptiktas kasinėjant prie 
Altheimo (Žemutinė Bavarija, netoli Landshuto). 


ECIS Nesunkiai lydomą ir apdirbamą varį Anatolijoje pradėta vartoti 
apie 8000 m., Vidurio Europoje — apie 4300 m. pr. Kr. Dar po gero tūks- 
tantmečio varinį kirvuką laikė rankose žinomiausias šiuo metu vėlyvojo 
neolito žmogus. Iš Ecio mumijos, aptiktos ledynuose, akivaizdžiai mato- 
me, kaip atrodė mūsų regiono žmonės, gyvenę keramikos kultūrų kles- 
tėjimo laikais. Žolėmis išklotas Ecio apavas, drabužiai, lengvi medžiotojo 
ginklai ir kuprinė užvis labiau primena mums indėno. Prieš mūsų akis — 
žmogus, gyvenęs neolito ir metalų amžiaus sandūroje. Taip atrodė pusiau 
sėslūs keramikos epochos Alpių srities gyventojai, įsikūrę čia dar prieš 
ateinant indoeuropiečiams, dirbantys žemę ir auginantys gyvulius. Jie jau 
šiek tiek naudojosi metalais, bet tai dar neturėjo didesnės įtakos tų neo- 
lito žmonių gyvenimo sanklodai. 


VARPELINĖS KERAMIKOS KULTŪRA Varpelio pavidalo mo- 
linės taurės — būdingos iškasenos, liudijančios gyvenus toje vietoje ne 
visai aiškų žmonių tipą, kuris plito iš Pietų Ispanijos daugiausia jūrų pa- 

3300 m. 


pr. Kr. 


2600 m. 


pr. Kr. 


krantėmis iki Vidurio Europos; beje, jis galėjo atkeliauti ir iš Dunojaus 
baseino, o paskui pasklisti po visą Europą. Varpelinės keramikos kultū- 
ros žmonės, kurių seniausi pėdsakai yra iš 2600 m. pr. Kr., jau mokėjo 
apdoroti varį. Ypatingas ir jų laidojimo būdas: vyrai ir moterys atskirai, 
visada suriestomis kojomis, veidu į rytus. 


2800m. VIRVELINĖS KERAMIKOS (LAIVINIŲ KOVOS KIRVIŲ) 


pr. Kr. 


KULTURA Jai būdinga keramika, puošta virvelių raštu, įspaustu į dar 
nedegtą molį. Ši kultūra atsirado dar varpelinės kultūros keramikos lai- 
kais. Mirusieji buvo laidojami suriestomis kojomis, bet visada veidu į 
pietus, moterys kairėje, vyrai dešinėje. Vyrams į kapą buvo dedama gin- 
klų, laivinių kovos kirvių; pastarieji, pagal kuriuos ir pavadinta kultūra, 
nebuvo koviniai ginklai, jie tik liudijo mirusiojo statusą. 

Virvelinės keramikos kultūra iškilo gan staigiai (tarsi iš niekur) ir labai 
greit paplito. Sunku pasakyti, ar tai būta kultūrinės revoliucijos, ar inva- 
zijos. Virvelinės keramikos randama nuo Centrinės Rusijos iki Šveicarijos 
ir Olandijos, taigi didžiuliame plote, kuriame laikytasi dar vienodesnių 
laidojimo papročių ir keramikos puošybos reikalavimų negu juostinės 
keramikos kultūroje. Tik vis dar ginčytina, ar virvelinės keramikos (lai- 
vinių kovos kirvių) kultūros žmonės jau buvo pirmieji indoeuropiečiai — 
pirmosios gentys, iš kurių Europoje kilo germanai, keltai ir slavai. 

Virvelinės keramikos kultūra buvo paskutinė neolito kultūra Euro- 
poje. Sėslūs to meto žemdirbiai jau turėjo ratą, kinkomuosius gyvulius 
ir mokėjo apdoroti varį. Vėlyvojoje virvelinės keramikos ir varpelinės 
keramikos kultūros fazėje, apie 2200 m. pr. Kr., europiečiai pažino ir 
bronzos apdirbimą. 


Kas įvyko paskui? Vos po tūkstančio metų, prieš pat prasidedant geležies 
amžiui, Europą pasiekė paskutinė naujovė — laidojimo laukų kultūra. Jos 
mirusieji buvo deginami ir laidojami urnose — tai svarbi permaina, apė- 
musi didelę teritoriją. Baigiantis laidojimo laukų kultūrai, nuo 1200 m. pr. 
Kr., indoeuropiečių tautos ėmė brautis į Italiją ir, ko gero, niokoti Balka- 
nus, Egėjo pakrantes ir Anatoliją (sugriovė Troją). Kiek vėliau suklestėjo 
keltų genčių Halštato kultūra. 

3761 M. PR. KR. - ŽYDŲ KALENDORIAUS PRADŽIA 
Žydų patriarchas Hilelis II apie 360 m. po Kr. nustatė, kad pasaulis buvo 
sukurtas 3761 m. pr. Kr. Taip jis vėlyvuoju Romos imperijos laikotarpiu 
pagrindė žydų kalendorių, kuris yra naudojamas ir dabar. Hilelis vado- 
vavosi Senojo Testamento chronologija, pavyzdžiui, patriarchų gyveni- 
mo metais. Tad mūsų Grigaliaus kalendoriaus 2009-2010 metai atitinka 
žydų kalendoriaus 5770 metus. Toji pasaulio sukūrimo data neturi nieko 
bendro su šiuolaikiniu archeologijos datavimu. Galima tik pasakyti, kad 
tie beveik 6000 metų apima žmonijos istoriją nuo akmens amžiaus pa- 
baigos. 


Anksčiau 
nei 3500 m. 


pr. Kr. 


BRONZOS AMZIAUS KULTUROS 
SENOVES RYTUOSE 


Artimųjų Rytų Derlingajame pusmėnulyje žmonės, būtent Telių kultū- 
ros žemdirbiai, tapo sėslūs anksčiau (nuo 8000 m. pr. Kr.) negu Europoje 
(nuo 5500 m. pr. Kr.). Tuo metu, kai Europoje juostinės keramikos ir var- 
pelinės keramikos kultūrų žmonės statėsi būstus ant polių ir dengė juos 
nendrėmis, o prie Varnos ežero darbavosi nagingi auksakaliai, erdviose 
Tigro, Eufrato ir Nilo paupių oazėse taip pat gyveno žmonės, susibūrę į 
kaimo bendruomenes. Jie irgi žiedė puodynes, audė audinius, naudojosi 
akmeniniais įrankiais ir kalė varį. Jau apie 3000 m. pr. Kr. nauja bronzos 
išgavimo technologija paplito senovės Rytuose, o maždaug nuo 2200 m. 
pr. Kr. — ir Europoje. 


ŠUMERAI Seniausia civilizuota Artimųjų Rytų tauta vardą gavo iš 
pakeitusios ją kultūros: akadai vadino tą tautą šumeru. 

Pažymėtina, jog šumerai nebuvo semitai, kaip kad akadai. Jų kilmė 
nežinoma. Iš pradžių jie gyveno keliose dešimtyse miestų, pastatytų ant 
kalvų ir apsuptų sienomis. Kiekviename mieste gyveno kone po 50 ooo 
žmonių. Kiekvienas kvartalas turėjo savą dievybę, kurios šventykla sto- 
vėjo kvartalo centre; svarbiausio gyvenamojo rajono šventykla buvo skir- 
ta viso miesto dievui. Pradžioje šumerai dirbo tik miesto apylinkių žemę; 
net aristokratų valdos neviršijo keleto hektarų. Kitur tarp miestų plytėjo 
bevaisė dykra. Tik tobulinant drėkinimo techniką miestų valdos pamažu 
plėtėsi. Kur jos susidurdavo, kildavo nuožmi kova dėl žemės nuosavy- 
bės, — tai svarbiausias šumerų istorijos motyvas, kurio detalių atsekti ne- 
beįmanoma. Šumerų centrai buvo Uro, Uruko, Nipūro, Lagašo miestai 
dabartinio Irako pietuose, netoli Persijos įlankos. Visa tai vyko maždaug 
tada, kai Alpių pašlaičių polinėse gyvenvietėse pasirodė pirmieji vario 
dirbiniai. 

MIESTAI SU ZIKURATAIS - URAS IR URUKAS Bent jau nuo 


IV tūkstantmečio pr. Kr. vidurio Uras ir Urukas kartu su pirmuoju Obe- 
do miestu Eridu buvo seniausi šumerų miestai-valstybės. Uras, tuomet 
stovėjęs prie pat Eufrato, ilgai buvo viešpataujanti sostinė. Svarbiausi šu- 
merų dievai buvo dangaus dievas Anu, kuriam skirta aukšta šventykla 
buvo pastatyta dar anksčiau nei 3000 m. pr. Kr., ir Inana, arba Ištarė — 
deivė Venera. Archeologai nustatė, kad aukštų laiptuotų šventyklų, arba 
zikuratų (akadiškai zikkurat — „dievų kalnas“), būta jau 3500 m. pr. Kr: 
jų Žinoma apie 25. Tie žymūs statybos meno paminklai minimi ir Biblijos 
Senajame Testamente „chronologiškai“ anksti, jau Pradžios knygoje, kur 
kalbama apie tai, kaip Dievas sumaišęs bokštą statančių tautų kalbas. 
Biblijoje, neturint tikslių senovės istorijos žinių, tasai statinys pavadintas 
Babelio (Babilono) bokštu. Tačiau laiptuoto bokšto pavidalo šventyklos — 
zikuratai — pastatytos šumerų. Babilono tuomet dar nebuvo. Suklestėjus 
šumerų kultūrai, galinčiai didžiuotis dantiraščiu ir laiptuoto bokšto pavi- 
dalo šventyklomis, dar po kelių šimtmečių Urukas išaugo į pirmą pasau- 
lio didmiestį - jame gyveno per 100 ooo žmonių. Urukas — tai Erechas, 
minimas Biblijoje. Dešimties kilometrų ilgio miesto sieną, kaip manoma, 
apie 2500 m. pastatydino karalius Gilgamešas. Šumerų karalių dinastijas 
tik maždaug nuo 2500 m. galima atsekti pagal „karalių sąrašus“, bet juos 
sunku susieti su istorijos įvykiais. Ginklai ir papuošalai, rasti karalių ka- 
puose, rodo buvus aukštą metalurgijos lygį. Žmonių atvaizdams šumerų 
statulose ir reljefuose būdingos akys su apvadais. 


DANTIRAŠTIS Dantiraštis, kaip ir hieroglifai arba mūsų alfabetas, 
išsirutuliojo iš apibendrintų paveikslėlių. Seniausi jo ženklai buvo tam 
tikros reikšmės piešiniai: valgomasis dubuo — maistas; trys kalnų viršū- 
nės — kalnynas. Ilgainiui keleto ženklų junginiais imta reikšti sudėtinges- 
nes sąvokas; daug reikšmės turėjo ir žodžių skambesys, kaip ir alfabeto 
raidoje. Dantiraščio ženklai būdavo ne iškalami tvirtais kaltais, o įspau- 
džiami į minkštą molį mažais mediniais arba nendriniais pagaliukais. Iš- 
džiūvusiame molyje tie rašmenys išlikdavo. 

XIX a. mokslininkams pavyko iššifruoti išlikusias dantiraščio lenteles. 
Paaiškėjo, kad jose daugiausia būdavo rašoma apie prekių atsargas, sąskai- 
tas ir sandorius: mat kuo labiau visuomenėje ryškėjo darbo pasidalijimas, 
tuo svarbiau buvo dokumentuoti prekių srautus ir pasirūpinti atsargomis 

Apie 3500 
m. pr. Kr. 


3200 m. 


pr. Kr. 


2700 m. 


pr. Kr. 


Apie 2500 
m. pr. Kr. 


šventykloms bei rūmams. Taigi buhalterijos knygos, o ne mistiniai burta- 
žodžiai buvo pirmykštė literatūros forma. Seniausios, dar labai vaizdžios 
dantiraščio lentelės datuojamos 3300 m. pr. Kr., vadinasi, Ecio laikais, bet 
tik apie 2700 m. pr. Kr. iš jų išsirutuliojo abstraktusis dantiraštis. Paskui 
jau hetitai jį panaudojo visiškai kitokiai, būtent indoeuropietiškai, kalbai 
užrašyti. 

Mūsų žinios apie šumerus dar labai nesenos. Nei graikų ir romėnų 
antikoje, nei netgi Goethes laikais niekas nebuvo nieko girdėjęs apie šu- 
merus, nežinojo nė to pavadinimo. Seniausia Rytų tauta buvo laikomi 
akadai, minimi Biblijoje. 


PASAULINIS TVANAS IR GILGAMEŠAS Eridu mieste (dabar- 
tinio Irako teritorijoje), seniausioje (V-IV tūkstantmečio pr. Kr.) šume- 
rų kulto tradicijos vietoje, išliko karalių sąrašai, suskirstyti į dvi dalis: 
„prieš tvaną“ ir „po tvano“. „Prieštvaniniame“ sąraše minimi tik mitiniai 
karaliai, valdę po kelis tūkstančius metų. Gal tą laiko tarpą, dar prieš 
šumerų epochą arba jos pradžioje, ilgai tęsėsi darganos su pražūtingomis 
liūtimis ir potvyniais: jos padarė žmonėms tokį įspūdį, kad jis ilgai neiš- 
dilo iš atminties. 

Pasaulinis tvanas prisimenamas ir seniausiame žinomame žmonijos 
epe — šumerų ir akadų epe apie Gilgamešą. Kaip ir Biblijoje, jame kal- 
bama apie tvaną ir arką. Atrastos molinės lentelės pasakoja apie karalių 
Ziusudrą: jis kartu su išminties dievu Enkiu pastatęs laivą — arką, kad 
išsigelbėtų nuo tvano. 

„Gilgamešo epe“ labai trumpai pasakojama apie legendinį šumerų ka- 
ralių, tikrą milžiną, kuris gyvenęs maždaug piramidžių laikais ir, dažnai 
savo bičiulio ir tarno Enkidu lydimas, bandęs karo žygiais ir nuotykiais 
pelnyti šlovę ir nemirtingumą. Tačiau nemirtingumo žolelės taip ir ne- 
radęs. Gilgamešas supykdęs Ištarę ir dėl to praradęs mylimą draugą. Mat 
žmonės esantys bejėgiai prieš dievų valią — tai pagrindinė mito mintis. 


PIRMOJI PASAULIO IMPERIJA - AKADAS Šumerus pakeitė 
akadai — jie buvo pirmieji, kurie valdė ne tik saviškius, bet ir kitas tautas, 
gyvenančias didelėje teritorijoje. Senoji istoriografija teigė, jog ta pirmoji 
akadų imperija įgyvendino pasaulinio viešpatavimo idėją — „visos tautos 
po vienu skeptru“. Viduramžiais ta idėja buvo labai svarbi. 

Niekas nežino, kur iš tiesų buvo Akado sostinė. Tikrai ne pietuose 
prie Persijos įlankos, kaip šumerų miestai, o veikiausiai Mesopotamijos 
viduryje, gal netoli būsimojo Babilono. Akadų miestą ir valstybę įkūrė 
Sargonas, jis tapo ir didžiausios sėkmės lydimu jos valdovu. Akadai buvo 
semitų tauta, kilusi iš krašto, vėliau vadinto Arabija. Jie perėmė daug 
svarbių šumerų kultūros elementų, ypač dantiraštį ir dievus. 


INANA, VENERA, AUŠRINĖ Šumerų ir akadų dievų yra nė kiek 
ne mažiau kaip graikų ir romėnų panteone, galima sakyti — kaip jūros 
smiltelių arba dangaus žvaigždžių, nes senovės Babilonijos kultūros su- 
dievino žvaigždėtąjį dangų. 

Inana, dar vadinama Ištare, arba Astarte, buvo Uruko globėja ir iš visų 
deivių mylimiausia. Ją tapatino su meiliai švytinčia planeta — Aušrine, 
arba Vakarine žvaigžde. Iki pat šių laikų Veneros planetos simbolis tie- 
siogiai siejamas su Ištare. Ji buvo didžioji deivė, meilės, motinystės ir 
vaisingumo deivė, bet galėjo virsti ir žiauria griovėja — karo deive. Ero- 
tinis jos pradas perėjo į graikų Afroditę ir romėnų Venerą. Inana yra šu- 
meriška, Ištarė — semitiška, babiloniška jos vardo forma. Vakarų semitų 
kultūroje, tad arčiau Viduržemio jūros, ji buvo vadinama Astarte, arba 
Ašera. Ankstyvojoje semitų dievų tradicijoje Ašera minima net ir kaip 
dievo žmona — jos vyru laikomas Elis, o tai ne kas kita kaip senesnysis 
biblinio Jahvės vardas. 


AŠŪRAS Seniausia asirų karalystė Ašūras susikūrė Mesopotamijos 
šiaurėje ir pasivadino savo vyriausiojo dievo vardu. Ašūras, arba Asūras, 
buvo vaisingumo ir kalnų dievas, o anaiptol ne „dangaus viešpats“. Semi- 
tų asirų vardas išliko ligi šių dienų Sirijos pavadinime. 

Iš pradžių Ašūras buvo miestas-valstybė prie Tigro aukštupio, kiek 
įpiečiau dabartinio Mosulo. Per jį ėjo judrus prekybos kelias iš žaliavų 
stokojančios Mesopotamijos ir Anatolijos į Irano kalnyną. Pralobęs iš tos 
prekybos, Ašūras užvaldė gretimas žemes, o paskui tapo Asirijos vals- 
tybės branduoliu. Dar prieš tai Tarpupyje prasidėjo tiek pat reali, kiek ir 
legendinė Babilonijos istorija. 

Apie 2000 


m. pr. Kr. 


Anksčiau 
nei 3000 


m. pr. Kr. 


Apie 3000 
m. pr. Kr. 


EGIPTAS - ANKSTYVOJI KARALYSTĖ 


Egiptas — tai „juodoji žemė“. Graikiškas žodis aigyptos, reiškiantis „tam- 
sus“, siejamas su juodu dumblu, kurio atnešdavo kasmet patvinstantis 
Nilas; ant to dumblo išaugo didingoji senovės kultūra. Taip pat savo kraš- 
tą vadino ir patys faraonų laikų egiptiečiai, tik, žinoma, savo kalba: chem, 
arba keme. Beje, iš to kilo ir žodis „chemija“. Ši šalis, ne taip kaip Mesopo- 
tamija, neturėjo miesto kultūros: Egiptas visada buvo žemės ūkio kraštas. 
Miestai ir jų centrai kūrėsi tik apie faraonų rūmus ir vieną kitą svarbią 
šventyklą (Memfis, Tebai, Heliopolis). 


SAULĖS KALENDORIUS Negalima tiksliai pasakyti, kada atsirado 
arba buvo išrastas egiptiečių kalendorius, bet manoma, kad tai atsitiko 
Egipto kultūros plėtros pradžioje, dar prieš hieroglifus. Ir mūsų dabar- 
tinis laiko skaičiavimas išsirutuliojo iš Egipto kalendoriaus, nes Julijus 
Cezaris įvedė jį Romos imperijoje. Nors visos kitos senosios kultūros 
naudojosi Mėnulio kalendoriumi, egiptiečiai gyveno pagal Saulės kalen- 
dorių. Grynai egiptiečių išradimas — dalyti mėnesį į 30 dienų, o likusias 
5 dienas pridurti prie metų galo. Kadangi kolonizavimo epochoje visur 
dominavo Europos kultūra, tai ir daugiau kaip 5 tūkstantmečių senumo 
egiptiečių kalendorius tapo pasaulinis. 


HIEROGILIFAI Egiptiečių hieroglifai atsirado anksčiau už I dinastiją, 
taigi dar seniau kaip 3000 m. pr. Kr. Jų pavadinimas yra graikiškos kil- 
mės, nes graikai faraonų vartotą terminą „dievo žodžių raštas“ išsivertė 
taip — „šventi ženklai“: graikiškai hieros reiškia „šventas“, o glyphė — „rai- 
žinys“. Hieroglifus 1822 m., padirbėjęs keliolika metų, iššifravo prancūzas 
Francois Champollionas: tam tikslui jis pasinaudojo vadinamuoju Roze- 
tės akmeniu, kurį 1799 m. buvo atradę Napoleono kariai. Tas epochinis 
atradimas unikaliu būdu atskleidė mums Egipto kultūrą. 

PAPIRUSAS Žodžiai „popierius“ ir „korta“ taip pat kilę iš senovės 
egiptiečių kalbos. „Papirusas“ graikiškai papyros, o šis savo ruožtu kildina- 
mas iš egiptiečių per-aa. Pastarasis žodis yra sudurtinis, jis reiškia „faraono 
nuosavybė“; taip pabrėžiama ypatinga praktinė ir ūkinė tos rašomosios 
medžiagos reikšmė, dar ir dėl to, kad papirusas buvo svarbi eksporto pre- 
kė, turinti didelę paklausą visame Viduržemio jūros regione. Visi antikos 
raštų ritiniai buvo surašyti papiruse, padarytame iš papirusinių viksvuo- 
lių stiebų. 

Egiptiečiai žodžiu per-aa vadino tik augalą, o ne rašomąją medžiagą. 
Mums nežinomą originalų egiptietišką žodį perėmė graikai ir jau kitu pa- 
vidalu, chartos, įtraukė į savo žodyną. Iš jo, be kita ko, kilo vokiečių kal- 
bos žodis Karte — „korta“, taip pat jo vediniai: Karton, Charta, chartern, 
Kartell — „kartonas“, „chartija“, „kartelis“ („susitarimas, surašytas ant kor- 
tos“). Įrašų papiruse būta jau pačioje Egipto kultūros pradžioje. Kur kas 
vėliau panašios išvaizdos ir paskirties medžiagą, popierių, imta gaminti iš 
visai kitos žaliavos — skudurų; jo pavadinimas irgi kilo iš papiruso vardo. 


FARAONAS Egipto istorijos pradžioje Nilo slėnyje gyveno tik daugy- 
bė mažų genčių. Jos per kelis šimtmečius apie 3000 m. pr. Kr. susivienijo 
į valstybę; ją, pasak legendos, valdė taip pat legendinis faraonas Menas. 
Egiptiečiai laikė valdovą — karalių šventu asmeniu, dievų įsikūnijimu. Jo 
vardas buvo tabu, nevalia buvo ištarti net žodžio, reiškiančio „karalius“. 
Todėl būdavo išsisukama niekuo dėtu žodžiu — senąja egiptiečių kalba 
per-o („didysis namas“), reiškiančiu valdovo rūmus. Svarbiausias jų gyven- 
tojas buvo faraonas. 


PIRMOJI PIRAMIDĖ Egipte piramides statyti sumanė gydytojas, 
architektas, universalus mokslininkas ir faraono patarėjas Imchotepas. 
Taip byloja įrašai laiptuotoje Sakaros piramidėje, kurią Imchotepas apie 
2650 m. pr. Kr. pastatydino faraonui Džoseriui. Sakaros piramidė yra pir- 
masis senovės Egipte akmeninis statinys, kiek aukštesnis nei Go metrų — 
lygiai pusė Cheopso piramidės. Džoseris buvo pirmasis III dinastijos fa- 
raonas, nuo jo prasidėjo vadinamoji Senoji valstybė. Egiptiečiai niekada 
nepamiršo Imchotepo ir vėliau net ėmė jį garbinti kaip gydymo meno 
dievą. Didžiąsias Snofro, Cheopso, Chefreno ir Mikerino piramides sta- 
tydino jau vėlesnės, IV dinastijos faraonai maždaug 2590-2470 m. pr. Kr. 

2900 m. 


pr. Kr. 


Apie 2900 
m. pr. Kr. 


Apie 2600 
m. pr. Kr. 


Beje, Senosios valstybės laikais egiptiečiai dar nestatė akmeninių šven- 
tyklų, tik mažus kulto pastatus iš plytų, molio ir demblių. Tik maždaug 
nuo 1550 m. pr. Kr. ėmė rastis dievams skirtų akmeninių šventyklų; iš jų 
ypač išsiskiria didžiulis Amono šventyklų kompleksas Karnake. 


PIRAMIDŽIŲ TEKSTAI - MIRUSIŲJŲ KNYGOS Senovės 
egiptiečiai tikėjo, kad ne tik saulė kas naktį keliauja per požemio pasaulį, 
ne tik mėnulis kas mėnuo pilnėja ir vėl sudyla, bet ir žmogus anapilyje 
atgimsta. Todėl jie tikėjo ir mirusiųjų teismą: širdis — egiptiečių supra- 
timu, gyvybės ir valios buveinė, pasveriama vienomis svarstyklėmis su 
maat — visatos tvarkos atspindžiu. Jei jų svoris vienodas, vadinasi, žmogus 
gyveno taip, kaip patinka dievams. Tada velionis pomirtinėje karalystėje 
gali būti priimtas į dievų draugiją ir net pats tapti dievu. Egiptiečiai būtį 
anapilyje vaizdavosi tokią pat kaip malonų gyvenimą šiame pasaulyje, 
tik dar geresnę, nes būsią galima matyti dievus ir sužinoti jų paslaptis. 
Tam tikslui skirti burtažodžiai ir užkeikimai, randami laidojimo kamerų 
vidinėse sienose. Nuo Naujosios valstybės laikų jie būdavo surašomi pa- 
piruse ir dedami į kapą — tai vadinamosios mirusiųjų knygos. O jei žmo- 
gaus gyventa nedorai, tai jis netapsiąs nemirtingas, o būsiąs pasmerktas 
kankintis pragaro ugnyje. 


AZIJOS IR AMERIKOS 
KERAMIKOS KULTŪROS 


AMERIKA - VALDIVIJOS KULTURA Tiek Šiaurės, tiek Pietų 
Amerikoje žmonės daug ilgiau mito iš rinkimo ir medžioklės. Seniausia 
žinoma sėslių neolito žemdirbių kultūra aptikta dabartiniame Ekvado- 
re (apie 3500—1500 m. pr. Kr.). Žmonės, įsikūrę pajūrio upių slėniuose, 
augino javus ir žvejojo. Dėmesio vertos Veneros figūrėlės, panašios į tas, 
kurias Europoje darė jau senojo akmens amžiaus žmonės. 


KINIJA - CHEMUDU Archeologų radiniai Kinijos žemėje liudi- 
ja buvus čia įvairių vietinių žemdirbystės ir keramikos kultūrų, kurios 
gyvavo bent 7000 metų, iki pat neolito. Žmonės gyveno prie didžiųjų 
upių Huanghės ir Jangdzės, mokėjo auginti ryžius, buivolus, kiaules ir 
šilkaverpius, dirbo ne tik molinius indus, bet ir lakuotus medinius du- 
benėlius. Nustatyta, kad Chemudu kultūra gyvavo tūkstančius metų, o 
labiausiai klestėjo 5000—4000 m. pr. Kr., taigi tuo pat metu kaip Meso- 
potamijoje — Obedo kultūra, kurią pratęsė šumerai. Prie Huanghės tais 
laikais gyvavo Jangšao kultūra. 


KINIJA - LUN GŠANAS Toliau plėtodami Jangšao kultūrą, Lung- 
šano kultūros kinai nuo 3200 m. pr. Kr., taigi maždaug Ecio laikais, pir- 
mąsyk panaudojo žiedžiamąjį ratą. Jie mokėjo žiesti tokius keraminius 
indus, kurių sienelės buvo kiaušinio lukšto plonumo. Lungšano kera- 
mikai ypač būdingi blizgančio juodo arba pilko paviršiaus indai, kurių 
puošyba — tarsi geriausių Europos klasicizmo pavyzdžių. Ši kultūra taip 
pavadinta pagal „drakono kalną“ Lungšaną, kurį išgarsino ir Kinijos vidu- 
ramžių daoistų šventyklos, įrengtos urvuose. 


INDO KULTŪROS - HARAPA IR MOHENDŽO DARAS 


Tik archeologų tyrinėjimai Indo slėnyje po 1922 m. atskleidė buvus ra- 

Apie 3500 
m. pr. Kr. 


5000—4000 


m. pr. Kr. 


3200 m. 


pr. Kr. 


2600—1900 


m. pr. Kr. 


finuotą Harapos, arba Indo, kultūrą. Ji gyvavo daugiausia dabartiniame 
Pakistane, kuris anuomet buvo apaugęs vešliomis giriomis ir kur kas ža- 
lesnis nei dabar. Indo kultūra labai staigiai suklestėjo apie 2600 m. pr. Kr. 
Iš jos civilizacijos laimėjimų ypač stebina tiksliai geometriškai suplanuoti 
dideli miestai su vandentiekiu ir kanalizacija. Labiausiai išgarsėjo dvi ka- 
sinėjimų vietos - Harapa ir Mohendžo Daras. 

Indo kultūra buvo apėmusi didesnį plotą negu Egiptas kartu su Me- 
sopotamija. Iš kur kilo jos skleidėjai — nežinoma. Gal ją labai greitai su- 
kūrė vietos gyventojai. Apie 1800 m. pr. Kr. prasidėjo jos nuopuolis ir 
netrukus ji visai sunyko. Nors ji šiek tiek prekiavo su šumerų miestais- 
valstybėmis, nei Tarpupyje, nei juo labiau vėliau, antikoje neliko jokių 
užuominų apie Indo kultūrą. 


2600m. AMERIKA - KARALAS Karalas- tai Peru gyvenvietė, atrasta 1996 m. 


pr. Kr. 


ir pripažįstama seniausiu Amerikos miestu. Jame yra mįslingų granito 
monolitų ir šešios piramidės, sukrautos apie 2600 m. pr. Kr, maždaug 
tuo pat metu kaip Egipto. Aukščiausia iš jų net viršija Cheopso pira- 
midę. Karalio gyventojai turėjo topografijos, matematikos ir astronomi- 
jos žinių. Miestas buvo gyvenamas apie 1000 metų, o labiausiai klestėjo 
prieš pabaigą, nuo 1800 m. pr. Kr., kai ten buvo pradėta plėtoti meninė 
keramika. 

METALAS KEIČIA 
PASAULĮ 


(apie 2600-1200 m. pr. Kr.) 


Maždaug 
nuo 2600 


m. pr. Kr. 


BRONZOS AMŽIUS 
EGĖJO REGIONE 


Vakarų Turkijoje stūkso garsioji Hisarliko kalva — toje vietoje būta Tro- 
jos. Seniausi tenykštės gyvenvietės kultūriniai sluoksniai susidarė netru- 
kus po 3000 m. pr. Kr. (I Troja). Anais laikais Graikijoje graikų dar nebu- 
vo, tad ir ten, kaip visame Egėjo regione, gyveno vadinamosios senosios 
Viduržemio pajūrio tautos — ne indoeuropietiškos. Tai buvo žemdirbiai 
ir, žinoma, jūrininkai, nes jų kultūra siejama su to paties meto Kretos- 
Mikėnų kultūra. Panaši, pavyzdžiui, sienų tapyba vienur ir kitur. Sakoma, 
kad Egėjo regione gyvavo Kikladų kultūra. Tik senosios graikų gentys, 
atsikėlusios čionai, nustelbė senąsias Viduržemio pajūrio tautas. Prie tų 
senųjų graikų priskiriami ir trojėnai; jų vardu nuo tada imta vadinti Tro- 
ados rajoną prie Dardanelų sąsiaurio. 


KIKLADŲ KULTURA Maždaug Gilgamešo laikais, tai yra nuo 2600 
m. pr. Kr., abipus Egėjo jūros, kur dabar Turkija ir Graikija, o ypač Ki- 
kladų salose, klestėjo bronzos amžiaus Kikladų kultūra, vadinama dar ir 
Elados kultūra. Prie Kikladų salyno priskiriamos atostogautojų pamėgtos 
salos Naksas, Paras, Mikonas; jos tarsi ratu (graikiškai kyklos) supa „šven- 
tąją“ Delo salą. Įspūdingai paprastos, bet išraiškingos žmonių figūros — 
„stabai“ — yra būdingiausi ir labiausiai paplitę Kikladų kultūros meno kū- 
riniai. Tai mažos figūrėlės, anaiptol ne didelės statulos, bet paprastumas 
teikia joms monumentalumo. Senovės graikų gentims užplūdus dar ir 
salas, apie 1600 m. pr. Kr. ūmai liautasi tokius stabus gaminti. Herodoto 
dėka žinome, kaip vadinosi kai kurios iš tų senųjų Viduržemio pajūrio 
tautų, gyvenusių Kikladų kultūros areale: tai pelazgai, lelegai arba karai. 
Vienas kitas jų pavadinimas išliko iki mūsų laikų kaip vietovardis, pa- 
vyzdžiui, Karija — Vakarų Turkijos sritis. Gal net ir etruskai, vėliau, kaip 
manoma, iš šių vietų persikraustę Italijon, buvo viena iš tų Viduržemio 
pajūrio tautų. 

SENŲJŲ VIDURŽEMIO PAJURIO TAUTŲ KALBOS Iš se- 
nųjų Viduržemio pajūrio tautų kalbų graikai yra perėmę daug žodžių, 
kaip antai kmyno, mėtos, narcizo ir kipariso pavadinimus. Net Atėnai, 
Korintas, Larisa, Tėbai, taip pat Olimpas, Parnasas ir daugelis kitų tiek 
žemyno, tiek salų bei Jonijos (Turkijos vakaruose) vietovardžių anaipto! 
nėra graikiškos kilmės. Tačiau iš kurios senųjų Viduržemio pajūrio tautų 
kalbos jie atkeliavę, skendi ankstyvosios istorijos miglose. Galima juos 
nebent sugrupuoti: Parnassos, Halikarnassos, Knossos, Kolossos, narkis- 
sos, kypressos ir Mykene, Priene, Athene, Irene („Taika“). Svetimžodžiai 
graikams buvo ir metallon („metalas“), sideros („geležis“), tyrannos („tiro- 
nas“) — pastarasis iš pradžių reiškė pilies valdovą. Daugelis žinomų mitų 
personažų vardų taip pat yra ne graikiškos kilmės, o perimti iš senųjų 
vietos gyventojų: Achilleus, Odysseus, Theseus, Nereus, Aiakos (Ajaksas), 
Sappho (moters vardas). Jei kam dar negana, galima pažerti ilgą kirbinę 
žinomų dievų vardų, kilusių ne iš graikų kalbos, o iš senųjų Viduržemio 
pajūrio tautų kalbų: Apolonas, Afroditė, Artemidė, Atėnė, Hefaistas, 
Hera, Hermis, Leto... Nuostabu, ar ne? 


Daugiau 
kaip 2500 
m. pr. Kr. 


1800 m. 


pr. Kr. 


Apie 1750 
m. pr. Kr. 


KETURIOS BRONZOS 
AMŽIAUS IMPERIJOS 


Tuo metu, kai į šiaurę nuo Alpių plito įvairios virvelinės ir varpelinės ke- 
ramikos kultūros, buvo statomi megalitų kompleksai ir daugybė žmonių 
vis dar gyveno gyvenvietėse ant polių, tarp Egėjo jūros krantų ir Persijos 
įlankos gyvavo keturi kultūros ir politikos centrai: Babilonija ir Egiptas, 
turintys jau tūkstantmetes gan vientisas kultūros tradicijas, neindoeuro- 
pietiška Minojo kultūros „jūrų valdovė“ Kreta ir indoeuropiečiai hetitai. 
Paskui į Egėjo jūros pakrantes atkeliavo vienos iš seniausių graikų gen- 
čių — achajai ir kiti; žymiausiu jų centru tapo Mikėnai. 


BABILONAS Babilonas, arba Babelis, įsitvirtino mūsų istorinėje at- 
mintyje kaip seniausias pasaulio didmiestis, daugiakalbės civilizacijos 
sostinė, istorijos vyksmo židinys. Nei Roma, nei Jeruzalė tiek neapaugo 
simboliais ir nejėjo į priežodžius kaip Babelio bokštas, Babelio kalbų są- 
myšis, Babilonijos nelaisvė. 

Tačiau Babilonas Babilonui nelygu. Per ilgą savo istoriją miestas, iš- 
augęs strategiškai svarbioje vietoje prie Eufrato, bet netoli ir nuo Tigro, 
ne sykį buvo sugriautas ir vėl atstatytas. Čia rezidavo daugelio skirtingų 
dinastijų valdovai. Labai senas mitas apie Babelio bokšto statybą atėjo iš 
visai kitos kultūros — iš šumerų ir jų zikuratų. Maždaug pustrečio tūks- 
tantmečio skiria zikuratų laikus nuo to meto, kai chaldėjo Nabuchodo- 
nosaro II valdoma (604—562 m. pr. Kr.) klestėjo Naujoji Babilonija, kai 
buvo pastatyti Ištarės vartai (dabar jie yra Berlyne, Pergamo muziejuje) 
ir žydai išvaryti į nelaisvę. Žinoma, ir Nabuchodonosaro laikais stūksojo 
aukšta šventykla. Kur ji pradingo? Juk piramidės tebestovi! Ogi buvo 
sugriauta Aleksandro Didžiojo įsakymu. 


HAMURAPIS Šumerų dominuojamoje miestų-valstybių sąjungoje 
vieną iš mažesniųjų jos narių sudarė amoritai — palei Eufratą gyvenanti 

semitų tauta, šumerų ir akadų akimis žiūrint — karinga, bet necivilizuota. 
Apie 1800 m. pr. Kr. amoritai įsigalėjo Vidurio Mesopotamijoje, jie lai- 
komi Babilono įkūrėjais. Šeštasis jų dinastijos karalius Hamurapis buvo 
pats įžymiausias ir galingiausias. Jis valdė ilgiau kaip 40 metų, maždaug 
nuo 1790 iki 1750 m. pr. Kr.; per tą laiką Babilono miesto valdos išsiplėtė, 
susikūrė Babilonijos karalystė. Nuo tų laikų Babilonija tapo labai svarbiu 
istorijos veiksniu. 


MARDUKAS Vyriausiasis babiloniečių dievas, atėjęs iš šumerų pante- 
ono, ir Hamurapio karalystėje iškilo — buvęs vietinis miesto dievas tapo 
dievų karaliumi. Jo vardas reiškia „jaunas bulius“. Dieviškoji jo karjera 
papasakota pasaulio sukūrimo mite „Enuma eliš“ — reikšmingiausiame 
Babilonijos literatūros kūrinyje. Panašiai kaip vėliau Graikijoje iš skirtin- 
gų kultų paimti dievai buvo susieti giminystės ryšiais ir suburti į didelę 
šeimyną. Mite „Enuma eliš“, kaip ir Pradžios knygoje, kai kas paimta iš 
„Gilgamešo epo“, bet pagrindinė babiloniečių mito paskirtis buvo išaukš- 
tinti Marduką, kaip vyriausiąjį dievą, ir paskleisti visoje karalystėje vieną 
religiją. Pasak jos, Mardukas, kovodamas su savo pramote Tiamata, sukū- 
ręs pasaulį, o paskui iš molio nulipdęs ir žmogų. 


HAMURAPIO ĮSTATYMAS Seniausi žinomi įstatymai buvo su- 


rašyti dantiraščiu apie 1750 m. pr. Kr. Hamurapio įstatymas buvo jau ne 
pirmas senovės antikos įstatymų rinkinys, bet vienintelis visas išlikęs. Jo 
originalas, 1902 m. rasta akmeninė stela su autoriaus atvaizdu, eksponuo- 
jamas Luvre (kopija yra ir Berlyne, Pergamo muziejuje). 

Juodame 2,25 m aukščio diorito bloke iškalti 282 straipsniai, apimantys 
baudžiamąją, civilinę ir prekybos teisę. Ketvirtadalis jų skirta nuosavy- 
bės santykiams reguliuoti; čia kalbama apie žemės, namų ir kilnojamojo 
turto nuosavybę. Įstatyme įtvirtintas ir garsusis „akis už akį“ principas. 
Jis buvo pažangus: iki tol už vieną sužalotą akį reikėdavo atsiteisti trimis 
arba dar daugiau. Hamurapio vidaus politika buvo palyginti „sociali“, nes 
jis žinojo, kad be privalomų teisinių normų negali klestėti ir ūkis. Valstie- 
čius reikėjo ginti nuo priespaudos, o veteranus aprūpinti žeme. 


Kas įvyko paskui? Hamurapio įpėdiniams valdant nusilpo jo dinastija. 
Tokia jau Tarpupio dalia, kad jį amžinai nukariauja vis kitos tautos, nors 

valstybės sienos tolydžio kinta — iki pat dabar. Senoji Babilonijos kara- 
lystė žlugo 1530 m. pr. Kr., kai jos sostinę trumpai laikė užėmęs hetitų 
karalius Muršilis. Jo karalystė anuomet jau turėjo geležies gavybos ir ap- 
dirbimo monopolį — ir geležis nurungė bronzą. Tuoj po to iki 1160 m. 
pr. Kr. Babilonijoje viešpatavo iš Irano atsibastę kasitai — karinga pusiau 
klajoklių tauta, kuri nepaliko rašto paminklų ir todėl nežinia, kuriai kal- 
bų šeimai ją priskirti. Per keturis kasitų viešpatavimo šimtmečius smuko 
babiloniečių kultūra ir ūkis, nors XIV a. pr. Kr. kasitų karaliai ir palaikė 
santykius su Egiptu, ypač su Echnatonu ir Tutanchamonu. 


SEPTYNIŲ DIENŲ SAVAITĖ Šumerai, akadai, Ašūras ir Babilonas 
kartais pavadinami bendru senovės Babilono vardu. Jo laiko skaičiavimo 
sistema yra seniausia vis dar gyvuojanti kultūros vertybė, kuria naudo- 
jamės ir mes. Be kalendoriaus, babiloniečiai davė pasauliui kai kuriuos 
žvaigždynų pavadinimus, Zodiaką, septynių dienų savaitę ir šabą, kuris 
vėlyvosios antikos laikais virto poilsio diena — sekmadieniu. 

Pačioj pradžioj savaitė turėjo penkias dienas, po vieną kiekvienam 
rankos pirštui. Vėliau paaiškėjo, kad lengviausiai pastebimą ritmišką 
reiškinį — Mėnulio ciklą — galima (apytiksliai) suskirstyti į keturias fazes 
po septynias dienas. Senovės babiloniečiai, gal jau net ir šumerai, susie- 
jo savaitės dienas su septyniais (įskaitant Saulę ir Mėnulį) keliaujančiais 
dangaus šviesuliais, arba planetomis, matomomis plika akimi. Tos plane- 
tos buvo tapatinamos su dievais ir vadinamos dievų vardais. Dar ir dabar 
daugelyje Europos kalbų savaitės dienų pavadinimai yra išvesti iš dangaus 
šviesulių dievų vardų: antai vokiškai sekmadienis vadinasi Sonntag — Sau- 
lės diena, pirmadienis Montag — Mėnulio diena ir taip toliau. 

Būdinga, kad laiko skaičiavimu remiamasi jau Biblijos pradžioje, kur 
kalbama apie pasaulio sukūrimą: „Atėjo vakaras ir išaušo rytas, pirmoji 
diena“ (Pr 1, 5). Čia naktis yra paros viduryje, kaip kiekviename Mėnulio 
kalendoriuje, kuriuo naudojosi dauguma senovės kultūrų. Taigi septy- 
nias dienas trukęs pasaulio kūrimas, apie kurį kalbama Pradžios knygoje, 
pagrįstas jau tvirtai įsigalėjusia kalendoriaus samprata, paplitusia visame 
Artimųjų Rytų regione iš Mesopotamijos, kurios kultūra darė didžiulę 
įtaką aplinkiniams kraštams. Ne biblinis Jahvė, arba Elohimas, ją išrado. 

Beje, šiaip jau tokie išmoningi graikai turėjo savą labai sudėtingą ka- 
lendorių, bet jis nunyko nepalikęs jokio pėdsako. 

ŠABAS Šabo paprotys ir pirmykštis jo pavadinimas šabbaton atėję iš 
Babilono: tą pilnaties dieną, laikomą nelaiminga, nederėjo dirbti, nes ji 
esanti pažymėta „blogu ženklu“. To tikėjimo pėdsakas tebėra išlikęs an- 
gliškajame šeštadienio pavadinime saturday, mat Saturnas buvo laikomas 
niūriu melancholijos dievu. Krikščionių poilsio diena, žinoma, nesutam- 
pa su žydų šabu: ilsėtis liepiama viena diena vėliau, „Viešpaties dieną“ 
(prancūziškai dimanche, ispaniškai domingo). Tik IV a. po Kr. tai buvo 
oficialiai įteisinta Romos imperijoje. Vokiškas sekmadienio pavadinimas 
Sonntag (Sonne — „saulė“, Tag — „diena“) ir visai taip pat sudarytas anglų 
kalbos žodis sunday buvo vartojami jau ir anksčiau. 


ŠEŠIASDEŠIMTAINĖ SISTEMA Jau ir babiloniečiai mokėjo už- 
rašyti skaičius labai nedaugeliu skaitmenų: jų vertė, panašiai kaip šiuo- 
laikinėje matematikoje, priklausė nuo skaitmens vietos. Tik jie vartojo 
ne dešimtainę sistemą, o šešiasdešimtainę, kurios pamatas — skaičius 60. 
Mes ir dabar dalijame apskritimą į 360 laipsnių, o valandą - į 6o minučių 
po 6o sekundžių, kaip kitados Babilone. 


BABILONIEČIŲ ZODIAKAS Panašus į Mėnulio ciklą buvo ir 
Saulės ciklas - Zodiakas. Saulės kelią dangaus skliautu babiloniečiai da- 
lijo į dvylika panašaus ilgio ruožų, kuriuos vadino žvaigždynų vardais. 
O šie visada buvo siejami su dieviškomis būtybėmis — mitų herojais, 
dievais arba šventaisiais gyvūnais. Toks dangaus vaizdas buvo labai gyvas 
ir daugiareikšmis. Visi Zodiako ženklai, išskyrus Skorpioną ir Žuvis, kilę 
iš Babilono. 


ABRAOMAS Abraomui politeistinis pasaulis — visos tos sudievintos 
planetos ir žvaigždynai, laukų, miškų, pievų ir gyvūnų dievybės arba vie- 
tiniai jas vaizduojantys stabai — rodėsi lėkštas ir nepastovus. Jam tie die- 
vai buvo negyvi. Jis skelbė vieną ir vientisą tikėjimo principą — tikėjimą 
vienatinio Dievo, kurio turi klausyti žmogus. 

Biblinis patriarchas Abraomas, aišku, nėra istorinė asmenybė, kaip ir 
karalius Artūras, bet jį, kaip literatūros personažą, galima priskirti tam 
tikrai aplinkai. Jis laikomas tarsi Hamurapio amžininku. Iš Biblijos tekstų 
galima susidaryti vaizdą, kad Abraomas buvo savotiškas klajoklių kuni- 
gaikštis, šeichas, kilęs iš Uro ir kartu su tėvu atkeliavęs į dabartinę Siriją, 


43 


Apie I800— 
I700 M. 


pr. Kr. 


Maždaug 
nuo 2000 m. 


pr. Kr. 


2000 M. 


pr. Kr. 


į Haraną. Jam, jau senyvam, jo Dievas Jahvė liepęs su savąja klajoklių 
palyda traukti į Kanaaną. Kai jis tenai nusigavęs tolimu aplinkiniu ke- 
liu, per Egiptą ir Negevo dykumą, Jahvė sudaręs sandorą su Abraomu 
ir pažadėjęs jam: „Padarysiu tavo palikuonis gausius tarsi žemės dulkės“ 
(Pr 13, 16). Ta pranašyste pagrįstas jo vardas (Abraham), kurio pirmykštė 
reikšmė — „Daugelio tėvas“, „Tautų tėvas“. Bet Abraomas turėjęs tik vieną 
sūnų Izaoką (kurio vos nepaaukojo). Pranašystė išsipildžiusi tik tada, kai 
gimė jo provaikaičiai — dvylika Jokūbo sūnų. 

Bet iš tikrųjų, žinoma, visai kitaip vykęs kelių klajoklių genčių susilie- 
jimas į vieną „tautą“, nupasakojamas tarsi tiesioginis palikuonių gausėji- 
mas. Praeities įvykius, pateiktus kaip šeimos istoriją, lengviau įsidėmėti. 
Žydai laiko Abraomą savo protėviu. Jis taip pat Dievo lieptas apipjaustęs 
savo sūnų, ir nuo tada tik apipjaustyti vyrai priklausantys jo tautai. 

Bibline monoteistine tradicija pagrįstos net trys religijos — judaizmas, 
krikščionybė ir islamas, todėl jos dar pavadinamos ir „abraominėmis“ re- 
ligijomis. Arabai Abraomą vadina Ibrahimu. 


HETITAI Be Babilono, Asirijos, Kretos-Minojo kultūros ir Egipto, 
maždaug nuo 2000 m. pr. Kr. Artimuosiuose Rytuose gyvavo dar ir Heti- 
tų despotija. Ji valdė dalį dabartinės Turkijos (Anatolijoje). Jau net ir kla- 
sikinės antikos graikai Hetitų valstybę buvo visiškai pamiršę. Tik XIX a. 
pabaigoje ją vėl atrado archeologai ir kalbininkai. Labai greit paaiškėjo, 
kad ten gyveno tauta, kurios kalba — indoeuropietiška. 


CHATUŠAS Hetitai savo valstybę vadino hati. Egiptiečiai, su kuriais 
hetitai palaikė diplomatinius santykius, o kai kada ir pakariaudavo, vadi- 
no juos ht', o hebrajiškas jų pavadinimas yra hittim. Jų sostinė Chatušas 
vis dar iki galo neatkasta. Joje, be ko kita, buvo Liūtų vartai ir, kaip spė- 
jama, karalių kapų. 

Hetitai statė didelius mūrinius pastatus, jų amatininkai mokėjo kurti 
labai meniškus dirbinius, o raštininkai dantiraščiu rašė hetitiškai. Dau- 
giausia per gretimą Asiriją jie prekiavo su visa Mesopotamija. Hetitų val- 
džios sistema buvo panaši į feodalinę, o aukščiausiasis valdovas — karalius. 
Jie vieni iš pirmųjų išmoko apdirbti geležį ir tuo buvo pranašiausi iš visų 
keturių bronzos amžiaus valstybių. Hetitų karalius Muršilis 1530 m. pr. 
Kr. nusiaubė Babiloną ir nutraukė Hamurapio dinastiją. O ypač išgarsėjo 

hetitų ryšiai su vietove, kurią jie vadino Vilusa. Tai galėjo būti vasalinė 
valstybė, maža bronzos amžiaus karalystė arba prekybos partnerė. Gal 
Vilusa buvo ne kas kita kaip miestas, graikų vadintas Vilios, Ilios arba 
Ilion, vėliau Ilias - Iliada, kitaip sakant — Troja. 


PRIAMO LOBIS 1871 m. Heinrichas Schliemannas (1822-1890) ėmė 
kasinėti kalvą šalia dabartinio Vakarų Turkijos miestelio Hisarliko — ieš- 
kojo „Iliadoje“ aprašomos Trojos. Ir atrado įspūdingus miesto griuvėsius. 
Vos pradėjus darbą paaiškėjo, kad čia esama daugybės kultūrinių sluoks- 
nių — nuo antikos viršuje iki akmens amžiaus gyvenvietės apačioje. 

Seniausi penki sluoksniai, anot dabartinių archeologų, susidarę po 
3000 m. pr. Kr. Vadinamasis Priamo lobis neabejotinai priskirtinas Tro- 
jos II sluoksniui (2600—2300 m. pr. Kr.). Vadinasi, jis maždaug tūkstan- 
čiu metų senesnis už sluoksnį, siejamą su legendiniu miesto žlugimu per 
Trojos karą. Greičiausiai per tą karą susiklostė daug jaunesnis sluoksnis 
VIIb, kuriame gausu naikinimo pėdsakų — žinoma, jei tik Homero apdai- 
nuotasis Trojos karas iš tiesų vyko ties Hisarliko kalva. 

Šiaip ar taip, II Troja gyvavo ankstyvajame bronzos amžiuje, kaip ir 
Chatušas. Lobis, kurį sudaro apie 8000 tauriojo metalo dirbinių, įspū- 
dingai rodo to miesto reikšmę ir turtingumą. Jau tada Troja stovėjo stra- 
tegiškai svarbioje vietoje prie judraus tolimosios prekybos kelio, tiesiai 
priešais Dardanelų sąsiaurį. Per šią vietą ritosi dar ne viena ateivių ir nu- 
kariautojų banga. 

Beje, Priamo lobis, atrastas 1873 m. gegužės 31 d., iki 1945 m. buvo 
Berlyne, o paskui išgabentas į Rusiją kaip karo grobis. Jis ir dabar tebėra 
Maskvoje, po Puškino muziejaus skliautais. 


SENIAUSIA TAIKOS SUTARTIS - KADEŠAS Kai jaunas mirė 
Egipto faraonas Tutanchamonas, vėliau išgarsėjęs visame pasaulyje, jo 
našlė pasiuntė į Chatušą savo atstovą ir per jį perdavė hetitų karaliui 
Šupiluliumui pasiūlymą: ji ištekėsianti už vieno iš jo sūnų ir padary- 
sianti jį faraonu. Žinia apie tas diplomatines derybas yra išlikusi; ji liu- 
dija, kad Hetitų karalystė ir Egiptas, jų pačių akimis, buvo to paties 
rango valstybės. 

Šupiluliumas buvo nukariavęs Sirijos šiaurę, o Egipto despotija dar 
šimtmečiu anksčiau užvaldė gretimą Libaną. Vos kelioms kartoms užau- 

gus, pirmąsyk pasaulio istorijoje susikivirčijo dvi despotijos: hetitai ir egip- 
tiečiai susipešė dėl dominavimo rytinėse Viduržemio jūros pakrantėse. 

Hetitų valdovas Muvatalis apie 1280—1270 m. pr. Kr. pasipriešino egip- 
tiečių siekiams plėsti savo įtaką. Faraonas tuo metu buvo Ramzis II. Šalia 
dabartinės Sirijos ir Libano sienos, ties Kadešo tvirtove, abi šalys atvedė į 
mūšio lauką po 20 ooo karių — tais laikais tai buvo neregėtai daug. Fara- 
ono propaganda šventė didžiulę pergalę. Ramzio statydintos šventyklos, 
ypač Abu Simbele, ištisai išmargintos kovojančio faraono atvaizdais, nors 
iš tiesų jis turėjo tik džiaugtis, kad mūšis baigėsi lygiosiomis ir Muvatalis 
nepasistūmėjo toliau. Apie 1260 m. pr. Kr. naujasis hetitų karalius Cha- 
tušilis III ir Ramzis sudarė pirmą pasaulyje rašytinę taikos sutartį. Kadeše 
sudarytos Egipto ir Hetitų valstybių taikos sutarties „kopijos“ — akadų 
dantiraščiu surašytoji, skirta hetitams, ir hieroglifinis tekstas, buvęs Kar- 
nako šventykloje, — šiuo metu yra Niujorke, JTO būstinėje. 


KRETA, MINOJAS IR MINOJO KULTURA Kretos civilizaci- 
jos pradžia siekia šumerų bei akadų laikus ir pirmąsias Egipto valdovų 
dinastijas, taigi maždaug 3000 m. pr. Kr. Ji buvo negraikiška ir negarbi- 
no Dzeuso. Kretiečių religiniai vaizdiniai neabejotinai sukosi apie jaučio 
kultą. Vienintelė žinoma figūra — karalius Minojas, pasak legendos, pasta- 
tydinęs labirintą, kuriame gyvenęs jaučiagalvis Minotauras. Tačiau Mino- 
jas buvo veikiau karaliaus titulas, o ne istorinio asmens vardas. „Minojie- 
čius“, ko gero, galima net pavadinti Hamurapio amžininkais. Kažkuriuo 
metu tarp 3000 ir 2000 m. pr. Kr. jie liovėsi puldinėję laivus Viduržemio 
jūros rytuose ir leido saugiai plėtoti prekybą tame krašte. Jau tuomet 
glaudūs prekybos ir kultūros ryšiai siejo Kretą su Kikladų salynu, hetitų 
ir finikiečių valdoma rytine Viduržemio jūros pakrante ir Egiptu. 

Apie 2000 m. pr. Kr. Kretoje pradėta statyti rūmus. Britų archeologas 
seras Arthuras Evansas (1851—1941) atrado ir 1900-1903 m. atkasė Knoso 
(minojiečių ku-nu-ša) rūmus. Evansas susiejo juos su legendoje minimu 
karaliaus vardu ir Kretos kultūrą pavadino Minojo kultūra. 


KNOSO RUMAI Maždaug Hamurapio ir Egipto XII dinastijos laikais 
Kretoje klestėjo rūmų kultūra. Kaip ir senovės Rytuose, o vėliau Mi- 
kėnuose, rūmai (arba šventykla) buvo kartu ir valdžios, ir ūkio centras. 
Knosas tapo galingiausia sostine visoje saloje. Jo rūmus mitas pavertė 

Minotauro labirintu. Iš to mito (beje, graikiško) iki mūsų laikų atėjo 
kai kurie posakiai, kaip antai „Ariadnės siūlas“ (ir jo variantas — „rau- 
dona gija“) arba „Ikaro skrydis“, primenantis, kad kas per aukštai siekia, 
nupuola. Apie 2000 m. pr. Kr. Minojo kultūra labai staigiai iškilo, nes 
bronzos perdirbimas atvėrė neregėtas technines galimybes jos ūkiui. 

Rūmų gyventojai naudojosi visokeriopa įmanoma ištaiga — tualetais, 
voniomis, balkonais ir šaldymo kameromis. Minojo dailės viršūnė buvo 
sienų tapyba, vaizduojanti lieknus jaunuolius, užšokančius ant jaučių, ir 
jaunas moteris itin laibu juosmeniu, taip pat delfinų piešiniai Tyros (San- 
torino) saloje, kuri irgi priklausė Minojo kultūros orbitai. 


Minojo rūmų kultūra buvo pirmoji miesto tipo civilizacija Europoje. 


Apie 1700 m. pr. Kr. ją sunaikino gamtos katastrofa — gal ugnikalnio išsi- 
veržimas Tyros (Santorino) saloje, o gal žemės drebėjimas. 


Kas įvyko paskui? Kas sugriuvo, greit buvo atstatyta. 1700—1500 m. pr. 
Kr. Kreta vėl klestėjo, dar labiau nei pirma, palaikė diplomatinius san- 
tykius su hiksais, įsigalėjusiais Egipte; Minojo amatininkai net statė hik- 
sams rūmus. Tik žemės drebėjimas ir po jo kilusi potvynio banga sunai- 
kino Kretos laivyną, kartu ir jos pirmavimą jūroje. Tada jūros viešpačiais 
tapo graikiškai kalbantys achajai. Molinės lentelės byloja, kad maždaug 
nuo 1450 m. pr. Kr. graikai, karaliaujantys Mikėnuose, užvaldė ir Kretą. 
Abi kultūros veikė viena kitą ir susidarė bendra Mikėnų ir Minojo kultū- 
ra. Deja, netrukus Egėjo jūros pakrantes ėmė niokoti vadinamosios jūrų 
tautos. Mikėnai, Knosas, Troja — viskas žlugo. 


FINIKIEČIAI I Finikija, kaip ją vėliau pavadino graikai (mūsų laikų 
Libanas, Vakarų Sirija, Pietų Turkija), buvo ne ištisa valstybė, o politiš- 
kai nevieningas kraštas, kurį sudarė atskiri miestai: Tyras, Sidonas, Biblas, 
Ugaritas, neseniai atrasta Katna ir dar vienas kitas. Finikiečiai neturė- 
jo bendros tautinės savimonės, pripažino tik savo gimtąjį miestą. Todėl 
niekada nebuvo ir Finikijos karalystės. Miestai-valstybės nuolat buvo 
verčiami mokėti duoklę tai vienai, tai kitai gretimai valstybei — arba he- 
titams, arba egiptiečiams. Po tautų kraustymosi geležies amžiuje visoje 
toje teritorijoje viešpatavo daugiausia asirai. 

Labai palankaus klimato kraštas garsėjo sodais, gal ir vynas kilo kaip 
tik iš ten. O patogi geografinė padėtis nuo seno leido fhinikiečiams pre- 

kiauti su visais kaimynais. Pagal vieną ypač geidžiamą jų eksporto prekę 
graikai vėliau pavadino ir visą tautą: mat purpurinės sraigės Phoinix sy- 
vais finikiečiai dažė prabangius audinius — purpurą. Vienintelis jų įnašas į 
pasaulio kultūrą yra jų sudarytas finikiečių raidynas. 


RAIDYNAS I Apie 1750 m. pr. Kr., kiek anksčiau nei žemės drebėji- 
mas sugriovė senuosius Minojo rūmus, finikiečių kraštuose, iki pat Sina- 
jaus pietuose, prasidėjo rašto plėtra, trukusi maždaug 500 metų; jos re- 
zultatas — finikiečių raidynas, kurio tiesioginį įpėdinį mato ir šios knygos 
skaitytojas. Finikiečių raidynas yra visų alfabetų tėvas. Iš jo kilo hebrajų, 
arabų, graikų ir lotynų raidės, savaime aišku, ir kirilika. 

Finikiečių miestai-valstybės, pabirę po visus tuometinius Rytus, kles- 
tintys dėl našios žemdirbystės ir plačių prekybos ryšių, buvo kultūrų 
susiliejimo židiniai. Juose buvo pažįstamos ir vartojamos kaimynų rašto 
sistemos: dantiraštis, egiptiečių hieroglifai, kretiečių hieroglifų, linijinis 
A raštas. Neišvengiamai turėjo kilti mintis, kad reikia visus rašmenis su- 
vienodinti ir supaprastinti, ir geniali idėja, kad kiekvienas rašmuo turi 
reikšti tik vieną garsą, o ne kaip iki tol — visą skiemenį arba žodį. Daugelis 
finikiečių raidžių iš pažiūros priminė egiptiečių ir kretiečių rašmenis, bet 
šimtmečiams bėgant jų pavidalas darėsi vis paprastesnis, kad paspartėtų 
rašymas. 

Alfabeto raida nebuvo nei šuolis, nei pavienio žmogaus nušvitimas, o 
procesas. Jei lyginsime su ankstesniu maždaug pusantro tūkstantmečio 
laikotarpiu, per kurį senosios kultūros kur kas mažiau ištobulino savo 
rašto sistemų išvaizdą ir sandarą, mums atrodys, kad tai buvo tikras per- 
versmas. Tiesa, galutinis produktas buvo anaiptol nevienalytis. Ypač pra- 
dinėje fazėje buvo daug vietinių variantų — ir šiaurės semitų, ir pietų se- 
mitų (Sinajaus srityje). Bet lemiamas lūžis, reikšmingas pasaulio kultūrai, 
prasidėjo nuo 1750 m. pr. Kr. Palestinos šiaurėje ir Sirijoje, kur gyveno 
finikiečiai, ir pasibaigė apie 1250 m. pr. Kr. Graikai perėmė tą alfabetą 
maždaug vienu dviem šimtmečiais vėliau. Bet prieš tai jiems dar teko 
apsigyventi Egėjo jūros pakrantėse. 

PIRMIEJI GRAIKAI IR JŲ DIEVAI 


Helenais buvo vadinami Achilo palydos žmonės iš Tesalijos, iki He- 
siodas apie 700 m. pr. Kr. taip pavadino visus graikus. Dar ir Homeras 
vartojo tik atskirų genčių pavadinimus achajai, danajai, argiečiai — juk 
visai taip pat ir ankstyvojoje Vokietijos istorijoje niekada nesakyta Vo- 
kietija, o visada tik: frankai, saksai, bavarai. Jonėnai, achajai, eoliečiai, 
dorėnai buvo pirmieji indoeuropiečiai graikai, kurie nuo 2000 m. pr. 
Kr. plūdo į pusiasalį, čia visam laikui apsigyveno ir tapo graikų kul- 
tūros skleidėjais. Senieji šio krašto gyventojai jiems, matyt, įnirtingai 
priešinosi: kasinėjant tarp heleninių ir archajinių kultūrinių sluoksnių 
randama labai daug pelenų. 


DZEUSAS Dzeusas yra vyriausiasis dievas, kurį atsinešė helenų gentys. 
Kiti dievai ar deivės, kaip kad Apolonas, Atėnė, Artemidė, yra atėję iš 
tautų, gyvenusių senovės Rytuose arba Viduržemio jūros regione. 

Mūsų tradicijoje įsigalėjęs indoeuropietiškasis vyriausiojo graikų die- 
vo vardas yra istorinės kalbotyros požiūriu tapatus graikiškajam theds 
ir lotyniškajam deus, arba Jovis (Jupiter yra žodžių jovis ir pater dūri- 
nys, reiškiantis ne ką kita kaip „dievų tėvas“). O žodžio deus pirmykštė 
reikšmė buvo „spindintis dangus“. Jis giminiškas lotyniškam žodžiui dies 
„diena“; tai aiškiai rodo, kad Dzeusas valdo dienos šviesą ir gyvena dan- 
guje. Jis dažnai „apsireikšdavo“ debesiu arba, kaip ir germanų Votanas, 
žaibais. Abu vyriausieji indoeuropiečių dievai, dangaus valdovai Dzeusas 
ir Votanas, turi tiek daug bendrų bruožų, kad nebelieka abejonių dėl jų 
bendros kilmės. Tik germanai vardą theės (Dzeusas) pakeitė Votanu: vo- 
kiškai (der) Wütende reiškia „siautėjantis“. 


MIKĖNAI Ten, kur pirma gyveno niekuo neišsiskiriantys ankstyvojo 


bronzos amžiaus žemdirbiai, apie 1600 m. pr. Kr. sparčiai suklestėjo iškili 
kultūra, pasižymėjusi įspūdingais rūmais kalnų viršūnėse, vadinamaisiais 

Apie I600 
m. pr. Kr. 


Apie 1250 
m. pr. Kr. 


Liūtų vartais, Atrėjo lobynu, auksine Agamemnono kauke, kiklopiniais 
mūrais ir prašmatniais kapais. Iš kitų Mikėnų kultūros židinių paminėtini 
Tirintas ir Pilas. Seniau manyta, kad tą kultūrą atsinešė kažkokie ateiviai 
iš šiaurės. Bet galėjo būti ir taip, kad tų ankstyvųjų helenų aukštuomenę 
per prekybos kontaktus paskatino tobulėti iškiliosios Rytų (hetitų, Kre- 
tos, Egipto) kultūros. 

Mikėnai, ne taip kaip daugelis žinomų graikiškų vietovardžių, kurie 
atsirado dar prieš ateinant graikams ir todėl yra senesni (kaip kad Atėnai 
ir Korintas), yra graikiškos kilmės žodis. Legenda jį sieja su Medūzos 
nugalėtoju Persėju, kuris toje „grybijoje“ pasisėmęs tyro vandens į grybo 
kepurėlę. Pirmasis Mikėnų kasinėtojas Schliemannas ir senieji archeolo- 
gai laikė „Iliados“ Agamemnoną Mikėnų valdovu. 

Iš pradžių (maždaug nuo 1600 m. pr. Kr.) Mikėnų kultūra buvo pri- 
klausoma nuo pranašesnės Minojo kultūros, gyvavusios Kretoje. Paskui 
viskas virto kitaip, ir Kreta pasidarė priklausoma nuo Mikėnų, taip pat 
ir politiškai. Apie 1200—1100 m. pr. Kr. žlugo tiek Mikėnai, tiek Kre- 
ta: juos tikriausiai pražudė nelemti geležies amžiaus tautų kraustymosi 
padariniai. Epas apie Trojos karą laikomas tolimu tų mįslingų įvykių at- 
garsiu. Mikėnų kultūra žlugo netrukus po to, kai pasiekė savo viršūnę. 


AGAMEMNONO POMIRTINĖ KAUKĖ Mikėnų šachtiniai 
kapai būdavo išgremžiami minkštoje uolienoje maždaug 4 metrų gyly- 
je. Kapuose randama daugybė brangių įkapių, ne tik ginklų ir auksinių 
papuošalų, bet ir Baltijos gintaro, ir Afrikos stručių kiaušinių; tai rodo, 
kokie platūs buvo Mikėnų prekybiniai ryšiai. Žinomiausias radinys yra 
auksinė Agamemnono pomirtinė kaukė. 


LIUTŲ VARTAI IR ATRĖJO LOBYNAS Abu šie žinomiausi Mi- 
kėnų architektūros paminklai buvo sukurti vėlyvuoju Mikėnų kultūros 
laikotarpiu, apie 1250 m. pr. Kr., netrukus po to, kai egiptiečiai su hetitais 
sudarė Kadešo taikos sutartį. Liūtų vartus — dalį kiklopinės sienos, supan- 
čios Mikėnų tvirtovę, — sudaro keturi daugiatoniai monolitai; jų reljefai 
vaizduoja du liūtus, piestu stovinčius priešais koloną. Visas tas statinys 
buvo atrastas ir atkastas 1841 m. 

Vadinamasis lobynas yra karaliaus kapas, iš pradžių dėl prabangių 
įkapių palaikytas lobynu. Tai kupolinis kapas, jo kupolas atkartoja pa- 

našų skliautą, buvusį Minojo laikotarpio Kretoje. Tokio didelio tobulo 
kupolo niekas nesugebėjo sumūryti iki pat romėnų, pastačiusių Pante- 
oną. 


ATREIDAI Atreidus — tą grynai pramanytą, prakeiksmo lydimą Mikė- 
nų valdovų giminę — galėtume pavadinti antikos „Denverio klanu“. Pasak 
legendos, giminės pradininko Atrėjo sūnūs Agamemnonas ir Menelajas 
vedę seseris Helenę ir Klitaimnestrą. Agamemnoną, grįžusį iš Trojos, nu- 
žudžiusi jo žmona Klitaimnestra. Jų sūnus Orestas, sesers Elektros su- 
kurstytas, iš keršto nudūręs motiną, o kitą jų seserį Ifigeniją — kad kiek — 
būtų paaukojęs jos tėvas Agamemnonas. Ir taip toliau, ir taip toliau... Ho- 
meras, Aischilas, pjesių ir operų autoriai iš tos medžiagos sukūrė apsčiai 
dramatiškų veikalų. 


EGIPTAS - VIDURINĖ IR 
NAUJOJI VALSTYBĖ 


Pasibaigus piramidžių laikotarpiui faraono centrinė valdžia susilpnėjo; ti- 
kraisiais valdovais tapo sričių valdovai. Apie 2200 m. pr. Kr. Nilo krantus 
apėmė suirutė. Kur kas vėliau Ptolemajų istorikas Manetonas, sugrupa- 
vęs Egipto valdovus į dinastijas, teigė, kad VII dinastijos laikais per 70 
dienų turėję valdyti 70 karalių; iš to galima spręsti, kur link ėjo kraštas. 
Tas dviejų šimtmečių laikas maždaug nuo 2200 iki 2000 m. pr. Kr. vadina- 
mas Pirmuoju tarpuvaldžiu. Bet kai Balkanų pusiasalio pietuose pirmieji 
helenai įsismelkė į Egėjo regioną, kai Kretoje iškilo pirmieji Minojo rū- 
mai, o Mesopotamija buvo valdoma iš Ašūro, Egipte XI ir XII dinastijos 
faraonai išplėtė savo valdžią iš Tebų (Karnako) į visą Nilo slėnį. 


AMONAN Vidurinės valstybės laikotarpio pradžioje, apie 2000 m. pr. 
Kr., XII dinastija savo srities dievą Amoną paskyrė vyriausiuoju dievu. 
Amonas, kurio vardas reiškia „nematomas, slaptas“, buvo žinomas jau 
senuosiuose vietiniuose kultuose ir vaizduojamas labai įvairių gyvūnų 
pavidalo. Avino pavidalo jis buvo garbinamas kaip vaisingumo dievas. 
Tapęs vyriausiuoju dievu, jis dažniausiai būdavo vaizduojamas kaip falas, 
kartais kaip mėlynasis žmogus arba kaip žąsis. Susiliejęs su Senosios vals- 
tybės Saulės dievu Ra Amonas tapo vyriausiuoju Egipto imperijos dievu 
Amonu Ra. Vėliau dėl tos didelės galios jis buvo laikomas ir dievu kūrė- 
ju. Tad Ra, tik jau Amono pavidalo, liko vyriausiasis dievas. Jo šventykla 
Karnake buvo turtingiausia ir galingiausia visoje šalyje. 

Vėlesni faraonai, ypač Naujosios valstybės valdovai, vis plėtė Karnako 
šventyklą, skirtą Amonui. Ji tapo egiptiečiams tokia pat reikšminga kaip 
krikščionims Šv. Petro bazilika. Šventykla buvo valstybinė įstaiga, jokios 
atskiros Bažnyčios institucijos egiptiečiai neturėjo. Jos vyriausiasis šven- 
tikas buvo faraonas. 

VIDURINĖ VALSTYBĖ Vidurinės valstybės laikotarpiu, kuris tru- 
ko apie 350 metų, Egiptas vienijosi, kol jį užvaldė svetimieji — hiksai. 
Dar ir tuo metu Egipte buvo statomos piramidės, bet jų viduje būdavo 
išmūrijamas tik molinių plytų karkasas. Iki mūsų dienų beišliko jų griu- 
vėsiai — neišvaizdžios laužo krūvos. Tik Naujojoje valstybėje egiptiečiai 
visiškai liovėsi statę piramides, o faraonus ėmė laidoti Karalių slėnyje. 


RHINDO PAPIRUSAS Apie 1650 m. pr. Kr. buvo padaryta visų 
senovės Egipto raštų kopija, vėliau pavadinta jos atradėjo vardu. Škotas 
advokatas Alexanderis H. Rhindas nupirko ją 1858 m. Luksoro turguje. 
Tame papiruso ritinyje, kurio ilgis viršija 5 m, yra, be kita ko, trupmenų 
skaičiavimo lentelės, apytikslis skaičiaus m apskaičiavimas (čia jis lygus 
3,16) ir geometrijos bei trigonometrijos uždavinių sprendimo brėžinių. 
Dabar Rhindo papirusas yra Londone, Britų muziejuje. 


HIKSAI Pasibaigus XII dinastijai Egipto centrinę valdžią taip susilp- 
nino faraono rūmų intrigos ir problemos, kad šalyje maždaug nuo 1700 m. 
pr. Kr. pamažu, be ypatingo karinio pasipriešinimo įsigalėjo iš šiaurės 
atplūdę svetimšaliai, greičiausiai semitai; juos egiptiečiai vadino hiksais, 
heka-chasut, kas reiškia „svetimų šalių kunigaikščiai“. 

Hiksai valdė Egiptą iš savo sostinės Avario, esančio Nilo deltoje, bet 
šalies gyvenimas dėl to mažai tepasikeitė. Tik kai jie apie 1650 m. pr. Kr. 
geram šimtmečiui išstūmė iš valdžios faraonus, prasidėjo konfliktai. 

Egipto aristokratija sudarinėjo sandorius su hiksais ir gavo iš jų lankų 
su strėlėmis, arklių ir kovos vežimų. Tada faraonai Kamozas ir Amazis 
sukėlė visus į nepriklausomybės karą; jį egiptiečiai laimėjo, o jų kariuo- 
menė tapo dar tvirtesnė ir ryžtingesnė. Turėdamas stiprią kariuomenę 
Egiptas išplėtė savo valdas ir tapo galinga valstybe. 


NAUJOJI VALSTYBĖ Hiksai pasitraukė iš Egipto Kanaano link; tai 
šiek tiek primena Biblijos mitą apie izraelitų išėjimą iš Egipto. Nuo XVIII 
dinastijos pradininko Amazio skaičiuojama Naujosios valstybės epocha, 
trukusi ketvertą šimtmečių, nuo 1550 iki 1070 m. pr. Kr. Amazio vai- 
kaitis Tutmozis I 1500—1485 m. pr. Kr. nukariavo naujų žemių pietuo- 
se, Nubijoje (dabartiniame Sudane), taip pat Sirijoje ir Palestinoje; taip 
Egiptas iškilo į didžiąsias valstybes. Tutmozis pasirūpino išplėsti Karna- 

1650 m. 


pr. Kr. 


1650-1550 


m. pr. Kr. 


Nuo I550 
m. pr. Kr. 


Apie 1460 
m. pr. Kr. 


Apie I350— 
1330 m. 


pr. Kr. 


ko šventyklą ir pavertė ją milžinišku kompleksu, dėl to ir Amonas, kaip 
vyriausiasis imperijos dievas, sulaukė daugiau garbės. Viena Tutmozio 
I dukterų, Hačepsuta, buvo vienintelė faraonė, valdžiusi šalį. Tutmozis 
buvo pirmasis faraonas, palaidotas Karalių slėnyje, kaip pats pageidavo. 


HARMAGEDONAS IR MEGIDAS Harmagedonas minimas Bi- 
blijoje, Apokalipsėje, kaip vieta, kur įvyks paskutinė gėrio ir blogio kova 
(Apr 16, 16). Megido vietovė, dabar esanti Izraelyje, ne sykį minima Bibli- 
joje kaip mūšio arena. Per Megidą ėjo labai senas prekybos ir karo kelias, 
jungiantis Egiptą su Mesopotamija. Svarbiausias mūšis prie Megido įvyko 
tik pradėjus valdyti Tutmoziui III, apie 1480 m. pr. Kr. Faraonas numalšino 
Kanaano kunigaikščių ir Finikijos miestų sukilimą; sutriuškinta jų kariuo- 
menė pasitraukė į Megido tvirtovę ir joje įsitvirtino, o egiptiečiai ją apsupo 
ir laikė apgulę kelis mėnesius. Ta pergale Tutmozis įtvirtino Egipto pirma- 
vimą Artimuosiuose Rytuose. Jis valdė daugiau kaip eo metų (iki 1425 m. 
pr. Kr.), sukūrė veiksmingą imperijos administraciją ir galutinai palaužė 
aukštuomenės galią. Babilono ir Chatušo pasiuntiniai veždavo jam dovanų, 
kaip „diplomatinio pripažinimo“ ženklą. 


Kas įvyko paskui? XVIII dinastijos faraonų laikais, ypač valdant Amen- 
chotepui III (Amenofui III), Egiptas išgyveno aukso amžių: taika, gerovė 
ir griežta administracija. Memfis buvo formali valdžios būstinė, o Te- 
bai — didžiausias miestas. Jau Amenchotepas III planavo atimti valdžią 
Tebuose iš Amono šventyklos dvasininkų. Jo sūnus Amenchotepas IV, 
vėliau pasivadinęs Echnatonu, visu griežtumu įvykdė tą politikos ir reli- 
gijos reformą. 


ECHNATONAS Tutmozio III provaikaitis užėmė sostą kaip Amen- 
chotepas IV ir valdė šalį vadinamuoju Amarnos laikotarpiu, maždaug 
nuo 1350 iki 1330 m. pr. Kr. Jis įvykdė religijos reformą ir pasivadino 
Echnatonu, tai reiškia „dievo Atono šviesa“. 

Tutmozio I ir Tutmozio III valdomas Egiptas, išplėtęs savo valdas, 
pirmą sykį taip artimai susidūrė su kitomis šalimis ir tautomis — ir su visai 
kitokiais kultais. Jos garbino ir vieną ar kitą Saulės dievą. Išmintingiems 
egiptiečiams buvo apie ką pagalvoti. Be to, Vakarų Azijoje ilgus dešimt- 
mečius kartu su Tutmozio kareiviais kovėsi ir vyrai iš senosios sostinės 

Memfio, esančio šalies šiaurėje. O netoli Memfio buvo senovinė dievo 
Ra šventykla — Heliopolis, tai yra Saulės miestas. Palyginti su niūriais 
slaptojo Amono požemiais, Ra, arba Atono, šventovės atrodė šviesios ir 
erdvios. 

Saulės kultą, Atono kultą, protegavo jau ir Echnatono tėvas bei sene- 
lis: jis turėjo būti ir politinė atsvara Amono šventikams, įsigalėjusiems 
Tebuose. Šie vaizdavo Atoną dar kaip žmogų su sakalo galva, kai kada 
saulės disko fone. O Amarnos dailėje Atonas — jau vien saulės skritulys, 
abstraktus simbolis. Vadinasi, religinė mąstysena tapo dvasiškai gilesnė 
ir tiesiogiai siejama su faraonu Echnatonu. Nemateriali Atono religijos 
išraiška liudija, kad buvo imta garbinti vienatinį dieviškąjį pagrindinį pra- 
dą, kaip ir struktūriškai panašioje Jahvės religijoje, kuri atsirado maždaug 
tuo pačiu metu. 

Amarnos laikais tradiciniai tikėjimai anaiptol nebuvo uždrausti, jiems 
tik faraono rūmuose nebebuvo teikiama pirmenybė. Tačiau paprasti 
egiptiečiai negalėjo kilti paskui faraoną į jo dvasines aukštybes, jie mie- 
liau šoko kaip šokę apie savo auksinius veršius, jaučius, avinus ir šakalus. 
Vis dar ginčijamasi, ar Echnatonas, tasai „eretikų karalius“, persekiojo ki- 
tatikius, ar uždarinėjo jų šventyklas. 


NEFERTITĖ AMARNOJE Echnatonas ne tik kūrė naują tikėjimą, 
bet ir vykdė plačią valstybės reformą, pagal kurią didikai vertinami ne 
dėl kilmės, o už nuopelnus. Norėdamas būti toliau nuo Tebų įtakos, jis 
per keletą metų pastatydino milžinišką sostinę tiesiog dykumoje. Amar- 
na, dabartinė Tel al Amarna, buvo pusiaukelėje tarp Tebų ir Memfio. Iš 
tikrųjų miestas vadinosi Achetatonas („Atono horizontas“). 

Achetatono dailė, randama Amarnoje, ne tokia statiška ir idealizuo- 
janti kaip kita Egipto dailė. Garsieji reljefai vaizduoja faraoną su žmona, 
vilkinčius plonyčiais drabužiais ir žaidžiančius su savo vaikais. Echnatono 
žmona Nefertitė („gražuolė atėjo“) vaidino svarbų vaidmenį valstybės 
valdyme. 

Klintinis Nefertitės biustas laikomas Berlyne, neseniai atstatytame 
Naujajame muziejuje. Jį 1912 m. Amarnoje surado Vokietijos Rytų drau- 
gija, kasinėdama molinio namo griuvėsius. Iš dalies dėl to biusto Ne- 
fertitė yra viena iš žinomiausių pasaulio istorijos moterų — ir viena iš 
gražiausių. 

1333—1323 
m. pr. Kr. 


Nuo 1300 


m. pr. Kr. 


Kas įvyko paskui? Pasibaigus Echnatono ir Nefertitės valdymui, Amo- 
no žyniai vėl paėmė valdžią ir grąžino sostinę į Tebus. Buvo išnaikin- 
ta visa, kas primintų Echnatoną, jo vardas buvo išskustas iš įrašų. Ir vis 
tiek Amarna šiandien yra vienas iš geriausiai išsilaikiusių senovės Egipto 
miestų, kaip tik todėl, kad buvo pamirštas. Jį vėl atrado tik Napoleono 
kariai. 


TUTANCHAMONAS Echnatono sūnus Tutanchamonas valdė nuo 
1333 iki 1323 m. pr. Kr. Tuo metu buvo nedelsiant atgaivintas tradicinis 
Amono Ra kultas, jis vėl tapo valstybinis. Tutanchamono vardas reiškia 
„Gyvasis Amono atvaizdas“. 1922 m. Howardas Carteris atrado beveik 
nepaliestą jo kapą; ta archeologinė sensacija pavertė niekuo neišsiskirian- 
tį jauną mirusį valdovą vienu iš žinomiausių Egipto istorijos personažų. 
Netrukus po Tutanchamono mirties nutrūko XVIII dinastija. 


RAMZIAI Nuo Ramzio I apie 1300 m. pr. Kr. prasidėjo Egipto faraonų 
XIX dinastija; jai valdant šalis dar kartą suklestėjo. Daugumos to laiko- 
tarpio faraonų vardas buvo Ramzis, arba egiptietiškai Ramesesu („Ra jį 
pagimdė“). Vidaus politikoje vis dar didžiausias Ramzio I ir Sečio I rūpes- 
tis buvo išdildyti Echnatono atminimą. Sečio laikais Karnako šventykloje 
pastatyta didžioji kolonų salė, o Abide — milžiniška Mirusiųjų šventovė. 
Sečio sūnus buvo Ramzis II. Apie pusė visų išlikusių senovės Egipto ar- 
chitektūros paminklų pastatyta tų dviejų faraonų laikais. 

Ramzis II valdė maždaug nuo 1290 iki 1220 m. pr. Kr. Dar to ilgo 
valdymo pradžioje, 1275 m. pr. Kr., įsivėlė į Kadešo mūšį su hetitais; ten 
egiptiečiai vos išvengė pralaimėjimo. Paskui Ramzis sąmoningai ėmėsi 
taikos politikos ir liepė visas didesniąsias šventyklas papuošti paveikslais, 
vaizduojančiais, kaip jis nugalėjęs gausesnį priešą. „Kadešas“ užplūdo visą 
Egiptą, o Ramzis skelbėsi esąs pasaulinės tvarkos saugotojas ir gynėjas. 
Garsiausias to laikotarpio pastatas yra Abu Simbelo (senovės egiptiečių 
kalba — Ibšek) uolų šventykla; XX a. septintajame dešimtmetyje statant 
Asuano užtvanką ji buvo perkelta 64 metrais aukščiau. 

Ramzis III (apie 1190-1150 m. pr. Kr.) buvo jau kitos, XX dinastijos 
faraonas. Jo valdymo laikais visas Viduržemio jūros rytines pakrantes nu- 
siaubė jūrų tautos, ir Egiptas prarado didžiosios valstybės statusą. 

JURŲ TAUTŲ ĮSIBROVIMAS Jūrų tautų antplūdis apie 1200 m. Apie 1200 
pr. Kr. buvo reikšmingiausias įvykis per visą senosios antikos istoriją. Nuo m. pr. Kr. 
jo nukentėjo ir Egiptas. Bet kadangi nėra žinoma, kas iš tiesų buvo tos 
jūrų tautos, tai tas įvykis lieka ir labiausiai ginčytinas. Aišku tik tiek, kad 
ypač nukentėjo visi Viduržemio jūros rytinės dalies pakraščiai: iš Trojos 
beliko vien griuvėsiai. Jie tapo Trojos karo epo „istoriniu įrodymu“. Bron- 
zos amžiaus Mikėnų ir Minojo rūmų kultūra tiesiog sunyko, taip pat ir 
Kretoje. Hetitų valstybė buvo nušluota nuo žemės paviršiaus. Susvyravo 
ir Ašūras, Egiptas. Sugriuvo senovės Rytų pasaulis, kuris rėmėsi keturio- 
mis bronzos amžiaus despotijomis. 

Ne tik senovės Rytai, bet ir visas Vakarų Azijos bei Europos pasaulis 
po 1200 m. pr. Kr. išgyveno perversmą. Rytų Alpių srityje iškilo indoeu- 
ropietiška laidojimo laukų kultūra, o Balkanų šiaurėje prasidėjo dorėnų 
migracija, iš jos išaugo antikinė Graikija. 

Tvirtai žinoma, kad tuo metu, per vadinamąjį geležies amžiaus tautų 
kraustymąsi, į Pietų Palestiną (Gazą) atsikėlė ir joje įsikūrė indoeuropie- 
čių kilmės flistinai, apsiginklavę geležiniais ginklais. Izraelitų gentys irgi 
ne be smurto brovėsi į Kanaaną. Egiptas jau nedominavo Artimuosiuose 
Rytuose, jis vos įstengė užkirsti jūrų tautoms kelią į patį Nilo slėnį. Iki 
šiol neaišku, kas buvo jūrų tautų atakos — ar indoeuropiečių invazija iš 
Balkanų, gal net iš Vidurio Europos, ar Mikėnų agresija, piratų proveržis, 
ar net visų šių veiksnių samplaika. 


Kas įvyko paskui? Paskutiniame tūkstantmetyje prieš mūsų erą Egiptas — 
nusilpęs, nors išorės priešams nepasidavęs — jau tik snūduriavo. 662 m. 
pr. Kr. Nabuchodonosaro vedami Naujosios Babilonijos karalystės pulkai 
užėmė Egiptą ir kurį laiką jame šeimininkavo, o paskui, apie 550 m. pr. 
Kr., šalis paskutinį kartą buvo nepriklausoma ir intensyviai bendravo su 
graikais bei jonėnais. Graikai, tuomet dar naujakuriai, neseniai įsitvir- 
tinę Viduržemio jūros rytinės dalies pakrantėse, žavėjosi tūkstantmete 
Egipto kultūra, nors iš jos bebuvo likęs merdintis apvalkalas. 525 m. pr. 
Kr. persai pavertė Nilo kraštą savo provincija. Paskui, 333—332 m. pr. Kr., 
pačią Persiją parklupdė Aleksandras. Jis Nilo deltoje įsteigė Aleksandri- 
ją — helenizmo pasaulio dvasinį centrą. Aleksandro įpėdiniai makedonai 
Ptolemajai dar 300 metų sėkmingai valdė Egiptą kaip „faraonai“, kitaip 
sakant, prisitaikę prie egiptiečių kultūros. Paskutinė Ptolemajų dinastijos 
„senojo Egipto stiliaus“ karalienė buvo Kleopatra. 

BRONZOS AMZIUS ŠIAURĖJE 


Kai Mesopotamijoje (Asirijoje), Egipte, Anatolijoje (Hetitų karalystėje), 
Kretoje ir aplink Egėjo jūrą tarp 2500 ir 1200 m. pr. Kr. klestėjo iškilios 
kultūros, į šiaurę nuo Alpių irgi neplytėjo visiška kultūrinė dykuma. Tik 
Šiaurės kraštų bronzos amžiaus kultūros, ne taip kaip Rytuose, neturėjo 
rašto ir nepaliko akmeninių pastatų. Todėl sunku susidaryti vaizdą, ką 
pasiekė žmonės, gyvenę šiapus Alpių. 

Jau ir iš ankstyvojo bronzos amžiaus išliko įspūdingų kunigaikščių 
kapų su auksinėmis įkapėmis (Loibingo kunigaikščio kapas Tiuringijoje), 
žinoma ir to meto Štraubingo kultūra šiaurinėje Alpių papėdėje, siekusi 
ir Šveicariją. Tačiau dėl radinių stokos sunku konkrečiau apibūdinti tas 
kultūras ir nubrėžti jų ribas. Tad juo sensacingesnis yra Nebros radinys, 
rodantis, koks lygis čia buvo pasiektas. 


DANGAUS SKRITULYS IŠ NEBROS Tai žvaigždėlapis, seniau- 
sias iš visų žinomų. Jį surado 1999 m. liepos 4 d. Saksonijoje-Anhalte, ne- 
toli Nebros, apie 20 km nuo Gozeko žiedinio kapinyno, senesnio 2Y2—3 
tūkstantmečiais. Nustatyta, kad to radinio metalas yra iš Rytų Alpių, o 
auksas — greičiausiai iš Transilvanijos (Rumunija). Skritulys buvo užkas- 
tas maždaug 1600 m. pr. Kr., bet pagamintas gal net keliais šimtmečiais 
anksčiau. To žvaigždėlapio piešinys liudija, kad jo autorius, kaip ir Goze- 
ko kapinyno kūrėjai, turėjo nemaža astronomijos žinių. 


LOIBINGO KUNIGAIKŠČIO KAPAS Spėjama, kad Nebros skri- 
tuliu naudojosi vadinamosios Uneticės* kultūros žmonės. Uneticės kul- 
tūra gyvavo maždaug 2300—1600 m. pr. Kr., o jos centras buvo šių dienų 
Čekijoje. Greta yra Rūdiniai kalnai, kuriuose randama ir vario, ir alavo, 
reikalingų bronzai lydyti. Tos kultūros žmonės krovėsi turtus iš druskos 


* Čekiškai Unėtice. 


58 


kasyklų ir gyvos prekybos druska. Jie net palaikė ryšius su Kretos-Minojo 
kultūra. 

Uneticiečiai siejami su Loibingo kunigaikščio kapu (šalia Erfurto). Di- 
dingas jo kapo sampilas yra 8 metrų aukščio, dviem metrais aukštesnis už 
1500 metų vėlyvesnį kunigaikščio kapą Hochdorfe, todėl pavadinamas ir 
Tiuringijos piramide. Kapo data nustatyta gan tiksliai - 1940 m. pr. Kr. Jis 
prabangiai įrengtas, mat anų laikų didikai, kaip ir dabartiniai verslininkai, 
sumaniai organizavo naudingųjų iškasenų gavybą ir prekiavo su tolimais 
kraštais; taip pat, tik jau vėliau, elgėsi Halštato ir La Teno laikotarpio 
keltų kunigaikščiai. Svarbi naudingoji iškasena buvo ir druska. 


Kas įvyko paskui? Viduriniame bronzos amžiuje, maždaug nuo 1600 m. 
pr. Kr., kunigaikščių kapai daug rečiau būdavo tokie prabangūs. Iš kai 
kurių detalių, ypač iš moterų drabužių, matyti, kad vietinės žmonių gru- 
pės („gentys“) vis labiau atsiribodavo vienos nuo kitų; tai jau byloja apie 
socialines permainas. 


TRUNDHOLMO SAULĖS VEŽIMAS Už Nebros dangaus skri- 


tulį keliais šimtmečiais jaunesnis Trundholmo saulės vežimas (apie 1400 
m. pr. Kr.). Tas garsusis meno kūrinys atrastas 1902 m. Jam pagaminti 
prireikė sudėtingos liejimo technikos; iš to matyti, kad ir Šiaurėje tais 
laikais mokėta meistriškai lieti bronzą, ją ir auksą paversti juvelyrikos 
dirbiniais. Saulės vežime matome pirmą arklio atvaizdą. Jis sukurtas tą 
patį šimtmetį, kai Egipte Echnatonas įvedė Atono kultą, o Tutanchamo- 
nas palaidotas puošniame kape. 


AUKSINĖ KEPURĖ Apie 1300 m. pr. Kr. Vidurio Europos laidojimo 
laukų kultūros areale neabejotinai atsiranda naujų religinių vaizdinių. To 
meto juvelyrų meno viršūnė — vadinamosios auksinės kepurės, gamintos 
iš plonytės aukso skardos ir tikriausiai naudotos per apeigas. Jos papuoš- 
tos apskritais ornamentais, ko gero, simbolizuojančiais saulę. Nuosekli tų 
ornamentų seka vertinama kaip tam tikras kalendorius. Yra trys tokios 
kepurės: Šiferštato kepurė, rasta netoli Špejerio (Vokietija), Avantono 
kepurė iš Tūro apylinkių (Prancūzija) ir vadinamoji Berlyno kepurė (ne- 
seniai atsidūrusi Berlyne, Naujajame muziejuje), kurios radimo vieta ne- 
žinoma. Tyrėjai sieja Nebros skritulį, saulės vežimą ir auksines kepures 

Apie 1400 
m. pr. Kr. 


Apie I300 
m. pr. Kr. 


Apie 1300 
m. pr. Kr. 


su tuo pačiu Saulės kultu, kuriame svarbus vaidmuo teko ir paukščių bei 
jaučių atvaizdams. 


Kas įvyko paskui? Auksinės kepurės priskiriamos „grynojo“ bronzos am- 
žiaus kultūrų paskutiniam laikotarpiui; po jo prasidėjo tų kultūrų nuo- 
smukis, kaip manoma, dėl klimato permainos. Po 1300 m. pr. Kr. klimatas 
pablogėjo, atšalo ir tapo drėgnesnis; dėl to jau tikrai liautasi statyti namus 
ant polių, o Alpėse labai sumažėjo naudingųjų iškasenų gavyba. Kita ver- 
tus, apie 1200 m. pr. Kr. jau plito būdai išgauti geležį. Kartu apie 1000 
m. pr. Kr. prasidėjo paskutinė priešistorinių laikų fazė, kuriai Europoje 
ryškiausiai atstovauja geležies amžiaus keltų genčių Halštato kultūra. 


LAIDOJIMO LAUKŲ KULTŪRA Apie 1300 m. pr. Kr. bronzos 
amžių išgyvenančioje Šiaurėje kai kas pasikeitė iš pagrindų. Ypač tai žymu 
lyginant laidojimo papročius. Kitaip nei pilkapių kultūrose, mirusiųjų pa- 
laikai deginami laužuose, o pelenai laidojami urnose. Tai yra skiriamasis po- 
žymis tų kultūrų, kurių židinys aiškiai yra Alpių ir Dunojaus srityje; vėliau 
jos plačiai paplito abipus Alpių. Jų pėdsakų randama net palei Ronos upę 
ligi pat Pirėnų, o šiauriau Šeldės žiočių — net iki Oderio. 

Kitaip imta puošti keramikos dirbinius ir bronzinius daiktus, labai 
pagerėjo jų kokybė. Laidojimo laukų kultūros žmonės, kaip ir vėliau kel- 
tai, kasė vario rūdą ir druską, ypač Alpėse (Kicbiūhelyje, Haleine). Kiek 
vėliau jie išmoko apdoroti ir geležį. Tai padidino jų karinę galią. Tie patys 
indoeuropiečių kalbomis šnekantys laidojimo laukų kultūros žmonės po 
1200 m. pr. Kr. patraukė į pietus nuo Alpių į Italiją (Triestą, Prenestą, Se- 
gestą) ir net į Palestiną. Kiek vėliau, apie 800 m. pr. Kr., Vidurio Europoje 
radosi tiesioginis tos kultūros tęsinys — keltiškoji Halštato kultūra. 

KINIJA IR INDIJA 


TRYS DINASTIJOS Apie tai, kaip atrodė maždaug 2000 m. pr. 
Kr. atsiradusi — „penkių tūkstantmečių“, „seniausia pasaulyje“ — kultūra, 
konkrečiai žinome ne ką daugiau nei apie to meto akadus arba apie tai, 
kas padirbo Nebros dangaus skritulį, arba kiek tiesos yra legendoje apie 
Izraelio karalius Dovydą ir Saliamoną. Pirmieji du istorijos tūkstantme- 
čiai iki 221 m. pr. Kr., kai skirtingos karalystės, gyvavusios Kinijos žemėje, 
tapo Kinijos imperija, vadinami Trijų dinastijų laikais. Sia ir Šangai valdė 
tuo metu, kai senovės Rytuose gyvavo bronzos amžiaus imperijos. O kai 
Europoje pamažėle plėtojosi keltų, graikų ir romėnų kultūros, Kinijoje 
viešpatavo Džou dinastija. 

Sia, Šangai ir Džou — taip buvo vadinamos ir dinastijos, ir jų valdomos 
provincijos. Tais laikais jos apėmė tik po gabalą dabartinės Kinijos, dau- 
giausia palei Huanghės ir Jangdzės upes. 


GELTONASIS IMPERATORIUS Sunku atskirti, kas yra tikra, o 


kas pramanyta ankstyvojoje Kinijos istorijoje, lygiai kaip ir kitose prieš- 


Maždaug 
nuo 2000 


m. pr. Kr. 


Apie 2000— 


I600 m. 


istorinėse kultūrose. Nors Kinija jau ir taip turi ilgiausią nenutrūkstamą pr. Kr. 


tradiciją, vis tiek ir tenykščiai kronikų autoriai buvo linkę nukelti karalių 
sąrašą į praeitį ir pridurdavo vieną kitą mitų herojų. Tas būdas įteisinti 
valdovus, neva labai ilgai gyvenusius, nenaujas, jis atsispindi ir šumerų 
karalių sąrašuose, ir Biblijoje, kurioje patriarchai, išgyvenę po kelis šimtus 
metų, dar susilaukdavo iki devyniasdešimties vaikų. Todėl ir tradicinės 
nuomonės, neva Sia dinastija prasidėjusi 2200 m. pr. Kr., nepatvirtina ar- 
cheologų radiniai. Sia suklestėjo 2000—1600 m. pr. Kr. prie Geltonosios 
upės, arba Huanghės; tai buvo pažangi neolito kultūra, žmonės sėjo ja- 
vus, veisė gyvulius ir žiedė puodus. Sia yra pirmoji Kinijos karalystė. 
Nuo geltonojo imperatoriaus Huangdi, kaip kultūros kūrėjo, kinų le- 
gendos pradeda Kinijos istoriją. Vėlesniais laikais jis jau vaizduojamas 
kaip pusdievis, kurio motina pastojo nuo žaibų, o kūdikėlis vos gimęs 

m. pr. Kr. 


Anksčiau 
nei I600 m. 


pr. Kr. 


Apie I500 
m. pr. Kr. 


jau kalbėjo. Huangdi laikomas kinų medicinos pradininku. Tokie pat 
legendiniai yra senovės karalius Fuhi, „išradęs“ muziką, žvejų tinklus ir 
nuotolių matavimo virves, Šenungas, „išradęs“ žemdirbystę ir arbatą, dar 
vienas kitas. 

Kad ir ko iš tiesų būta Sia laikotarpiu, akivaizdu, jog tuomet susiklostė 
kinų kultūros pamatai; nuo tada ji gyvavo jau be pertrūkio ir dėl senumo 
yra taip gerbiama. 


ŠANGŲ DINASTIJA 1600 m. pr. Kr. prasidėjusios Šangų dinastijos 
laikai — tai Kinijos bronzos amžius. To meto kultūra, taip pat priskiriama 
Huanghės epochai, pratęsė neolitinės Lungšano kultūros tradiciją ir tapo 
pirmoji, kuri apėmė didesnius Kinijos plotus, tad jau išėjo už neolitinės, 
grynai vietinės kultūros ribų. Šangas buvo savotiška feodalinė valstybė su 
vasalais, nors užėmė tik dalelę vėlesnės Vidurio imperijos ploto, juoba 
dabartinės Liaudies Respublikos. Tiesa, bronzos dirbiniai buvo gaminami 
tik valdovo sostinės apygardoje. Žemdirbiai, ne ką laisvesni už vergus, 
gyveno žeminėse. 


KINŲ RAŠMENYS Iš Šangų laikų išliko šimtai tūkstančių pranašau- 
tojų naudotų kaulų; tai rodo, kaip labai ta visuomenė tikėjo pranašystė- 
mis. Būdavo kaitinamos galvijų mentės arba vėžlių pilvo skydai, ir valdo- 
vas pagal įtrūkimų vietas išburdavo gerus ar blogus ženklus. Atrodo, kad 
tas menas pelnydavo burtininkams didelę pagarbą. Pranašystės ir datos 
būdavo įrėžiamos kauluose ir „įsegamos į bylą“. Iš tų dokumentų galima 
spręsti, kad kinų raštas siekia tuos laikus. 


Kas įvyko paskui? Vėlesnėje, labai neramioje Džou epochoje (1045-256 
m. pr. Kr.) gyveno Konfucijus ir Laodzi. Paskui Džou visiškai subyrėjo į 
priešiškas karalystes; jų savitarpio kovas 221 m. pr. Kr. numalšino pirmas 
visos Kinijos imperatorius Čin Ši. 


ARIJAI Arijais („garbingaisiais“, „kilmingaisiais“) save vadino klajokliai 
raiteliai, apie 1500 m. pr. Kr. įsibrovę į Indiją iš šiaurės. Jie greit nukariavo 
šiaurinę subkontinento dalį, nes turėjo kovos vežimų. Nėra žinoma, ar jie 
prisidėjo prie Indo kultūrų žlugimo. 

SANSKRITAS Sanskritas niekada nebuvo liaudies kalba; ją vartojo tik 
Indijos aukštuomenė ir mokslininkai. Tai viena iš seniausių ir svarbiausių 
indoeuropiečių kalbų, giminiška lotynų, graikų, senajai persų kalbai ir 
germanų kalboms. Vietiniai Indijos gyventojai sanskritiškai nekalbėjo, tai 
buvo šventųjų raštų kalba. Indai šnekėjo — ir dabar dar šneka — daugybe 
skirtingų kalbų ir tarmių. Indų kalbos nėra. 


VEDOS Tuo metu, kai Europoje ir Artimuosiuose Rytuose bronzos 
amžių keitė geležies amžius, Indijoje buvo kuriami seniausi žmonijos 
religiniai tekstai — vedos. Tas žodis artimai susijęs su lotyniškuoju vide- 
re („matyti“, „žinoti“, „įžvelgti“). Vedos buvo rašomos senąja sanskrito 
atmaina labai ilgai, maždaug nuo 1750 iki 1200 m. pr. Kr. Kaip tik apie tą 
laiką Finikijoje radosi mūsų alfabetas. 

Rigvedos — tai pirmučiausia himnų tekstai. Juose jau kalbama apie 
kastas (varnas), kurių dar ir dabar labai paisoma Indijos visuomenėje. Iš 
pradžių buvo keturios kastos — baltoji, raudonoji, geltonoji ir juodoji. Pats 
žodis varna reiškia „spalva“. Vėlyviausios vedos — upanišados (700—-550 
m. pr. Kr.) — yra hinduistų tikėjimo filosofinių raštų rinkiniai. Jose labai 
svarbus vaidmuo tenka brahmano ir atmano sąvokoms. 

Šimtus, o gal ir tūkstančius metų vedos buvo perduodamos tik gyvu 
žodžiu. Pirmąsyk jos buvo užrašytos apie 500 m. po Kr. 


BRAHMANAI Mūsų laikais brahmanai yra aukščiausia hinduistų kas- 
ta Indijos visuomenėje, bet kitados tai buvo tik tauta, gyvenanti prie 
Gango aukštupio. Iš ten jie greitai pasklido po visą subkontinentą. Vedų 
tradicija pagrįstą religiją brahmanai išplėtojo ir sukūrė brahmanizmą, o 
šis savo ruožtu išaugo į hinduizmą. Aukščiausia brahmanų kastos pakopa 
yra mokslininkai panditai. Jie vis tiek — ar turtingi, ar skurdžiai — ger- 
biamiausi, jie sudaro visuomenės socialinę viršūnę. Žemesnio laipsnio 
dvasininkai aukoja aukas ir degina mirusiuosius. Daugelis brahmanų, be 
to, dirba teisėjais, valdininkais, pirkliais arba politikais. (Pirmasis nepri- 
klausomos Indijos ministras pirmininkas, valdęs šalį nuo 1947 iki 1964 
m., buvo kilęs iš brahmanų šeimos.) Brahmanas gali (bet neprivalo) būti 
turtingas: jo garbei tai nepakenks. 

ISTORIJOS PRADŽIA 


(apie rz00—500 m. pr. Kr.) 


Apie I200— 
IIOO m. 


pr. Kr. 


ANTIKOS PASAULIS 


Jūrų tautų antpuolių apie 1200 m. pr. Kr. visame Viduržemio jūros ryti- 
nės dalies regione baigėsi bronzos amžiaus aukštųjų kultūrų fazė: Hetitų 
despotija ir jau susiliejusios Mikėnų bei Minojo kultūros išnyko visiškai, 
o Babilonijoje įsiviešpatavo asirai. Egiptas liko koks buvęs, bet ne daugiau. 
Paskui per kelis šimtmečius (nuo 1200 iki soo m. pr. Kr.) Viduržemio 
jūros pakrantėse susikūrė antikos pasaulis: egiptiečiai, graikai, romėnai, 
asirai ir persai, izraelitai. Nuo pirmųjų tikrai nustatytų datų prasideda 
mums pažįstama pasaulio istorija. 


TROJOS KARAS Trojos žlugimas apie 1200—1100 m. pr. Kr. buvo 
tarsi perkūno griausmas, toks smarkus, kad iki šiol aidi mūsų istorinėje 
atmintyje, — jeigu teisinga yra prielaida, kad VII Trojos sugriovimas, 
kurio tikrumą įrodė archeologai, sudaro Homero „Iliados“ „istorinį pa- 
matą“. Ilion — taip vadinosi legendinis miestas, su kuriuo dešimtį metų 
kariavę „Iliados“ graikai. Pirmasis Vakarų pasaulio epas buvo pavadintas 
tuo senuoju Trojos vardu. Kai Schliemannas, ėmęsis darbo 1871 m., 
sensacingai atrado Troją ir ją iškasinėjo, nebeliko abejonių, jog dabar 
jau tikrai surasta Trojos karo vieta. 1873 m. Schliemannas iškilmingai 
pristatė pasauliui Priamo lobį. Vis dėlto atrodo, kad Iliono vardas (he- 
titiškai Vilusa), įtvirtintas molinėje lentelėje, kurioje surašyta sutartis, 
sudaryta maždaug 1300 m. pr. Kr., taikomas bent jau Hisarliko kalvai. 
Ko gero, Vilusa buvo vasalinė valstybė, priklausoma nuo galingosios 
Hetitų imperijos. 

Vis dėlto toliau tyrinėjant ir kasinėjant netrukus paaiškėjo, kad būta 
ne vienos Trojos. Gyvenvietė, įsikūrusi strategiškai neabejotinai svarbioje 
aukštumoje greta Dardanelų sąsiaurio, buvo daug sykių užimama, sude- 
ginama, žemės drebėjimų sugriaunama, paliekama likimo valiai ir vėl 
atstatoma. 

Taigi Vilusa galėjo būti ir ne Troja. Nes Hisarliko kalvoje tikrai yra 

tik vienas sluoksnis VIIb su didelių sugriovimų pėdsakais, datuojamas 
maždaug 1200 m. pr. Kr. 

O kas tą VIIb Troją sugriovė, dar nežinia. Ar kokia visų graikų kariuo- 
menė, ar geležies amžiaus indoeuropiečiai iš Rytų ir Vidurio Europos, 
kurstantys gaisrus, ar klajoklių gentys iš Balkanų, ar neaiškios kilmės plė- 
šikai, siautėjantys panašiai kaip vikingai? Kas žino! 


DORĖNŲ ANTPLŪDIS Maždaug nuo 1100 m. pr. Kr. iš Šiaurės 
Balkanų į Graikiją vėl traukė graikiškai kalbančios gentys. Jos visos va- 
dinamos dorėnais. Tai buvo antroji, jau paskutinė, galinga graikų ateivių 
banga, plūstanti į Egėjo jūros pakrantes, po tų helenų, kurie daugiau kaip 
prieš 500 metų sunaikino Mikėnų rūmų kultūrą. Netašyti geležies am- 
žiaus dorėnai išvydo jau tik rūkstančius jos griuvėsius. 

Jie išstūmė vietinius sėslius pirmykščius graikus iš daugelio sričių į 
Kikladų salas ir anapus Egėjo jūros, į dabartinės Turkijos vakarinę pa- 
krantę. Tas kraštas pagal vienos naujakurių genties vardą buvo pavadintas 
Jonija. 


ETRUSKAI I Etruskai atsidūrė Italijoje apie goo m. pr. Kr. Jų kilmė 
nežinoma, nors jau antikos laikais buvo teigiama, kad jie kilę iš Mažosios 
Azijos. Su jais į Italijos žemę atėjo ne tik jų pačių, bet ir senovės graikų 
kultūros elementų; patvariausias iš jų buvo (vakarų) graikų raidynas. 


ĮTALIKAI Geležies amžiaus pradžioje, kai Europą krėtė didžiulis tau- 
tų kraustymasis, o dorėnai traukė per Balkanus į Graikiją, italikai — loty- 
nai, faliskai, umbrai, oskai, samnitai — smelkėsi į Apeninų pusiasalį ir čia 
susidūrė su ankstesniais vietos gyventojais neindoeuropiečiais — ligūrais, 
sikanais. 

Tikrai žinoma, kad italikai atėjo iš laidojimo laukų kultūros plotų, bu- 
vusių į šiaurę nuo Alpių, kaip manoma - iš Vidurio Europos gyvenviečių 
prie Elbės, Oderio, Vyslos. Jų kalbos, ypač didelę reikšmę vėliau įgijusi 
lotynų kalba, yra artimesnės germanų, gal ir keltų kalboms nei graikų kal- 
bai. Lotynų gentis prasibrovė ligi Tibro žemupio ir įsikūrė ant septynių 
kalvų, kurių papėdėje plytėjo paupio pelkės. Tose vietose šeimininkavo 
etruskų giminės klanas. Naujieji jų kaimynai vadinosi romulijai. Iš to žo- 
džio kilo Romos vardas. 

Apie 1100 


m. pr. Kr. 


Apie 900 
m. pr. Kr. 


IOOO—900 


m. pr. Kr. 


900 m. pr. 
Kr. 


Apie I000— 
900 m. 


pr. Kr. 


POLIS Graikija yra labai kalnuota, be to, joje nėra didelių susisiekian- 
čių upynų, todėl čia būtų buvę sunku sukurti valstybę; ji, kaip žinome, 
ir nebuvo sukurta. Helenai neturėjo bendros politinės valdžios, juos siejo 
tik ta pati kalba ir kultūra, taip pat didieji helenistiniai centrai Delfai ir 
Olimpija. 

Atsikraustę graikai nieko neperėmė iš pirmtakų Mikėnų kultūros. 
Mikėnai turėjo rūmų kultūrą, jų kunigaikščių rūmai buvo kaip kokios 
stambios įmonės, dominuojančios tiek šalyje, tiek rinkoje. Visai kitaip 
tvarkėsi graikai dorėnai. Neilgai trukus po atsikraustymo jie išplėtojo 
tam tikrą savivaldą — polių sistemą. 

Buvo šimtai vietos bendruomenių, didesnių ir mažesnių, kurioms pri- 
klausantys žemės savininkai dirbo aplinkinius laukus ir patys tvarkė savo 
reikalus. Laisvieji ūkininkai sudarydavo demą (demos); kiekvienas toks 
ūkininkas, turintis žemės ir pakankamai lėšų bent jau hoplitų (sunkiųjų 
pėstininkų) būriui apginkluoti, galėjo tapti demo nariu. Visos vietos ben- 
druomenės buvo iš principo nepriklausomos. Dauguma jų netapo mies- 
tais-valstybėmis, nes buvo paprasčiausiai per mažos. Didesnį žemės plotą 
valdantys miestai, tokie kaip Atėnai ir Sparta, buvo išimtys. Bemaž kiek- 
vienas polis turėjo akropolį ir agorą. Tačiau tik Atikos demokratijoje apie 
500 m. pr. Kr. visi visateisiai piliečiai galėjo lygiai dalyvauti politikoje. 


RAIDYNAS II Seniausias iki šiol atrastas graikiškas įrašas yra ant va- 
zos, padirbtos apie goo m. pr. Kr. Vadinasi, graikai tada, o gal jau ir nuo 
kokių 1000 m. pr. Kr., mokėjo finikiečių raidyną. Jie, be abejo, bendravo 
su Artimaisiais Rytais, bent jau su Mažosios Azijos miestais-valstybėmis, 
esančiais artimiausiame Finikijos pajūryje, prekiavo su jais ir palaikė kul- 
tūrinius ryšius. Finikijos miestai-valstybės klestėjo jau šimtus metų iki 
tol; helenų ūkininkų bendruomenės, palyginti su jais, dar tik vystėsi. 
Bendraudami su finikiečiais, graikai ne tik perėmė jų raidyną, bet ir 
papildė jį balsėmis; tas dviejų tautų bendravimo rezultatas buvo ypač 
reikšmingas pasaulio kultūros istorijai. Finikiečių alfabete, kaip ir dau- 
gelyje ankstyvųjų rašto sistemų, buvo žymimos tik priebalsės. Tą pačią 
ypatybę turėjo ir hieroglifai, todėl mes, pavyzdžiui, nežinome, kaip buvo 
tariami faraonų kalbos žodžiai. Finikiečių rašte buvo kelios balsės, ne- 
reikalingos graikams (kaip kad vokiečių kalboje nėra garsų, atitinkančių 
angliškąjį th ir prancūzų nosinius balsius). Tuos „atliekamus“ rašmenis 

graikai panaudojo balsiams reikšti ir taip suteikė alfabetui įprastą mums 
pavidalą. 

Kadangi tuomet dar nebuvo nei žodynų, nei rašybos komisijų, tai 
vartosenoje netrūko skirtingų variantų. Sicilijos ir Pietų Italijos kolonijų 
graikai vartojo vakarų graikų alfabetą; iš jo kilo lotyniškasis raidynas, kurį 
kaip tik matote prieš akis. Vėlesnė istorijos raida (Romos imperija, Ro- 
mos katalikų bažnyčia, europiečių kolonijos visame pasaulyje) pavertė jį 
svarbiausia, labiausiai paplitusia dabarties rašto sistema. 


Apie I200 


m. pr. Kr. 


ISTORIJA PAGAL BIBLIJĄ 


Senovės Egiptas galingiausias buvo Naujosios valstybės laikais, kai jį val- 
dė Ramzių dinastija. Jūrų tautų antplūdis sujudino Artimuosius Rytus. 
Kanaaniečius galima laikyti to krašto senbuviais. Etniniu požiūriu jie 
buvo ne kas kita kaip finikiečiai prekybininkai, gyvenantys didesniuose 
ir mažesniuose miestuose-valstybėse. Nuo 1200 m. pr. Kr. Finikijoje — 
arba Kanaane — nebeliko valdžios. Hetitų imperija buvo žlugusi, Asirija 
ir Egiptas susilpnėję. O finikiečių, arba kanaaniečių, miestai-valstybės, iki 
tol buvę kultūros nuošalėje, suklestėjo. Filistinai, iš kurių kilo Palestinos 
vardas, buvo tik neseniai atsikraustę ir viešpatavo šalies pietuose (kur 
dabar Gazos ruožas ir gretimose žemėse). Be to, šiame krašte gyveno pu- 
siau klajoklinės amoniečių, edomitų, moabitų gentys ir izraelitų genčių 
sąjunga. 


IŠĖJIMAS IR DEŠIMT DIEVO ĮSAKYMŲ Daugiau kaip du 
tūkstančius metų tikintys judėjai ir krikščionys dramatišką sakmę apie 
Izraelio tautos išėjimą (lotyniškai exodus) iš Egipto skaitė kaip istorinę 
kroniką. Pasak jos, po nelemtos pranašystės egiptiečiams (apie septynias 
Dievo bausmes) izraelitai pabėgo per Raudonąją jūrą, o paskui Sinajuje 
įsivėlė į tikrą religinį karą: vieni priėmė Dešimt Dievo įsakymų, kiti šoko 
apie aukso veršį. 

Keista, kad nei Egipto istorijoje, nei dailėje nerandama jokių užuominų 
apie tą įvykį, juoba jokių įrodymų. Nėra kuo pagrįsti net žydų nelaisvės 
Egipte, neva trukusios dešimtis, o gal ir šimtus metų. Įvairių specialybių 
mokslininkai ginčijasi ir dėl to mažojo tautų kraustymosi vedlio Mozės: ar 
jo būta izraelito, ar egiptiečio, ar jis tikrai gyveno, ar tai tik legendos veikė- 
jas. Neabejojama tik dėl to, kad tos (klajoklių) gentys, iš kurių vėliau susi- 
darė Izraelio tauta, apie 1200 m. pr. Kr. atkeliavo į Kanaaną. Tik nežinoma, 
iš kur jos atėjo. Izraelio vardas pirmą kartą paminėtas egiptiečių steloje, 
apie 1220 m. pr. Kr. pastatytoje Ramzio II sūnui Merenptahui. 

Biblija kuo glaudžiausiai sieja monoteistinio Jahvės tikėjimo pradžią ir 
jo kulto kilmę su tariamuoju išėjimu iš Egipto ir Moze. JHVH apsireiš- 
kęs jam kaip Abraomo Dievas, sudaręs Sandorą su savo „išrinktąja tauta“ 
ir davęs jai Dešimt Dievo įsakymų. Jie pradedami reikalavimu garbinti 
tik vieną Dievą (monoteizmas), o toliau išdėstomos pagrindinės žmonių 
sugyvenimo taisyklės, kuriomis ir šiandien grindžiami Vakarų šalių įsta- 
tymai. Pasak Biblijos, kraštą, kurį Jahvė pažadėjęs Izraelio tautai, Mozė 
dar išvydęs, bet tik iš tolo — pačiam įžengti tenai nebuvę jam lemta. 


KANAANAS — PAŽADĖTOJI ŽEMĖ Finikiečiai, arba kanaanie- 
čiai, garbino vietinius dievus Baalą, Elą ir Molochą, dažnai įkūnytus 
medžiuose, šaltiniuose, mediniuose ar akmeniniuose stabuose. Jų ci- 
vilizacija buvo aukštesnio lygio negu ateivių klajoklių izraelitų. Tačiau 
vietiniai žmonės, nustekenti egiptiečių priespaudos ir amžinų karų tarp 
senovės Rytų karalysčių, menkai tesipriešino izraelitams. O šie savo 
ruožtu perėmė kai ką iš kanaaniečių kultūros. Abi tautos kalbėjo gi- 
miniškomis kalbomis, net ir jų tikėjimai buvo labai panašūs. Anuomet 
izraelitai dar nebuvo tokie nuoseklūs monoteistai. Užuominos apie ti- 
kėjimą kitais dievais daug vėliau buvo pašalintos iš Biblijos. Tik Babi- 
lonijos tremties laikais (netrukus po 600 m. pr. Kr.) įsigalėjo griežtas 
monoteizmas ir imta laukti Mesijo. 


DOVYDAS PRIES GALIJOTĄ 1200-1000 m. pr. Kr. rytiniame 
Viduržemio jūros krante pasirodė filistinai. Iš jų vardo (hebrajiškai piliš- 
tim) kilo Palestinos pavadinimas. Tai buvo indoeuropiečių tauta, atėjusi 
greičiausiai nuo Baltijos jūros ir kelionėje per Alpes pažinusi to meto 
naujovę — geležies apdirbimą. Manoma, kad jų ginklai buvo tobulesni 
negu vietinių klajoklių, tokių kaip izraelitai, vis dar gyvenančių bronzos 
amžiuje. Filistinai, atplaukę jūra, įsikūrė Palestinos pietuose, kunigaikščių 
valdomuose miestuose-valstybėse Ašdode, Aškelone, Ekrone, Akarone, 
Gate ir Gazoje, kurie buvo susijungę į konfederaciją. Mažėjant Egipto 
įtakai šiam kraštui, jame įsigalėjo filistinai ir viešpatavo maždaug 200 
metų. Jie čia vieninteliai turėjo geležinių ginklų, tad jų daliniai vis puldi- 
nėjo nedraugiškus kaimynus ir nedavė jiems ramybės. Galimas daiktas, 
kad Biblijos pasakojime apie Dovydą ir Galijotą atsispindi susirėmimas 
su tokiu filistinų „ekspediciniu korpusu“. Legenda, vaizduojanti pieme- 

Apie I200 


m. pr. Kr. 


Apie 1000 


m. pr. Kr. 


950 m. 
pr. Kr. 


nėlio Dovydo dvikovą su milžinų Galijotu, sumenkina izraelitus iki varg- 
šų piemenų, kurie laido akmenis iš timpų. 


Kas įvyko paskui? Galimas daiktas, kad karalius Saulius, žinomas, beje, tik 
iš Biblijos, bandė suvienyti izraelitų gentis, gyvenančias Galilėjoje ir apie 
Jeruzalę, kad būtų lengviau atsispirti filistinams. Tada (apie 1050—1000 
m. pr. Kr.), ko gero, susikūrė pirmosios žydų valstybės ir prie to prisidė- 
jo pranašai, įgyjantys vis daugiau galios. Tik karaliui Dovydui, pietinės 
Judėjos karalystės valdovui, pavyko apginti izraelitų gentis nuo filistinų 
įtakos. Ne vėliau kaip 730 m. pr. Kr., kai jau visą rytinę Viduržemio jūros 
pakrantę buvo nukariavę asirai, filistinai prarado nepriklausomybę. 


KARALIUS DOVYDAS Dovydo ir Galijoto legenda pasakoja, kaip 
jaunas (taip bent spėjama) karvedys su akmenų svaidykle atmušė flisti- 
nus. Gal tai turėjo parodyti, kad gerai ginkluotus filistinus galima įveikti 
tik narsa ir gudrumu. Florencijoje, aikštėje priešais rotušę, stovi nuoga 
to vaikino statula — genialus Michelangelo kūrinys, vienas iš garsiausių 
marmuro paminklų pasaulyje. 

Po to žygdarbio Dovydas („mylimasis“) anaiptol ne išsyk tapo kara- 
liumi: jis turėjo metų metus slapstytis nuo pavydaus uošvio Sauliaus ir 
veikti panašiai kaip Robinas Hudas. Tik po Sauliaus mirties, kaip rašoma 
Biblijoje, Dovydas užėmė Judėjos sostą. Jis sujungė Judėją (pietuose) su 
Izraeliu (šiaurėje) ir apie 1000 m. pr. Kr. pirmąsyk pavertė Jeruzalę visos 
šalies sostine. 

Vis dėlto taip ir neįrodyta, kad Dovydas buvo istorinė asmenybė. Gal 
jis toks pat legendos personažas kaip Mozė, Agamemnonas arba karalius 
Artūras. Asirų arba egiptiečių akimis žiūrint, jis buvo ne daugiau kaip 
provincijos kunigaikštis. Jo laikais Jeruzalėje, kaip manoma, gyveno maž- 
daug 1500 žmonių. 


SALIAMONO ŠVENTYKLA Aukso amžių Jeruzalė išgyveno, kai ją 
valdė Dovydo sūnus, išmintingasis karalius Saliamonas. Jis pastatydino savo 
vardo šventyklą didžiausiai izraelitų šventenybei — Sandoros skryniai. Dar 
Dovydas buvo ją atgabenęs iš senojo Kanaano karalių miesto Hebrono. Sa- 
liamonui beliko prižiūrėti statybos darbus, nes šventykla jau vis tiek buvo 
statoma pagal Jahvės planą, smulkiai surašytą Biblijoje. 


72 


Saliamono istoriškumas tiek pat mažai patikimas kaip ir Dovydo, nes 
niekas dar nenubrėžė tikslios ribos, skiriančios legendą nuo istorijos. Vė- 
liausiai apie 550 m. pr. Kr. tokioje skaudžioje Babilonijos tremtyje iz- 
raelitai, prisimindami laiminguosius laikus, kai karaliai valdė suvienytą 
kraštą, ėmė svajoti apie pateptąjį karalių, kuris grįšiąs ir juos išvaduosiąs. 
„Pateptasis“ hebrajiškai - mašiach, graikiškai - Messias. O Saliamono var- 
das tiesiogiai susijęs su hebrajų kalbos žodžiu šalom - „taika“. 

Beje, iš Saliamono šventyklos statybos masonai („laisvieji mūrininkai“) 
kildina savo tradicijas. 


Kas įvyko paskui? 722 m. pr. Kr. asirai užėmė Samariją ir, kaip buvo pratę, 
ištrėmė iš jos dešimtis tūkstančių gyventojų. Pavojus grėsė ir Judėjai. Ten 
622 m. pr. Kr. buvo paskelbtas Pakartotas Įstatymas (Deuteronomium): 
pamaldusis karalius Jozuė ir Jahvės kunigai tvirtino, kad visa tai girdėjęs 
Mozė, ir rėmėsi neva surastu senuoju Įstatymo tekstu. O šis leido gar- 
binti tik Jahvę ir tik Jeruzalės šventykloje; tai derėjo su monoteistinės 
religijos principu, pasak kurio, Dievą galima garbinti tik vienoje vieto- 
je — arba visur. Žlugus Asirijai (625 m. pr. Kr.), jos grobikišką politiką tęsė 
Naujoji Babilonija — toliau varžėsi su Egiptu dėl vyravimo Artimuosiuose 
Rytuose. 597 m. ji nukariavo Judėją, nors šiai padėjo Egiptas. Kitos atakos 
metu, 586 m. pr. Kr., babiloniečiai užėmė Jeruzalę ir jos aukštuomenę 
ištrėmė į Babiloniją. 


FINIKIEČIAI II Karalių Dovydo ir Saliamono amžininkas buvo Tyro 
karalius Ahiramas I. Apie 950 m. pr. Kr. jis valdė Tyrą ir pavertė jį ga- 
lingiausiu finikiečių miestu-valstybe (o po 150 metų buvo įkurta Tyro 
kolonija Kartagina). Ahiramas prekiavo ir su Jeruzalės karaliais. Kiti 
svarbūs finikiečių centrai buvo Biblas, Sidonas ir Sirijos šiaurėje įsikūręs 
Ugaritas. Pastarąjį jau netrukus po 1200 m. pr. Kr. sunaikino jūrų tau- 
tos, bet jo griuvėsiuose randama daug istorikams vertingos medžiagos, 
įamžintos dantiraščio lentelėse. Tiesa, per patį savo klestėjimą Ugaritas 
mokėjo duoklę hetitams, bet šiaip jau buvo nepriklausomas. Miestas 
intensyviai prekiavo su Egipto valdovais hiksais ir, žinoma, su Meso- 
potamija. Be to, jame buvo mikėniečių kvartalas. Tais laikais Ugaritas 
garsėjo kaip kosmopolitiškas miestas ir prekybos tarpininkas. Ugaritas 

Apie 950 
m. pr. Kr. 


ir Biblas buvo svarbiausios vietos, kuriose radosi ir tobulėjo finikiečių 
raidynas. Savita finikiečių kultūra gyvavo iki 332 m. pr. Kr., kai pajūrio 
miestai buvo prijungti prie Aleksandro Didžiojo imperijos, paskui atite- 
ko jo įpėdinių Seleukidų valstybei ir galiausiai - Romos imperijai. 


PASKUTINĖS BABILONIJOS 
KARALYSIES 


Jau apie 2000 m. pr. Kr. Ašūras buvo nelabai aiškus savarankiškas vals- 
tybinis darinys prie Tigro aukštupio. Žlugus Hetitų imperijai ir Babilo- 
ne nutrūkus Kasitų dinastijai (apie 1150 m. pr. Kr.) asirai neapsakomai 
brutaliai užvaldė visą Tarpupį. Jie kalčiausi dėl to, kad pasaulio istorijoje 
įsirėžė žiaurių rytiečių despotų įvaizdis. Pavergtosios tautos buvo tre- 
miamos, kariuomenė terorizavo gretimų šalių gyventojus, duoklės buvo 
negailestingos. Vergiškas darbas didžiulių rūmų ir miestų statybose tapo 
kasdienybe. 


ASIRIJOS KARALYSTĖ Karaliaus Tiglatpalasaro III laikais (745-727 
m. pr. Kr.) Asirijos karalystė dar kartą labai išsiplėtė, ypač Viduržemio 
jūros link, ir priartėjo prie Palestinos bei Finikijos. Sostine vėl tapo Babi- 
lonas; taip nusprendė Tiglatpalasaras, atsižvelgdamas į didelę to miesto 
reikšmę kultui, o tikriausiai — ir kultūrai bei ūkiui. Nėra ko stebėtis, kad 
tais šimtmečiais žydai visą laiką bijojo galingojo Babilono. 

Tiglatpalasaro III įpėdiniai (Sargonas II, 721—705 m. pr. Kr: Sinahe- 
ribas, 704—681 m. pr. Kr.; Asarchadonas, 680—670 m. pr. Kr.) vis labiau 
plėtė naująją Asirijos karalystę; ji jau reikalavo duoklės iš finikiečių mies- 
tų-valstybių ir pajungė Palestiną. Šios pietuose susidūrė egiptiečių ir asirų 
interesų sferos. 


NINEVIJOS BIBLIOTEKA Ašurbanipalo valdymo laikais, apie 650 
m. pr. Kr., asirai užgrobė faraonų sostinę Tebus su Karnako šventykla 
ir laikė juos užėmę apie 10 metų. Tuo metu Asirijos imperija užėmė 
didžiausią teritoriją. Ašurbanipalas, paskutinis naujosios Asirijos valdo- 
vas, buvo ne tik prityręs karvedys ir strategas, bet ir ne koks beraštis, 
mokėjo rašyti ir skaičiuoti. Norėdamas išsaugoti sukauptas žinias, liepė 
rinkti dantiraščio lenteles ir laikyti jas Ninevijoje, prie Tigro aukštupio 

Nuo 1100 
m. pr. Kr. 


Apie 650 
m. pr. Kr. 


600 m. 


pr. Kr. 


Po 600 m. 
pr. Kr. 


(dabartinio Irako šiaurėje), tam tikslui pastatytoje bibliotekoje. Ta žy- 
mioji Ninevijos biblioteka buvo vienas iš reikšmingiausių šiuolaikinės 
archeologijos radinių; joje aptikta apie 25 ooo dantiraščio lentelių. Iš jų be 
galo daug sužinota apie Mesopotamijos kultūrą ir istoriją. Ašurbanipalas 
liepė dar ir perrašyti daugybę senesnių tekstų, kurie šiaip jau būtų pražu- 
vę visiems laikams. Prie jų priklauso ir „Gilgamešo epas“. 


NAUJOJI BABILONIJA IR IŠTARĖS VARTAI Nabopolasa- 
ras II valdė nuo 604 iki 562 m. pr. Kr. Tasai karalius, Biblijoje vadinamas 
Nabuchodonosaru, tęsė grobikišką dabar jau Naujosios Babilonijos politi- 
ką; ją varė nebe asirų, o chaldėjų dinastija. Jis liepė plėsti Babilono miestą 
ir atstatyti legendinį Babelio bokštą, ir dar aukštesnį nei kada nors. Kaip 
įspūdingai tuomet atrodė miesto siena, gali įsitikinti kiekvienas Pergamo 
muziejaus Berlyne lankytojas: pakanka jam pereiti išilgai procesijų gatvės 
su mėlynomis glazūruotomis plytomis ir simboliniais gyvūnų atvaizdais, 
o paskui kirsti Ištarės vartus. 


SEMIRAMIDĖS KABANTIEJI SODAI Apie kabančiuosius so- 


dus pasakoja daugelis vėlyvosios antikos autorių ir kiekvienas vis kitaip. 
To meto raštuose jie neminimi, nėra nė patikimų archeologijos radinių. 
Net Biblijoje, kur tiek kalbama apie Babiloną, apie juos nėra nė žodžio. 
Ar tie kabantieji sodai turėjo ryšį su aukštų namų terasomis, ar tai buvo 
apželdinti miesto sienos kuorai, o gal uždaras parkas tarp karaliaus rūmų, 
nėra tikrų žinių. Net ir dažnai vartojamas pažyminys „Semiramidės“ (ka- 
bantieji sodai) nepateikia jokios užuominos nei apie jų vietą, nei apie 
laiką. Ir apie jų ryšį su panašiai skambančiais Asirijos ar Babilonijos kara- 
lienių vardais, tokiais kaip Šamuramat, galima tik spėlioti. 


Kas įvyko paskui? Nabuchodonosarui valdant buvo užimta ir Jeruzalė, 
o žydai išvaryti į Babilonijos tremtį (586—538 m. pr. Kr.). Prieš pat jos 
pabaigą, 539 m. pr. Kr., žlugo ir chaldėjų viešpatavimas Babilonijoje. Jį 
nutraukė persai — tie patys, kurie po kelių dešimtmečių, 490 m. pr. Kr., 
užplūdo Maratono lygumą Graikijos pajūryje. 

KINIJA 


DŽOU DINASTIJA Kinijoje, Huanghės baseine, į valdžią atėjo nau- 
ja Džou dinastija. Atseit pats dangus pavedęs jai valdyti šalį, nes ankstes- 
nioji Šangų dinastija sugedusi ir išsigimusi. Valdovų dinastijos Kinijoje 
keitėsi daug kartų ir panašūs kaltinimai buvo įprasti. Bet šitokia transla- 
tio imperii paprastai neapversdavo aukštyn kojomis nei kultūros, nei vi- 
suomenės. 

Pirmieji trys Džou dinastijos valdovai sukūrė būdingą feodalinę vals- 
tybę; valdovo vasalais tapdavo jo giminaičiai ir artimiausi palydos nariai. 
Konfucijaus laikais buvo teigiama, kad tų valdovų valdymas — tai aukso 
amžius. Bet 814 m. pr. Kr. — tai pirmoji tvirtai nustatyta Kinijos istorijos 
data — kinai sukilo prieš tironą Li. Dar po vienos kartos gyvenimo Džou 
valstybė suskilo į Rytų Džou ir Vakarų Džou, o vasalinės kunigaikštystės 
pasidarė nepriklausomos. Jų valdovai pirmąsyk kliovėsi nebe karine aris- 
tokratija, o skiriamais tarnautojais — valdininkais. Tais neramiais laikais 
(beje, kaip tik tada gyveno Konfucijus) pradėjo formuotis Kinijos valdi- 
ninkija, ypač išsikerosianti vėliau, mandarinams valdant. 


Apie 
800—230 m. 


pr. Kr. 


Apie 800— 
400 m. pr. 
Kr. 


CENTRINĖ AMERIKA 


OLMEKAI Olmekai buvo sukūrę pirmą iškilią kultūrą visoje Ameri- 
koje, ne tik Centrinėje. Pats žodis „olmekai“ yra actekiškas; mokslininkai 
juos vadina La Ventos kultūros žmonėmis, mat La Ventoje rasta įspūdin- 
eu piramidžių ir šventyklų liekanų. Jos kultūra ypač klestėjo 800—400 m. 
pr. Kr. Jai būdingos didžiulės, tarsi priplotos milžinų galvos be stuomens, 
stovinčios ant akmeninių pamatų; kai kurios iš jų yra beveik 3 m aukščio 
ir sveria daug tonų. 

Apie šią kultūrą žinoma nedaug. Nenustatyta, iš kur buvo kilę olme- 
kai, kaip jie patys save vadino, kokia kalba šnekėjo. Nėra duomenų ir 
apie jų mitus. 

Ir vis dėlto manoma, kad iš olmekų išsirutuliojo visos Centrinės Ame- 
rikos brandžiosios kultūros. Kitos to regiono tautos, ypač majai, iš jų 
perėmė raštą ir kalendorių, išmoko apdoroti akmenis, statyti piramidės 
pavidalo šventyklas ir žaisti ritualinius žaidimus sviediniu. Apie 400 m. 
pr. Kr. olmekų kultūra vienu sykiu žlugo. Galima tik spėti, kad juos pra- 
žudė svetimi nukariautojai, mat akmeninės milžinų galvos prie šventy- 
klų buvo tyčia niokojamos. Eurazijos priešistorės skirstymas į akmens 
amžių, bronzos amžių ir geležies amžių Amerikai netinka. Šioje pasaulio 
dalyje dar ir Europos naujaisiais amžiais gyveno medžiotojai ir rinkėjai, 
žemdirbiai ir klajokliai — visi vienu metu. Nebuvo „neolito revoliucijos“, 
apimančios didelius plotus. 

Ūkio pamatas daug kur buvo žemdirbystė. Amerikos kultūros iki Ko- 
lumbo nepažino rato ir žiestuvo, bronzos ir geležies, iš visų metalų mo- 
kėjo apdirbti tik auksą ir sidabrą. 

ŠIAURĖS KRAŠTAI ANTIKOS LAIKAIS 


Tuo metu, kai graikai sėsliai kūrėsi lygumose ir statė polius, arba mies- 
tus-valstybes, puošė vazas geometriniais raštais ir jau pažino finikiečių 
raštą, Vidurio Italijoje plėtojosi etruskų kultūra, o į šiaurę nuo Alpių —- 
keltiškoji Halštato kultūra. 


SENIAUSIA VOKIETIJOS ŠEIMA Vokietijoje, Harco kalnuose, 
yra Osterodės miestelis, o netoli jo — Ferstės kaimas. To kaimo mokyklos 
mokytojas Manfredas Huchthausenas yra tiesioginis palikuonis bronzos 
amžiaus žmonių, kurie maždaug prieš 3000 metų gyveno visai greta, prie 
Lichtenšteino urvo. Tai remdamiesi DNR testu įrodė antropologai, radę 
toje vietoje ne tik papuošalų ir kulto reikmenų, bet ir trisdešimt devy- 
nių vienos giminės narių kaulus, kuriems gerai išsilaikyti padėjo palan- 
kus klimatas. Buvo paimtas ir seilių mėginys iš 300 Osterodės apylinkės 
gyventojų. Dviem atvejais tiek bronzos amžiaus žmonių kauluose, tiek 
dabar gyvenančių žmonių organizme aptiktas vienodas labai retas genų 
derinys. Apie 120 kartų skiria Mantredą Huchthauseną nuo bronzos am- 
žiaus protėvių, gyvenusių laidojimo laukų kultūros sąlygomis, tais laikais, 
kai karaliai Dovydas ir Saliamonas statydino Jeruzalėje pirmąją šventovę, 
daug anksčiau, nei gimė Homeras. Ecis buvo dar 2500 metų, arba dar 
šimtu generacijų, senesnis. 


KELIAI Keltai niekada nesudarė vientisos tautos, neturėjo jie ir bendros 
kultūros, nors jų kalbos ir tikėjimai buvo kai kuo artimi. Jie niekuomet ir 
niekur nesudarė vienos valstybės, kaip, beje, ir germanai, nes jų gentys labai 
veržėsi būti nepriklausomos. Bet keltai turėjo glaudžių ryšių su graikais, 
tiek kalbinių, tiek ūkinių; prie to prisidėjo prekyba prabangos prekėmis, 
menininkų bendravimas ir panaši visuomenės sankloda. 

Trumpai drūtai galima sakyti, kad germanai gyveno Šiaurės Vokieti- 
jos žemumoje, prie Šiaurės jūros ir Baltijos, o keltai — įpiečiau, Vidurio 

Apie 
IOOO M. 


pr. Kr. 


900 m. 


pr. Kr. 


800 m. pr. 
Kr. 


Apie 500 
m. pr. Kr. 


Vokietijos kalnų srityje ir ligi Alpių; vėliau jie išplito po Vakarų Europą iki 
Atlanto ir Lamanšo krantų. Kūrėsi jie net ir Ispanijoje — tai vadinamieji kel- 
tiberai; dalį jų valdė kartaginiečiai, vėliau romėnai. Keltai, apsigyvenę Britų 
salose, taip pat buvo romėnų nukariauti. Net ir dabartinė Airijos valstybi- 
nė kalba yra keltų kalbų (goidelų) pogrupio kalba. Minios keltų kraustėsi 
į rytus, į Čekiją ir Dunojaus baseiną. Viena jų grupė nusibeldė net į Ma- 
žąją Aziją ir įsikūrė tenai; juos imta vadinti galatais, į juos laišku kreipėsi 
apaštalas Paulius. Šiaurės Italijoje apie 600 m. pr. Kr. keltai įkūrė Milaną, 
įsigalėjo etruskų mieste Bolonijoje ir retoromanų Veronoje. Tačiau Vidurio 
Europoje ryškiausias keltų pėdsakas yra vadinamoji Halštato kultūra. 


HALŠTATO KULTŪRA Ji taip pavadinta pagal Halštato miestelį 
Austrijoje, Zalckamerguto rajone. Ten 1846 m. buvo atrastas didelis ka- 
pinynas — daugiau kaip 1000 kapų, o jame — pirmieji Vidurio Europoje 
geležiniai ginklai ir padargai. (Žinoma, keltai ir toliau gamino bronzos 
dirbinius, jie net buvo vertinami kaip dideli to amato meistrai.) Halštato 
kultūra tiesiogiai išsirutuliojo iš laidojimo laukų kultūros, todėl keltai 
neabejotinai įsikūrė anksčiau nei apie 800 m. pr. Kr., kaip įprasta datuoti 
Halštato kultūros pradžią. Bet tada jau imta kur kas intensyviau prekiauti 
su Egėjo pakrančių graikais, sustiprėjo ir jų kultūriniai ryšiai, taip pat su 
kitais kraštais, ypač su etruskais ir graikų kolonijomis Ronos slėnyje. 
Vienu metu su Halštato kultūra išsiplėtojo ir etruskų kultūra. 


KUNIGAIKŠČIŲ REZIDENCIJOS Kiekviena keltų gentis tu- 
rėjo vadą, arba kunigaikštį, kurio rankose buvo druskos ir rūdų gavyba, 
kartu ir plataus masto prekyba tomis iškasenomis. Kitaip neįmanoma 
paaiškinti jų turtų. Atrodo, kad keltų visuomenė buvo ryškiai diferenci- 
juota, vos ne į kastas susiskirsčiusi, nes nebuvo jokių galimybių pasiekti 
aukštesnę visuomeninę padėtį. Hoineburgas ant kalno keteros Oberšva- 
bene, Hohenaspergas Viurtembergo žemėje ir Glaubergas Hesene, Ve- 
terau lygumoje laikomi tokių keltų kunigaikščių buveinėmis. 


KUNIGAIKŠČIŲ KAPAI Vėlyvuoju Halštato kultūros laikotar- 
piu, apie 500 m. pr. Kr., kiek anksčiau negu graikai prie Maratono įveikė 
persus, o Atėnuose pradėta statyti Partenoną, buvo įrengti žymieji ku- 
nigaikščių kapai. Jie visi slypi po piliakalniais, kuriuos supilti buvo mil- 

žiniškas darbas. Vien jau tai, kartu ir turtingos įkapės, rastos kai kuriose 
(laimei, neišplėštose) laidojimo kamerose, kad ir Hochdorfe (Viurtem- 
bergo žemė), byloja apie aukštą palaidotųjų visuomeninę padėtį. Nieko 
panašaus negalėjo būti laidojimo laukų kultūroje, kai visos urnos būdavo 
vienodai paprastos, o įkapės menkavertės. Tiesa, sunku spręsti, ar tie be 
galo prabangūs geriamieji ragai, katilai, bronziniai vežimai buvo naudo- 
jami kulto reikalams, ar tik turtuoliams pasipuikauti. Atrodo, kad bent 
jau katilai turėjo ir religinę paskirtį. Vikso grafienės kape Burgundijoje 
(500 m. pr. Kr.) 1953 m. buvo rastas iki šiol didžiausias katilas. Vikso kra- 
teris — prašmatnus bronzinis indas, kurio talpa viršija 1000 litrų, - buvo 
pagamintas Pietų Italijos dirbtuvėje ir iš ten „eksportuotas“ prie Senos 
krantų. 


DRUIDAI Skirtingas keltų kultūras daugiau ar mažiau siejo panašios 
religinės apeigos. Žynių pareigas ėjo aukštos kilmės druidai, tikriausiai 
visokeriopai išsilavinę ir gerai parengti; jie, ko gero, sudarė atskirą klasę, 
panašiai kaip Indijoje brahmanai. Jiems buvo griežtai draudžiama raštu 
perduoti savo žinias. „Slaptasis mokslas“ ėjo tik iš lūpų į lūpas, tai skatino 
būsimąsias kartas reikšti visokiausias spėliones. Cezaris yra minėjęs įsak- 
mų draudimą surašyti, ką žinai. Kaip tik todėl bemaž nieko konkretaus 
nežinoma apie druidus, jų apeigas ir religinius vaizdinius. 


800—500 


m. pr. Kr. 


ANTIKOS KULTŪROS PRADŽIA 


Kai Mažojoje Azijoje žlugo Hetitų imperija, į Egėjo jūros pakrantes atėjo 
ne tik helenai, bet ir kitos tautos. Jos paliko pėdsaką istorinėje atmintyje 
ir labai padėjo senovės Rytų kultūrai pasklisti Europoje. 


ETRUSKAI II Nors etruskai patys save vadino rasenna, jie davė vardą 
dabartinei Toskanai — tarp Arno ir Tibro upių plytinčiai Vidurio Italijos 
sričiai, kurioje daugiausia patys ir gyveno. Etrusci ilgainiui išvirto į Tusci, 
o jų kraštas galiausiai tapo Toscana. 

Etruskai buvo neindoeuropietiška senojo Viduržemio regiono tauta, 
kilusi, kaip spėjama, iš Vakarų Anatolijos, kurioje gyveno Minojo kultū- 
ros laikais ir per geležies amžiaus tautų kraustymąsi buvo priversta iš ten 
pasitraukti. Manoma, kad nedidelė, bet kultūringa etruskų gentis nustel- 
bė vietinius Vidurio Italijos žemdirbius, priklausančius Vilanovos kul- 
tūrai. Etruskai buvo prekiautojai, jūrininkai ir piratai, prekiavo su visais 
Viduržemio jūros kraštais, su graikais, Kartaginos finikiečiais ir Halštato 
kultūros keltais. 

Politiniai etruskų susivienijimai buvo nepriklausomi miestai, o ne 
bendra valstybė. Etruskai įkūrė Arecą, Perudžą, Volterą, Kortoną, Orv- 
jetą ir kai kuriuos šiandieną nežymius, o anuomet svarbius miestus, kaip 
antai Vulčį arba Vejus. 

Aukščiausioji jų dievybė buvo augalų dievas, kurį vėliau romėnai va- 
dino Vertumnų; jo būta tikro pabaisos. Etruskai jautėsi labai priklausomi 
nuo savo dievų valios, todėl negailėjo laiko nei pastangų, kad tik ją suži- 
notų. Jų augurai būrė ateitį iš gyvulių žarnų ir kitais būdais, to išmokė ir 
romėnus. 

Žymiausi etruskų statiniai išliko ne žemės paviršiuje, o po žeme. Tai 
erdvūs nekropoliai — mirusiųjų miestai su išsišakojusiomis laidojimo ka- 
meromis, įrengtomis ne ką prasčiau nei gyvenamieji namai. 

FRIGAI IR GORDIJO MAZGAS Frigai- tai indoeuropiečių tau- 
ta, II tūkstantmetyje pr. Kr. įsikūrusi Balkanuose, kaip manoma, greta 
helenų ir makedonų genčių. Jie beveik vienu metu su dorėnais persikėlė 
ir į Mažąją Aziją, prisidėjo ir prie Trojos sunaikinimo. 

Apie 800 m. pr. Kr. susikūrė frigų karalystė, o jos sostine tapo Gor- 
dijas. Karalystę įkūręs ir jos valdovu tapęs mitinis karalius Gordijas, nes 
frigų delegacija, nuvykusi į Delfų orakulą, paklausė, kas valdys valstybę, 
ir gavo atsakymą, kad tai būsiąs pirmas žmogus, kurį jie grįždami namo 
sutiksią važiuojantį kovos vežimu. O tai buvęs Gordijas. Kovos veži- 
mo jungas su grąžulu buvęs sujungtas labai painiu Gordijo mazgu, pačių 
dievų sumazgytu. Tad ir nenuostabu, kad Gordijas pastatęs tą vežimą 
Dzeuso šventykloje ir liepęs jį garbinti. Ten jis ir stovėjęs šimtus metų, 
kol atjojo Aleksandras Didysis. 


MIDAS Gordijas ir Midas yra legendų suasmenintos figūros. Iš tiesų tai 
frigiški karalių titulai, kaip dar anksčiau Kretoje Minojas arba Egipte — 
faraonas. Todėl Midas nuolat vadinamas Gordijo sūnumi, nors jis papras- 
čiausiai tėra vienas iš jo įpėdinių — gal sūnus, gal ir ne. Midas — tokia pat 
legendinė asmenybė kaip ir jo „tėvas“. Visa, ką tik jis paliesdavęs, virs- 
davę auksu. Auksinio Mido legenda byloja apie tai, kokia turtinga buvo 
Frigijos karalystė, gyvavusi dabartinės Turkijos vakaruose, tarp Egėjo ir 
Juodosios jūros. 


KREZAS, MONETŲ IŠRADĖJAS Gigas, arba Krezas, garsiausias 
gretimos Lidijos karalius, irgi buvo labai turtingas. Jis valdė nuo 556 iki 
541 m. pr. Kr. Lidai buvo to krašto autochtonai, ne kokie atvykėliai. Sena 
indoeuropietiška jų kalba buvo kur kas artimesnė hetitų kalbai nei grai- 
kų arba frigų kalboms. 

Lidija užėmė ir dalį buvusios Frigijos žemių. Jonijos graikai ir Mažo- 
sios Azijos karalystės buvo labai artimi kaimynai. Iš Efeso į Lidijos sostinę 
Sardus galėjai nujoti per vieną dieną. Lidai irgi klausdavo Delfų orakulą 
patarimo. Balkanų graikai pavydėjo Krezui, kad jis gali pamaloninti Del- 
fus brangiomis aukomis. Kivirčai nesiliovė ir dėl to, kad lidai vis bandė 
užgrobti graikų pajūrio miestus Miletą, Efesą, Smirną ir Magnesiją. Li- 
dijos žemės buvo derlingos, ypač upių slėniuose. Viena iš tų upių buvo 
Meandras, pagarsėjęs labai vingiuota vaga. Kiti Lidijos gerovės šaltiniai 

800 m. 


pr. Kr. 


550 m. 
pr. Kr. 


750 m. 
pr. Kr. 


buvo Egėjo pakrančių prekyba su Rytų šalimis ir Paktolo upės aukso 
smiltys, iš kurių jau ir Midas praturtėjo. 

Gal Krezo tėvų, o gal senelių kartos lidams šovė į galvą geniali idėja 
į mažus tam tikro svorio, tad ir tam tikros vertės, tauriojo metalo ga- 
balėlius įspausti karaliaus antspaudą. Taip buvo išrastos monetos. Dar 
ir mūsų dienomis kai kurių valiutų (pvz., svaro) pavadinimas primena 
tą pinigų kilmę. Iš to, kad jie išrasti ne kur kitur, o Lidijoje, matyti, 
kaip tuose kraštuose klestėjo prekyba. Monetos labai palengvino pre- 
kių mainus. 

Kadangi Lidijos monetos su karaliaus Krezo antspaudu greit įėjo į 
apyvartą visame to meto pasaulyje, tai Krezą imta laikyti pasakiškai 
turtingu žmogumi. Naujasis išradimas plito tarsi epidemija. Ypač lidų 
kaimynai graikai labai mikliai suskubo spausti pinigus, pirmiausia — 
nuo 570 m. pr. Kr. — Aiginoje; netrukus aiginiečiais pasekė Korintas ir 
Atėnai. 


Kas įvyko paskui? Krezas buvo paskutinis Lidijos karalius. Jis dar spė- 
jo pajungti graikų miestus (išskyrus Miletą) Mažojoje Azijoje, Egėjo jū- 
ros pakrantėje, ir užkrauti jiems duoklę. Jo valdymo metu Babilonijos 
valstybė anapus pasienio upės Halio* jau buvo persų nukariauta. Krezas 
sumanęs mesti jiems iššūkį ir dėl to atsiklausęs Delfų orakulo. Ir gavęs 
pagarsėjusį dviprasmišką atsakymą: „Jei peržengsi Halį, sužlugdysi dide- 
lę karalystę.“ Krezas džiaugsmingai persikėlęs per upę — ir buvęs persų 
nugalėtas. Jis sužlugdė savo paties karalystę. O Mažoji Azija tapo persų 
placdarmu, iš kurio jie rengėsi pulti Graikiją. 


GRAIKŲ KOLONIJOS Po dorėnų antplūdžio graikų miestai-vals- 
tybės abipus Egėjo jūros susivienijo, apie 750 m. pr. Kr. tapo stiprūs ir 
susidūrė su gyventojų pertekliumi. Tada Viduržemio ir Juodosios jūros 
pakrantėse įsikūrė bemaž 150 naujų miestų, o kiek dar ekspedicijų sužlu- 
go — kas žino! Dažnai tiems emigrantų būriams vadovaudavo buvę didi- 
kai, bankrutavę dėl nesėkmingos prekybos, pralaimėję rinkimus ar kitaip 
susigadinę gerą vardą tėvynėje ir nebesitikintys atgauti protėvių turto. 
Labiausiai juos ir skatino turto troškimas, kaip Renesanso kondotjerus 


* Dabartinis Kizil Irmakas. 

ir konkistadorus. Tapti samdomų kareivių būrio vadu arba piratu nebu- 
vo kokia negarbė. Jau ir senovės aristokratai paplėšikaudavo pramogos 
dėlei. O prie jų prisidėdavo nusigyvenusių valstiečių ir kitokių bedalių. 
Kolonizacijos sąjūdis apėmė beveik visas graikų bendruomenes, net ir 
salose. Nuošaliai liko tik Sparta ir Atėnai. Kūrėsi nauji poliai, kai kurie iš 
jų suklestėjo labiau nei gimtinės miestai. 

Verta paminėti kai kurias žymesniąsias graikų nausėdijas. Pirmąja grai- 
kų kolonija 734 m. pr. Kr. tapo Kumai (graikiškai Kymē) arti Neapolio. 
Išeiviai iš Korinto 733 m. pr. Kr. Sicilijoje įkūrė Sirakūzus. Masilija, dabar- 
tinis Marselis, atsiradusi apie 600 m. pr. Kr., ir Neapolis (Naujamiestis) 
tapo ir antikos, ir viduramžių metropoliais. Jie ir dabar tebėra svarbūs 
didmiesčiai. Sibaris, įkurtas Pietų Italijoje apie 720 m. pr. Kr., dėl savo 
turtų ir prabangos tapo sotaus gyvenimo mėgėjų simboliu. 

Kolonijas steigė ne vien graikai, bet ir finikiečiai. Labiausiai pagarsėjo 
ir ypač galinga tapo Kartagina. 


KARTAGINA Jos vardas finikietiškai skamba maždaug taip - kart 
hadašt, reiškia „naujamiestis“. Spėjama, kad Kartagina egzistavo jau 814 
m. pr. Kr., bet tikėtiniau, kad buvo įkurta tik šiek tiek po 750 m. pr. 
Kr. Jos steigėjų tėviškė — Tyras (dabartiniame Libane). Apie Kartaginos 
miesto atsiradimą kalbama Didonės legendoje. Pasak jos, Tyro karaliaus 
duktė Didonė, bėgdama nuo brolio, atsidūrė Šiaurės Afrikos pakrantėje 
ir išgavo pažadą gauti čia tiek žemės, kiek galima aprėpti vienos kar- 
vės oda. Didonė suraižė karvės odą siauromis juostelėmis, sudurstė jas 
galais ir taip laimėjo didoką sklypą žemės. Anot Vergilijaus „Eneidos“, 
imperijos laikų epo apie Romos įkūrimą, trojėnas Enėjas, sprukdamas iš 
sugriautos Trojos, irgi susidūrė su Didone. Jie stipriai pamilo vienas kitą, 
ir Enėjas mielai būtų pasilikęs, bet buvo dar įsipareigojęs Venerai įkurti 
Romą. Anglų baroko kompozitorius Henry Purcellas, to mito įkvėptas, 
parašė gražiausią visoje operos literatūroje atsisveikinimo ariją Remember 
me („Prisimink mane“). 

Graikų kolonijos spietėsi daugiausia Pietų Italijoje, Ligūrijos ir Pietų 
Prancūzijos pajūryje, o kartaginiečiai aktyviausiai skverbėsi į Šiaurės Af- 
rikos pakrantę, didžiąsias salas Sardiniją ir Korsiką, į Balearus ir Pirėnų 
pusiasalio pietus. Jie įkūrė Kadisą (Gades), Lisaboną (Alis ubbo), Malagą 
(Malaka) ir Barseloną. 

750 m. pr. 


Kas įvyko paskui? Kai Tyras 568 m. pr. Kr. atiteko Persijos karalystei, Kar- 
tagina liko visiškai nepriklausoma ir IV-III a. pr. Kr. išaugo į turtingiausią 
miestą prie Viduržemio jūros; joje gyveno apie pusę milijono žmonių. 
III a. pr. Kr. ji susikivirčijo su stiprėjančia Roma dėl Sicilijos ir Sardinijos, 
dėl to galiausiai kilo trys Pūnų karai. Lotyniškas žodis Poeni („pūnai“) 


reiškia „finikiečiai“. 


ROMOS IŠKILIMAS 


Po 1200 m. pr. Kr. lotynai kartu su umbrais, oskais, picenais, sabinais ir 
daugeliu kitų indoeuropiečių genčių suplūdo į Apeninų pusiasalį iš šiau- 
rės. Prieš tai tos tautelės gyveno Baltijos jūros baseine, prie Elbės, Ode- 
rio ir Vyslos. Lotynai įsikūrė būsimosios Romos apylinkėse, kuriose apie 
600 m. pr. Kr. įsiviešpatavo etruskai. O šie gyveno daugiausia Toskanoje 
ir buvo pasiekę gerokai aukštesnį civilizacijos lygį. 

Apie 650 m. pr. Kr. viena etruskų šeima, Romulijai ar Romilijai (lo- 
tyniškai Romilii), įsigijo daug žemės prie Tibro žemupio. Ten ant septy- 
nių kalvų, kurias supa Tibro slėnio pelkės, gyveno žemdirbiai. Naujieji 
šeimininkai jų kaimus subūrė į miesto bendruomenę, kurią imta vadinti 
Romilijų valda, trumpiau — Roma. 

Iš etruskų romėnai perėmė ir (vakarų) graikų raidyną. Svarbiausi ro- 
mėnų religinių ir valstybinių apeigų elementai taip pat buvo etruskiški. 


AB URBE CONDITA Tais žodžiais, reiškiančiais „nuo miesto įkū- 
rimo“, savąjį istorijos veikalą pavadino Titas Livijus (apie 60 m. pr. Kr.— 
17 m. po Kr.). Jo autorius priklausė Mecenato (pirmojo mecenato!) li- 
teratų būreliui. Asmeniškai rėmė Livijų ir imperatorius Augustas. Pagal 
imperijos propagandos programą ir tikriausiai imperatoriaus skatinamas 
Titas Livijus rūpinosi išgarsinti Exempla maiorum, šlovinguosius romėnų 
protėvių žygdarbius: juk reikėjo rasti atsvarą sugedusiems papročiams ir 
pakrikusiems politiniams santykiams po Romos pilietinio karo, trukusio 
kone šimtą metų. 

Laiko skaičiavimą ab urbe condita vos prieš porą dešimtmečių buvo 
įvedęs universalus mokslininkas ir politinis veikėjas Varonas (116-27 m. 
pr. Kr.), savotiškas Romos imperijos ankstyvojo laikotarpio Goethe. Ro- 
mėnai buvo įsikalę į galvą, neva jie kilę iš trojėnų: labai norėjo tikėti, kad 
gyvi likę trojėnai, Enėjo vedami, nukeliavę iki Romos apylinkių ir čia įsi- 
kūrę iš naujo. Varonas, kaip ir dauguma jo amžininkų romėnų, manė, kad 

Troja buvusi sugriauta 1193 m. pr. Kr. O anų laikų astrologija teigė, kad 
iki žmogaus atgimimo praeina 440 metų. Todėl Varonas ir apskaičiavo 
Romos istoriją prasidėjus nuo 753 m. pr. Kr. — grynai simboliškos datos. 
Romos respublikoje metai buvo skaičiuojami ir pagal konsulus, kas- 
met iš naujo renkamus nuo etruskų valdžios nuvertimo, kaip spėjama, 
apie 510 m. pr. Kr. Istorijos mokslo požiūriu toks metų skaičiavimas — 
„šeštaisiais karaliaus (faraono)... valdymo metais“ — nėra visai patikimas, 
bet kitokio nebuvo nuo pat faraonų ir akadų laikų. Anot konsulų sąrašo, 
Romos respublika susidarė maždaug tada, kai Mažosios Azijos jonėnų 
miestai pabandė sukilti ir taip išprovokavo persus traukti į žygį prieš 
Graikiją: 490 ir 480 m. pr. Kr. Jis baigėsi Maratono ir Salamino mūšiais. 


ZYDAI BABILONIJOS TREMTYJE 


Maždaug nuo 850 iki 650 m. pr. Kr., kai graikai skaičiavo archajinės ir 
Homero epochos šimtmečius, Rytuose asirai ir despotiški jų valdovai lai- 
kė save pasaulio viešpačiais. Jie apie 650 m. pr. Kr. kurį laiką valdė net 
Egiptą. Nuo 720 m. pr. Kr. asirai tvirtai laikė rankose finikiečių kanaa- 
niečių, izraelitų žemes ir visas kitas Artimųjų Rytų sritis. Paskui Pietų 
Mesopotamijos chaldėjai nukariavo tą pasaulinę imperiją, sugriovė visus 
asirų miestus, o Babiloną, didesnį nei bet kada, pavertė sostine, galinčia 
didžiuotis Ištarės vartais, naujuoju Babelio bokštu, o gal ir kabančiaisiais 


sodais. 


CHALDĖJAI Senovės graikai pažino tik Babilonijoje gyvenančius chal- 
dėjus. Tais laikais istorijos mokslas ir istorinė sąmonė dar nebuvo tokie 
kritiški kaip dabar, todėl graikams visa kas Tarpupyje ir Babilonijoje buvo 
chaldėjiška. Tada ir senieji babiloniečių dangaus stebėjimai tapo kon- 
kretesni. Per ilgus amžius sukaupti empiriniai duomenys apie dangaus 
reiškinius, tokius kaip Saulės ir Mėnulio užtemimai, planetų judėjimas 
ir kiti, pravertė ne tik pranašystėms: juos jau išmokta tiksliai numatyti. 
Sumanieji graikai, žinoma, labai tuo žavėjosi. Graikų filosofas Talis tikrai 
nebūtų galėjęs numatyti 585 m. pr. Kr. gegužės 23 d. Saulės užtemimo, jei 
nebūtų susipažinęs su chaldėjų mokslu. 

Paskutinė Babilonijos valdovų dinastija buvo Chaldėjai; graikai iš jos 
vardo padarė bendrinį daiktavardį „chaldėjai“, kuris reiškė mokslingus 
astrologus. Todėl ir tie trys išminčiai, arba magai, kuriems po penketo 
šimtmečių kelią rodė Betliejaus žvaigždė, buvo laikomi chaldėjais. 


BABILONIJOS TREMIIS Nabuchodonosaras II, karaliavęs nuo 


604 iki 562 m. pr. Kr., buvo žymiausias to meto karvedys ir politikas (pri- 
siminkime Verdi operą „Nabukas“). Jis valdė visas Artimųjų Rytų žemes 
nuo Eufrato žiočių iki Viduržemio jūros. Kasmet rengė žygius į maištau- 

600 m. 
pr. Kr. 


587—540 m. 
pr. Kr. 


Apie 540 
m. pr. Kr. 


Apie 540 
m. pr. Kr. 


jančias sritis, ypač valstybės pakraščiuose, kad išlaikytų jas savo valdžioje. 
587—586 m. pr. Kr., po dvejų metų apgulties, Nabuchodonosaras užėmė 
Jeruzalę. Prieš tai jo paties vasalas Zedekijas, kurį buvo paskyręs žydų ka- 
raliumi, bandė sutelkti koaliciją prieš Babiloną. Zedekijas buvo apakintas 
ir 40 metų kalinamas. Nabuchodonosaras sugriovė Saliamono šventyklą, 
pasisavino jos turtus ir, kaip tais laikais buvo įprasta, paėmė įkaitais žydų 
didikus. Apie Izraelio tautos tremtį ir buvimą Babilonijoje smulkiai pasa- 
kojama Biblijoje, Danieliaus knygoje. 

Praradę Jahvės šventovę, žydai liko kaip be tikėjimo. Nėra šventyklos, 
nėra ir apeigų. Tada žydai pasuko nuo kulto religijos į knygos religiją. 
Babilone jie suskato užrašinėti žydų legendas. Šimtus metų jos buvo in- 
telektualiai tobulinamos ir taurinamos, kol virto Senuoju Testamentu — 
monoteizmo manifestu. Iki pat šių dienų Senasis Testamentas išlieka ju- 
daizmo, krikščionybės ir islamo pamatu, juo remiasi apie tris milijardus 
žmonių, išpažįstančių monoteistines religijas. 


BALTAZARO PUOTA Labiausiai pagarsėjęs to laikotarpio įvykis 
buvo Baltazaro, arba Belšacaro, puota. Tasai Nabuchodonosaro sūnus per 
ją taip pasigėrė, kad liepė atnešti žydų apeigines taures iš pagrobtųjų 
šventyklos lobių, gėrė iš jų pats ir davė gerti svečiams. Šventvagiškam 
girtavimui dar nepasibaigus, sienoje pasirodė parašyti žodžiai: MENE, 
MENE, TEKEL U PARSIN. Nė vienas Babilono magas ir burtininkas 
nežinojo, ką jie reiškia. Tik žydų pranašas išvertė: „Karaliaus dienos su- 
skaičiuotos, jis pasvertas ir rasta, kad yra per lengvas.“ Pranašystė nekėlė 
abejonių: Dievas suskaičiavo tavo karalystės dienas ir privedė ją prie galo. 
Baltazaro karalystę nukariavo ir pasidalijo medai ir persai. 


PERSAI Maždaug Zoroastro mirties metais Kyras II (persiškai Kuruš; 
gyveno apie 585-529 m. pr. Kr.) nusikratė laikino medų jungo ir sujungė 
Persiją su Medija. 542—541 m. pr. Kr. Kyras nukariavo Krezo karalystę Ma- 
žojoje Azijoje („Jei peržengsi Halį, sužlugdysi didelę karalystę“) ir priėjo 
Egėjo jūros krantus Jonijoje. Kiek vėliau persų karalius užėmė Babiloną 
ir išleido žydus į tėvynę. (Daugelis buvusių įkaitų spėjo tapti labai turtin- 
gais pirkliais ir nebepanoro grįžti iš Babilonijos tremties. Taip Babilonas 
tapo klestinčiu žydų kultūros centru ir buvo toks apie 1500 metų, iki pat 
viduramžių.) Žydai, grįžę į tėvynę, 515 m. pr. Kr. pasistatė Jeruzalėje nau- 

ją šventyklą — tai padaryti jiems leido Kyro įpėdinis Darėjas I. Tą Antrąją 
šventyklą 70 m. po Kr. sugriovė romėnai. 

Persų valdymas buvo visiškai kitoks negu žiauriųjų engėjų, nukaria- 
vusių Babiloną, trėmusių ištisas tautas ir griovusių šventyklas (žydų Ba- 
bilonijos tremtis — tik žinomiausias pavyzdys). Kyras, užvaldęs Babiloną, 
kaipmat priėmė tenykščių karalių papročius bei apeigas ir pagarbino jų 
dievus. Pavergtosioms tautoms sugrąžino jų dievų statulas, o žydams — 
apeigų reikmenis iš šventyklos. 

Kas buvo tie persai? Iš pradžių taip vadinosi tik viena indoiranėnų 
gentis, gyvenanti Irano kalnyne į šiaurę nuo Persijos įlankos, Persidos sri- 
tyje. Maždaug tais laikais, kai dorėnai atklydo į Graikiją, persai įsibrovė 
į asirų žemes ir kurį laiką buvo medų valdomi. Kyras ir jo įpėdiniai, pir- 
mosios Persijos imperijos valdovai, priklausė Achaimenidų dinastijai. 


Kas įvyko paskui? Su persais graikams teko susiremti prie Maratono ir 
Salamino. Nuo žydų išvadavimo iš Babilonijos nelaisvės buvo praėję 70 
metų. 


ANTIKOS ISTORIJA 


(maždaug nuo 500 m. pr. Kr. iki 300 m. po Kr.) 


NAUJOVIŠKAS MĄSTYMAS 


Beveik vienu metu, VI-V a. pr. Kr., savo tiesas skelbė Konfucijus, Lao- 
dzi, Buda ir graikų natūrfilosofai. Tuo remdamasis filosofas Karlas Jasper- 
sas (1883—1969) savo knygoje „Apie istorijos šaltinius ir tikslą“, išleistoje 
1949 m., kalbėjo apie „pasaulio istorijos ašinį laiką“. Ką jis norėjo tuo 
pasakyti? 


AŠINIS LAIKAS Keturiuose brandžiausiuose iki tol kultūros židi- 
niuose — Kinijoje, Indijoje, Rytų kraštuose ir Egėjo jūros baseine — iškilo 
naujoviško mąstymo skelbėjų, kurie suformulavo dar ir dabar pripažįs- 
tamus savo kultūrų dvasinius pagrindus. Tie filosofai skatino žmones 
mokytis mąstyti ir sudvasinti religinius jausmus. Jie atsisakė mitinio ir 
magiško gamtos suvokimo, kuris reiškėsi prietarais, burtais, politeizmu ir 
kosminėmis pasaulio atsiradimo legendomis. Tas pasakų pasaulis išbluko 
visiems laikams. Konfucijus, Buda, Zaratustra, ikisokratikai ir bibliniai 
pranašai suteikė žmonėms savikliovos, kuri leido jiems numatyti gamtos 
reiškinius, nusistatyti etikos normas, pagrįstas atsižvelgimu į kitus žmo- 
nes, telkti politines bendruomenes pagal pačių laisvai susikurtus įstaty- 
mus ir suvokti, kad tai, kas dieviška, yra nebe realaus materialiojo pasau- 
lio dalis, o jo dvasinė, nemateriali priešingybė. 

Žinoma, dėl to pasaulis staiga nepasikeitė. Bet Kinijoje, Atėnuose, Ro- 
moje atsirado koncepcijų, kaip organizuoti žmonių bendruomenę, ku- 
rioje būtų aiški kompetencija, valdžios pasidalijimas ir jos apribojimai. 
Romoje ir Atėnuose valdininkai buvo renkami jau tik tam tikram laikui, 
Kinijoje jie privalėjo baigę savo kadenciją pereiti į kitą darbą. Tiesa, tie 
įstatymai būdavo nuolat pažeidinėjami, bet, šiaip ar taip, iki tol nebuvo 
nieko panašaus. Galima paprieštarauti, kad prietarai dar ir šiandien nėra 
dingę iš mūsų mąstymo, — bet nuo anų laikų mes jau turime ir kitą pa- 
sirinkimą. 

LAODZI Laodzi, kaip ir „geltonasis imperatorius“, pasak legendos, 
buvo pradėtas šviesos spindulio ar žaibo ir vos gimęs jau protingai šne- 
kėjo. Ir vienas, ir kitas yra veikiau legendų veikėjai, o ne realios istorinės 
asmenybės. Laodzi, tasai „senasis meistras“, yra žymiausias dao („kelio“) 
mokyklos filosofas. Jis sakęs, jog dao — gaji gyvybės jėga ir sykiu savotiška 
„pirmykštė išmintis“ — yra toks dalykas, kurį privalu patirti, jo esą nega- 
lima aprašyti, juoba išdėstyti knygoje. Griežtos asketiškos etikos esmė — 
tinkamas elgesys visiškai suvokiant savo pareigas ir tuščiai nesivaikant 
turto nei garbės. Sakoma, kad tik kai Laodzi prieš mirtį emigravo, jis 
pasieniečio paprašytas aforizmais išdėstė savo mintis knygoje. Ji net ir 
Vakaruose tapo bene žinomiausiu kinų literatūros ir filosofijos veika- 
lu. Vėliau per kelis šimtmečius daoizmas Kinijoje įgavo religinio kulto 
bruožų — net iki prietarų ir alchemijos. 


KONFUCIJUS Kong Fuzi („Mokytojas Kongas“) yra žymiausias Ki- 
nijos praktinis filosofas ir valstybės ideologas. Konfucijus — tai sulotyninta 
jo vardo forma. Jis buvo kilęs iš Lu karalystės (dabartinėje Šandongo 
provincijoje), esančios prie Geltonosios upės žemupio, vieno iš seniausių 
kinų kultūros centrų. Kongai — tai sena didikų giminė; dar ir dabar yra 
gyvų tos giminės ir paties Konfucijaus palikuonių. Jaunystėje jis nebu- 
vo aukštas valdininkas. Dusyk turėjo palikti šalį dėl politinių rietenų; 
keliavo per daugybę mažų feodalinių kunigaikštysčių. Apie 500 m. pr. 
Kr. Konfucijus padarė karjerą, ėjo aukštas valstybines pareigas. Mirė jau 
prasidėjus Priešiškų karalysčių laikams (480-221 m. pr. Kr.). 

Konfucijui rūpėjo ne tiek metafizinės problemos ar abstrakčios idėjos, 
kiek žmonių elgesys. Mokiniai pratęsė jo mokymą, nuosekliai pagrįstą 
darna: šeimos darna ir valstybės darna atspindi pasaulio, visatos darną. Ji 
pasiekiama per aristokratišką etiką, kuri išugdoma nuolat tobulinant ir 
ugdant charakterį; jos idealas - harmoninga, humaniška, teisinga asme- 
nybė. Tas idealas lėmė kinų kultūros kryptį. Etika ir etiketas visada buvo 
labai svarbūs kinų visuomenei, išauklėtai grynai Konfucijaus dvasia, kuri 
iškelia kolektyvą aukščiau už asmenybę. 


PRIEŠIŠKOS KARALYSTĖS Net ir tada visa Kinija iš esmės ne- 
turėjo vienos valdžios. Didelė, etniškai labai nevienalytė šalis buvo su- 
siskaldžiusi į karalystes ir kunigaikštijas, jų sostinės vis keitėsi. Istorinė 

epocha nuo Konfucijaus mirties iki pirmo imperijos suvienijimo 221 m. 
pr. Kr. vadinama Priešiškų karalysčių laikais. Tos epochos pradžioje buvo 
maždaug šešiolika karalysčių, apie 300 m. pr. Kr. — septynios. Tik tada 
pirmasis imperatorius suvienijo visą Kiniją. 


TAIP KALBĖJO ZARATUSTRA Zaratustrai, arba Zoroastrui, pa- 
sirodęs dievas Ahūra Mazda, „išmintingasis viešpats“, ir įteikęs Avestą — 
išminties ir žinojimo šventąją knygą. Tas apreiškimas panašus į Dievo 
Apreiškimą Mozei nuo Sinajaus kalno ir į Budos nušvitimą. Ahūra Maz- 
da buvo „gerasis dievas“, o jo varžovas Angra Mainjus, arba Arimanas, — 
blogio ir tamsos dvasia. 

Zaratustros doktrina pirmoji istorijoje suformulavo dievo idėją kaip 
abstraktų, grynai dvasinį principą. Ji leidžia žmogui pasirinkti gėrį ar blo- 
gj. Geromis mintimis, gerais žodžiais ir gerais darbais žmogus gali pelnyti 
rojų. Zoroastrui pavyko atversti į savąjį tikėjimą to meto valdovą. Kyrui 
ir Darėjui I valdant zoroastrizmas tapo valstybine Persijos religija. 

Zoroastrizmo skelbiamas gėrio ir blogio dualizmas stipriai paveikė ju- 
dėjų tikėjimą, tokias religijas kaip manicheizmas (jį 241 m. po Kr. paskel- 
bė Manis) ir gnosticizmas. Pastarąsias doktrinas Krikščionių bažnyčios 
tėvai griežtai smerkė. Bet vienas iš Bažnyčios tėvų Augustinas jaunystėje 
pats buvo labai linkęs į manicheizmą, todėl ir krikščionių tikėjime atsira- 
do daug jo bruožų, kaip antai Dievo ir šėtono priešprieša. 


Kas įvyko paskui? Šiuo metu zoroastrizmą tebepraktikuoja parsai — ne- 
didelė religinė bendruomenė, gyvenanti Indijoje; jai priklauso daugiau- 
sia turtingi žmonės. Iš mūsų laikų parsų paminėtini neseniai miręs roko 
grupės Oueen žvaigždė Freddie Mercury, dirigentas Zubinas Metha ir 
Indiros Gandhi sutuoktinis. 


BUDA Legendinis, o gal ir istorinis Indijos princas Sidhartha Gautama 
(apie 560—480 m. pr. Kr.) davė pasauliui išsivadavimo religiją, kuri vie- 
nintelė paplito visoje Azijoje, tik Indijoje mažiausiai. 

„Pabudusiojo“ ir „nušvitusiojo“ Budos mokymas nėra vienalytis; šiuo 
metu žinomiausia jo apraiška yra Tibeto lamaizmas. Budos istoriškumas 
panašus kaip Jėzaus: nėra jokių istorinių dokumentų, kad jis tikrai gyve- 
no, nei patikimų jo amžininkų liudijimų. Legendinė tradicija susiklostė 

kiek vėliau, kaip ir Evangelijos. Pasak tos tradicijos, princas Gautama gimė 
apie 560 m. pr. Kr.; jo tėvas, Kapilavastaus radža, valdė nedidelę karalystę 
Himalajų papėdėje (šalia dabartinės Indijos ir Nepalo sienos). Įsitikinęs, 
kad senatvė, ligos, kančios ir mirtis yra egzistencinė neišvengiamybė, Gau- 
tama atsisakė prabangaus gyvenimo, pasninkavo, kol vos nemirė. Tada 
suprato, kad askezė negali išvaduoti iš žemiškų kančių. Sėdint po medžiu 
jam nušvito, kad amžinąjį gyvenimo ratą su kaskart nauju atgimimu suka 
troškimai. Kam pavyks juos pažaboti, tas galės tą ratą sustabdyti, eida- 
mas tokiu šventuoju taku: teisingo tikėjimo, teisingo mąstymo, teisingo 
kalbėjimo, teisingo veikimo, teisingo gyvenimo, teisingų siekių, teisingų 
ketinimų, teisingo susikaupimo. Gavęs tą pažinimą, Gautama skelbė jį 
visą gyvenimą keliaudamas po Šiaurės Indiją ir pamokslaudamas. 

Antikos laikais, viduramžiais ir naujųjų laikų pradžioje Europoje nie- 
kas nieko nežinojo apie budizmą. Pirmąsyk apie jį sužinota tik XVIII a., 
suklestėjus moksliniams tyrimams. 


TALIS IR JONĖNŲ NATURFILOSOFAI Apie 600 m. pr. Kr. 
Miletas ir Efesas, kaip ir kiti graikų jonėnų miestai Mažosios Azijos vaka- 
rų krante, ne tik intensyviai prekiavo su Rytais ir Vakarais, bet ir keitėsi 
su Rytų šalimis kultūros vertybėmis; toks jų bendravimas truko jau kelis 
šimtmečius. Gretimoje Lidijoje 555-541 m. pr. Kr. karaliavo monetų su- 
manytojas Krezas, drįsęs mesti iššūkį persams. Kai Taliui buvo 30 metų, 
Solonas atnaujino Atėnų valstybę, sukurdamas jai naują konstituciją (594 
m. pr. Kr.). Apie 550 m. pr. Kr. „tirono“ (monarcho) Peisistrato valdomi 
Atėnai išgyveno pirmąjį klestėjimo laikotarpį. 

Talis (625-547 m. pr. Kr.) išpranašavo 585 m. gegužės 23 d. Saulės už- 
temimą. Toji data dviem požiūriais ypač svarbi Europos kultūros istorijai. 
Viena vertus, tai vos ne vienintelis anksčiau kaip 500 m. pr. Kr. buvęs įvy- 
kis, kurio data tiksliai žinoma. Antra vertus, tada pirmą sykį gamtos reiški- 
nys buvo paaiškintas racionaliomis priežastimis, o ne dievų valia, ne mitais 
ir religiniais postringavimais. Be to, Talis buvo matematikas (Talio teorema 
apie įbrėžtinį kampą), jis apskaičiavo piramidžių aukštį iš jų šešėlio. 

Visapusiškasis Talis, gyvendamas prekybos centre Milete, buvo dar 
ir pirklys, leisdavosi į tolimas keliones; matematikos ir astronomijos ži- 
nių jis tikriausiai parsivežė iš Artimųjų Rytų — babiloniečių ir finikiečių. 
Vandenį jis laikė visos gyvybės pamatu. Šį požiūrį filosofai vertina kaip 


27 


Apie 
625—525 m. 
pr. Kr. 


544—483 m. 
pr. Kr. 


mėginimą rasti pagrindinį gyvybės principą, perprasti jos esmę ir įžvelgti 
tiesą pačioje gamtoje, o ne mituose. 

Talis buvo ne vienintelis gamtos filosofas ano meto Jonijoje. Ten pat, 
Milete, gyveno jo mokiniai ir sekėjai Anaksimandras (610—546 m. pr. Kr.) 
ir Anaksimenas (575—525 m. pr. Kr.). 

Graikas Anaksimandras nubraižė pirmą pasaulio žemėlapį: jame visas 
žinomas to meto pasaulis — Europa, Azija ir Libija (Afrika) — išdėstytas 
aplink Viduržemio jūrą, o iš visų pusių jį supa vandenynas. Jis tikėjo, 
kad Žemė laisvai kybo kosmose, o Mėnulis gauna šviesą iš Saulės. Ta- 
lis ir Anaksimandras stengėsi išsiaiškinti pasaulio ir pagrindinių gamtos 
elementų atsiradimą, jie neįžvelgė dieviškojo kūrėjo valios. Juodu mirė 
kone tais pačiais metais — 547 ir 546 m. pr. Kr. Dar jiems gyviems esant 
Krezas peržengė Halio upę ir prarado savo karalystę — ji atiteko persui 
Kyrui II. Taip prie Graikijos vartų atsirado nauja galybė. Jonijos miestai 
turėjo mokėti jai duoklę, bet šiaip jau liko dar nepriklausomi. 

Kiti to meto (apie 500 m. pr. Kr.) žymieji gamtos filosofai būrėsi apie 
matematiką Pitagorą (580—496 m. pr. Kr.), kuris atrado ne tik garsiąją 
Pitagoro teoremą, bet ir matematinius muzikos pagrindus — intervalus, o 
Pietų Italijoje skelbė antikai neįprastą sielų persikėlimo teoriją. Pitagoras 
buvo kilęs iš Samo salos, esančios prie pat Efeso, o kai persai ėmė vis 
labiau engti Jonijos miestus, iškeliavo į Pietų Italiją. Pitagorininkai žinojo, 
kad Žemė apvali. 


HERAKLEITAS - „VISKAS TEKA Bemaž toks pat reikšmingas 
kaip Miletas buvo ir gretimas Efesas, šimtus metų buvęs antikos metro- 
poliu. Iš vienos Efeso aukštųjų žynių šeimos kilęs ir Herakleitas (544—483 
m. pr. Kr.), apie kurį labai mažai težinoma. Jam gyvenant kulminaciją 
pasiekė politinė ir karinė graikų ir persų priešprieša, kurios atomazga 
tapo Maratono mūšis ir Salamino jūrų mūšis (490 ir 480 m. pr. Kr.). 
Herakleitas ištarė garsiąją frazę: „Ginčas yra visų dalykų tėvas“, beje, tu- 
rėdamas omeny ne politinę padėtį. Herakleitas iki šiol vertinamas kaip 
didis mąstytojas, tikėjęsis rasti pagrindinį pasaulio principą — tapsmą ir 
nykimą, visur pasireiškiančius prieštaravimus. „Viskas teka“, — taip šiais 
laikais formuluojamas pagrindinis dialektinis filosofijos principas. Juo 
remdamasis Herakleitas laikė ugnį kosmoso pirmavaizdžiu. O mitologine 
dievų gausa netikėjo. 

VANDUO, ŽEMĖ, UGNIS, ORAS Empedoklis Akragantietis 
(495-435 m. pr. Kr.), kilęs iš dabartinio Agridžento (Sicilija), apibendrino 
visas to meto pagrindinių elementų teorijas ir paskelbė savą keturių ele- 
mentų (taip ji buvo pavadinta vėliau) teoriją: viskas yra susidarę iš van- 
dens, žemės, ugnies ir oro. O vėlyviausias iš gamtos filosofų ikisokratikų, 
universalusis mokslininkas Demokritas (460-371 m. pr. Kr.) teigė, kad 
materija susideda iš mažiausių nedalomų dalelių, kurias dar jo mokyto- 
jas Leukipas buvo pavadinęs atomais (graikiškai atomos — „nedalomas“). 
Demokritas vaizdavosi, kad ir siela sudaryta iš nepaprastai smulkių sielos 
atomų. Tai jau iš tiesų grynai materialistinis požiūris. Galiausiai Aristo- 
telis įteisino keturių elementų koncepciją. Nuo tada jau visoje Europoje 
iki pat baroko laikų buvo tenkinamasi tuo materialiojo pasaulio sandaros 
aiškinimu ir manyta, kad nėra reikalo dar svarstyti gamtos reiškinius, o 
juo labiau sistemingai juos tirti. 


Apie 450 
m. pr. Kr. 


IZRAELIS PO BABILONIJOS 
TREMIIES 


Senovės Rytuose buvo labai įprasta tikėti būrėjais ir pranašais, kurie daž- 
nai kalbėdavo apimti ekstazės. O žydų pranašai buvo ne tokie kaip Rytų 
astrologai, orakulai ir panašūs burtininkai. Jie liudijo ir skelbė Jahvę, Jo 
Žodį ir Jo Valią. Reikėjo laikytis Jo įstatymų ir vykdyti Jo įsakymus, kad 
sulauktum Jo malonės. Pranašams rūpėjo, kad tik Jis būtų garbinamas, o 
ne kokie nors finikiečių ar babiloniečių stabai, koks nors Baalas, Elas ar 
Molochas. Jie smerkė vaisingumo kultus ir seksualines apeigas, taip pat 
socialinį neteisingumą ir valdžios piktnaudžiavimus pačioje žydų visuo- 
menėje. 


PRANAŠAI Daug vietos Senajame Testamente užima Pranašų knygos. 
Iš jų matyti, kaip kito judėjų tikėjimas per kelis šimtmečius, maždaug 
nuo Soo iki 200 m. pr. Kr. Garsiausi pranašai buvo Elijas (IX a. šiaurinė- 
se Saliamono įpėdinių valdose), Izaijas (VIII a., kai Izraeliui labai grėsė 
Tiglatpalasaro III valdomi asirai), Jeremijas (VII a.), Ezechielis (VI a., 
jau Babilonijoje). Bibliniai pranašai įtvirtino Izraelio tautoje monoteistinį 
tikėjimą ir paskatino ją nusigręžti nuo gamtinių religinių kultų, papli- 
tusių senovės Rytuose. Todėl ir jie priskiriami prie ašinio laiko dvasinių 
novatorių. 

Ne visi pranašai yra istorinės asmenybės ir ne viską jie patys pasakė, 
kas jiems priskiriama. Veikiau jie laikytini legendų personažais, panašiai 
kaip Homeras. Kai kurie jų žodžiai, esantys Biblijoje, tik po šimtų metų 
buvo užrašyti ir suredaguoti. Jų pirminiai šaltiniai labai įvairūs, kai kurie 
ir ginčytini. 

BIBLIJA Žydai pradėjo rašyti Bibliją Babilonijos tremtyje ir rašė ją išti- 


sus šimtmečius. Senasis Testamentas, kaip jį vadina krikščionys, buvo už- 
baigtas tik kiek anksčiau negu 200 m. pr. Kr., tai yra apie 100 metų prieš 

Aleksandro Didžiojo karus. (Jo laikais Aleksandrijoje atsidūrė galutinai 
užbaigti Homero epų tekstai.) 

Žydų šventraštis (Biblija) hebrajiškai vadinasi, žinoma, ne Senasis 
Testamentas, o Tanach. Jį sudaro Tora („Mokslas“, arba „Mozės pen- 
kiaknygė“), Neviim („Pranašai“) ir Ketuvim („Raštai“). Graikiškai Tora 
vadinama Pentateuch, paraidžiui išvertus — „penki ąsočiai“, nes raštų ri- 
tiniai būdavo laikomi moliniuose induose. Nuo ąsočio talpos priklausė 
ir rašto ritinio („knygos“) dydis. 


FARIZIEJAI Senovėje ritualai, dievo garbinimo apeigos, buvo daug 
svarbesnė religijos dalis negu tikėjimas. Monoteistinės Jahvės religijos 
centras buvo Jeruzalės šventykla — vienintelė vieta, kurioje gyvena Jahvė. 
Todėl kai Nabuchodonosaras 587 m. pr. Kr. šventyklą sugriovė, žydams 
kilo klausimas, kaip gali toliau gyvuoti religija be šventyklos, be apeigų. 
Ir fariziejai atsakė: laikantis biblinių Jahvės nurodymų, kurie reguliuoja 
žydų kasdienybę po šventyklos apeigų. Šitaip klausyti Dievo, elgtis pa- 
gal jo liepimus, nuo šabo poilsio iki valgymo apribojimų, gali kiekvienas 
judėjas. Fariziejai buvo liaudies šventieji, jie uoliai nagrinėjo Šventraštį, 
todėl ir buvo vadinami Rašto aiškintojais. Žodis „fariziejai“ (hebrajiškai 
perūšim) reiškia „atsiskyrusieji“, nes tie dvasininkai, Rašto aiškintojai, 
griežtai laikėsi ritualinių apribojimų ir ryškiai skyrėsi iš kitų. 

Grįžę iš Babilonijos tremties ir gavę persų leidimą, žydai pastatė Je- 
ruzalėje naują šventyklą (pradėjo 515 m. pr. Kr.). Šis žydų istorijos laiko- 
tarpis iki tol, kol 70 m. po Kr. romėnai tą šventyklą galutinai sugriovė, 
vadinamas Antrosios šventyklos epocha. Vyriausieji kunigai galėjo toliau 
garbinti Jahvę. Bet išliko ir dievobaimingųjų fariziejų tradicija. Vėliau iš 
jų tarpo kilo rabinai (mokytojai). Po 500 metų Jėzus Nazarietis niršo ant 
tų fariziejų, kurie religijos reikalavimų laikėsi tik išoriškai, maivydamiesi 
kaip šventeivos, bet jų dvasios nepersiėmė. 

594 m. 
pr. Kr. 


KAIP ATĖNAI TAPO DEMOKRATINE 
VALSIYBE 


Antikos laikais vergija buvo įprastas dalykas, o vergų prekyba — normalus 
verslas. Nuo senų senovės į turgus plaukė karo belaisviai, piratų, plėšikų 
pagrobti žmonės ir vergų pirklių prekės. 

Dažnai vergais tapdavo ir prasiskolinę laisvieji valstiečiai. Amžina an- 
tikos ūkio problema buvo ta, kad smulkūs valstiečių ūkiai, tolydžio da- 
lijant palikimą vaikams, darėsi per maži ir todėl nerentabilūs — nereikėjo 
nei šeimininko apsileidimo, nei nederliaus. Dar nebuvo nei finansų rin- 
kos, nei bankų, nei sutvarkytos kreditų sistemos, tad pinigų galėjai pasi- 
skolinti tik monetomis ir už dideles palūkanas. O jei valstietis nebegalėjo 
atiduoti skolų, jo laukė pražūtis: kreditorius galėjo parduoti skolininką į 
vergiją. Atikoje prieita iki to, kad šitaip pardavinėjant mažažemius į ver- 
giją net ėmė stigti kareivių ir kilo pavojus krašto saugumui. Solono laikais 
tai jau sukėlė socialinių ir politinių bruzdėjimų. 


SOLONO REFORMA Išmintingasis politikas Solonas (640—-560 m. 
pr. Kr.), visų pripažintas kaip kuklus žmogus, liepė panaikinti visas skolas 
ir teisę skolininką parduoti į nelaisvę. Remdamasis tuo sveikesniu ūkio 
pamatu, jis visus piliečius suskirstė į keturias klases pagal jų gaunamą 
derlių (dabar sakytume — pagal pajamas). Jo valstybės ir teisės reforma 
sustiprino ir individo teises — visi tapo lygiateisiais piliečiais. Net ir tėtai, 
paprasti samdiniai, neturintys jokio derliaus, gavo teisę balsuoti. Tad ir 
paprastas darbininkas teoriškai galėjo tapti valstybės tarnautoju, jei turė- 
jo pakankamai pajamų. Iki tol tokią teisę turėjo tik kilmingieji. 

Taigi Atėnai pasuko kitu keliu nei Sparta, kur maža visuomenės viršū- 
nėlė gyveno iš to, ką uždirba gausybė valdinių — helotų. Šie vis sukildavo, 
bet jų maištai būdavo užgniaužiami vos prasidėję. 

Solono įstatymai buvo surašyti lentelėse ir viešai paskelbti, o kiekvie- 
nas pilietis galėjo skystis. Tad galimybė apskųsti teisių pažeidimą jau tada 
tapo svarbiu demokratijos principu. 

Kas įvyko paskui? Dar Solonui gyvam esant, apie 560 m. pr. Kr., aristo- 
kratas Peisistratas ne visai aiškiomis aplinkybėmis užgrobė Atėnuose visą 
valdžią (tapo tironu). Tada suklestėjo Atėnų ūkis ir kultūra. Peisistratas 
pradėjo kaldinti monetas (su Atėnės, laikančios pelėdą, atvaizdu) ir įve- 
dė naujas šventes — Panatėnajas, kurių procesija vėliau buvo pavaizduota 
Partenone, garsiajame Elgino reljefe, ir Dionisijas, iš kurių išsirutuliojo 
antikos tragedijos žanras. Jo valdymo laikotarpis buvo vadinamas aukso 
amžiumi. Tirono valdžią iš Peisistrato perėmė jo sūnūs Hipijas (iki 527 m. 
pr. Kr.) ir Hiparchas (iki 510 m. pr. Kr.). 

510 m. pr. Kr. Peisistratidų tironiją nutraukė kitas didis Atėnų refor- 
matorius Kleistenis. Jis tai padarė Spartos padedamas ir gudriai kaitalio- 
damas pareigūnus. Stengdamasis išsikovoti valdžią Atėnuose, Kleistenis 
nepasibodėjo papirkti net ir Delfų orakulą — paragino jį paskelbti ištar- 
me, įpareigojančią Spartos karalių nuversti Atėnų tironiją. Vos dešimt 
metų praėjus po Kleistenio reformos sukilo jonėnai, o paskui prasidėjo 
karai su persais. Kleistenis buvo kilęs iš aristokratų Alkmajonidų giminės. 
Beje, Periklis, vėliau valdęs Atėnus, buvo jo sūnėnas. 

Maždaug tuo pat metu Roma nusikratė etruskų jungo ir tapo respub- 


lika. 


ATIKOS DEMOKRATIJA Grįžęs iš tremties ir išvaręs Hipiją, Kleis- 
tenis (apie 570—507 m. pr. Kr.) suskirstė Atikos (Atėnų) valdas į miesto 
žemes, pajūrį ir kitas žemes; kiekvieną iš tų trijų sričių sudarė 10 terito- 
rinių vienetų. Kiekvienas buvo sujungtas su dviem atsitiktinai parinktais 
kitų sričių vienetais į filę. Taip sudaryta 10 filių. Tokiu būdu gyvento- 
jai buvo remiantis įstatymu permaišyti, ir buvusi aukštuomenė prarado 
turėtą įtaką. Kiekviena filė siuntė 50 atstovų į Penkių šimtų tarybą. Ji 
atstovavo liaudžiai - demui. Kleistenis įvykdė tą reformą anaiptol ne iš 
idealistinių paskatų, kad piliečiai turėtų daugiau įtakos valdžiai. Jam tik 
reikėjo demo paramos, kad jo paties įtaka padidėtų. Netrukus po savo 
reformos jis mirė kelionėje. 

5IO m. 


pr. Kr. 


520 m. 


pr. Kr. 


490 ir 480 
m. pr. Kr. 


GRAIKAI IR PERSAI 


Kaip ir pranašavo Mene tekel, persai įveikė Babilono chaldėjus Nabu- 
chodonosarą ir Belšacarą. Persų kariuomenė buvo labai gerai išmokyta 
šaudyti strėlėmis iš lanko — kariauti svarbiausiais to meto tolimojo veiki- 
mo ginklais. Priešai neatlaikydavo strėlių krušos. 


SATRAPAI Persijos valdovas negalėjo būti visur vienu metu. Todėl 
Darėjas I (apie 550—486 m. pr. Kr.) įvykdė valdymo reformą — paskyrė 
satrapus. 

Satrapas buvo valdovo vietininkas, tam tikros apskrities viršininkas, 
turintis teisę gan savarankiškai veikti. Jis turėjo savų karinių dalinių ir 
galėjo kaldinti savus pinigus, bet vis dėlto buvo pavaldus Persijos karaliui. 
Karalystės teritorija buvo milžiniška, nieko panašaus į telefoną nebuvo, 
tad satrapai neišvengiamai daug ką sprendė savo nuožiūra. 


MARATONAS IR SALAMINAS Graikų miestai vis labiau kratėsi 
persų priespaudos ir pagaliau sukilo prieš engėjus. 499 m. pr. Kr. satra- 
po buveinę Sardus, senąją Lidijos karaliaus Krezo sostinę, užėmė jonė- 
nai. Persams, žinoma, tai nepatiko. Jie turėjo reaguoti į tą, jų supratimu, 
„nykštukų maištą“. 

Kadangi Atėnai parėmė Jonijos miestus, kovojančius su persais, tai 
Persijos valdovas Darėjas nusprendė juos pamokyti ir pasiuntė Atėnų 
link ekspedicinį korpusą. Pasinaudodami Kleistenio išvytuoju Hipiju, 
persai panoro Atėnus paversti savo satrapija. Bet jų kėslus sužlugdė epo- 
chinės reikšmės įvykis - Maratono mūšis. 

Po dešimties metų Persijos puolimui ėmėsi vadovauti Kserksas, jau 
mirusio Darėjo sūnus. Šįsyk karinėje kampanijoje turėjo dalyvauti visa 
karalystės kariuomenė. Graikų karvedys Temistoklis suprato, kad Atėnai 
tokiai galybei neatsispirs. Delfų orakulo pranašystę „Ieškokit apsaugos 
už medinių sienų“ jis išsiaiškino taip, kad šį kartą nugalėtojas paaiškės 

jūroje. Manė, kad „medinės sienos“ — tai laivų bortai, todėl liepė pastatyti 
laivyną, kuriame irkluotojais turėjo tarnauti visi Atėnų vyrai; tai labai 
sustiprino demokratinį atėniečių bendrumo pojūtį. Atėnai ir Atika buvo 
atiduoti persams be kovos, o moterys ir vaikai iškelti į gretimą Salamino 
salą. Persų laivai pamėgino įplaukti į ankštą Salamino įlanką, bet stoko- 
dami vietos neįstengė deramai išrikiuoti laivų. Graikai puolė juos iš šonų 
ir nuskandino. Didysis visos Graikijos užpuolimas žlugo. Daugiau persai 
niekada nebandė jo pakartoti. 


JEIGU, KELEIVI, Į SPARTĄ NUEISI Persai surinko didžiulę 
sausumos kariuomenę ir savo pasistatytais tiltais per Bosforą patraukė į 
Atiką. Siauriausioje kelio vietoje, Termopilų perėjoje, juos pasitiko ne- 
didukas spartiečių dalinys, kuriam vadovavo karalius Leonidas, ir keli 
pagalbiniai būriai. Neilgai jie įstengė priešintis persams. Išdavikas parodė 
priešui kelią į užnugarį. Beveik visi graikai žuvo, bet Spartos karių prie- 
saika niekada nepasitraukti liko nesulaužyta. Apie tai rašoma atminimo 
lentoje: „Jeigu, keleivi, į Spartą nueisi, praneški tenykščiams: matei mus 
čia gulint, kaip priesaika liepia.“ 

Spartiečiai suteikė atėniečiams trumpą atokvėpį miestui evakuoti. 
Persų kariuomenė sugriovė miestą ir Akropolį, bet tuoj po karų viskas 
buvo atstatyta brandžiosios graikų klasikos stiliumi. Persų karai labai pa- 
keitė Atėnų istoriją. O kadangi per tuos dešimtmečius Atėnuose atsirado 
tiek daug naujovių, turėjusių įtakos ir Vakarų istorijai, tai visa ta įvykių 
virtinė svarbi ir pasaulio istorijai. 

Patyrę daug galingesnės Persijos grėsmę ir nuo jos sėkmingai apsigynę, 
graikai, visada tokie nevieningi, pirmą kartą pasijuto esantys viena tauta, 
maža to — pajuto, kaip Orientas skiriasi nuo Okcidento, Azija — nuo Eu- 
ropos, Rytai — nuo Vakarų. To suvokimo padariniai — dar reikšmingesni. 


DELO IR ATĖNŲ JŪRŲ SĄJUNGA Tuoj po Salamino mūšio, 
478 m. pr. Kr., sukurta Atėnų sąjunga su daugybe Egėjo pakrančių polių. 
Jos tikslai buvo atsispirti persams, neleisti stiprėti Spartai ir jos sudarytai 
Peloponeso sąjungai, o Atėnams, gavus daug prekybos privilegijų, išlaiky- 
ti vadovaujamąjį vaidmenį. 

KLASIKINĖ GRAIKIJA 


Po pergalės prieš persus Atėnuose prasidėjo penketas šešetas graikų kla- 
sikos dešimtmečių. Tai buvo Periklio laikai. 


PERIKLIS Aristokratas, karo ir politikos veikėjas Periklis (apie 500—429 
m. pr. Kr.), kilęs iš tos pačios Alkmajonidų giminės kaip Kleistenis, nuo 443 
m. pr. Kr. kasmet būdavo perrenkamas strategu. Ir dėl to, ir dėl puikios iš- 
kalbos jis 15 metų lėmė Atėnų istoriją ir sykiu stiprino demokratines insti- 
tucijas. Vadovaudami Delo ir Atėnų jūrų sąjungai, Atėnai tapo turtingiausiu, 
galingiausiu ir politiškai pažangiausiu (demokratiškiausiu) Graikijos miestu. 

Periklio valdymo laikais Atėnų Akropolyje buvo pastatyti Propilėjai 
ir Partenonas, jis tapo jau beveik toks, kokį matome dabar. Statyboms 
vadovavo skulptorius Feidijas (500—432 m. pr. Kr.); paskui jis sukūrė ir 
Dzeuso statulą (Olimpijoje) — vieną iš septynių pasaulio stebuklų. O Pe- 
riklis mirė nuo maro 429 m. pr. Kr. 


PELOPONESO KARAS 431 m. pr. Kr., dar Perikliui gyvam esant, 
įsiliepsnojo Atėnų ir Spartos karas, vadinamas Peloponeso karu. Atėnai, 
kaip stipriausia Graikijos jūrų galybė, vadovavo Delo ir Atėnų sąjungai, 
o Sparta nurodinėjo savo įkurtai Peloponeso sąjungai, subūrusiai kai ku- 
rias žemynines kaimo bendruomenes. Į karą įsitraukė ir kiti Graikijos, 
Mažosios Azijos ir Pietų Italijos poliai. Įsikišo net ir persai — parėmė 
Spartą. Kare labiausiai pasižymėjo karvedys ir politikas Alkibiadas, irgi iš 
Alkmajonidų giminės. 

Beveik trisdešimt metų karo žygiai kaitaliojosi su paliaubomis, kol 404 
m. pr. Kr. Atėnai galutinai pralaimėjo Spartai. Baigėsi klasikos ir Atėnų 
demokratijos epocha. Karas labai susilpnino abu varžovus, tad ir Sparta 
neįstengė ilgai pirmauti. Užtat šiaurėje iškilo Makedonijos karalystė, ją 
valdė Pilypas II (apie 380—336 m. pr. Kr.). O kol tęsėsi graikų polių tar- 
pusavio skerdynės, suklestėjo Atėnų filosofų mokyklos. 

SOKRATIŠKAS MĄSTYMAS Sokratas (apie 470-400 m. pr. Kr.) 
kūrė savo filosofiją ištisomis dienomis vaikštinėdamas po agorą ir erzin- 
damas žmones įkyriais klausimais. Mokytasis akmentašys nuo ryto iki 
vakaro kiurksodavo turgavietėje ir apsimetęs kvaileliu („žinau, kad nieko 
nežinau“) prašydavo praeivių paaiškinti, kas yra dorybė, narsumas arba 
teisingumas. Tai buvo jo mėgstamos temos. Sokratas nesitenkino gatavais 
atsakymais iš mitologijos. Jis norėjo, kad žmogus savu protu rastų kriteri- 
jus, kuriais vadovaudamasis pažintų gėrį, tada jis kiekvienoje gyvenimo 
situacijoje galės teisingai pasirinkti. 

Sokrato mąstymo metodas remiasi dialogu, iškėlimu argumentų „už“ 
ir „prieš“ — dialektika. Tuo dialogas ryškiai skyrėsi nuo monologų, ugnin- 
gų kalbų, kurias taip gražiai rėždavo anuomet mėgstami iškalbos moky- 
tojai ir sofistai. 

Pomėgis priekabiai klausinėti praeivius miesto aikštėje galiausiai pra- 
žudė Sokratą. Jis taip vedė iš kantrybės pasipūtėlius visažinius, kad šie 
sukėlę šmeižto kampaniją nuteisė filosofą mirti išgeriant taurę maudos 
nuodų. Sokratas tapo Vakarų filosofo pavyzdžiu, kritiško mąstytojo ir 
atkaklaus tiesos ieškotojo etalonu. 


IDEALISTINIS MĄSTYMAS Žymiausias Sokrato mokinys buvo 
Platonas (apie 430-350 m. pr. Kr.). Jis apibendrino mokytojo klausimus 
ir iškėlė problemą: kaip pasiekti tikrą pažinimą ir kaip jį atskirti nuo 
teiginių, kurie yra tik nuomonės? Anot Platono, mąstymui visados daro 
įtakos jutiminiai potyriai, o visiškai realios ir teisingos tėra grynos idėjos. 
Jas jis laikė pirmavaizdžiais, kurie esantys amžini ir nepavaldūs laikui. 
Jo manymu, žmogus visada stengsis tas idėjas pažinti. Ta išminties meilė 
graikiškai vadinasi philosophia. 

Platonui nebuvo dar nė trisdešimties, kai mirė jo mylimas mokyto- 
jas Sokratas. Pasibaigus Peloponeso karui Atėnuose buvo neramu, vos 
ne pilietinis karas, valdžia vis keitėsi. Kliuvo ir Platonui. Jis nebesitvėrė 
Atėnuose ir daug metų praleido kelionėse. Grįžo jau įpusėjęs penktą de- 
šimtmetį ir 387 m. pr. Kr. įsigijo sklypą miesto šiaurės vakarų pakraštyje, 
alyvų miškelyje, kur miestiečiai garbino legendinį Atėnų didvyrį Aka- 
demą, nes čia, pasak padavimo, buvęs jo kapas. Tenai rinkosi ir Platono 
mokiniai; taip susibūrė pirmoji Akademija. 

Maždaug LAIMĖS SIEKIMAS Makedonijos karalius Pilypas II ieškojo moky- 


nuo 384 m. 


pr. Kr. 


tojo savo trylikamečiam sūnui princui Aleksandrui (būsimajam Aleksan- 
drui Didžiajam) ir susitarė su Šiaurės Graikijos gydytojo sūnumi Aristo- 
teliu (384—322 m. pr. Kr.). Dar jaunas būdamas Aristotelis lankė Platono 
akademiją ir garbino savo mokytoją, bet sutiko anaiptol ne su visais jo 
teiginiais. Jis tapo universaliu mokslininku ir daug labiau orientavosi į 
praktinius dalykus, laikė save ir gamtininku, sistemingai tyrė gyvūnus ir 
augalus, nors kai kur ir klydo. Pavyzdžiui, jis tikėjo senovės prietaru, kad 
žmogaus siela glūdi širdyje, ir manė, kad galvos smegenys reikalingos tik 
kraujui aušinti. 

Nors Aristotelio gamtos mokslo teorijose netrūko klaidų, vis dėlto 
filosofinės jo tyrimų išvados buvo labai įdomios. Jis, tarkim, augalų ir 
gyvūnų organizme įžvelgė tikslingumą: tikslinga esanti gyvūnų dantų ir 
akių forma, gyvūnų judesiai tobulai pritaikyti siekti tikslo. Šį gamtoje 
matomą prasmingumą jis pavertė visuotiniu teleologiniu (tikslo sieki- 
mo) principu, taikė jį ir kitoms gyvenimo sritims — sielai, menui, etikai. 
Žmogaus siekių prasmė ir tikslas, pasak Aristotelio, yra pasiekti laimę 
realizuojant save — išugdant pradus, glūdinčius žmoguje. Naujaisiais lai- 
kais ta Aristotelio mintis, suformuluota kaip pursuit of happiness („laimės 
siekimas“), įrašyta JAV konstitucijos preambulėje kaip valstybės tikslas — 
leisti laisvai vystytis asmenybei. Aristotelis rėmėsi jam savaime supranta- 
mu teiginiu, kad gėrio daigai glūdi kiekviename žmoguje ir jis tuo vado- 
vaujasi realizuodamas save. Jam būtų buvusi svetima mintis, kad žmogus 
esąs iš prigimties blogas (jį slegianti gimtoji nuodėmė) ir jį turįs išganyti 
kas nors iš šalies. 

Aristoteliui įstojus į Akademiją, Makedonijos karalius Pilypas II iškėlė 
save aukščiau už didikus ir užvaldė Šiaurės Graikiją. Laimėjęs Chairo- 
nėjos mūšį (338 m. pr. Kr. rugpjūčio 2 d.) jis pajungė ir Pietų Graikijos 
miestus. Tame mūšyje dalyvavo jau ir jaunasis Aristotelio mokinys Alek- 
sandras — vadovavo raitelių daliniui. Po dvejų metų buvo nužudytas jo 
tėvas Pilypas. 

SENOVĖS ROMA 


Net kelios kartos etruskų karalių (paskutiniai — iš Tarkvinijų giminės), 
valdžiusių Romą, paliko joje ryškių pėdsakų. Forumas, Senato rūmai (Cu- 
ria Hostilia), Didysis cirkas (Circus Maximus; anuomet dar su medinė- 
mis tribūnomis), Jupiterio šventykla, Jano šventykla (durys atviros — ka- 
ras, uždaros — taika), Didžioji kloaka (Cloaca Maxima), Tibro tiltas (irgi 
medinis), skaisčios vestalės, sergstinčios amžinąją ugnį, augurai (orakulo 
žyniai), gladiatorių kautynės — visa tai atėję dar iš etruskų valdovų laikų. 
Paskutinis — Tarkvinijus Liucijus, pramintas Išdidžiuoju (dėl savavališko 
valdymo), buvo išvytas, neva dėl to, kad jo sūnus išprievartavęs dorybin- 
gąją Lukreciją; ši nusprendusi verčiau nusižudyti, nei visą gyvenimą kęsti 
tokią gėdą. 


RESPUBLIKA Nėra tiksliai nustatyta, kada romėnai išvijo Tarkvinijų. 
Remiantis Romos istorikais manoma, kad apie 500 m. pr. Kr., bet gal tai 
įvyko net ir visu šimtmečiu vėliau. 

Šiaip ar taip, nuo tol romėnai patys rūpinosi savo visuomenės reikalais, 
res publica. Mūsų laikais tai yra valstybės politikos ir santvarkos pagrindų 
pagrindas. Oficialiai Romos valstybė buvo įvardijama kaip SPQR - Sena- 
tus populusgue Romanorum (Senatas ir romėnų tauta). 


PATRICIJAI IR PLEBĖJAI Senovės Romoje, panašiai kaip ir Spar- 
toje, buvo du pagrindiniai piliečių luomai: žemvaldžių diduomenė, kilusi 
iš senųjų ateivių lotynų, ir prastuomenė — smulkieji žemdirbiai, vietos 
gyventojai. Pastarųjų buvo dauguma, jie buvo vadinami plebėjais (iš lo- 
tynų kalbos žodžio plebs — „liaudis“). Tačiau plebėjai nebuvo visai be- 
teisiai, kaip kad Spartos helotai, iš esmės nesiskyrę nuo vergų. Plebėjai 
mokėjo mokesčius, eidavo į kareivius ir turėjo teisę balsuoti per plebėjų 
susirinkimus, arba plebiscitus, pavyzdžiui, renkant konsulus, tvirtinant 
įstatymus, sprendžiant karo ir taikos klausimą. Bet plebėjai negalėjo būti 

valstybės tarnautojais, lygiai kaip Atikos valstiečiai, demos, iki Kleiste- 
nio reformos. Romoje niekada nebuvo panašių demokratinių reformų. 
Romėnai valdė valstybę pagal senolių papročius (mores maiorum) ir tuo 
didžiavosi. Respublikos reikalais rūpinosi patricijai, lotyniškai patricius 
(pater - „tėvas“, „šeimininkas“). Kol dar nebuvo tribūnų pareigybės, pa- 
tricijai patys pasiskirstydavo, kas kuo rūpinsis. Ankstyvoji Romos istorija, 
nuo 500 iki 300 m. pr. Kr., daugiausia pasakoja apie luomų kovas, apie 
nesiliaujančius plebėjų sukilimus prieš patricijų viešpatavimą. 


SENATAS Lotynų kalbos žodžio senatus lietuviškas atitikmuo būtų 
„senolija“. Bet, žinoma, senatoriais galėjo būti ne tik senoliai. Tam aukš- 
čiausiam kolektyviniam valdžios organui priklausė ir jauni patricijų šei- 
mų vedliai. Senatas buvo aristokratų susirinkimas; jo narių pradžioje 
buvo maždaug 100, vėliau 300, o imperatorių laikais — net 600. Roma 
buvo kilmingųjų respublika: Senatas ir politikos kryptis nustatydavo, ir 
įstatymus leido. Tik senatoriai turėjo teisę dėvėti togą su plačia purpuro 
juosta. Žmogus, siekiantis valstybės tarnautojo pareigų, dėvėdavo sniego 
baltumo (lotyniškai candida) togą, iš to kilo žodis „kandidatas“. 

Ir mūsų laikais kai kur aukščiausias valdžios organas vadinamas se- 
natu, pavyzdžiui, JAV, Italijos, Prancūzijos parlamento Aukštieji rūmai; 
Vokietijoje yra Berlyno, Hamburgo, Brėmeno senatai. 


KONSULAS Lotynų kalbos žodis consulus reiškia „patarėjas“. Konsu- 
lai sprendė miesto ir stiprėjančios valstybės einamosios politikos klau- 
simus. Jie sykiu su kitais labai svarbiais pareigūnais (edilais, kvestoriais, 
pretoriais, augurais, aukščiausiuoju žyniu pontifiku) buvo pagrindiniai 
vykdomosios valdžios pareigūnai, kaip ir renkamieji karaliai. Respublikos 
laikų romėnai, kaip ir klasikinių Atėnų piliečiai, labai vengė suteikti per 
daug galių vienam žmogui. Todėl konsulų visada būdavo du, kad vienas 
kitą kontroliuotų. Griežtai ribota, kaip ir Atėnuose, buvo ir valdinin- 
kų kadencija. Nerašyta Romos konstitucija laidavo tam tikrą konsulų ir 
Senato valdžios pusiausvyrą. Senatorius likdavo Senate iki gyvos galvos, 
o konsulas būdavo renkamas tik vieniems metams ir negalėjo eiti savo 
pareigų dvi kadencijas iš eilės. 

TRIBUNAI IR TRIBUTAS Plebėjų interesams Senate nuo 494 m. Nuo 494 m. 
pr. Kr. atstovavo (liaudies) tribūnai. Mat Romos piliečiai nuo senų seno- pr. Kr. 
vės buvo suskirstyti į tribas (dalis). Pagal priklausymą tai ar kitai tribai 
būdavo renkamas turto mokestis — tributas, bet tik kilus karui; kasmet 
mokėti mokesčių nereikėjo. Konsulai ir visi kiti viešieji pareigūnai, kaip 

ir Atėnuose, ir apskritai antikos laikais, algos negaudavo — tai buvo garbės 
pareigybė. Todėl tik turtingieji galėjo tapti valstybės tarnautojais. Išlai- 

dos (šventykloms, vandentiekiui) irgi buvo apmokamos turtingų žmo- 

nių. Šiandien pasakytume — jie buvo rėmėjai. Kas norėjo eiti valstybės 
tarnautojo pareigas, turėjo pamaloninti sostinės plebėjų minią „duona ir 
žaidimais“. 


ROMOS FORUMAS Tas vaidmuo, kurį graikų poliuose, ypač Atė- Maždaug 
nuose, vaidino agora — turgavietė ir piliečių susiėjimų vieta, - Romoje nuo 490 m. 
teko Forumui, miesto gyvenimo centrui. Bet Romos forumas buvo dar ir pr. Kr. 
religinis centras, o vėlesnėje Romos imperijoje - kone viso pasaulio bam- 
ba. Pelkėtame slėnyje tarp Kapitolijaus ir Palatino kalvų kitados aplinki- 
niai gyventojai laidojo mirusiuosius. Iš pradžių žodis forum tik ir reiškė 
„kapavietė su mediniu aptvaru“. 

Romėnai, o veikiau — miestą valdantys etruskai, pirmiausia nutiesė 
Didžiąją kloaką (Cloaca Maxima) ir nusausino pelkę. Apie 650 m. pr. Kr. 
Forumas buvo pirmą kartą išgrįstas, o apie 490 m. pr. Kr. iškilo pirmosios 
šventyklos daugybei senovės lotynų dievų, kaip antai žemdirbystės die- 
vui Saturnui, derlingumo ir vaisingumo deivei Ops Consiva arba šeimos 
židinio deivei Vestai. Vestos šventykla paprastomis apskritomis formo- 
mis primena tuos laikus, kai lotynų gentys dar gyveno kukliose trobelėse 
ant kalvų. Pirmykštė romėnų religija buvo labai susijusi su žemdirbyste 
ir kur kas savitesnė, nei galima spręsti iš jų vėliau perimto graikų dievų 
panteono. 


Kas įvyko paskui? Tik besibaigiant IV amžiui pr. Kr., kai Graikijoje vieš- 
patavo Aleksandras, Romos politikai susidomėjo ir užsieniu. Romėnai 
pajungė gretimas Vidurio Italijos gentis. Apie 280 m. pr. Kr. jie pirmąsyk 
įsibrovė į graikų gyvenamą Pietų Italiją. Tie įvykiai susiję su Pyro vardu. 

Tik tada, kai Roma tapo galingiausia Italijos jėga, iš jos Forumo buvo 
išvaryti vištų, žuvų, daržovių pardavėjai ir kiti prasčiokai. Čia buvo pa- 

statyta daugiau prašmatnių pastatų. Forume virė politinis gyvenimas, 
diskutavo teisininkai. Čia drožė garsiąsias kalbas Ciceronas. Čionai vyk- 
davo triumfo eitynės. Triumfo arkos buvo pastatytos imperatorių laikais. 
Ankstyvaisiais viduramžiais Romos forumas pamažu sunyko. Iš marmuro 
plokščių buvo degamos kalkės. Visa viduramžių Roma susikimšo Tibro 
vingyje. Kai kurie Forumo pastatai buvo paversti bažnyčiomis. Griuvė- 
siai apaugo medžiais ir krūmais. Baroko laikų paveiksluose Forumas vaiz- 
duojamas kaip idiliška ožkų ir karvių ganykla. 


KELTAI IR LA TENO KULTURA Tuo metu, kai Roma vis dar 
tobulino respublikos santvarką, o Graikijos miestai-valstybės niekaip ne- 
siliovė peštis ir naikinti vieni kitų, Dunojaus ir Reino aukštupių basei- 
nuose plito keltiškoji La Teno kultūra. 

Halštato kultūroje buvo dar ir bronzos, ir geležies amžiaus elementų, 
o visi La Teno kultūros padargai ir ginklai jau geležiniai. Tuo metu visoje 
Europoje labiausiai suklestėjo geležies amžiaus keltų kultūra. 

La Teno gyvenvietėje (Vakarų Šveicarija, prie Nešatelio ežero) ar- 
cheologai 1857 m. surado gausiausią iki šiol keltų kultūros palikimą. Per 
valandą tenai iš dumblėtos pakrantės iškasta 40 geležinių ginklų. Nulei- 
dus kiek vandens, išniro ir gyvenvietės liekanos. Ta vietovė yra La Teno 
kultūros Dunojaus ir Reino aukštupių rajono centre, bet La Teno vardu 
vadinama visa vėlyvoji keltų kultūra, paplitusi Ispanijoje, Britanijoje, vi- 
soje Prancūzijoje, Pietų Vokietijoje, Čekijoje ir Alpių šalyse palei Dunojų 
ligi pat Juodosios jūros. Kur kas stipresni kultūriniai ryšiai siejo keltus su 
Viduržemio pajūrio šalimis. Dalis keltų apsigyveno ir į pietus nuo Alpių, 
Italijos šiaurėje. 

Tai buvo plačiai Europoje išplitusi, labai gyvybinga, į daugelį genčių 
suskilusi, bet religijos požiūriu gan vientisa keltų kultūra, ta pati, kurią 
Cezaris aptiko Galijoje — ir sunaikino. 


VAE VICTIS Jau senovėje romėnai patyrė savo kailiu keltų kovinę 
galią. Keltai juos įveikė 387 m. pr. Kr. Alijos mūšyje, vos dešimt kilometrų 
į šiaurę nuo Romos. Paskui karvedžio Breno vadovaujami užėmė miestą, 
septynis mėnesius laikė apgulę Kapitolijų, kuriame buvo įsitvirtinę romė- 
nai, ir pasitraukė tik gavę milžinišką išpirką. Kai romėnai sveriant išpirką 
ėmė dejuoti, kad keltai tiek daug gauna, Brenas sušuko „Vae victis!“ („Var- 

gas nugalėtiesiems!“) ir užmetė ant svarstyklių lėkštės savo kalaviją, kad 
gautų dar daugiau grobio. Po to mūšio teko atstatyti Romą beveik nuo pat 
pamatų, šįsyk jau ant septynių kalvų, ir apjuosti miestą mūro siena. 


Kas įvyko paskui? Apie mūsų eros pradžią romėnai ir germanai visiškai 
sužlugdė keltų kultūrą. Nors karo veiksmai vyko Galijoje, atrodo, kad 
keltai tylomis pasitraukė iš pasaulio istorijos taip pat ir Pietų Vokietijoje, 
Bohemijoje ir Moravijoje. Nežinom nei jų vardų (išskyrus Vercingetori- 
ką), nei jų valdovų, nei tikrų įvykių; neišliko jokių įrašų, jokių literatūros 
paminklų, jokių architektūros liekanų. Beje, tiek pat težinome ir apie 
germanus, gyvenusius į šiaurę nuo keltų tais paskutiniais šimtmečiais 
prieš Kristaus gimimą. 


356—323 m. 
pr. Kr. 


HELENIZMAS 


Aleksandras todėl toks jaunas tapo Makedonijos karalium, kad jo tėvas 
Pilypas vos įpusėjęs šeštą dešimtį buvo nužudytas. Galbūt prie to prisi- 
dėjo ir Aleksandro motina Olimpiada, kad užtikrintų sūnui sostą. Mat 
Pilypas buvęs jai neištikimas. 

Aleksandras nedelsdamas surengė jau tėvo planuotą karo žygį prieš 
persus — keršijo jiems už įsibrovimą į Graikiją. Aleksandras visada žinojo 
ko norįs, veikė greitai ir ryžtingai. Jo atvaizdas, - su neklusniu kuokš- 
tu ant kaktos, — įamžintas monetose ir biustuose, pabrėžia jaunatvišką 
įkarštį. Tokiuose viešuose atvaizduose nepasitaikydavo atsitiktinių deta- 
lių — jie buvo dalis gerai apgalvotos propagandos. 


ALEKSANDRAS DIDYSIS 334 m. pr. Kr. Aleksandras su 30 ooo 


makedonų persikėlė per Dardanelų sąsiaurį ir sviedė ietį ant Mažosios 
Azijos kranto, taip pasiskelbdamas Azijos valdovu. Graikų miestai Jo- 
nijoje ir finikiečių miestai Levante sveikino jį kaip išvaduotoją iš persų 
jungo. Du mūšius su milžiniška persų sausumos kariuomene, kuriai va- 
dovavo karalius Darėjas III, laimėjo Aleksandras, nes buvo sumanesnis 
taktikas. Mūšis prie Iso 333 m. pr. Kr. atvėrė jam kelią į Levantą, o Gau- 
gamelų mūšis 331 m. reiškė, kad nutrūksta persų Achaimenidų dinastija, 
valdžiusi ilgiau kaip 200 metų. 

Visa kita — užėmimas persų karalystės miestų ligi pat Irano kalnyno — 
buvo jau tik lengvas pasivaikščiojimas. Iš pradžių Aleksandras, smilkalų 
debesies apgaubtas, įžengė į Babiloną pro Ištarės vartus. Persepolio rūmai 
buvo sudeginti ligi pamatų, pamatai liko iki dabar. Milžiniškas imperijos 
iždas — tūkstančiai tonų aukso ir sidabro — buvo sulydytas ir perkaltas į 
monetas, savaime aišku, su Aleksandro profiliu. Tai buvo didžiulė injek- 
cija konjunktūrai, reiškianti pasaulinio ūkio gimimą. 

Vien tik dėl svajonės užkariauti visą pasaulį Aleksandras leidosi į var- 
ginantį žygį per Rytų Persiją ligi Hindukušo, grūmėsi su karingomis kalnų 

ir stepių tautomis. Tik 326 m. pr. Kr. per Kabulą ir Chaibero perėją nusi- 
leido į Indo slėnį. Čia Aleksandras ir jo makedonai pirmąsyk sužinojo apie 
Himalajus ir Gangą - graikų geografų pasaulio žemėlapiuose jų nebuvo. 
Nužygiavę 18 ooo kilometrų, kariai nebenorėjo eiti toliau. Aleksandras 
pasuko atgal ir sugrįžęs į Babiloną 323 m. pr. Kr. birželio 13 d. mirė nuo 
ūmios karštligės. Jam buvo trisdešimt dveji metai. 


DIADOCHŲ KOVOS Po Aleksandro mirties kai kurie jo karve- 
džiai ėmė kariauti tarpusavyje dėl vado palikimo; kiekvienas norėjo būti 
vienintelis valdovas. Diadochos reiškia „įpėdinis“. Galiausiai Ptolemajai 
įsigalėjo Egipte, Seleukidai — Artimuosiuose Rytuose ir Persijoje, Antigo- 
nidai - Makedonijoje. Labiausiai kivirčijosi Ptolemajai ir Seleukidai; jie 
iššvaistė didžiulę politinę ir ekonominę Aleksandro imperijos galią var- 
žydamiesi dėl viešpatavimo Sirijoje ir Palestinoje, visai kaip kad bronzos 
amžiuje, Egipto Naujosios valstybės laikais, dėl to paties kariavo Egiptas 
su Asirija. 


Kas įvyko paskui? Apie 200 m. pr. Kr. Seleukidai išstūmė Ptolemajus iš 
Judėjos, mažos vyriausiųjų kunigų valdomos valstybės. Jie mėgino susti- 
printi joje graikų kultūros įtaką, bet žydai pasipriešino — sukilo. Ptolema- 
jų valstybę prie Nilo, kai ją valdė paskutinė faraonė Kleopatra, Cezaris 
su Augustu prijungė prie Romos imperijos. Tą senovės Egipto istorijos 
pabaigą Shakespeare'as įamžino tragedijoje, Händel — operoje, o Eliza- 
beth Taylor - kine. 


ALEKSANDRIJOS BIBLIOTEKA Dėl Aleksandro žygių visuose 
Artimuosiuose Rytuose paplito graikų kalba ir graikų mąstysena. O ži- 
nios ir naujienos iš visur plūdo atgal į Graikiją ir Aleksandriją, ten sukles- 
tėjo kultūra ir mokslas. 

Ptolemajai elgėsi visiškai kaip faraonai, kad Nilo šalies gyventojai pri- 
pažintų juos valdovais. Statydino egiptietiškas šventyklas, kaip antai gar- 
siąją Iridės šventyklą Filės saloje, ir dalyvavo egiptiečių religinėse apeigo- 
se. Turtingąjį Nilo kraštą valdė pavyzdingai. Jų sostinė Aleksandrija tapo 
pasaulinės svarbos kultūros ir prekybos centru, panašiai kaip šių dienų 
Niujorkas, joje telkėsi mokslininkai. Legendinė Aleksandrijos biblioteka 
dar ir šimtus metų po Kristaus buvo dvasinis helenizmo centras. 

Po 323 m. 
pr. Kr. 


Po 320 m. 


pr. Kr. 


Nuo 280 m. 


pr. Kr. 


Apie 120 m. 


pr. Kr. 


Aleksandro žygiai labai paskatino pasaulinės civilizacijos raidą. Ypač 
svarbu, kad graikų kalba, kaip prekybos ir mokslo kalba, paplito visuose 
Rytuose — Egipto Aleksandrijoje, Sirijos Antiochijoje, Jeruzalėje (vėliau — 
ir Romoje). Tos helenistinės, kosmopolitinės kultūros terpėje atsirado 
krikščionybė, senąja graikų kalba buvo parašytas Naujasis Testamentas. 
Ypač arabai dar ir viduramžiais ilgai naudojosi graikų raštais. Arabų dėka 
graikų mokslininkų paveldas vėlyvaisiais viduramžiais ir Renesanso epo- 
choje aplinkiniais keliais sugrįžo į Europą. 


PERGAMAS Helenizmo laikais dabartinėje Vakarų Turkijoje gyvavo 
maža, bet kultūringa Pergamo karalystė. Joje buvo sukurta žymių meno 
kūrinių: Pergamo altorius (dabar Berlyne), Laokoonto skulptūrinė grupė 
(dabar Vatikane), garsios skulptūros — „Mirštantis galas“ (dabar Romoje), 
Barberinio „Faunas“ (dabar Miunchene). Pergame tais laikais buvo antroji 
pagal didumą (po Aleksandrijos) pasaulio biblioteka. 

Nuo 281 iki 133 m. pr. Kr. Pergamą valdė Atalidų dinastija. Pirmąjį jos 
valdovą Fileterą Makedonijos diadochas Antigonas buvo paskyręs Perga- 
mo miesto viršininku. Filetero įpėdinių laikais Pergamas darėsi vis labiau 
nepriklausomas, tapo ištikimu Romos sąjungininku ir padėjo jai II am- 
žiuje pr. Kr. įkelti koją į Graikiją. Paskutinis Pergamo karalius Atalas III 
133 m. pr. Kr. testamentu paliko savo valdas Romai. 


ŠILKO KELIAS I Maždaug 140 m. pr. Kr. viena iš skitų genčių, par- 
tai, atėmė iš Seleukidų centrinę jų valdų dalį tarp Eufrato ir Tigro. Tai 
pavyko karaliui Mitridatui I. Jis, be kita ko, skelbėsi esąs graikų draugas, 
o monetose leidosi vaizduojamas ir su graikiška barzda bei šukuosena, ir 
kaip „šachinšachas“, Persijos valdovas. Kai Partų karalystę valdė Mitrida- 
tas II (124—-88 m. pr. Kr.), iš Rytų į Vakarus per Vidurinę Aziją vilkstinių 
keliu, žinomu jau nuo seno, traukė daugiau pirklių nei kada nors anks- 
čiau. Kinijos valdovų Hanų dinastijos imperatoriaus U Di (140-87 m. pr. 
Kr.) pasiųsta delegacija 120 m. pr. Kr. atvyko net pas patį Mitridatą. U Di 
įveikęs hunus, kurie blokavo vilkstinių taką, išplėtė kinų įtaką į Vakarus 
ir atvėrė kelią kultūrų mainams. 

Tais laikais šilkas buvo žinomas jau ir Romoje, tik niekas nenuma- 
nė, iš kur jis kilęs. „Šilko kelio“ pavadinimą pirmasis pavartojo vokiečių 
geografas ir tyrinėtojas Ferdinandas von Richthofenas (1833-1905), ilgai 

keliavęs po Kiniją. Tačiau to kelio trasa jau ir partų laikais driekėsi nuo 
senosios Kinijos sostinės Siano, toliau į šiaurę nuo Himalajų šakojosi ir 
siekė Samarkandą — tai buvo svarbus tarpinis punktas. Iš ten jis ėjo per 
dabartinį Afganistaną, Persiją, šiuolaikinį Iraką ir Siriją iki Viduržemio 
jūros. 


Kas įvyko paskui? Dar ir po 300 metų Kinijos imperatorių delegacijos 
lankydavosi Vakaruose, net ir Romoje pas imperatorių Marką Aurelijų. 
Romos imperija ilgai prisibijojo grėsmingų ir galingų rytinių kaimynų 
partų. Jau mūsų eros pradžioje per nepabaigiamus susirėmimus su jais 
romėnai prarado daug karių, o paskui jų taip stigo kovai su germanais per 
tautų kraustymąsi. 


259 m. 
pr. Kr. 


KINIJOS IR INDIJOS VALDOVAI 


KINIJA - DANGAUS SUNUS Pirmojo Kinijos imperatoriaus am- 
žinojo poilsio vietą saugo 8000 terakotinių karių. Tą legendinę armiją, 
dabar jau žinomą visame pasaulyje, tik 1974 m. atsitiktinai surado vals- 
tiečiai. O pats imperatoriaus Čin Ši Huangdi mauzoliejus, slypintis pilka- 
pyje, tebėra nepaliestas. 

Džao Džengas (gimęs 259 m. pr. Kr.), tapęs imperatorium, pasivadino 
Čin Ši Huangdi, mat Činas buvo jo gimtasis kraštas — viena iš septynių 
Priešiškų karalysčių, gyvavusių to meto Kinijoje, beje, pati didžiausia ir 
turtingiausia. Pradėjęs 230 m. pr. Kr., Džao Džengas per devynerius me- 
tus nukariavo visas gretimas karalystes. 221 m. pr. Kr. jis jau valdė „visą 
padangę“. Bet Činas, ta pirmoji Kinijos imperija, anaiptol neapėmė visos 
dabartinės Kinijos, o tik šiaurinį jos branduolį abipus Huanghės; pietuose 
jos valdos siekė maždaug iki Jangdzės. Džao Džengas pasivadino Pirmuo- 
ju prakilniuoju dieviškuoju Čino imperatoriumi ir valdė iki pat mirties 
(210 m. pr. Kr.). „Dangaus skirtuoju mandatu“ Kinijos imperatoriai grindė 
savo valdžią, panašiai kaip Europos imperatoriai ir karaliai sakėsi valdan- 
tys „iš Dievo malonės“. 

Čino imperatorius įsakė pradėti mauzoliejaus statybą vos įžengęs į 
sostą, kai jam tebuvo 40 metų. Žinoma, buvo statoma ir Didžioji kinų 
siena. Plačiai naudotas priverstinis darbas, gyventojai būdavo perkeliami 
į nukariautas žemes. Be prievartos nebūtų pavykę ir sukurti tokios im- 
perijos. Maža to, buvo masiškai deginamos knygos — tai buvo tam tikra 
kultūrinė revoliucija, užmojis sukurti naują kultūrą. Imperatorius norė- 
jo, kad būtų užmiršta pavergtųjų genčių kultūra, ir nepripažino jokios 
mokslinės kritikos, paremtos praeitimi. 


Kas įvyko paskui? Činas pradėjo Kinijos imperatorių tradiciją, kuri tęsėsi 


2311 metų ir nutrūko tik 1912 m., kai paskutinis imperatorius Pu I atsi- 
sakė sosto. Beje, patys kinai savo šalį vadina ne Kinija, o Džonghuo, tai 

yra Vidurio karalyste. Paties Čino dinastija išsilaikė valdžioje vos dešimt 
metų po jo mirties. Paskui keturis šimtmečius šalį valdė Hanų dinastiją; 
jos laikais - maždaug tuo pat metu kaip Romos imperijoje — šalyje vieš- 
patavo taika ir klestėjo ūkis. 


INDIJA - LIUTŲ KAPITELIS VALSTYBĖS HERBE Karalius 
Ašoka (300-232 m. pr. Kr.) pirmąsyk sujungė visą subkontinentą į vieną 
valstybę. Atsivertęs į budizmą, jis visas savo užkariautas žemes valdė pa- 
brėžtinai taikingai ir socialiai teisingai. Jo pasiuntiniai keliavo į helenisti- 
nes Aleksandro įpėdinių karalystes (Seleukidų, Ptolemajų, Antigonidų). 

„Etiškas“ Ašokos valdymas iki šiol Indijoje vertinamas kaip pavyzdi- 
nis. Ašokos liepimu visoje imperijoje ir toli už jos ribų kolonose, uolose 
ir urvų sienose buvo iškalami 33 jo ediktai, kaip religinius įsitikinimus 
pritaikyti praktinėje politikoje. Jie buvo surašyti įvairiomis Indijos kalbo- 
mis, taip pat graikų ir aramėjų — abiem pasaulinėmis to meto kalbomis, 
vartojamomis Artimuosiuose Rytuose. 

Sarnathe stovi Ašokos kolona, kurios kapitelis vaizduojamas dabarti- 
niame Indijos herbe. Sarnathas — tai ta vieta, kurioje Buda po nušvitimo 
pirmą kartą pamokslavo; ji laikoma budizmo gimtine. 


Kas įvyko paskui? Netrukus po Ašokos mirties imperija vėl subyrėjo. 
Kas dėjosi Indijoje per tolesnius penkis šimtmečius, beveik nežinoma. 
Kitas reikšmingas politinis darinys Indijos žemėje buvo Guptų karalystė: 
ji gyvavo Gango slėnyje nuo 320 m. po Kr. 

Apie 250 
m. pr. Kr. 


280 m. 


pr. Kr. 


Nuo 264 m. 
pr. Kr. 


KAIP AUGO ROMOS GALYBĖ 


Kai Aleksandro tėvo Pilypo valdoma Makedonija įsigalėjo Graikijoje, 
tada ir romėnai pirmą sykį pabandė išplėsti savo įtaką ir pradėjo nuo 
kaimynų graikų, įsikūrusių Pietų Italijoje. Čia jie stojo skersai kelio Kar- 
taginai, neginčijamai Viduržemio jūros valdovei. 


PYRO PERGALĖ 283 m. pr. Kr. kai kurie kaimai šalia turtingo graikų 
miesto Tarento, įsikūrusio Apeninų bato kulne, šaukėsi Romos pagalbos. 
Išdidūs romėnai, tuo metu jau gerai įsitvirtinę Vidurio Italijoje, mielai 
atsiliepė į vargšų italikų skundą, esą juos engia graikai kolonizatoriai. Pa- 
galiau atsirado dingstis įsikišti! 

Romai to tik ir reikėjo. 282 m. pr. Kr. romėnų eskadra blokavo Tarento 
uostą. Tarentiečiai skubiai paprašė Epyro karalių Pyrą karinės pagalbos. 
Epyras buvo anapus Jonijos jūros, šalia dabartinės Albanijos. Tenai, Bal- 
kanų vakaruose, Pyras jautėsi esąs galingas valdovas ir turėjo vilties dar iš- 
plėsti savo įtaką. Trijuose mūšiuose pergalė jam buvo ranka pasiekiama. 

Deja, pirmajame mūšyje pasibaidė Pyro kariniai drambliai. (Įspūdin- 
ga ir iš pažiūros grėsminga taktika panaudoti dramblius kautynėse atėjo 
iš Aleksandro karo žygio Azijoje. Aleksandro įpėdinis Azijoje Seleukas 
gautas Indo slėnio provincijas išmainė į 500 dramblių. Tas tankų divizijų 
prototipas greitai paplito Viduržemio pajūrio šalyse. Kaip žinoma, net ir 
Hanibalas, žygiuodamas per Alpes į Italiją, vedėsi dramblių.) Antrajame 
mūšyje Pyras prarado daug karių. Be to, Italijoje nekilo maištas prieš ro- 
mėnus, kurio jis tikėjosi. Tada karalius Pyras tarė: „Dar viena tokia per- 
galė, ir aš žuvęs.“ Trečias mūšis baigėsi lygiosiomis. Pyrui teko trauktis iš 
Pietų Italijos, o romėnams nebeliko kliūčių tenai įžengti. Tai jau buvo 
Romos imperijos užuomazga. 


PUNŲ KARAI Ir vėl ataidėjo pagalbos šauksmas — šį kartą iš Mesinos. 


Didžiosios salos Sicilija, Sardinija ir Korsika priklausė finikiečių koloni- 

jai Kartaginai. Bent jau nuo to laiko, kai Graikijoje įsigalėjo makedonai, 
Kartagina viešpatavo visoje Viduržemio jūroje. Tačiau Roma metė iššūkį 
finikiečiams, kuriuos vadino pūnais (lotyniškai Poeni]. 

Pirmasis pūnų karas (264—241 m. pr. Kr.) baigėsi tuo, kad Hanibalo 
tėvas Hamilkaras Barka turėjo atiduoti Romai Siciliją, Sardiniją ir Kor- 
siką. Antrajame pūnų kare (218—202 m. pr. Kr.) Hanibalas, pradėjęs žygį 
iš Ispanijos, nustebino pasaulį perkopęs su drambliais Alpes, o paskui 
mūšyje prie Kanų (216 m. pr. Kr.) apsupo ir sunaikino dvigubai gausesnę 
romėnų kariuomenę. 212 m. pr. Kr. Hanibalas, užsimojęs pagelbėti savo 
sąjungininkei Kapujai, apsimetė žygiuojąs į Romą. 


Kas įvyko paskui? Tačiau garsusis posakis Hannibal ante portas („Haniba- 
las prie vartų“) nuskambėjo visai ne tada: tuos žodžius ištarė Ciceronas 
(106-43 m. pr. Kr.). Jis sužinojo, kad Cezaris ir Markas Antonijus kėsinasi 
nuversti respubliką. Todėl Senate Ciceronas daug kartų užsipuolė Marką 
Antonijų ir lygino jį su pikčiausiu romėnų priešu Hanibalu. Už tai Se- 
natas paskelbė Marką Antonijų valstybės išdaviku. Tačiau jo parankiniai 
43 m. pr. Kr. gruodžio 7 d. sučiupo Ciceroną jo užmiesčio name. Cicerono 
galva ir plaštakos buvo viešai demonstruojamos Romos forume. 


CETERUM CENSEO Net ir apsimetęs, kad žygiuoja į Romą, Hani- 
balas neišgelbėjo Kapujos. Tai buvo Antrojo pūnų karo lūžio momentas. 
202 m. pr. Kr. Hanibalas buvo sumuštas Afrikoje, prie Zamos. Galėjo 
romėnai tuo ir pasitenkinti! 

Itin konservatyvus ir įtakingas senatorius Katonas (234—149 m. pr. Kr.), 
kiekvieną kartą kalbėdamas Senate — nesvarbu, kokiu klausimu — pa- 
baigoje būtinai pridurdavo: Ceterum censeo Carthaginem esse delendam 
(„Ir dar manau, kad Kartaginą reikia sunaikinti“). Nuolatiniai jo įspėjimai 
pasiekė tikslą: romėnai pradėjo Trečiąjį pūnų karą (149-146 m. pr. Kr.). 
Tikslas buvo pasiektas: miestas visiškai sugriautas, o paskutiniai 50 ooo 
gyventojų (nors kitados buvo 500 ooo) paversti vergais. 


Kas įvyko paskui? Nugalėję Kartaginą, romėnai perėmė ir dominavimą jū- 
roje. Be to, įsigijo pirmąsias valdas už Italijos ribų - Hispania (Ispaniją) ir 
Provincia transalpina (Užalpio provinciją, dabartinį Provansą). Netrukus 
prasidėjo ir ekspansija į rytus - buvo užimta Makedonija ir visa kita Grai- 
kija. Pergamas ir keturios mažos karalystės (dabartinėje Turkijoje) atiteko 
Romai kaip paveldėtos žemės. Betrūko Sirijos, Palestinos ir Egipto. 

149—146 m. 
pr. Kr. 


166 m. 
pr. Kr. 


164 m. 
pr. Kr. 


ŽYDAI GRAIKŲ VALDŽIOJE 


Senasis Testamentas į graikų kalbą buvo išverstas apie 200 m. pr. Kr.; 
jis vadinasi Septuaginta. Lotynų kalbos žodis septuaginta reiškia „septy- 
niasdešimt“, nes vertimą atlikę 70 mokslininkų per 70 dienų, — savaime 
aišku, helenistiniame mokslo centre Aleksandrijoje. Tai buvo pirmas iz- 
raelitų šventraščio vertimas į kitą kalbą. 


MAKABIEJŲ SUKILIMAS Galvosūkis, kaip išlikti savimi priešiš- 
koje apsuptyje, vėl visu aštrumu iškilo žydams, kai Seleukidų valdovas 
Antiochas IV, ištikimas romėnams, pamėgino prievarta sugraikinti Judė- 
ją. Griežtas įstatymas vertė žydus aukoti aukas romėnų dievams. 167 m. 
pr. Kr. Antiochas užėmė Jeruzalę, išplėšė šventyklos lobius ir išniekino 
šventyklą — pastatydino joje Dzeuso altorių. 

Žydai pasipiktino. 166-165 m. pr. Kr. vyko Makabiejų sukilimas, ku- 
riam vadovavo Judas, kilęs iš kunigų Chasmonėjų ir aramėjiškai pasiva- 
dinęs Makabiejum („kūjis“). Antiochas buvo išvytas. 


CHANUKA Kasmet gruodžio mėnesį žydai švenčia Chanukos šventę. 
Taip jie mini šventyklos atšventinimą 164 m. pr. Kr. Hebrajų kalbos žodis 
hanukkāh reiškia „pašventinimas“. Svarbiausia judėjų religijos šventeny- 
bė yra menora — septynšakė žvakidė, kuri visada privalo degti šventy- 
kloje. Bet kai Jeruzalės šventykla buvo atgauta, menorai pristigo aliejaus. 
Jo atsargų bebuvo likę vienai dienai, o naujam aliejui išspausti reikėjo 
aštuonių dienų. Ir vis dėlto menoroje esančio aliejaus pakako visam tam 
laikui. Tam šviesos stebuklui atminti žydai kas vakarą namie užžibina dar 
po vieną žvakę specialioje devynšakėje žvakidėje — chanukijoje. 


KUMRANO RANKRAŠČIAI Chasidai (hebrajiškai hūsidh — „die- 
vobaimingieji“) jau ir Antrosios šventyklos laikais buvo tokie pamal- 
dūs, kad per šabą, kai žydams draudžiama dirbti, nesipriešindavo Se- 

leukidų represijoms. Verčiau traukdavo į dykumą, kad tik nenusikalstų 
tikėjimui. 

Vargu ar kas nors — ne iš teologų pasaulio — būtų bent ką išgirdęs 
apie esenus („šventuosius“) — asketiškų, be galo religingų judėjų sektą, jei 
1947 m. nebūtų šalia jų vienuolyno gyvenvietės Kumrano atrasta senovės 
rankraščių ritinių. Tai buvo nepaprastas radinys — seniausias užrašytas 
žydų Biblijos variantas. Visi kiti Biblijos tekstai yra vėlesni nuorašai. 

Chasidai ir esenai buvo kuo rimčiausiai persiėmę tikėjimu ir diena po 
dienos laukė ateinant Mesijo, mat jam atėjus privalu būti „tyram“. 


Anksčiau 
nei 230 m. 


pr. Kr. 


2I5 m. 


pr. Kr. 


KINIJA HANŲ DINASIIJOS 
LAIKAIS 


Pirmasis Činų dinastijos valdovas nukėlė Kinijos imperijos sienas toli į 
šiaurę, į derlias klajoklių raitelių ganyklas. O juk jie tik iš tų ganyklų ir 
gyveno. Klajoklių atsako nereikėjo ilgai laukti. 


HUNAI Jau nuo III a. pr. Kr. kinų metraščiuose minimos klajoklių 
raitelių gentys, susibūrusios į galingą valstybę Orchono upės baseine (da- 
bartinės Mongolijos teritorija). Taip hunai atsakė į kinų ekspansiją. 

Hunus (kiniškai hsiung-nu) mini jau vėlyvosios antikos geografas 
Ptolemajas, gyvenęs Aleksandrijoje. Kas tie „hunai“ buvo, tikrai neži- 
noma, bet manoma, kad tiurkai (o ne mongolai). Tai nebuvo ir vientisa 
tauta, veikiau tik nepastovūs giminiškų arba gretimų klajoklių genčių 
junginiai. 


KINŲ SIENA Hunams vis atkakliau braunantis į Kiniją, 215 m. pr. 
Kr., valdant šalį pirmajam Kinijos imperatoriui Čin Ši Huangdi, pradėta 
statyti toji gynybinė siena. Iš pradžių jos paskirtis buvo saugoti nuo hunų, 
o viduramžiais — nuo mongolų. 

Kinai ją vadina Vanli Čangčeng, pažodžiui — „dešimties tūkstančių li 
ilgio siena“. Ir iš tiesų tos sienos, jau baigtos statyti, bendras ilgis siekė 
beveik oooo km. Vien pagrindinė siena yra 2500 km ilgio — tai nuotolis 
nuo Baltijos jūros iki Sicilijos. 

Raitieji klajokliai, nuolat grasinantys Kinijai iš šiaurės, visada lėmė ša- 
lies užsienio politiką. Vos 100 km į šiaurę nuo Pekino, kalvotoje vieto- 
vėje, prasideda pagrindiniai Kinų sienos ruožai, o dar šiauriau buvo jau ir 
hunų žemės, jų ganyklos. Dabartinė Mongolija irgi plyti į šiaurės vakarus 
nuo Kinijos teritorijos. Pirmoji dalis Didžiosios kinų sienos buvo statoma 
valdant šalį Hanų dinastijos imperatoriams; jie tam darbui suvarė šimtus 
tūkstančių žmonių — kareivių, žemdirbių, kalinių. Ilgą laiką visos dinasti- 

jos tik pylė žemių pylimus ir tvėrė medines tvoras. Įspūdingąją mūro sie- 
ną, matomą dabar, tik XV ir XVI a. užbaigė Mingų dinastijos valdovai. 


HANŲ DINASTIJA I Činų dinastija suvienijo šalį, o po jos valdžiusi 
Hanų dinastija dar tvirčiau ją sujungė. Tai davė Kinijai tą patį, ką Vakarų 
pasauliui — visų Viduržemio pajūrio šalių ir Vakarų Europos suvieniji- 
mas — Romos imperija: ilgą taiką, ekonomikos ir kultūros gerovę, aukštą 
civilizacijos lygį. Hanas vadinosi pirma iš Priešiškų karalysčių, kurias pa- 
jungė imperatorius Činas. Keturi Hanų viešpatavimo šimtmečiai (206 m. 
pr. Kr.—220 m. po Kr.) paliko Kinijoje neišdildomą pėdsaką, ypač tuo, kad 
sukūrė šaliai būdingą valdininkų aparatą, kaip, beje, liepė ir Konfucijaus 
mokymas. 

Pirmasis Hanų dinastijos imperatorius Gao Dzu dar buvo priverstas 
mokėti hunams metinę duoklę maisto produktais ir audiniais už pažadą 
neplėšikauti Kinijos šiaurėje. Bet vėliau Hanų valdomoje Kinijoje sukles- 
tėjo tiek ūkis, tiek kultūra. Tais laikais, be kita ko, buvo pirmą kartą 
sudarytas Didysis Kinijos įstatymų kodeksas, paskui jis, papildytas nau- 
jomis nutartimis, tapo tikrai milžiniškas — per 25 ooo paragrafų — ir iš 
esmės galiojo iki pat XX amžiaus. Klestėjo ir prekyba Šilko keliu. 

Hanų laikais į Kiniją su pirkliais iš Indijos atkeliavo ir budizmas. Pir- 
kliai užtrukdavo kelionėje ir metus, ir dar ilgiau, bet nenorėjo tiek laiko 
būti be dvasininkų paslaugų. Indijos brahmanai neturėjo teisės išvykti 
iš tėvynės, todėl indai pirkliai pasiimdavo palydovais budistų šventikus. 
Sąlytis su budizmu pirmąsyk atvėrė kinams akis į „užsieninę“, jų akimis 
žiūrint — „vakarietišką“, bet irgi aukštą kultūrą. Iki tol jie pažinojo tik kla- 
joklių gentis ir visus, gyvenančius anapus horizonto, laikė barbarais. Dar 
ir dabar kinai, priskiriantys save pagrindinei Kinijos tautybei, vadina save 
hanais. Tie kinai hanai anaiptol nesudaro etniškai vientisos tautos, kaip ji 
suprantama mūsų laikais. Ilgainiui prie jų buvo priskirtos kitos tautos — 
jos gyvena ir šių dienų Kinijoje, bet kalba įvairiomis tarmėmis, skiriasi 
vienos nuo kitų būstais, drabužiais ir mitybos tradicijomis. 

Maždaug 
nuo 206 m. 


pr. Kr. 


Apie 200 m. 
pr. Kr.- 
600 m. 


po Kr. 


AMERIKA 


NASKOS KULTURA Naska“ yra upės vardas. Andų kalnuose, da- 
bartinėse Peru ir Kolumbijos valstybėse, gyvavusi Naskos kultūra buvo 
neolito lygmens genčių kultūra be miestų, tad ir be akmeninių pastatų, 
be religinių centrų pėdsakų. Žmonės gyveno kaimais medinėse ir nen- 
drinėse trobelėse, — jos, aišku, seniai sutrūnijusios, — ir šiaip taip mito iš 
žemdirbystės, kokia tik įmanoma sausringoje pusdykumėje. 

Ši kultūra pagarsėjo milžiniškais piešiniais, išraižytais žemėje. Iš linijų, 
kurių ilgis matuojamas kilometrais, susidaro geometrinės figūros ir spira- 
lės, taip pat žmonių ir gyvūnų atvaizdai. Tos linijos nubraižytos nukasant 
nuo žemės paviršiaus tamsų žvyrą — iš po jo pasirodo baltas podirvis. 
„Paveikslai“ tokie didžiuliai, kad juos galima įžvelgti nebent iš lėktuvo. Iš 
viso ten yra apie 50 piešinių ir 1000 linijų. Kai kurių linijų ilgis siekia 20 
km. Ką jos reiškia — nežino niekas. 


* Ispaniškai Nazca. 

ROMOS RESPUBLIKOS PABAIGA 


Po Pūnų karų atsirado per daug mažažemių romėnų, netinkamų karo 
tarnybai. Padėtis buvo grėsminga, šalies gynybinis pajėgumas — labai su- 
menkęs. 


GRAKCHŲ ŽEMĖS REFORMA Valstiečiai, imami į karo tarnybą, 
turėjo visą ginkluotę įsigyti savo lėšomis. Romėnų piliečių kariuomenė 
neturėjo nei valstybinių arsenalų, nei pinigų kareivių algoms. Be to, jie 
per karo žygį negalėdavo dirbti laukų, o turtingi kilmingieji užkariautas 
žemes, priklausančias Romos valstybei (ager publicus), nusipirkdavo pus- 
velčiui. 

Du broliai iš Grakchų šeimos, tapę tribūnais, pamėgino žemės refor- 
ma ir kitomis priemonėmis pagelbėti nuskurdusiems ir prasiskolinusiems 
mažažemiams ir sudaryti politinę atsvarą Senatui. Abudu Grakchai buvo 
kilmingi. Garsiosios jų motinos Kornelijos tiesioginiai protėviai buvo Sci- 
pionai, nugalėję Hanibalą. Dėl ketinamos įgyvendinti žemės nuosavybės 
reformos užvirė įnirtingos kovos: ir liaudies susirinkimai, ir Senatas prii- 
minėjo prieštaringus nutarimus, reikalavimai ir pareiškimai pylėsi be sai- 
ko, imta manipuliuoti rinkimais. Romos respubliką apėmė konstitucinė 
krizė. Kovos užkulisiuose stovėjo nepalenkiami pavienių turčių interesai. 
Galiausiai viršų paėmė stambieji žemvaldžiai ir finansininkai — jie, ginda- 
mi savo interesus, bent laikinai pasinaudojo Senato vangumu. 

133 m. pr. Kr. Tiberijų Sempronijų Grakchą kartu su maždaug trimis 
šimtais jo šalininkų nužudė Senato nariai, reformos priešininkai. Jaunesnysis 
jo brolis Gajus, rėmęs Tiberijų ir po jo mirties perėmęs jo politikos vairą, 
121 m. pr. Kr. per maištą pateko į padėtį be išeities ir nusižudė. 


Kas įvyko paskui? Senosios respublikos konstitucijos priemonėmis nepa- 
vyko išspręsti problemų. Grakchai tapo Senato užsispyrėlių auka tikrąja 


šio žodžio prasme. O liaudžiai vis dėlto reikėjo tvirto vado. Ir ji iš pradžių 

133—12I M. 


pr. Kr. 


107 m. 


pr. Kr. 


II3—IOI M. 


pr. Kr. 


pasirinko kariuomenės reformatorių Marijų. O gal atvirkščiai: Marijus 
pasirėmė liaudimi, kad išsikovotų valdžią. (Netrukus lygiai taip pat pa- 
sielgė ir Cezaris.) 


LEGIONIERIAI Gajus Marijus (156-86 m. pr. Kr.) buvo puikus ka- 
rys ir padarė tokią karjerą kaip nė vienas kitas nekilmingasis. Be karinių 
nuopelnų, jis pasižymėjo ir politikoje, labiausiai tuo, kad įvykdė kariuo- 
menės reformą. Tik jo dėka 107 m. pr. Kr. romėnų piliečių kariuomenę 
pakeitė profesionali Romos armija ir tik dėl to Romos legionai tapo tokie 
kovingi, kad neleido valstybei pakrikti. Tačiau legionieriai buvo prisiekę 
ištikimybę saviems karvedžiams ir todėl vaidino svarbų vaidmenį vidaus 
politikoje kaip galios įrankis. Tai išryškėjo jau netrukus prasidėjusiame 
pilietiniame kare ir kartojosi net imperijos laikais, kai kariniai daliniai 
savo vadus skelbdavo imperatoriais. 


FUROR TEUTONICUS Nuo 113 m. pr. Kr. Romą šiurpindavo ži- 
nia, kad kimbrai ir teutonai, dar neįžengę į Italijos žemę, sumušė romėnų 
pajėgas. Dar labiau romėnai susirūpino, kai 105 m. pr. Kr. jų legionai prie 
Arauziono (Oranžo, dabartiniame Provanse) vėl patyrė pralaimėjimą. 
Tik Marijus 102 m. pr. Kr. įveikė teutonus prie Provanso Ekso, o 101 m. 
pr. Kr. — ir kimbrus Šiaurės Italijoje, prie Verčelio. 

Nuo 387 m. pr. Kr., kai į Italiją įsiveržė Breno vadovaujami keltai 
(Vae victis!), romėnams kaskart drebėdavo kinkos vos tik išgirdus apie 
tokius mėginimus įsibrauti. Tikriausiai pablogėjus klimatui ir sumenkus 
derliams kimbrai ir teutonai nuo Šiaurės jūros krantų patraukė į pietus 
ligi pat Alpių. Tai buvo pirmieji germanai, su kuriais romėnai susidūrė 
akis į akį. 

Germanai kaudavosi aklo įniršio užvaldyti, ir tai paliko įspūdį bent 
kelioms romėnų kartoms. Dar ir po pusantro šimtmečio Romos istorikas 
Lukanas (39-65 m. po Kr.) minėdamas tuos laikus kalbėjo apie teutonų 
furorą, jų įniršį ir siautulį. Teutonais jis vadino tik vieną konkrečią gen- 
tį, tas žodis nesiejamas su vokiečių savivardžiu Deutsche. Tik naujaisiais 
laikais „teutonų“ reikšmė buvo taip išplėsta. Bet jau viduramžiais posakis 
Furor teutonicus tapo priežodžiu, atspindinčiu kryžiuočių riterių Žiauru- 
mą kovojant su slavais jų žemėse. 

ROMOS PILIETINIS KARAS Romos pilietinį karą, pasižymėjusį Apie 88 m. 
skaudžiais padariniais, išprovokavo užsienio politika. Ponto, esančio prie pr. Kr. 
Juodosios jūros, karalius Mitridatas sukurstė graikus, nuo senų senovės 
gyvenančius Mažojoje Azijoje, nebemokėti romėnams nei duoklių, nei 
mokesčių. 88 m. pr. Kr. per vieną dieną buvo išžudyta 80 ooo įvairiau- 

sio amžiaus abiejų lyčių romėnų, gyvenančių Efese. Tai buvo siaubingos 
skerdynės. Senatas (optimatai) įpareigojo Sulą (apie 138—74 m. pr. Kr.), 
aristokratą, nuskurdusį dar jaunystėje, o 88 m. pr. Kr. einantį konsulo 
pareigas, vadovauti kariuomenei, siunčiamai prieš Mitridatą. Beveik tuo 

pat metu tokį pat įpareigojimą iš tautos (populiarų) gavo teutonų nu- 
galėtojas Marijus. Taip iškilo aikštėn tų dviejų partijų vidaus politikos 
nesantaika ir dėl to išlieta labai daug kraujo. Viršų ėmė čia optimatai, čia 
populiarai. Ir kiekviena partija žiauriai keršijo varžovams. 


PROSKRIPCIJOS Po kiekvieno valdžios pasikeitimo iki pat 43 m. 
pr. Kr., kai dėl valdžios pešėsi Oktavianas (būsimasis Augustas) ir Mar- 
kas Antonijus (jų kivirčas irgi vos nevirto pilietiniu karu), nužudytų įžy- 
mybių galvos būdavo pamaunamos Forume priešais kalbėtojų tribūną. 
Nepalaidoti lavonai mėtėsi pakampėmis, namai kartu su šeimynykščiais 
būdavo išniekinami, turtas konfhiskuojamas, tariamųjų išdavikų vaikai 
ir vaikaičiai nugalabijami. Ypač Sula pirmaisiais dvejais savo diktatūros 
metais mėgo skelbti žmones esant už įstatymo ribų. Buvo sudarinėjami 
tokių žmonių sąrašai — proskripcijos. Į jas įrašytieji ne tik neturėjo jokių 
teisių, bet ir buvo stačiai medžiojami, nes už jų galvą buvo skiriamos 
premijos. Politikos įrankis buvo abipusės žmogžudystės. Proskripcijos 
simbolizavo Romos pilietinio karo negailestingumą. Tūlas į tuos sąrašus 
patekdavo tik dėl įtarimo arba dėl kaimynų gobšumo. 

Net ir jaunasis Cezaris, aristokratų aristokratas (bet vėliau padaręs 
karjerą prisidengdamas populiarų šūkiais), buvo Sulos persekiojamas - jį 
išgelbėjo tik įsikišimas iš šalies. Romos pilietinio karo ir stačiai priverstinio 
respublikos žlugimo tragediją sukėlė tai, kad Senatas, grynai respublikos 
institucija, ėmė atstovauti vien aristokratijos interesams. Gobši aukštuo- 
menė, pasinaudodama valstybės institucijomis, ieškojo tik sau finansinės 
naudos ir nepaisė liaudies interesų. Grakchai mėgino mažažemiams, nu- 
skurdusiems per Pūnų karus, suteikti galimybę išgyventi ir teisę daly- 
vauti politikoje, bet tas jų mėginimas žlugo dar neprasidėjus pilietiniam 

Nuo I00— 
IO2 iki 44 m. 


pr. Kr. 


karui. Reformoms priešinga, kaip dabar pasakytume - reakcinga, optima- 
tų partija ir jos vadas Sula naudojosi visomis priespaudos priemonėmis, 
nesibodėjo nei žudyti, nei kariuomenės pasitelkti. Senatorių viršūnėlė 
geidė ir toliau valdyti kaip panorėjusi ir netrukdoma gausinti savo turtą. 
Ir štai — istorijos ironija: tik du skrupulų neturintys didikai ir aukščiausio 
rango politikai — Cezaris ir Augustas - vadovaudami populiarams įstengė 
ryžtingomis pastangomis išvaduoti šalį iš pato padėties, kad valstybė vėl 
galėtų laiduoti viešąjį saugumą. 


CEZARIS Cezaris buvo kilęs iš nusigyvenusių Romos didikų. Seniau 
lengva buvo įsidėmėti jo gimimo metus — 100 m. pr. Kr., bet dar XIX a. 
ta data buvo pakoreguota — 102 m. pr. Kr. 

Jis vienas valdė imperiją — pirmas toks atvejis Europoje. Cezaris, kaip 
politikas, buvo grynas realistas. Neturėjo jokios politinės vizijos, tik norą, 
pasak jo paties, „būti pirmiausias ir geriausias“. To jis nuosekliai ir siekė 
visomis prieinamomis priemonėmis. 

Cezario laikais Romos valstybė buvo ne tik pilietinio karo nualinta, 
bet ir jau ilgą laiką kiaurai korupcijos pagraužta. Ypač provincijos, vieti- 
ninkų be atodairos išsunktos, buvo parankus grobis kai kuriems kilmin- 
giesiems ir pralobėliams — jiems belikdavo išsidalyti pelningas tarnybas. 
Kuo labiau praturtėti buvo vienintelis tikslas, jo buvo siekiama tokiomis 
brutaliomis priemonėmis, kad, palyginti su jomis, 2008-2009 m. finansų 
krizės bankininkų veiksmai atrodo kaip vaikų žaidimai. 

Susiklosčius tokioms aplinkybėms, Cezaris veikė visai nesivaržyda- 
mas. Dar neturėdamas jokio posto, jis jau nepagailėjo viso savo turto 
aukštoms pareigoms išsirūpinti ir dar pridėjo susiskolintus milijonus. Kai 
59 m. pr. Kr. baigėsi jo, kaip konsulo, kadencija, kreditoriai jį taip perse- 
kiojo, kad iš pradžių net nenorėjo išleisti Ispanijon, kur buvo paskirtas 
vietininku. Bet vos po pusantrų metų iš ten sugrįžęs, Cezaris atidavė 
milijonines skolas, pervedė padorią sumą į valstybės iždą ir vėl prisidarė 
baisybę skolų, kad kyšiais įsiteiktų reikalingiems žmonėms. Galų kare 
(58-51 m. pr. Kr.) Cezaris — beje, ir jo kareiviai — vėl pasipelnė. Išvogus 
keltų šventenybes, Italijoje labai atpigo auksas: per staigiai krūvos suau- 
kotų auksinių daiktų buvo sulydyta ir paversta monetomis tiesiogine šio 
žodžio reikšme. 

Galutinai užgrobęs valdžią mūšyje prie Rubikono, Cezaris pamynė 

visas teisines kliūtis, trukdančias jam tapti vieninteliu Romos konsulu, 
ir savo tikslą pasiekė. Paskutinį varžovą Pompėjų 48 m. pr. Kr. rudenį 
vijosi ligi Egipto, o ten su Kleopatra plaukiojo Nilu ištaigingu laivu. 

Grįžęs iš Egipto Julijus Cezaris dar dvejus metus vienas viešpatavo 
Romoje ir per tą laiką, 45 m. pr. Kr., įvedė vadinamąjį Julijaus kalendorių; 
kai kur jis tebenaudojamas ir dabar. Senasis romėnų Mėnulio kalendo- 
rius buvo jau visai susijaukęs, o Egipte Cezaris susipažino su tobulesniu 
modeliu. Jis dabar buvo monarchas, bet iš atsargumo vengė prisiimti tą 
titulą, kaip ir jo įpėdinis Augustas. 


AUGUSTAS Gajus Oktavianas, — taip jis vadinosi iš pradžių, - buvo 
veikiau menko stoto ir vargu ar aukštesnis kaip 1,65 m. Bet ir amžininkai, 
ir ateities kartos pažino jį kur kas didesnį. Oktavianas Augustas buvo ga- 
bus propagandininkas ir įkinkė visas to meto menines priemones — nuo 
statulų ligi Vergilijaus ir Horacijaus poezijos, kad vaizduotų jį kaip tai- 
kintoją: iš tiesų jis toks ir buvo. 27 m. pr. Kr. jam buvo suteiktas Augusto 
prievardis (lotynų kalba Augustus — „Kilnusis“, „Šventasis“). Tas vardas 
tapo jo valdymo simboliu. 

Augustas norėjo taikos. Jo, kaip princepso, valdoma Romos imperija 
buvo kaip niekad saugi iš išorės, klestėjo jos ūkis ir kultūra. Jo sugalvota 
Romos valstybės konstitucija tvėrė ilgiau kaip 200 metų. Jo asmenybė 
turėjo du veidus: vieną — taikos gynėjo, kitą — negailestingo, brutalaus ir 
atkaklaus kovotojo, kuriam pačioje jaunystėje, nuo 14 metų, teko grum- 
tis dėl siekiamų pareigų. 

Tuoj po Cezario mirties galingiausia figūra Romoje tapo Markas Anto- 
nijus, 44 m. pr. Kr. kartu su Cezariu buvęs konsulu. Jis konfiskavo Cezario 
turtą. Augustas pasinaudojo buvusiu Cezario prestižu ir milžinišku — sko- 
lintu — jo kapitalu, skirtu kyšiams, kad palenktų į save Cezario veteranus. 
Bet prieš rimtai susiremdamas su Marku Antonijum jis turėjo sudaryti su 
juo sąjungą iš išskaičiavimo — antrąjį triumviratą, kad izoliuotų Cezario 
žudikus — respublikai palankius Senato aristokratus. Augustui teko ati- 
duoti savo kareiviams žadėtus pinigus. Vėl imta sudarinėti proskripcijos 
sąrašus. Savavališkai ir brutaliai, kaip kadaise Marijus ir Sula, jis terorizavo 
senatorius ir turtingus romėnus. 300 Senato aristokratų ir 2000 turtingų 
romiečių bei raitelių buvo nužudyta ir konfiskuotas jų turtas, ir ne tik jų 
pačių, bet ir vaikų, žmonų bei šventyklų. 42 m. pr. Kr. Markas Antonijus 

63 m. 
pr. Kr.— 
I4 m. po Kr. 


Makedonijoje, prie Filipų, sumušė ten dar likusią respublikonų kariuome- 
nę, kuriai vadovavo Cezario žudikai Brutas ir Kasijus. 

Paskui gerą dešimtmetį Augustas leido Markui Antonijui laisvai veikti 
Rytuose. O šis tuo tarpu sugyveno su Kleopatra tris vaikus ir visą rytinę 
imperijos pusę praktiškai jau perleido savo dinastijai. Augustas surengė 
karo žygį prieš Rytų despotę ir savo varžovę. Per jūrų mūšį prie Aktijo 
ties Aleksandrija 31 m. pr. Kr. nebeliko Marko Antonijaus ir Kleopatros: 
juodu, kaip manoma, patekę į padėtį be išeities, nusižudė — leidosi gyva- 
čių sugeliami. Taip Egiptas galutinai tapo Romos provincija, o Augustas — 
vieninteliu imperijos valdovu. 

Po ištisų dešimtmečių sumaišties, kruvinų kivirčų ir didelių nuostolių 
Senatas nebeįstengė deramai valdyti nei Romos kilmingųjų respublikos 
(urbs), nei pasaulinės imperijos (orbs). Toje aristokratų kolegijoje seniai 
nebebuvo kilmingų giminės vyresniųjų, kurie iš tėvų ir protėvių patirties 
mokėsi nerašyto valstybės valdymo meno. 

Augustui pavyko sutramdyti pralobėlius ir naująją aukštuomenę, suė- 
mus į savo rankas aukštąsias respublikos pareigybes ir jų įgaliojimus, taip 
pat pasilikus sau teisę kištis į pavaldžių pareigūnų veiksmus, nors šiaip 
jau jie dirbo kaip dirbę. Jis sumaniai maskavo tą valdžios koncentraciją ir 
save vadino tik princepsu, tai yra pirmuoju tarp lygių. 

Praėjusių dešimtmečių politinis nestabilumas ir savivalė, besaikė ko- 
rupcija ir religijos sumaištis dėl naujų kultų įsigalėjimo nuvargino žmo- 
nes tiek Romoje, tiek kitur imperijoje, jie geidė atkurti patikimą tvarką. 
Tais laikais helenistiniame pasaulyje ne tik dievo patepto valdovo, bet ir 
pasaulio gelbėtojo įvaizdis dėl Rytų įtakos rodėsi visai priimtinas. Visa tai 
Romos imperijai davė Augustas, įtvirtinęs savąją Pax romana. 

ŽYDAI ROMĖNŲ VALDZIOJE 


67 m. pr. Kr. gavęs Senato įgaliojimus, Cezario sąjungininkas Pompėjus, 
vėliau tapęs jo varžovu, per kelis karinės politinės akcijos mėnesius su- 
tramdė piratus rytinėje Viduržemio jūros dalyje. Nuo tada Mažoji Azija 
ir Sirija priklausė Romos imperijai. 65 m. pr. Kr. Pompėjus nušalino nuo 
valdžios paskutinį iš Seleukidų ir 63 m. pr. Kr. užėmė Jeruzalę. Taip prie 
Romos imperijos buvo prijungta ir Palestina. Judėjoje, kaip ir kitose Ro- 
mos provincijose, atsirado Romos vietininkai — prefektai. 


ERODAS 37 m. pr. Kr. romėnai paskyrė Erodą Didįjį visos Palestinos 
(Judėjos, Galilėjos, Samarijos) karalium. Jis išgalabijo Chasmonėjus, sėk- 
mingai vadovavusius Makabiejų sukilimui, ir Romos kariuomenės pade- 
damas sukūrė pusėtinai nepriklausomą valdą. Šis Romos prefektas tiek 
išplėtė Jeruzalės šventyklą, kad ją net imta vadinti Erodo šventykla. Jo 
valdoma Judėja šauniai suklestėjo, bet neišvengė ir nuosmukio. Erodas 
Didysis buvo nedorėlis despotas, jo vienodai nekentė tiek žydai, tiek vė- 
lesnieji krikščionys. Bet tariamosios naujagimių žudynės, apie kurias kal- 
ba Naujasis Testamentas, minimos tik Evangelijoje pagal Matą — kituose 
istorijos šaltiniuose jokių užuominų apie jas nėra. 


RYTŲ ŠALIES IŠMINČIAI Pasak Evangelijos, išminčiai ieškojo „ką 
tik gimusio žydų karaliaus“, nes sakėsi regėję nepaprastus dalykus dan- 
guje, ir pirmiausia nuėjo į Jeruzalę. Ar jie matė Halio kometą (12—11 m. 
pr. Kr.), ar kometą, pasirodžiusią 5—4 m. pr. Kr. ir užfhiksuotą kinų met- 
raščiuose, o gal novą ar trigubą Jupiterio ir Saturno suartėjimą 7—6 m. pr. 
Kr. — kas dabar bepasakys? 

Rytų mokslininkai jau prieš tūkstančius metų buvo įgudę iš žvaigždžių 
spėti pasaulio likimą. O šįsyk Jeruzalėje išminčiai išgirdo, kad tenykščiai 
apie tokius dalykus žinoję dar iš senovės pranašų: šventieji pranašai skel- 
bę tai žydams kaip Dievo žodį ir jo valią. Ir Erodo akivaizdoje Rašto 

3774 m. 
pr. Kr. 


aiškintojai nusiuntę rytiečius kolegas į Betliejų. Juk pranašai skelbė, kad 
Mesijas ateisiąs Dovydo mieste. 


JĖZUS NAZARIETIS Jėzus Nazarietis — matyt, jau suaugęs, kokių 
trisdešimties metų vyras — patyrė religinį nušvitimą būdamas šalia Jono, 
ko gero, tolimo giminaičio ir maždaug bendraamžio keliaujančio pa- 
mokslininko. Jonas buvo asketiškas tyrumo apaštalas, gyveno atsiskyręs 
dykoje Jordano pakrantėje, kvietė žmones atgailauti ir pasitaisyti, grįžti 
prie tikrojo tikėjimo ir pamaldumo, nors socialinė ir dvasinė to meto pa- 
dėtis buvo slegianti, pakrikusi. Jonas pratęsė ilgą žydų pranašų tradiciją. 
Daugeliui žmonių nepakenčiamos gyvenimo sąlygos piršo mintį, kad ar- 
tėja pasaulio pabaiga, ir jie kabinosi į viltį, kurią palaikė tam tikri judėjų 
tikėjimo teiginiai: kad ateisiąs Dievo pateptasis gelbėtojas ir išganytojas, 
arba Mesijas (hebrajiškai - mashiach), kuris sugrąžinsiąs buvusią didybę. 
Mat visi žydų karaliai, žengdami į sostą, būdavo patepami. To laukiamojo 
karaliaus karalystė iš pradžių buvo įsivaizduojama labai žemiškai, tačiau 
tas įvaizdis vis blėso, ypač nuo 70 m. po Kr., kai romėnai nuslopino žydų 
sukilimą. 

Jėzus neliko dykumoje kartu su atsiskyrėliu Jonu, o skleidė kaimuose 
ir miestų bendruomenėse savo idėjas apie tikėjimo grynumą. 

Kai kurios istorinės užuominos lyg ir patvirtina, kad Jėzus, judėjų ku- 
nigų laikomas sektantu, o romėnų - kurstytoju ir valstybės išdaviku, apie 
30 m. po Kr. buvo nuteistas myriop ir žiauriu romėnų papročiu (kad 
kitus atgrasintų) nukankintas ant kryžiaus. Jėzaus Nazariečio nubaudimą 
mirtimi toje maištingoje provincijoje mini ne tik Evangelija pagal Luką, 
bet ir Tacitas, ir Juozapas Flavijus. Poncijus Pilotas buvo penktasis Romos 
vietininkas Judėjoje. Jis ėjo tas pareigas nuo 26 iki 36 m. po Kr., impe- 
ratoriaus Tiberijaus laikais. Jeigu tai tiesa, vadinasi, iš pradžių tai tebuvo 
grynai vietinio masto įvykis ir tuokart žinia apie jį po pasaulį nepaskli- 
do. Evangelijos įrodo ne Jėzaus gyvenimą, veikiau byloja apie jo sekėjus. 
Vien iš Jėzaus biografijos vargu ar būtų išaugęs krikščionių tikėjimas. 


„„PO KRISTAUS GIMIMO „Dabar atėjo paskutinis metas, iš naujo 


prasideda metų tvarkinga seka. Dabar sugrįžta mergelė. Dabar iš dangaus 
aukštybių nužengia nauja padermė. Žvelgiu į berniuko gimimą, kurs neša 
pasauliui aukso amžiaus pradžią, neša taiką.“ Skamba kiek kalėdiškai, bet 

tai parašė Romos valstybės poetas Vergilijus 40 metais prieš (!) Kris- 
tų. Kitas romėnų poetas sueiliavo: „Džiūgaukite, mano tautos! Atgimsta 
aukso amžius su taika. Ar matote, kaip spinduliuoja dangus, kaip skaisti 
kometa švelnioje šviesoje pasirodo? (...) Mus įkvėpė dievas giedot šias 
eiles. Jas norim pranešti, pagriežt piemenų dūdele.“ Tai sukurta maždaug 
50 metų po Kristaus gimimo, ir tas bukoliškas himnas šlovino imperato- 
rių Neroną. 

Abi poezijos citatos, literatūrinėmis puošmenomis primenančios 
Evangeliją pagal Luką, rodo, kaip anais laikais ilgėtasi taikos, ir ne tik 
maištingojoje Palestinoje, bet ir apskritai Romos imperijoje. O ir evange- 
listai, tas pats Lukas, pasinaudojo tokiomis literatūrinėmis metaforomis, 
kad paskleistų žmonėms savo Gerąją Naujieną. 

Apie naują „krikščioniškąją erą“ tik viduramžiais, VII a. pabaigoje, 
prabilo tokie veikėjai kaip fryzų apaštalas Vilibrordas ir mokslininkas 
Beda Garbingasis (Baeda Venerabilis) (veikale „Bažnyčios istorija“), gy- 
venę maždaug tuo pačiu metu kaip Karolis Martelis, Karolio Didžiojo 
senelis. Manoma, kad Romos vienuolis Dionisijas Mažasis (Dionysius 
Exiguus) buvo pirmas, kuris kalendorine reikšme pavartojo „krikščio- 
niškosios eros“ terminą: tai jis padarė 532 m. savo Velykų lentelėje. Tie 
ankstyvųjų viduramžių mokslininkai laikė Kristų pasaulio valdovu, kuris 
stojo žmonijos valdyti savo gimimo metais ir valdysiąs ją iki Paskutinio 
teismo dienos. Tik tuomet imta skaičiuoti metus krikščioniškai — nuo 
Jėzaus gimimo. 

NAUJOSIOS KULTŪROS 
AFRIKOJE IR AMERIKOJE 


AFRIKA - BANTŲ KRAUSTYMASIS Manoma, kad Afrikos ban- 
tų kalbų šeima atsirado kalnuotose Vakarų Afrikos srityse (kur dabar 
Kamerūnas, Nigerija) ir paplito jau II tūkstantmetyje pr. Kr. Apie mūsų 
eros pradžią jos arealas dar kartą išsiplėtė, bet jau sparčiau, ir apėmė 
beveik visą Afriką į pietus nuo Sacharos. Bantai jau maždaug nuo 1000 
m. pr. Kr. mokėjo išgauti ir apdirbti geležį. Mūsų laikais bantų kalbos yra 
labiausiai Afrikos žemyne paplitusios kalbos, savotiška tarptautinė kalba, 
bent jau kur nekalbama europiečių kolonizatorių kalbomis. Žinomiausia 
iš bantų kalbų yra suahelių kalba. Be jos, minėtinos kai kurios kitos ban- 
tų kalbos — šona (Zimbabvėje), zulų (Pietų Afrikoje), kikujų (Kenijoje), 
kosų, gandų, ruandų ir rundi; kai kurios iš jų įtvirtintos ir valstybių pa- 
vadinimuose. 


AMERIKA - ANAZASIS Manoma, kad Anazasio kultūros pradžia 


beveik sutampa su mūsų eros pradžia (skiriasi ne daugiau kaip keliais de- 
šimtmečiais). Tai pirmoji žinoma sėslių žmonių kultūra Šiaurės Ameri- 
kos žemyne; ji buvo paplitusi į šiaurę nuo JAV ir Meksikos sienos, arčiau 
Kalifornijos, dabartinėse Arizonos, Jutos, Kolorado, Naujosios Meksikos 
valstijose. Anazasio indėnai tapo Pueblo kultūrų pradininkais — tai įvyko 
apie 750 m. 

ROMA IMPERATORIŲ LAIKAIS 


Po Romos pilietinio karo, trukusio ištisą šimtmetį, Augustas ėmėsi vie- 
nas vykdyti aukščiausios valdžios funkcijas, taigi tapo ir tribucinium, ir 
imperium, be to, panaikino iki tol įprastą kadencijos apribojimą vienais 
metais. Taikos reikėjo labiau už viską, ir Augustas ją suteikė ir miestui, ir 
imperijai. Romos taika, arba Pax romana, tvėrė maždaug 200 metų; per 
tą laiką suklestėjo ūkis ir kultūra. Ypač tai buvo naudinga Cezario nuka- 
riautoms ir nuo to laiko romanizuojamoms Galijos ir Vakarų Germani- 
jos sritims; jos priartėjo prie gyvenimo standartų, būdingų Viduržemio 
pajūrio šalims. 


ZELOTAI Toje taikingoje valstybėje ramybę drumstė žydų valstybė 
Artimuosiuose Rytuose ir Pareinės provincijos, esančios nuošaliau nuo 
Romos. Nevykusi okupacinė romėnų politika, ypač reikalavimas garbinti 
imperatorių, skatino bruzdėti žydų religinius fanatikus, graikiškai vadi- 
namus zelotais. Jie, beje, minimi ketvirtojoje Mozės knygoje. Jau Jėzaus 
jaunystės metais zelotai kurstė priešintis, ypač turto nusavinimui, kėsi- 
nosi į Romos valdininkus ir juos puldinėjo. Tai savo ruožtu vertė romė- 
nus Tito laikais imtis griežtų kontrpriemonių. 


DIASPORA Imperatorius Titas 70 m. po ilgos apsiausties užėmė Je- 
ruzalę, o 73 m. — paskutinę zelotų tvirtovę Masadą. Prieš pat sunkiai 
įveikiamos kalnų tvirtovės šturmą visi ooo žydų karių, jos gynėjų, nusi- 
žudė. 

Jeruzalės praradimas žydams buvo milžiniškas smūgis, pakeitęs visą 
jų istoriją. Iš sugriautos Erodo šventyklos iki mūsų laikų išliko tik Raudų 
siena. Žydai, kurie liko gyvi, pasklido po visą Viduržemio jūros regioną. 
Daugelis spruko į Babiloną, mat jame, kai jį išvadavo persai, liko gausi 
klestinti žydų bendruomenė. Dideli jų būriai patraukė į Mažąją Aziją, 
ypač į Efesą, ir į Ispaniją, iš ten vėl buvo išvaryti 1492 m., kai jos karaliai 

katalikai, parėmę Kolumbo kelionę, Izabelė ir Ferdinandas atsikariavo 
Granadą. Kai kurie įsikūrė ir romėnų miestuose prie Reino. Ši diaspo- 
ra (tai graikiškas žodis, reiškiantis „išsklaidymas“) davė pradžią gausioms 
žydų mažumoms viduramžių Ispanijoje ir Vakarų Vokietijoje, o paskui, 
iki pat mūsų dienų — visame pasaulyje. 


Kas įvyko paskui? Romėnams užėmus Jeruzalę ir sugriovus Antrąją 
šventyklą žydai galutinai prarado savąją valstybę, kol jau visiškai kitomis 
aplinkybėmis 1948 m. Jungtinių Tautų nutarimu Palestinoje buvo įkur- 
ta dabartinė Izraelio valstybė. Stiprėjanti krikščionybė pirmaisiais dviem 
šimtmečiais po Kristaus romėnams dar mažai terūpėjo, o trumpalaikis 
krikščionių persekiojimas Nerono laikais, kai žuvo ir Petras su Paulium, 
buvo veikiau tik Romos miesto, tad vietinės reikšmės problema. 


79m. VEZUVIJAUS IŠSIVERŽIMAS 79 m. įvyko pražūtingas Vezuvi- 


Maždaug 


nuo 80 m. 


jaus išsiveržimas. Išpuoselėti vilų miestai Pompėja ir Herkulanumas buvo 
bematant užpilti pelenais ir purvu. Apie 1750 m. jie vėl buvo atrasti, pra- 
dėta juos kasinėti ir tebekasinėjama iki šiol. Tos tragedijos vieta yra vie- 
nintelė, kurioje galima pamatyti autentiškus to meto pastatus — antikinės 
Romos miesto civilizacijos paminklus. Išliko ne tik šventyklos, valdžios 
įstaigos, teatrai ir termos, bet ir sienų tapyba, mozaikomis ir skulptūro- 
mis išpuoštos vilos, amatininkų dirbtuvės ir krautuvės su visa įranga, net 
viešosios išvietės. Sukrečiantį įspūdį palieka gipso liejiniai, atkartojantys 
žmonių ir gyvūnų kūnus mirties akimirką. 


LIMAS Lotynų kalbos žodis limes reiškia „riba“. Maždaug nuo 80 m. 
romėnai palei Reiną ir Dunojų statė pasienio įtvirtinimus apsiginti nuo 
germanų. 

Tačiau naujausi archeologų radiniai liudija, kad ir anapus Limo buvo 
klestinčių romėnų dvarų, vadinasi, tie naujakuriai jau maišėsi su vietiniais 
keltais arba germanais. Taigi senieji gyventojai nebuvo vien tik „roma- 
nizuojami“ anapus Limo. Jie perėmė Romos ir viso Viduržemio jūros 
regiono civilizaciją; tai rodo gausybė vokiečių kalboje vartojamų skoli- 
nių, atkeliavusių į Šiaurę kartu su įprastiniais daiktais, kuriuos jie žymi: 
Mauer („mūras“, lotyniškai murus: germanai neturėjo akmens ar plytų 
mūro, tik medines tvoras ir žemių pylimus), Straße („gatvė“, lotyniškai 

via strata — „grįstas kelias“), Mühle („malūnas“, lotyniškai molina) ir la- 
bai daug augalininkystės terminų: Pflanze („augalas“, lotyniškai planta), 
Frucht („vaisius“, lotyniškai fructum), Wein („vynas“, lotyniškai vinum), 
taip pat daugelio vėliau paplitusių augalų vardai. 


HADRIANO PYLIMAS Romėnai jau Cezario laikais pirmąsyk žen- 
gė į Anglijos žemę, bet tik po 100 metų, kai Romą valdė trečiasis impe- 
ratorius Klaudijus, dalis Didžiosios Britanijos salos tapo Romos imperijos 
dalimi. 

Istorinė riba, skirianti Angliją nuo Škotijos, sutampa su pylimu, kurį 
apie 120 m. įrengė imperatorius Hadrianas, kad apsisaugotų nuo piktų. 
Piktai buvo ne škotai, o greičiausiai ikiindoeuropietiška tauta, dar prieš 
romėnams ateinant keltų paveikta. Jų vardas (lotynų kalbos žodis pic- 
tus — „nudažytas“) kilo iš paplitusio jų papročio tatuiruotis. Hadriano 
pylimas buvo mūro siena, įtvirtinta daug geriau negu Limas. 


Apie 120 m. 


Apie 40 m. 


Nuo 45 m. 


PIRMIEJI KRIKŠČCIONYS 


REGĖJIMAS DAMASKE Saulius buvo helenistinį (graikišką) išsi- 
lavinimą gavęs žydas iš Mažosios Azijos miesto Tarso, esančio šalia Si- 
rijos sienos. Kaip tvirtai tikintis fariziejus, jis juto pašaukimą persekioti 
krikščionių sektą, jo supratimu, atskilusią nuo tikrojo judaizmo. Garsusis 
atsivertimas iš Sauliaus į Paulių įvyko 40 m. Pasak legendinės apaštalų 
istorijos, Saulius neseniai buvo grįžęs iš Jeruzalės, kur matė, kaip akme- 
nimis užmušamas Steponas, ir pritarė jo nužudymui. Ir jį, kaip aktyvų 
krikščionių persekiotoją, aukštieji dvasininkai pasiuntė su panašia misija 
į Damaską. Prieš pat įjodamas į miestą jis išvydęs Kristų. Apakintas nu- 
kritęs nuo žirgo ir išgirdęs balsą, kuris klausė: „Kodėl tu mane persekioji?“ 
Sieloje atvirtęs į krikščionį, jis ir vardą pasikeitė. 


MISIJA Potoatsivertimo Paulius pažino, kad krikščionių Dievas yra ti- 
krasis, ir paaukojo visą gyvenimą jam tarnauti. Nuo 45 iki 64 m. daug ke- 
liavo Egėjo pakrantėmis, steigė krikščionių misijas ir rašinėjo laiškus savo 
aplankytoms bendruomenėms. To meto didmiesčiuose Korinte, Efese ir 
Tesalonikėje, Sirijos Antiochijoje ir Egipto Aleksandrijoje sparčiai stiprė- 
jo krikščionių bendruomenės. Pauliaus laiškai, rašyti penktajame ir šešta- 
jame dešimtmetyje, yra seniausia krikščioniška literatūra (visos evangeli- 
jos surašytos vėliau). Juose jis išdėstė krikščionių teologijos pagrindus ir 
judėjų sektą iškėlė ligi pasaulinės religijos. 

Įpareigojimas platinti krikščionių tikėjimą paimtas iš Jėzaus žodžių, 
ištartų prisikėlus (Mk 16, 15): „Eikite į visą pasaulį...“ Manoma, kad dau- 
gelis Kristaus apaštalų tapo tokiais misionieriais. 


Prieš som. APAŠTALŲ SUSIRINKIMAS Penktojo dešimtmečio antrojoje pu- 


sėje (tiksli data nežinoma) Paulius nukeliavo į Jeruzalę susitikti su seniau- 
sios krikščionių bendruomenės nariais. Tame susirinkime nutarta įteisinti 
krikštą, kaip priėmimo į bendruomenę ritualą, atsisakyti (žydams būdin- 

go) apipjaustymo ir apaštalauti tarp pagonių. Taip pirmykštė krikščionių 
bendruomenė, kurią sudarė daugiausia Mesiją įtikėję žydai, atsivėrė ir 
nežydams. Tai buvo pirmas žingsnis į pasaulinę religiją. 


GEROJI NAUJIENA Evangelija (graikiškai euangelion) reiškia „ge- 
roji naujiena, gera žinia“. Patikimų originalių Jėzaus Nazariečio tekstų, 
kaip žinoma, nėra išlikę. Tais laikais, kada, kaip manoma, buvo rašomi 
pirmieji evangelijų variantai, maždaug I a. pabaigoje ir II a. pradžioje, 
po įvairias krikščioniškas grupes ir sektas klajojo daug evangelijų. Ke- 
turios kanoninės evangelijos — pagal Morkų, pagal Luką, pagal Matą ir 
pagal Joną — buvo surašytos 70—110 m. Mintis surašyti tai, kas žinoma 
apie Jėzaus gyvenimą ir mokymą, bene bus kilusi Pauliui. Visa tai reikėję 
išsaugoti, kad nebūtų pamiršta, be to, evangelijomis galėsią remtis misio- 
nieriai, skelbiantys tikėjimą. 

Jau 125 m. Efese įvyko pirmasis Bažnyčios susirinkimas, kuris pa- 
tvirtino, kad keturios evangelijos, kuriose pasakojama apie Jėzaus gy- 
venimą ir mirtį, laikytinos tikėjimo ir religinių apeigų pagrindu; ypač 
buvo iškelta bendra vakarienė (agapė). Mat jau ir tada buvo svarbu už- 
kirsti kelią erezijoms. Efeso susirinkimas laikė (graikiškai parašytąsias) 
evangelijas Dievo įkvėptais tekstais; viduramžiais ta tema buvo sukurta 
begalė meno kūrinių, vaizduojančių keturis evangelistus. Kritiški mūsų 
laikų Biblijos tyrėjai ir literatūrologai vis dar sprendžia evangelijų auto- 
rystės problemą. 


Kas įvyko paskui? Pirmaisiais dešimtmečiais po Jėzaus mirties Jeruzalė 
netapo Gerosios Naujienos skelbimo židiniu. Gal tenykščiams žydams 
per arti buvo šventykla, per didelė aukštųjų kunigų galia. Kad ir kaip ten 
būtų, judėjams, atsivertusiems į krikščionybę, Jeruzalėje nebuvo saugu. 
Steponas užmėtytas akmenimis, Petras įmestas į kalėjimą, tiesa, iš jo pa- 
bėgo. Dauguma krikščionių žydų iš Jeruzalės pasitraukė. O kai romėnai 
miestą sugriovė, judėjų ir krikščionių keliai išsiskyrė. Tuo metu apaštalai 
jau pamokslavo Artimųjų Rytų didmiesčiuose, pasiekdavo ir Romą. Tenai 
juos priimdavo jau esamos žydų bendruomenės, jų sinagogose iš pradžių 
ir būdavo skelbiama Kristaus Geroji Naujiena. Bet paskui ta Naujiena vis 
labiau plito tarp nežydų, pagonių. 

KANKINIAI Pasak Apaštalų raštų (vienos Naujojo Testamento da- 
lies), Steponas, Jeruzalės senosios krikščionių bendruomenės narys, buvo 
pirmas krikščionių kankinys. Jį užmušė akmenimis, kam jis, panašiai kaip 
Jonas Krikštytojas ir Jėzus Nazarietis, ragino judėjus atsiversti ir atrasti 
Dievą savo sieloje. 

„Kankinys“ vokiškai Mūrtyrer, o tas žodis savo ruožtu kilęs iš graikų 
martyros, kurio pirminė reikšmė yra „liudytojas“, taigi — iš esmės juridi- 
nis terminas. Antikos ir viduramžių teisme liudytojų parodymai buvo 
daug svarbesni nei mūsų dienomis, kai remiamasi pirmiausia daiktiniais 
įrodymais ir dokumentais, o liudytojų žodžius teisėjai vertina kritiškai ir 
neskuba jais tikėti. Kitados ištartas, o juoba priesaika sutvirtintas žodis 
buvo neabejotina, kone šventa tiesa. Štai kodėl žodis „kankinys“ senovėje 
turėjo dar ir netiesioginę reikšmę. Nepamirškime ir to, kad ypač krikš- 
čionybės pradžioje kentėti dėl tikėjimo buvo labai garbinga, tai ypač ver- 
tino išsilavinę žmonės. Beveik visi senieji popiežiai buvo kankiniai. 


KATAKOMBOS Romos miesto pietuose, šalia Via Appia Antica, 
slūgso tufo klodai, kuriuose slypi katakombos (iš graikų kalbos žodžių 
kata kymbos - „požemiuose“). Minkštame, bet standžiame tufe lengva 
išrausti urvą arba ertmę. Kai kurios tų urvų sistemos labai didelės, vie- 
tomis jų sienos net ištinkuotos ir papuoštos freskomis kaip bažnyčios. Iš 
pradžių tie urvai buvo naudojami numirėliams, ypač pirmiesiems Romos 
krikščionims, laidoti. Spėjama, jog katakombos išgarsėjo kaip persekioja- 
mų krikščionių slėptuvės todėl, kad III a. čionai buvo atgabenti apaštalų 
Petro ir Pauliaus palaikai, mat jiems grėsė pavojus būti išniekintiems. 

Tačiau katakombos buvo ne tiek slėptuvės, kiek susirinkimų patalpos, 
kuriose tikriausiai būdavo atliekamos ir agapės apeigos. Mat tais laikais 
dar nebuvo bažnyčių. Nors tuose urvuose ir pilna kapų, ir nėra dienos 
šviesos, nieko šiurpaus ten nepamatysi. Juk ir dažna viduramžių arba 
baroko bažnyčia yra ne prastesnės kapinės su daugybe antkapių. Religijai 
visais laikais labai rūpėjo pomirtinis gyvenimas. 

KINIJOS IMPERIJA 


Graikijoje gamtotyrą skatino, viena vertus, pažintis su Rytų ir Egipto 
mokslo laimėjimais, kurie graikams buvo visiškai nauji ir juos stebino, 
kita vertus, jūrų prekybos poreikiai. Labai daugelis „mokslo žinių“ buvo 
geografinio pobūdžio (plačiąja prasme). Visai kas kita Kinijoje, nors ir 
ten Hanų dinastijos laikais (maždaug o—200 m. po Kr.) klestėjo tiek 
kultūra, tiek prekyba bei laivyba. Kai ir čia vienas kitas filosofas pa- 
bandė vadovautis gamtotyros principais, sulaukė aukštųjų valdininkų 
atkirčio, šie elgėsi panašiai kaip Krikščionių bažnyčia Europoje naujųjų 
amžių pradžioje. Motyvai abiem atvejais buvo tie patys: sukritikavus 
nuo seno galiojančią tvarką ir tradicijas — tiek mokslo, tiek visuomenės 
sanklodos — valdantiesiems nebeliktų kuo grįsti savo privilegijų. Dėl 
tokios nuostatos Hanų laikų Kinijoje nebuvo nei sistemingos gamto- 
tyros, nei pažangios mokslo raidos. Vidurio imperija dėl tos priežasties 
ir dėl to, kad buvo natūraliai izoliuota, o paskui ir sąmoningai ven- 
gė bendrauti, liko sustingusi, konservatyvi. Vis dėlto kinai išrado daug 
praktiškų dalykų. 


POPIERIUS Įrodyta, kad jau nuo II a. pr. Kr., tai yra nuo Hanų di- 
nastijos pradžios, kinai gamino popierių iš sugrūsto, pervirto ir perkošto 
augalinio pluošto. Bet tik 105 m. po Kr. eunuchas ministras Cai Lunas 
smulkiai aprašė tą gamybos būdą, o gal veikiau — receptą. Nors balta- 
rankis Cai Lunas, be abejo, niekuomet nebuvo pats prikišęs nagų prie 
popieriaus gamybos, vis dėlto jis laikomas popieriaus išradėju. Iš esmės 
taip pat popierius gaminamas ir dabar. Popierius ir jo gamybos techno- 
logija, kaip ir porcelianas, šilkas bei arbata, buvo didžioji Kinijos komer- 
cinė paslaptis, kartu ir labai paklausi eksporto prekė. Apie 750 m. karo 
belaisviai kinai Samarkande perdavė tą paslaptį persams ir arabams, o per 
juos brandžiaisiais viduramžiais tas metodas paplito ir Europoje. Įsakas, 
kurį 1228 m. pasirašė Štaufenų dinastijos imperatorius Frydrichas II, buvo 

Apie 105 m. 


Apie I00— 


200 M. 


220—2605 m. 


vienas iš ankstyviausių popierinių dokumentų šioje pasaulio dalyje. Nau- 
josios rašomosios medžiagos vardas nusižiūrėtas iš pavadinimo papiruso, 
ant kurio buvo rašoma senovės Egipte ir kuris buvo panašus į popierių, 


nors gamintas visai kitaip — iš papirusinių viksvuolių stiebų. 


PORCELIANAS Kiniškai porcelianas vadinamas cu. Ta medžiaga, iš 
kurios daromi būdingi Kinijos dailiųjų amatų dirbiniai, greičiausiai buvo 
išrasta Hanų dinastijos laikais. Tiksliai nežinoma, kas, kada ir kur išrado 
porcelianą — tai įvyko, matyt, 100—200 m. po Kr., darant panašius „al- 
chemijos“ eksperimentus kaip kur kas vėliau (1707) Meisene (Vokietija, 
Saksonija), kai ten buvo iš naujo išrastas porcelianas. 

Kinijos porceliano gamybos centras buvo Čangano miestas Dziang- 
si provincijoje, įpiečiau Jangdzės, mat ten slūgso gausūs kaolino klodai. 
Kaolinas — vadinamoji kiniškojo molio rūšis, ypač tinkama porcelianui. 
Visą laiką, kol nebuvo išrastas Meiseno porcelianas, kinai slėpė porcelia- 
no gamybos paslaptį, ir porcelianas buvo viena geidžiamiausių Vidurio 
imperijos eksporto prekių. Viduramžiais jis buvo gabenamas daugiausia į 
arabų šalis ir Persiją, kaip vartojimo prekė — į Aziją, o kaip prabangos pre- 
kė nuo Renesanso laikų — ir į Europą. Pusantro tūkstantmečio išsaugoję 
porceliano monopolį, kinai išpuoselėjo nepralenkiamo grožio jo formas 
ir puošybą; jis tapo kinų kultūros pažiba. 


HANŲ DINASTIJA II 220 m. paskutinis Hanų dinastijos imperato- 
rius atsisakė sosto. Pernelyg daug skyrėsi vargšų ir turtuolių padėtis, kilo 
dinastijos problemų (daugelis imperatorių mirdavo per jauni ir palikdavo 
mažamečius sosto įpėdinius), iš šiaurės valstybę puldinėjo atsigavę hu- 
nai. Imperija subyrėjo. Kartu su ja baigėsi Kinijos antika, kaip ją vadina 
istoriografai; panašiai artėjo prie galo ir Romos bei Graikijos antika, ypač 
Vakarų Romos imperijos. Priežastis abiem atvejais ta pati: Vakarų Roma 
žlugo po tautų kraustymosi, kurį išprovokavo hunai (tiurkai ir mongo- 
lai). Kitame Eurazijos pakraštyje į Kiniją brovėsi Siungnu; jie paskui su- 
darė vieną iš Trijų valstybių (Vėjų). 


TRYS VALSTYBĖS Tai Kinijos istorijos laikotarpis (220-265) po 
Hanų dinastijos žlugimo. Kinija pasidalijo į tris valstybes: Vėjus (į šiaurę 
nuo Jangdzės), Vu (į pietus nuo Jangdzės) ir Šu (senajame Hanų impe- 

rijos branduolyje). Po Trivaldystės kilo didelė sumaištis, Kinija suskilo 
į Šiaurės ir Pietų karalystes. Jas vėl suvienijo tik Sujų dinastija 560 m., 
tad maždaug tuo metu, kai imperatorius Justinianas Konstantinopolyje 
pašventino Sofijos soborą. 


Apie 250 m. 


Apie 250 m. 


ROMOS SAULĖLYDIS 


Kai romėnai kokiais 220 m. žvelgė į rytus, jie nenutuokė, kas dar ateis pas 
juos iš Tolimųjų Rytų. Daug arčiau jų buvo Eufratas, kuriuo ėjo siena su 
Partų karalyste. Joje 224 m. nutiko svarbus įvykis — pasikeitė dinastija ir 
prie valdžios vairo stojo Sasanidai. 


SASANIDAI I Po sukilimo, per kurį buvo nužudytas paskutinis partų 
karalius, Sasanidai užvaldė partų sostinę Ktesifontą (prie Tigro) ir pavertė 
jį prašmatnia sostine. Jų naujoji dinastija buvo daug kuo panaši į brandžiųjų 
viduramžių riterių bendruomenę, mėgo turnyrus ir rūmų prabangą. 

Sasanidai, kuriuos palaužė tik islamo ekspansija, buvo saviti valdo- 
vai, tikri naujieji persai. Jie sąmoningai sekė Achaimenidais, senais graikų 
priešais, ir ypač iškėlė zoroastrizmą, kaip valstybinę religiją. 

Romėnai vėlyvuoju imperijos laikotarpiu pripažino tą naujųjų persų 
Sasanidų imperiją atstovaujant lygiavertei civilizacijai, ne taip kaip bar- 
barus germanus, bruzdančius palei šiaurinę imperijos sieną prie Reino. 
Varžovams anapus Eufrato pažaboti reikėjo nemenkų karinių pajėgų, tad 
netrukus romėnai jų pasigedo ties Reinu ir Dunojumi. Dėl to romėnų 
padėtis tolydžio sunkėjo. O Sasanidams savo ruožtu III ir IV a. teko gintis 
nuo raitų klajoklių, atklydusių iš kažin kur ir puldinėjančių imperiją iš 
šiaurės rytų, kur jos ribos siekė stepes ir Hindukušą. 

Tuo metu, kai Sasanidai perėmė valdžią, apie 250 m., Romos imperijos 
šiaurės vakarų sienas ėmė spausti tautų kraustymosi sujudinti germanai, 
pirmiausia — alemanai ir gotai. Vis dėlto germanų kariai, palyginti su gerai 
ginkluota ir šarvuota Sasanidų raitininkija, buvo primityvūs ir romėnams 
didelės grėsmės nekėlė. Bent kol kas. 


TAUTŲ KRAUSTYMASIS I - ALEMANAI IR GOTAI Tiek 


alemanai, tiek gotai nebuvo viena tauta, vientisa gentis, o genčių federa- 
cija; ji susidarė tik tautų kraustymosi laikotarpiu. 

Kitados alemanų protėviai gyveno palei Elbės vidurupį ir žemupį. Tos 
Paelbio germanų giminės apleido senolių sodybas, neilgame kelyje iš Vo- 
kietijos šiaurės į jos pietus susibūrė į alemanų genčių federaciją, apie 250 m. 
pralaužė romėnų pasienio įtvirtinimus Maino baseine ir įsikūrė tarp Reino 
ir Nekaro. Pirma patikima žinia apie alemanus užrašyta 289 m. 

O iš kur kilę gotai? Seniau manyta, kad iš Baltijos salos Gotlando, bet 
įrodymų nėra. Rytų germanams priskiriami gotai gyveno palei Baltijos 
jūrą ties Vyslos žiotimis, maždaug kur dabar Gdanskas. Jie po truputį 
slinko Vyslos pakrantėmis prieš srovę Karpatų link. 


PERSEKIOJAMI KRIKŠČIONYS Romoje 19> m. mirė impera- 
toriaus Marko Aurelijaus sūnus Komodas. Paskui visą šimtmetį kivirčijo- 
si pripažinti ir nepripažinti valdovai, pirmiau Severų dinastijos, paskiau 
vadinamieji kareivių imperatoriai. Vienintelis stiprus valdovas iki Kons- 
tantino, dar sykį visus suvienijęs savo autoritetu, buvo Dioklecianas. Jo 
laikais pradėta žiauriai persekioti krikščionis. 

Dioklecianas (valdė >84—305) įvykdė imperijos reformą, pertvarkė net 
aukščiausiąją valdžią. Jis paskyrė oficialius savo porininkus, 285-286 m. 
įsteigė dar vieną augusto pareigybę vakarinei imperijos pusei valdyti, o 
kiekvienoje imperijos pusėje — dar po vieną cezarį (augusto pavaduoto- 
ją). Tas ketvertas vadinosi tetrarchai. Vienas iš jų, Galerijus, gavęs valdyti 
rytines provincijas, be paliovos gynėsi ginklu nuo Sasanidų, o nuo 303 m. 
skatino persekioti krikščionis. 

Tik 272 m. buvo įvestas Saulės kultas (Sol Invictus garbinimas), kaip 
Romos valstybinė religija. Krikščionys priešinosi tam kultui ir jo apei- 
goms. Nenugalimojo dievo Saulės garbinimas buvo ilgaamžė tradicija, 
gyva ir senovės Romoje, ir Rytuose, o dabar, silpstant Romai, susieta ir su 
imperatoriaus kultu. Imperatoriai jau senokai leidosi sudievinami. Krikš- 
čionys tokį religinį poveikį žmonių sąmonei laikė stabmeldyste. 

Tik 311 m., jau gulėdamas mirties patale, Galerijus, neseniai pakeltas į 
augustus, išleido pirmąjį tolerancijos ediktą, leidžiantį taikius krikščionių 
susirinkimus. 


147 


Nuo 300 m. 


313 m. 


KONSTANTINO ATSIVERIIMAS 


Keletą metų po Diokleciano mirties Konstantinas, vienas iš tetrarchų, 
valdęs nuo 306 m., ir jo varžovas Maksencijus, Diokleciano bendraval- 
džio Maksimiano sūnus, kovojo dėl pirmavimo imperijoje. Jų kivirčas 
neperžengė tetrarchų — ketverto ribų. 312 m. mūšį prie Milvijaus tilto 
(per Tibrą), prie pat šiaurinio įvažiavimo į Romą, laimėjo Konstantinas. 
Maksencijus Žuvo. Žygiuojant prie tilto imperatoriui ir jo kariams pasi- 
rodęs švytintis kryžius. O naktį prieš mūšį valdovui per sapną apsireiškęs 
Jėzus Kristus ir gryna lotynų kalba taręs: In hoc signo vinces („Su šiuo 
ženklų nugalėsi“). Pasak tos legendos, Konstantinas įtikėjęs krikščionių 
Dievą. Konstantinas, dabar jau vienintelis valdovas, nieko nelaukęs iš es- 
mės pakeitė religinę politiką krikščionybės linkui. 


MILANO EDIKTAS Kitais, 313, metais Milane imperatorius paskel- 
bė tolerancijos krikščionims — Milano ediktą. Juo krikščionys buvo ne 
tik pripažinti ir nebepersekiotini, bet ir gavo tas pačias privilegijas, ku- 
rias nuo seno turėjo senųjų kultų atstovai: krikščionių dvasininkai buvo 
atleisti nuo mokesčių ir nuo karo tarnybos. Konstantinas aktyviai skatino 
krikščionybę iki epochinio 325 m. Nikėjos susirinkimo. 


Kas įvyko paskui? 380 m. imperatorius Gracianas nustatė, kad kunigai 
neatsako prieš pasaulietinį teismą — juos gali teisti tik vyskupų teismai. 
Dėl tų imperatoriaus potvarkių Bažnyčia tapo turtinga ir neliečiama. 


SEKMADIENIS IR KALĖDOS Konstantinas paskelbė, kad pir- 
moji savaitės diena (sekmadienis), iki tol vadinta Saulės diena, yra Vieš- 
paties diena. O žiemos saulėgrįžos dieną, gruodžio 25, tiek pagoniškojo 
Mitros kulto, tiek Saulės garbintojų didžiausią šventę (Sol invictus, t. y. 
Šviesos atgimimo dieną), pavertė dieviškojo Kristaus gimimo diena. Taip 
buvo sukrikščionintas ir kalendorius. Kone už visą pasaulietinę galią, ku- 

rią Bažnyčia gavo, paskui ir pati išsikovojo, ji turi būti dėkinga Konstan- 
tinui, nors jis, kaip teigiama, krikštijosi tik mirties patale. 


LATERANAS Popiežiaus buveinė Romoje nuo pat antikos ir per visus 
viduramžius buvo ne Vatikanas su Šv. Petro bazilika, o senosios Romos 
pakraštyje esanti, viduramžiais apskritai vos ne užmiestyje atsidūrusi La- 
terano Šv. Jono bazilika, S. Giovanni in Laterano, trumpiau tiesiog Late- 
ranas. Ši vieta taip vadinama dėl to, kad kitados priklausė romėnų Late- 
ranų šeimai. Tenykščiai sklypai tapo imperatoriaus Konstantino šeimos 
privačia nuosavybe. 314 m. Konstantinas čia pastatydino Laterano bazi- 
liką. Tad Šv. Jono bažnyčia yra seniausia krikščionių bazilika, ji ir dabar 
tebėra Romos vyskupo bažnyčia. 

Kadangi Šv. Petro bazilika buvo anapus Tibro ir už miesto sienų, tai 
Lateranas tapo popiežiaus rezidencija. Į Vatikaną popiežiai persikraustė 
jau kur kas vėliau, 1377 m., grįžę iš Avinjono. Dar ir XIX a. popiežiai 
būdavo karūnuojami Laterane. 


BAZILIKA Ligi Konstantino laikų nebuvo nei bažnyčių, nei krikščio- 
nių bazilikų, apskritai bažnytinės architektūros, nei, ko gero, bažnytinio 
meno. Laterano bažnyčia yra pirmoji didelė krikščionybės laikų bazili- 
ka. Pats tas žodis atėjęs iš graikų kalbos: basilikė stoa reiškia „karaliaus 
menė“. O bazilikų architektūra — romėniška. Iš pradžių tai buvo Romos 
turgaviečių ir teismų halės. Ne tokios, kaip dabartinės halės (viena didelė 
patalpa), o trijų navų pastatai su langais viršutiniame aukšte, kaip ir dera 
tipiškai bazilikai. 


N IKĖJOS SUSIRINKIMAS Tikėjimas, kurį dar ir dabar išpažįsta 
visos krikščionių bažnyčios — katalikai, protestantai, stačiatikiai, — teigia 
Dievo Tėvo ir Sūnaus esybės vienovę, o ne panašumą. Jau ir prieš tai tuo 
klausimu įnirtingiausiai ginčijosi atanazininkai su arijonais. Pirmajame 
Bažnyčios susirinkime Nikėjoje (325 m.) vyskupai nusprendė ir paskui 
skelbė kaip dogmą „vienovę su Tėvu“. Nuo tada arijonų mokymas buvo 
smerkiamas kaip eretiškas. Nikėja, dabartinis Turkijos miestas Iznikas, 
buvo netoli Konstantinopolio — naujosios Konstantino įkurtos sostinės. 
Sušaukti Bažnyčios susirinkimą ragino pats imperatorius ir aktyviai jame 
dalyvavo. Pats ir ištarė lemiamą žodį homoousios — „tapačios esybės“. 

392 m. 


Gal iš politinio išskaičiavimo, gal iš asmeninių motyvų Konstantinas 
priėjo aiškią išvadą, kad antikinės religijos dėl kultūrų ir kultų pliura- 
lizmo Romos imperijoje seniai prarado įtaką visuomenei. Iš antikinių 
religijų beliko tušti ritualai, jie nieko nesakė žmogui, neatsakė į jokius 
klausimus, neteikė jokios paguodos. Jau labai seniai iš tų daigų nesulapo- 
jo joks gyvas tikėjimas. Štai kodėl buvo taip svarbu kovoti dėl Bažnyčios 
vienybės. Jeigu yra tik vienas Dievas, tai turi būti ir tik vienas tikėjimas, 
vienas kultas. Tokios pozicijos Bažnyčia laikosi nuo Nikėjos iki pat šių 
laikų. 


ERETIKAI Nikėjoje buvo ne tik įtvirtinti svarbiausi tikėjimo pama- 
tai: čia Krikščionių bažnyčia pirmą sykį pasirodė besanti nepaprastai 
kovinga, pasiryžusi begaliniuose ideologiniuose konfliktuose su kitomis 
srovėmis ir mokymais nustatyti aiškias ribas, paimti viršų ir įsitvirtinti. 
Pirmaisiais amžiais Bažnyčiai teko grumtis su arijonizmo, gnosticizmo ir 
manicheizmo išpažinėjais, perėmusiais iš zoroastrizmo išpažinėjų teiginį, 
kad pasaulis esąs dvilypis, padalytas į šviesos karalystę ir tamsos karalystę. 
Vėliau, viduramžiais, reiškėsi katarai ir kitos sektos. 


NAUJOJI SOSTINĖ - KONSTANTINOPOLIS Mažas grai- 
kų miestelis Bizantijas buvo įsikūręs strategiškai patogioje vietoje prie 
Bosforo, šalia tiesiausio kelio iš Europos į Aziją, maždaug vienodai toli 
nuo Dunojaus ir nuo Eufrato. Tenai Konstantino įsakymu per penkerius 
metus buvo suplanuota ir pastatyta imperatoriaus rezidencija. 330 m. 
gegužės 11 d. jis pašventino naująją sostinę su Rytų Romos imperato- 
riaus rūmais visai šalia hipodromo; jie užėmė ir dalį dabartinės Žydrosios 
mečetės sklypo. Graikų papročiu prašmatnioji sostinė buvo pavadinta 
Konstantinopoliu, nes ją įkūrė ir pastatydino Konstantinas, kaip kad 
Aleksandriją — Aleksandras. Perkelti sostinę buvo nuoseklus ir praktiškas 
sumanymas: ūkinis imperijos branduolys buvo rytuose, krikščionybė irgi 
daug labiau įsigalėjusi visose Rytų šalyse, iki pat Egipto ir Šiaurės Afrikos. 
Jos visos priklausė Rytų Romos imperijai. 


TEODOSIJAUS DEKRETAS Teodosijus I buvo septintas Konstan- 
tino įpėdinis, valdęs nuo 379 iki 395 m. Jis anaiptol negeidė imperatoriaus 
sosto, bet taip jau susiklostė aplinkybės, kai 378 m. vestgotai sutriuškino 

romėnų kariuomenę. Teodosijus (347—395), kilęs iš aukštų Ispanijos ka- 
rininkų giminės, buvo tvirtas katalikas. Jis, ne taip kaip šimtmečio pra- 
džioje valdęs nekrikštytasis Bažnyčios rėmėjas Konstantinas, dar šeimoje 
gyvendamas priklausė Bažnyčios organizacijai. Jau ir jo tėvas, taip pat 
karininkas, buvo tvirtas nikėjininkas. Tapęs imperatorium, Teodosijus 
nepasiskelbė esąs Pontifex maximus, kaip jo pirmtakai: šį titulą nuo tol 
gaudavo popiežius. 

392 m. Teodosijus paskelbė dekretą, kuriuo uždraudė visas pagoniš- 
kas apeigas ir uždarė visas šventyklas. Nebeliko nei olimpinių žaidynių, 
nei Platono akademijos Atėnuose. Taip galutinai nutrūko antikos religinė 
tradicija, prasidėjusi prieš tūkstančius metų. Mitra, Ištarė, Dzeusas, Jupi- 
teris, Izidė ir Ozyris visi kartu „išėjo poilsio“. Daugiau niekas nieko negir- 
dėjo apie šimtus apeigų ir tikėjimų, kuriuos tūkstantmečiais praktikavo 
žmonės. Teodosijus nebuvo fanatikas. Tačiau jo dekretas, nors ir nebuvo 
tučtuojau visur nuosekliai įgyvendintas, iš esmės pakeitė visą dvasinį, 
kultūrinį antikos pasaulį. 

INDIJA 


GUPTŲ AUKSO AMŽIUS Guptų imperija, nors ir mažesnė nei 
Ašokos, vis tiek dar buvo didžiulė. Jos laikai — tai Indijos aukso amžius. 
Guptos valdė visą Šiaurės Indiją nuo dabartinės Birmos iki Irano sienos, 
tad ir Afganistaną, Pakistaną ir Bangladešą. Daugelį smulkių Šiaurės Indijos 
karalysčių suvienijo Magadhos karalystė, esanti prie Gango žemupio; ji ap- 
ėmė Benaresą (Varanasį) ir Kalkutą. Beje, Magadha — ir Budos gimtinė. 

Guptų valdomame krašte — Šiaurės Indijoje plačiąja prasme — kles- 
tėjo ūkis ir kultūra. Ekonomiką skatino liberali mažų mokesčių sistema, 
miestai, kaip ir viduramžių Europoje, turėjo savivaldos teisę, juose veikė 
amatininkų ir pirklių gildijos; pirklių gildijos krovėsi didžiulius turtus iš 
Viduržemio jūros šalių prekybos su Kinija. 

Hinduizmas išgyveno atgimimą, o budizmas buvo išstumtas net iš 
savo gimtinės. Nuo tada Indijoje budizmas niekuomet nebenurungė hin- 
duizmo. 

AMERIKA 


MAJAI I - TIKALIS Tikalis, esantis Šiaurės Gvatemalos plynaukštė- 
je, buvo vienas iš pirmųjų miestų, iškilusių kartu su majų kultūra jos pra- 
džioje. Čia rasta pirmoji patikimai datuojama majų stela: 292 m. po Kr. 
Tenai žmonių gyventa jau tūkstantį metų, o minėtu laiku neolito bruožų 
turintis kaimas pradėjo virsti miestu, jame atsirado akmeninių šventyklų 
ir rūmų. Iki V a. tas miestas-valstybė išaugo į vieną iš galingiausių majų 
valstybių, valdančių plačią teritoriją. 

Nors majai gyveno tik olmekų kultūros paribyje ir šnekėjo visai kita 
kalba, vis dėlto perėmė ir toliau plėtojo kai kuriuos jų kultūros vaisius, 
ypač raštą. 


TEOTIHUAKANAS Dabar ten, apie 50 km į šiaurę nuo Meksiko 
miesto, jau tik griuvėsiai, o 100—650 m. buvo vienos Centrinės Amerikos 
kultūros politinis ir religinis centras, išaugęs iš kelių šimtų metų senumo 
gyvenvietės. III-VII a. šiame išdailintame šachmatinio plano didmiestyje, 
kuriame gyveno apie 150 ooo žmonių, iškilo didingų statinių. Labiausiai 
išgarsėjo 75 m aukščio laiptuotoji Saulės piramidė, į kurią sukrauta apie 
tris milijonus tonų akmenų; tai vienas iš didžiausių statinių pasaulyje. 
Vasaros saulėgrįžos dieną saulė leidžiasi tiksliai piramidės vidurinės ašies 
tęsinyje. 

Teotihuakanas nebuvo apsuptas mūro siena. Jis, kaip ir kiti Centrinės 
Amerikos kultūrų miestai, laikomas religiniu centru, kuriame gyveno žy- 
niai ir karių kasta. Teotihuacán reiškia „vieta, kurioje tampama dievu“, 
bet tai nėra pirmykštis to miesto vardas, o tik nahuatlių kalbos žodis, 
kuriuo jis pavadintas vėliau. Kas buvo miesto statytojai, nežinia. 

Kodėl paskui miestas ir jo kultūra vienu kartu žlugo, irgi niekas ne- 
žino. Matyt, Teotihuakanas buvo visai Centrinei Amerikai reikšminga, 
daugybės tautų kulto vieta ir maldininkų kelionių tikslas, darantis didelę 
įtaką, ypač to paties meto majų kultūrai. Viena iš pagrindinių čia garbi- 

292 m. 


IO0-650 m. 


namų dievybių buvo Kecalkoatlis, kuriam, kaip manoma, buvo aukojami 
žmonės. Kita svarbi dievybė buvo lietaus dievas Tlalokas. 


KECALKOAITLIS I „Plunksnotąją gyvatę“, kaip vyriausiąją dievybę, 
garbino daugelis Centrinės Amerikos tautų (guetzalli - žalios plunksnos, 
coatl — gyvatė). Kecalkoatlis — tai dievas kūrėjas, augalijos (ir žemdirbys- 
tės) dievas, dėkingas žemei ir vandeniui, šventikų ir amatininkų globėjas, 
kalendoriaus autorius. Vėliau dieviškieji karaliai vadino save kecalkoat- 
liais. Pasak mito, Kecalkoatlis pasitraukęs į Jukataną ir sugrįšiąs iš Rytų 
kaip išvaduotojas, todėl actekai konkistadorą Hernaną Cortėsą ir palaikę 
Kecalkoatliu. 


NAUJOS IMPERIJOS - 
NAUJI LAIKAI 


(apie 300—650 m.) 


BAZNYCIA IR BAŽNYČIOS TĖVAI 


Tuo metu, kai į šiaurę nuo Alpių germanų gentys, gyvenančios daugiausia 
į rytus nuo Elbės, suskato keltis kitur ir įsikūrė tose žemėse, kurios ir 
dabar tebevadinamos jų vardu, Viduržemio pajūrio šalyse ryškėjo naujos 
religinio gyvenimo formos. 


Apiezo0m. ATSISKYRĖLIAI IR VIENUOLIAI Visų vienuolių protėvis yra 


Apie 300 m. 


šventasis Antanas (apie 250—356), bemaž visą ilgą savo gyvenimą pralei- 
dęs Egipto dykumos pakraštyje. Vėlyvosios antikos laikais Egiptas buvo 
jaunosios krikščionybės tvirtovė. Griežtos moralės išpažinėjai, paniekinę 
rafinuotą savo meto civilizaciją, siekdavo išganymo, kaip tas Antanas, kuo 
paprastesniu gyvenimu, askeze ir atsidavimu Dievui. Panašų atsiskyrėliš- 
ką gyvenimą apie 450 m. Sirijoje pasirinkdavo vadinamieji stulpininkai. 
Jie metų metus ir net dešimtmečius tūnodavo vieniši stulpo viršūnėje, 
saulės, vėjo ir lietaus kamuojami. Liaudis žavėjosi tais „šventais vyrais“. Iš 
jų tikėjosi stebuklų, (Dievo) patarimo ir išgydymo. 


ŠVEN TIEJI IR KANKINIAI Kas miršta kankinio mirtimi už krikš- 
čionių tikėjimą, yra šventas, — tvirtino ir tebetvirtina Bažnyčia. Beveik 
visi ankstyvieji popiežiai buvo nukankinti. Pirmi šventieji, nors netapę 
kankiniais, buvo šventasis Mikalojus (apie 280—350) ir šventasis Marty- 
nas (apie 320—400). 

Turtingoje šeimoje augęs Mikalojus buvo vienuolyno abatas, paskui My- 
ros vyskupas dabartinės Turkijos pietiniame krante, kur tuomet gyveno 
graikai. Apie jį buvo pasakojama daug legendų; pasak žinomiausios, jis pro 
atdarą langą išmetęs trims mergelėms po gabalą aukso, kad jų tėvas, neišga- 
lėdamas dukterų aprūpinti kraičiu, neparduotų jų į viešnamį ar vergiją, mat 
senovėje tai buvo įprastas dalykas. O Mikalojus išgelbėjęs seseris nuo tokio 
likimo. (Iš to kilęs daugelyje šalių gyvas paprotys šv. Mikalojaus dieną, gruo- 
džio 6-ąją, duoti vaikams dovanų, nors jiems ir nebegresia vergija.) 

O Martynas, Romos kariuomenės karininkas, perpjovė savo karišką 
apsiaustą, cappa, ir iš pasigailėjimo pusę atidavė šąlančiam elgetai. Mar- 
tynas buvo kilęs iš Panonijos (Vengrijos) ir persekiodamas alemanus nu- 
kako į Galiją. Paskui atsisakė karo tarnybos, 361 m. įsteigė pirmą Galijos 
vienuolyną ir buvo įšventintas Tūro vyskupu. Jo cappa tapo vertingiausia 
Prancūzijos relikvija. Jai saugoti Merovingų karaliai pastatydino pirmąją 
kapelą - koplyčią. 


PONTIFEX MAXIMUS Popiežiaus valdžia ir Katalikų bažnyčia, 
kaip ir Stačiatikių bažnyčia, yra vienos iš nedaugelio institucijų, vei- 
kiančių nuo antikos laikų iki pat dabarties. Liturgija mėgdžioja romėnų 
valstybines ir įšventinimo apeigas, katalikų (ir stačiatikių) apeiginiai 
drabužiai tokie pat kaip aukštųjų Romos valdininkų, o vyskupų lazdą 
spiraliniu galu, lituus, naudojo jau etruskų augurai „šventovės terito- 
rijai“ (templum) pažymėti. Liturginė lotynų kalba irgi tiesiogiai tęsia 
romėnų tradicijas. 

Pontifex maximus buvo aukštas Romos respublikos valdininkas (taip 
pat nuo etruskų laikų), vyriausiasis šventikų prižiūrėtojas (nors jis pats 
būdavo ne šventikas). Tą titulą turėjo ir Cezaris, ir visi imperatoriai. Tik 
imperatorius Teodosijus, valdęs nuo 379 iki 395 m., perleido jį Romos 
vyskupui. 


POPIEŽIUS Apie 400 m. Romos vyskupai apsižiūrėjo, kad jų valdose 
ant Vatikano kalvos palaidotas apaštalas Petras, kurį Kristus buvo pa- 
skyręs savo įpėdiniu. Ta tiesiogine, nenutrūkstama apaštalų įpėdinystės 
seka Romos vyskupai jau tuomet grindė — ir nedviprasmiškai grindžia iki 
šiol — savo viršenybę prieš kitus patriarchus („protėvius“), pavyzdžiui, 
Aleksandrijos, Antiochijos, Jeruzalės ir, žinoma, Konstantinopolio. Siri- 
cijus pats pirmas pasivadino popiežium (papa). Jis ėjo tas pareigas IV a. 
pabaigoje. 


ŠVENTASIS SOSTAS Buvo galima aukščiausiu Bažnyčios autorite- 
tu pripažinti Susirinkimą, kuriame Romos patriarchas būtų tik pirmas 
tarp lygių. Tačiau septintasis Siricijaus įpėdinis Leonas Didysis (buvęs 
popiežium 440—461) į tą klausimą pažvelgė iš teisinės pusės. Aiškino, kad 
Jėzus, pavadindamas Simoną Petru (Petrus reiškia „Uola“), turėjo omeny 

Apie 400 m. 


460 m. 


Apie 400 m. 


savo bendruomenės „uolą“, tad ir oficialią įpėdinystę. Taip pavadindamas 
jis perdavęs Petrui ir dangaus karalystės raktus (Mt 16, 19). Todėl raktai 
yra šv. Petro simbolis, jie pavaizduoti ir popiežiaus herbe. Romėnų daik- 
tinėje teisėje toks raktų turėjimas reiškia neribotą asmeninę valdžią. 

Popiežiaus Sostas, arba Šventasis Sostas, cathedra Petri, yra tiesiai virš 
Petro kapo. Senovėje ir viduramžiais teisę sėdėti visiems kitiems stovint 
turėjo tik valdovas. Todėl tik jis ir turėjo sostą. 

Beje, Šventasis Sostas, vis tiek, kas tuo metu yra popiežius, pripažįsta- 
mas tarptautinės teisės subjektu, be to, nuo seno labai garbingu. Diplo- 
matinėje praktikoje į popiežių kreipiamasi ne vardu (pvz., „Benedetto"“), 
o „Šventasis Tėve“. Tiesa, tokią pat privilegiją turi ir dalailama. 


BAŽNYČIOS TĖVAI Per dvi kartas po 325 m. Nikėjos bažnyčios su- 
sirinkimo teologai vis dar įnirtingai kovojo su arijonizmo ir manicheizmo 
šalininkų „erezijomis“. Tačiau kaip tik per tą nesantaiką antrojoje šimt- 
mečio pusėje sustiprėjo ne tik institucinė, bet ir teologinė Bažnyčios pa- 
dėtis, ypač Bažnyčios tėvų veiklos dėka. Visi garsiausi to meto Bažnyčios 
tėvai buvo gimę apie 350 m.: Jeronimas, Augustinas, Ambraziejus. Jero- 
nimas (347—419), padirbėjęs popiežiaus Damazo sekretorium, pasitraukė 
į Betliejaus vienuolyną ir ten išvertė visą Bibliją iš graikų ir hebrajų kalbų 
į lotynų kalbą. Tas vertimas buvo pavadintas Vulgata (lotyniškai — „pa- 
skelbta, visiems prieinama“), nes vėliau buvo visuotinai vartojamas. 

Augustinas (354—430) po audringos jaunystės tapo Hipono (Šiaurės 
Afrika) vyskupu ir net vienu iš didžiųjų krikščionybės teologų. Plėto- 
jo gimtosios nuodėmės teoriją, pirmaprade blogio ir mirties priežastimi 
laikė gašlumą, Ievos gundymą ir Adomo geidulius, kai jie nepaisydami 
Dievo draudimo paragavo pažinimo medžio vaisiaus. Tai ir buvusi gim- 
toji nuodėmė. O kadangi tuomet buvo tikima, kad visi žmonės kilę iš 
Adomo, tai jie ir paveldėję tą nuodėmę. Tik Dievo malonė, pasak Augus- 
tino, galinti apvalyti žmogų nuo tos nuodėmės. O malonė, savo ruožtu, 
pelnoma tik besąlygišku paklusnumu Bažnyčiai. 

Ambraziejus (340—397) buvo Milano — tuometinės imperatoriaus re- 
zidencijos — vyskupas, puikus oratorius, pirmas pradėjęs kurti krikščio- 
niškuosius choralus. Jis pakrikštijo Augustiną ir turėjo daug įtakos impe- 
ratoriui Teodosijui I. 

EURAZIJOS MASTO ĮVYKIS - 
HUNŲ ĮSIVERZIMAS 


Apie 200 m. po Kr. pasibaigus Hanų dinastijai suiro ir vientisa Kinijos 
valstybė. Šiaurėje hunai užvaldė vieną iš atskilusių jos dalių - Vėjų ka- 
ralystę. 


HUNAI II Hunai hunams nelygu. Iš kur kilo hunai, kuriems vadovavo 
Atila, kokia jų etninė priklausomybė, tikrai nežinoma. Greičiausiai tai 
buvo klajoklių tiurkų gentys iš Centrinės Azijos, taigi dabartinės Kirgi- 
zijos ir Mongolijos stepių. Tai ne tie hunai, kurie brovėsi į Kiniją, nors 
seniau jie būdavo tapatinami. Ko gero, tiurkų tautos perimdavo vienos 
iš kitų garbingą joms hunų pavadinimą. Tad ir ta genčių sąjunga, kuri 
dėl nežinomų priežasčių apie 220—250 m. traukė į Vakarus, labai galimas 
daiktas, buvo tokie mišrios etninės sudėties hunai. 


VESTGOTAI Gotai nuo I a. traukė iš Baltijos pajūrio, kur gyveno 
iki tol, palei Vyslą į jos aukštupį ir aplenkę iš rytų Karpatų kalnų lanką 
pasuko pasroviui palei Dnieprą Juodosios jūros link. Ten jie įsikūrė apie 
250 m., bet jau apie 290 m. po didelių peripetijų pasidalijo į vizigotus 
(„geruosius“, arba „kilniuosius“, gotus) ir ostrogotus („puikiuosius“ gotus). 
Dabar jie paprastai vadinami vestgotais ir ostgotais, nors tikrieji jų pava- 
dinimai neturi nieko bendro nei su vakarais (vokiškai West), nei su rytais 
(Ost). 

Vestgotai apie 300 m. įsismelkė į Dakiją (Pietų Rumunija, prie Duno- 
jaus). Tai buvo labai senos kultūros kraštas — dirvos derlingos, gausu že- 
mės gelmių turtų, — tačiau bent jau nuo markomanų karų (II a.) pernelyg 
neramus, o jį ginti — per brangu. Romėnams ten jau svilo padai. Jie apie 
270 m. pasitraukė, žinoma, prieš tai sugriovę milžinišką Trajano tiltą — 
ilgiausią antikos pasaulyje. Atseit tegul vestgotai sulaiko įsibrovėlius, kad 
ir iš kur jie išlįstų. 

Apie 220 m. 


300 m. 


Apie 350 m. 


375 M. 


376—378 m. 


VULFILA Attu unsar thu in himina / weihnai namo thein, - taip prasi- 
deda „Tėve mūsų“ Biblijoje, kurią į gotų kalbą išvertė vyskupas Vulfila 
(311—383), lietuviškai būtų Vilkelis. Jis nuo 350 m. buvo misionierius, 
apaštalavo tarp gotų — šie labai anksti priėmė krikščionių tikėjimą (ari- 
jonizmą). Neįkainojamas jo verstos Biblijos egzempliorius yra seniausias 
išlikęs germanų kalbos paminklas. Tasai Codex Argenteus („Sidabrinis 
kodeksas“) auksinėmis ir sidabrinėmis raidėmis surašytas purpuru ištisai 
nudažytuose lapuose. Tai karališka knyga, kurios tekstai (dalis Naujojo 
Testamento) be galo vertingi kalbos mokslui. Dabar ji yra Upsaloje (Šve- 
dija). 


OSTGOTAI 374 m. hunai persikėlė per Volgą ir pirmiausia pavergė 
alanus. Net ir ostgotų karalius neįstengė sulaikyti hunų, nors daug sykių 
su jais kovėsi, ir todėl nusižudė. Tada ostgotai pasidavė hunams. Dau- 
guma jų kartu su hunais patraukė į Vakarus. Manoma, kad apie 400 m. 
hunų būriai pasiekė Dunojaus žemumą Panonijoje. Jie palaikė gerus di- 
plomatinius santykius tiek su Rytų, tiek su Vakarų Romos imperija. Ma- 
tyt, apie tą laiką gimė Atila. 


ADRIANOPOLIO MŪŠIS Gavę Rytų Romos imperatoriaus Va- 
lento leidimą, vestgotai 376 m. turėjo persikelti per Dunojų ir įsikurti pie- 
tiniame jo krante. Pirmą kartą germanų grupei buvo leista tai padaryti. 

Vestgotai, paknopstomis bėgdami nuo hunų, peržengė upe, bet visiš- 
kai aplaidi romėnų administracija jų nenuginklavo ir jais nesirūpino, nors 
buvo įpareigota. Dešimtys tūkstančių gotų, įskaitant moteris ir vaikus, 
neturėjo kitos išeities, tik eiti plėšikauti. Valentas pats su rinktiniais ka- 
riais patraukė į žygį ir 378 m. rugpjūčio 9 d. prie Adrianopolio susidūrė 
su vestgotų daliniais, kurių kovingumo romėnai nė trupučio nevertino. 
Kautynės tapo romėnams skaudžiausiu pralaimėjimu po Kanų mūšio. 
Kariuomenė buvo išsekusi, Valentas žuvo, ir abiem pusėms tapo aišku: 
Roma nebejstengia atsilaikyti prieš germanus. Su gotais buvo sudary- 
ta federacijos sutartis, jiems leista kurtis vakariniame Juodosios jūros 
krante, dabartinėje Bulgarijoje. Praėjus metams po Adrianopolio mūšio, 
379 m., Teodosijus buvo paskelbtas imperatorium. Jam pavyko sutvir- 
tinti imperiją. 

VAKARŲ ROMOS IMPERIJA IR RYTŲ ROMOS IMPERIJA 
Teodosijui 395 m. mirus, Romos imperija jo paliepimu buvo galutinai 
padalyta į Vakarų ir Rytų Romos imperiją. Jų riba ėjo nuo Adrijos jūros 
rytinio kranto, toliau maždaug tarp Kroatijos ir Serbijos. Balkanai buvo 
suskaldyti į lotyniškos katalikų kultūros sferą, kurią sudarė Kroatija ir 
Slovėnija, ir stačiatikių šalis — Serbiją, Bulgariją, Graikiją. Tas padalijimas 
tebėra ryškus ir šiandien. 

Rytų Romos imperija su sostine Konstantinopoliu, arba Bizantija, lai- 
kėsi dar gerą tūkstantį metų; tai buvo bastionas, saugantis nuo islamo, 
vėliau turkų ekspansijos trapią Vakarų kultūrą. 

O Vakarų Romos imperija, neištvėrusi nė 100 metų po dalybų, neat- 
silaikė prieš hunus. Tik vėliau visai kitais pagrindais ją atgaivino germanų 
ir frankų karaliai, bendradarbiaudami su popiežium. 


GOTŲ ŽYGIS Vestgotai neilgai užsibuvo prie Juodosios jūros: savo 
karaliaus Alariko vedami patraukė Balkanų pakrantėmis į pietus, paskui 
palei Adrijos jūrą — vėl į šiaurę. 395 m., kai mirė Teodosijus, jie dar buvo 
Dalmatijoje, o apie 400 m. jau pasiekė Italijos šiaurę. Romoje kilo aliar- 
mas. Romėnų legionai, atšaukti į Italiją, be kovos pasitraukė iš Britanijos. 
Neatsilaikė ir siena palei Reiną. Naujametę 407 m. naktį vandalai, svebai 
ir alanai perėjo užšalusį Reiną tarp Mainco ir Vormso. Vakarų Romos 
imperatoriaus rezidencija buvo perkelta iš Milano į neįveikiamąją Rave- 
ną. 408 m. Alarikas jau stovėjo prie Romos vartų, o 410 m. vestgotai už- 
ėmė ir išplėšė miestą. Romėnai pakraupo: Amžinasis miestas — germanų 
rankose! 


BURGUNDAI IR „NYBELUNGŲ GIESMĖ“ Burgundai, kaip ir 
gotai, kitados gyveno prie Baltijos, maždaug tarp Oderio ir Vyslos. Apie 
300 m. jie suskato brautis prie Reino ir dar po gero šimtmečio jį peržen- 
gė, o apie 413 m. tarp Mainco ir Vormso įkūrė valstybę, bet ji gyvavo 
neilgai. 

Tuo metu gabiausias Vakarų Romos imperijos strategas ir galingiau- 
sias valstybės vyras buvo karvedys Aecijus (390—454). Dar jaunystėje jis 
pabuvo tiek vestgotų, tiek hunų įkaitu ir, matyt, užmezgė su jais gerus 
ryšius. Per patį tautų kraustymąsi, apie 430 m., vadovavo Vakarų Romos 
imperijos pozicijoms Galijoje prieš frankus šiaurėje ir prieš vestgotus pie- 

395 M. 


Apie 400 m. 


413—430 m. 


Apie 444 m. 


453—520 m. 


tuose. 436 m., bičiulių hunų padedamas, Vormse sutriuškino burgundų 
valstybę. Ta pergalė tapo „Nybelungų giesmės“ istoriniu pamatu. Atila, 
arba Ecelis, tuose įvykiuose dar nedalyvavo. Tiesa, netrukus išmušė ir jo 
istorinė valanda, bet čia jo likimą vėlgi nulėmė Aecijus. 


HUNŲ KARALIUS ATILA 444 m. nušalinęs savo vyresnįjį brolį ir 
bendravaldį Bledą, Atila vienas valdė daugiatautę valstybę, išsibarsčiusią 
dideliame plote nuo Volgos iki savo būstinės prie Tisos (Dunojaus inta- 
ko). Nenorėdama kivirčytis su hunais, Rytų Romos imperija iš pradžių 
mokėjo jiems duoklę, bet 444 m. liovėsi. Tuomet Atila, kurio gotiškas 
vardas reiškia „tėvelis“, nusiaubė Balkanus. Paskui atsigręžė į Vakarus ir 
nužygiavo net į Galiją. 

Matydamas, kokią grėsmę kelia Atila, senas jo bičiulis Aecijus karšt- 
ligiškai subūrė koaliciją prieš Atilą iš romėnų legionų, frankų, vestgotų, 
burgundų ir alanų. Legendiniuose Katalauno laukuose, kaip manoma — 
Šampanėje, netoli Trua, 451 m. romėnų ir germanų koalicija atmušė hunų 
agresiją. 453 m. Atila mirė, ir jo hunų valstybė subyrėjo. 

Sutriuškinus hunus Europoje, iškart palengvėjo ir Rytų Romos impe- 
rijai, ir ostgotams. Pastarieji, gyvenantys prie Dunojaus, kol kas liko Rytų 
Romos imperijos valdžioje. Ostgotų vadas Teodorikas dešimt metų išbu- 
vo įkaitu Konstantinopolyje, ten imperatoriaus rūmuose ir išsilavinimą 
gavo. 

Tuo metu Romoje dėl imperatoriaus sosto varžėsi jau tik rūmų intri- 
gantų klikos. Jos galiausiai paskelbė imperatorium mažametį Romulą Au- 
gustulą, gryną marionetę. Į tai atsakydamas, romėnų karininkas Odoakras 
pasielgė neregėtai įžūliai: ilgai nelaukęs (476) jį vėl nuvertė ir nusiuntė 
imperatoriaus valdžios ženklus į Rytų Romos imperiją, suprask — čia jų 
nebeprireiks. O patį Odoakrą jo kareiviai paskelbė Rex Italiae — Italijos 
karalium. 


TEODORIKAS DIDYSIS Konstantinopolis, aišku, negalėjo tylo- 
mis nuleisti to fakto, kad kažkoks karininkas nušalino nuo sosto Vakarų 
Romos imperatorių. Tad Rytų Romos imperatorius įpareigojo jaunąjį Te- 
odoriką (apie 453—526) su savo ostgotais traukti Italijon. Odoakras 493 m. 
įsitvirtino Ravenoje, bet po pustrečių apgulos metų, išbadėjęs ir nusil- 
pęs, turėjo pasiduoti. Per taikos puotą Teodorikas savo rankomis nudėjo 

Odoakrą ir tapo visos Italijos valdovu. Tiesa, formaliai liko Rytų Romos 
imperatoriaus valdiniu. 

Nuo tol iki langobardų įsiveržimo Italijoje vyravo taika, o Ravenoje, 
puikiai išsilavinusio Teodoriko Didžiojo rūmuose, paskutinį kartą blyks- 
telėjo vėlyvosios antikos kultūra. Tiesa, valdovas, įtaręs išdavyste, nuteisė 
myriop garsiausią savo patarėją, universalų mokslininką ir politiką Boeci- 
jų. Mozaikomis išpuoštos Ravenos bažnyčios byloja apie glaudžius ryšius 
su Bizantijos brandžiąja vėlyvosios antikos kultūra. 


Nuo 450 m. 


JAUNOSIOS GERMANŲ VALSTYBĖS 


Teodoriko laikais, apie soo m., kitados Vakarų Romos imperijai pri- 
klausiusiose žemėse gyvavo jau beveik vien tik germanų valdomos ka- 
ralystės ir tautos. Teodoriko ostgotai sudarė negausią valdančiąją klasę 
visoje Italijoje iki pat Provanso. Galijoje į pietus nuo Luaros viešpatavo 
vestgotai, jų valstybė, siekusi net Ispanijos gilumą, kurį laiką buvo vie- 
na galingiausių Europoje. Prie Ronos įsitvirtino burgundai, o žemes tarp 
Ronos ir Reino aukštupio valdė gan palaida, bet stipri alemanų genčių 
sąjunga. Beje, ji pati buvo pavaldi frankams, kurių žemės plytėjo apie 
Reiną, Mozelį, Masą ir Šeldę. Šiauriniai frankų kaimynai buvo fryzai, 
gyvenantys prie Šiaurės jūros. Tarp Elbės, Veros ir Dunojaus trumpą 
laiką gyvavo Tiuringijos karalystė, jos branduolys buvo prie Zalės upės. 
Į vakarus nuo Tiuringijos, tarp Elbės ir Vėzerio, gyveno saksai, o į šiau- 
re nuo jų, Baltijos ir Šiaurės jūros skalaujamoje žemėje — anglai, danai 
ir jutai. 


SAKSAI IR ANGLAI Kai apie 400 m. romėnai pasitraukė iš Britani- 
jos, britams grėsė piktų ir škotų įsibrovimas iš šiaurės. Britai šaukėsi pa- 
galbos. Jų paremti į salą patraukė anglai ir saksai - germanai nuo Šiaurės 
jūros krantų. Tai vyko apie 450 m., kai hunai puolė Galiją. Iš pradžių per 
jūrą plaukė samdomi kareiviai, paskui jų pėdomis sekė ir šeimos. Galiau- 
siai anglai ir saksai išstūmė senuosius gyventojus britus (priklausančius 
keltų šeimai) ir ėmė kurti savas mažas karalystes. Saksus kolonistus vis 
dar primena tokie grafysčių pavadinimai kaip Veseksas, Saseksas, Esek- 
sas. O anglų tauta gyva ir šiandien, kaip ir pati Anglija. 


AVALONO MIGLA Britai užšoko nuo vilko ant meškos. Bijojo škotų 
ir piktų, o įsileido germanus, ir šie pasijuto viešpačiais. Keltų britų kova 
su anglais ir saksais — tai Artūro sagos fonas. Artūras negali laimėti mūšio, 
todėl nutremiamas į mistinę miglos karalystę Avaloną ir žada kada nors iš 

jos sugrįžti. Šis Artūro legendos branduolys viduramžiais apaugo kitomis 
sakmėmis, iš kurių svarbiausia — apie šventąjį Gralį. Karaliaus Artūro 
apskritojo stalo riterius visa Europa trubadūrų laikais vertino kaip švytin- 
tį rūmų papročių idealą. Ne šiaip sau Artūras rinktinių savo riterių būrelį 
Kamloto pilyje susodindavo aplink apskritą stalą: taip stengtasi išvengti 
ginčų dėl to, kas garbingesnis, nes viduramžių aristokratų draugėje dėl to 
nuolat kildavo nesusipratimų. 


ILGAPLAUKIAI MEROVINGAI Prie Šiaurės jūros gyveno dar Apie 450 m. 
fryzai ir jų kaimynai frankai. Anglų ir saksų kraustymosi paakinti, frankai 
patraukė palei jūros krantą į pietus. Apie 450 m. frankai naujakuriai per- 
sikėlė per Reiną ir Šeldę. 

Merovecho (Merovigo) palikuonys įkūrė mažą germanų karalystę 
dabartinės Belgijos rytuose ir Prancūzijos šiaurėje. Merovechą, pirmąjį 
frankų salijų vadą, pagimdžiusi karalienė, pastojusi nuo jaučiagalvio jūrų 
siaubūno, labai panašaus į Minotaurą. Taigi Merovingai buvo frankų ka- 
ralių dinastija. Jie auginosi labai ilgus plaukus, turinčius rodyti jų ypa- 
tingą karališką galią; taip bent pasakoja ankstyvųjų viduramžių frankų 
kronikos autorius Grigalius Tūrietis. Manoma, kad Merovingų sostinė 
tais laikais buvo Turnė miesto apylinkėse. Ten 1653 m. atsitiktinai buvo 
aptiktas prašmatnus karaliaus Childeriko kapas. Jo antspaudiniame žiede 
išraižyta Childerici Regis, tai yra „karaliaus Childeriko“. Jo sūnus buvo 
Chlodvigas, tikrasis Vakarų pradininkas. 


„SU ŠIUO ŽENKLU NUGALĖSI“ Chlodvigas nugalėjo paskuti- 497 m. 
nius romėnų valdovus Šiaurės ir Vidurio Galijoje, skatino keltis tenai 
naujakurius frankus ir taip išmintingai sutvirtino savo valdžią. Vėliau į 
šią sritį buvo atkelta net ir sostinė — Paryžius. 

Tačiau lemiamas buvo 496 m. mūšis su alemanais prie Ciulpicho (Ei- 
felyje). Jis pakeitė Chlodvigo gyvenimą. „Su šiuo ženklu nugalėsi“, — pra- 
našavo jam regėjimas. Pagonis karvedys davė įžadą įtikėti Kristų, pasiekė 
pergalę ir parklupdė galinguosius alemanus. Dėkodamas Dievui už pagal- 
ba, po mūšio Chlodvigas su kilmingaisiais kariais, manoma — 3000 vyrų, 
apsikrikštijo Reimse. Ta jaudinama ceremonija aprašyta vienoje kroni- 
koje. Paskutinę akimirką į katedrą įskridęs balandis su šventinto aliejaus 
indeliu snape. 


165 


Visą tolesnę istorijos eigą nulėmė krikštas pagal katalikų apeigas. Ki- 
tos germanų tautos buvo arijonai. O kadangi Chlodvigas tapo kataliku, 
tai gotų spaudžiamas silpnas popiežius sulaukė naujo užtarėjo. Atsidė- 
kodamas jis patepė Chlodvigą šventintu aliejum ir vainikavo karalium. 
Krikštas Reimse reiškė Vakarų pasaulio gimimą. Visos Vakarų Europos 
karalystės nuo tada orientavosi į Romą. Beje, prancūzai be niekur nieko 
laiko tą ceremoniją savo tautos istorijos pradžia — gal kiek ir paankstinta. 
Iki mirties Chlodvigas spėjo pajungti savo valdžiai ligi tol giminiškų fran- 
kų ripuarijų gyvenamą sritį palei Reiną ir Mainą. Apie tai primena vieto- 
vardžiai Frankonija ir Frankfurtas — tai kraštas, vėliau tapęs Karolingų ir 
Vokietijos imperijos branduoliu. 


RYTŲ ROMOS IMPERIJA 
VIRSTA BIZANTIJA 


Kai Italijoje nebeliko Teodoriko valdomos ostgotų valstybės, imperato- 
rius Justinianas I nedelsdamas išsiruošė susigrąžinti ir buvusių Teodoriko 
valdų, ir kitų imperijos kraštų. Justinianas, sėdėjęs soste nuo 527 iki 565 
m., retai išvykdavo iš Konstantinopolio, bet puikių karvedžių padedamas 
įstengė atkurti Rytų Romos imperiją bent jau visame Viduržemio jūros 
regione. 


ROMĖNŲ TEISĖ Pavykus su kryžiaus ženklu atkariauti buvusias Ro- 
mos imperijos valdas, Justinianas panoro suteikti valstybei ir patikimus 
teisinius pamatus. Jis 530 m. liepė surinkti visus romėnų teisės aktus. Per 
keletą metų buvo sudarytas jų sąvadas Corpus iuris civilis. Jis tapo svar- 
biausiu fundamentalių romėnų įnašu į naujųjų laikų Europą. Vėlyvaisiais 
viduramžiais jį iš naujo atrado mokslininkai, daugiausia Bolonijos univer- 
siteto; juo, pavadintu „Visuotine teise“, buvo grindžiama viso žemyno tei- 
sėtvarka — ir išsamusis Napoleono kodeksas (Code Napoléon, Code civil) 
Prancūzijoje, ir Vokietijos Būrgerlichen Gesetzbuch (Civilinis kodeksas). 
Tad galima sakyti, kad romėnų teisė galioja ir šiandieną. 


„SALIAMONAI, AŠ TAVE PRANOKAU!“ Reikšmingiausias Bi- 
zantijos architektūros paminklas buvo Justiniano įsakymu pastatytas vos 
per penkerius metus. 537 m. jį šventinant imperatorius sušukęs: „Salia- 
monai, aš tave pranokau!“ 

Architektai, uždengdami šventovę centriniu kupolu, sąmoningai pa- 
mėgdžiojo legendinę Jeruzalės šventyklą. Savo ruožtu Hagia Sophia tapo 
etalonu, juo sekė visų graikų ir rusų stačiatikių maldos namų statytojai, 
taip pat musulmonų mečečių kūrėjai. Šimtus metų gretimo islamo pa- 
saulio žmonės gėrėjosi tuo „aštuntuoju pasaulio stebuklu“ ir žėrinčiomis 
jo mozaikomis, kurios dabar jau, deja, uždažytos. 

530 m. 


537 M. 


Nuo 531 m. 


POLO ŽAIDIMAS IR ŠACHMATAI - SASANIDAI II Justi- 
nianas ir Sasanidų dinastijos Persijos karalius Chosrovas I, valdęs nuo 531 
iki 579 m., buvo lygiaverčiai varžovai. Chosrovas turėjo šacho titulą ir 
šitaip sąmoningai pratęsė persų tradiciją, pradėtą Achaimenidų, kuriuos 
prieš 800 metų buvo nugalėjęs Aleksandras. Sasanidų Persijos valstybę, 
kurios valstybinė religija buvo zoroastrizmas, valdė labai rafinuota riterių 
aukštuomenė, tokie šarvuoti raiteliai su plačkelnėmis. Pasakiškai turtin- 
guose Sasanidų karališkuosiuose rūmuose buvo mėgstama medžioklė ir 
polas. Jie bus ir karališkąjį šachmatų žaidimą, matyt, perimtą iš Indijos, 
paskleidę Europoje. 

Chosrovas skatino bendrauti Rytus ir Vakarus. Plėtojo užsienio preky- 
bą su Kinija Šilko keliu. Kai Justinianas uždarė Platono akademiją, Chos- 
rovas priėmė graikų filosofus, pasirūpino, kad į persų kalbą būtų išversti 
graikų filosofų veikalai, taip pat Indijos pasakos; jų siužetais vėliau pa- 
sinaudojo arabai. Sasanidų imperija, nusidriekusi nuo Eufrato iki Indo, 
kartu su Bizantija buvo paskutinės didelės vėlyvosios antikos imperijos, 
gyvavusios prieš islamui užvaldant visus Artimuosius ir Vidurinius Rytus. 
Sasanidų karališkuosius rūmus viduramžiais mėgdžiojo Bagdadas, o pats 
Chosrovas tapo legendiniu „Tūkstančio ir vienos nakties“ personažu. 


Kas įvyko paskui? Justinianas valdė beveik 40 metų (527—565). Jo laikais 
Rytų Romos imperija paskutinį kartą aprėpė visą Viduržemio jūros ry- 
tinių pakrančių regioną: Balkanus, Mažąją Aziją, Egiptą, Šiaurės Afriką, 
Siciliją ir visą Italiją. Netrukus po jo mirties prasidėjo nuosmukis: pir- 
miausia langobardams atiteko Italija. 


BIZANTIJA Konstantinopolyje Heraklėjas I (575-641) pradėjo naują 
valdovų dinastiją, kuriai teko sunkiose kovose atsilaikyti prieš Sasanidus. 
Šie 614 m. užėmė Jeruzalę, išsigabeno Šventąjį Kryžių ir nužygiavo iki 
Konstantinopolio vartų. Heraklėjas griebėsi paskutinio šanso — surengė 
antpuolį, įsibrovė į pačią persų sostinę ir 629 m. atėmė iš jų šventąją 
relikviją, su triumtu parsivežė tą kryžių į Konstantinopolį, o paskui pats 
jį nugabeno į Jeruzalę. Heraklėjas atsisakė romėniško titulo imperator 
ir 629 m. prisiėmė graikišką titulą basileus, tai simbolizavo Rytų Ro- 
mos imperijos virtimą graikiška viduramžių Bizantijos imperija. Graikų 
kalba tapo valstybine kalba. Bet Bizantijos imperatorius, kaip ir Romos 

imperatoriai, iškėlė save aukščiau už visus žmones, mat buvo laikomas 
„šventuoju asmeniu“. Pagal krikščionių stačiatikių tradiciją jis buvo Dievo 
vietininkas ir visos Bažnyčios galva (imperatorius, o ne patriarchas). Prie 
jo buvo galima artintis tik labai nusižeminus, todėl prireikė sudėtingo 
rūmų ceremonialo. Viduramžių Bizantijoje nesusiklostė feodalinė val- 
džios sistema, nebūdavo nė luomų susirinkimų — šalis buvo tiesiogiai 
valdoma iš centro. Bizantija iki pat Renesanso laikų išliko pati kultū- 
ringiausia Europos valstybė, turinti kur kas daugiau gyventojų nei kuri 
kita, tikras Rytų ir Vakarų prekybos variklis. Paprotį valgyti su šakute 
brandžiaisiais viduramžiais į Europą atnešė Bizantijos princesės (peiliais 
barbarai naudojosi jau nuo senų senovės). 

Ir vis dėlto Heraklėjas neįstengė suturėti kylančio arabų antplūdžio. 
Egiptą iš Bizantijos jau buvo paveržę Sasanidai. Po 636 m. Jarmuko mū- 
šio visi Artimieji ir Viduriniai Rytai per keletą metų buvo suarabinti ir 
suislaminti, nors prieš tai 1000 metų buvo graikų kultūros veikiami, o 
daugiau kaip 500 metų politiškai priklausė Romos imperijai. Bet kadangi 
romėnai, o po jų — ir bizantiečiai gan autoritariškai valdė Artimuosius 
Rytus, patys būdami tiems kraštams svetimi, tai arabai daug kur buvo 
sutinkami kaip išvaduotojai. 


Apie 530 m. 


VIENUOLYNAI IR BAZNYCIA 


Nuo Montekasino prasidėjo vienuolynai, tokie reikšmingi visai viduram- 
žių kultūrai. Jie buvo ne tik religinio gyvenimo, bet ir techninės pažangos 
centrai, labai organizuoti ūkiai, tad ir visos Šiaurės Europos civilizaci- 
jos vedliai. Juose telkėsi ir mokslininkai, tai rodo turtingos vienuolynų 


bibliotekos. 


ORA ET LABORA „Dirbk ir melskis.“ Tiesa, tų žodžių tiesiogiai nėra 
įrašyta į Regula Benedicti, ordino regulą, kurią Benediktas Nursietis (apie 
480—547) davė savo įsteigtai vienuolių bendruomenei Montekasino kalne, 
tarp Neapolio ir Romos. Tačiau jie taikliai išreiškia tos regulos leitmoty- 
vą. Panašiai kaip kitados atsiskyrėlis Antanas Egipte arba Bažnyčios tėvas 
Augustinas, jaunas dvarininko sūnus Benediktas ieškojo kitokio gyveni- 
mo būdo ir su keliais bendraminčiais pasitraukė į nuošalius Kampanijos 
kalnus, mat pasibodėjo tuščia vienmečių būtimi. 

Regula reikalauja, kad vienuolis būtų kuklus, nereiklus, nesavanau- 
dis, žinoma, ir nevedęs. Vienuolių maistas asketiškas ir negausus, melstis, 
skaityti, dirbti ir miegoti reikia griežtai nustatytu laiku. Visiškai naujas ir 
neturintis pavyzdžio buvo Benedikto reikalavimas vienuoliams dirbti — 
juk tokiose visuomenėse kaip vėlyvosios antikos ir ją pakeitusių vidu- 
ramžių dirbti privalėjo tik prastuomenė. 


s4om. VIENUOLYNŲ BIBLIOTEKOS Biblioteka, kartu su bažnyčia ir 


dengta stacijų galerija sudaranti kiekvieno vienuolyno šerdį, buvo kartu 
ir viso Vakarų mokslo šaltinis. Tokią biblioteką įkūrė Romos politikas 
ir mokslininkas Kasiodoras, Teodoriko laikais ėjęs atsakingas valstybi- 
nes pareigas. Jis 540 m. pasitraukė į Kalabriją, į savo įsteigtą Vivari- 
jaus vienuolyną, ir liepė savo vienuoliams rinkti ir perrašinėti senovės 
rankraščius. Didžiosios, garsiosios vėlyvosios antikos bibliotekos buvo 
sunykusios arba sunaikintos: Aleksandrijos ir Pergamo bibliotekos, Au- 

gusto rūmų biblioteka Romoje, Celso biblioteka Efese. Priežasčių būta 
įvairių: gaisrai, plėšikai, papirusų nepatvarumas. Maža to, Bažnyčios tėvų 
laikais krikščionys itin uoliai valė iš bibliotekų pagoniškus raštus. Spėja- 
ma, kad iš visų antikos raštų išliko tik vienas procentas, daugių daugiau- 
sia — dešimt. 

Iš senųjų laikų iki Karolio Didžiojo vainikavimo išliko apie 1800 ran- 
kraščių, parašytų lotyniškai. Juose glūdi didžioji dalis to, ką žinome apie 
senovę. 


POPIEŽIAUS VALSTYBĖ Popiežius Grigalius (valdęs 590-604), 
kilęs iš senos romėnų senatorių giminės, buvo pirmas vienuolis, išrinktas 
popiežium, bet prieš tai jau ėjęs Romos miesto prefekto (burmistro) 
pareigas. Šis visokeriopai talentingas patricijus — intelektualas, išmanan- 
tis muziką, teologas, administratorius ir valdytojas — visiškai pertvarkė 
popiežiaus žemės valdas ir taip sudarė prielaidas vėliau įkurti Bažnyčios, 
arba Popiežiaus, valstybę. Kadangi Rytų Romos imperatoriai nebesirūpi- 
no liaudimi, Grigalius iš tiksliai skaičiuojamų popiežiaus dvarų pajamų 
savo nuožiūra aprūpindavo javais neturtėlius — jiems to labai reikėjo. Jis, 
beje, buvo nebe pirmas popiežius, kuris spręsdamas panašius uždavinius 
ėmėsi politiškai vadovauti miestui. 


GRIGALIŠKASIS CHORALAS Viduramžių metraštininkai manė, 
kad popiežius Grigalius pats kūrė choralus, todėl to meto knygų ilius- 
tracijose jis dažnai taip ir vaizduojamas. Vargu ar jis tai darė. Bet aktyviai 
padėjo plėtoti tą muzikos naujovę popiežiaus rūmų koplyčioje, rūpinosi, 
kad būtų sudarytas ir naujoviškai sutvarkytas išsamus choralų rinkinys. 
Vienbalsis giedojimas be instrumentų pritarimo, iki šiol dažnas katalikų 
bažnyčiose, buvo plėtojamas dešimtis, jei ne šimtus metų, o vėliau la- 
biausiai puoselėjamas vienuolynuose. 

600 m. 


600 m. 


Apie 520 m. 


560-618 m. 


SUJŲ DINASTIJA VĖL 
SUVIENIJA KINIJĄ 


ŠAOLINAS Henano provincijoje, istoriniame Kinijos branduolyje prie 
Huanghės upės, Šaoši kalno papėdėje, yra Šaolino vienuolynas, iš pradžių 
priklausęs daoistams. Apie 520 m. tenai atėjo iš Indijos kilęs karalaitis 
Bodhidharma (apie 440—528), toks pat pusiau istorinis, pusiau legendinis 
personažas kaip Benediktas Nursietis. Bodhidharma laikomas dzenbudiz- 
mo pradininku. Dzeno tikslas — vidinis išsilaisvinimas, atsiribojimas nuo 
visų išorės dirgiklių. Kinijoje tas dvasinis tobulėjimas susiliejo su daoistų 
tradicijomis. Bodhidharma buvo gerai įvaldęs ir brahmanų kovos menus; 
paskui jie buvo toliau tobulinami Šaolino vienuolyne. Dzenbudizmas 
buvo esminis dvasinis pamatas, ant kurio Japonijoje išaugo viduramžių 
riterių samurajų kultūra ir menas, net arbatos ceremonija, no teatras ir 
ikebana. 


SUJAI Po šimtus metų trukusių maištų Kiniją vėl suvienijo Sujų dinas- 
tija, atėjusi iš tiurkų genčių. Nors Sujai valdė neilgai (560—618), jie vykdė 
valdymo reformas, ir tomis reformomis rėmėsi kita labai reikšminga — 
Tangų dinastija, atėjusi po Sujų. 

NAUJAS PRANAŠAS 


Su pranašu Mahometu („Pažadėtuoju“) iš Mekos į arabų pasaulį atėjo 
nauja monoteistinė religija, paskleidusi ir naują Dievo vardą — Alachas. 
Sirijos krikščionys Dievą vadino Alaha, tad ir Alachas nebuvo koks nau- 
jas dievas (kaip kad romėnams Mitra). Tokios sąvokos iš viso negali būti 
visuotinėje monoteistinėje religijoje: Dievas visada buvo ir visada bus, jis 
yra Dievas visiems žmonėms, ir krikščionims, ir musulmonams. 


MAHOMETAS Mahometas (apie 570—632), vėlyviausias iš didžiųjų Apie 


religijų pradininkų, neabejotinai buvo istorinis asmuo. Kilęs iš Mekos 
miesto aukštuomenės. Vedęs 15 metų vyresnę pirklio našlę Chadidžą 
praturtėjo. Su vilkstinėmis, gabenančiomis jo prekes, išmaišė Artimuo- 
sius Rytus iki pat Sirijos. Su Chadidža susilaukė dukters Fatimos — visų 
pranašo palikuonių pramotės. 

Mahometas bjaurėjosi politeistiniais savo tėvynės kultais, pripažino 
tik labai seną Kaabos šventovę Mekoje ir skelbė vienatinio Dievo moky- 
mą. Chadidžai mirus, Mekoje nebeliko pakankamai įtakingų Mahometo 
užtarėjų, ir jis 622 m. spruko į gretimą Medinos miestą. Nuo to įvykio, 
arba hidžros, prasideda islamo kalendorius. Dabar (2010) eina 1431-ieji to 
Mėnulio kalendoriaus metai. 

Medinoje Mahometas iškilo iki miesto politinio lyderio ir pasivadino 
pranašu bei Dievo pasiuntiniu. 630 m. grįžo į Meką jau kaip politinis, 
karinis ir dvasinis vadovas. 

Miestą pavyko užimti be didesnio kraujo praliejimo. Iš ten Mahome- 
tas, kaip dvasinis ir pasaulietinis vadas, plėtė savo valdas ir savąjį tikėji- 
mą. Iki mirties užvaldė visą Arabiją. 


ISLAMAS Islam reiškia „nuolankumas (Dievo valiai)“ — tai svarbiausias 
Dievo įsakymas, praneštas Mahometui. Konkrečiai turimas omeny Abra- 

570—632 m. 


omo nuolankumas Dievo įsakymui paaukoti sūnų Izaoką. Tai padarė di- 
džiulį įspūdį Mahometui, tuo jis ir pagrindė savąją Dievo sampratą. 

Islamo tikėjimas, ne taip kaip krikščionybė, nemano, kad žmogų sle- 
gianti gimtoji nuodėmė ir todėl jis esąs blogas iš prigimties. Todėl žmogui 
nereikia išganymo arba visų nuodėmių atleidimo, dėl kurio krikščionių 
Dievas pasiaukojo mirdamas ant kryžiaus, — tą auką kaskart primena mi- 
šios. Islamas nemato jokios kliūties žmogui pasiekti Dievo malonę, jei tik 
jis laikosi Korano priesakų. 


KORANAS Sirų kalbos žodis, kuriuo vadinamas islamo šventraštis, 
reiškia „skaitymas, deklamavimas“. Mahometas, kaip ir kiti religijų pra- 
dininkai, nepaliko jokių raštų. Musulmonai tiki, kad Korano tekstai 
esantys Dievo žodžiai, kuriuos pranašui perdavęs arkangelas Gabrielius 
(Džibrylis). Tačiau jie veikiau buvo surinkti iš įvairių šaltinių, suredaguo- 
ti ir maždaug 20 metų po Mahometo mirties, valdant trečiajam kalifui 
Osmanui, paskelbti kanoniniu pavidalu. Koraną sudaro 114 surų, parašy- 
tų arabiškai. Jose išdėstyti istorijos dalykai, tikėjimo principai, įsakymai 
ir teisės pagrindai. Suros surikiuotos paprasčiausiai pagal ilgį: ilgiausios 
priekyje, trumpiausios gale. Todėl Koranas yra „nesistemingas“. 


ŠARIATAS Tais Korano teiginiais, kuriuose kalbama apie žmonių elgse- 
ną, remiasi šariatas — islamo teisė. Griežtai draudžiama vogti, paleistuvauti, 
vyrui lytiškai santykiauti su vyru, šmeižti dėl tariamos paleistuvystės ir 
gerti alkoholį. Islamo teisė, kaip Dievo nustatyta, yra nekeičiama. 


DZIHADAS Džihadas — tai nevienareikšmė sąvoka; pats tas žodis reiš- 
kia „pastangos“, „kova“, vadinasi, nebūtinai „šventasis karas“. Džihadas — 
tai veikiau moralės priesakas daryti gera ir stengtis elgtis dorai. 


ARABAI Arabijos pusiasalio klajokliai semitai, kol dar nesuislaminti, 
buvo mažareikšmė vietinio masto tauta. Arabų pavadinimas siejamas su 
hebrajišku žodžiu ereb — „mišinys“. Jie užplūdo ir suarabino visus kraštus 
į pietus nuo Viduržemio jūros ir visus Rytus iki pat Irano kalnyno. Arabų 
kalbą, kaip prekybos, administravimo ir mokslo kalbą, perėmė aramėjai, 
persai, egiptiečiai; savaime aišku, ji yra ir šventoji Korano kalba. Naujieji 
valdovai arabai pakeitė Rytų civilizacijų išorę, bet ne tūkstantmetes tų 

šalių ir tautų kultūrines tradicijas, savitą, brandžią jų civilizacijos esmę. Jos 
gyvavo kaip gyvavusios, niekas jų pernelyg nepersekiojo. Tačiau islamas ne 
tik plito kaip religija, jis kartu siekė sukurti ir galingą valstybę, o tą siekį 
įkūnijo pranašo įpėdiniai, vadinamieji kalifai (arabiškai kalif - „įpėdinis“). 
Antrasis kalifas Omaras (592—644) atkovojo iš Bizantijos Artimuosius Ry- 
tus ir visiškai pajungė islamo įtakai Sasanidų valdomą Persijos valstybę. 


KURAIŠITAI Mahometas ir Abu Bakras (573—634) — pirmasis kalifas, 
pranašo bičiulis ir uošvis — priklausė kuraišitų genčiai, užsienio prekeivių 
klanui, kurio rankose buvo Mekos miestas ir Kaabos šventovė. Kuraišitai 
buvo ne kokie ten klajokliai, bet miestiečiai aristokratai, jie ir Sirijos, 
Mesopotamijos, Persijos sostinėse jautėsi kaip namie. Iš dykumų klajo- 
klių buvo verbuojami tik jų kareiviai — karingesni, kaip visi klajokliai, už 
sėslius žemdirbius ir civilizuotus miestiečius. 

Islamo pasaulyje priklausyti kuraišitų genčiai iki šiol yra labai garbinga. 
Be kita ko, viena jų šaka yra ir Hašimitai — dabartinė Jordanijos karališ- 
koji šeima, taip pat iš pakistaniečių kilęs anglų rašytojas Hanifas Kureishi 
(„Stebuklingoji mano skalbykla“). Net pirmoji tikra arabiška dinastija, 
kurioje kalifo titulas buvo paveldimas, — Omejadai — kilo iš tos pačios 
Mekos aristokratijos ir iš pradžių ją sudarė kuraišitai. 


ARABŲ EKSPANSIJA Abu Bakro įpėdinis buvo kuraišitas Omaras, 
jis valdė nuo 634 iki 644 m. Omaras buvo patyręs pirklys, išėjęs karybos 
mokslus. Jo ir bendražygių (visi jie buvo pranašo draugai iš kuraišitų gen- 
ties) vadovaujami arabai 634 m. nukariavo Palestiną, 635 m. — Siriją, 636 
m. — Iraką, 638 m. — Jeruzalę, 639-642 m. — Egiptą. 642 m. buvo galutinai 
įveikti Persijos valdovai Sasanidai. Beje, arabai plėtė savo valdas ne tik 
karu bei kautynėmis, bet ir derybomis bei sutartimis. 

Arabų ekspansija vyko taip sparčiai ir gan taikiai dar ir todėl, kad jų 
užvaldytų šalių gyventojai nelaikė arabų svetimšaliais valdovais, kaip kad 
bizantiečių arba Sasanidų. Arabai toleravo kitatikius. Jie nevertė tautų 
priimti islamą, nors tai daryti žmones skatino mokesčių sistema: nemu- 
sulmonai turėjo mokėti asmens mokestį, o musulmonai jo nemokėjo. 
Daugiau kitatikių diskriminacijos nebuvo. Ne kas kitas, tik Omaras įvedė 
ir dabartinį islamo kalendorių, pagal kurį metai skaičiuojami nuo 622-ųjų, 
kai įvyko hidžra. 644 m. Omaras buvo nužudytas. 


175 


634 m. 


656 m. 


660 m. 


ŠIITAI Trečiasis kalifas, kuraišitas Osmanas, valdė nuo 644 iki 656 m. 
Tuo metu nesiliovė arabų diduomenės tarpusavio kivirčai, juose daly- 
vavo ir Aiša, antroji pranašo žmona, jo našlė. Nesisekė taikiai pasidalyti 
grobio, vietininkų ir karvedžių pareigų. 24 metais po Mahometo mirties 
islamas suskilo. Osmaną nužudė jo priešai. 

Jau Osmaną renkant Alijus, pranašo žentas, jautėsi nepelnytai nu- 
skriaustas. Jis buvo vedęs Mahometo dukterį Fatimą ir apskritai buvo 
ištikimiausias jo bendražygis. Nėra aišku, ar Alijus dalyvavo sąmoksle 
nužudyti Osmaną, bet po jo mirties tapo ketvirtuoju kalifu. 

Alijus atsisakė to titulo ir pasivadino tik emyru (t. y. tikinčiųjų vadu, 
valdovu). Dar tais pačiais 656 m. įvyko kupranugarių mūšis prie Basros 
(ten vyko ir sunkios kautynės per pastarąjį JAV karą su Iraku). Alijus 
laimėjo, bet kuraišitų atstovas Muavija vis tiek jo nepripažino. Atskilo 
dar viena islamo išpažinėjų šaka — charidžitai. O tie, kurie pripažino Alijų 
vieninteliu tikru pranašo įpėdiniu, pasivadino Alijaus sekėjais — Ši'at Ali, 
arba šiitais. 

661 m. charidžitas nužudė Alijų; jo kapą Irake, Nedžete, šiitai garbina, 
iki šiol tenai traukia maldininkai. 

Muavija tapo penktuoju kalifu ir susitarė su vyresniuoju Alijaus sū- 
numi Chasanu, kad šis neturėsiąs pretenzijų į kalifo titulą. Bet kai Mu- 
avija nepaisydamas susitarimo sumanė kalifu paskirti savo sūnų Jazidą, 
tada jaunesnysis Alijaus sūnus Chuseinas vėl jam pasipriešino. Juk, šiaip 
ar taip, broliai Chasanas ir Chuseinas, Fatimos sūnūs, buvo pranašo 
vaikaičiai. 680 m. mūšyje prie Kerbelos Jazidas nukovė Chuseiną. Šiitai 
laiko jį kankiniu, garbina jo kapą Kerbeloje, kasmet per Ašūros šventę 
pamini jį procesijomis, atgailauja ir kankina save. Šiitų tradicijų laikosi 
Iranas ir dalis Irako. 


OMEJADAI Jaunystėje Muavija buvo pranašo sekretorius. Arabams 
plečiant savo valdas tapo Sirijos vietininku, įsikūrė Damaske ir vadovavo 
vienai kuraišitų šeimos šakai - Omejadams. Nepripažino Alijaus, nes lai- 
kė jį Osmano nužudymo bendrininku. Išrinkus Muaviją penktuoju kalifu 
Damaskas tapo islamo pasaulio centru, ir nuo tada iki 750 m. kalifo vieta 
vis atitekdavo Omejadų šeimai. Taip susidarė jų dinastija. 

Šeštasis kalifas Omejadas al Validas valdė 705-715 m. Pastatydino di- 
džiausią ir svarbiausią ankstyvojo islamo religinį pastatą - Damasko me- 

četę, panašią į Sofijos soborą. Al Validas paskatino ir antrą didelę ekspan- 
sijos bangą, šįsyk į vakarus — iki Andalūzijos. 


Kas įvyko paskui? Omejadus 750 m. pakeitė Abasidai ir tuoj pat įkūrė 
Bagdadą. Viena Omejadų šaka įsteigė Kordobos emyratą. Abu tie miestai 
tapo klestinčiais viduramžių arabų mokslo židiniais. 


618—907 m. 


KINIJA 


TANGŲ DINASTIJA Nors kinai vis bruzdėjo ir pešėsi, o pati Kinija 
tolydžio suskildavo į atskiras valstybes, neįtikėtinai dažnai dinastijos toje 
šalyje tvarkingai pereidavo iš vienų rankų į kitas. Taip atsitiko ir tada, 
kai Sujus pakeitė Tangai, nors prieš tai įvyko perversmas ir priešpasku- 
tinį imperatorių Jangdi pasmaugė savi valdininkai. Pagal senovės apeigas 
nužudytojo vaikaitis triskart teikė Tangų dinastijos pradininkui valdovo 
insignijas, o šis vis atsisakinėjo, kol galiausiai priėmė. Paskui dar šešias 
dienas buvo laukiama naujos mėnulio fazės, tik tada į sostą sėdo pirmasis 
Tangų imperatorius. Tangų valdoma Kinija išsiplėtė kaip dar niekados. 

Kinijai, kaip didžiajai valstybei, teko uždavinys užkirsti kelią Centri- 
nėje Azijoje sparčiai augančiai arabų galybei. Imperatorių metraščiuose 
paminėtas ir Bizantijos (643), ir kalifo Osmano (651) pasiuntinių vizitas. 
Tarp Pietų Kinijos ir Persijos įlankos prekes be perstojo plukdė ir kinų 
džonkos, ir arabų dhau. Sausumos keliais Vidurio imperiją pasiekdavo 
misionieriai — tiek Persijos krikščionių nestorijonų, tiek Irano manicheiz- 
mo išpažinėjų. Ilgainiui juos visus nurungė islamas. Šiuo metu Kinijoje 
yra 20—30 milijonų musulmonų. 

Nors ir patyrusi siaubingąjį tarpuvaldį, kai imperatorė buvo U Hou 
(660-705), Kinija, ypač po 700-ųjų, gyveno taikingai, o jos kultūra ypač 
suklestėjo Siuandzongo valdymo laikais (713—756; valdė ilgiausiai iš visų 


Tangų). 

AMERIKA 


MAJAI II Net ir brandžiausiais savo kultūros laikais, 6oo—900 m., majai 
niekada neturėjo karalystės, kurią būtų valdžiusi viena dinastija. Veikiau 
tai buvo konfederacija, kurią sudarė nepriklausomi miestai-valstybės, 
kiekvienas su savo valdovu. Kai kurie majų miestai, įsikūrę Jukatano pu- 
siasalio gilumoje, turėjo iki 10 ooo gyventojų: tai Tikalis, Kopanas, Palen- 
kė. Miestus, tiesa, ne visus, jungė procesijų keliai. Politikoje šie miestai, ir 
ne tik jie, būdavo ir varžovai, ir sąjungininkai. Po 700 m. didžiausią įtaką 
turėjo Tikalis, miestas, kuriame buvo tūkstančiai šventyklų ir rūmų, dau- 
gybė aukurų, observatorijų, kamuolio žaidimo aikštynų ir gyvenamųjų 
namų. 


MAJŲ KALENDORIUS Garsųjį labai tikslų Saulės kalendorių ma- 
jai ne patys išrado, o pasiskolino iš olmekų. Jis išgarsėjo todėl, kad dau- 
guma senovės kultūrų, išskyrus egiptiečius, naudojosi Mėnulio kalendo- 
riumi. 365 Saulės metų dienas majai dalijo į 18 periodų po 20 dienų. Kad 
ir koks ištobulintas astronomijos požiūriu buvo majų kalendorius ir su 
juo susiję nelengvai apskaičiuojami ciklai, vargu ar jis pravertė praktikos 
poreikiams, gal tik kulto reikalams, pavyzdžiui, parinkti karo žygiui tin- 
kamiausią dieną. Todėl kalendorių išmanė tik majų žyniai. 

Po goo m. majų kultūra per trumpą laiką įsisuko į pragaištingą gamtos 
niokojimo, gyventojų pertekliaus, bado verpetą, kurio nebepajėgė su- 
tramdyti valdžia. Įsigalėjo anarchija. Priežastys tiksliai nežinomos. Gal 
prisidėjo ir išorės veiksniai, tarkim, toltekai. 

600—900 m. 


LUOMAI IR IMPERIJOS 


(apie 650—1300 m.) 


613 m. 


MEROVINGAI IR KAROLINGAI 


Apie 500 m. Vakarų Europoje buvo dvi didžiosios valstybės - Teodoriko 
gotų karalystė ir Chlodvigo (iš Merovingų dinastijos) Frankų valstybė. 
Teodorikui mirus ostgotų karalystė suiro, ir apie 560 m. į Italiją įsibrovė 
langobardai. Beliko viena didžioji valstybė — Merovingų. 

Chlodvigas padarė Paryžių Frankų valstybės sostine. Trys svarbiau- 
sios valstybės dalys tuomet vadinosi Neustrija (Šampanė, Paryžius, Va- 
karų Prancūzija), Austrazija (Belgija, Lotaringija, Reino ir Maino sritis) ir 
Akvitanija (Pietvakarių Prancūzija). Pagal frankų Salijų paveldėjimo teisę 
kiekvienas turtas visada buvo dalijamas sūnums po lygiai, ir tik sūnums, 
ne dukterims. (Tai dar ir Marijai Teresei kliudė paveldėti sostą!) Tas ger- 
manų teisės principas, žinoma, galiojo ir Merovingų sosto įpėdiniams, o 
kadangi pagal Salijų paprotį palikimas buvo dalijamas sūnums po lygiai, 
tai tekdavo vis iš naujo dalyti valstybę, dėl to kildavo kivirčų ir intrigų, 
net giminaičiai buvo žudomi. 

Taip susidarantis valdžios vakuumas lėmė sąlygas iškilti majordo- 
mams, ir VII a. Frankų valstybėje aukščiausioji valdžia atiteko tiesio- 
giniams Karolio Didžiojo protėviams. Tie žmonės, vyresnysis Pipinas ir 
Meco vyskupas Arnulfas, turėjo daugiausia įtakos paskutinio žymesniojo 
Merovingo Dagoberto I aplinkoje; Pipinas buvo net majordomas, taigi 
galima sakyti — ministras pirmininkas. 


FEODALIZMAS Merovingų tarpusavio kivirčai pasiekė viršūnę, 
kai 561 m., po karaliaus Chlotaro I mirties, teko dalytis karalystę. No- 
rėdamas suvienyti Prancūziją po dešimtis metų trukusio brolžudiško 
pilietinio karo, Chlotaras II padarė tam tikrų nuolaidų. Įsaku Edictum 
Chlotrii karalius atsisakė teisės kada užsimanęs kiloti grafus iš vienos 
vietos į kitą. Nuo šiol jie turėjo būti kilę iš tos srities, kurią valdo. 
Tai buvo esminė prielaida viduramžių feodalizmui susiklostyti. Dabar 
kilmingieji galėjo įsitvirtinti savo tėvonijoje, kaupti turtą ir perduoti 

politinę valdžią savo šeimos nariams. Svarbiausi to įsako autoriai buvo 
Pipinas ir Arnulfas. 

Viduramžiais nebuvo kalbama apie „feodalizmą“. Tai naujųjų laikų 
terminas, kurį paleido į apyvartą Karlas Marxas, nors ne pats jį sukūrė. 
Viduramžiais būdavo kalbama apie „vasalą“, valdinį, prisiekusį ištikimy- 
be Tas vasalo įžadas asmeniškai ginti ir saugoti savo senjorą buvo vidur- 
amžių valdinybės sistemos šerdis. 

Nuo Karolingų laikų vasalai gaudavo valdą — leną (vokiškai leihen — 
„paskolinti“). Toji nuosavybė, dažniausiai žemės sklypas, būdavo pavel- 
dima, o kaip suvereni valda — ir susijusi su tam tikromis teisėmis. Taip 
atsirado feodalinė valdžios sistema. 


„ŠKOTIJOS“- AIRIJOS MISIONIERIAI Iki VII a. antrosios pu- 
sės Austrazijos dalis į rytus nuo Reino tebebuvo grynai pagoniška. Tokie 
dalykai kaip Galijoje, kur krikščionybė plito jau nuo 250 m., o romėnų 
karininkas, žinomas kaip šventasis Martynas, 372 m. tapo Tūro vyskupu, 
ten buvo neįmanomi. Tad į Frankų valstybę atkeliavo klajojančių pa- 
mokslininkų iš Anglijos ir Airijos, kur krikščionybė buvo jau giliai įlei- 
dusi šaknis. 

Kolumbanas apie 590 m. įkūrė vienuolyną Vogėzuose. Jo bendražygis 
Galijus veikė kaip misionierius Bodeno ežero apylinkėse. Vakarų frankas 
Emeramas tapo pirmuoju Rėgensburgo vyskupu. Karolis Martelis, Karolio 
Didžiojo senelis, pasiuntė airį, o gal vakarų franką Pirminą į Bodeno ežero 
rajoną, Švarcvaldą ir Elzasą, o fryzų apaštalas Vilibrordas (apie 660—739) 
dar anksčiau už Bonifacą vertė krikščionimis iš tiesų atžagarius fryzus. 

Nors joks škotas neįsteigė tuose kraštuose nė vieno vienuolyno, visi 
jie bendrai vadinami škotų vienuolynais, nes viduramžiais Airija buvo lo- 
tyniškai vadinama Scotia maior - Didžiąja Škotija. Pagal tai ir airiai buvo 
vadinami škotais. Beje, keliaujantys vienuoliai vaizdavosi, kad kuo labiau 
jie nutolsta nuo mielosios tėviškės, tai yra nuo Airijos arba Frankų žemės, 
ir kuo giliau įsibrauna į anuomet nepažįstamus germanų kraštus, tuo la- 
biau priartėja prie dangaus karalystės. Ir jų viltys pildėsi: beveik visi mirė 
kankinio mirtimi. 


VOKIEČIŲ APAŠTALAS Žinomiausias keliaujantis apaštalas buvo 


ne „škotas“ ir ne airis, o Vesekso anglosaksas Bonifacas (apie 675-754). Iš 

Nuo 650 m. 


Apie 720— 
750 m. 


740-750 m. 


754 m. 


pradžių jis nuo 716 m. bergždžiai pamokslavo Fryzijoje, o 719 m. nuėjo į 
Romą ir iš paties popiežiaus gavo garbingą vardą Bonifatius („Geradarys“) 
kartu su įpareigojimu misionieriauti tarp dar netvirtų krikščionių Maino 
frankų, tiuringų ir bavarų. Pagarsėjo, kai nukirtęs chatų (dabartiniame He- 
sene) šventąjį ąžuolą nebuvo už tą šventvagystę tučtuojau nutrenktas Per- 
kūno. Tada jau ir chatai įtikėjo, kad krikščionių Dievo burtai galingesni. 

Popiežiaus 722 m. įšventintas vyskupu, Bonifacas įsteigė arba pertvar- 
kė Pasau, Zalcburgo, Freizingo, Rėgensburgo, Eichšteto, Viurcburgo, Fri- 
claro vyskupijas. Svarbiausia jo įkurta vyskupija buvo Fuldoje. Iš ten jis, 
jau sulaukęs garbaus amžiaus, iškeliavo su paskutine misija pas fryzus ir 
buvo nudobtas. 


KAROLIS MARTELIS Žinomiausias visų laikų majordomas yra 
Karolis Martelis (688—741), Karolio Didžiojo senelis. Epochinis Karolio 
Martelio nuopelnas — pergalė septynių dienų mūšyje prie Puatjė (Pietva- 
karių Prancūzija). Čia jam pavyko galutinai sulaikyti arabus, prasibro- 
vusius iki tos vietos iš Ispanijos. Karolis Martelis valdė kraštą jau nėmaž 
nesiskaitydamas su Merovingų dinastijos karalium. Prievardis Martell 
senąja prancūzų kalba reiškia „kūjis“. Jo valdoma Frankų valstybė tapo 
vienintele didžiąja Europos valstybe. Martelio sūnus Pipinas III galiausiai 
ištrėmė paskutinį Merovingą Childeriką III į vienuolyną, užėmė jo vietą 
ir 751 m., Bonifacui dar gyvam esant, vainikavosi karalium ir buvo patep- 
tas, tik jį patepė ne Bonifacas, kaip teigia kai kurios legendos, o tuometi- 
nis popiežius. Ir kaip visada ne už dyką. 


PIPINO DOVANA 754 m. Pipinas III perleido popiežiui neseniai 
užvaldytą Ravenos egzarchatą. Iki tol Ravena buvo paskutinis Bizantijos 
atsparos punktas Apeninų pusiasalyje, o Rytų Romos imperija — popie- 
žiaus gynėja. Pats Šventasis Sostas turėjo mažai žemių ir visai neturėjo 
kariuomenės. Popiežiai, galingųjų langobardų apsupti, juto jų grėsmę. 
Todėl popiežius ir patepė karalium sosto trokštantį Pipiną, taip sakant, 
suteikė jam diplomatinį pripažinimą. Už tai gavo iš jo Raveną. 

Norint pagrįsti tą Pipino gestą, apie 750 m. popiežiaus rūmuose buvo 
suklastotas dokumentas. Vadinamoji Konstantino dovana turėjo įrody- 
ti, kad jau pirmasis Romos imperatorius krikščionis Konstantinas buvo 
atidavęs popiežiui žemes palei Romos miestą. Pipinui tai padarė reikia- 

mą įspūdį ir jis, kaip būsimas frankų karalius, nusprendė pasirodyti ne 
prasčiau už didįjį Romos imperatorių. Ravenos egzarchatas tapo vėlesnės 
Popiežiaus valstybės užuomazga. Praktiškai jo teritorija tęsėsi nuo Adri- 
jos iki Tirėnų jūros prie Ostijos skersai visą Italiją kaip kokia užtvara, 
perskirianti langobardų valdas. 


IŠ DIEVO MALONĖS Karolis Didysis (747-814) buvo Karolio Mar- 
telio vaikaitis, o jo tėvas Pipinas pradėjo naują teisėtų frankų karalių 
dinastiją, pavadintą Karolingais. Nuo 768 m. iki mirties Karolis sutelkė 
karalystę ir gerokai ją išplėtė, pirmiausia pietų kryptimi — ėmė siaurinti 
langobardų valdas. 

Tiesa, langobardai jau apie 6oo m. priėmė krikščionių tikėjimą, bet 
nuolat grasino popiežiaus sričiai; tą grėsmę tik 773—774 m. pašalino fran- 
kų karalius. Ta proga Karolis gavo Geležinę karūną, į kurią neva įlydyta 
vinis iš Kristaus kryžiaus. Ta „itališkoji“ karūna nuo tada priklausė Šven- 
tajai vokiečių tautos Romos imperijai, ir tuo vokiečių imperatoriai vidu- 
ramžiais grindė savo teisę valdyti Italiją, o visi valdovai europiečiai prie 
savo titulo pridėdavo žodžius „iš Dievo malonės“ (lotyniškai Dei gratia), 
bet vis dėlto nesiskelbė esantys Dievo vietininkai kaip Bizantijoje. 


IMPERATORIAUS VAINIKAVIMAS I Ir vėl popiežiui skubiai 
prisireikė frankų paramos. 799 m. balandį per procesiją Leoną III užpuolė 
Romos miesto aristokratų gaujos: kaltino jį santuokine neištikimybe, ke- 
tino apakinti ir išrauti liežuvį. Leonas vargais negalais paspruko, nuskuo- 
dė pas Karolį į Paderborną (Vakarų Vokietija) ir paprašė pagalbos. Karo- 
lis nužygiavo į Romą ir pagrasino aristokratų partijai mirties bausmėmis 
už valdovo įžeidimą (jos nebuvo įvykdytos). 800 m. Kalėdų išvakarėse 
Leonas apdovanojo frankų karalių Romos imperatoriaus karūna. Žinoma, 
Bizantijos valdovė imperatorė Irena nepripažino Karoliui to titulo, tačiau 
tai padarė jos įpėdinis. 


KAROLINGŲ RENESANSAS Apie 800 m. frankų karaliai užval- 
dė visus lotynų pakraipos krikščionis, išskyrus Britų salas. Tai jau mūsų 
laikais tapo sektinu pavyzdžiu taikaus Europos susivienijimo projektui, 
pagrįstam Vakarų civilizacija. Karolis puikiai suvokė, jog tai, ką jis užka- 
riavo ginklu, reikia sutvirtinti išsilavinimu ir sielovada. Dabartiniam Eu- 

800 m. 


Apie 800 m. 


842 m. 


ropos projektui kaip tik todėl ir stinga tvirtos paramos, kad nėra bendros 
kultūrinės savimonės. 

Karolis ėmėsi vykdyti plačią kultūrinę programą, o ją iki galo įgyven- 
dinti teko jo įpėdiniams, pirmiausia imperatoriui Liudvikui Pamaldžiajam. 
Karolingų renesansas pasiekė klestėjimo viršūnę, kai imperija vėl suskilo 
dėl įpėdinystės pagal Salijų teisę. Achene pastatyta katedros koplyčia pagal 
Ravenos Šv. Vitalės katedros pavyzdį. Acheno rūmų aukštajai mokyklai 
nuo 782 m. vadovavo anglosaksas Alkuinas, mokslininkas, besidomintis 
viskuo, nuo teologijos iki astronomijos. Alkuino aplinkos žmonės sąmo- 
ningai tęsė antikinę romėnų tradiciją; iš jų paminėtinas Hrabanas Mauras, 
vėliau tapęs Fuldos abatu, o senatvėje dar Mainco arkivyskupu ir Karolio 
sūnaus imperatoriaus Liudviko Pamaldžiojo patikėtiniu. 

Vienuolynuose antikos tekstai buvo perrašinėjami ant pergamento. 
Tik dėl to išliko tos nuotrupos, kurias apskritai težinome apie antiką. 
Išsirutuliojo Karolingų minuskulinis raštas — supaprastintas, lengvai pa- 
skaitomas šriftas, iš kurio kilo mūsų mažosios raidės. Karolingų epochoje 
suklestėjo knygų iliustravimo menas. 


GINCAS DĖL ŠVENTŲJŲ PAVEIKSLŲ Tuo metu, jau maždaug 
nuo 730 m. Bizantijoje liepsnojęs įnirtingas ginčas dėl ikonų garbinimo 
baigėsi paveikslų garbintojų pergale. Konfliktas kilo Bizantijos imperato- 
riui Leonui III liepus nukabinti Kristaus atvaizdą nuo savo rūmų vartų; 
liaudis tuo pasipiktino. Leonas buvo įsitikinęs, kad elgiasi pagal Biblijos 
nurodymus, draudžiančius tikintiesiems piešti Dievo atvaizdus. 

Tais laikais Bažnyčia dar buvo vientisa, tad į ginčą įsitraukė ir Vakarai. 
794 m. tą klausimą svarstė Karolio sušauktas Sinodas. Apie 800 m. tiek 
Bizantijos, tiek frankų imperatoriaus rūmai apsisprendė „už paveikslus“. 
Tai tapo fundamentalių, nors dažnai nepakankamai vertinamu Vakarų 
meno posūkiu į žmonių vaizdavimą dailėje ir realistinį tikrovės perteiki- 
mą, gyvavusį jau antikoje ir vėliau, Renesanso epochoje, vėl išaukštintą. 
Jei būtų buvę nuspręsta antraip, tai ir Europoje turėtume tik ornamenti- 
nę dailę, panašią kaip judėjų ir musulmonų. 


ŠTRASBURGO PRIESAIKOS Štrasburgo (Strasbūro) priesaikos, 


duotos 842 m. vasario 14 d., yra trumpos, jose išsakytas tik iškilmingas 

pažadas padėti vienas kitam ir nesudarinėti sąjungų vienam prieš kitą, 
bet jos buvo be galo svarbios tiek politikai, tiek kalbos istorijai. Priesaiką 
davė du Karolio Didžiojo vaikaičiai: Vakarų frankų Karolis Plikagalvis ir 
Rytų frankų Liudvikas II. 

Karolis Liudviko vasalams girdint prisiekė senąja vokiečių (Pareinės 
frankų) kalba, o Liudvikas „Vokietis“ Karolio vasalams kalbėjo senąja 
prancūzų (romanų) kalba. Išlikę priesaikos tekstai yra seniausi doku- 
mentai tų tautų kalbomis ir pirmas paliudijimas, kad abi imperijos dalys, 
Austrazija ir Neustrija, jau tada kultūriškai tolo viena nuo kitos. 

Priesaikos užbaigė ginčus dėl paveldėjimo, per kuriuos Karolis ir Liu- 
dvikas stojo išvien prieš vyriausiąjį brolį Lotarą. Dar prieš Štrasburgo 
priesaikas Lotaras pralaimėjo mūšį, bet vis dėlto po metų pagal Verdeno 
843 m. sutartį gavo valdyti vidurinę imperijos dalį — nuo Šiaurės jūros 
išilgai Reino ir Ronos iki Provanso ir Italijos. 


ASTURIJA IR KASTILIJA Karolingų Frankų valstybės pietiniame pa- 
kraštyje apie 800 m. susikūrė pirmosios Ispanijos karalystės. Astūrija (nuo 
739), Leonas (nuo 925) ir nuo Leono atskilusi Kastilija buvo krikščioniškos 
valstybės, atlikusios nuo vestgotų imperijos, kurią sužlugdė musulmonų 
ekspansija. Pirėnų pusiasalis tapo prieglobsčiu ir kilmingiesiems vestgotų 
riteriams. Prie Ispanijos šliejosi ir baskų įkurta Navaros karalystė. 

Karolis Didysis, gindamas imperijos sienas nuo arabų, 801 m. apie Bar- 
seloną sudarė Ispanijos marką. Tada ji buvo vadinama Gotų Alanija, o 
vėliau tapo Katalonijos branduoliu. 


ŠVENTOJO MORKAUS RESPUBLIKA Serenissima Repubblica di 
San Marco, „Šviesiausioji Šventojo Morkaus respublika“, susidarė Didžiojo 
tautų kraustymosi laikotarpiu iš varganų žvejų kaimelių, įsikūrusių lagū- 
nų salelėse Adrijos jūros šiaurėje. Maždaug nuo 700 m. tenykščiai venetai 
rinkdavo dožą (lotyniškai dux — „vadas“), savo (aristokratinės) respublikos 
vadovą. Venecija niekuomet neatsisakė tokios valstybės santvarkos. 
Pradžioje miestui, įsikūrusiam lagūnoje, daugiausia įtakos turėjo Bi- 
zantija. Geriausiai išsilaikęs to meto paminklas — Šv. Morkaus katedra su 
daug kartų perstatytu kupolu. 828 m. Venecijos pirkliai pavogė iš Alek- 
sandrijos evangelisto šv. Morkaus relikvijas ir atgabeno jas į savo miestą- 
respubliką; nuo tada ji buvo vadinama Šventojo Morkaus respublika. 

Apie 800 m. 


828 m. 


843m. ŠKOTAI Kitame Europos šone, Didžiosios Britanijos salos šiaurėje, 
843 m. škotų valdovas Kenetas Makalpinas pirmąsyk sutelkė į vieną vals- 
tybę škotus, priklausančius keltų šeimai, su piktais, kurie, kaip manoma, 
buvo neindoeuropiečiai, ir pradėjo Škotijos karalių dinastiją. Iš jo sostą 
perėmė brolis Donaldas I. Pirma problema, iškilusi šiai Alpinų dinasti- 


jai, buvo atsiginti nuo vikingų. 


RELIGIJA IR VALSTYBĖ AZIJOJE 


KINIJA - MANDARINAI Jau nuo Hanų laikų Kinijoje buvo ka- 
raliaus valdininkų, kurie, kaip reikalauja Konfucijaus vertybių sistema, 
užvis labiau turėjo rūpintis harmonija valstybėje ir visuomenėje. Tam 
darbui jiems reikėjo pasirengti išsamiomis literatūros ir filosofijos stu- 
dijomis. Tangų dinastijos laikais, 601 m., buvo įvestas visiems karjeros 
valdininkams privalomas literatūros egzaminas, kurį iš principo galėjo 
laikyti visi vyrai, nesvarbu, kokios klasės. Taidzongas, antrasis Tangų 
dinastijos valdovas ir vienas žymiausių Kinijos imperatorių, valdęs nuo 
626 iki 649 m., nustatė privalomą to egzamino tvarką, kuri paskui ga- 
liojo net iki 1905 m. Yra žinoma, kad 657 m. visoje valstybėje, turinčio- 
je apie 50 milijonų gyventojų, buvo daugiau kaip 13 ooo valdininkų — 
mandarinų. 

Tačiau praktiškai lygybės principas nuolat būdavo pažeidinėjamas, nes 
ypač kilmingieji žemvaldžiai vis rūpinosi į valdininkų vietas susodinti sa- 
vus žmones, o jei tik pavyks, dar ir palikti jas sūnums. Be to, Kinijos vals- 
tybės aparate galiojo taisyklė: jei imperatorius stiprus, jis gali veiksmingai 
naudotis savo valdininkais, o jei silpnas, tai tampa mandarinų, eunuchų ir 
rūmų grupuočių pastumdėliu. Dauguma imperatorių buvo silpni. 

Beje, kiniškai valdininkai vadinami ne mandarinais, o guan. Esama la- 
bai skirtingų teorijų, aiškinančių, iš ko kilęs jų pavadinimas, paplitęs Eu- 
ropos kalbose. Labai tikėtina, kad iš mažo citruso vardo, mat to vaisiaus 
spalva tokia pat kaip Kinijos valdininkų apdarų. 


TIBETAS - SONGCENAS GAMPO Tibete, anuomet dar ne bu- 
distiniame, 617 m. galingą karalystę įkūrė Songčenas Gampo (valdė iki 
649 m.); jis tapo rimtu Tangų imperijos varžovu. Po jo karo žygio į Kini- 
ją imperatorius Taidzongas atidavė Songčenui Gampo į žmonas Kinijos 
princesę, kad užsitikrintų taiką. Songčenas Gampo buvo jau vedęs Ne- 
palo princesę ir Vakarų Tibeto princesę — to reikalavo jo imperinė po- 

Po 6i0 m. 


Nuo 617 m. 


770—780 m. 


Apie 730— 
750 m. 


litika. Iki tol Tibete, kuriame gyveno vien klajokliai, nebuvo nuolatinės 
valdovo rezidencijos, bet tada jam ir jo žmonoms buvo įkurtas Lhasos 
miestas. Tenykštė jo būstinė po tūkstančio metų, XVII a., buvo išplėsta 
ir virto Potalos rūmais. Valdovo žmonos, kinė ir nepalietė, atnešė į Tibe- 
tą budizmą, jį rėmė ir karalius. 


TIBETAS - PADMASAMBHAVA Tibetiečiai iki šiol labai garbina 
„Gimusįjį iš lotoso“, Padmasambhavą, kitaip vadinamą Guru Rinpoče. 
Toji legendinė asmenybė, kurios istoriškumas abejotinas, atsiradusi eže- 
re ant lotoso (net ir gimti iš nekaltos mergelės jam būtų buvę per daug 
žmogiška). Jis pasižymėjęs antžmogiška jėga ir laikomas vienu iš Budos 
įsikūnijimų. Šiaip ar taip, jis nebuvo kilęs iš Tibeto, taip pat ne iš Indi- 
jos, nors iš ten atkeliavęs. Tikima, kad jo paskatintas apie 770 m. Tibeto 
karalius Trisongas Detsenas pastatydinęs Samjė vienuolyną, be to, pasi- 
rūpino pirmaisiais budistų raštų vertimais iš sanskrito į tibetiečių kalbą. 
Tibetiečių ir kinų kalbos priklauso tai pačiai kalbų šeimai, bet yra labai 
skirtingos ir vartoja visai kitokius rašmenis. 


Kas įvyko paskui? Pirmoji Tibeto karalystė ilgai neleido kinams prieiti 
prie Šilko kelio ir plėsti imperijos į pietvakarius. Ji žlugo 842 m., kai buvo 
nužudytas budizmo priešas karalius Glangdarma. 


JAPONIJA - NARA Šiuo Japonijos istorijos laikotarpiu (710—794) 
Salų valstybė, valdoma imperatoriaus Šiomu (valdė maždaug nuo 725 iki 
250), labai persiėmė kinų kultūra. Naujoji sostinė Nara buvo suplanuo- 
ta Kinijos sostinės Čangšos pavyzdžiu. Japonai perėmė kinų rašmenis ir 
pritaikė juos japonų kalbai. Tas kiniškasis japonų raštas vadinamas kan- 
dži. Imperatorius Šiomu buvo giliai tikintis ir skatino budizmo plėtrą; 
Japonijoje dzenbudizmo pavidalo budizmas buvo dar įtakingesnis negu 
Kinijoje. 

ISLAMO AUKSO AMZŽIUS 


Apie 800 metus Kinijos sostinė Čangša, Bizantijos sostinė Konstanti- 
nopolis ir naujoji Kalifato sostinė Bagdadas buvo svarbiausios metropo- 
lijos Eurazijoje, jose gyveno kur kas daugiau žmonių nei kuriame nors 
kitame mieste. Jei pažvelgtume į to paties meto Karolingų valdomą 
Pfalcą, į provincijos miestą Romą, kurioje buvo dirbamų laukų, arba 
ant polių pastatytus trobesius ten, kur dabar Rialto tiltas, įsitikintume, 
kaip labai buvo atsilikusi Europa ir kiek dar jai reikėjo nuveikti. O juk 
750 m., kaip tik tada, kai Frankų valstybėje Pipinas III vertė nuo sosto 
paskutinį Merovingų dinastijos karalių, islamo Kalifate irgi keitėsi di- 
nastijos. 


ABASIDAI Mervanas II nuo 746 iki 750 m. buvo keturioliktasis kalifas 
ir paskutinis iš Omejadų giminės. Ėmė bruzdėti persai - daugiataučiame 
Kalifate jautėsi esantys antrarūšiai. Jie priekaištavo Omejadams dėl išlai- 
davimo ir supasaulėjimo. Dinastijos viduje nesiliovė kivirčai dėl sosto, 
744 m. buvo nužudytas vienuoliktasis kalifas - dėl viso to smarkiai smu- 
ko Omejadų autoritetas. 

Abu Muslimas, dar ir dabar gerbiamas Persijoje kaip tautos didvyris, 
nuo 747 m. vadovavo Abasidų pasipriešinimo judėjimui. 749 m. kalifu 
buvo paskelbtas Abu al Abasas, kilęs iš pranašo šeimos šalutinės linijos. 
Abasas nugalėjo Omejadus ir žvėriškai žiauriai juos išžudė (liko gyvas tik 
Omejadų princas Abd ar Rachmanas, kuris atsitiktinai buvo išvykęs; vė- 
liau jis įkūrė Kordobos emyratą). Kai naujasis kalifas dėl kažko nesutarė 
su Abu Muslimu, šis buvo nudėtas kalifo akyse. 

Netrukus Abasas mirė (sava mirtim); Kalifatą perėmė jo brolis al 
Mansūras ir valdė 754—775 m. Jis įkūrė naują Abasidų sostinę Bagdadą. 
Beje, tai persiškas vardas, reiškiantis: Dievo duotas (Dievo dovana). 

750 m. 


756 m. 


755—830 m. 


KORDOBOS EMYRATAS Arabai nuo 711 m. buvo jau nukaria- 
vę beveik visą Pirėnų pusiasalį ir sugriovę vestgotų imperiją, bet paskui 
jau gerus 40 metų aršiai kivirčijosi tarpusavyje. Po Omejadų išžudymo 
pasprukęs princas Abd ar Rachmanas (731—788) daug metų keliavo per 
Siriją, per visą Šiaurės Afriką iki dabartinio Maroko, patyrė visokių nuo- 
tykių. Motinos giminaičių berberų padedamas atvyko į Andalūziją kaip 
karininkas, su savo kariais nuvertė tenykštį vietininką ir 756 m. įkūrė 
Kordobos emyratą. Tenai suklestėjo pirma po Didžiojo tautų krausty- 
mosi ryški Europos kultūra, kurioje savotiškai susilydė musulmonų, žydų 
ir krikščionių tradicijos. Arabų tame krašte buvo gal 10 procentų gy- 
ventojų. Arabai beveik 300 metų valdė kone visą Ispaniją. Tik šiaurėje 
dar laikėsi mažos krikščioniškos karalystės — Astūrija ir Leonas. Abd ar 
Rachmanas pradėjo statydinti ir didžiąją Kordobos mečetę, vadinamąją 
Meskitą. 929 m. Abd ar Rachmanas III pasiskelbė kalifu, ir nuo tada jo 
valstybė vadinosi Kordobos kalifatas. 


BAGDADAS - TŪKSTANCIO IR VIENOS NAKTIES PA- 
SAKOS Al Mansūro sūnus al Mahdijus skatino meną ir mokslą. Patys 
būdami persų kilmės, Abasidai perėmė iš Sasanidų persų paprotį turėti 
ištaigingus valdovo rūmus. Al Mahdijus paskyrė penktuoju Abasidų ka- 
lifu ne tik savo pirmagimį, bet ir antrosios žmonos jam pagimdytą sūnų 
Harūną ar Rašidą. Šis netrukus nugalabijo pirmtaką. 

Harūnas ar Rašidas valdė nuo 786 iki 809 m. Jo vardą Europoje įamži- 
no „Tūkstančio ir vienos nakties“ pasakos. Bet „Tūkstantis ir viena naktis“, 
arabiškai alf vaila va laila, sukurtos tik daugiau kaip po dviejų šimtme- 
čių. Harūnas su savo amžininku Karoliu Didžiuoju daug sykių bendravo 
per pasiuntinius, be kita ko, padovanojo jam Indijos dramblį, visuose 
Rytų kraštuose simbolizuojantį galią, pagarbą ir turtą. Keitėsi jis pasiun- 
tiniais ir su Kinijos Tangų dinastijos imperatoriais, tik su Bizantija ne sykį 
kariavo. 

Kai 813 m. kalifu tapo Harūno sūnus al Mamūnas, Bagdade prasidėjo 
ilgas kultūros klestėjimo laikotarpis. 830 m. al Mamūnas įsteigė Išminties 
namus — akademiją, joje telkėsi žymiausi arabų pasaulio mokslininkai. 
Visi senovės Graikijos raštai, kuriuos tik pavyko gauti, — tiek gydytojų 
Hipokrato ir Galeno, tiek filosofų Platono ir Aristotelio, tiek matematikų 
Euklido ir Archimedo — buvo čia kaupiami ir verčiami. Iš čia vėlyvaisiais 

viduramžiais ir Renesanso laikotarpiu antikos mokslo lobiai, vėl išversti 
iš arabų kalbos į lotynų, grįžo į Europą. Panašios akademijos susikūrė 
Kordoboje ir Sevilijoje, apie 1000 m. — Kaire, o 1067 m. Seldžiukų viziris 
Nizamas įsteigė Nizamijos medresę. 


ARABIŠKIEJI SKAITMENYS Arabiškuosius skaitmenis, kurie da- 
bar visuotinai pripažinti, pasauliui davė arabų mokslininkas Chorizmi 
(apie 780-840). Jis buvo vienas iš garsiausių Bagdado mokslininkų. Ta 
skaičiavimo sistema ir skaitmuo nulis (arabiškai sifr) atkeliavo į Bagdadą 
iš Indijos, su kuria vyko gyva prekyba, o čia Chorizmi tą sistemą taip 
sklandžiai ir išsamiai išdėstė savo vadovėlyje „Apie skaičiavimą indiškais 
skaitmenimis“ (825), kad ilgai buvo laikomas jos išradėju. Todėl dar ir 
dabar tie skaitmenys tebevadinami arabiškaisiais. 

Chorizmi laikomas ir algebros tėvu, nes kitame jo veikale ilgu pavadi- 
nimu Al kitab al muchcar fi hisab al džabr va ‘l mukabala („Knyga apie 
atstatymą ir priešpastatymą“) pateikta 800 to skaičiavimo būdo pavyz- 
džių. Brandžiaisiais viduramžiais tą veikalą Tolede išvertė į lotynų kalbą 
Gerardas Kremonietis (1114—1187), ir jis iki pat XVII a. buvo naudojamas 
Europos universitetuose kaip pagrindinis matematikos vadovėlis. Loty- 
niškas jo pavadinimas yra Ludus Algebrae Almucgrabalaegue. 


POPIERIUS IR JO GAMYBA Kalifų Abasidų valdomiems ara- 
bams veržiantis į rytus, Tangų dinastijos imperatoriai plėtė Kinijos im- 
periją vakarų link. 751 m. vienų ir kitų kariuomenės susikovė Centrinėje 
Azijoje, vaizdingame Talaso upės slėnyje Pamyro kalnų papėdėje. Geriau 
sekėsi arabams, todėl daug tiurkų kareivių iš kinų kariuomenės perbėgo 
pas arabus. 

Nors mūšio vieta (dabartinėje Kirgizijoje) buvo gan nuošali, kultūros 
istorijai labai svarbūs du to mūšio padariniai. Vienas — tiurkų tautos pri- 
ėmė musulmonų tikėjimą. Nuo tada Centrinės Azijos tiurkų tautos, tad 
ir vėliau į Anatoliją prasibrovę turkai, yra musulmonai. O Kinija niekada 
nebesiplėtė toliau į vakarus. 

Kitas svarbus rezultatas buvo tas, kad per karo belaisvius kinus ir Sa- 
markande gyvenančius amatininkus paplito kinų jau prieš šimtus metų 
išrastas popieriaus gamybos būdas. Bagdade buvo pastatyta popieriaus 
dirbtuvė. Netrukus jau apie 100 popieriaus pirklių įsikūrė savame turgu- 

755—830 m. 


je. Jį galima laikyti savotiška to meto leidykla, nes kai kurie prekybinin- 
kai buvo rašytojai ir mokslininkai iš Išminties namų. 

Popierius tampa vertingesnis, kai jame kas nors parašyta arba išspaus- 
dinta, kai jis virtęs knyga, o dar geriau — banknotu. Popierinių pinigų idėja 
buvo atėjusi į galvą jau ir kinams, bet įgyvendinta ji buvo tik vėliau. 


Kas įvyko paskui? Abasidai valdė milžinišką imperiją nuo Indo ligi Atlanto, 
ji apėmė Iraną, Iraką, Siriją, Palestiną, Egiptą ir Šiaurės Afriką iki Maroko. 
Tai buvo vienintelė to meto pasaulinė imperija greta Bizantijos, bet kur 
kas dinamiškesnė. Harūno ir artimiausių jo įpėdinių laikais ūkis, prekyba, 
bankai klestėjo, o statybų daugėjo kaip dar niekad. Išplėtojus drėkinimo 
sistemas nepaprastai suintensyvėjo žemės ūkis, jis tapo labai pelningas, 
nes buvo auginami itin rentabilūs augalai — medvilnė, cukranendrės ir 
apelsininiai citrinmedžiai. Abasidų imperijos valdžia buvo labai centra- 
lizuota, viskas sprendžiama Bagdade. Todėl apie goo m., silpnesniems 
kalifams valdant, valstybė subyrėjo, vietiniai valdovai ir dinastijos jau tik 
formaliai pripažino kalifo viršenybę. Islamo pasaulio politinė vienybė ga- 
lėjo žlugti visiems laikams. Tokiai situacijai susiklosčius, islamo pasaulio 
pakraštyje iškilo klajoklių ogūzų tauta, kuriai vadovavo Seldžiukas. 


NAUJOVĖS ŠIAURĖJE IR RYTUOSE 


IX a. Europa vėl tapo nestabili. Susipjovusios ir nusilpusios Karolingų 
įpėdinių karalystės nebeįstengė sulaikyti grobikiškų vikingų šiaurėje ir 
vengrų pietryčiuose. 


VIKINGAI Maždaug tada, kai Bagdade ir Kordoboje klestėjo brandi 
islamo kultūra, Europos šiaurėje ėmė kelti nerimą vikingai. Žmones šiur- 
pino beatodairiškas jų žiaurumas, nesuvaldomas plėšikavimas, padeginė- 
jimas ir žudynės. Jie buvo neįtikėtinai stiprūs kovotojai. Vikingų teroras 
apėmė visą žemyno pakraštį nuo Fryzijos per Flandriją iki Prancūzijos. 
793 m. jie nusiaubė Lindisfarno vienuolyną saloje šalia Anglijos — tai 
buvo pirmas teroro pranašas. Vikingų pavadinimas kilo iš seno šiaurės 
germanų žodžio vikingen, reiškiančio grobikų žygius, į kuriuos leisdavosi 
vikingr, „jūrų plėšikai“, iš Šiaurės jūros pakrančių savo tėvynėje Skandina- 
vijoje. Tad tas žodis — ne geografinis terminas, nereiškia jis ir kokios nors 
tautos, tik socialinį sluoksnį; vikingr buvo tik laivo įgula, tačiau ne bet 
kokio — pagarsėję jų laivai buvo puošiami drakonų figūromis ir labai tiko 
plaukioti jūromis, nors daugiausia būdavo irkluojami. Laivų įgulas suda- 
rydavo žemvaldžių aristokratijos jaunimas: jam vikingen buvo tam tikras 
gyvenimo tarpsnis, kuriame tau garantuojama padėtis visuomenėje, tu 
pagarsėji ir praturtėji. 


NORMANAI To meto šaltiniai mini, beje, tik „normanus“ arba „danus“. 
Pavadinimą Nordmanni vartojo Karolio Didžiojo biografas Einhardas; viena 
Šiaurės Prancūzijos istorinė sritis ir dabar vadinama Normandija. 

Po Lindisfarno vikingai ėmė kasmet lankytis Šiaurės jūros pakrantė- 
se, o po Karolio Didžiojo mirties (814) išdrįso brautis ir į Frankų impe- 
rijos žemių gilumą. Jie buvo sugriovę Kelną, Boną, Tryrą, 856-857 m. 
apiplėšė Paryžių. 881 m. jie užėmė Acheną, o jo katedros koplyčią pa- 
vertė arklide. 

793 M. 


Po 814 m. 


Visur, kur nukeliavę, vikingai, arba normanai, iš plėšikų ir grobikų 
virsdavo sėsliais pirkliais, o kad galėtų apginti savo verslą, kūrė valstybes, 
kaip antai rusų žemėse, Normandijoje, Anglijoje arba viduramžių Sicili- 
joje. Normandijos normanai 912 m. priėmė krikščionybę. O skandinavus 
tik apie 1000 m. pradėjo krikštyti Hamburgo ir Brėmeno misionieriai. 


Nuo 750m. VARIAGAI Vikingai plaukiojo ne vien po Šiaurės jūrą. Iš Švedijos 


862 m. 


jie tuo pačiu metu brovėsi per Baltijos jūrą į rytų slavų bei suomių (vė- 
lesnes — rusų) žemes, o iš ten, jau kaip variagai, traukė Dniepro upynu 
Bizantijos link. Toji vienintelė savo meto tikra europietiška metropolija 
viliojo užburiančiu spindesiu ir lobiais. Variagų aukštuomenės dėka rusų 
žemėse atsirado daugiau tvarkos, šalis gavo pavadinimą ir sukūrė pir- 
muosius valstybinius darinius, iš kurių pažymėtini Kijevo Rusia pietuose, 
dabartinėje Ukrainoje, ir variagų pirklių įkurti miestai šiaurėje, kaip antai 
Naugardas (Novgorodas). Variagų pavadinimas (senąja šiaurės germanų 
kalba (varingjar)) greičiausiai yra kilęs iš varar („priesaika“) ir reiškė pir- 
klių bendriją, kurios nariai davę įžadus vieni kitiems padėti, visai kaip 
Hanzos pirkliai. 


KIRILIKA Broliai Kirilas ir Metodijus (IX a.) buvo labai išsilavinę 
karininko sūnūs, įėję į istoriją kaip „slavų apaštalai“. Jie veikė kaip mi- 
sionieriai tuometėje Didžiojoje Moravijoje. Kai ten 791—796 m. Karolis 
Didysis sumušė avarus, slavai, nusimetę senąjį jungą, nebenorėjo tarnau- 
ti nei frankams, nei agresyviems misionieriams Pasau vyskupams. Todėl 
Moravijos kunigaikštis Rastislavas kreipėsi į Bizantijos imperatorių, o šis 
jam atsiuntė brolius Kirilą ir Metodijų. Jie buvo gerai pasirengę tai mi- 
sijai. Be kita ko, Kirilas sukūrė glagolikos raštą ir išvertė dalį liturginių 
tekstų; tai įvyko dar prieš 862 m. 

Kas iš tiesų sukūrė kiriliką — kiriliškąjį raštą, nežinia, tik spėjama, kad 
vienas iš Kirilo mokinių; tačiau Kirilas Tesalonikietis (826-869) buvo 
toks žymus, kad kirilika buvo pavadinta jo vardu, nors ir labai skyrėsi 
nuo ano seniausio slavų raidyno — glagolikos. Kirilikos pagrindas yra grai- 
kų abėcėlės didžiosios raidės, kai kas paimta ir iš glagolikos. Todėl ji ir yra 
daug panašesnė į graikų raštą. 

KIJEVO RUSIA Kijevas, dabartinė Ukrainos sostinė, laikomas visų 
rusų žemių miestų tėvu. Jame variagai užgrobė valdžią ir suvienijo Kije- 
vą su šiaurėje esančiu Naugardu, nors Nestoro kronika, toji Rusios vals- 
tybės kūrimosi legenda, jaudinančiomis scenomis teigia buvus atvirkščiai. 
Pasak jos, Naugardo regentas su mažamečiu variagų princu nukeliavęs 
palei Dnieprą į pietus iki Smolensko ir ten, Kijevo valdose, pristatęs liau- 
džiai berniuką kaip naująjį kunigaikštį. Bet juk Kijevas, esantis arčiau 
Bizantijos, tikriausiai buvo reikšmingesnė variagų būstinė ir iniciatyva 
kilo iš ten. 

Iš visa ko sprendžiant atrodo, kad finougrų tautos, anuomet gyvenu- 
sios šiaurinėse Baltijos pakrantėse ir dar gerokai toliau nuo jūros, variagus 
vadino rus arba rhos. Taip save vadino ir patys variagai, todėl ir atsirado 
„Kijevo Rusia“. Atsivertę į krikščionybę, jie perėmė rytų slavų kalbą, bet 
savivardžio nepakeitė. Naujasis pavadinimas atiteko variagų užvaldytoms 
slavų gentims. Taigi „rusai“ ir „Rusia“ nėra slaviški žodžiai. Senoji Rusia 
neturėjo slavų kilmės valdovų; visi jos kunigaikščiai buvo variagai iš val- 
dovų Riurikaičių dinastijos, pavadintos pagal vikingą Riuriką. Paskutinis 
Riurikaitis valdė Rusiją iki 1598 m.; jo pirmtakas buvo Ivanas Rūstusis. 


RUSIOS KRIKŠTAS Kijevą valdantys variagų kunigaikščiai pirmai- 
siais dešimtmečiais rūpinosi įsitvirtinti. Puldinėjo Bizantiją, bet ši buvo 
jiems per stipri. 

Kunigaikštis Vladimiras (960—1015) buvo griežtas valdovas ir užkie- 
tėjęs stabmeldys. Tuo metu Bizantija ir Rusia turėjo bendrą priešą — Bal- 
kanuose įsigalėjusius bulgarus. Tad Vladimiras ir imperatorius Bazilijus II 
tapo net sąjungininkais: Vladimiras sutiko apsikrikštyti (ir Rusią apkrikš- 


tyti), už tai gavo imperatoriaus sesers Anos ranką. Galimybė vesti Porp- 


hyrogenneta, „princesę, gimusią su purpuro mantija“, buvo aukščiausio 
diplomatinio pripažinimo ženklas, kurį galėjo parodyti Bizantija. (Vo- 
kietijos karaliui ir Šv. Romos imperatoriui Otonui II tuomet tokia garbė 
nebuvo suteikta. Jis gavo į žmonas tik Bazilijaus dukterėčią Teofaniją.) 

Vladimiro krikšto apeigos Kijeve buvo labai pompastiškos: daužomi 
stabai, minios varomos į Dnieprą krikštytis. O paskui priverstinį slavų 
virtimą krikščionimis teko dar plėsti ugnimi ir kalaviju. Taip buvo galu- 
tinai suvienyta Kijevo Rusia. 

Apie 900 m. 


988 m. 


Maždaug 


nuo 880 m. 


Kas įvyko paskui? Kijevas iki pat vėlyvųjų viduramžių buvo svarbiausias 
rusų žemių miestas. Apie 1125 m. iškilo nauja jėga — kunigaikščio Jurijaus 
Dolgorukio valdoma Suzdalė. 1156 m. jis pelkėtame savo žemių pakraš- 
tyje pastatydino tvirtovę — rusiškai kreml. Upė, tekanti per tas pelkes, 
vadinosi Moskva. 


DANŲ ŽEMĖS IR NORMANDIJA Apie 880 m. danai (norma- 
nai) ilgam įsitvirtino ir vakarinėje Didžiosios Britanijos salos pusėje. Kurį 
laiką tas žemes valdė pirmasis žymesnis anglosaksų karalius Alfredas Di- 
dysis (apie 848-899), pirmąsyk suvienijęs „visą Angliją“. Danų žemėmis 
viduramžiais buvo vadinama vikingų kariuomenės užimta Šiaurės vaka- 
rų Anglija. Danai ne tik užėmė tą kraštą, bet ir kūrėsi jame. Šimtai gyven- 
viečių, kurių vardai tokie kaip Derby, Selby ir panašūs arba baigiasi -ton, 
-thorpe ir -ey, išaugo iš normanų nausėdijų. Paskutinis normanų vikingų 
būrys, 911 m. atsibeldęs į Prancūziją su vadu Rolu, nebegrįžo į gimti- 
nę, o apsigyveno apie Senos žiotis. Rolas perėjo į krikščionių tikėjimą ir 
911—912 m. formaliai tapo Karolio (Vakarų frankų valstybės karaliaus iš 
Karolingų giminės) vasalų; taip buvo įteisinta normanų užvaldyta sritis, 
kuri Rolo įpėdiniams valdant virto Normandijos hercogyste. Jos sostinė 
buvo Ruanas. Tiesioginis septintos kartos Rolo palikuonis buvo Anglijos 
užkariautojas Vilhelmas. Per 150 metų, kol užaugo tos septynios kartos, 
normanai visiškai perėmė aukštesnę frankų kultūrą ir prancūzų kalbą. 

AZIJA IR AMERIKA 


AMERIKA - PIRMĄ KARTĄ ATRASTA Po 980 m, kai klima- 


tas buvo kurį laiką atšilęs, Eiriko Rudojo vadovaujami išeiviai normanai 
nuplaukė ligi Grenlandijos ir įsikūrė tenai keliems šimtmečiams. Iš ten 
normanai dar tūkstantmečiui nesibaigus nusigavo jau į nebe tokį tolimą 
Šiaurės Amerikos žemyną. 


KINIJA - SUNGŲ DINASTIJA Maždaug tuo pat metu, kai žlugo 
Karolingai, Kinijoje prarado valdžią Tangų dinastija. Apie 880 m. iš jos 
beliko vardas. Prasidėjo vadinamoji Penkių dinastijų, o paskui Dešimties 
karalysčių epochos. Per jas jau galutinai žlugo Vidurio karalystės politinė 
vienybė. 

960 m. generolas Džao Kunginas nuvertė nuo sosto tuometinį septy- 
nerių metų imperatorių, paskelbė Sungų dinastijos pradžią ir pasivadinęs 
imperatorium Sung Taidzu valdė iki 976 m. Jis karo žygiais vėl suvienijo 
šalį, apkarpė kariuomenės galias, pagerino susisiekimo infrastruktūrą; jam 
valdant gerokai išaugo vidaus prekyba, pakilo švietimas, mokslas, plėtė- 
si miestai, atsirado technikos naujovių, tokių kaip knygų spausdinimas, 
popieriniai pinigai ir parakas. Ekonomika ir mintis pasuko racionalumo 
link, beveik kaip Šviečiamajame amžiuje. 

Imperatorius ir aukštieji pareigūnai kolekcionavo meną (paveikslus, 
spaudinius, knygas, visų rūšių senienas) ir sudarinėjo rinkinių katalogus. 
Klestėjo filosofija ir literatūra. 1000—1200 m. susiklostė kinų meno išraiš- 
ka bei stilius ir nuo tada iš esmės beveik nekito, juoba kad ir pati Kinijos 
valstybė, ir jos visuomenė per tolesnius maždaug 1000 metų, iki XIX a. 
pabaigos, mažai tepasikeitė. 


CENTRINĖ AMERIKA - TOLTEKAI Dar apie 900 m. toltekai, 


gyvenantys Šiaurės Meksikos stepėse, vertėsi medžiokle ir rankiojimu. 
Ko gero, dėl visuotinio Žemės atšilimo 800—1200 m, per kurį viduramžių 

Po 980 m. 


Nuo 960 m. 


Po 800 m. 


g00 m. 


IOOO m. 


Europoje pagerėjo klimatas, o Šiaurės Amerikoje miškai virto stepėmis, 
to krašto gentys vis taikėsi slinkti į pietus. Pirmoji toltekų sostinė buvo 
Toljanas; iš jo belikę griuvėsiai šalia Tulos (Meksikos kalnyne). Nahuatlių 
kalba, kuria jie šnekėjo, toltek reiškia „Toljano žmonės“. Teotihuakano 
miestiškoji kultūra tada buvo jau žlugusi, bet toltekai dar susidūrė su tos 
kultūros skleidėjų tauta. Iš tų žemdirbių jie perėmė žemės ūkio techniką 
ir meną, taip pat jų religijos elementus. 


CENTRINĖ AMERIKA - KECALKOATLIS II Toltekų dėka 
Kecalkoatlis tapo vyriausiuoju Centrinės Amerikos dievu. Jo, kaip kūrė- 
jo, įvaizdis rėmėsi tikėjimu, kad jis kartu su kitais dievais sukūręs žmones 
iš kukurūzų ir įliejęs į juos savų gyvybės syvų (kraujo). Norint apmaldyti 
dievus dėl to nuostolio ir kartu „išlaikyti juos gyvus“, reikėdavo aukoti 
daug kraujo. Tam labiausiai pravertė karo belaisviai. Būdavo net rengiami 
ritualiniai karai belaisviams grobti, o šie žinojo, kas jų laukia. Jie tikėjo 
tuos pačius dalykus. Kraujo auka buvo garbinga, panašiai kaip kankinių, 
ir tik tie, kurie leidosi aukojami, turėjo vilties neišnykti požemio karalys- 
tėje, bet būti išganyti. Tuo tikėjimu buvo pagrįsta ir actekų širdies auka. 
Per iškilmingas apeigas šimtams, jei ne tūkstančiams, žmonių būdavo gy- 
viems perrėžiama krūtinė, išplėšiama širdis, o kūnas nusviedžiamas nuo 
laiptuotosios piramidės. 


CENTRINĖ AMERIKA - ČICEN ICA Apie 1000 m. Jukatano 
šiaurėje, ypač Čičen Icoje, dėl toltekų įtakos dar sykį suklestėjo mišri 
majų ir toltekų kultūra. Čičen Ica reiškia „šaltinių žiotys“. Tie šaltiniai 
tryško iš šakotos požemių sistemos; vienas toks požemis tikriausiai buvo 
skirtas labai galingai dievybei — tai liudija gausybė jame rastų vertingų 
daiktų ir paaukotų žmonių kaulų. Čičen Ica buvo vien tik sostinė, ji gy- 
vavo apie 500 metų, beveik iki pat ateinant ispanams. Čia randama daug 
įspūdingų šventyklų griuvėsių ir garsiausia Centrinės Amerikos laiptuo- 
toji piramidė, observatorija ir gerai išsilaikiusi majų kamuolio žaidimo 
aikštelė; tokių buvo per 500, bet išliko tik nedaugelis. Žaidimas buvo 
kulto apeigų dalis; jis, ko gero, vaizdavo ritualinį karą. 

NAUJI IMPERAIORIAI IR 
KARALIAI EUROPOJE 


IX a. gale, kai vikingai (normanai) irklavo Sena prieš srovę, o paskui 
įsikūrė Normandijoje prie Senos žiočių, Europos rytuose į Padunojės že- 
mumą įsiveržė vengrai. 


OTONAI Visi trys pirmieji viduramžių Vokietijos imperatoriai buvo 
vardu Otonas, todėl toji imperijos kūrimosi epocha vadinama otoniškąja. 
Tie trys Otonai priklausė saksų aristokratų giminei, kurios pavardė Liu- 
dolfingai. Anuomet saksai gyveno krašte, kurį dabar vadiname Žemutine 
Saksonija. Rytinė valstybės siena tada ėjo Elbės upe; tik po truputį ji 
slinko į rytus, į markas (pasienio apygardas), kol pasiekė Meiseną, Ceicą 
ir Lužicą. 

Legenda byloja, kad Henrikas Liudolfingas, Otono I tėvas ir pirmasis 
vokiečių imperatorius, su vaikais medžiojo antis, kai sužinojo esąs išrink- 
tas karalium. Tai buvo 919 m. Neįtikėtina tai, kad karalium — tuomet dar 
Rytų frankų (!) — buvo išrinktas saksas. Mat saksai vos prieš 100 metų 
buvo Karolio Didžiojo per prievartą pakrikštyti. O dabar jie ėmė vado- 
vauti imperijai, kuri jų valdoma išaugo į Vokietijos Reichą, nors kol ji 
gyvavo, niekada nebuvo taip vadinama. 


LECHFELDO MŪŠIS Pirmasis Vokietijos imperatorius Otonas I 
(912—973) dar 930 m. Achene buvo pristatytas imperijos kunigaikščiams 
kaip būsimasis sosto įpėdinis. Jam tada buvo vos aštuoniolika. Liudolfin- 
gai norėjo žūtbūt neleisti vėl dalyti Rytų frankų karalystės ir dėl to net 
pakeitė vieną Salijų teisyno straipsnį — leido paveldėti tik vyriausiajam 
sūnui. Taigi ir karaliaus valdų nebebūsią galima skaidyti. 

Tuo metu Bavariją ėmė puldinėti vengrai. Ypač nuo jų kentėjo Augs- 
burgas, todėl jo vyskupas, šventasis Ulrichas, pasirūpino jį labai sutvir- 
tinti. Ulrichas ir Augsburgas tapo vengrams nebeįkandami. 955 m. rug- 

QIQ m. 


936—955 m. 


962 m. 


Apie 930 m. 


pjūčio 8—10 d. Otonas I Lechfeldo mūšyje (į pietus nuo Augsburgo) taip 
sumušė vengrus, kad jie niekuomet nebesibrovė į Vokietiją ir net Otonų 
pastangomis po 50 metų tapo krikščionimis. Tuo šlovingu žygiu Otonas 
grindė pastangas atnaujinti dabar jau viduramžių Šv. Romos imperiją. 


IMPERATORIAUS VAINIKAVIMAS II Tačiau net ir po to 


mūšio Otonui dar neatsivėrė kelias į Romą, nors jis jau nuo 951 m., 
susituokęs su langobardų karaliaus našle Adelheide, turėjo Geležinę 
karūną, vadinasi, ir Italijos karaliaus titulą. Tik kai Otono vietininkas 
Italijoje Berengaras savavališkai prispaudė Bažnyčios valstybę, popie- 
žius Jonas XII paprašė Vokietijos valdovą pagalbos ir už tai pažadėjo 
imperatoriaus karūną. 

Otonas viską gerai parengė ir iš karto pasirūpino, kad jo pirmagimis 
būtų išrinktas bendravaldžiu kaip Otonas II, idant kokios nesėkmės atve- 
ju šeima neprarastų valdžios. Paskui Otonas nukeliavo į Italiją, ten 962 m. 
vasario 2 d. kartu su žmona Adelheide buvo pateptas ir vainikuotas im- 
peratorium. 


VACLOVO IR STEPONO KARUNOS Otonų laikais vakarų sla- 
vų tautas lenkus ir čekus, taip pat vengrus dar tik pradėta versti krikš- 
čionimis. Čekų tautiniam šventajam kunigaikščiui Vaclovui krikščiony- 
bė buvo jau nesvetima, nes jo senelę Liudmilą buvo pakrikštiję slavų 
apaštalai Kirilas ir Metodijus. Tačiau politikoje čekų kunigaikščiai linko 
prie imperijos. Dar tais laikais, kai jų kraštą puldinėjo vengrai, apie 930 
m., Vaclovas tapo pirmojo Liudolfhingo karaliaus Henriko vasalu. Prahos 
vyskupystė iki pat vėlyvųjų viduramžių buvo pavaldi Mainco arkivysku- 
pui. Vaclovas, brolio nužudytas, yra Čekijos tautinis šventasis; jo vardu 
pavadinta ir didžiausia Prahos aikštė. 

Dviem kartomis vėliau šventasis Adalbertas, kilęs iš Čekijos, vado- 
vavo krikščionių misijoms visose trijose šalyse. Tas kunigaikščio sūnus 
buvo jau dirbęs misionierium Vengrijoje, 982 m. tapo Prahos vyskupu ir 
Lenkijos kunigaikščio Boleslovo Narsiojo prašomas rengėsi nuo 996 m. 
skleisti Evangeliją prūsams, gyvenantiems į šiaurę nuo lenkų. Boleslo- 
vas ir jo tėvas Meška (Mieszko), arba Mečislovas, pirmųjų Otonų laikais 
sukūrė Lenkijos valstybę. 966 m. Meška įvedė joje katalikybę. Abu ku- 

nigaikščiai siekė imperatoriaus pripažinimo. Šventasis Adalbertas ir jau- 
nasis Vokietijos imperatorius Otonas III artimai draugavo dar nuo tada, 
kai kartu posėdžiavo Romoje. Kai prūsai nudobė misionierių Adalbertą, 
Otonas 1000 m. atėjo kaip maldininkas į Lenkijos miestą Gniezną ir ba- 
sas, su ašaromis akyse, meldė atiduoti jam nužudytojo bičiulio palaikus. 
Jis vainikavo Boleslovą karalium, o Gniezne įsikūrė pirmasis Lenkijos 
arkivyskupas. Ir dabar Gniezno arkivyskupas tebėra Lenkijos primas. 

Tais pačiais 1000 m. ir Vengrija virto krikščioniška karalyste. Nepra- 
ėjus nė 50 metų po Lechfeldo mūšio, jau prieš tai krikščioniškai auklė- 
tas Arpadų kunigaikštis Steponas (vengriškai István) buvo Adalberto 
katalikiškai pakrikštytas ir už tai, pritarus Lechfeldo mūšio nugalėtojo 
vaikaičiui imperatoriui Otonui III, iš popiežiaus Silvestro II rankų gavo 
karaliaus vainiką (Stepono karūną). Popiežius Silvestras, vienas iš mo- 
kyčiausių to meto žmonių, buvo, kaip ir šv. Adalbertas, imperatoriaus 
Otono patarėjas ir artimas draugas. 

Jau prieš tai Steponas buvo vedęs kunigaikštytę Gizelą iš Liudolfingų 
giminės, taigi Otono III giminaitę. Gizela, Rėgensburgo vyskupo šventojo 
Volfgango auklėtinė, energingai ėmėsi krikščioninti Vengriją, nors patyrė 
tame darbe ir nesėkmių. Taigi Otonai varė labai apgalvotą politiką, ku- 
ria siekė išlaikyti pusiausvyrą, o Vengrijos, Čekijos ir Lenkijos jaunosios 
dinastijos savo ruožtu siekė galingosios imperijos pripažinimo. Šitaip tos 
tautos apie 1000 m. prisidėjo prie kitų lotyniškosios krikščionybės šalių 
ir pasirinko orientaciją į Vakarus, o brandžiaisiais viduramžiais Europa 
išsiplėtė į rytus. 

Beje, abi dabartinės karūnos nėra anų laikų originalai. Diadema, kurią 
popiežius Silvestras buvo atsiuntęs Steponui, 1074 m. dingo. Pagarsėjęs 
šių laikų egzempliorius su pakrypusiu kryžium kitados buvo Bizantijos 
moteriškoji karūna, brandžiaisiais viduramžiais ne sykį perdirbta. Nuo 
1555 iki 1918 m. ją vis nešiodavo kuris nors Habsburgas. O Vaclovo ka- 
rūna buvo padirbta tik 1347 m. imperatoriaus Karolio IV pavedimu jam 
vainikuoti. Karolis rezidavo Prahoje. Štaufenų laikais Čekija buvo pavel- 
dėtinė karalystė, priklausanti Šventajai Romos imperijai. Ta šalis, tokia 
turtinga ir kultūringa, buvo vadinama Vokietijos imperatoriaus karūnos 
pažiba, o Čekijos karalius irgi bent jau nuo Karolio IV laikų tapo iški- 
liausiu pasaulietiniu kurhurstu. Nuo 1526 iki pat 1918 m. Habsburgai 
užsidėdavo ir Vaclovo karūną. 


203 


987 m. 


I066 m. 


IO60— 


1130 m. 


KAPETINGAI PRANCUZIJOJE Tiek Rytų frankų imperijoje 
(dabartinėje Vokietijoje), tiek Vakarų frankų imperijoje (dabartinėje 
Prancūzijoje) 987 m. pasikeitė dinastija. Iki tol ir čia viešpatavo Karolio 
Didžiojo palikuonys. X a. gale valdžią užgrobė Hiugas Kapetas: iš pradžių 
nužudė priešpaskutinį Karolingą, o kai netrukus po to dar jaunas mirė 
šio sūnus, paskutinis Karolingas, pasiskelbė jo įpėdiniu. Pravardę Capet 
jis gavo būdamas pasaulietiniu Šv. Martyno vienuolyno abatu. Tas vie- 
nuolynas Tūro mieste buvo svarbiausia Prancūzijos šventovė, mat jame 
buvo laikoma pusė vienuoliško apsiausto su gobtuvu (capet), kuriuo šv. 
Martynas pasidalijęs su elgeta. Visi Prancūzijos karaliai po Hiugo buvo 
Kapetingai, iki pat paskutinio Liudviko, giljotinuoto per Prancūzijos re- 
voliuciją. 


HEISTINGSO MŪŠIS Nuo tada, kai vikingai užėmė Lindisfarno 
vienuolyną, Didžiosios Britanijos sala, jau ir šiaip mažų karalysčių pasi- 
dalyta, virto mūšių lauku. Tik sėdus į Vesekso sostą anglosaksui karaliui 
Alfredui Didžiajam šalyje tapo ramiau. 886 m. Alfredas nukariavo Lon- 
doną ir pavertė jį Anglijos karalystės centru. Paskutinis Anglijos kara- 
lius anglosaksas buvo Eduardas Išpažinėjas, jis valdė 1042-1066 m. Jo 
motina buvo normanė, ir tai lėmė tolesnį Britanijos likimą. Kai Edu- 
ardas 1066 m. sausį mirė nepalikęs vaikų, atsirado keletas pretendentų 
į Anglijos sostą, tarp jų ir normanų kunigaikštis Vilhelmas, valdantis 
Normandiją. Jis prisirinko ginkluotų riterių iš visos Prancūzijos ir lai- 
vais nuplukdė juos į Angliją. Prie Heistingso įvyko paskutinis lemiamas 
mūšis tarp jo ir vienintelio dar likusio varžovo, Anglijos karaliaus Ha- 
raldo II. Per pačias Kalėdas Vilhelmas Užkariautojas buvo karūnuotas 
Vestminsterio abatijoje, kaip ir visi Anglijos karaliai po jo. Vilhelmas 
liepė pastatyti Londono Tauerį, kad apsaugotų savo normanus nuo lon- 
doniečių, o šiuos — nuo normanų. Heistingso mūšis įamžintas bemaž 
70 m ilgio išsiuvinėtame Bajė kilime. 


SICILIJA Pietų Italijoje ir Sicilijoje normanai taip pat sukūrė valstybes, 
1060 m. — dar formaliai priklausomas nuo popiežiaus. Sicilijos valdovas 
Rodžeris II suvienijo atskiras normanų valstybes ir 1130 m. tapo kara- 
lium. Kur kas vėliau Sicilijos karalystę paveldėjo jo vaikaitis Frydrichas II 
iš Štaufenų giminės. 

ISPANIJOS KARALYSTĖS Įtampos lauke tarp Kordobos ir Karo- 
lingų imperijos nuo 826 m. gyvavo Navaros karalystė, jos sostinė buvo 
Pamplona. Navaros karalius Sančas III apie 1000 m. suvienijo Navarą 
su kitomis krikščionių karalystėmis, esančiomis Pirėnų pusiasalyje. Jam 
1035 m. mirus, iš jo palikimo susidarė Navara, Kastilija ir Aragonas. Jos 
pamažu kaupė jėgas rekonkistai, kuri prasidėjo kiek anksčiau už kryžiaus 
žygius. 


1035 M. 


976—-I025 m. 


Apie I000— 


IOSO m. 


BIZANTIJA MAKEDONŲ 
DINASTIJOS LAIKAIS 


Kurį laiką po kivirčų dėl ikonų Bizantiją valdė Mykolas III, paskutinis 
vadinamosios Frigijos dinastijos imperatorius. Jis ir pasiuntė misionierius 
Kirilą ir Metodijų apie 860 m. slavų krikštyti. 867 m. Mykolą III nužudė 
buvęs jo arklininkas makedonas Bazilijus. Jis pasivadino Bazilijum I ir 
pradėjo naują Bizantijos valdovų dinastiją. Imperatorių Makedonų laikais 
Bizantija labai suklestėjo. 


BAZILIJUS II BU LGARMUŠIS Imperatorius Bazilijus II (976- 
1025) buvo žymiausias karvedys iš visų Bizantijos imperatorių. Jo užsienio 
politiką išsamiai apibūdina pravardė. 15 metų iš eilės Bazilijus ir jo kariai 
ėjo kautis su bulgarais, kuriuos ne taip lengva buvo įveikti atvirame mū- 
šyje, nes jie daugiausia veikė kalnuose kaip partizanai. Samdytų kareivių 
padedamas, Bazilijus pergudravo bulgarus, 1014 m. apsupo ir sumušė jų 
kariuomenę. Sakoma, kad jis liepęs apakinti 14 ooo belaisvių ir tik vie- 
nam iš šimto palikti po vieną akį, kad galėtų šimtinę aklų parvesti namo. 
Bulgarų caras, išvydęs grįžtančius savo karius, mirė nuo širdies smūgio. Ta 
pergalė leido Bazilijui dar gerokai išplėsti Bizantijos valdas į šiaurės vakarus. 
Bet tai buvo jau paskutinė Bizantijos imperijos ekspansija. Rytuose, Sirijoje 
ir Palestinoje valstybės siena irgi buvo saugi, tad Bizantija vėl išsiplėtė iki 
tų ribų, kurias turėjo imperatoriaus Heraklėjo laikais. Dėl karinių pergalių 
ir dėl to, kad padėjo gimti Rusiai, tiek daug gavusiai iš Bizantijos kultūros, 
Bulgarmušis laikomas vienu žymiausių Rytų Romos imperatorių. 


MAKEDONŲ RENESANSAS Po to, kai imperatorius Bazilijus II 
(976—1025) sutriuškino Bulgarijos karalystę, viduramžių Bizantijos im- 
perija pasiekė savo galios apogėjų. Saksų karalių Otonų dinastija buvo 
susigiminiavusi su Bizantijos imperatorių šeima, nes Otonas II buvo ve- 

dęs Bizantijos princesę Teofaniją. Po ankstyvos vyro mirties Teofanija 
pasireiškė kaip valdinga regentė, atstovaujanti neveiksniam savo sūnui 
Otonui III. Dar stipresnis buvo Bizantijos ryšys su Kijevo Rusia. Rusų 
kultūroje dar iki šiol žymu Bizantijos įtaka. 

Didžiausi Bizantijos kultūrinio gyvenimo rėmėjai Makedonų rene- 
sanso epochoje buvo imperatoriaus rūmai ir jo aplinka. Buvo iš naujo 
sukomplektuotos aukštųjų mokyklų katedros, profesoriams paskirtos 
didesnės algos, studentams — stipendijos. Vienas iš svarbiausių uždavinių 
buvo enciklopediškai susisteminti turimas mokslo žinias ir jas atnaujinti. 
Vėl labai pamėgti dailės kūriniai, vaizduojantys antikos mitologines sce- 
nas, tokias kaip Europos pagrobimas arba nimfų ir nereidžių šokiai; jie 
buvo tapomi arba skaptuojami iš dramblio kaulo. Tiesa, po ginčų dėl iko- 
nų ir paveikslų draudimo teko iš naujo mokytis dailės technikos, pavyz- 
džiui, kaip kupolo viduje išdėlioti mozaiką, vaizduojančią daug figūrų. 


Apie 


IOOO M. 


TURKAI ATEINA 


Maždaug tuo metu, kai Otonas I buvo vainikuojamas imperatorium, ku- 
nigaikščių Seldžiukidų dinastijos vadovaujami ogūzai užėmė senąją Šilko 
kelio sostinę Bucharą, esančią į pietryčius nuo Aralo jūros, tuometinės 
persų civilizacijos arealo pakraštyje. Ogūzai buvo Kazachijos stepių tiur- 
kų genčių sąjunga, o Seldžiukas apie 1000 m. vadovavo vienai ogūzų 
genčiai. 


SELDŽIUKAI Apie tą laiką (1000 m.) Seldžiukas ir jo kariai perė- 
jo į islamą. Jie atsiskyrė nuo genčių sąjungos ir ėmė sparčiai veržtis iš 
Bucharos į pietus ir vakarus. 1034 m. užėmę Šiaurės Persijos provinciją 
Chorasaną, o 1055 m. — Bagdadą, seldžiukai užvaldė visą persų ir arabų is- 
lamo pasaulį. Jei ne seldžiukai, visas musulmonų pasaulis būtų subyrėjęs 
į mažas valstybėles ir islamas niekada nebūtų suvaidinęs tokio vaidmens, 
kokį vaidino tada (prieš pat kryžiaus karus) ir tebevaidina iki šiol. 


SULTONAS I Abasidai, įsikūrę Bagdade, buvo per silpni, ir jų kali- 
fas, likęs formalus valdovas, perdavė Seldžiuko vaikaičiui sultono titulą. 
Taip Seldžiukidai tapo pirmaisiais sultonais. Arabiškas žodis sultan reiš- 
kia „valdovas“. Seldžiukidai vėl suvienijo islamo civilizaciją, kuriai grėsė 
suirimas, ir tapo jos politiniais vadovais. 

Beje, per visą musulmoniškų valstybių istoriją Afrikoje, Artimuosiuo- 
se ir Viduriniuose Rytuose, Indijoje ir Indonezijoje buvo daugybė sul- 
tonatų. Šiandien jau tik du monarchai tituluojami sultonais: Brunėjaus 
sultonas ir Omano sultonas. 

Nukariavę Bagdadą, seldžiukai dar labiau išplėtė savo valdas, užėmė 
net Armėniją ir taip sustiprėjo, kad antrasis Seldžiukidų sultonas Alpas 
Arslanas, pirmojo sūnėnas, ėmė grasinti Bizantijai. Imperatoriaus Roma- 
no kariuomenė patraukė prieš turkus. Po kelių mažesnių susidūrimų įvy- 
ko lemiamas mūšis. 

MANCIKERTO MŪŠIS 1071 m. rugpjūčio 26 d. Alpo Arslano va- 
dovaujami turkai visiškai sutriuškino Bizantijos kariuomenę. Imperato- 
rius Romanas IV pateko į nelaisvę, ir turkai niekieno nebekliudomi labai 
sparčiai užplūdo Anatoliją. Tūkstantį metų graikiška Mažoji Azija pri- 
klausė Romos imperijai, paskui jau Rytų Romos imperijai, o po Manci- 
kerto mūšio Bizantijai beliko tik Mažosios Azijos pakrančių rajonai prie 
Egėjo jūros. Anatolija buvo prarasta visiems laikams. Tai buvo pasaulinės 
reikšmės įvykis, nes jeigu ne ta seldžiukų pergalė prie Mancikerto, tai ir 
Turkijoje negyventų turkai, ir dar po 400 metų osmanai nebūtų užėmę 
Konstantinopolio. Bizantija ištvėrė visą tą laiką iki pat žlugimo. 

Romaną turkai paleido už išpirką, bet tada jį suėmė jo priešai iš Dukų 
šeimos ir apakino įkaitinta geležim. Po kelių dienų imperatorius nuo su- 
žalojimų mirė. 


Kas įvyko paskui? Po metų mirė ir Arslanas, bet jo sūnus Melik-šachas 
baigė užkariauti Anatoliją ir dar praplėtė Seldžiukų valdas pietuose — 
užėmė Siriją ir Palestiną. Jis karaliavo nuo 1072 iki 1092 m., kol jį nunuo- 
dijo žmona. O tada Seldžiukų valstybė subyrėjo į besiriejančių įpėdinių 
valdas. Tai buvo svarbiausia priežastis, dėl kurios nusisekė pirmasis kry- 
žiaus karas. Tik 1300 m. turkų gyvenamoje Anatolijoje maža Osmanų 
kunigaikštystė pradėjo kilti, kol virto pasauline imperija. Ir mūsų laikų 
Turkija yra iš Seldžiukų valdomų ogūzų paveldėjusi tautinę tapatybę, 
kalbą ir kultūrą. 

IOJI M. 


Nuo gio m. 


POPIEZIUS IR IMPERATORIUS 


Kliuni reforma buvo didžiausias Vakarų projektas pirmojo tūkstantme- 
čio pabaigoje ir antrojo pradžioje. Iš Kliuni bažnyčios, didžiausio vidur- 
amžių krikščionių architektūros paminklo, neliko nieko, ką būtų galima 
šiandien pamatyti. Apie 1090 m. pastatyta romaninio stiliaus bažnyčia 
per Prancūzijos revoliuciją buvo susprogdinta, jos nuolaužos sunaudotos 
žirgynui statyti. O juk viduramžiais Kliuni buvo dvasinė ir ūkinė imperi- 
ja, kurią veiksmingai valdė vienuoliai. 


KLIUNI REFORMA Benediktinų vienuolynas Burgundijoje buvo 
įsteigtas 910 m., 100 metų po Karolio Didžiojo mirties ir keliasdešimt 
metų anksčiau, negu į Prancūzijos sostą sėdo Kapetingai, o į Vokieti- 
jos sostą — Otonai. Karolingų viešpatavimo laikotarpio pabaiga buvo 
nuopuolio metas, nors kultūra klestėjo, vienuolynuose nestigo mokytų 
žmonių, o iš benediktinų raštinių plūdo prašmatniai iliustruotos knygos. 
Tačiau vienuolynai ir parapijos buvo perkamos ir parduodamos, o dvasi- 
ninkai nusmukę iki pagarbos nevertų „ilgaskvernių“. Tada Kliuni ir ryžosi 
praskinti kelią reformai ir grįžti prie santūrios vienuoliškos gyvensenos 
pagal benediktinų priesaką Ora et labora. 

Vienuolyno įkūrėjas Viljamas, Akvitanijos hercogas, pasirūpino, kad 
vienuolynas būtų nepriklausomas nuo jokios pasaulietinės įtakos: Kliuni 
buvo pavaldus tiesiogiai popiežiui ir tapo Europos dvasine imperija. 

Kliuni įsteigė begalę dukterinių vienuolynų, daug jau esamų prisidėjo 
prie reformos sąjūdžio. Vienu metu jo imperijai priklausė 1000 vienuo- 
lynų, juose buvo per 20 ooo vienuolių. Kliuni rėmė kryžiaus žygius, Is- 
panijos rekonkistą ir Vilhelmo Užkariautojo pretenzijas į Anglijos sostą. 
Vienuoliai buvo puikiai organizuoti ir palaikė glaudžius ryšius; popiežiai, 
pritariantys reformai ir norintys būti galingesni už pasaulietinius valdo- 
vus, kvietėsi patarėjus iš Kliuni. 

Ir valdovams Kliuni kėlė naujus tikslus, nes propagavo taikingumą, 

paramą vargšams, visuotinę gerovę ir platino Evangeliją. Vienuolynuo- 
se skatino pamaldumą dažnu psalmių giedojimu, ilgomis pamaldomis ir 
naujomis, ypač iškilmingomis liturginėmis apeigomis — puošniomis pro- 
cesijomis, religinėmis giesmėmis. Tuo remdamasi Bažnyčia įstengė be- 
prasidedančioje brandžiųjų viduramžių epochoje sustiprinti ir išplėtoti 
savo įtaką Europoje. Šiandien vos už 10 km nuo Kliuni gyvuoja Tezė 
ekumeninio vyrų vienuolių ordino centras. 


CELIBATAS Kunigams turėti sugulovių ir nesantuokinių vaikų ne- 
draudžia nei Biblija, nei Bažnyčios dogmos. Stačiatikių šventikai tuokiasi, 
ir tai įprasta. Bet kunigų palikuonys ėmė kenkti Bažnyčios autoritetui. 
Vedę dvasininkai ėmė glemžtis Bažnyčios turtą ir leido savo vaikams jį 
paveldėti. Griežtiesiems Kliuni dvasininkams tai buvo rakštis akyje. Baž- 
nyčios tarnai privalantys laikytis celibato, būti tyri ir be dėmelės stoti 
prieš altorių. 


SUTRIO SINODAS Apie 1045 m. Kliuni idėjos dar nebuvo pa- 
siekusios Romos. Jau 15 metų Popiežiaus Soste sėdėjo Benediktas IX, 
Romos aristokratų atžala, išrinktas, kai dar buvo mažametis; dėl ištvir- 
kavimo ir smurtavimo jo nekentė net patys romiečiai. Todėl 1045 m. į 
Šv. Petro Sostą buvo „įkeltas“ Silvestras III, priklausantis konkuruojančiai 
didikų šeimai, o Benediktas tuo tarpu pardavė savo postą tokiam Pierleo- 
niui (už 1000 svarų sidabro), ir šis pamėgino valdyti Bažnyčią pasivadinęs 
Grigalium VI. Tokie pokštai griaute griovė popiežiaus institucijos auto- 
ritetą. Nuo Karolingų laikų popiežiaus pareigybė vienaip ar kitaip buvo 
tik žaislas Italijos feodalų rankose. 

Teko šauktis Vokietijos karaliaus, kad padarytų galą netvarkai, ir ta 
užduotis teko Salijui Henrikui III. Jis per Bažnyčios susirinkimą Vidurio 
Italijos mieste Sutryje pašalino tris pretendentus. Naujuoju popiežium 
vos dvejiems metams tapo vokietis Suitgeris Bambergietis, pasivadinęs 
Klemensu II. Jis nedelsdamas vainikavo Henriką ir jo žmoną Agnietę im- 
peratorium ir imperatoriene. Agnietė Puatu buvo kilusi iš Kliuni įkū- 
rėjo Viljamo šeimos. Imperatoriškoji pora buvo labai religinga ir rėmė 
reformą. Trys iš eilės kiti popiežiai, ėję tas pareigas po Klemenso, taip 
pat buvo vokiečiai; jie įgyvendino Kliuni reformos siekius ir Romoje. 
Žymiausias iš jų buvo Elzaso didiko sūnus Brunonas von Egisheimas, su- 

1046 m. 


1054 M. 


I059 M. 


I075 m. 


sigiminiavęs su Salijų karališkąja šeima. Jis, pasivadinęs Leonu IX, valdė 
nuo 1049 iki 1054 m. ir per tą laiką ekskomunikavo stačiatikius; dėl to 
įvyko Bažnyčios skilimas — schizma. 


SCHIZMA 1054 m. suskilo Krikščionių bažnyčia, iki tol buvusi vien- 
tisa. Vakarų bažnyčia (Roma) atsiskyrė nuo Rytų bažnyčios (Konstanti- 
nopolio) — tai buvo vadinamoji Rytų schizma (graikiškai schisma — „skili- 
mas“); ja baigėsi šimtus metų trukęs procesas, kurio metu Vakarų bažny- 
čia (kalbanti lotyniškai) ir Rytų bažnyčia (kalbanti graikiškai) vis labiau 
tolo viena nuo kitos. 

Dingsties būta gan banalios. Kilus politinei diskusijai dėl religijos tra- 
dicijų neseniai normanų nukariautoje Pietų Italijoje, kuri kitados priklau- 
sė Bizantijai, į Konstantinopolį atvyko popiežiaus pasiuntinių delegacija. 
Karštakošis kardinolas Humbertas, per visas derybas elgęsis provokuoja- 
mai, įniršęs tėškė ant Sofijos soboro altoriaus popiežiaus pasirašytą bulę, 
kuria šis atskyrė nuo Bažnyčios patriarchą. Tada tas savo ruožtu eksko- 
munikavo kardinolą, vos nenulinčiuotą Bizantijos gyventojų. Taip galuti- 
nai nutrūko Romos ir Bizantijos ryšiai. 


POPIEŽIAUS RINKIMAI Tik per Kliuni sąjūdžio paskatintą re- 
formą popiežių pradėjo rinkti kardinolai. Iki tol kilmingųjų Romos 
miestiečių nuomonė labiausiai lėmė, kas bus popiežius. Formaliai tą 
problemą išsprendė popiežiaus Mikalojaus II (1058-1061) dekretas, 
išleistas po Trečiojo visuotinio Katalikų bažnyčios susirinkimo (1059). 
Susirinkimas išplėtė visai Bažnyčiai Kliuni reformos principus: uždrau- 
dė pasauliečius skirti eiti bažnytines pareigas (pasauliečių investitūrą), 
įvedė visiems kunigams privalomą celibatą ir nusprendė, kad popiežių 
turi rinkti kardinolai. 


GINČCAS DĖL INVESTITŪROS Viduramžiais Bažnyčia nebuvo 
atskirta nuo valstybės kaip mūsų laikais. Priešingai, dvasinę ir pasaulietinę 
valdžią siejo kuo glaudžiausi ryšiai. Karaliai buvo gyvybiškai suinteresuoti 
bažnytiniais postais, jiems labai rūpėjo vyskupų ir abatų pareigybės kaip 
valdžios svertai, nes jos, kad ir nepaveldimos, atitekdavo jų įpėdiniams. 
Kita vertus, imperijos vyskupai ir abatai būdavo įtakingi didikai, dažnai 
nemenki turtuoliai, turintys ir plačias teisėjo galias. Plėtėsi simonija — 

neteisėtas bažnytinių pareigybių pirkimas, mainai, paveldėjimas. Kova 
su tais piktnaudžiavimais buvo svarbiausias Kliuni reformos uždavinys. 
Griežčiausią kovos su jais programą 1075 m. suformulavo popiežius Gri- 
galius VII savo bulėje Dictatus Papae. 

Toskanos didikas, pabuvęs ir vienuoliu, Hildebrandas Aldobrandeschi 
nuo 1073 iki 1085 m. vadinęsis popiežium Grigalium VII, simbolizuoja 
nepalaužiamą popiežių norą turėti kuo daugiau valdžios brandžiaisiais 
viduramžiais. Jis karštai rėmė Kliuni reformą. Žymusis dokumentas telpa 
viename popieriaus lape, jį sudaro 27 sakiniai, kuo aiškiausiai išreiškian- 
tys popiežiaus užmojus valdyti viską: „kad visi kunigaikščiai tik popiežiui 
kojas bučiuotų“, kad tik jis turi teisę skirti vyskupus ir abatus, tik jis gali 
atimti karūną iš karaliaus, tik jam leistina ekskomunikuoti, tik jis skelbia 
kanonų teisės nuostatus, jis yra neklystantis. Kiekvienas Europos kuni- 
gaikštis turėjo suprasti, kad taip popiežius skelbia kovą dėl savo valdžios 
viršenybės. 

1075 m. skiriant naująjį Milano arkivyskupą susivaidijo Vokietijos im- 
peratorius Henrikas IV ir popiežius Grigalius. Henrikas protegavo vieną 
kandidatą, popiežius — kitą. Buvo paskirti abu: arkivyskupas ir antiarki- 
vyskupas. 

Henrikas IV iš Reichstago susirinkimo Vormse nusiuntė Grigaliui 
laišką, kuriame jį vadino „nebe popiežium, o apsišaukėliu vienuoliu“ ir 
įsakmiai reikalavo: „Pasitrauk iš popiežiaus sosto“, „Atsistatydink, atsista- 
tydink!“ 

Grigalius savo ruožtu nedelsdamas pašalino imperatorių, atskyrė jį nuo 
Bažnyčios ir ekskomunikavo. Vokietijos kunigaikščiai ėmė svyruoti ir pa- 
tys pagrasino nuversti Henriką, jeigu jis nesusitaikys su popiežium. Impe- 
ratoriui neliko nieko kito, tik leistis į garsiąją kelionę — vykti į Kanosą. 


KANOSA Kanosa buvo viena iš Toskanos markgrafienės Matildos šei- 
mos pilių; jos šeimininkė suvaidino svarbų vaidmenį kaip tarpininkė im- 
peratoriaus ir popiežiaus susitaikymo byloje. Matilda pasikvietė Grigalių 
į savo pilį laukti atvyksiančio imperatoriaus. Ji buvo labai išsilavinusi ir 
įtakinga kunigaikštienė, valdanti didelę dalį Toskanos ir nemaža gretimų 
žemių iki pat Po upės žemumos. O Kanosa yra šiaurinėje Apeninų pa- 
pėdėje, netoli Parmos. Bet ištikima popiežiaus šalininkė Matilda, kaip 
Toskanos markgrafienė, buvo sykiu ir imperijos kunigaikštienė. Čionai 

atvyko ir Kliuni abatas. Hugo uoliai vykdė Kliuni reformas, kurias karštai 
rėmė ir popiežius Grigalius. Antra vertus, Hugo buvo ir imperatoriaus 
Henriko krikštatėvis, tad irgi tiko į tarpininkus. 

Nors Henrikas nuvykęs į Kanosą ir išliko Vokiečių karalystės (Reg- 
num teutonicum, kaip sakydavo popiežius) valdovas, bet dėl žeminančių 
aplinkybių pražudė tos karalystės prestižą. Žygis į Kanosą sukrėtė ne tik 
Italiją, bet ir kitas Europos šalis ne menkiau negu naujaisiais laikais Va- 
terlo mūšis arba jau mūsų dienomis — 2001 m. rugsėjo 11-oji. 

O ginčas dėl investitūros ruseno toliau. Popiežių, jau spėjusį užsitrauk- 
ti romiečių neapykantą, bet dar nepraradusį sosto, Henrikas apgulė Šv. 
Angelo pilyje. Normanų padedamas Grigalius paspruko iš Romos. Tik 
Henriko sūnus ir įpėdiniai pasiekė kompromisą su Šventuoju Sostu — su- 
darė Vormso konkordatą. Juo 1122 m. imperatorius Henrikas IV atsisakė 
teisių į investitūrą. Popiežius jam paliko tik galimybę paskirtąjį vyskupą 
arba abatą apdovanoti dar ir pasaulietinėmis privilegijomis. Tokia tvarka 
iš principo išliko iki 1806 m., kol imperijos nebeliko. 


Kas įvyko paskui? Maždaug dar po šimtmečio Bažnyčia sudarė panašius 
susitarimus ir su Anglijos bei Prancūzijos karaliais: šie taip pat atsisakė 
dvasininkų investitūros. Taip viduramžiais labai padidėjo Katalikų baž- 
nyčios galia. Beje, po 1500-ųjų anglai ir prancūzai vėl susigrąžino tą teisę: 
Henrikas VIII — 1534 m., kai pats pasiskelbė Anglijos bažnyčios galva, o 
Pranciškus I — 1516 m., kai Bolonijos konkordatas jam leido pačiam skirti 
Prancūzijos dvasininkus į aukštas pareigas. Iki 1250 m. popiežiai ir Štau- 
fenų dinastijos imperatoriai vis dar nesutarė. Tuo tarpu vyko permainos 
ir žemesniajame valdymo sistemos aparate. Augančiuose miestuose for- 
mavosi vis emancipuotesnė, savivaldos siekianti buržuazija — tai buvo 
pirmas Europos posūkis į naujuosius laikus. 

VIENUOLIAI IR RITERIAI 


Europoje plito religinio nerimo nuotaikos. Gausėjo pamokslautojų, plė- 
tėsi beturčių sąjūdis, kuris galiausiai paskatino kurtis didelius elgetau- 
tojų ordinus ir asketų vienuolynus bei vienuolijas, tokius kaip kartūzų 
vienuolynas Grande Chartreuse (1084) arba Sito (Citeaux) vienuolynas 
(1098), iš kurio išsirutuliojo Cistersų ordinas. Sukruto rekonkista — kry- 
žiaus žygių prototipas, suaktyvėjo ir eretikai. 


APAŠTALO JOKŪBO KELIAS Pačiame Pietvakarių Europos kam- 
putyje įsikūręs Santjago de Kompostelos miestas brandžiųjų viduram- 
žių laikais tapo savotišku Jeruzalės pakaitalu, į kurį traukė krikščionys 
maldininkai panašiai kaip į Romą arba Jeruzalę. Į pastarąją buvo sunku 
pakliūti — trukdė įsibrovėliai musulmonai, vienu tarpu ir seldžiukai. 

IX a. pradžioje, netrukus po to, kai Ispaniją nukariavo arabai, įtikėta, 
kad Ispanijos šiaurėje atsirado „tikrasis Jokūbas“. Neva apaštalo Jokūbo, 
pačios pirmosios Jeruzalės krikščionių bendruomenės vedlio, kūnas ilgai 
keliavęs laiveliu, kol bangos jį stebuklingai priplukdžiosios prie kranto 
kalnuotoje, sunkiai prieinamoje Galisijoje - kone paskutiniame krikščio- 
nių prieglobstyje. 

Vienuolynai, prieglaudos, užeigos ir bažnyčios pasistengė kaip reikiant 
organizuoti maldininkų keliones, piligrimų keliai tankiu tinklu apraizgė 
visą Europą. Pakeliui atsirado rinkimosi punktų ir svarbių tarpinių lan- 
kytinų vietų, kaip kad Vezlė (Prancūzijoje). Maždaug 1500 km iš Kel- 
no į Santjagą maldininkai eidavo mažiausiai pustrečio mėnesio. Norint 
pasiekti tikslą per Velykas reikėdavo iškeliauti dar žiemą. Vėlyvaisiais 
viduramžiais Santjagą aplankydavo maždaug po pusę milijono žmonių 
per metus. 


REKONKISTA I 711 m. įsiveržę į Ispaniją, arabai (maurai) nukariavo 
beveik visą šalį. Ispaniškai reconguista reiškia „atkariavimas“; šiuo atveju 

kalbama apie tai, kad Ispanijos šiaurėje esančios krikščioniškos karalystės 
atkovojo šalį iš arabų. 1085 m. Leono ir Kastilijos karalius Alfonsas VI už- 
ėmė Toledą — tai buvo svarbus tarpinis laimėjimas. Jau prieš pat maurų 
invaziją Toledas beveik 200 metų buvo krikščioniškosios vestgotų kara- 
lystės sostinė. Dabar Alfonsas nieko nelaukęs pavertė jį savo rezidencija. 
Toledo užėmimas pelnė Alfonsui Ispanijos Skydo pravardę. 


„TO NORI DIEVAS!“ Jau ir Kanosoje popiežius Grigalius VII pla- 
navo 1074 m. pradėti karo žygį į Jeruzalę Šventojo Karsto vaduoti, bet 
buvo per daug užsiėmęs investitūros ginčais. Ir štai popiežius Urbonas II, 
aktyvus Kliuni reformos šalininkas, paskelbė kryžiaus žygį. Dingstį sutei- 
kė Bizantijos imperatorius — jis baiminosi seldžiukų puolimo ir paprašė 
pagalbos. Imperatorius Aleksijus I Komninas vis dar neprarado vilties at- 
gauti Mažąją Aziją, arba Anatoliją, kurios neteko po 1071 m. Mancikerto 
mūšio. Tad Bizantija ir kreipėsi pagalbos į frankus — kryžiaus karų laikais 
taip buvo vadinami visi Vakarų šalių riteriai. 

Urbonas pasakė pamokslą, raginantį traukti į kryžiaus žygį, 1095 m. 
lapkričio 27 d. prie Klermono-Ferano vartų. Buvo jam atsakančiai pasi- 
rengęs: įspūdingai apsakė krikščionių kančias musulmonų užimtoje Je- 
ruzalėje ir Šv. Kapo bažnyčios sugriovimą 1009 m. Kaip buvo sutarta, 
gretimo Le Piuji miesto vyskupas puolė ant kelių ir meldė leidimo žy- 
giuoti. Tą dieną nuskambėjo ir kryžiaus karų šūkis, paskui nuolat karto- 
tas. Minia fanatiškai šaukė: Deus lo vult! Dieu le veut! („To nori Dievas!“) 
Nuo tos dienos užsidegimas „imtis kryžiaus“ ir eiti Jeruzalės vaduoti 
200 metų nedavė ramybės Europos riteriams, taip pat karaliams ir im- 
peratoriams. 

Popiežius ir Bažnyčia, rūpestingai suplanavę kryžiaus žygį, siekė iškart 
keleto politinių tikslų. Ispanijoje reikėjo pažaboti musulmonų ekspan- 
siją. Urbonas vylėsi susigrąžinti Konstantinopolio Rytų apeigų bažnyčią. 
Romai rūpėjo kryžiaus karais nukreipti politiškai susiskaldžiusią Europą 
į didelį bendrą tikslą, žinoma, popiežiui vadovaujant. Pagaliau kryžiaus 
karai pravertė ir tuščiai besibastančiam kilmingam Europos jaunimui — 
antriesiems, tretiesiems riterių sūnums, kurie negavę palikimo baugino 
taikius gyventojus: davė jiems prasmingos veiklos. 

CISTERSAI Kai kuriems griežtiems vienuoliams net ir Kliuni reforma 
rodėsi per daug švelni, nes ir pats Kliuni vienuolynas ne tik įgijo didelę 
dvasinę bei politinę galią, bet ir labai pralobo. Jie 1098 m. nuošalioje Bur- 
gundijos vietovėje Sito įsteigė naują vienuolyną, kuriame ketino melstis 
ir dirbti griežtai laikydamiesi šventojo Benedikto ordino regulos. Iš vieto- 
vardžio Sito (Citeaux) kilęs ir ordino vardas — cistersai. 

Naująjį pamaldumą visoje Europoje išgarsino Bernardas Klervietis 
(1090-1153), įstojęs į Sito 1112 m., o po dvejų metų Šampanėje įstei- 
gęs dukterinį Klervo (Clairvaux) vienuolyną ir tapęs pirmuoju jo abatu. 
Nuo Klervo iš tiesų ir prasidėjo cistersų ordino istorija. Antai griežtai 
reglamentuotoje vienuolyno architektūroje vienuoliai nepakentė jokių 
„pagražinimų“. 

Bernardas buvo viena iš dvasiškai ir politiškai įtakingiausių to meto 
asmenybių. Jis itin sėkmingai pamokslais skatino traukti į antrąjį kryžiaus 
žygį ir plėtojo krikščioniškųjų riterių — ordino riterių — idėją. Prancūzijos, 
Flandrijos ir Reino krašto aristokratai būriais kilo į kryžiaus žygį. 

Net ir gyventi pačiame cistersų vienuolyne veržėsi neįtikėtinai daug 
žmonių, ypač kilmingųjų. Cistersai plėtojo europietišką civilizaciją, įsi- 
kurdavo daugiausia nuošaliose vietose ir paversdavo vienuolynus pavyz- 
dingomis žemės ūkio ir amatų įmonėmis. Jau ir benediktinų vienuolynai 
buvo stambios verslo įmonės, bet cistersai juos gerokai lenkė. Pasaulieti- 
nė jų veikla daug kuo panaši į modernių bendrovių, net ir tarptautiniais 
ryšiais. Iš Vokietijoje buvusių paminėtini Eberbacho vienuolynas Reino 
srityje (dabartinis Heseno žemės valstybinis vynininkystės ūkis) ir Maul- 
brono vienuolynas. 


KRYŽININKŲ VALSTYBĖS Imperatorius Aleksijus didžiai nu- 
stebo, kad dar metams nepraėjus po popiežiaus Urbono pamokslo, 
1096 m., kryžiaus žygio dalyviai, Vakarų Europos grafų vedami, pasirodė 
prie Konstantinopolio. Seldžiukai dėl vidaus politikos problemų nelabai 
teįstengė gintis. Todėl kryžininkams iš tiesų pavyko 1099 m. užimti Je- 
ruzalę. Jie įkūrė Levante, rytinėje Viduržemio jūros pakrantėje, keturias 
kryžininkų valstybes; viena iš jų ir buvo Jeruzalės karalystė. 

Nuo 1144 m. kryžininkų valstybes labai spaudė Egiptas, todėl Bernar- 
das Klervietis ir kiti paskelbė antrąjį - nesėkmingą — kryžiaus žygį. 

1171 m. kurdas Salachas ad Dinas, arba Saladinas (1138—1193), tapo 

Egipto sultonu ir 1174 m. sujungė Egiptą su Sirija. Kryžininkų valstybės 
atsidūrė apsuptyje. 1187 m. Saladinas užėmė Jeruzalę, kurią 88 metus valdė 
krikščionys frankai. Šventajam miestui išvaduoti labiausiai ir buvo surengtas 
trečiasis kryžiaus žygis (1189—1192), kuriame, be kitų, dalyvavo Prancūzijos 
karalius Pilypas II, Ričardas I Liūtaširdis ir Frydrichas Barbarosa. 1191 m. 
Ričardas Liūtaširdis užėmė Aką ir sudarė taikos sutartį su Saladinu; pagal 
ją krikščionims maldininkams buvo leista laisvai lankyti Jeruzalę. Vokie- 
čių kryžininkų brolija 1198 m. buvo pertvarkyta į Vokiečių (Kryžiuočių) 
ordiną. Saladinas Europoje dar labiau nei musulmonų pasaulyje žinomas ir 
vertinamas kaip vienas iš garsiausių visų laikų politikų. Apie riterišką jo el- 
gesį su savo priešu Ričardu Liūtaširdžiu sklido legendos. Lessingas dramoje 
„Natanas Išmintingasis“ pavaizdavo jį kaip tolerancijos pavyzdį. 


LOTYNŲ IMPERIJA Ketvirtasis kryžiaus žygis baigėsi pusiaukelėje, 
kai 1204 m. frankai, perėję Balkanus, užėmė Konstantinopolį. Nors po- 
piežius Inocentas III buvo dusyk įsakmiai uždraudęs kariauti su Bizantija 
kiškosios Bizantijos imperijos ekonominiams konkurentams — pavyko 
nukreipti kariuomenę į Konstantinopolį. Bizantijos sostinė buvo negai- 
lestingai išplėšta; iš Konstantinopolio hipodromo venecijiečiai pagrobė 
kvadrigos skulptūrą, kitados stovėjusią Romoje, nusigabeno ją į Veneciją 
ir pastatė priešais pagrindinį Šv. Morkaus katedros įėjimą. Graikiško- 
ji Bizantija buvo pervadinta Lotynų imperija, o pirmuoju jos valdovu 
tapo Flandrijos grafas Balduinas (1172—1205). 1261 m. imperatorius My- 
kolas VIII, genujiečių padedamas, be vargo atsikovojo Konstantinopolį. 
Nuo frankų smūgio Bizantija taip ir nebeatsigavo, o naujoji Paleologų 
dinastija tapo paskutiniais jos valdovais. 


REKONKISTA II Kastilijos karalius Ferdinandas III Šventasis (1199— 
1252) 1230 m., gavęs palikimą, sujungė Kastiliją ir Leoną. Taip Kastili- 
ja tapo stipriausia jėga Ispanijoje. Netrukus prasidėjo naujas rekonkis- 
tos etapas: 1235 m. iš arabų buvo atimti Balearai, 1236 m. — Kordoba, 
1246 m. — Chaenas, 1248 m. — Valensija ir Sevilija, 1250 m. — Kadisas. 
Arabams, kitados viešpatavusiems Andalūzijoje, beliko Granada. 
Portugalija, dar 1248 m. atsikariavusi Algarve, užbaigė savąją rekonkis- 
tos dalį ir tapo pirma Europos valstybe, kurios sienos nebesikeitė iki šių 

dienų. Kryžiaus žygiai leido Europai daug geriau pažinti Rytų kultūrą, bet 
nedavė jokio politinio laimėjimo. Rytai toli lenkė dvasiškai sustabarėju- 
sius to meto Vakarus tiek civilizacijos laimėjimais, tiek politikos veržlu- 
mu. Kryžiaus žygiai, praplėtę Vakarų šalių horizontus, kaip tik ir turėjo 
palengva mažinti tą jų atsilikimą. 1492 m., praėjus beveik lygiai dviem 
šimtmečiams po Ako užėmimo (1291), jau europiečiai, o ne arabai arba 
turkai, įkėlė koją į Naująjį Pasaulį. 


ŠOKANTYS DERVIŠAI Arabai nuo tada, kai VII a. patraukė iš 
Arabijos pusiasalio į karo žygius, pasiekė labai daug — kūrė imperijas ir 
dinastijas, kultūringas Artimųjų Rytų šalis iškėlė į visai kitą gerovės lygį. 
Tokiomis aplinkybėmis religingumas paprastai nukenčia. Todėl islamo 
pasaulyje, kaip ir krikščioniškosiose šalyse, pamaldūs žmonės juto porei- 
kį trauktis iš pasaulietinio šurmulio į askezę. 

Šokantys dervišai yra plačiai paplitęs, bet paviršutiniškas sufijų įvaiz- 
dis. Jie tik išryškina esminę sufizmo ypatybę: Dievą pažinti tiesiogiai 
padeda ekstazė, muzikos klausymasis, pasninkai, kartojami maldavimai, 
vienatvė, budėjimai arba sukimasis šokyje; tai sufijams daug svarbiau 
negu tiksliai laikytis Korano priesakų. 

Pirmas sufijų ordinas buvo įsteigtas Bagdade apie 1150 m. Jo nariai 
rinkosi kartą per savaitę. Tai buvo vedę vyrai, amatininkai arba pirkliai, 
neturintys nieko bendro su viduramžių arabų mokslu. Ir apskritai arabų 
šalių liaudis niekuomet nesikišo į intelektualias mokslininkų diskusijas. 
Todėl musulmoniškose visuomenėse buvo ir tebėra paplitę prietarai, ti- 
kėjimas stebuklais ir šventųjų garbinimas, ypač tarp sufijų. 


„LAIMĖS ELIKSYRAS“ Taip vadinasi veikalas, kurio autorius — isla- 
mo teologas al Gazalis, arba Algazelis (1058-1111), islamo reformatorius, 
musulmonų pasaulyje taip pat gerai žinomas ir vertinamas kaip Euro- 
poje Liuteris. Pabuvęs sufiju, al Gazalis parašė svarbiausią savo veikalą 
„Tikėjimo mokslų atgaivinimas “, kuriame iš mistinio religinio pažinimo, 
sulydyto su intelektualia Korano mokymų interpretacija, sukūrė etika 
pagrįstą savo religijos koncepciją. Jis gynė griežtą tikėjimą Koranu, kaip 
visišką pasitikėjimą Dievu. Be abejo, kad patiktų Dievui, žmogus turįs 
remtis penkiais islamo ramsčiais (tikėjimo išpažinimu, malda, pasninku, 
išmalda, kelione į Meką). 

Seldžiukų valdomame Bagdade daugiausia galios turėjo Nizamas al 
Mulkas (1018—1092), kilęs, kaip ir al Gazalis, iš Šiaurės rytų Irano ir 
1063 m. paskirtas viziriu. Būdamas Seldžiukų sultono Alpo Arslano, ku- 
ris Mancikerto mūšyje nugalėjo Bizantiją, didžiuoju viziriu ir kancleriu, 
jis pasižymėjo kaip itin apdairus politikas. Jo įsteigta Bagdado medre- 
sė greit išaugo į vieną iš garsiausių aukštųjų mokyklų. Nizamo „Knyga 
apie valstybės valdymą“ (Sijasat-name) lyginama su Machiavelli veikalu 
„Valdovas“. Nizamą nužudė asasinai, islamo sekta, su kuria jis kovojo ir 
politikoje, ir savo knygoje. 


KOVA DĖL VALDZIOS EUROPOJE 
BRANDZŽIAISIAIS VIDURAMZIAIS - 
ŠTAUFENAI, VELFAI, 
PLANTAGENETAI 


Salijų laikai Vokietijoje maždaug sutampa su normanų karalių laikais An- 
glijoje. Vilhelmo Užkariautojo sūnūs ir vaikaičiai valdė vos 100 metų. 
Beveik vienu metu su Štaufenų dinastijos pradžia, 1154 m., ir Anglija 
gavo ne tik naują karalių Henriką II, bet ir naują dinastiją. Paskutinio 
normanų karaliaus duktė 1128 m. ištekėjo antrą kartą — už Anžu grafo, ir 
Matildai pavyko garantuoti sostą savo sūnui Henrikui iš tos santuokos. 
Anžu grafas turėjo paprotį papuošti šalmą prožirnio (lotyniškai planta 
genista, angliškai plantagenet) šakele. Plantagenetai ir tapo viduramžių 
Anglijos dinastija. 

Jaunystėje Henrikas buvo ne vien Anglijos sosto įpėdinis, bet ir Pran- 
cūzijai priklausančios Normandijos hercogas. Beveik prieš pat žengda- 
mas į sostą šis devyniolikmetis jaunikaitis vedė kur kas vyresnę prancūzę 
kaimynę Eleonorą Akvitanietę. Toji žymiausia viduramžių moteris buvo 
paveldėjusi turtingąją hercogystę Akvitaniją, garsėjančią ypatinga kultū- 
ra, ypač trubadūrais. Taip Henrikas gavo valdyti visą dabartinę Vakarų 
Prancūziją, nes Normandijos, Anžu ir Akvitanijos žemės atsidūrė vienose 
rankose. Toji Anglijos karūnos valda Prancūzijos žemėje, Anžu karalystė, 
tapo Prancūzijos ir Anglijos nesantaikos obuoliu — ir tada, ir Šimtamečia- 
me kare, prasidėjusiame 1340 m. 


ŠTAUFENAI IR VELFAI Štaufenų valdymo laikais Vokietijos im- 
peratoriai vėl suaktyvėjo Italijoje. Frydrichas Barbarosa valdė beveik 40 
metų, nuo 1152 iki 1190 m., ir atkakliai kovodamas su išdidžiais Lombar- 
dijos miestais stengėsi įgyvendinti senas imperijos teises. Daugelis miestų, 

Nuo II60 m. 


Nuo oo m. 


nenorinčių paklusti, susijungė į Lombardijos lygą; jai vadovavo Milanas, 
kurį rėmė popiežius Aleksandras III. Kai Frydrichas pamėgino ginklu ap- 
ginti imperijos teises, nuo jo atsimetė galingiausias vasalas, Velfų herco- 
gas Henrikas Liūtas. Štaufenai ir Velfai buvo varžovai nuo seno. 1180 m. 
Viurcburgo reichstage Henrikas buvo paskelbtas esantis už įstatymo 
ribų, o abi jo hercogystės, Saksonija ir Bavarija, konfiskuotos. Tuo metu 
Bavarijos hercogai buvo Vitelsbacheriai. Henrikas emigravo į Angliją pas 
gimines, nes jo žmona Matilda buvo Ričardo Liūtaširdžio sesuo ir Angli- 
jos karaliaus Henriko II duktė. Nuožmioji Štaufenų ir Velfų kova persi- 
kėlė į Italiją. Siena, Piza, Arecas ir Spoletas liko ištikimi imperatoriui. Jie 
priklausė prie gibelinų, kurių pavadinimas kildinamas iš mažos Štaufenų 
giminės pilies Vaiblingeno vardo. Bolonija, Genuja, Mantuja ėjo išvien 
su gvelfų (itališkai guelfi) partija. Kai kurie miestai — Milanas, Florencija, 
Verona — palaikydavo tai vieną partiją, tai kitą. Popiežiai daugiausia bū- 
davo gvelfai, taigi imperatoriaus priešai. 


ŠTAUFENŲ IR VELFŲ RIETENOS DĖL SOSTO 1190 m. 


sulaukęs 65 metų, Barbarosa dalyvavo trečiajame kryžiaus kare ir prigėrė 
Mažosios Azijos upėje Salefe. Jo sūnus Henrikas VI mirė 1197 m., būda- 
mas dar tik 33 metų. Reichstagui teko iš Vokietijos kunigaikščių išrinkti 
imperatorių. Susidarė dvi frakcijos, ir kiekviena išrinko savą kandidatą. 
Vieni paskelbė imperatorium Pilypą Štaufeną, Henriko VI brolį, mat ti- 
krajam Štaufenų sosto įpėdiniui, Henriko sūnui, būsimajam imperatoriui 
Velfų hercogas Henrikas Liūtas. Tai buvo Štaufenų ir Velfų nesantaikos 
viršūnė, net savotiškas Vokietijos skilimas. Beveik 10 metų nei vienas, nei 
antras nepajėgė įveikti varžovo. 1208 m. Pilypas Štaufenas buvo nužudy- 
tas Bamberge, o dar po metų Otonas vainikuotas imperatorium. Tačiau 
kai jis užsimojo nukariauti Pietų Italiją ir Siciliją, popiežiaus skatinami 
Vokietijos kunigaikščiai 1211 m. išrinko imperatorium penkiolikametį, 
ką tik pilnametystės sulaukusį Frydrichą. Kilo visiška sumaištis. 

Otonas buvo gimęs Normandijoje, kai jo tėvas gyveno tremtyje, ir 
augo Anglijos karaliaus dvare. Ričardas Liūtaširdis ir Jonas Bežemis buvo 
Otono vaikystės draugai ir dėdės, nedaug už jį vyresni. Žemyne kilus 
nesantaikai, Velfai stojo į anglų pusę. 

BUVINO SEKMADIENIS Prancūzijos karalius Pilypas II norėjo 
sumušti Anžu karalystę, bet negalėjo to padaryti, kol Ričardas Liūtaširdis 
buvo Anglijos karalius ir valdė Vakarų Prancūzijos žemes. Kai 1199 m. 
Ričardas sulaukęs vos 41 metų mirė, silpnesnysis jo brolis Jonas perėmė 
ir Anglijos sostą, ir Anžu karalystę. Pilypas jau buvo užėmęs Normandiją, 
į prancūzus linko ir Akvitanijos didikai. 

1214 m. vasarą Jonas atvyko į savo žemes Prancūzijoje telkti sąjungi- 
ninkų prieš Pilypą II. Jis finansavo ne tik savąją anglų kariuomenę, bet 
ir Flandrijos grafus, nebenorinčius priklausyti Prancūzijai, ir Vokietijos 
imperatorių Otoną, savo brolėną ir vaikystės draugą. Otonui nebeilgai 
buvo lemta valdyti Vokietiją, jis buvo ekskomunikuotas, nes Italijoje sto- 
jo skersai kelio popiežiui Inocentui III. Jaunasis Štaufenų imperatorius 
Frydrichas II pirmąsyk triumfavo visoje Vokietijoje. Sekdamas sena Štau- 
fenų tradicija Frydrichas palaikė Pilypą iš Kapetingų dinastijos. 

Riterių kautynėse sekmadienį, 1214 m. liepos 27 d., prie Flandrijos kai- 
mo Buvino (dabar Prancūzijoje) pats Jonas nedalyvavo. Jungtinei Jono 
koalicijos kariuomenei vadovavo imperatorius Otonas IV. Pilypo rai- 
tininkai jį taip surėmė, kad jam nieko kito nebeliko, tik trauktis arba 
sprukti — nelygu kaip kas pasakoja. Otono ir Jono pralaimėjimas buvo 
visiškas, apie tai byloja ir žuvusiųjų, pasprukusiųjų, ir į nelaisvę pateku- 
siųjų skaičius. Mūšio lauke likusias imperijos vėliavas Pilypas nusiuntė 
Frydrichui. 

Mūšio padariniai šimtus metų turėjo įtakos Europos istorijai. Štaufe- 
nai, nustūmę Velfus, įsitvirtino imperijos valdžioje, nes Otonas prarado 
paskutinę atsparą. Taip baigėsi ginčas dėl sosto įpėdinio. Vokietijos kuni- 
gaikščiai pripažino Frydrichą, bet šis už tai turėjo padaryti jiems didokų 
nuolaidų. Taip imperijoje buvo padėti pamatai gan savarankiškoms ku- 
nigaikštystėms. Nuo tada Vokietija niekados nebebuvo valdoma iš vieno 
centro (žinoma, iki 1871 m.). 

Prancūzijos karūnai atiteko kone visa Vakarų Prancūzija, ir Prancūzija 
tapo galingiausia Europos valstybe. Joje, visai priešingai nei Vokietijoje, 
susidarė stiprus dinastinis centras su viena sostine — Paryžiumi. Pilypas 
tapo žymiausiu Prancūzijos valdovu brandžiųjų viduramžių epochoje, už 
pergalę prie Buvino jis gavo augusto garbės titulą. 

Jonui teko priimti Pilypo sąlygas — atsisakyti visų valdų ir grįžti į An- 
gliją „be žemės“. Tai irgi turėjo svarbių padarinių. 

MAGNA CHARTA Prislėgtas grįžo Jonas į Angliją. Kad išsilaikytų 
jos soste, turėjo sutikti su Anglijos baronų jam primesta Magna Charta 
Libertatum (Didžiąja laisvių chartija). Ji laikoma pirmuoju Europoje ir 
visame Vakarų pasaulyje laisvės ir konstitucijos aktu. Šia chartija Angli- 
jos kilmingieji užsitikrino sena tradicija pagrįstas vasalų teises ir garantiją, 
kad karalius jų savavališkai nepažeis. Be to, joje kalbama apie valstiečių 
apsaugą, laisvą prekybą su užsienio pirkliais ir teisę pasipriešinti netei- 
sėtiems karaliaus aktams. Tik kai Jonas 1215 m. birželio 15 d. pasirašė 
Didžiąją laisvių chartiją, baronai birželio 19 d. iš naujo prisiekė jam išti- 
kimybę. Dar ir Jungtinių Valstijų 1787 m. konstitucija remiasi tuo doku- 
mentu. 


BAZNYCIA IR ATSKALUNAI 


Didžiosios laisvių chartijos metais popiežius Inocentas III sušaukė Late- 
rano ketvirtąjį susirinkimą. Kiek anksčiau Prancūzijos pietuose liepsnojo 
katarų karai, kuriuos sukėlė Prancūzijos karaliai Pilypas II ir jo sūnus 
Liudvikas VIII, kaip kryžiaus žygį prieš „atskalūnus“. Tai buvo įžanga į 
eretikų persekiojimą vėlyvaisiais viduramžiais. 


LATERANO KETVIRTASIS SUSIRINKIMAS Nuo pat antikos 
laikų ir per visus viduramžius popiežiaus buveinė Romoje buvo ne Vati- 
kanas, bet antikinės, o juo labiau viduramžių Romos pakraštyje stovinti 
Šv. Jono bazilika Laterane, trumpiau tiesiog Lateranas. 

Ten vyko keli Bažnyčios susirinkimai, iš jų svarbiausias — Laterano 
ketvirtasis susirinkimas, kurį 1215 m. sušaukė Inocentas III. Daugelis jo 
nutarimų tebegalioja ir šiandien. Susirinkimas buvo labai gausus, jame 
dalyvavo 1200 abatų ir vyskupų, o Inocentas III, išmanantis bažnytinę 
teisę, buvo labai gerai pasirengęs. Septyniasdešimt dekretų ir dogmų, ga- 
lutinai suformuluotų, jau tik pritarimo laukė. Buvo patvirtinta, kad sa- 
kramentų yra septyni; šventajam arba relikvijoms garbinti nuo šiol reikė- 
jo popiežiaus kanonizacijos; sakramentu tapo ir santuoka. O svarbiausia, 
kad atsirado privalomas aiškiai išdėstytas Tikėjimo išpažinimas — svarbi 
priemonė erezijai nustatyti. 


KATARAI Katarų tikėjimas buvo asketiška, griežtomis etikos normo- 
mis pagrįsta krikščionybė. Pasaulį jie matė „piktą“, nes jį valdąs šėtonas. 
Tik geru elgesiu ir tyrumu esą galima pelnyti dangų; graikiškai katha- 
ros reiškia „tyras, švarus“. Į katarų Bažnyčią, organizuotą panašiai kaip 
presbiterionų, be aukštų dvasininkų, buvo priimama rankų uždėjimu, 
vadinamuoju dvasiniu krikštu. Katarai pirmieji sujungė eretiška laikomą 
praktiką su liaudies sąjūdžiu. 

Pietų Prancūzijos aristokratai buvo karaliaus Pilypo priešai, rėmė ka- 

tarus. Pilypas ir jo sūnus Liudvikas VIII kariavo su jais nežmoniškai žiau- 
riai. 1209 m. buvo išžudyti Bezjė miesto gyventojai. Po paskutinės katarų 
kalnų tvirtovės Monsegiūro dramatiškos apgulos ir katarų išnaikinimo 
Pietų Prancūziją tvirtai pažabojo prancūzai, o Bažnyčia išsivadavo iš ka- 
tarų erezijos. 


INKVIZICIJA Žinoma, atskalūnams į tiesos kelią sugrąžinti Bažnyčia 
siuntė prityrusius pamokslininkus, daugiausia iš Cistersų ordino. Tarp jų 
buvo ir jaunasis Dominykas, dominikonų ordino įkūrėjas. Nuo tada in- 
kvizicija buvo dominikonų rankose. 

Bažnyčios susirinkimas, įvykęs 1229 m. Tulūzoje, bendrais bruožais 
nustatė, kaip turi būti vykdoma inguisitio haereticorum, „eretikų tardy- 
mas“. Procesas rėmėsi apklausa ir liudytojų parodymais; buvo nustatytos 
ir kaltinamųjų teisės. Inkvizicija galėjo Žmogų ir išteisinti, jei nepavyktų 
įrodyti jo klaidatikystės. Nebuvo stengiamasi visus eretikus sudeginti ant 
laužo, dažniausiai inkvizitoriai tik paskirdavo atgailą. Dar 1220 m. jauna- 
sis imperatorius Frydrichas II leido „pasaulietinei rankai“ prisidėti prie 
eretikų persekiojimo ir liepė užkietėjusius eretikus bausti mirtimi ant 
laužo. Kankinti teisiamuosius leido tik popiežius Inocentas VI 1352 m. 
Patys drastiškiausi autodafė (eretikų sudeginimas) Ispanijoje ir didžiojo 
inkvizitoriaus pareigybė buvo įvesti tik 1478 m. Vokietijoje inkvizicija 
nevaidino beveik jokio vaidmens maždaug iki 1450 m., kai prasidėjo ra- 
ganų teismai. 

Mūsų dienomis inkvizicija rodosi tokia žiauri todėl, kad žmonės buvo 
baudžiami už tikėjimo dalykus; dabar, kai galioja tikėjimo laisvė, tai nej- 
manoma. Žinoma, ir kankinti dabar nebeleidžiama. Kita vertus, baudžia- 
mojo proceso požiūriu inkvizicija buvo net ir „moderni“, nes pirmą kartą 
bylos eiga buvo protokoluojama, o teisėjas privalėjo laikytis nustatytos 
proceso tvarkos. Pirmą kartą pareigūnas gavo teisę apkaltinti žmogų. Iki 
tol galiojo viduramžių principas: jei nėra ieškovo, nėra ir teisėjo, nors 
būtų įvykdytas ir sunkus nusikaltimas. 


ELGETAUJANČIŲ VIENUOLIŲ ORDINAI Apie 1000 m. ėmė 
smarkiai augti miestai. Jų augimą skatino karaliai ir kunigaikščiai — tei- 
kė (mokesčių) privilegijas ir „laisves“. Miestuose susikaupdavo gan daug 
žmonių, ir toje terpėje ėmė kurtis elgetaujančių vienuolių ordinai, kaip 

atsvara aukštuomenei. Pačius pirmuosius, pranciškonų ir dominikonų, or- 
dinus įsteigė Pranciškus Asyžietis (1182—1226) ir Dominykas (1170-1221). 
Giovanni Bernadone, pramintas Pranciškumi (Francesco), buvo turtingo 
Asyžiaus drobės pirklio sūnus, gerai išsilavinęs, jaunystėje taikęs į parti- 
jos lyderius. Tačiau metus išbuvęs belaisviu tapo kitu žmogum. Tėvas 
apskundė jį teismui, kad per daug išleidžia labdarai ir renka statybines 
medžiagas bažnyčiai remontuoti. Pasak legendos, per teismo posėdį Pran- 
ciškus išsirengė nuogai protestuodamas prieš tėvą ir „nekrikščioniškus“ to 
meto papročius. Paskui kaip keliaujantis pamokslininkas, sekdamas Kris- 
tumi, patraukė per Toskaną. Tai buvo tipiškas protestas prieš Bažnyčios, 
valdovų rūmų ir miestų elgseną. 

Tokie sąjūdžiai kaip pranciškonų, žadinantys mases, sparčiai plito, nes 
žmonės labai piktinosi dvasininkų supasaulėjimu. Per keletą metų jie, 
kaip liaudies sąjūdžiai, apėmė visą Europą. Net ir šventoji Elžbieta Ven- 
grė, arba Tiuringietė (1207—1231), kaip tikra pranciškonė, globojo vargšus 
ir slaugė ligonius. Šįsyk Bažnyčiai pavyko veikti vieningai tiek dvasiniu, 
tiek organizaciniu požiūriu, ne taip kaip kovojant su katarų erezija. Aps- 
kritai ji labai nepatikliai stebėjo visa, kas siejasi su tikėjimu, bet ko ji 
negali tiesiogiai kontroliuoti. Nedaug betrūko ir Pranciškui, kad būtų pa- 
vadintas eretiku. 


Anksčiau 


negu IIOO m. 


II5O m. 


UZ EUROPOS 


RAMUSIS VANDENYNAS - RAPANUJIS Bendruomenė, la- 
biausiai nutolusi nuo visų aplinkinių kultūrų, susibūrė anksčiau negu 
1100 m. Velykų saloje, kuri yra Ramiojo vandenyno pietuose, tarp Aus- 
tralijos ir Čilės. 1947 m. norvegų etnografas Thoras Heyerdahlas surengė 
ekspediciją plaustu „Kon-Tiki“ norėdamas įrodyti, kad tenykščių salų gy- 
ventojai yra Pietų Amerikos išeiviai. Bet viskas rodo, kad Rapanujo sala, 
kurią per 1722 m. Velykas atrado vienas olandas, priklauso Polinezijos 
kultūrai. 

Visame pasaulyje išgarsėjo tenykštės kruopščiai apdorotos megalitinės 
figūros, kurių aukštis siekia 10 metrų; jos neturi kojų, o galvos, palyginti 
su visu kūnu, per didelės. Kadaise jos, matyt, atrodė tikroviškiau — akys 
paryškintos spalvotomis kalkėmis, kūnas, ko gero, irgi nudažytas. Iš pir- 
mo žvilgsnio jos tarsi ir vienodos, bet iš tiesų kiekviena kitokia, atseit 
vaizduoja konkrečius asmenis. Labai tikėtina, kad tai protėviai, genčių 
vadai. Figūros, vadinamos moajais, sergsti kapus, tai tarsi ryšys su anapiliu. 
Kai Velykų sala buvo atrasta, joje jau beveik nebuvo gyventojų. Juos nuo 
XIII a. išnaikino nelemtai sutapusios aplinkybės: gyventojų perteklius, 
miškų kirtimas, dirvos nualinimas, dirvožemio erozija, genčių tarpusavio 
karai ir priešų išžudymas. 


INDOKINIJA - ANGKOR VATAS Tuo metu, kai Europoje ka- 
raliavo Otonai ir ankstyvieji Kapetingai, Indokinijos pusiasalyje klestėjo 
khmerų karalystė, mat jai nekliudė didžioji šiaurės kaimynė Kinija. Tos 
karalystės sostinė buvo Angkoras (žodis angkor, atėjęs į khmerų kalbą iš 
sanskrito, reiškia „miestas“). Kanalais drėkinamuose laukuose ryžiai už- 
derėdavo keliskart per metus, tuo ir buvo pagrįsta khmerų karalystės 
Kambudžadešos galia. 

Iš pradžių khmerų karalystėje viešpatavo hinduistų kultūra ir religija, 
perimta iš Indijos, vėliau ją išstūmė budizmas. Angkor Vatas buvo pa- 

statytas kaip Višnaus šventykla. Tai didžiausias pasaulyje sakralinis kom- 
pleksas, jį pranoksta tik Didžioji kinų siena. Angkor Vatą pastatydino 
khmerų valdovas Surjavarmanas per 37 metus; pasak vieno Kinijos pa- 
siuntinio, šventyklos bokštai buvę paauksuoti. Surjavarmanas valdė visą 
pietinę Indokinijos dalį. 


Kas įvyko paskui? Maždaug nuo 1200 m. khmerų karalystę nukariavo 
tajų tautos, apsupusios ją savo valstybėlėmis. Tajai atėjo iš Šiaurės In- 
dokinijos kalnų, spaudžiami kinų ir vietnamiečių; dėl to regione vyko 
savotiškas tautų kraustymasis. Pietuose jie perėmė daug ką iš khmerų 
kultūros. Maždaug nuo 1500 m. Angkoro šventykla nebebuvo naudoja- 
ma ir apžėlė džiunglėmis. Europa apie ją sužinojo tik tada, kai ją atrado 
prancūzas Henri Mouhot (1826-1861). 


INDIJA - DELIO SULTONATAS Po Guptų karalystės laikų, va- 
dintų aukso amžiumi, Šiaurės Indiją ėmė puldinėti hunai. Po jų liko išde- 
ginta žemė ir suniokotas, suskaldytas kraštas. Nė vienas iš daugybės sričių 
valdovų neįstengė jame įsigalėti, žemdirbiai buvo žiauriai išnaudojami. 
Nuo 1000 m. formalūs Šiaurės Indijos valdovai buvo turkų dinastija Gaz- 
nevidai. Tuo metu (brandžiaisiais viduramžiais), kai Europoje karaliavo 
Štaufenai, Gaznevidų valstybė subyrėjo nuo Seldžiukų smūgių. 

Sultonatas buvo pirmas patvarus musulmoniškas valstybinis darinys 
Indijos žemėje. Vienas Gaznevidams artimas karvedys, prisidėjęs prie 
Šiaurės Indijos nukariavimo, įsitaisė Delyje kaip nepriklausomas valdo- 
vas. Jo sultonatas gyvavo maždaug 200 metų, kol jį sunaikino Timūras. 
Kadangi Delio sultonatą valdė tiurkai, kilę iš anapus Hindukušo, tai jo 
branduolį sudarė Pandžabas, labai senos kultūros kraštas prie Indo upės, 
dabartiniame Pakistane. Vienu metu kilo kovos dėl sultono sosto ir kei- 
tėsi dinastijos, bet vis tiek sultonato valdos sėkmingai plėtėsi ir XIV a. 
apėmė beveik visą pusiasalį. 


JAPONIJA - HEJANAS 794-1868 m. Japonijos sostinė buvo Kiotas, 
iki 1185 m. vadintas Hejanu. Tas miestas pasižymėjo milžinišku impera- 
toriaus rūmų kompleksu. Hejano laikotarpis (794—1185) buvo klasikinės 
japonų kultūros metas. Apie 1000 m. dvi imperatorienės rūmų damos 
sukūrė pasaulinės reikšmės literatūros šedevrus: dienoraščio žanro „Pa- 

galvės knygą“ ir romaną „Pasakojimas apie Gendžį“. Kad ir kaip klestėjo 
kultūra imperatoriaus rūmuose, patys valdovai buvo silpni, be paliovos 
kovojo dėl valdžios su tarpusavyje besivaržančiais aristokratų klanais ir 
paveldėjimo teisės neturinčiais įpėdiniais Genji. Vienas iš tų Gendži, Mi- 
namoto klano narys, tapo pirmuoju šiogūnu. 


JAPONIJA — ŠIOGŪNAI Keliolika metų tarp savęs kovojo aristo- 
kratų klanai, kol pagaliau Joritomas Minamotas nugalėjo visus varžovus, 
išgujo teną (imperatorių) ir į jo sostą pasodino kitą, o šis suteikė Jorito- 
mui pirmojo „imperatoriškojo karo vado“ titulą. Joritomas buvo pirmasis 
šiogūnas, valdė nuo 1192 iki 1199 m. Hejano laikais kariuomenė dar tar- 
navo tenui. Dabar jie pasikeitė vaidmenimis. Nuo šiol 800 metų, net iki 
1868 m., kelios šiogūnų dinastijos valdė Japonijos salų imperiją, o jokios 
valdžios neturintis imperatorius pasirodydavo tik per iškilmes. Šiogūna- 
tas buvo tikriausia karinė valdžia, vos ne karinė diktatūra. Pirmasis šiogū- 
nų valdymo laikotarpis buvo Kamakuros šiogūnatas (1185-1333). 


JAPONIJA - SAMURAJAI Šiogūnų galia rėmėsi samurajais - Japo- 
nijos karine aristokratija, susiformavusia Hejano laikais iš rūmų sargybos ir 
Gendži klano. Per šimtus metų iš tos leibgvardijos išsirutuliojo paveldėtinių 
didikų klasė, kai kuo panaši į Europos riterius. Samurajus buvo materialiai 
priklausomas nuo senjoro (daimyo), o ne savarankiškas vasalas, turintis nuo- 
savą leną, kaip Europoje. Samurajui patekus į nemalonę arba mirus jo sen- 
jorui, visai samurajaus šeimai grėsė skurdas. Tokių kunigaikštukų, daimyo, 
buvo apie 260. Dauguma jų ne kažin ką galėjo išdalyti savo vasalams, todėl 
samurajai gyveno gan kukliai. Jie mokėsi ne tik kariauti, bet dar ir gaudavo 
didikams deramą meninį išsilavinimą — pramokdavo kaligrafijos, poezijos, 
muzikos. Budizmas daugeliui samurajų buvo dvasinė atsvara šiurkščiai, as- 
ketiškai kasdienybei, pagrįstai griežtu garbės kodeksu ir pareigomis. Dažnas 
samurajus senatvėje pasitraukdavo į tylų budistų vienuolyną. 


Kas įvyko paskui? 1603 m. prasidėjo Tokugavos šiogūnato laikai — il- 
gas taikos metas be karų. Karingi samurajai virto uoliais, nepaperkamais 
vietos administracijos pareigūnais. Bet atkakliai gynė teisę nešiotis du 
kalavijus, joti raiti ir dėvėti ypatingus drabužius. Kelyje jiems priklausė 
pirmumas prieš nesamurajų. 

AFRIKA - GANA, MALIS, BENINAS Vakarų Afrikos gilumoje, 
į pietvakarius nuo Sacharos, netrūksta vandeningų upių. Ypač Nigerio 
upės vingyje per visus viduramžius būta afrikiečių imperijų. Nuo 500 iki 
1000 m. ir dar ilgiau afrikiečių valdovų dinastija laikė savo rankose vadi- 
namosios Ganos imperijos (anaiptol nesutampančios su dabartine Ganos 
Respublika) žemes ir prekybą. 1076 m. tą valstybę sugriovė musulmonai 
berberai, raiti klajokliai, atsibeldę iš Mauritanijos ir Maroko; jie užvaldė 
ne tik visą Vakarų Sacharą, bet ir Pietų Ispanijos provinciją Andalūziją. 
Tačiau Almoravidų valdžia Vakarų Afrikoje, neturėdama administraci- 
jos, kuria galėtų remtis, neilgai tetvėrė. Čia apie 1300 m. susikūrė Malio 
imperija, apimanti visą Pietvakarių Sacharą; jos centrai buvo Tombuktu 
ir Dženė, o valdovai — vietiniai afrikiečiai, priėmę musulmonų tikėjimą. 

Prie Nigerio žemupio maždaug 1500 metų gyvavo įvairių dinastijų 
valdoma juodaodžių afrikiečių karalystė Beninas, pagarsėjęs labai meniš- 
kais amatininkų dirbiniais. Beninas buvo beveik absoliučioji monarchija, 
tvirtai savųjų karalių valdoma. Po 1500 metų ji tapo viena iš svarbiausių 
vergų prekybos vietų. 


Apie IIO0— 

Apie 

PREKYBA IR PERMAINOS 


Kol politikos viršūnėse dėl valdžios varžėsi Štaufenai ir Velfai, o anglai 
ir prancūzai pešėsi dar ir su popiežium, žemesniu lygiu, augančiuose ir 
sparčiai savivaldos siekiančiuose miestuose klostėsi visai naujas Europoje 
visuomenės sluoksnis — buržuazija. Daugiatautis Europos mokslininkų 
elitas, jo plėtra ir augimas, iš kaimo vienuolynų mokyklų kėlėsi į miesto 
katedrų mokyklas, o nuo XII a. vidurio ten jau ėmė kurtis ir pirmieji 
nepriklausomi universitetai. Augo pinigų ūkis, steigėsi bankai. Pirmąsyk į 
sceną išėjo pirklys — naujas europinės visuomenės veikėjas. 


PILYS Iki pirmojo tūkstantmečio pabaigos beveik visi europiečiai gy- 
veno kaime, kokio nors savininko teisėtai valdomoje žemėje. Amatinin- 
kai — kalviai, audėjai, puodžiai, odminiai - buvo glaudžiai susiję su dva- 
rais. Tik nuo vėlyvųjų Karolingų laikų vis daugiau amatininkų ir vienas 
kitas prekeivis kūrėsi šalia įtvirtintos grafo pilies, prie vienuolyno arba 
dar nuo Romos laikų išlikusiuose civitates - miesteliuose. Tos kaimo gy- 
venvietės iš pradžių buvo gan mažos. Vokietijoje vos ne iki vėlyvųjų vi- 
duramžių jos, nors ir vadinosi burg (vokiškai — „pilis“), pirmiausia būdavo 
suvokiamos kaip amatininkų gyvenvietės, o ne kaip įtvirtintos didiko 
rezidencijos, vis tiek — vyskupo, grafo ar kunigaikščio. Tai rodo ir vieto- 
vardžiai: Hamburgas, Magdeburgas, Naumburgas, Viurcburgas, Rėgens- 
burgas arba Freiburgas — ne pilių, o gyvenviečių vardai. Vokiečių Bürger, 
prancūzų bourgeois reiškia ne pilies gyventoją, o veikiau miestietį. 


MIESTO ORAS IŠLAISVINA „Miesto oras išlaisvina po metų 
ir vienos dienos“, — skelbė viduramžių teisės principas: baudžiaunin- 
kai, metus išgyvenę mieste ir žemvaldžio nesusigrąžinti, tapdavo laisvi. 
Valstiečiams galiojo žemvaldžio teisė, žemdirbys galėjo būti net ir pono 
nuosavybė. Miestuose to nebuvo, ten galiojo savi įstatymai. Karaliai, ku- 
nigaikščiai, vietos valdžia skatino miestų plėtrą ir teikė jiems visokių pri- 

vilegijų, teisių, laisvių. Prekybą plėtoti padėjo turgaus, sandėlių, muitų 
teisė. Konkrečių teisių gaudavo ir pavieniai piliečiai, jos reguliavo, pavyz- 
džiui, paveldėjimo arba nuosavybės (žemės, namų) pardavimo tvarką. 
Žemvaldžių teisė reikalavo, kad sandoriams pritartų ponas; miestiečiai 
buvo nuo to atleisti. Autonominei teisėtvarkai vykdyti buvo sukurti savi 
teismai ir savivaldos organai. 


LAISVASIS IMPERIJOS MIESTAS Laisvasis imperijos miestas 
buvo pavaldus tiesiogiai imperatoriui, o ne kunigaikščiui, kurio žemėje 
buvo. Imperatoriai, norėdami padidinti savo politinę galią, steigė tie- 
siogiai sau pavaldžias teritorijas, tarsi salas tarp kilmingųjų feodalų že- 
mių. Dauguma imperijos miestų turėdavo ir kiek nors žemės tuoj už 
miesto sienų, daugiausia miestiečiams aprūpinti maistu. Tad imperijos 
miesto valdos nesibaigdavo sulig miesto siena. Iš visų imperijos miestų 
didžiausią nuosavą teritoriją valdė Bernas. Brandžiųjų ir vėlyvųjų vidur- 
amžių miestai-respublikos, tiek Italijos komunos, tiek laisvieji imperi- 
jos miestai, patys nustatydavo mokesčius, kaldino monetas, turėjo savo 
teismus, verbavo kariuomenę, tad turėjo nemenką suverenitetą. Kita 
vertus, imperijos miestai privalėjo pristatyti imperatoriui tam tikrą 
skaičių kareivių. 

Štaufenai ypač uoliai kūrė miestus, pavyzdžiui, Memingeną, Ravens- 
burgą, Vimpfeną, Dinkelsbiūlį arba Švabijos Halt, Pristigęs pinigų, impe- 
ratorius (arba stambusis kunigaikštis) galėjo net ir visą miestą užstatyti 
aplinkinių žemių savininkui, o neįstengus sugrąžinti skolų miestas atitek- 
davo žemvaldžiui. Taip 1322 m. atsitiko Egeriui*. 

Labai karštai ėmėsi kurti miestus Cėringenai; jų dėka atsirado Ofen- 
burgas, Bernas, Vokietijos ir Šveicarijos Freiburgai. Miuncheną 1175 m. 
įkūrė Velfas Henrikas Liūtas, kad nušluostytų nosį Freizingo vyskupui, 
kuris valdė vienintelį daugeliui mylių tiltą per Lara Henrikas mikliai 
pastatydino savą tiltą per upę (dabar jis yra prieš pat Vokiečių muziejų), 
įkūrė miestą „prie vienuolių“ (vokiškai bei den Mönchen; Mönch — „vie- 
nuolis“) Šv. Petro bažnyčios tam tiltui saugoti ir neėmė tilto mokesčio. 
Dėl tos lengvatos druskos prekyba tarp Zalcburgo ir Augsburgo pasuko 
per „tiltą prie vienuolių“ — Miuncheną. 


* Dabartiniam Chebui (Čekija). 

Nuo 


ISO M. 


Nuo II00 m. 


Nuo 1100 m. 


Italijoje daugelis komunų išsikovojo dar didesnę autonomiją negu 
miestai-respublikos (Milanas, Florencija, Siena ir daugybė mažesnių). O 
Vokietijoje laisvieji imperijos miestai išaugo į atskirą Reichstago luomą 
šalia kurfiurstų ir reichsfhiurstų. Kai 1803 m. buvo panaikinta Senoji Im- 
perija, liko keturi suverenūs miestai-valstybės: Brėmenas, Hamburgas, 
Liubekas ir Frankfurtas. 


VALIUTOS KURSAS Jeigu italas pirklys ruošiasi iš Genujos į Frank- 
furto mugę, nepraktiška vežtis pilną maišą monetų. Juk jį gali pakeliui 
apiplėšti. Todėl italas pateiks Frankfurto pirkliui raštelį - genujiečio įsa- 
kymą savo bankui išmokėti frankfurtiečiui tam tikrą sumą grynais arba 
įrašyti į jo sąskaitą. Toks vekselis prilygsta gryniems pinigams: juo galima 
apmokėti kitą pirkinį, jei trečiasis pirklys pripažins vekselio „bonitetą“ 
žinodamas, kad Genujos bankas jį išpirks. 

Vekselis buvo svarbiausia viduramžių finansų naujovė, išradimas, 
leidžiantis atsiskaityti ne grynais pinigais. Iš jo paskui išsirutuliojo če- 
kiai ir banknotų idėja. O kad būtų galima vekselius laisvai keisti vieną 
į kitą, buvo nustatomas vekselio kursas ten, kur mainoma daug vekse- 
lių, — biržose. 

Juk reikėjo atsižvelgti į riziką, nors ir nedidelę, kad vekselis Genujoje 
nebus išpirktas. Todėl keičiantis vekseliais būdavo įskaitoma ne visa pi- 
nigų suma, bet išskaitoma tam tikra nuolaida — diskontas. Koks pelningas 
buvo tas verslas, galima spręsti iš to, kad dar ir XIX a. bankai vertėsi 
vien diskonto atskaitymais (jie buvo vadinami diskonto, arba vekselių, 
bankais) ir iš to pralobo. 


BANKROTAS Lombardija buvo tarptautinės prekybos lyderė, todėl 
lombardo visoje Europoje reiškė pinigų keitėją — bankininką. Jei banchie- 
re (banca — „pinigų keityklos stalas“) turėjo atliekamų pinigų, tai kodėl 
dalies jų nepaskolinus? Moderniosios bankininkystės pagrindiniai bruo- 
žai ir funkcijos klostėsi Šiaurės Italijos miestuose jau nuo 1100 m. Apie 
tai byloja kad ir daugybė itališkos kilmės terminų, vartojamų ir dabar, 
tokių kaip konto, žiras arba skontas. 

Bankininkui, nebeišgalinčiam tesėti įsipareigojimų, būdavo sudaužo- 
mas stalas (itališkai banca rotta — „sudaužytas stalas“). 1298 m. žlugo Buon- 
signori bankas — tai buvo pirmas istorinės reikšmės bankrotas, kuriuo 

baigėsi Sienos bankų dominavimas. Po jo iškilo Florencijos bankai (Bardi, 
Peruzzi), o Florencija tapo neprilygstama Europos kultūros sostine. 


DRAUDIMAS LUPIKAUTI Kokia išplėtota buvo Europos finansų 


sistema dar prieš 1140 m., galima spręsti iš to, kad Laterano antrajame su- 
sirinkime 1139 m. buvo priimtas bažnytinės teisės aktas, draudžiantis lupi- 
kauti. Lupikavimu anuomet buvo vadinamos palūkanos, kurių reikalauti 
krikščioniui nederėjo. Jas smerkė ne tik Biblija, bet ir Koranas. 

Žydams draudimas lupikauti negaliojo; ne vėliau kaip 1179 m. tai spe- 
cialiai pabrėžė popiežius Aleksandras III. Tad jie ir užvaldė tą verslą, 
juoba kad viduramžiais cechų nuostatai draudė jiems verstis kitomis pro- 
fesijomis ir amatais. Žydai labai dažnai skolindavo pinigus paprastiems 
žmonėms - amatininkams, valstiečiams. Stambieji pirkliai ir jų bankinin- 
kai susitardavo jau ir be to. 


GOTIKA Architektūroje retai atsiranda visiška naujovė, juo labiau 
vienu sykiu, kaip kad šiuo atveju: gana kloti plytas gulsčiais sluoksniais, 
veržkimės stačiai aukštyn! Abatas Sugeras (1084-1151), visapusiškai ta- 
lentingas žmogus, realizavo naująjį gotikos stilių pirmiausia perstatomoje 
Sen Deni vienuolyno (į šiaurę nuo Paryžiaus) bažnyčioje, mat buvo to 
vienuolyno abatas. Sen Deni buvo neeilinis vienuolynas — jame palaidoti 
kone visi Prancūzijos karaliai. Statybos darbai pradėti 1137 m., gotikinė 
centrinė nava pašventinta 1144 m. birželio 11 d. 

Gotika yra grynai miesto stilius; iš pradžių taip buvo statomos tik au- 
gančių miestų katedros, o anksčiau vyravusio romaninio stiliaus pastatų 
randama visur, net nuošalių kaimo vietovių vienuolynuose, nors tarp jų 
būta ir labai žinomų. 

Nebe vienuolynai, o katedros ėmė diktuoti architektūros madas, kar- 
tu — ir vadovauti visai kultūrai. Kilo tikras išsilavinimo bumas. 

Beje, terminas „gotikos stilius“ atsirado ne viduramžiais, o tik Rene- 
sanso laikais. Florencijos dailės teoretikas Vasari (1511—1574), gyvenęs tais 
laikais, kai buvo idealizuojama antika, vadino gotiką barbariška, o go- 
tai ano meto istorikų buvo laikomi barbarais. Pirmieji gotikiniai pastatai 
Vokietijos žemėje atsirado Magdeburge (1209), Tryre (Dievo Motinos 
bažnyčia, 1230) ir Marburge (Šv. Elžbietos bažnyčia, 1235). 

Kelno katedros centrinė nava pradėta statyti 1248 m. 

1139 M. 


1137 M. 


Nuo 1157 m. 


SENIAUSIAS UNIVERSITETAS — BOLONIJOJE Teisės mo- 
kykla Bolonijoje susikūrė apie 1070—1080 m., kai buvo atrastas visas ran- 
ka rašytas digestų komplektas. Digestai — tai Corpus iuris civilis, Rytų 
Romos imperijos valdovo Justiniano sudarytas vėlyvosios antikos teisės 
normų rinkinys. Tuo Littera Florentina, 907 pergamento lapų kodeksu, 
remiasi mūsų žinios apie Romos teisę, kuria pagrįsta ir dabartinė mūsų 
teisės sistema. Studentai iš visos Europos plūdo į Boloniją, nes impera- 
torius Frydrichas Barbarosa suteikė jai aukštosios mokyklos privilegiją. 
Taip buvo įsteigtas pirmas Europos universitetas. 


HAN ZA Maždaug nuo 950 m. pirmieji pirkliai vilkstinėmis keliaudavo 
iš vieno miesto į kitą. Tuo tikslu jie būrėsi į hanzas — iš pradžių tai buvo 
tik bendrakelionių būreliai, paskui ir gyvenviečių apsaugos bendrijos. Ki- 
tados vokiečių aukštaičių tarmės žodis Hansa reiškė „sąjunga“, „ginkluo- 
tas būrys“. Hanzos, kaip pirklių organizacijos, veikla skaičiuojama nuo 
tada, kai Kelno pirkliai įsigijo prekybos įmonę su sandėliais šiauriniame 
Temzės krante. Pradžioje iš Kelno į Londoną buvo eksportuojamas dau- 
giausia vynas. 1157 m. Kelno pirkliai gavo Anglijos karaliaus Henriko II 
privilegijų ir apsaugos raštų, leidžiančių jiems prekiauti. Vėliau, Hanzos 
klestėjimo laikais, Londono prekybos įmonėje atsirado vietos ir kitiems 
pirkliams, kaip antai iš Saksonijos, Livonijos ir Prūsijos. 1532 m. Hansas 
Holbeinas nutapė Dancigo (Gdansko) pirklio Georgo Gieses savojoje 
kontoroje portretą; šis portretas vaizduoja tokio „hanzininko“ etaloną. 

Iš pirklių hanzų išsirutuliojo miestų Hanza. Maždaug ligi 1250 m. pir- 
klių interesus, bent jau formaliai, gynė imperatorius. Kai faktiškai iširus 
Štaufenų karalystei jo nebeliko, miestai patys ėmėsi saugoti prekybos 
kelius ir teikti privilegijas. Susiklostė jų tarpusavio paramos sistema, kuri 
virto miestų sąjunga; tokios sąjungos sutartį, pavyzdžiui, 1241 m. pasirašė 
Hamburgas ir Liubekas. 1294 m. Liubeke buvo įkurta Venedų miestų są- 
junga — miestų Hanzos branduolys; jai priklausė Liubekas, Kylis, Visma- 
ras, Rostokas, Štralzundas. Ir vėliau, Hanzos klestėjimo laikais, maždaug 
iki 1400 m., Liubekas buvo Hanzos centras. Nuo Londono iki Naugardo 
išsikerojo tikra prekybos imperija, per savo ekonominius interesus įgijusi 
ir politinę įtaką. 

„SAKSŲ VEIDRODIS Saksų ministerialas Eike von Repgowas, 
norėdamas pristabdyti ryškėjantį imperijos susiskaidymą, apie 1225 m. 
surašė į savotišką vadovėlį saksų paprotinę teisę, iki tol tik perdavinėtą 
iš lūpų į lūpas. Taigi tai nebuvo teisės kodeksas, jis tik padėjo orientuotis 
daugybei neprofesionalių teisėjų ir posėdininkų. Akademinį išsimoksli- 
nimą gavusių teisėjų anuomet nebuvo daug. Todėl „Saksų veidrodis“ su- 
rašytas ir vokiečių kalba, kartu tai yra ir vienas iš ankstyviausių vokiečių 
rašto paminklų. Jo teiginiai trumpi ir aiškūs; štai bene žinomiausias iš 
jų: „Kas pirmas atėjo į malūną, pirmas ir gauna malti.“ „Saksų malūnas“ 
apima visas teisės šakas — tiek civilinę teisę (šeimos santykių, paveldėji- 
mo, kaimynystės, pirkimo klausimus), tiek baudžiamąją, feodalinę teisę 
(anais laikais vadintą konstitucine) ir net karaliaus rinkimų nuostatus: 
„Vokiečiai turi rinkti karalių pagal įstatymą. Jei jis gauna patepimą iš tam 
reikalui paskirtų vyskupų ir atsisėda į Acheno sostą, gauna karaliaus var- 
dą. Jeigu jį įšventina popiežius, gauna imperatoriaus vardą.“ 


Apie 1225 m. 


Apie 


ROÔ m. 


Nuo 


1234 M. 


MONGOLAI KINIJOJE IR EUROPOJE 


ČINGISCHANAS Patyręs daug romantiškų nuotykių, klano vado 
sūnus Temudžinas nuo 1190 m. ėmėsi sumania diplomatija vienyti kla- 
joklių mongolų gentis. Reformavo kariuomenę: ligtolinę giminių arba 
klanų struktūrą su kilmingų intrigantų vadovybe pakeitė absoliutizmu, 
kurį grindė kariška drausme. Iš esmės jis šitaip pirmas sutelkė mongo- 
lų „tautą“. Sulaukęs maždaug 45 metų, būtent 1206 m., kaip tik tada, 
kai Štaufenai su Velfais įnirtingiausiai riejosi dėl sosto, jis buvo išrinktas 
mongolų didžiuoju chanu ir gavo „vandenynui prilygstančio valdovo“ ti- 
tulą, mongoliškai Čingis Chan. 

Čingischanas, jo sūnus Ugedėjus ir vaikaičiai, chanai Chu Bilajus bei 
Batijus, per 30 metų sukūrė imperiją, kur kas didesnę už visas kitas tiek 
plotu, tiek gyventojų skaičiumi. Iš pradžių Čingischanas pajungė greti- 
mas stepių tautas, ypač totorius, kalbančius tiurkų grupės kalba. 1215 m. 
užėmė Pekiną. Taigi net ir kinų gynybiniai pylimai nesulaikė mongolų. 
Atsivėrė galimybė ilgai nelaukus nuversti tenai viešpataujančią Dzinų 
dinastiją; 1234 m. jos vietą Pekine, Dangiškajame soste, užėmė mongolų 
Juanų dinastijos valdovai Ugedėjus ir Chu Bilajus. Apie 1260 m. mongolų 
valdovų rezidencija iš stepių sostinės Karakorumo, esančio į pietus nuo 
Baikalo ežero, perkelta į Pekiną. Mongolų ekspansijoje į vakarus Čin- 
gischanas nebedalyvavo. Ji prasidėjo tik jam 1227 m. mirus, kai valdė jo 
vaikaitis chanas Batijus. 


CHU BILAJUS Čingischano sūnus Ugedėjus 1229 m. tapo mongolų 
didžiuoju chanu. 1231—1234 m. jis vėl nuvedė mongolų armiją į Pekiną, 
nuo tada buvo ir Kinijos imperatorius, bent jau šiaurinės jos dalies. Jo sū- 
nus ir įpėdinis Chu Bilajus, valdęs nuo 1260 iki 1294 m., įveikė šalies pie- 
tuose viešpataujančius Sungus ir taip suvienijo visą Kiniją. Kinai tai ver- 
tina kaip svarbų savo istorijos įvykį, o Chu Bilajų laiko žymiu valdovu. 
Pats Chu Bilajus laikė save ne tiek mongolų didžiuoju chanu, kiek Kinijos 

imperatorium. Jis, kaip ir jo senelis Čingischanas, pasižymėjo religine to- 
lerancija ir atvirumu mokslams, vis tiek kokios kilmės. Kinijoje mongolai 
atsižadėjo gentinio šamanizmo ir perėmė Tibeto budistų lamaizmą. Chu 
Bilajui atrodė, kad budistų dvasininkai ir prašmatnios jų apeigos turi di- 
desnę burtų galią negu visi kiti šamanai ir žyniai. 


KAMIKADZĖ „Kamikadzė“ yra japoniškas žodis, tik po kelių šimt- 
mečių išgarsėjęs visame pasaulyje. Jis reiškia „dieviškasis vėjas“. Chu Bi- 
lajus dusyk, 1274 ir 1281 m., bandė nukariauti Japonijos salas, bet abu 
kartus jam sutrukdė kamikadzė — vėjo įaudrinta jūra. Japonai palaikė tai 
Dievo Apvaizda. Kinai taip niekada ir neužvaldė Japonijos, nors padarė 
didelę įtaką japonų kultūrai. 

Nuo tada Japonijai niekuomet nebegrėsė joks priešų įsiveržimas. Ja- 
ponų lakūnai, per Antrąjį pasaulinį karą lėktuvais daužę amerikiečių lai- 
vus, pasivadino kamikadzėmis, prisimindami žlugusius kinų ir mongolų 
antpuolius. 


CATHAY IR ZIPANGO XIII a. pabaigoje Venecijos keliautojas 
Marco Polo apsilankė Kinijoje, kinų ir mongolų dinastijos chano Chu 
Bilajaus rūmuose, ir savo kelionių aprašymų knygoje Il milione (1298) ap- 
stulbino Europos žmones pasakojimu apie nepaprastą tų rūmų prabangą. 
Vėlyvaisiais viduramžiais ir dar ilgai po jų Kinija buvo vadinama Cathay 
(Katajumi), mat taip buvo rašoma žemėlapiuose, pagrįstuose vien legen- 
domis. Dar paslaptingesnė buvo Japonija; ji vadinta Zipango. 

Marco Polo teigė nuo 1275 iki 1291 m. viešėjęs mongolų didžiojo cha- 
no ir imperatoriaus Chu Bilajaus valdose ir jo rūmuose, mat jau prieš tai, 
1266-1269 m., tenai buvo nukeliavę jo tėvas ir dėdė. Jo kelionių aprašy- 
mai — teisingi, o gal pusiau teisingi ar ir visai neteisingi — buvo žinomiausi 
pasaulyje to žanro kūriniai. Šimtus metų jais rėmėsi europiečių nuomo- 
nė apie Tolimuosius Rytus. Keliai, neva grįsti auksu ir brangakmeniais, 
taip sudirgino jų vaizduotę, kad dar ir po 200 metų Kristupas Kolumbas, 
geisdamas Katajaus lobių, leidosi į vakarus per nepažįstamą vandenyną. 
Ir savo laive Santa Maria vežėsi Marco Polo knygą. 


ŠILKO KELIAS IV Jei ne Pax mongolica („Mongolų taika“), kažin ar 
Marco Polo tėvui ir jam pačiam būtų pavykę laimingai nuvykti į Mon- 


239 


I274— 
DÉI m. 


1238—1242 m. 


goliją, Kiniją ir sugrįžti (o dar kiek anksčiau ten lankėsi du misionieriai 
pranciškonai). Mongolai netrukdė keliauti Šilko keliu. Kai mongolai vieš- 
patavo Eurazijoje nuo Kinijos jūros iki Juodosios, taigi jau stovėjo prie 
Konstantinopolio ir Europos vartų, Šilko kelias klestėjo kaip dar niekada, 
nes politinė padėtis buvo stabili, o muitai maži. Susidūrę su Tolimai- 
siais Rytais ir pabandę šį tą apie juos sužinoti, europiečiai, galima sakyti, 
pradėjo sistemingai tyrinėti Žemę, nors remtis neturėjo kuo. Iš antikos 
laikų — jokių žinių. Norą pažinti tolimus kraštus kurstė ir viltis turėti iš 
to materialinės naudos. Europiečiams jau nestigo verslumo, ekspansy- 
vumo, dvasinio ir erdvinio paslankumo priimti tą iššūkį. Taip prasidėjo 
globalizacija. 


MONGOLŲ ANTPLUDIS Karinguosius mongolų raitininkus la- 
biausiai viliojo viltis laimėti gausų grobį. Čingischanas, užėmęs Pekiną, 
atsigręžė į Vakarus. Nuo 1219 iki 1223 m., vos per ketverius metus, jis 
perėjo dabartinio Afganistano, Pakistano ir Irano kalnynus. Buvo sugriau- 
ti Bucharos ir Samarkando miestai, įsikūrę prie Šilko kelio. Dabartinėje 
Ukrainoje mongolai pirmą kartą susikovė su rusais ir mūšį laimėjo, nors 
rusų buvo triskart daugiau. Bet mongolai kol kas pasitraukė atgal. Čingis- 
chanas mirė 1227 m. nukritęs nuo žirgo. 

Mongolų karo žygiai buvo tokie neįtikėtinai sėkmingi, jų imperija plė- 
tėsi taip sparčiai ne tik dėl drausmingumo, greičio, ištvermės ir sumanaus 
tiekimo. Prisidėjo ir tai, kad visos aplinkinės kunigaikštystės ir karalystės 
buvo silpnos ir amžinai kivirčijosi, o sėslių žemdirbių visuomenės nuo 
Kinijos per Iraną ligi rusų žemių ir Lenkijos buvo nepaslankios. Mon- 
golai visur susidurdavo su valdžios vakuumu ir pasenusiomis karinėmis 
strategijomis. O juk Čingischanas nepuoselėjo planų užkariauti pasaulį, 
jis daugiausia tik reaguodavo į vietinius iššūkius, net ir pasišovęs užimti 
Pekiną. 


Nuo 235m. AUKSO ORDA Čingischano mirtis nereiškė, kad mongolų grėsmė 


Europai praėjo. Priešingai, ji dar tik kilo. 1235 m. Čingischano įkurto- 
je sostinėje Karakorume buvo nuspręsta pradėti Aukso ordos karo žygį 
į vakarus. Žygio vadovu paskirtas Čingischano vaikaitis chanas Batijus 
(1205-1255). Aukso orda vadinosi Batijaus imperijos dalis Pietų Rusijos 
stepėje; jos centras buvo prie Volgos. Tas pavadinimas mongoliškai reiš- 

kia „valdovo rūmai“, nors nebuvo ten jokio pastato, o tik labai ištaiginga 
palapinė. 

1237 m. mongolai užėmė Maskvą. 1241—1242 m. Aukso orda atėjo iki 
Vroclavo ir Krokuvos. Mongolai sumušė lenkų riterius prie Legnicos, pri- 
artėjo prie Vienos ir pasiekė Adriją, bet mirus didžiajam chanui, Batijaus 
dėdei Ugedėjui, pasuko atgal. Tuo metu dauguma chano Batijaus karių 
buvo jau ne mongolai, o pakeliui užverbuoti tiurkai klajokliai. Taip rusų 
dalinės kunigaikštystės pateko į Aukso ordos „totorių“ valdžią ir beveik 
pustrečio šimtmečio, nuo 1240 iki 1480 m., turėjo mokėti jiems duoklę. 

Kitados tata vadinosi viena mongolų gentis, paskui kinai ėmė taip va- 
dinti visus mongolus. Rusams mongolai buvo nekenčiami atėjūnai, jų val- 
džią jie vadino „totorių jungu“ (tatarskoje igo). Užkariautojai reikalavo to 
paties kaip visada: mokesčių, duoklių, kareivių, smulkino kunigaikštijas. 
Karingosioms ordoms nepaklusę rusų kunigaikščiai būdavo baudžiami. 
Dėl mongolų priespaudos Rusija vėlyvaisiais viduramžiais atsiliko nuo 
Europos plėtros, joje nesikūrė miestiečių bendruomenės, neprogresavo 
švietimas. 


BAGDADO ŽŪTIS 1>51 m. didžiuoju chanu tapo Čingischano vai- 
kaitis Monkė. Jis įpareigojo savo brolį Chulagu-chaną plėsti Mongolų 
imperiją į pietus, o šis to ir ėmėsi šluodamas viską nuo kelio. Pirmiausia 
sutraiškė Seldžiukų valdžią Anatolijoje. Chulagu-chano užmojams nuka- 
riauti Levanto kraštus Siriją ir Palestiną užkirto kelią Egipto mameliukai. 
Jie išlaikė savo rankose Siriją (o paskui dar šimtus metų valdė Artimuo- 
sius Rytus). Tada Chulagu-chanas atsigręžė į rytus ir staigiu antpuolių 
užėmė „neįveikiamąją“ persų asasinų tvirtovę Alamutą. 

Bagdadas, jau senokai nusilpęs tiek ekonomiškai, tiek dėl vidaus po- 
litikos problemų, buvo nepajėgus gintis, bet Abasidų kalifas išdidžiai at- 
metė reikalavimą pasiduoti. Tada — tai įvyko 1258 m. — mongolai šturmu 
paėmė Bagdadą, didžiausią po Konstantinopolio senovės pasaulio mies- 
tą, jį visiškai sugriovė, o gyventojus išžudė. Chulagu-chano kariuomenė 
nugalabijo 250 ooo žmonių, sumetė į Tigrą Išminties namų biblioteką. 
Mongolai sunaikino ir tūkstantmetę Tarpupio irigacijos sistemą. Dėl to 
Mesopotamija pradėjo virsti dykuma. Net ir tada, kai Bagdadą valdė Os- 
manai (nuo 1534), jis taip ir liko ne daugiau kaip provincijos miestas. Tik 
XIX a. jis bent kiek atsigavo. 

I250 m. 


Savo užimtose žemėse Chulagu-chanas įkūrė Chulaguidų valstybę 
(1256-1335), jos aukščiausias valdovas liko didysis chanas. Nors Chula- 
guidų valstybė greitai tapo politiškai nestabili, vis dėlto jai priklausančio- 
je Persijoje klestėjo ūkis, užsienio prekyba, taikomoji dailė (architektūra, 
knygų puošyba) ir kultūra. 


MAMELIUKAI Iš pradžių mameliukai buvo pirktiniai vergai. Bet jau 
Abasidų laikais jie buvo naudojami Bagdade kaip rinktiniai kariai. Net Sa- 
ladino asmens sargybą sudarė mameliukai. Saladino šeima, kurdų kilmės 
Ajubidai, nuo antrojo kryžiaus karo laikų valdė Egiptą ir Artimuosius 
Rytus. Mirus paskutiniam Ajubidų sultonui, mameliukų karvedys Ai- 
bakas vedė jo našlę ir tapo Egipto valdovu. Kai Chulagu-chanas 1258 m. 
užėmė Bagdadą, valdžios netekęs Abasidų kalifas persikėlė į Kairą, dėl to 
labai pakilo mameliukų prestižas islamo pasaulyje. 


Kas įvyko paskui? Taip iš Ajubidų Saladinų mameliukai perėmė valdžią 
Egipte ir dominavimą Palestinoje bei Sirijoje. Jie net susidėjo su kryži- 
ninkais, kad apgintų Siriją nuo mongolų. 1517 m. mameliukai turėjo pri- 
pažinti Osmanų viršenybę, bet faktiškai ir toliau valdė savo paveldėtas 
sritis. Apie 1680 m. mameliukai, vėl nusikratę Osmanų, valdė Egiptą ir 
Artimuosius Rytus (o kurį laiką — kai Europoje klestėjo barokas ir per 
Šviečiamąjį amžių — net Iraką) vos ne iki XIX a. vidurio. Tad vėlyvaisiais 
viduramžiais Artimieji Rytai, kuriuose dabar taip neramu, mameliukų 
arba osmanų globojami gyveno taikingai, be įtampos ir skubos, kaip ir 
dera rytiečiams. Tiesa, nuo to laiko nebuvo čia ir kokios nors pažangos. 

AFRIKA - DIDŽIOJI ZIMBABVĖ 


Didžiosios Zimbabvės mūrai yra didžiausi po Egipto piramidžių senosios 
Afrikos akmeniniai statiniai ir seniausi žinomi griuvėsiai į pietus nuo Sa- 
charos. Vadinamoji Didžioji siena sumūryta be skiedinio iš tiksliai suleis- 
tų tašytų granito blokų; ji yra beveik 250 m ilgio. 

Manoma, kad didįjį aptvarą apie 1250 m. sukrovė kuri nors bantų 
tauta. Ar jis supo kokį šventąjį sklypą, ar miestą — nežinia. Iš plano jis la- 
bai panašus į kralį. Didžioji Zimbabvė, kaip spėjama, priklausė valstybei, 
vadinamai Monomotapa, o gal ir Karanga. Jos gerovės pagrindas buvo 
metalų prekyba. Kai čionai XVI a. atvyko pirmieji europiečiai, o tai 
buvo portugalai, jie dar aptiko tos valstybės skeveldras. 

Zimbabvės vardu dabar vadinama buvusi Pietų Rodezija, nuo 1980 m. 
šalį valdo diktatorius socialistas Robertas Mugabe. Jis nustekeno kitados 
klestėjusią koloniją iki elgetyno. 

PASAULIS PERVERSMŲ 


LAIKAIS 


(apie 1300-1650 m.) 


I298— 
1299 m. 


NAUJOJI IR SENOJI EUROPA 


Kryžiaus karai praturtino Europos kultūrą, atnešė į ją daug naujovių: ir 
indų-arabų skaitmenis, ir vėjo malūnus, pirmąsyk pamatytus Sirijoje, iš- 
tobulintą tekstilės dirbinių ir ginklų gamybą, pagaliau — ryžių ir naujų 
vaisių auginimą. Islamo pasaulyje vientisą kalifatą suskaldė mongolų ant- 
plūdis. Tą patį dešimtmetį (1300—1310), kai popiežius persikėlė į Avinjo- 
ną, o Prancūzija tapo galingiausia Europos karalyste, pradėjo augti turkų 
osmanų galia. Mongolus netrukus išstūmė iš Kinijos imperatorių sosto 
vietinė Mingų dinastija. Marco Polo savo kelionių aprašymu praplėtė eu- 
ropiečių akiratį ligi pat Kinijos, nors iš pradžių ir labai miglotai. 

Italija tapo didžiausia Europoje kultūrinių impulsų versme: ji garsėjo 
literatūra, tapyba, architektūra, skulptūra, žinoma, ir muzika. Dar ir Mo- 
zartas kūrė „itališkas operas“. 


(1254—1324) gyvenimo detalių kelia abejonių, bet tikrai žinoma, kad jis 
1271 m. iškeliavo į Kiniją, ten įsiteikė imperatoriui Chu Bilajui, išbuvo 
Kinijoje apie 20 metų ir 1295 m. grįžo į Veneciją. 1298-1299 m., būdamas 
genujiečių nelaisvėje, padiktavo arba pats parašė pasakojimą apie savo 
kelionę Le livre des merveilles du monde („Knyga apie pasaulio stebu- 
klus“), pagarsėjusį pavadinimu Il milione — iš pradžių tai buvusi paties 
Marco Polo pravardė, nes jis Venecijoje vis kalbėdavęs apie didžiojo cha- 
no milijonus. 

Netrukus jo knyga buvo išversta į italų ir lotynų kalbas, paskui ir į 
kitas; yra išlikę apie 150 jos nuorašų (neįtikėtinas paplitimas - juk knygos 
europiečių turimą pasaulio vaizdinį. Pasakiški Katajaus (Cathay, t. y. Ki- 
nijos) ir Zipango (Japonijos) lobiai audrino vaizduotę. Visas keliones į 
Indiją per tolesnius du šimtmečius bus įkvėpusi toji knyga. 

GIOTTO DI BONDONE - ARENOS KOPLYČIA Arenos 
koplyčia — tai kuklus iš pažiūros pastatas Paduvoje, ten, kur kitados buvo 
romėnų amfiteatras, vadinamas Arena. Koplyčia priklausė gyvenamųjų 
rūmų kompleksui, kurį čia, Paduvos priemiestyje, 1300 m. pradėjo sta- 
tydintis bankininkas Scrovegni. Jis ir pasikvietė freskų tapytoją Giotto di 
Bondone (1266-1337) (gimęs šalia Florencijos) ištapyti visų koplyčios vi- 
daus sienų. Giotto nutapė daugiau kaip šimtą freskų, jose vaizdavo Mari- 
jos, Jėzaus Kristaus gyvenimo scenas ir pasijas. Atvaizdai pasižymi dar iki 
tol neregėtu natūralumu, gyvumu ir dramatine įtampa. Jų poveikis buvo 
visai kitoks negu to meto dailės, kurioje vyravo schematizuotos figūros, 
mėgdžiojančios bizantiškųjų ikonų stilių. Giotto pirmasis biblinių scenų 
fone piešė tikroviškus gamtos ir miestų vaizdus. Plastiškas figūrų mode- 
liavimas šviesa ir šešėliais nulėmė visą tapybos meną iki pat Picasso. 

Šį dailininką savo kūryboje paminėjo ir Dante, ir Boccaccio. Petrarca 
turėjo Giotto nutapytą paveikslą. 


DANTE ALIGHIERI - KOMEDIJA Įsigalėjusį pavadinimą „Die- 
viškoji komedija“ jai suteikė tik Dantes gerbėjas Giovanni Boccaccio; jis 
turėjo omeny „nuostabią komediją“, kaip kad sakoma: dieviškas skonis. 
Dante pavartojo paprastą pavadinimą La comedia ta prasme, kokia jis 
anuomet buvo suprantamas Italijoje (ir dar dabar suprantamas Holivu- 
de): istorija su laiminga pabaiga. Bet tai anaiptol ne muilo opera, o labai 
mokslingas veikalas apie poeto kelionę per tris pomirtinio pasaulio sfe- 
ras: pragarą, skaistyklą ir rojų. 

Apie Dantes gyvenimą (1265-1321) žinoma nedaug. 1302 m. jis buvo 
ištremtas iš gimtosios Florencijos. „Komediją“ nuo 1307 m. rašė tremtyje 
italų kalba. Italams „Komedija“ yra jų literatūros pradžia ir svarbiausias 
jos kūrinys, o kadangi Italija tuomet rodė kelią visai Europai, tad ir visos 
moderniosios Europos literatūros. 


FRANCESCO PETRARCA - CANZONIERE Petracco buvo 
popiežiui ištikimas Florencijos notaras, tad ir jo sūnus Francesco Petrarca 
(1304-1374) vos septynerių metų būdamas atsidūrė Avinjone. (Petrarca — 
sulotyninta jo tėvo pavardė.) Paskui gyveno Vokliūze (Pietų Prancūzija) 
ir 1336 m. įkopė į Vantu kalną, kurį apie 1900 m. taip dažnai tapydavo 
Paulis Cėzanne'as. Tik savo malonumui kopti į kalną ir laiške išpasakoti, 

Apie I305 m. 


Apie 1310 m. 


Apie 1345 m. 


Apie I350 m. 


1300 m. 


kokį matei gamtos grožį, buvo visiškai naujas dalykas. Kiekvienas vidur- 
amžių žmogus būtų nepatikliai papurtęs galvą. 

Petrarca apkeliavo visą Europą, lankėsi Paryžiuje, Olandijoje, prie Rei- 
no, grįžo Italijon, kaip pasiuntinys buvo nuvykęs ir į Prahą. Visur ieškojo 
senovinių rankraščių. Antikos tyrimai tapo jam, kaip mokslininkui, svar- 
biausiu dalyku gyvenime. Čia jis rado kitokią gyvenseną negu ta, kuri 
jį supo. Svarbiausia jo kūrybos dalis — eilėraščiai, dažniausiai leidžiami 
pavadinimu Canzoniere („Dainynas“). Jis taip pat rašė „liaudies kalba“ — 
itališkai. 


GIOVANNI BOCCACCIO - „DEKAMERONAS“ Septynios 
damos su trimis ponais pabėgo iš Florencijos, kurioje siautė maras, į už- 
miestį. Jie ten buvo dešimt dienų ir, kad nenuobodžiautų, kasdien kiek- 
vienas papasakodavo po istoriją. Iš to apie 1350 m. (maras Florenciją 
siaubė 1348 m.) susidarė šimto novelių rinkinys — „Dekameronas“. Jo 
pokštus ir nuotykius smagu skaityti dar ir dabar. Boccaccio (1313—1375) 
žavėjosi Dante ir draugavo su Petrarca. Kartu su kitais savo būrelio inte- 
lektualais ieškojo bibliotekose antikinių tekstų. 

Tasai mentalitetas, sąmoningas ieškojimas naujo dvasinio turinio, nau- 
joviškų dvasinės bei meninės išraiškos formų ir kitokios gyvensenos pa- 
skatino antikos atgimimą — Renesansą. 


INDULGENCIJŲ PREKYBA IR JUBILIEJINIAI METAI — 

PIRMI „ŠVENTIEJI METAI“ Popiežius Bonifacas VIII, ieškodamas 
Bažnyčiai naujo pajamų šaltinio, 1300-uosius metus paskelbė pirmais 
„šventaisiais metais“. Visiems krikščionims maldininkams, atvyksiantiems 
į Romą, pažadėjo indulgenciją - nuodėmių atleidimą. Sėkmė pranoko lū- 
kesčius. Ant Angelo tilto iš Romos senamiesčio į Vatikaną prisigrūdo tiek 
žmonių, kad teko reguliuoti eismą. Gyva prekyba indulgencijomis ilgam 
pataisė popiežiaus iždo reikalus. Jau ir senovės Izraelyje gyvavo paprotys 
kas eo metų panaikinti visas skolas; apie tai būdavo skelbiama pučiant 
šofarą — apeiginį trimitą iš avino rago. Hebrajiškai avino ragas vadinasi 
jovel. Taigi nuo biblinių laikų jubiliejus glaudžiai siejamas su skolų (ir 
nuodėmių) atleidimu. Bet per tolesnius du šimtmečius Bažnyčia taip įsi- 


* Iš graikų kalbos žodžių deka — „dešimt“ ir hemera — „diena“. 

smagino atleisti nuodėmes už pinigus, kad Martinas Liuteris, tuo pasipik- 
tinęs, susimąstė, ar tik nereikėtų iš pagrindų reformuoti Bažnyčios. Kai jis 
prikalė savo reformos tezes prie bažnyčios durų, prasidėjo reformacija. 


UNAM SANCTAM Tais žodžiais prasideda viena iš garsiausių popie- 
žiaus bulių. 1302 m. Bonifacas VIII paskelbė, kad popiežius esąs aukščiau 
už kiekvieną pasaulietinę valdžią. Tokią dogmą išprovokavo ilgametis 
ginčas dėl dvasininkų mokesčio su Prancūzijos karalium Pilypu IV, kuris 
buvo vadinamas Gražiuoju ir valdė nuo 1285 iki 1314 m. Pilypas neleido 
pervesti pinigų į Romą. Už tai popiežius karalių ekskomunikavo. 

Iš jubiliejaus metų renginių triumfo Bonifacas padarė išvadą, kad visas 
krikščioniškasis pasaulis tyso jam po kojų. Bet apsiskaičiavo. Bulės paskirtis 
buvo teoriškai pagrįsti Pilypo atskyrimą nuo Bažnyčios ir jo iškvietimą į 
Romą. Bažnyčios pretenzija valdyti pasaulį buvo grindžiama Biblijos cita- 
tomis, iš kurių matyti, kad visi žmonės esantys nuodėmingi, net ir karaliai, 
todėl popiežius esąs aukščiau už visus ir visi privalantys jo klausyti. 

Popiežiui Grigaliui VII dar pavyko šitokiais argumentais Kanosoje 
paklupdyti Vokietijos imperatorių Henriką IV, bet Prancūzijos karalius 
tai įvertino kaip savo suvereniteto apribojimą. 1302 m. balandį Pilypas 
pirmąsyk per visą Prancūzijos istoriją sušaukė nacionalinį susirinkimą, 
arba Generalinius luomus (Etats gėnėraux). Taip monarchas pirmą kartą 
užsitikrino viešosios nuomonės paramą. Asmeninis Pilypo pamaldumas 
nekėlė abejonių. O Kanosos konflikte moralinį pranašumą dar turėjo po- 
piežius. 

Po metų popiežius gavo pajusti, ką iš tiesų gali Pilypas IV. Prancūzų 
samdiniai nusiaubė popiežiaus rūmus. Aštuoniasdešimtmetis tris dienas 
negavo nei valgyti, nei gerti. Prancūzijos pasiuntinys Guillaumeas de 
Nogaret skėlė popiežiui antausį ir pareikalavo atsistatydinti. Bonifacas 
nesutiko. Prancūzai nenorėjo nugalabyti popiežiaus ir po trijų dienų pa- 
sitraukė. Kitą mėnesį po to pažeminimo Bonifacas mirė. 

1309 M. 


1307-1314 M. 


ANGLIJA IR PRANCUZIJA 


Tiesioginis Bonifaco įpėdinis trumpai pabuvęs popiežium mirė. Šįsyk 
konklava jau pakluso galingiausiam to meto Europos valdovui ir 1305 m. 
išrinko popiežium Klemensu V Pilypo dešiniąją ranką kardinolą de 
Gotą. 


POPIEŽIŲ „BABILONIJOS TREMTIS 1309 m. Klemensas per- 
kėlė popiežiaus būstinę į Avinjoną. Tuomet Avinjonas priklausė popie- 
žiui, bet iš visų pusių jį supo Prancūzijos teritorija. Ten popiežiai buvo 
savotiški Prancūzijos karaliaus belaisviai. Dėl to popiežiaus pretenzijas 
valdyti visus nustelbė monarcho interesai; tai labai sumenkino popie- 
žiaus autoritetą ir reiškė, jog artėja viduramžių pabaiga. Popiežiai rezi- 
davo tame Provanso mieste beveik 70 metų — iki 1376 m. Klemensas 
nesivaržydamas protegavo gimines ir bičiulius prancūzus, skyrė juos kar- 
dinolais. Avinjonas visoje Europoje buvo siejamas su prabanga, nuodė- 
mingu gyvenimu ir švaistūniškumu, o popiežiaus dvaras pašaipiai vadina- 
mas „Klemenso muge“. Vėlyvieji viduramžiai pasižymėjo tiek tauriausiu 
pamaldumu, tiek didžiausiu nuosmukiu. 


TAMPLIERIŲ LOBIS Popiežius Klemensas buvo paslaugus ir tiems, 
kurie užsimojo sutriuškinti tamplierių ordiną. Prancūzijos karalius am- 
žinai stokojo lėšų, jo troškimas pinigų buvo beribis. Jis ne tik klastojo 
pinigus blogindamas monetas ir kiek begalėdamas spaudė žydus, bet ir 
apkrovė mokesčiais dvasininkus — to iki tol nebuvo nutikę per visus vi- 
duramžius. Daug turto buvo sukaupęs tamplierių ordinas, atleistas nuo 
mokesčių. Jo pagrindinė būstinė, Paryžiaus šventykla (prancūziškai tem- 
ple), buvo savotiškas bankas, vykdantis didelius turto sandorius, taip pat 
ir Prancūzijos sostui. Toje stropiai saugojamoje tvirtovėje buvo laiko- 
mi ne tik tamplierių pinigai, bet ir dalis Prancūzijos karaliaus iždo. Štai 
koks tamplierių lobis! Pilypas ėmė gerokai priklausyti nuo tamplierių 

ordino — savotiškos valstybės valstybėje. Tada imta kaltinti tamplierius 
šėtono garbinimu ir sodomija (anais laikais taip buvo vadinamas homo- 
seksualizmas). Nors 1311 m. Bažnyčios susirinkimas nustatė, kad kaltini- 
mai erezija nepagrįsti, Klemensas V ordiną panaikino. Guillaumeas de 
Nogaret pasirūpino, kad riteriai tamplieriai būtų negailestingai persekio- 
jami. Ir geriausiu jo pagalbininku, sakoma, tapo popiežius Klemensas. 
Deginamas ant laužo, paskutinis ordino didysis magistras Jacguesas de 
Molnay tardamas paskutinį savo žodį prakeikė „..popiežių Klemensą! Ri- 
terį Guillaume'ą de Nogaret! Karalių Pilypą... iki tryliktos kartos!“ 


Kas įvyko paskui? XIII a. Prancūzijos valdas plėtė ir karaliaus centrinę val- 
džią stiprino Buvino mūšio laimėtojas Pilypas II, jo sūnus Liudvikas VIII, 
užbaigęs kryžiaus karą su katarais, Liudvikas IX, „taikos kunigaikštis“, 
karaliaus valdžią pavertęs vos ne dieviška, ir Pilypas IV, sutramdęs popie- 
žių ir sunaikinęs tamplierius. O Anglijoje tuo pačiu laikotarpiu, priėmus 
Didžiąją laisvių chartiją, karalystės raida pasuko kita linkme. Ten šalia 
karaliaus ėmė kilti parlamento daigai. 


PARLAMENTAS 1237 m. anglai pirmą kartą prašneko apie parliamen- 
tum: tąsyk karalius Henrikas III, Jono Bežemio sūnus, susikvietė aristo- 
kratus, vyskupus ir grafus. Jam ne kartą teko patvirtinti Magna Charta ir 
suteikti kilmingiesiems vis daugiau teisių. 1258 m. buvo sutarta, kad nuo 
šiol karaliaus sprendimus tvirtins mažesnė sosto taryba ir tik paskui teiks 
parlamentui, posėdžiaujančiam triskart per metus. Henrikui vengiant 
laikytis to susitarimo, opozicija taip pasišiaušė, kad 1264 m. kilo Luiso 
mūšis, per jį karaliaus šeima pateko į nelaisvę. 


BENDRUOMENIŲ RUMAI Norėdamas karaliauti toliau, Hen- 
rikas buvo priverstas daryti naujų nuolaidų. 1264 ir 1265 m. parlamento 
posėdžiuose pirmą kartą leista dalyvauti paprastų kilmingųjų riterių ir 
miestiečių atstovams. Tie žmonės angliškai vadinami commons („papras- 
ti žmonės“, „liaudis“); nuo 1295 m. jie sudarė Anglijos karalystės trečiąjį 
luomą, o jų atstovybę imta vadinti House of Commons — Bendruomenių 
rūmais. Tai dar nebuvo toks parlamentas kaip naujaisiais laikais, bet jau 
jo užuomazga. 


251 


1237 m. 


1264 m. 


1295 m. 


VESTMINSTERIS Pelkėtoje Temzės pakrantėje į vakarus nuo Lon- 
dono centro (Sičio) jau nuo anglosaksų laikų, tad net iki ateinant norma- 
nams, stovėjo karaliaus rūmai. Karalius Henrikas perstatė juos gotikos 
stiliumi. 1295 m. didžiausioje susirinkimų menėje Westminster Hall (Vest- 
minsterio halė) posėdžiavo Model Parliament (Pavyzdinis parlamentas); 
tas įvykis laikomas Anglijos parlamento istorijos pradžia. Prašmatniuose 
naujuosiuose gotikiniuose rūmuose buvo įrengta dar ir rūmų raštinė, iž- 
das ir karaliaus teismas. Pamažu iš tų valdžios įstaigų išsirutuliojo Ka- 
rūna — karaliaus administracija, veikianti bet kokiam karaliui esant. Jos 
dėka valstybė nesugriūdavo, net jei karalius — silpna asmenybė. 

Tais pačiais metais Prancūzijoje gimė trečiasis Pilypo Gražiojo sūnus, 
paskutinis Kapetingas. Karolis IV valdė šalį nuo 1322 iki 1328 m., o paskui 
vos 33 metų mirė nepalikęs vyriškosios lyties palikuonių. 


Nuo VIDURAMŽIŲ RUDUO - VALUA DINASTIJA Nuo 1328 m. 


1328 m. 


Prancūzijoje iškilo nauja karalių dinastija — Valua. Salijų teisė leido pavel- 
dėti sostą tik sūnums, tad dinastijos problemos buvo keblios. Prancūzijos 
didikai pasirinko Pilypą VI, Karolio IV pusbrolį iš Valua šalutinės linijos. 
Taigi karūna, šiaip ar taip, liko toje pat giminėje. 

Valua dinastijos karaliai valdė Prancūziją vėlyvaisiais viduramžiais, kai 
šalis išgyveno dekadansą, tarpais aršiai konkuruodami su pusbroliais — 
turtingais ir galingais Burgundijos hercogais. Tasai „viduramžių ruduo“, 
kaip jį garsioje savo knygoje, išleistoje 1919 m., pavadino olandų kultūros 
istorikas Johanas Huizinga, buvo kultūros ir civilizacijos klestėjimo lai- 
kotarpis; jo metu sukurta begalė dailės kūrinių, kuriais šiandien didžiuo- 
jasi garsiausi pasaulio muziejai. 


252 


MARO METAI 


XIV a. viduryje Europoje siautė maras. Tuomet jis nebuvo vadinamas 
„juodąja mirtimi“, toks pasakymas atsirado tik apie 1830 m. Maro „smar- 
vę“ buvo bandoma nukreipti smilkymu ir panašiomis bevaisėmis „medi- 
cinos“ priemonėmis. 

Į Europą maras tikriausiai atkeliavo laivais iš Azijos per Juodąją jūrą. 
Vienas svarbiausių jo židinių buvo Konstantinopolis, garsėjantis siaubin- 
ga higienos būkle. Laivybos maršrutais maras plito sparčiausiai ir intensy- 
viausiai. Todėl nuo jo epidemijų labiausiai kentėdavo kai kurios Italijos 
ir Pietų Prancūzijos sritys, taip pat Vokietijos šiaurė. Florencijoje, kurioje 
maras siautė ypač negailestingai, išmirė per tris ketvirtadalius gyventojų. 
Iš viso maras nugalabijo trečdalį Europos gyventojų, apie 20—25 milijonus 
žmonių; Vokietijoje, kaip manoma, 10 procentų. 


MIRTIES ŠOKIS, FLAGELANTAI, ŠULINIŲ NUODYTO- 


JAI Per maro epidemijas ypač sukrusdavo atgailautojai ir Aagelantai, 
pliekiantys save už nuodėmes; jų ekstazę vaizdavo dailės kūriniai, vadi- 
nami „mirties šokiu“, prancūziškai danse macabre. Flagelantų banga, ki- 
lusi Italijoje, žaibiškai užliejo visą Europą. Iki XIX a. ligos dažnai būdavo 
laikomos Dievo bausme, iš to ir kilo toji „religinė“ kova su maru. Be to, 
kai kur prasidėjo dideli žydų pogromai. Vokietijoje per juos išžudyta 
tūkstančiai žydų, dar daugiau išvaryta iš šalies. Dažniausiai jie būdavo 
kaltinami užnuodiję šulinius. Popiežius Klemensas VI, taip klusniai per- 
sikraustęs į Avinjoną, neįžvelgė čia jokio ryšio, nes maras siautė ir ten, 
kur žydų išvis nebuvo, ir savo valdose juos gynė. 


AUKSO BULĖ Praha buvo viena iš tų vietų, kurias aplenkė didžioji 
maro epidemija. Tenai 1316 m. gimė būsimasis imperatorius Karolis IV 
(iš Liuksemburgų giminės), iš pradžių pakrikštytas čekišku Vaclovo var- 
du. Augo Prancūzijos karaliaus rūmuose. Jaunystėje ilgai keliavo po Ita- 

Apie 1350 m. 


I356 m. 


liją. Jaunasis princas buvo labai išsilavinęs, mokėjo penkias kalbas. Kaip 
tėvo įpėdinis, Vaclovas, nuo tol jau Karolis IV, 1347 m. tapo Čekijos kara- 
lium, o 1349 m. — Vokietijos imperatorium. Vos įžengęs į sostą, 1348 m., 
įsteigė Prahoje pirmą universitetą į šiaurę nuo Alpių. Pavertė Prahą vienu 
iš vėlyvųjų viduramžių kultūros centrų. Paskelbė Aukso bulę itin svarbiu 
Šventosios Romos imperijos konstituciniu įstatymu. 

Bule buvo vadinamas prikabinamas vaškinis arba švininis antspaudas, 
kuriuo patvirtinamas svarbaus dokumento tikrumas. Vėliau jį pakeitė 
dažų antspaudas dokumente. Tačiau „bulė“ reiškė ir patį dokumentą, pa- 
prastai skelbiamą popiežiaus vardu. O vokiškai kalbantys žmonės Aukso 
bule vadina tik tą bulę, kurią 1356 m. paskelbė Karolis IV. Ji galiojo iki 
1806 m., tai yra kol gyvavo Šventoji Romos imperija, galutinai nusta- 
tė Romos imperatoriaus rinkimų tvarką, o svarbiausia — patvirtino jau 
susiformavusį kurfiurstų septynetą: jie vieninteliai turėjo teisę dalyvauti 
tuose rinkimuose. 

Aukso bulė iš esmės nebuvo koks naujas įstatymas, ji tik įtvirtino jau 
įsigalėjusią praktiką. Buvo, tiesa, ir viena naujovė: teisei vadintis impe- 
ratorium nebereikėjo popiežiaus pritarimo. Tad paskelbus Aukso bulę 
Vokietijos karalius automatiškai tapdavo ir Romos imperatorium. Prara- 
do reikšmę ir karūnos gavimas iš popiežiaus rankų. Paskutinis popiežiaus 
vainikuotas vokiečių karalius buvo Karolis V. 


ŠVENTOJI VOKIEČIŲ TAUTOS ROMOS IMPERIJA Iki pat 


Otonų laikų būdavo kalbama tik apie Frankų karalystę (Regnum Franco- 
rum) arba Teutonų karalystę (Regnum Teutonicum). Salijų laikais (1034) 
pirmąsyk oficialiame dokumente paminėta Romos imperija (Imperium 
Romanum). Kadangi prieš pirmojo tūkstantmečio pabaigą sklido apoka- 
liptiški būsimos pasaulio pabaigos scenarijai, tai atsirado ir viduramžiška 
istorijos teorija, pagrįsta vienu Biblijos teiginiu, esančiu Danieliaus kny- 
goje. Ten pasakyta, kad pasaulinės imperijos keisiančios viena kitą tokia 
eile: Babilonas, Persija, Aleksandro imperija, Roma. Kai imperatorium 
tapo Karolis Didysis, Romos imperatoriaus titulas perėjo frankų valdo- 
vams, o galiausiai — vokiečiams. Taip Regnum Francorum ėmė reikšti tą 
patį, ką ir Imperium Romanum. 

Kai Frydrichas Barbarosa, naudodamasis nesutarimais tarp Lombar- 
dijos lygos ir popiežiaus Šventosios Bažnyčios (Sancta Ecclesia), norėjo 

įsigalėti Italijoje, jo kancleris terminą Imperium Romanum padarė iškil- 
nesnį — Sacrum Imperium Romanum („Šventoji Romos imperija“). Beje, 
tos propagandinės kampanijos esminė dalis buvo šventų Trijų Karalių 
(karalių!) relikvijų perkėlimas iš nukariautojo Milano į Vokietiją - į Kel- 
ną. Joms laikyti buvo užsakytas prašmatnus Trijų Karalių relikvijorius. 
Be to, imperijos kanceliarija organizavo Karolio Didžiojo paskelbimą 
šventuoju ir iškilmingą jo palaikų perlaidojimą. Šios ceremonijos pagrin- 
diniu veikėju tapo Barbarosa. Taip imperija buvo sakralizuota, paversta 
„šventąja“. Karoliui IV valdant Aukso bulės nuorašuose atsirado įsakmus 
papildymas, kad Romos imperatorių išrinkusi „vokiečių tauta“, vokiškai 
kalbantys kunigaikščiai: taip atsirado Šventoji vokiečių tautos Romos im- 
perija, trumpiau — Reichas (vokiškai Reich — „imperija“). 


DIDYSIS BAŽNYČIOS SKILIMAS - VAKARŲ SCHIZMA 
Popiežius Grigalius XI, šventosios Kotrynos Sienietės asmeniškai prašo- 
mas, 1376 m. grįžo Italijon. Romoje susidarė kebli padėtis - du popiežiai. 
Prancūzija, aišku, pripažino popiežių iš Avinjono, o imperija rėmė popie- 
žių, likusį Romoje. 

1378 m. Grigalius XI mirė. Jo įpėdiniai buvo: Romos pusėje — Urbo- 
nas V, Avinjono pusėje — Klemensas VII. Nė vienas neturėjo nei noro, 
nei galios baigti Italijoje nesantaiką, vos ne pilietinį karą, priešingai — dar 
ir pakurstydavo. Schizma suskaldė visą Europą. Avinjono antipopiežiai, 
žinoma, nė neketino nusileisti. Popiežių avinjonietį pripažino Pirėnų pu- 
siasalio karalystės Kastilija, Aragonas, Portugalija, taip pat Neapolis su 
Sicilija. O Romos popiežių rėmė Reichas, Anglija, Vengrija ir Lenkija. 
Vakarų schizma buvo užglaistyta tik Konstanco susirinkime (1414—1418). 
Bet jau ir prancūzai įžvelgė, kad popiežiaus dvivaldystė negali ilgai tęstis, 
ir paprašė tarpininkauti Vokietijos karalių, būsimąjį imperatorių Karo- 
lį IV. Jo brolis, karalius Zigmantas, susirinkime labiausiai skatino susi- 
taikyti. 1417 m. Konstanco susirinkimų rūmuose išrinktas Martynas V 
buvo visų pripažintas kaip popiežius. Jis 1429 m. susitarė su paskutiniu 
antipopiežium, kad šis atsistatydintų. 


HUSITAI Konstance, be kita ko, buvo pasmerkti kaip eretiški anglo 


Johno Wyclifo (tada jau mirusio) ir čeko Jano Huso mokymai. Husas 
(1370—1415) savo raštuose daug sykių citavo Wyclifą. Kritikavo ir tuos da- 

1378-1417 m. 


Apie I4I5 m. 


Apie 1450 m. 


lykus, kuriais vėliau Liuteris kaltino Bažnyčios veikėjus: „Kunigai mėgsta 
pamoksluose smerkti mūsų nuodėmes ir mūsų ydas, bet apie savąsias 
nekalba.“ Kunigai ir vienuoliai esantys veidmainiai. Čekijoje Husas buvo 
labai populiarus, sakė pamokslus čekiškai ir žadino čekų tautinę sąmonę, 
mat jie jautėsi vokiečių aukštuomenės diskriminuojami. (Tais laikais Pra- 
hoje buvo imperatorių rezidencija.) 1415 m. Husas atvyko į Konstancą, 
nes jam buvo užtikrinta asmens neliečiamybė, tačiau ten buvo suimtas 
ir sudegintas kaip eretikas. Po jo mirties husitų sąjūdis grėsė pilietiniu 
karu Brandenburgui, Saksonijai, Čekijai, Bavarijai, net Vengrijai ir Lenki- 
jai. Husitų eretikų centras buvo Čekija. Imperatoriaus Zigmanto pulkus, 
traukiančius į kryžiaus karą, vis pliekė husitų daliniai, kol suskilo patys 
husitai. Religinio karo ir čekų tautinio atgimimo derinys nutiesė kelią į 
Trisdešimties metų karą. 


KNYGŲ SPAUSDINIMAS Po pikčiausių maro antplūdžių, be- 


sibaigiant vėlyviesiems viduramžiams ir Renesansui jau rengiantis per- 
kopti Alpes iš pietų į šiaurę, Johannesas Gutenbergas (apie 1397-1468), 
ilgokai knibinėjęsis prie savo išradimo, galiausiai sėkmingai įgyvendino 
epochinę naujovę - knygų spausdinimą. Šimtus metų technika nežengė 
tokio žingsnio į priekį, o ir po jo teko ilgai laukti ko nors panašaus. To 
išradimo kultūriniai padariniai — nenusakomi. 1962 m. įtakingas Kana- 
dos žiniasklaidos teoretikas Marshallas McLuhanas, paleidęs į apyvartą ir 
„globalaus kaimo“ terminą, prabilo apie Gutenbergo galaktiką — taip jis 
pavadino pasaulinę žiniją, kurią nuo tada pasidarė lengva platinti raštu. 

Visa knygų spausdinimo technika — tai ne vien spaudos formos pri- 
spaudimas prie popieriaus, todėl ne visai tikslu vadinti Johannesą Guten- 
bergą „spaustuvės preso išradėju“, kaip kad neretai pasakoma. Spaudos 
procesą sudaro daug atskirų operacijų: reikia išlieti arba išraižyti literas, 
jas sudėlioti, patepti dažais, prispausti prie popieriaus... Gutenbergas iš 
esmės patobulino kiekvieną žingsnį. Atspaudai buvo daromi jau ir anks- 
čiau — kad ir medžio raižinių, — bet tik perdarytais vynuogių presais. 
Perversmą padarė „judriosios raidės“ — literos, kurių galima padaryti kiek 
tik reikia, sudėlioti norima tvarka į spaudos formą ir padarius atspaudus 
naudoti pakartotinai. 

Gutenbergo metodas sulaukė neįtikėtinos sėkmės. 1470-1490 m. 
spaustuvių Europoje padaugėjo nuo 17 iki 204. Iš pradžių svarbiausi spau- 

diniai buvo indulgencijos ir kalendoriai. Reformacija nebūtų taip greitai 
paplitusi, jei ne ta naujoji žiniasklaidos priemonė. Ir gyventojų raštingu- 
mas per ateinančius šimtmečius nė iš tolo nebūtų galėjęs tiek pakilti, jei 
ne masiškai spausdinamos knygos. Knygų spausdinimo principas pirmą 
kartą leido pramoniniu būdu gaminti daugybę vienodų daiktų. 

Gutenbergo 42 eilučių Biblija, kurią lotynų kalba išleido kruopštusis 
Mainco amatininkas ir knygos menininkas, daugelio vertintojų nuomone, 
yra ne tik pirmoji reikšminga spausdintinė knyga, bet ir gražiausia iš visų 
iki šiol išleistų — ar bent jau viena iš gražiausių. 


1368 m. 


MINGŲ VALDOMA KINIJA 


MINGŲ DINASTIJA Tik valdant Mingų dinastijai, iš kurios atėjo visi 
Kinijos imperatoriai nuo 1368 iki 1644 m., buvo užbaigta Didžioji kinų 
siena — įspūdingas mūrinis statinys, kurį matome šiandien. Po svetimųjų 
priespaudos, kai Kiniją valdė mongolai (Juanų dinastija), imperatoriai 
Mingai, sutelkę visus išteklius, privertė valstiečius per kraujus, prakaitą 
ir ašaras sukrauti tą tvirtovę. Ji turėjo visiems laikams atremti grėsmę iš 
šiaurinių stepių, kuri šimtus metų slėgė šalies užsienio politiką. 

Kaip dažnai kad būna, labiausiai tą reikalą skatino ir jo gaires nužy- 
mėjo dinastijos pradininkas ir pirmasis jos imperatorius, karvedys Džu 
Juandžangas (1328-1398). Po chano Chu Bilajaus mirties valdžia po tru- 
putį slydo mongolams imperatoriams iš rankų. Dėl socialinių neramumų, 
valdininkų ir tibetiečių vienuolių korupcijos vėl kilo pavojus Vidurio 
imperijai subyrėti. Valstiečio sūnui, buvusiam vienuoliui Džu Juandžan- 
gui pavyko prasimušti į kariuomenės vadus ir įveikti varžovus. 1359 m. 
jis užėmė Nankiną, 1368 m. — Pekiną. Paskui dar ne vieną dešimtmetį 
truko reformų ir konsolidacijos procesas. 1368 m. Džu pasiskelbė impe- 
ratorium Taidzu. 


Kas įvyko paskui? Mingų dinastija valdė 276 metus, iki 1644 m. Tuo metu, 
kai Europoje kilo reformacija ir religiniai karai, Kinija mėgavosi imperijos 
neįveikiamumu ir savita tūkstantmete kultūra, o valdantieji tik pūtėsi 
ir ūžavo. Nuo XVI a. pradžios Kinija vis labiau atsiribojo nuo pasaulio, 
nes jos jūrų laivynas buvo sunaikintas, be to, trukdė sienos statyba. Kinų 
porceliano eksportu rūpinosi olandų ir anglų kolonijų bendrovės. Besi- 
baigiant Europoje Trisdešimties metų karui, Kinijoje nusilpusią Mingų 
valdžią, neįstengiančią imtis reformų, nuvertė iš šiaurės atėjusi nekiniška 
mandžiūrų dinastija. Ji valdė šalį iki 1911 m. 

UŽDRAUSTASIS MIESTAS IR DANGAUS ŠVENTYKLA 
Uždraustuoju miestu neoficialiai vadinami Kinijos imperatorių rūmai 
Pekino miesto centre. Tas didžiausias pasaulyje rūmų kompleksas buvo 
statomas nuo 1407 iki 1420 m. Užstatytasis plotas lygus 150 ooo m?, vi- 
duje yra 9999 patalpos, jų bendras plotas 740 ooo m’. Centrinė rūmų 
patalpa yra Aukščiausiosios harmonijos menė (Tai He Dian). 

1403 m. trečiasis Mingų imperatorius Džu Di (Čengdzu) perkėlė 
sostinę iš Nankino toliau į šiaurę, į Pekiną, ypač todėl, kad iš ten buvo 
lengviau vadovauti gynybai nuo mongolų. Džu Di buvo apskritai vienas 
žymiausių Kinijos imperatorių. Jo įsakymu Pekine buvo pastatyta ir Dan- 
gaus šventykla. Jos kompleksas, užimantis didžiulį sklypą, ir apskritas 
centrinis pastatas iškilo po 1420 m., bet po 1890 m. gaisro teko viską at- 
statyti iš naujo. Dangaus šventykla buvo Sungų, Mingų ir Čingų dinastijų 
pagrindinė šventovė. Joje imperatorius kasmet dalyvaudavo saulėgrįžos 
apeigose. Visi jos statiniai orientuoti griežtai šiaurės-pietų kryptimi (ir 
visų kitų Kinijos šventyklų pagrindinis įėjimas yra iš pietų pusės). To- 
dėl įeinantis žmogus yra priverstas žvelgti į šiaurę, į nekintamą Šiaurinę 
žvaigždę — dangaus harmonijos centrą. 


MINGŲ VAZOS Mingų laikais Kinijos porcelianą imta puošti mėly- 
na ir balta glazūra. Jis buvo eksportuojamas į Europą, turėjo ten didžiulę 
paklausą ir buvo dažnai kopijuojamas (Delfto fajansas). Kinų porcelianas 
buvo labai vertinamas ne tik Europoje, bet vėliau ir Indijoje, Didžiųjų 
Mogolų rūmuose. 

Apie I350 m. 


Apie 1350 m. 


ACTEKAI IR INKAI 


ACTEKAI Actekai save vadino meksika. Taip pat vadinosi ir viena iš 
trijų svarbiausių jų gyvenviečių Centrinėje Amerikoje, maždaug 2000 m 
virš jūros lygio esančios plynaukštės įduboje. Žodis actekatl siejamas su 
mitine vieta Actlanu (Baltųjų garnių kraštu), iš kurios actekai neva kilę. 

Actekai kitados buvo maža klajoklių gentis. Apie 1200 m. tapo sėslūs, 
įsikūrė dabartinėje Meksikoje. Vyriausieji jų dievai buvo Kecalkoatlis 
(sparnuotoji gyvatė; kūrybos ir vaisingumo dievas), Huicilopočtlis (karo 
dievas), Tlalokas (lietaus dievas), Sihuakoatli (deivė motina), Teskatlipo- 
ka (muzikos ir šokio deivė). Kraują laikė gyvybės simboliu, todėl per ap- 
eigas gyvam žmogui išplėšdavo širdį; išsiliejęs kraujas grąžinsiąs santarvę 
tarp dievų ir visatos ritmą. 

Nuo priešų actekai slėpdavosi Teskoko ežero salose. Iš tenykščių gy- 
venviečių prieš 1350 m. išaugo actekų miestai. Actekų valstybė neturėjo 
aiškiai ribotos teritorijos, nebuvo ir griežtai organizuota, bet aplinkinės 
tautos mokėjo jai duoklę maisto produktais ir daiktais, nes patys actekai 
nieko neaugino. Actekų sostinė Tenočtitlanas, įsikūrusi Teskoko ežero 
saloje, turėjo apie 250 ooo gyventojų. Europoje tuo metu daugiau žmonių 
gyveno tik Konstantinopolyje ir Neapolyje. Tenočtitlanas buvo dabarti- 
nio Meksiko miesto vietoje. Dar po kokių 150 metų Actekų imperiją, 
tuo metu buvusią savo raidos viršūnėje, sunaikino ispanų konkistadoras 
Hernanas Cortėsas. 


INKAI Inka Roka buvo šeštasis Kusko miesto valdovas ir pirmas, titu- 
lavęsis inku — plačios Andų valstybės valdovu. Šiaip jau inkais vadinosi 
indėnų gentis, tikriausiai atklydusi iš Amazonijos ir perkopusi Andus. 
Jų sostinė buvo Kuskas; ten jie pajungė žemdirbius, turinčius tūkstant- 
metę kultūrą, ir primetė jiems savą kečujų kalbą kaip valstybinę. Inkų 
gentis, kurią sudarė vos kelios šeimos, mažą valstybėlę pavertė imperi- 
ja. Inkai nuolat slopino žemdirbių kultūrą, niekino ją kaip barbarišką ir 

1350—1430 m. pamažu nukariavo gretimas dabartinių Peru, Ekvadoro ir 
Čilės žemes. 

Inkai tarėsi esantys Saulės dievo Inčio palikuonys; jų religija buvo Sau- 
lės kultas. Nuošalus kalnų miestas Maču Pikču, iš naujo atrastas apie 
1900 m., buvo pastatytas tik apie 1450 m., pradėjus klestėti Inkų impe- 
rijai, turinčiai tobulą kelių tinklą. Aukštų kalnų kraštas buvo palyginti 
tankiai gyvenamas. Inkų valstybė buvo griežtai centralizuota monarchija, 
nors pagal kultūros raidos pakopą dar neįžengusi į bronzos amžių. Jos 
gyventojai nepažino nei rato, nei puodų žiedimo, neturėjo nei vežimų, 
nei kinkinių, nei jokių technikos įrankių, tarkim, dumplių ar replių, ne- 
mokėjo rašyti, bet turėjo vienintelį visame pasaulyje mazginį raštą, la- 
biau pritaikytą skaičiuoti. Kai Inkų valstybė jau buvo užėmusi didžiausią 
plotą, beliko gal 100 metų iki tol, kol ją nukariavo ispanas Francisco 
Pizarro. 


MUISKAI - ELDORADO TĖVYNĖ Labai tikėtina, kad toji bran- 
di kultūra, vadinta dar ir čibčais, 1200—1540 m. gyvavusi Bogotos aukš- 
tikalnėse, buvo išsvajotojo Eldorado istorinė vieta. Muiskų kultūra kai 
kuriais atžvilgiais buvo panaši į inkų kultūrą. Jų vadai valdė keletą mažų 
tautelių. Pagrindinės čibčų tautos naujasis karalius būdavo nuo galvos 
ligi kojų ištepamas riebalais ir apibarstomas aukso dulkėmis. Muiskų ku- 
nigaikštis, kaip ir inkas, buvo laikomas Saulės dievo sūnumi. Paskui jis 
būdavo valtimi išplukdomas į šventąjį ežerą ir šokdavo į vandenį, kad 
nusiplautų auksas. Spėjama, kad žinomiausias muiskų meno kūrinys — 
„Aukso valtis“ — kaip tik tą procedūrą ir vaizduoja. Muiskai kūrė labai 
dailius aukso ir keramikos dirbinius. 

Nuo 1337 m. 


ŠIMTAMETIS KARAS 


Tame kare, kuriame anglai su prancūzais pešėsi dėl palikimo, pirmąsyk 
„glaudus konfliktas“ pažadino ir tų dviejų tautų tautinę savimonę — jų 
valstybės buvo jau daugmaž susitupėjusios. Peštynės dėl palikimo šimtus 
metų nesitraukė iš Europos politikos akiračio ir baigėsi tik apie 1900 m., 
kai susidarė Entente cordiale (prancūziškai — „Širdingoji santarvė“), nes 
buvo rastas bendras priešas — Vokietija. 


PEŠTYNĖS DĖL PALIKIMO Anglijos karalius Jonas Bežemis Bu- 
vino mūšyje prarado Normandiją ir Anžu, nuo seno priklausiusias Planta- 
genetų šeimai, ir buvo priverstas pasirašyti Magna Charta. Po jo karalius 
Henrikas III buvo priverstas pripažinti parliamentum, o jo pėdomis pase- 
kė trys Eduardai. Prancūzija nuo 1340 m. turėjo du karalius: Prancūzijos 
karalių Pilypą VI iš Valua giminės ir Eduardą III — iš Anglijos. Eduar- 
das III turėjo rimtą dinastinį pagrindą pretenduoti į Prancūzijos sostą. Be 
to, anglai tikėjosi atsirevanšuoti už Buviną ir atsiimti Prancūzijos sritis, 
prarastas 1214 m. Mažai tetrūko, kad jiems būtų pasisekę. 

1337 m. Eduardas pasiuntė į Prancūziją pirmus anglų pulkus, paskui 
ir jis, ir tiesioginiai jo įpėdiniai beveik 100 metų sėkmingai gynė savo 
pozicijas. Ypač pagarsėjo Kresi mūšis (1346) ir Azenkūro mūšis (1415). 
Abiejuose dalyvavo kur kas mažiau anglų negu Prancūzijos riterių, bet 
abusyk laimėjo anglai, nes turėjo modernų toliašaudį ginklą — ilguosius 
lankus. 1356 m. Prancūzijos karalius (Jonas II) pakliuvo anglams į nelais- 
vę ir buvo išvaduotas tik už didelę išpirką — 3 milijonus auksinių pridėjus 
dar (!) Gaskonės, Limuzeno ir Kalė provincijas. Anglijos karūnai vienu 
tarpu priklausė daugiau kaip pusė Prancūzijos. 


Kas įvyko paskui? 1428 m. jaunojo Prancūzijos karaliaus Karolio VII pa- 


dėtis buvo kritiška. Jis vis dar neturėjo karūnos, nes anglai buvo užėmę 
Prancūzijos šiaurę su Paryžium iki pat Luaros. Tik Orleanas, miestas šiau- 

riniame Luaros krante, vis dar buvo prancūzų rankose. Anglams rūpėjo 
tą tvirtovę sutriuškinti — tada jiems atsivertų laisvas kelias per Luarą į 
pietus. Tačiau lemiamą Šimtamečio karo posūkį prancūzų naudai sukėlė 
stačiai nežemiška būtybė — Žana d'Ark (Jeanne d'Arc). 


ORLEANO MERGELĖ - JEANNE DARC Žana (Jeanne), gi- 
musi apie 1412 m., buvo valstiečio Jacągueso D'Arco duktė ir nemokėjo nei 
rašyti, nei skaityti. Sulaukusiai trylikos metų jai apsireiškė angelai ir šven- 
tieji: ji išvaduosianti Prancūziją nuo anglų ir nuvesianti dofiną — sosto įpė- 
dinį - į Reimsą, kur jis būsiąs karūnuotas. 1429 m. kovą Žana Šinono pilyje 
susitiko su dofinu. Nežinia, kaip jai pavyko savo misija įtikinti Karolį VII, 
bet ji gavo ginklų ir su mažu kareivių būriu įsibrovė į apsuptą Orleaną. Jos 
vedama prancūzų kariuomenė gegužės mėnesį užpuolė anglų pozicijas. Šie 
paskubom atsitraukė. Liepos mėnesį Žana palydėjo dofiną į Reimsą. Liepos 
17 d. ji stovėjo šalia katedros altoriaus, kai buvo karūnuojamas Karolis VII. 
Paskui ji prieš karaliaus valią išvadavo dar ir Paryžių. 

1430 m. gegužę Burgundijos kareiviai Žaną paėmė į nelaisvę ir išdavė 
savo sąjungininkams anglams, o šie surengė jai teismą kaltindami erezija. 
1431 m. gegužės 30 d. Žana d'Ark buvo sudeginta ant laužo Ruane. 


Kas įvyko paskui? Po 1435 m. burgundai nutraukė sąjungą su Anglija, ir 
prancūzai po truputį atgavo savo žemes. 1453 m. jie susigrąžino paskutinį 
miestą Bordo, ir Šimtametis karas baigėsi. Bet netrukus Anglijoje kilo jo 
tęsinys — Rožių karai, kitaip Raudonosios ir Baltosios rožės karas. 


ROŽIŲ KARAI Herbai dažnai puošiami simboliniais gyvūnų atvaiz- 
dais. Kartais herbe vaizduojami ir augalai. Anglų ir prancūzų didikų gimi- 
nės Plantagenetų herbe esantis prožirnis (lotyniškai planta genista) davė 
vardą net visai dinastijai. Plantagenetai nuo Henriko II iki palaidūno Ri- 
čardo II, tad nuo 1154 iki 1399 m., buvo Anglijos karaliai. 

Nuvertus bevaikį Ričardą II, pretenzijas į sostą pareiškė dvi šalutinės 
dinastijos linijos — Jorkai ir Lankasteriai. Pretendentai buvo giminaičiai: 
abu kilę iš Eduardo III sūnų — vienas iš antrojo, kitas iš trečiojo. Abiejų 
linijų herbe buvo rožė, tik Jorkų — balta, o Lankasterių — raudona. 

Iš pradžių, nuo 1413 iki 1422 m., karaliaus soste sėdėjo du Lankasteriai, 
Henrikas IV ir jo sūnus Henrikas V; jie tęsė Šimtametį karą su Pran- 

Apie 
I4I2— 143I M. 


1455-1485 m. 


cūzija. Tačiau Henriko VI laikais situacija Prancūzijos fronte pasikeitė, 
ir anglams jau teko gintis. Už silpnaprotį Henriką VI valdė regentai, ir 
kadangi padėtis vis blogėjo, pretenziją į sostą pareiškė Ričardas Jorkas. 
Užvirė intrigų katilas su nužudymais ir įkalinimais Taueryje, į jas įsivėlė 
ir karalienės, ir jų motinos. Nuo 1455 m. kivirčuose dalyvavo jau ir ka- 
riuomenė. Galima sakyti, visa aukštuomenė rėmė arba vieną (karaliaus 
rūmų) partiją, arba kitą (aristokratų). Per daugybę susirėmimų, kuriuose 
žuvo daugybė žmonių, tame pilietiniame kare išsipjovė kone visa Angli- 
jos aukštuomenė. 

Tuo pasinaudojo Lankasterių „raudonosios rožės“ giminaitis Henrikas 
Tiudoras: jis nugalėjo paskutinį Jorkų „baltosios rožės“ atstovą Ričardą III, 
bet vedė Jorkų įpėdinę. Užėmęs sostą kaip Henrikas VII, jis pasinaudojo 
galimybe valdyti beveik kaip absoliutusis monarchas, nes rimtų varžovų 
aristokratų nebebuvo likę. 


TURKAI EUROPOJE 


OSMANŲ IMPERIJA Po mongolų invazijos daugmaž vientisa Sel- 
džiukų valstybė subyrėjo į daugybę mažų kunigaikštysčių, mongoliškai 
tariant — ordų. Osmanas (1258—1326) vadovavo vienai iš tų ordų maždaug 
ten, kur kitados gyvavo Troja ir Pergamas. Iš pat pradžių Osmanas ėmėsi 
plėsti savo valdas. Užimdamas naujas žemes vis rūpinosi apsaugoti krikš- 
čionis. Mažojoje Azijoje nuo antikos laikų gyveno graikai — taip liko ir 
toliau, iki XX a. pradžios. Graikai, žinoma, buvo krikščionys stačiatikiai. 
Religinis pakantumas, ko gero, padėjo Osmanui taip sparčiai išplėsti savo 
valstybę. Užimtas žemes Osmanas, perduodamas valdyti giminaičiams 
arba patikimiems bičiuliams, sukūrė savotišką feodalinę sistemą; dėl to 
pusiau klajokliška jo tauta virto sėslia. 

Kunigaikštystė, kurią iš Osmano paveldėjo jo sūnus Orchanas, buvo 
panašaus didumo kaip Bavarija. Orchanas pasivadino sultonu ir įsteigė 
janyčarų kariuomenę. Jis pirmas iš turkų valdovų įkėlė koją į Europos 
žemę, kai 1354 m. užėmė Galipolio tvirtovę prie Dardanelų sąsiaurio. 
Jo mirties metais (apie 1362) Osmanų imperija plotu maždaug prilygo 
dabartinei Vengrijai. 


Kas įvyko paskui? Dar po 150 metų osmanai užėmė Konstantinopolį ir 
šimtus metų valdė Balkanus bei visus Artimuosius Rytus, kurį laiką net ir 
Egiptą bei Šiaurės Afriką. Šiuolaikinė Turkija yra tai, kas liko iš Osmanų 
imperijos po Pirmojo pasaulinio karo. 


JANYČCARAI Orchanas įkūrė ir grėsminguosius janyčarus — elitinę 
Osmanų kariuomenę ir sultono asmens sargybos dalinius. Jų pavadini- 
mas kilęs iš turkiško žodžio yeniçeri — „naujoji kariuomenė“. Į janyčarus 
prievarta užverbuoti berniukai buvo griežtai auklėjami skaistybės dvasia, 
jei tik galima — uždaryti kareivinėse. Formaliai jie nesiskyrė nuo vergų. 
Neturėjo teisės želdintis barzdą, tik ūsus. Dėl lojalumo, įskiepyto iš ma- 

Nuo 1330 m. 


1330 m. 


1398 m. 


I402 M. 


žens, galėdavo osmanų administracijoje pakilti į aukštas pareigas. Vienas 
iš garsiausių janyčarų buvo architektas Sinanas (apie 1490—1588), pastatęs 
daugybę išskirtinių Osmanų imperijos pastatų. Sinano mečetės dar ir da- 
bar dominuoja Stambulo miesto panoramoje. 

Pajutę savo galią, janyčarai nuo XVI a. vis didino savo įtaką valstybės 
aparatui, priešindavosi reformoms, maištaudavo prieš kai kuriuos sultonus, 
o vieną kitą net nužudydavo. 1826 m. janyčarų daliniai buvo išformuoti. 


MUŪŠIS STRAZDŲ LAUKE enge į Europą, Osmanai paliko Bi- 
zantijai tik sostinę su apylinkėmis ir patraukė į Balkanus krikščioniškų 
tautų nukariauti. Atkakliausiai priešinosi serbai, bet ir jie buvo sumušti 
1398 m. birželio 15 d. Strazdų Lauke“. 

Abi šalys sutelkė dideles riterių kariuomenes. Serbų kunigaikštis La- 
zaris atsivedė apie 25 ooo vyrų, turkų sultonas Muradas 40 ooo. Mūšyje 
žuvo ir vienas, ir kitas. Serbams Kosovo laukas — tai nepaprastas mitas, 
epinė gėrio ir blogio kova, riteriškos garbės ir išdavystės priešprieša, api- 
pinta neįtikimų legendų. Lazaris paskelbtas Serbų stačiatikių bažnyčios 
šventuoju. 

Serbų nuomone, kaip tik toji pralaimėjimo auka padėjo jiems išlaikyti 
ir savą krikščionių tikėjimą, ir tautinę tapatybę, kad ir kokia žiauri buvo 
atėjūnų Osmanų priespauda, trukusi šimtus metų. 


TIMURAS Rusų žemėms nuo 1240 m. nuolat grėsė Aukso orda, o pas- 
kui — valdžią iš jos perėmę chanatai. Iš Pekino apie 1360 m. kinai išvijo 
mongolų chanus ir imperatorių, paskui ten įsigalėjo Mingų dinastija. 
Antrojoje XIV a. pusėje kaip kometa sušvito tiurkų mongolų karve- 
dys, kilęs iš Uzbekijos, Timūras (arba Tamerlanas, Timurlengas; 1336- 
1405). Atėjęs užkuriomis į Čingischano šeimą, labai greitai, kaip ir pas- 
tarasis, sukūrė savą imperiją; ji apėmė visą Centrinę Aziją — dabartinį 
Afganistaną, Pakistaną, Iraną ir Iraką. 1398 m. Timūras įsiveržė į Indiją 
ir nusiaubė Delį. Taip žlugo ir Delio sultonatas. Jo provaikaitis Babū- 
ras ten 1526 m. įkūrė Mogolų imperiją. Paskui Timūras sukėlė mirtiną 
pavojų Anatolijos osmanams. Jo pravardė leng reiškia „šlubas“, mat jam 
buvo lūžę kai kurie dešinės kūno pusės kaulai. Timūro žiaurumas buvo 


* Serbiškai Kosovo Polje; kos — juodasis strazdas, polje — laukas. 

beribis; užgrobęs kokį kraštą jis išžudydavo šimtus tūkstančių žmonių. 
Rezidavo daugiausia Samarkande ir išpuošė tą miestą persišku islamo sti- 
liumi. Tačiau jo imperija, kaip ir Aleksandro, po valdovo mirties neilgai 
tegyvavo. 

To meto Europoje Timūras staigiai pagarsėjo, kai 1402 m. prie Anka- 
ros sumušė Osmanų sultoną Bajazitą, o šis po kelių nelaisvės mėnesių 
mirė. Osmanų imperijos, kaip valstybės, bent kurį laiką nebeliko. Ta ži- 
nia padarė sprogusios bombos įspūdį. Mat sultono Bajazito laikais Os- 
manų imperija ką tik po Kosovo mūšio buvo išsiplėtusi kaip dar niekad 
iki tol, o Bajazitas buvo tik pradėjęs Konstantinopolio apgultį. Artėjant 
Timūrui sultonas buvo priverstas tą apgultį nutraukti ir ruošėsi atremti 
jo puolimą, bet prarado ir kariuomenę, ir gyvybę. Atrodė, kad Vaka- 
rų Europa išgelbėta nuo turkų, ir tai padarė ne kas kitas, tik dar vienas 
tiurkų kilmės nukariautojas. Bet Timūras, sutriuškinęs osmanus, nežinia 
dėl ko pasitraukė iš Anatolijos, nors būtų galėjęs baigti tai, ko nespėjo 
osmanai, — nukariauti Bizantiją. 


KONSTANTINOPOLIO ŽLUGIMAS Sultonas Mechmedas II 
(1432—1481), Bajazito provaikaitis, pasiryžo žūtbūt užimti miestą. Baigia- 
masis apgulties etapas prasidėjo 1453 m. balandį. Buvo imtasi visų prie- 
monių: tam tyčia nulietos milžiniškos patrankos, Marmuro jūroje išdėstyti 
turkų karo laivai, kurie užtvėrė įėjimą į Aukso Ragą, — viskas parengta. 

Po paskutinių bevaisių sultono derybų su Bizantijos imperatorium 
Konstantinu XI dėl visiškai apsupto miesto perdavimo Mechmedas lie- 
pė pradėti pagrindinį puolimą ankstyvą gegužės 29 d. rytmetį. Po daugy- 
bės nesėkmingų atakų janyčarai rado mažus pravirus vartelius, pro juos 
įsiveržė į miestą, nedelsdami atvėrė vartus, ir didžiulė osmanų armija 
suplūdo vidun. Dar prieš pietus visas Konstantinopolis jau buvo turkų 
rankose. Prie Mechmedo vardo buvo pridurta turkiška pravardė Fatih 
(reiškia „Nugalėtojas“). 

Taip žlugo tūkstantmetė Bizantijos imperija. Toji krikščioniška tiesio- 
ginė Rytų Romos imperijos įpėdinė per visus viduramžius išsaugojo daug 
ką iš vėlyvosios antikos ir net klasikinės antikos kultūros. Visą tą laiką Bi- 
zantija gynė Vakarus nuo arabų ir turkų antplūdžio. Kokia stipri tvirtovė 
buvo tas miestas, galima spręsti iš to, kad turkai, užėmę Konstantinopolį, 
dar tik po gerų 70 metų nuėjo ligi Vienos. 

VAKARAI - EUROPOS NAMAI Apie Vakarus, kaip bendrą krikš- 
čionišką Europą, pirmąsyk imta kalbėti, kai jiems ėmė rimtai grasinti tur- 
kai. Labai išsilavinęs humanistas Enea Silvio Piccolomini 1454 m., dar prieš 
tapdamas Renesanso popiežium Pijum II, Reichstago sesijoje Frankfurte 
pareiškė: „Turime pripažinti, kad krikščionija daug šimtmečių nepatyrė to- 
kio pažeminimo kaip dabar. Nes seniau mus mušė tik Azijoje ir Afrikoje, 
tad svetimuose kraštuose, o dabar mums suduotas skaudžiausias smūgis 
Europoje, tad mūsų tėvynėje, mūsų pačių namuose, kuriuose gyvename.“ 
Piccolomini vėl pavartojo žodį „Europa“, kuris viduramžių imperijų laikais 
buvo išnykęs iš akiračio nuo Karolio Didžiojo laikų, susiejo jį su krikščio- 
nija ir pavadino tą kraštą tėvyne, savais Europos namais. 

Kitąsyk panašų susipratimą parodė reformatorius Kasparas Hedio: jis 
1529 m. vietoj vokiečiams įprasto žodžio Okzident (t. y. Okcidentas — 
Vakarai, kaip Oriento priešybė) pavartojo pasakymą „Vakarų kraštai“ 
(Abendlūnder), turėdamas omeny „krikščioniškuosius Vakarus“. Kaip 
tik tais metais Suleimano I vadovaujama turkų kariuomenė buvo pirmą 
kartą apgulusi Vieną. Ta trumpa, netrukus pralaužta apgula nuskambėjo 
per visą Europą. Net ir Liuteris parašė apie tai du traktatus ir pavadino 
turkus Dievo rykšte. 


DRACULA Atlikęs epochinį žygdarbį, Mechmedas rankų nesudėjo. 
Jis, be kita ko, nukariavo Trapezunto karalystę Mažojoje Azijoje, prie 
Juodosios jūros, ir didelius plotus Balkanuose — Graikijoje, Serbijoje, 
Bosnijoje, taip pat Valakijoje, kurią tuo metu valdė Draculos prototi- 
pas Vladas III. Turkai Vladą vadino Tepes (Maustytoju), nes jis, nekęs- 
damas turkų, dešimtis tūkstančių karo belaisvių (beje, ir savo valdinių) 
liepė nugalabyti pamaunant ant kuolo — be galo žiauriu būdu. O Dracula 
(Drakula, t. y. Drakoniuku) jis buvo pramintas jau anksčiau, nes jo tėvas 
kunigaikštis Vladas II priklausė imperatoriaus Zigmanto įsteigtam kata- 
likiškam Drakono ordinui ir vadinosi Vladu Draculu. 


Kas įvyko paskui? Mechmedas buvo išsilavinęs žmogus ir sumanus val- 
dovas. Jis pastatydino turkų laivyną, sutvarkė administraciją ir išleido 
įstatymų rinkinį. Vos užėmęs Bizantiją ėmėsi statydinti Topkapi rūmus, 
šimtus mečečių, medresių ir pirčių. Kita vertus, liepė nukirsti galvas vi- 
siems išlikusiems Bizantijos aristokratams ir jų šeimų nariams. 

1453-ieji Eurazijai buvo istorinio lūžio metai, juos galima gretinti ne- 
bent su 490 ir 480 m. pr. Kr. (Maratono ir Salamino mūšiai), 622 m. (Ma- 
hometo pabėgimas), 1492 m. (Amerikos atradimas), 1789 m. (Prancūzijos 
revoliucija) ir 1989 m. (Berlyno sienos griuvimas ir Šaltojo karo pabaiga). 
Europa susivokė priklausanti Vakarų pasauliui, o žlugus Konstantinopo- 
liui nutrūko tarptautinė prekyba tarp Viduržemio jūros regiono ir Azi- 
jos. Venecijai, Genujai ir kitiems užsivėrė pelno šaltinis. Portugalai jau 
įprato žvalgytis į vakarus, į Atlantą ir Afrikos pakrantes. 


1393— 
1397 m. 


RENESANSAS ITALIJOJE 


Medici (Medičiai) ir kiti rėmėjai bei mecenatai, kurie iš dalies asme- 
niniais interesais, iš dalies prestižo sumetimais skatino kultūrą ir meną 
Florencijoje ir kituose Italijos miestuose, pavertė Toskaną unikaliu Re- 
nesanso židiniu, civilizacijos pažangos šaltiniu, iš kurio tryško europie- 
tiškos, savarankiškai veikiančios ir laisvai apsisprendžiančios asmeny- 
bės idėjos. Cosimo de Medici įsteigė Florencijoje Šv. Morkaus vienuo- 
lyną ir Laurencijanos biblioteką, pradėjo statydinti Medici rūmus, rėmė 
Brunelleschi, Donatello, Fra Angelico ir įtakingą filosofą neoplatoniką 
Marsilio Ficino. Cosimo sūnus Piero nuo 1464 iki 1469 m. iš esmės 
pats vienas valdė Florenciją. Jo sūnus Lorenzo, pramintas Puikiuoju 
DI Magnifico), pasikvietė į Florenciją jaunąjį Michelangelo ir paskyrė 
Botticelli rūmų dailininku. 


MEDICI BANKAS Apie 1300 m. didžioji dalis Europos finansų rin- 
kos buvo jau išsidalyta. Pavyzdžiui, Sienos bankas arba Florencijos Bardi 
bankas turėjo filialus Briugėje. Naujokams tarp jų įsiterpti buvo sunku. 

Po 1345 m. žlugo daug senesniųjų bankų, nes Anglijos karalius negrą- 
žino didelių skolų, susikaupusių per Šimtametį karą, — Anglijos valsty- 
bė praktiškai bankrutavo. Tuo metu Medici buvo pralobę iš gelumbės 
gamybos ir dvarų. XIV a. pabaigoje jie ėmėsi finansų verslo. Naudoda- 
masis asmeniniais ryšiais, Medici bankas 1413 m., per paskutinį Vakarų 
schizmos sąmyšį, tapo popiežiaus banku. Cosimo de Medici (1389-1464) 
laikais, apie 1450 m., jo bankas dominavo Florencijoje. Skirstydamas kre- 
ditus Cosimo rėmė draugus ir žlugdė priešus. Mat jis turėjo lemiamą bal- 
są ir miesto-respublikos valdžioje. Visa tai staiga nuėjo skradžiai 1490 m., 
kai Medici išdalijo per daug kreditų. 1494 m. įtakingas politikas ir pa- 
mokslininkas Savonarola išvijo juos iš Florencijos. 

FLORENCIJOS BAZNYČIOS SUSIRINKIMAS Konstan- 
ce užglaisčius Vakarų schizmą ir išrinkus visiems priimtiną popiežių 
Martyną V, nebedaug trūko, kad būtų užglaistyta ir Rytų schizma, per 
kurią atskilo Bizantija. Po Konstanco Bažnyčios susirinkimai vyko Baze- 
lyje, Lozanoje, Feraroje ir Florencijoje; kartu susirinkimus šaukdavo ir 
priešingoji pusė. Florencijos susirinkimas pakrypo netikėta linkme, kai 
jame 1439 m. Bizantijos imperatorius Jonas VIII, turkams jau kėsinantis 
užimti Konstantinopolį, kuo skubiausiai pasiūlė Stačiatikių bažnyčią pa- 
vesti Romos valdžiai ir taip panaikinti schizmą. Derybose jo planui buvo 
pritarta, bet su tuo nesutiko stačiatikių vyskupai. Jie negalėjo susitaikyti 
su pažeminimu, patirtu per ketvirtąjį kryžiaus žygį, kai Konstantinopolį 
užėmė ir išniekino kryžininkai frankai. Bažnyčios taip ir nesusivienijo, 
unija nebuvo sudaryta. 

Renesanso istorijai daug reikšmingesnis buvo kultūrinis to valstybinio 
vizito poveikis, nes imperatorių Joną lydėjo daug graikų mokslininkų. 


RENESANSAS Graikų delegacijos pažiba buvo maždaug 80-ties metų 
filosofas, imperatoriaus patarėjas Jurgis Gemistas, žinomesnis kaip Ple- 
tonas (apie 1360—1452). Jis ne tiek rėmėsi krikščionybe ar islamu, kiek 
chaldėjų orakulų pranašystėmis, jas aiškindamas propagavo etinę naująją 
pagonybę ir neoplatonizmą. Tomis kalbomis žavėjosi klausytojai, tarp jų 
Cosimo de Medici ir Marsilio Ficino. Jų dėka Florencijoje buvo įsteigta 
Platono akademija. 

Ne tokį įspūdį padarė, bet, ko gero, ilgesnį poveikį turėjo 238 graikiš- 
ki kodeksai, kuriuos įsigijo Giovanni Aurispa (1376—1459), kilęs iš Pietų 
Italijos. Jis nuo 1421 m. porą metų viešėjo Konstantinopolyje ir labai gerai 
sutarė su imperatoriaus rūmais. Parsivežė daug graikiškų tekstų, „Iliados“ 
ir „Odisėjos“ nuorašus, Tukidido, Herodoto, Aristotelio ir Platono raštų. 
Nuo tada Italijoje prasidėjo antikos tyrimai. Kritus Konstantinopoliui, jie 
nepaprastai suintensyvėjo, nes daugybė mokslininkų su savo žiniomis ir 
knygomis bėgo nuo turkų iš Konstantinopolio į Italiją. Graikų delegacijos 
viešnagė pasitaikė labai tinkamu laiku, nes jau Petrarca ir Boccaccio nuo- 
sekliai ieškojo antikinių rankraščių ir nagrinėjo jų autorių kūrybą, kad 
rastų kitokių mąstymo ir gyvenimo formų - jų taip stigo sąstingio apim- 
tame vėlyvųjų viduramžių dvasiniame ir meno pasaulyje, kuriame jiems 
teko gyventi. Jų pastangos sudarė dalį antikos atgimimo — Renesanso. 

1439 m. 


Apie 1440 m. 


RENESANSO MENAS Dar vieną svarbų impulsą suteikė 1414 m. 
atrastas romėnų architekto Vitruvijaus (I a. pr. Kr.) veikalas „Dešimt kny- 
gų apie architektūrą“. Tai vienintelis iš antikos laikų išlikęs architektūros 
teorijos vadovas, tapęs savotiška Biblija daugelio kartų architektams — 
net iki mūsų laikų. 

Filippo Brunelleschi (1377-1446), Renesanso architektūros pradininkas, 
suprojektavęs Florencijos katedros kupolą ir Pazzi koplyčią, matuodavo 
Romos laikų griuvėsius, kad sužinotų, kaip buvo statoma senovėje. Inži- 
nerinis mąstymas padėjo jam atrasti ir centrinę perspektyvą, nes ją reikia 
kurti matematiniais metodais. Tapytojas Masaccio (1401-1428) pritaikė 
tą atradimą tapyboje. Susižavėjimas antika pasiekė viršūnę 1506 m., kai 
Eskvilino vynuogynuose, netoli imperatoriaus Nerono vasaros rezidenci- 
jos griuvėsių, buvo surasta skulptūrinė grupė, iki tol žinota tik iš literatū- 
ros, — trys susipynusios, gyvačių smaugiamos žmonių figūros. Popiežiaus 
Julijaus II pasiųsti Michelangelo ir architektas Sangallo patvirtino: „Tai 
Laokoontas, kurį mini Plinijus.“ Antikos rašytojas Plinijus, žuvęs 79 m. per 
Vezuvijaus išsiveržimą, mini tą meno kūrinį veikale Naturalis historia. 
Jis sukurtas panašioje dirbtuvėje kaip Pergamo altorius, esantis Berlyne. 
Kažkoks senovės antikos meno žinovas tautų kraustymosi laikais bus pa- 
slėpęs tą marmuro skulptūrą nuo barbarų antplūdžio požemyje, savotiš- 
kame laidojimo rūsyje, kur ji ir sulaukė savo atradėjo. Sangallo kaipmat 
atpažino tą meno kūrinį, kurio, žinoma, niekuomet nebuvo matęs, vien iš 
Plinijaus aprašymo. Toks buvo Renesanso žmonių išsilavinimas. 


NEPOTIZMAS Net ir „Babilonijos tremtyje“, Avinjone (1306-1367), 
popiežiai gyveno gan išlaidžiai. Iš kokių lėšų? Nagi iš indulgencijų ir pa- 
reigybių pardavinėjimo, iš nepotizmo. 

Jiems grįžus į Romą, nepotizmas, arba giminaičių protegavimas, tapo 
vos ne įteisinta sistema. Prie nepotų (lotynų k. nepos — „sūnėnas“, „palikuo- 
nis“) kai kada būdavo priskiriami ir nesantuokiniai popiežių vaikai. Dau- 
guma žymesnių kilmingųjų Italijos šeimų buvo įtrauktos į tą sistemą, ir ne 
vienai ji padėjo prasimušti. Žinomiausias ir skandalingiausias atvejis susijęs 
su Cesare Borgia. Mat popiežiai, nuo pat antikos pabaigos perėmę daugybę 
Romos imperijos valdovų atributų ir viduramžiais pretendavę turėti daug 
valdžios, taip ir liko neoficialūs Italijos valdovai, tad ir gyveno karališkai. 
Labiausiai Bažnyčia supasaulėjo kaip tik Renesanso popiežių laikais. 

TUŠTYBĖS SKAISTYKLA Kaip Italijos liaudis ir šiaip jau netuščia- 
garbiai italai piktinosi tiek pasaulietinės, tiek bažnytinės aukštuomenės 
gyvensena, matyti iš to, kokio žmonių antplūdžio sulaukdavo dominiko- 
nų vienuolis ir pamokslininkas Girolamo Savonarola (1452-1498). Kai jis 
1492 m. tiksliai išpranašavo popiežiaus Inocento mirties datą, votis pra- 
trūko. Liaudis, įkvėpta jo rūsčių žodžių, skirtų turčiams ir galingiesiems, 
iškėlė jį į Florencijos miesto-valstybės vadovus (1494—1498). Nei Medici, 
nei toks įtakingas politikas kaip popiežius Aleksandras VI (Borgia) nepa- 
jėgė tos bangos sustabdyti. 1494 m. Savonarola ištrėmė Medici. 

1497 m. Savonarola sukurstė jaunimo gaujas konfiskuoti „nenaudingą 
šlamštą“. Brangūs drabužiai ir baldai, muzikos instrumentai, kortos, pa- 
puošalai, kosmetika, veidrodžiai, knygos ir dailės kūriniai buvo surinkti 
ir sudeginti didžiuliame lauže Sinjorijos aikštėje. Net ir Botticelli, Me- 
dici rūmų dailininkas, metė į ugnį savo paveikslus. 1498 m. dėl politikos 
vingių ir popiežiaus spaudimo situacija pasikeitė iš pagrindų. Pamoksli- 
ninkas buvo ištemptas iš vienuolyno ir didžiulės minios akivaizdoje su- 
degintas toje pačioje vietoje, kur prieš metus buvo surengęs „tuštybės 
skaistyklą“. 

Po tų įvykių, jei ne anksčiau, Florencija turėjo perleisti Romai neoficia- 
lios Renesanso sostinės titulą. 


SACCO DI ROMA Per pačią Renesanso brandą, kai klestinčioje tur- 
tingoje Romoje Michelangelo tapė Siksto koplyčios lubas (1508-1512), o 
Raffaello statė Šv. Petro baziliką, Vokietijoje prasidėjo reformacija (1517), 
o jaunasis Habsburgas Karolis V buvo karūnuotas Šventosios vokiečių 
tautos Romos imperijos imperatorium (1520). Nieko nelaukęs Karolis 
paskelbė karą savo varžovui Europoje, Prancūzijos karaliui Pranciškui I, 
dėl turtingosios Šiaurės Italijos. 

Per paliaubas labai prastai aprūpinami ir menką algą gaunantys Karo- 
lio kareiviai, samdyti Vokietijoje ir Ispanijoje, patraukė į Romą ir užėmė 
miestą. Popiežius paskutinę minutę pasislėpė Šv. Angelo pilyje. Impera- 
toriaus samdiniai degino pastatus, prievartavo romiečius, pusę jų išžudė, 
privertė turtuolius mokėti milžinišką išpirką, iš bažnyčių ir rūmų išplėšė 
beveik visus meno kūrinius. Sulig tuo plėšikavimu Italijoje baigėsi Re- 
nesansas. 

1497 m. 


1527 M. 


1341 m. 


JŪRŲ KELIAUTOJAI IR ATRADĖJAI 


Europiečiai nebūtų galėję plaukioti į užjūrius, jei nebūtų pasistatydinę 
naujoviškų, tobulesnių burlaivių — karavelių. Su jomis pasipylė naujų že- 
mių atradimai. Juos skatino didysis portugalų jūrų laivybos administrato- 
rius princas Henrikas Jūrininkas (1394—1460). Europos Renesanso laikais 
Portugalija ėmė vyrauti jūrose. 


IŠ NAUJO ATRANDAMOS KANARŲ SALOS Nuo antikos lai- 
kų Kanarų salos buvo dingusios europiečiams iš akiračio, o 1341 m. vėl 
atrastos. Taip prasidėjo geografinių atradimų epocha. 1419 ir 1427 m. iš 
naujo atrastos Madeiros ir Azorų salos, apie kurias žinojo jau finikiečiai. 
Nuo 1415 m. Henriko skatinami portugalų jūrininkai sistemingai tyrė Af- 
rikos krantus. Jie buvo įplaukę į Senegalo ir Gambijos upes, o 1456 m. 
atrado Žaliojo Kyšulio salas. 


SINDBADAS JUŪRININKAS XV a. pradžioje Mingų dinastijos im- 
peratorius Džu Di surengė kelias dideles jūrų ekspedicijas ir joms vado- 
vauti paskyrė admirolą Dženg He (1371—1433), dvimetrinį vyrą, impera- 
toriaus rūmų eunuchą. Tada kinų laivai, pirmąsyk perplaukę Pietų Ki- 
nijos jūrą, pasiekė Indijos vandenyną. Per pirmąją Dženg He ekspediciją 
1405 m. į jūrą išplaukė 62 laivai su 28 ooo žmonių įgula. Spėjama, kad 
Dženg He buvo kilęs iš musulmonų ir galbūt tapo „Tūkstančio ir vienos 
nakties“ legendinio herojaus Sindbado prototipu. Jo laivai buvo prikrauti 
šilko, porceliano ir kitų vertingų prekių. Šis laivynas pasiekė Indiją, Ara- 
biją ir net Afrikos rytų pakrantę. 

Iki tol Kinija beveik neturėjo ryšių su išore. Vidurio imperija iš tiesų 
manėsi esanti pasaulio centre. Tad ir Dženg He ekspedicija netruko su- 
kelti konservatyviems dvariškiams įtarimų. Jiems atrodė, kad vien iždo 
finansuojamas laivynas kainuoja per brangiai, o jo uždirbamas pelnas per 
menkas. Netrukus užjūrio prekyba ir ekspedicijos nutrūko; narsus Kini- 

jos admirolo žygis liko tik pavienis epizodas. 1551 m. Kinijoje imperato- 
riaus įsaku buvo sunaikintos visos džonkos, turinčios daugiau kaip tris 
stiebus. Taip grįžo izoliacinė Kinijos užsienio politika. 


AUKSO KRANTAS Svarbiausia auksinė Anglijos moneta — ginėja, 
naudota dar ir XIX a., buvo kalama iš aukso, kasamo Afrikos vakarų 
krante — Gvinėjoje. Ten 1471 m. portugalai buvo pastatę galingą tvirto- 
ve — pirmą europiečių tvirtovę Afrikoje. Portugalija stengėsi kontroliuoti 
Vakarų Afrikos aukso prekybą. Tai buvo pirma naujaisiais laikais Euro- 
pos valstybės kolonijinė intervencija į Afriką. Popiežiaus bulės jau apie 
1450 m. laidavo Portugalijai išimtinę teisę prekiauti tuo auksu, kaip ir ver- 
gais. O anglai pradėjo kaldinti savo monetas iš Gvinėjos aukso 1663 m. 


GEROSIOS VILTIES KYŠULYS Pietinį Afrikos galą apiplaukė 
portugalų jūrininkas Bartolomeu Diazas 1488 m. Pakeliui į Indiją ties Rytų 
Afrikos krantais laive kilo maištas, ir Diazui teko pasukti atgal. Grįžda- 
mas jis atrado toliausiai į pietvakarius išsikišusį Afrikos ragą ir pavadino 
jį Audrų kyšuliu (Cabo das Tormentas). Diazui parplaukus, Portugalijos 
karalius Jonas II, irgi labai suinteresuotas „atradimų politika“, pervadino 
tą vietą Gerosios Vilties kyšuliu (Cabo da Boa Esperança). Mat vylėsi, 
kad netrukus jūrų keliu aplink Afriką būsianti pasiekta Indija. 


KOLUMBAS Kristupas Kolumbas (1451—1506) dusyk — 1484 ir 1488 m. — 
piršo Portugalijos karaliui Jonui II pelno žadančią idėją nuplaukti į Indiją 
„tiesiu“ keliu, ne aplink Afriką, ir abu kartus gavo neigiamą atsakymą. 
Kad Žemė apvali, dėl to jau senokai niekas neabejojo. Ginčytasi tik dėl 
Žemės rutulio didumo. Kolumbas klaidingai manė tą rutulį esant mažes- 
nį ir planavo, kad jo kelionė truktų dešimt dvylika dienų. O Portugali- 
jos geografai, patarinėjantys karaliui, tikėjo (ir buvo teisūs), kad Žemės 
rutulys daug didesnis, todėl Kolumbo planas esąs neįvykdomas. Jonas II 
kliovėsi Diazu ir maršrutu aplink Afriką. Istorija pasityčiojo iš portugalų, 
kurie nepatikėjo Kolumbo projektu, nes dėl to ispanams teko ir Naujojo 
Pasaulio atradimo garbė, ir didžioji dalis jo turtų. 

Tuo metu genujietis Kolumbas, kai mynė Portugalijos karaliaus rūmų 
slenksčius, Lisabonoje dirbo kartografu, o dar anksčiau, 1482-1483 m., 
buvo portugalų laivų kapitonas ir plaukiodamas Afrikos pakrantėmis su- 

1492 m. 
spalio r d. 


kaupė laivavedybos patirties. Tačiau ir Ispanijos karališkoji pora Izabelė I 
ir Ferdinandas II, su kuriais jis taip pat ne sykį (1486, 1491) kalbėjosi, 
nežadėjo jam reikiamos paramos. Nors valdovai ir labai domėjosi jo pro- 
jektu, vis guodė jį, esą pirmiau reikia atsiimti Granadą, o paskui pažiū- 
rėsim. 

Atkaklumas, su kuriuo Kolumbas siekė per Atlantą nukeliauti į Indiją, 
būdingas jam buvo ir vėliau, padėjo įveikti visus jūrų kelionės sunkumus: 
nuslopinti maištus, ištverti laivų žūtį, sėkmingai plaukioti nepažįstamais 
Karibų vandenimis. Epochinė jo atradimo reikšmė, tik vėliau įsisąmo- 
ninta, kartais užtemdo kitus jo nuopelnus. Dažnai pamirštama, kad per 
kitas tris keliones Kolumbas atrado (ir pirmąsyk pažymėjo žemėlapiuo- 
se) praktiškai visas kitas Karibų salas ir Centrinę Ameriką. Daugiausia jis 
nuveikė kaip navigatorius, ir didžiausias jo laimėjimas buvo tas, kad jis 
saugiai grįžo Ispanijon. Jeigu tai jam nebūtų pavykę, tai pražuvėlis Ko- 
lumbas tikrai būtų likęs tik istorijos paraštėje. 

Pirmojoje sutartyje su Ispanijos karalium jis išsiderėjo skambius „Pa- 
saulinio vandenyno admirolo“, „vicekaraliaus“ titulus ir liūto dalį laukia- 
mų pajamų. Kolumbas mažai teturėjo ką prarasti, bet galėjo daug laimė- 
ti. Dar jaunas kapitonas būdamas matė, kaip Vakarų Afrikos čiabuviai 
mielai maino vertingiausias savo prekes, net ir auksą, į pigius stiklo karo- 
liukus, vien tam tikslui ir pasiimtus į kelionę. Taip jis vaizdavosi būsiant 
ir Indijoje. Tačiau Vest Indijos tikrovė pasirodė besanti kitokia: žlugo 
pirmoji kolonija Isabela, čiabuviai buvo žudomi ir verčiami vergais, ne- 
gauta ir norimos ekonominės naudos. 


AMERIKOS AIRADIMAS 1492 m. rugpjūčio 3 d. trys laivai išplau- 
kė iš Paloso uosto Ispanijos Atlanto pakrantėje. Po trijų dienų, sulūžus 
laivo Pinta vairui, teko sustoti Kanaruose ir visą mėnesį jį taisyti. Rugsėjo 
6 d. laivai vėl leidosi į kelionę. Plaukti teko dar 33 dienas, o ne 10—12, kaip 
buvo numatęs Kolumbas. Per tą laiką ir maištas buvo kilęs, ir kompaso 
rodyklė sušlubavo. 

Pagaliau jūreiviai išvydo žemę, ir spalio 12 d. ekspedicija išsilaipino 
vienoje iš Bahamų salų, kurią čiabuviai vadino Guanahani, o Kolumbas — 
San Salvadoru. 

Tolesnėje kelionėje buvo atrastos Kuba ir Espanjola (pastarojoje dabar 
yra Dominikos Respublika ir Haitis), dvi salos, kuriose netrukus įsikū- 

rė pirmosios ispanų kolonijos. Gruodžio 25 d. Espanjoloje sudužo laivas 
Santa Maria. Kiti du laivai, Nina ir Pinta, išplaukė atgal į Ispaniją 1493 m. 
sausio 16 d. ir įveikę siaubingas Atlanto audras kovo 15 d. prisišvarta- 
vo Palose. Kolumbas triumfuodamas patraukė per Ispaniją į Barseloną, 
pas karalių ir karalienę. Šie patvirtino jo privilegijas ir liepė dar tais pa- 
čiais metais rengtis į antrą kelionę (1493-1496). Šį kartą plaukė jau 17 
laivų, o jais — 1500 Žmonių: jūreivių, kareivių, naujakurių ir, be abejo, 
misionierių. Gabusis laivavedys Kolumbas dabar jau be vargo rado tą 
patį kelionės tikslą. 1496 m. Espanjolos salos pietiniame krante įsikūrė 
pirmoji europiečių gyvenvietė Amerikoje, pavadinta iš pradžių Isabela, o 
1498 m. — Santo Domingu. 


NAUJASIS PASAULIS Pačioje pradžioje, kai dar tikėta, kad atrasto- 
sios žemės yra Indija, buvo kalbama apie Las Indias (ispaniškai „Indija“), 
o paskui jau apie Nuovo Mondo (itališkai „Naujasis Pasaulis“). Tačiau jų 
gyventojai ir iki šiol vadinami indėnais (ispaniškai Indios). Naujojo Pasau- 
lio pavadinimas pirmą kartą raštu įtvirtintas herbe, kurį Ferdinandas II, 
Kastilijos ir Leono karalius, Barselonoje suteikė Kolumbui, vos tik grįžu- 
siam iš pirmosios atradimų kelionės. Įrašas herbe skelbė: Por Castilla y 
por León / Nuebo mundo alló Colón („Kastilijai ir Leonui Naująjį Pasaulį 
rado Kolumbas“). Popiežius Aleksandras VI (Borgia) nedelsdamas pripa- 
žino Ispanijos pretenzijas, o dar po metų Tordesiljaso sutartimi patvirti- 
no ir pasaulio padalijimą Ispanijai ir Portugalijai. Ten pat ispanai ir portu- 
galai susitarė dėl demarkacijos linijos, einančios 370 Ispanijos mylių (apie 
1170 km) į vakarus nuo Žaliojo Kyšulio salų; ją dar ir popiežius plunksna 
nubrėžė žemėlapyje. Tai buvo pirmasis toks plunksnos brūkšnys žemė- 
lapyje, padalijantis pasaulį. Sutartyje buvo pasakyta, kad visos žemės į 
rytus nuo tos linijos priklauso Portugalijos įtakos sričiai, o į vakarus nuo 
jos — Ispanijos. Kadangi ta linija kirto anuomet dar neatrastą Braziliją, tai 
ta šalis ir atiteko Portugalijai, o visa kita Pietų Amerikos teritorija — Ispa- 
nijai. Šiaurės Ameriką irgi šimtus metų valdė Ispanija. 


JŪRŲ KELIAS Į INDIJĄ Vasco da Gama trimis laivais, kaip ir Ko- 
lumbas, 1497 m. liepos pradžioje išplaukė iš Lisabonos. Jo įguloje buvo 
portugalų jūrininkai, geriausiai pažįstantys Afrikos Atlanto pakrantės 
vandenis. 1498 m. balandį mažasis laivynas pasiekė Mombasą, Indijos 

1492 M. 


1498 m. 


I507 m. 


vandenyno uostą dabartinėje Kenijoje. Tais laikais jame viešpatavo ara- 
bai; jie nėmaž nesidžiaugė netikėtais svečiais. Bet su Mombasa konku- 
ruojančio gretimo Malindžio sultonas pasiūlė da Gamai locmaną, pa- 
dėsiantį perplaukti Indijos vandenyną. 1498 m. gegužės 20 d. portugalai 
priplaukė krantą netoli Kožikodės Pietų Indijoje, dabartinėje Keralos 
valstijoje. Kožikodė nuo seno garsėjo kaip Kinijos, Indijos ir Arabijos 
tarpusavio prekybos centras ir kosmopolitiškas didmiestis Malabaro, 
arba Pipirų, Krante. 

Da Gama prisikrovė į laivus pipirų, cinamono, imbiero, tamarindų, 
tikmedžių ir santalų medienos. 1499 m. rudenį jis buvo sutiktas Lisabo- 
noje kaip triumfatorius, o 1502 m. gavo Indijos jūros admirolo titulą. Tais 
pačiais metais da Gama vėl išplaukė į Indiją; šį kartą jo eskadrą sudarė 
jau 21 gerai ginkluotas laivas. Portugalai palaužė arabų ir vietinių Indijos 
kunigaikščių pasipriešinimą, pasistatydino fortą ir ilgiau kaip 100 metų, 
turėdami galingą laivyną, išlaikė prieskonių prekybos tame krašte mono- 
polį. Jie tik vieni žinojo jūrų kelią į Indiją ir saugojo tai kaip didžiausią 
paslaptį, kol galų gale olandai karinėmis priemonėmis nutraukė jų žinių 
ir prekybos monopolį. 


Kas įvyko paskui? Vis dėlto portugalai laimėjo lenktynes į Indiją, kad 
ir ką sakytum. Tiesa, tada, apie 1500 m., dar niekam nebuvo aišku, ką 
laimėjo Kolumbas. 1500 m. antrasis portugalų Indijos laivynas, vadovau- 
jamas Pedro Alvareso Cabralio, atrado Braziliją. Ją Cabralis iš pradžių 
palaikė sala. Plaukdamos toliau į pietus, kelios karavelės Atlante pateko į 
audrą ir nuskendo. Žuvo ir Gerosios Vilties kyšulio atradėjas Bartolomeu 
Diazas. 1502—1504 m. Kolumbas ketvirtą — paskutinį — kartą nukeliavo į 
„Indiją“. 


AMERIKA 1507 m. Waldseemūllerio žemėlapyje pirmą sykį nubraižyti 
Amerikos žemyno kontūrai, kiek jų buvo tuomet žinoma, - dalis Cen- 
trinės Amerikos ir Pietų Amerikos kranto linijos, be to, bukas Floridos 
pusiasalio galas. Florentietis Amerigo Vespucci, lotyniškai Americus, 
nes to meto moksle buvo vartojama lotynų kalba, nuo 1499 iki 1502 m. 
dalyvavo keliose žvalgomosiose ekspedicijose į Kolumbo atrastas akva- 
torijas ir įsitikino, kad ir Karibų salos, ir Meksikos įlanką gaubianti sau- 
suma — tai ištisas žemynas, apie kurį iki tol nežinota. Todėl 1507 m. 

Lotaringijoje Matthias Ringmannas ir Martinas Waldseemiilleris įrašė 
vardą Americus į garsųjį Waldseemiillerio žemėlapį, o šis tapo Amerikos 
krikšto metrika. 


KANADA Ne Karibų jūros link, o per Šiaurės Atlantą plaukė pirmas 
prancūzas Amerikos atradėjas Jacgues'as Cartier (1491-1557). Jis, kara- 
liaus Pranciškaus I pasiųstas, keliavo dviem laivais ir 1534—1536 m. tyrė 
Šv. Lauryno upę. Ten jo sutikti irokėzai pasikvietė svetimšalį į savo ka- 
nadą — taip irokėzai savo kalba vadino kaimą, gyvenvietę. Cartier tuo 
žodžiu pavadino visą kraštą į šiaurę nuo Šv. Lauryno upės, taip dabar ir 
rašoma žemėlapiuose skersai visą žemyną. 


Kas įvyko paskui? Amerikos atradimas buvo lemtingas įvykis visiems, 
gyvenantiems abipus Atlanto. Europiečiams jis iš pagrindų pakeitė geo- 
grafinį pasaulio vaizdą. Bet ne tik pasaulio žemėlapius teko perbraižyti. 
Europiečiai nuo tada ėmė daug labiau domėtis žemiškais dalykais. Staiga 
prasidėjusi kolonijinė epocha tapo iš tiesų globalia epocha. Eismas jūrų 
prekybos keliuose suintensyvėjo tiek, kad su jais nė iš tolo nebegalėjo 
lygintis nei Šilko kelias, nei kiti prekybos keliai Afrikoje, Azijoje ir Euro- 
poje. Po visą pasaulį vėl ėmė klajoti ištisos tautos arba bent jau gyventojų 
sluoksniai: pradžioje vergai iš Afrikos, paskui išeiviai iš Europos į visus 
žemynus. Bet Amerikos atradimas turėjo epochinę reikšmę ir Amerikos 
indėnams: jų kultūros ir kai kurios labiausiai klestinčios valstybės kaip- 
mat išnyko nuo žemės paviršiaus. Jas nušlavusi audra siautė nepalyginti 
trumpiau ir tikriausiai keleriopai smarkiau nei germanų tautų krausty- 
masis vėlyvosios antikos laikais; ją galėtume palyginti nebent su geležies 
amžiaus tautų klajonėmis apie 1200 m. pr. Kr., kai taip pat išnyko Mi- 
nojo, Mikėnų ir hetitų kultūros, o senovės Rytų imperijos, tokios kaip 
Egiptas ir Senoji Babilonija, buvo sukrėstos iš pamatų. 

Maždaug 


nuo I5OO M. 


Nuo I512 m. 


NAUJIEJI RYTŲ VALDOVAI 


Valstybė pavadinama pasauline imperija, kai ji driekiasi bent per dvi pa- 
saulio dalis. Toks buvo senovės Egiptas, Aleksandro, Romos ir Mongolų 
imperijos. Po 1500 m. Osmanai turėjo žemių net trijose pasaulio dalyse: 
Europoje, Azijoje ir Afrikoje. 


PERSIJOS ŠACHAS Dauguma Persijos gyventojų yra šiitų pakraipos 
musulmonai nuo Sefevidų dinastijos laikų, kai į valdžią atėjo jos pradi- 
ninkas Ismailis I (1484—1524). Šiitų centrai nuo seno buvo Pietų Irakas ir 
Iranas. Islamo pasaulyje visais laikais nesutarė, paprastai sakant, semitai 
arabai (daugiausia sunitai) ir indoeuropiečiai persai (šiitai). Nuo Sefevidų 
laikų persai jau ir politikos arenoje tapo galingesni už osmanus ir sunitus. 
Sefevidai pavertė šiitų tikėjimą valstybine religija. Naujoji dinastija iškilo 
iš kurdų šeichų šeimos, nuo XIV a. artimos suhizmui. Iki 1507 m. Ismailis 
nukariavo Persiją ir dalį Irako. Sefevidai buvo kurdai, tad indoeuropiečiai, 
ir sąmoningai tęsė nuo Achaimenidų laikų gyvuojančią persišką impera- 
torių (šachinšachų) tradiciją. Abaso I valdoma (1588-1629) Persija tapo 
Vidurinių Rytų imperija, labai klestėjo ir jos kultūra. 


OSMANŲ IMPERIJA Pasaulinę Osmanų imperiją sukūrė sultonas 
Selimas I 1512—1520 m.: per tą laiką jis janyčarų padedamas atėmė val- 
džią iš tėvo, o visus brolius ir pusbrolius pašalino, kaip liepia geriausios 
Osmanų tradicijos. Osmanai buvo įteisinę tokią brolžudystę, kad nekiltų 
pavojaus imperijos vienybei. Tai tik politinė tradicija, asmenybės čia nie- 
kuo dėtos. 

Janyčarai teisingai pasirinko, ką paremti. 1514 m. per pirmuosius su- 
sirėmimus įveikę Persijos valdovus šiitus Sefevidus, Selimo vadovaujami 
osmanai 1516-1517 m. užėmė Siriją, Palestiną ir išvijo iš Egipto mameliu- 
kus, kurie ten šeimininkavo vos ne nuo Saladino laikų. Paskui Selimas už- 
ėmė visą Arabijos pusiasalį ir pasišovė globoti Mekos bei Medinos šven- 

tąsias vietas. Jis pasiskelbė kalifu, pasisavino pranašo kalaviją ir žaliąją 
skraistę. Osmanų sultonai išlaikė tą titulą iki Osmanų imperijos žlugimo 
1922 m. ir kalifato panaikinimo 1924 m. Kalifas, Mekos ir Medinos globė- 
jas, be abejo, buvo visagalis islamo pasaulio valdovas. 

Lygia greta su Osmanų imperija, apžiojusia Viduržemio jūros rytinę 
dalį, abipus Atlanto susikūrė Ispanijos pasaulinė imperija, kurią valdė 
Karolis V ir Pilypas II. Netrukus turkai ir Habsburgai susidūrė tarpusa- 
vyje: Balkanuose, prie Vienos (1529) ir Viduržemio jūroje (1571, Lepanto 
mūšyje). 


SULTONAS II Turkų sultonas, kaip ir arabų kalifas, buvo tiek pa- 
saulietinis, tiek dvasinis valdovas. Musulmonų imperijose nebuvo pa- 
veldimų luominių privilegijų ar kokių nors savivaldos teisių, kuriomis 
remdamiesi jų turėtojai galėtų sudaryti atsvarą dinastinei valdžiai, tad 
nebuvo ir valdžios šakų konkurencijos, tokios būdingos viduramžių ir 
naujųjų laikų pradžios Europai. Pasaulietinę valdžią sultonai vykdė per 
vietininkus, kurie rinko mokesčius (bet jų pareigos nebuvo paveldi- 
mos), per rūmų valdininkus ir sultonui ištikimą janyčarų kariuomenę. 
Tikėjimo normų laikymusi, auklėjimu ir teisėtvarka rūpinosi islamo 
dvasininkai, irgi pavaldūs tam pačiam sultonui. Kadangi nebuvo aris- 
tokratijos, tai socialinė padėtis nebuvo labai reikšminga valdininko 
karjerai. Net ir beturčiam valdiniui nebuvo užtvertas kelias į aukštą 


pareigybę. 


SULEIMANAS PUIKUSIS Suleimanas I (valdė 1520—1566), savo 
laimei, buvo vienintelis teisėtas Selimo sūnus, tad jam neprireikė gala- 
byti brolių. Jis laikomas žymiausiu Osmanų valdovu, be to, ilgiausiai, 
net 46 metus, išbuvo soste. Suleimanas, vadintas Puikiuoju, dar išplėtė 
imperijos ribas; 1534 m. užėmė Bagdadą. Labai rūpinosi statybomis ir 
puošė Konstantiniye, kaip turkai buvo pavadinę sostinę. Jo vardu pava- 
dinta didžiulė Sileimaniye camii (nuo 1550) ir Rüstem Pasa camii (1561) 
yra didžiausios miesto mečetės. Suleimano architektas buvo janyčaras 
Sinanas (apie 1490-1588), pramintas Osmanų Michelangelo. Sinanas 
pastatė šimtus pastatų, iš jų vien didelių mečečių per 100, žinoma, ne 
vien Stambule. Per ilgus daugialypės veiklos metus suformavo klasikinį 
Osmanų architektūros stilių, imdamas pavyzdį iš Šv. Sofijos soboro. 

Nuo 1520 m. 


1526 ir 


1529 m. 


IS7I m. 


Suleimano Puikiojo žmona buvo net ir Vakaruose pagarsėjusi rusėnė 
Roxelane, mergautine pavarde Aleksandra Lisowska. Ją per vieną ant- 
puolį pagrobė Krymo totoriai ir kaip vergę pardavė į sultono haremą 
Stambule. Suleimanas paleido ją į laisvę, vedė ir paskelbė mylimiausiąja 
žmona. Net ir pagimdžiusi sosto įpėdinį, ji liko rūmuose, nors tai prieš- 
taravo haremo papročiams, ir dalyvavo politikoje. 


TURKŲ APSIAUSTIS Stojęs valdyti valstybės, Suleimanas nedelsė: 
užėmęs Belgradą, tais pačiais 1526 m. Mohačo mūšyje sutriuškino Ven- 
griją. Ta pergalė užtikrino turkams ilgą, kone dviejų šimtmečių viešpa- 
tavimą Balkanuose. Be to, mūšyje žuvo jaunas, vos dvidešimties metų, 
Vengrijos karalius Liudvikas II, savaime aišku, dar nepalikęs įpėdinio. 
Pagal įpėdinystės sutartį Vengrijos karūna atiteko Habsburgų šeimai; tie- 
sa, austrai iš to kol kas ne kažkiek teturėjo naudos, nes turkai po Mohačo 
užėmė didžiąją dalį krašto. 

Dar po trejeto metų, 1529-aisiais, Suleimanas pirmą sykį apgulė Vieną. 
Turkai priartėjo prie miesto sienų tiek, kad juos jau galėjai matyti, ir dvie- 
jose vietose pradaužė mūrą. Žūtbūtinėse kautynėse Vienos gyventojams 
pavyko daug turkų išmušti. Po 19 dienų Suleimanas nutraukė apsiaustį, 
nesulaukęs, kada baigsis darganoti orai. Karas su turkais du šimtmečius 
nedavė ramybės Austrijos Habsburgams, o propaganda nesiliovė gąsdi- 
nusi turkų žiaurumais. 1683 m. turkai vėl atėjo iki Vienos. 


LEPANTAS Lepanto mūšį įspūdingai laimėjo dailus jaunuolis, kurio 
tėvas buvo senasis imperatorius, o motina — gražioji Rėgensburgo skardi- 
ninko duktė Barbara Blomberg. Karolis V pripažino Joną Austrą (1547— 
1578) savo sūnum ir leido jam mokytis Ispanijoje. Jo suvestinis brolis, 
Ispanijos karalius Pilypas II, priėmė jį į rūmus. Don Juanas (Jonas) gavo 
karininko laipsnį, sulaukęs 25 metų buvo paskirtas vadovauti jungtiniam 
Ispanijos ir Italijos laivynui kartu su Romos admirolu Colonna bei Vene- 
cijos dožu Sebastiano Venieru ir laimėjo lemiamą jūrų mūšį su turkais. 
Prie Korinto įlankos žiočių, ties Lepanto miestu, turkų laivynas buvo 
sutriuškintas per tris valandas. Suleimano įpėdinio Selimo II (1524-1574) 
valdomi turkai buvo užėmę Kiprą, tad reikėjo juos sustabdyti. Pergalę 
prie Lepanto Europa tuoj pat šventė kaip išsivadavimą. Turkų ekspansija 
buvo sustabdyta; paaiškėjo, kad jie ne tokie jau nenugalimi. 

Lepantas vėl atvėrė prekybos kelius į Rytus. Bet nors prieskonių, smil- 
kalų ir šilko maršrutai vis dar klestėjo, portugalams atradus jūrų kelią į 
Indiją pasaulinė prekyba iš Viduržemio jūros pasuko per Atlantą. Vi- 
duržemio jūroje nebesikryžiavo Eurazijos tarptautinės prekybos keliai 
kaip iki tol. Sumenkus Viduržemio jūros valstybių — Venecijos, Genujos, 
Neapolio karalystės ir net Ispanijos - ekonominiam svoriui, sumažėjo ir 
politinė jų galia. Tuo netruko pasinaudoti naujos pasaulinio masto preky- 
bos lyderės — Anglija ir Olandija. 


DIDŽIŲJŲ MOGOLŲ IMPERIJA Tais pačiais metais, kai prie 
Mohačo turkai susikovė su vengrais, Indijoje prasidėjo visai naujas — ir, 
kaip vėliau paaiškėjo, puikus — istorijos periodas. Pirmas Didysis Mogo- 
las Babūras (Bebras arba Tigras) įsibrovė į pusiasalį iš Hindukušo pusės, 
1526 m. nugalėjo paskutinį Delio sultoną ir perėmė jo valdas — iš pradžių 
Šiaurės Indijoje, Gango slėnyje. Mogol, arba mogul, persiškai reiškia „mon- 
golas“. Tas vardas visai tiko Didiesiems Mogolams, valdovams, kilusiems 
iš tiurkų ir mongolų, nes jie buvo Tamerlano įpėdiniai. Pats Babūras buvo 
Timūro provaikaitis. Jo šeimos tėvonija buvo Samarkande, bet Babūras 
buvo ištremtas į Kabulą ir viešpatavo tenai. Jis pasižvalgė nuo Hinduku- 
šo per Chaibero perėją į slėnį ir nukariavo Delio sultonatą taip, kaip darė 
osmanai: su patrankomis ir šautuvais; ten tais laikais tai buvo gan pažangi 
karinė technika. Beje, Didžiųjų Mogolų rūmuose visada buvo kalbama 
persiškai. (Paskutinį Didįjį Mogolą, kurio valdžia jau seniai buvo tapusi 
vien formali, tik 1858 m. atstatydino britai.) 

1526 m. 


1477 m. 


PASKUTINIAI RITERIAI 


Pasižvalgius po Briugės miestą, iš pažiūros mažai tepasikeitusį nuo vėly- 
vųjų viduramžių, kai jame klestėjo prekyba ir nestigo turtingų žmonių, 
ir pasklaidžius visame pasaulyje pagarsėjusias „Hercogo fon Berio kalen- 
doriaus“ iliustracijas, galima gyvai įsivaizduoti, kaip gyveno tituluota ano 
meto aukštuomenė ir ją mėgdžiojantys miestiečiai. Tada Burgundija drie- 
kėsi nuo Šiaurės jūros iki Savojos Alpių, apėmė visą Olandiją, Flandriją, 
Brabantą (Belgiją), Liuksemburgą, Lotaringiją ir dabartinę Burgundiją. Tai 
buvo bene pažangiausia ir turtingiausia Europos sritis, gal tik Italija galėjo 
su ja lygintis. 


KAROLIS DRĄSUSIS IR IMPERATORIUS MAKSIMILIA- 


NAS Paskutinis Burgundijos kunigaikštis buvo Karolis Drąsusis, pasku- 
tinis iš „keturių didžiųjų kunigaikščių“, galinčių tarti svarų žodį Europos 
politikoje. Jie veikė kaip suverenūs valdovai. Per Šimtametį karą tarp 
Anglijos ir Prancūzijos jie derėjosi su abiem pusėmis, nuo jų priklausė, į 
kurią pusę pakryps svarstyklės. 

Tą „viduramžių rudenį“ rūmų ir kariuomenės gyvenimas vis dar buvo 
modeliuojamas pagal idealizuotus riterių principus, aukštinančius kilnu- 
mą, garbę ir drąsą kovoje su varžovu. Ypač to buvo paisoma Burgundijoje. 
Antai Karolis Drąsusis reikalavo, kad tam tikromis dienomis kiekvienas 
prašytojas galėtų išdėstyti savo reikalą pačiam kunigaikščiui, ir būtinai 
dalyvaujant visiems dvariškiams — kaip viduramžių valdovų rūmuose. 
Karolis ypač stengėsi pats būti nepriekaištingai drąsus. 

Vienintelė jo duktė ir įpėdinė buvo Marija Burgundietė, kaip teigia- 
ma — viena iš gražiausių to meto moterų ir neabejotinai geidžiamiau- 
sia Europos nuotaka. Kadangi tik ji galėjo paveldėti kunigaikštystę, tai 
nuo to, už ko ištekės Marija Burgundietė, priklausė krašto ateitis. Karolis 
Drąsusis norėjo susigiminiuoti su Habsburgais, kad Burgundija neatitek- 
tų Prancūzijai. Tuo tikslu jis jau 1473 m. Tryre susitiko su imperatorium 

Frydrichu III ir susitarė dėl Marijos santuokos su Frydricho sūnum Mak- 
similianu. 1477 m. pradžioje Karolis Drąsusis žuvo mūšyje prie Nansi, o 
rugpjūčio mėnesį Gente Marija susituokė su Maksimilianu, kaip tuomet 
visi tvirtino — iš meilės. Maksimilianas net ir Renesanso laikais laikėsi 
riterių papročių, pavyzdžiui, dalyvavo riterių turnyruose ir juose puikiai 
pasirodydavo. 1482 m. Marija nukrito nuo žirgo, o po trijų mėnesių mirė 
nuo persileidimo. Burgundiją gavo valdyti Habsburgai. 


KARALIAI KATALIKAI Nuo Merovingo Chlodvigo (pakrikštytas 
Reimse 492 m.) laikų visi karaliai Vakarų Europoje, savaime aišku, buvo 
katalikai, bet tik viena karališkoji pora vadinama karaliais katalikais: tai 
Izabelė Kastilietė (1451—1504) ir Ferdinandas Aragonietis (1452-1516). 
Izabelę norėta ištekinti dar jauniklę, bet bergždžiai; jau subrendusi ji pati 
išsirinko vyrą, ir tai buvo Ferdinandas Aragonietis — tikrasis riteris. 

Susituokę jie 1479 m. sujungė savo karalystes į vieną Ispanijos karalys- 
tę, pirmą šiuolaikišką tautinę valstybę, ir valdė ją kartu. Jų duktė Izabelė, 
o paskui ir šios sūnus Karolis V paveldėjo jungtinę Ispanijos karalystę. 

Karalių katalikų garbės titulą jiems 1494 m. suteikė ispanų kilmės po- 
piežius Aleksandras VI (Borgia) už tai, kad jie galutinai išstūmė maurus 
iš Ispanijos. 


ISPANIJOS INKVIZICIJA Žydai pradėjo kurtis Ispanijoje ir Por- 
tugalijoje bent jau nuo tada, kai 70 m. sugriovus Antrąją Jeruzalės šventy- 
klą buvo išvaryti iš Palestinos. Ilgainiui Pirėnų pusiasalyje susidarė gausios 
žydų bendruomenės. Ispanijos žydai buvo vadinami sefardais (sephardim). 
Legenda tapo taikus musulmonų, žydų ir krikščionių sugyvenimas Tolede 
ir Kordoboje. Krikščioniškosios karalystės buvo ne tokios pakančios. Jose 
buvo toleruojami tik į krikščionybę atsivertę žydai. Tačiau daugelis jų, kaip 
buvo manoma, ir toliau paslapčia laikėsi judėjų tikėjimo. 1472 m. buvo 
įsteigta Ispanijos inkvizicija, užsimojusi juos suieškoti ir sudeginti ant lau- 
žo. Uoliausiai tuo rūpinosi dominikonas Tomasas de Torguemada (1420— 
1498) — pirmas didysis inkvizitorius, karalienės Izabelės nuodėmklausys. 


REKONKISTA III - GRANADOS ATKARIAVIMAS Atkaria- 


vus iš arabų Seviliją (1236), Kordobą (1248) ir kai kurias kitas vietoves, 
daugiausia Ispanijos pietuose, Andalūzijoje, po 1250 m. rekonkista su- 

stojo. Ispanijos žemėje iš visos musulmoniškos didybės ir prašmatnumo 
beliko Granados emyratas — paskutinė mažytė musulmonų valstybė. Iza- 
belė ir Ferdinandas su nauja energija griežtai užsimojo išguiti iš Ispanijos 
paskutinius musulmonus, o kartu — ir žydus. 

Ispanams pavyko 1487 m. užimti Malagą, 0 1489 m. - Almeriją. 1491 m. 
prasidėjo Granados apgula, ji truko gerą pusmetį. Išsiderėjęs neliečiamy- 
bę sau ir savo tautiečiams, lapkritį paskutinis Nasridų dinastijos valdovas 
Muchamedas XII, pravarde Boabdilis, kapituliavo. Ir štai - 1492 m. sau- 
sio 6-oji. Atsisveikinimo žvilgsnis ir išgarsėjęs „paskutinis mauro atodū- 
sis“. Boabdilis įteikia Alhambros raktus Izabelei ir Ferdinandui. Septynis 
šimtmečius čia viešpatavo arabai, jie pavertė Andalūziją žydinčiu sodu, o 
dabar visa tai baigėsi. Izabelė ir Ferdinandas triumfuoja. 


„O TU, LAIMINGOJI AUSTRIJA, TUOKIS' Tikriausiai ir Mak- 
similiano bei Marijos vyresnėlis Pilypas tuokėsi iš meilės. Sakoma, kad 
Pilypas iš pirmo žvilgsnio pamilo Joaną, nieko nelaukęs pasikvietė kuni- 
gą, šis juos sutuokė ir jaunavedžiai smuko į miegamąjį. Ir vėl - jokių su- 
tartų vedybų, kaip įprasta tarp kunigaikščių. Politiškai vertinant, jaunikio 
kraitį sudarė Austrija, Vengrija, Čekija, Burgundija, o jaunosios — Ispanija. 
Joanos tėvai buvo Izabelė ir Ferdinandas. O su šios karūnos ženklu ką tik 
buvo nukariautas dar ir visai naujas pasaulis. Visa tai paveldėjo Pilypo ir 
Joanos sūnūs Karolis ir Ferdinandas: imperatorius Karolis V, o jam atsisa- 
kius sosto — jo brolis Ferdinandas I. 

„Tegul kiti kariauja, o tu, laimingoji Austrija, tuokis“, - tie pašaipūs žo- 
džiai, priskiriami Motiejui I Korvinui, buvo Habsburgų dinastijos moto. 
Su juo Habsburgai per keturias kartas iškilo nuo Rytų ir Vidurio Euro- 
pos kunigaikščių iki galingiausių europinio masto imperatorių, pasaulio 
valdovų, kurių „žemėse niekada nenusileidžia saulė“. Nors ir vėlesniais 
šimtmečiais Habsburgai nepamiršo kario amato ir, kaip žinoma, dusyk 
apgynė Vieną nuo turkų puolimo, vis dėlto sėkmingai varė ir vedybų 
politiką. Ypač tuo pasižymėjo imperatorė Marija Teresė. 

RUSŲ ZEMIU SUVIENIJIMAS 


1380 m. Maskvos kunigaikštis Dmitrijus Donietis pirmąsyk įveikė mon- 
golus mūšyje. Nuo tada pradėjo silpti totorių jungas, Aukso ordos už- 
krautas Rusios kunigaikštystėms. Aukso orda suskilo į tris chanatus: Ka- 
zanės, Krymo ir Astrachanės. 


TREČIOJI ROMA Ivanas III valdė Maskvos didžiąją kunigaikštystę 
43 metus, nuo 1462 iki 1505 m., ilgiau nei bet kuris kitas rusų valdovas. Jis 
išplėtė kunigaikštystės žemes: 1475 m. prijungė prie jos Tverės kunigaikš- 
tystę, o 1478 m. — Naugardą. 1476 m. Ivanas atsisakė mokėti Aukso ordai 
metinę duoklę. Už tai neklaužados visada sulaukdavo mongolų baudžia- 
mosios ekspedicijos. Bet tuo metu mongolų chanas dar buvo įsivėlęs į 
kovas su Krymo chanatu, todėl tik 1480 m. patraukė į žygį prieš Maskvą. 
Tų metų rudenį abi kariuomenės išsirikiavo viena priešais kitą prie Ugros 
upės. Po vieno kito nereikšmingo susidūrimo Aukso orda pasitraukė be 
mūšio. Taip ir baigėsi mongolų viešpatavimas Rusioje. 

Žlugus Konstantinopoliui, daug stačiatikių dvasininkų ir vienuolių 
kėlėsi į rusų žemes, bizantiečių pakrikštytas dar viduramžiais. 1472 m. 
Ivanas vedė paskutinio Bizantijos imperatoriaus dukterėčią Zoją — Sofiją 
Paleologos. Nuo tada Maskva skelbėsi esanti „Trečioji Roma“, o Ivanas 
1478 m. prisiėmė imperatoriaus titulą ir pats save karūnavo caru. Bulga- 
rijos valdovai jau IX a. vadinosi carais, o Rusijoje caro titulą imta vartoti 
tik nuo Ivano III, kol 1917 m. nebeliko paties caro. 


KREMLIUS Kiekvienas Rusios miestas senovėje turėjo kremlių (pilį), 
kaip kad kiekvienas antikinis Graikijos miestas — akropoli („piliakalnį“), 
o ir viduramžių Vokietijoje burg reiškė tiek „pilis“, tiek „miestas“. Bet tik 
Maskvos kremlius išgarsėjo pasaulyje. Vėlyvaisiais viduramžiais kremlius 
atrodė kaip kiekvienas to meto miestas: kuo didesnis, tuo plačiau išsikė- 
tojusi jo tvirtovė. Dabartinį pavidalą jis įgavo iš esmės Ivano III dėka. Ka- 

dangi carui, kaip „naujajam Bizantijos imperatoriui“, derėjo turėti įspū- 
dingą rezidenciją, tai jis, kaip tais laikais buvo įprasta, pasikvietė visą būrį 
italų Renesanso architektų statyti bažnyčių ir rūmų. Didžioji kremliaus 
siena, sumūryta iš rusvų plytų (Rusioje tai buvo naujovė) 1485-1499 m,, 
iš esmės tokia pat stūkso ir dabar. 


IVANAS RUSTUSIS Ivanas IV Rūstusis (arba Žiaurusis, rusiškai Ivan 
Groznyj), Ivano III vaikaitis, buvo vienas iš labiausiai išsilavinusių to meto 
rusų. Įvykdė administracijos ir įstatymų reformą, taip sustiprino Maskvos 
valdžią. Kaip ir jo tėvas Vasilijus III, konsolidavo valstybę plėsdamas jos 
teritoriją. Šių trijų valdovų laikais prasidėjo rusų žemių plėtra, dėl kurios 
tas kraštas ir dabar yra didžiausia pagal plotą pasaulio valstybė. Ivanas IV, 
valdęs nuo 1533 iki 1584 m., nukariavo Kazanės (1552) ir Astrachanės cha- 
natus. Pergalei prieš Kazanę įamžinti pastatydino garsiąją margaspalvę Va- 
silijaus Palaimintojo cerkvę Kremliaus išorėje, pietiniame Raudonosios 
aikštės gale. Ivanas buvo be galo įtarus, stačiai sirgęs persekiojimo manija, 
nepaprastai staigaus būdo. Jo tėvas mirė anksti, o motina, regentės teisėmis 
valdanti valstybę už mažametį sūnų Ivaną, susidūrė su bojarinų savivale. 
Tie žemesniojo luomo aristokratai dalinėse kunigaikštystėse bandė įgyti 
daugiau politinės valdžios už kunigaikštį. Kai kurie jau virto beveik suve- 
reniais valdovais, turėjo savą kariuomenę ir nuosavus teismus. Norėdamas 
sustiprinti caro valdžią Ivanas IV varė negailestingą teroro kampaniją prieš 
bojarinus. Tam tikslui subūrė represinį opričnikų dalinį iš vyrų, besąlygiškai 
atsidavusių carui. Ne tik opričnikai, bet ir pats Ivanas nežmoniškai žiauriai 
baudė mirtimi šimtų šimtus įsivaizduojamų ir tikrų priešų, todėl dar gyvas 
būdamas pagarsėjo net už Rusijos ribų kaip nepaprastai nuožmus valdovas. 
Net savo paties sūnų jis nužudė įsiutęs dėl menko nieko. 


Kas įvyko paskui? Už silpnaprotį Ivano IV sūnų Fiodorą valdė regentai. Iš 
jų ypač pasižymėjo Borisas Godunovas, kurį vėliau išgarsino Puškino drama 
ir pagal ją sukurta Modesto Musorgskio opera. Godunovas 1598 m. pats 
pasiskelbė caru. Nuo tada Rusiją valdė vien silpni ir netikę valdovai, kol 
1613 m. į jos sostą įžengė pirmasis iš Romanovų dinastijos Michailas I. Rusija 
irgi tapo kolonijine valstybe, ir maždaug tuo pat metu kaip Vakarų Europos 
jūrų imperijos, o viskas prasidėjo nuo abiejų Ivanų nukariavimų ir naujų 
žemių grobimo. Tik Rusija kolonizavo sausumos plotus, ypač Sibirą. 

AMERIKOS IR AZIJOS 
KONKISTADORAI 


Paprastai konkistadorais tapdavo nuskurdę bajorai. Renesanso laikų Is- 
panijos feodalinėje visuomenėje mažai tebuvo galimybių praturtėti arba 
padaryti karjerą: valdžios struktūros tėvynėje sustabarėjusios, nuosavybė 
išsidalyta. Kas kita — kolonijos, ta naujoji rinka. Tad ir metėsi į ją drąsūs 
pramuštgalviai, geidžiantys aukso. Visi konkistadorai buvo avantiūristai 
ir veikė labai ryžtingai, kitaip nebūtų galėję įveikti neapsakomų vargų ir 
brutaliai nukariauti šitiek žemių. 

1503 m. Sevilijoje buvo įkurta Casa de Contratación, o Lisabonoje — 
Casa de India. Toms įstaigoms karaliai suteikė monopolinę teisę organi- 
zuoti ir kontroliuoti prekybą su kolonijomis teikiant privilegijas konkis- 
tadorams ir pirkliams. Ispanijoje norintysis tapti konkistadoru turėdavo 
su ta Casa de Contratación sudaryti sutartį, ja įsipareigodavo atiduoti 
penktadalį būsimų pajamų ir atversti į krikščionybę pagonis čiabuvius. 
Už tai jam būdavo laiduojama pakankama veiksmų laisvė „savo provin- 
cijoje“. Ispanijos kolonijų administracija buvo bene pirmasis monarcho 
bandymas valdyti kraštą ne dalijant feodus, o remiantis biurokratine 
administracija. 


PREKYBA VERGAIS Pirmas Kolumbo susitikimas Espanjoloje su 
žemdirbiais tainais buvo draugiškas ir malonus, bet per antrąją Kolumbo 
kelionę atvykę pirmieji naujakuriai elgėsi jau visai kitaip. Prasidėjo kovos 
dėl žemės. Pažeisdamas įsakmius Ispanijos karalių nurodymus Kolum- 
bas pavertė vergais gerokai per tūkstantį tainų. Pirmieji vergai iš Afrikos 
buvo atgabenti į Kubą 1505 m. 

Vienuolis vyskupas Bartolomé de Las Casas (1484—1566) irgi dalyvavo 
antrojoje kelionėje, o 1512 m. — nukariaujant Kubą. Ten įsigijo žemės, 
kasyklų ir vergų, bet su jais elgėsi taip žmoniškai, kad netrukus buvo pri- 
pažintas šventuoju. Las Casas išreikalavo, kad Ispanijos karaliaus rūmai 

ištirtų daugelio konkistadorų piktnaudžiavimus, ypač naudojantis priver- 
čiamuoju darbu. Tyrimas baigėsi be rezultatų. 

1520 m. Las Casas per audienciją pas karalių Karolį V pateikė gera- 
norišką siūlymą į darbą Vest Indijos plantacijose ir kasyklose įkinkyti ne 
lepius indėnus, o tvirtesnius juodaodžius Afrikos vergus. Paskui, 1542 m., 
Ispanijos karalius taip pat Las Caso iniciatyva išleido įstatymą, ginantį 
čiabuvius, bet įgyvendinti jo nepavyko. 


KUR PIPIRAI AUGA 1509-1510 m. portugalams pavyko palaužti 
arabų viešpatavimą jūrose tarp Somalio pusiasalio, Arabijos pusiasalio 
pietinės dalies ir Indijos vakarų kranto. Taip jie atvėrė sau kelią į Priesko- 
nių, arba Molukų, salas, prie kurių tuomet buvo priskiriamos ir Sumatra, 
Borneo, Java. 1510 m. portugalai įsitvirtino Indijos mieste Goa ir valdė jį 
ligi pat 1961 m. DI 

Antrasis Goa gubernatorius Afonso de Albuguergue (apie 1450—1515), 
portugalų didikas, nuo 1510 m. labai sėkmingai tvarkęs Indijos kolonijų 
imperiją, suprato, kad Portugalija, turinti nedaug gyventojų, negali nuka- 
riauti ir valdyti didelių teritorijų, tik laivyno bazes. 1511 m. Malakos pu- 
siasalyje Albuguergue atėmė iš tenykščio sultono Machmudo strategiš- 
kai svarbią Malakos tvirtovę. Maždaug iki 1520 m. portugalai ištyrė visą 
vakarinę Ramiojo vandenyno dalį, kartu ir Kinijos krantus, ir Japoniją. 
Malakos pusiasalį ligi 1641 m. valdė portugalai, paskui juos iš ten išstūmė 
olandai. 


PANAMA Panama buvo pirmas tikras Naujojo Pasaulio miestas. Jį 
1519 m. įkūrė Pedro de Avila (1440—1531), konkistadoras, iki tol buvęs 
gretimo Darjeno gubernatorium. Prieš Avilą tas pareigas ėjo Núñezas de 
Balboa. Nūūezas 1513 m. dalyvavo garsiojoje ekspedicijoje ir tapo pirmu 
europiečiu, pamačiusiu kitą vandenyną; pavadino jį Mar del Sur - Pietų 
jūra. Žiaurusis intrigantas Avila pasirūpino, kad melagingai apkaltintam 
Núñezui 1519 m. būtų nukirsta galva. Tokios intrigos tarp visų konkista- 
dorų ir Ispanijos karaliaus valdininkų buvo įprastas dalykas. Dabartinės 
Panamos valstybės teritorija buvo pirmoji Centrinės Amerikos žemyno 
vieta, į kurią įkėlė koją ispanai. Jų įkurta gyvenvietė Panama tapo svar- 
biausiu punktu, per kurį plaukė trokštamiausios kolonijų prekės - auksas 
ir sidabras. Čia buvo siauriausia tarpžemyninės sąsmaukos vieta, todėl į ją 

keliavo lobiai iš Pietų Amerikos gilumos ir joje buvo kraunami į laivus, 
plaukiančius Ispanijon. 


ACTEKŲ AUKSAS Hernanas Cortėsas (1485-1547) jau nuo 1504 m. 
gyveno Karibų regione. Būdamas administracijos valdininku ir teisėju 
Kuboje praturtėjo. Norėdamas nebepriklausyti nuo aukštesnės valdžios, 
sumąstė savą nukariavimo planą. Savo lėšomis, dar ir prisiskolinęs kiek 
begalėdamas, išrengė į žygį keletą laivų. Priplaukęs Centrinės Amerikos 
krantus liepė visus laivus nuskandinti. Cortėsas viską pastatė ant vienos 
kortos, sąmoningai atkirto visus kelius atsitraukti sau ir saviškiams. 

Montesuma II, jaunystėje pabuvęs actekų vyriausiuoju šventiku, o nuo 
1502 m. jų tlatoani („kunigaikštis“, „karalius“), nuo pat ispanų atvykimo 
tiksliai žinojo, kur link jie traukia. Tačiau jo žyniai pranašai neįstengė atspė- 
ti, ką ketina daryti atvykėliai su savo šiurpą keliančiais šautuvais ir žirgais. 
Pagaliau Montesuma II priėmė Hernaną Cortėsą Tenočtitlane ir pasida- 
vė. Apgyvendino jį rūmuose, o ten ispanai atsitiktinai aptiko lobyną. Jie 
paėmė Montesumą įkaitu, o actekai už tai, kad jis buvo toks nuolankus 
ispanams, sukilo prieš savo valdovą ir užmušė jį akmenimis. Cortėsas, su- 
laukęs 1520 m. liepos 1 d. nakties, ištrūko su saviškiais iš Tenočtitlano, tiesa, 
praradęs beveik du trečdalius iš 1200 ispanų. 

Vis dėlto Cortėsui pavyko kitais metais nukariauti Meksiką. Vietinin- 
ko teisėmis valdė ją iki 1528 m. ir pareigingai siuntė karaliui Karoliui V 
privalomąjį penktadalį turtų. Jei Cortėsas nebūtų nukariavęs Meksikos, 
kažin ar Karoliui V būtų pavykę sukurti pasaulinę imperiją abipus van- 
denyno. Actekų auksu ir sidabru Karolis, dar neseniai pradėjęs karaliauti, 
finansavo savo brangiai kainuojančius karus Europoje. 


JŪRŲ KELIONĖ APLINK PASAULĮ Tais pačiais metais, kai 
Frankfurte Karolis V buvo išrinktas Šventosios vokiečių tautos Romos 
imperijos karalium ir būsimuoju imperatorium, 1519 m. rugsėjį penki 
ispanų laivai išplaukė iš Sevilijos Gvadalkivyro upe žiočių link. Eskadra 
buvo užsimojusi nei daugiau, nei mažiau, tik apiplaukti Žemę, ko dar 
niekas nebuvo padaręs. Žygiui vadovavo portugalas Fernandas Magela- 
nas* (1480-1521), bet jam nebuvo lemta sugrįžti. 


* Portugališkai Fernūo de Magalhães. 

Magelanas jau žinojo, kur plaukia, nes vos įpusėjęs trečią dešimtį da- 
lyvavo svarbiame žygyje iš Indijos į Malaką. Paskui Portugalijoje pateko į 
nemalonę ir 1517 m. perėjo tarnauti Ispanijai. Gandas, kad Pietų Ameri- 
koje turi būti sąsiauris į Ramųjį vandenyną, paskatino rizikuoti. 

Deja, nei Rio de Žaneiro įlankoje 1519 m. gruodį, nei La Platos įlan- 
koje 1520 m. sausį nepavyko aptikti ieškomojo sąsiaurio. Visiškai nepa- 
žįstamiems krantams tirti prireikė daug laiko ir kantrybės. Magelanas 
prarado du laivus — vienas nuskendo, kitą pagrobė maištininkai; beje, tai 
buvo nebe pirmas maištas. Nuo spalio pabaigos iki lapkričio pabaigos 
likę trys laivai perplaukė audringą sąsiaurį pačiuose žemyno pietuose; jis 
dabar vadinamas Magelano sąsiauriu. Lapkričio 28 d. buvo pasiektas kitas 
vandenynas. Audros liovėsi. Magelanas pavadino tą vandenyną Ramiuoju 
(Mar Pacífico). 

Plaukti per milžinišką vandenyną beveik visai be salų teko keturis 
mėnesius. Laivo žiurkės tapo geidžiamu skanėstu. 1521 m. kovą laivų tri- 
julė pasiekė Marianų salas ir Filipinus. Vietiniai valdovai musulmonai 
pasitiko svečius taikiai, bet po bandymo prievarta krikštyti čiabuvius 
teko susikauti. Atvykėliams sprunkant į laivus Magelanas buvo miršta- 
mai sužeistas. 

Ilgai kelionei namo aplink Afriką vieninteliu likusiu laivu ėmėsi va- 
dovauti baskas Juanas de Elcano. 1522 m. rugsėjį į Ispaniją parplaukė tik 
18 vyrų — ir 26 tonos prieskonių. Užtat buvo galutinai įrodyta, kad Žemė 
yra rutulys. 


Kas įvyko paskui? Portugalai visą dėmesį skyrė prieskonių prekybai su 
Indija bei Molukais ir jos karinei apsaugai tiek krante, tiek jūroje. Įsisa- 
vinti Pietų Amerikos žemyną jie paliko ispanams. Konkistadorai pasičiu- 
po ir Floridą, ir Centrinės Amerikos Atlanto pakrantę. Radę bent kiek 
aukso, europiečiai gviešėsi vis daugiau, bet Karibų šiaurėje didelių turtų 
nebebuvo. Didžiausias po Meksikos atradimas ir nukariavimas teko is- 
panui Francisco Pizarro (apie 1477-1541), įsibrovusiam į Pietų Amerikos 
Andų šalis ir Ramiojo vandenyno pakrantę. Jo ekspedicija buvo kur kas 
lengvesnė už kruvinas Cortėso kovas su actekais. Pizarro sunkumai pra- 
sidėjo vėliau. 

INKO AUKSAS Pizarro sudarė sąjungą su konkistadoru Diego de 
Almagro. Pasirengimas truko dešimt metų; per tą laiką teko ir Ispani- 
jon sugrįžti, kur karalius Karolis 1529 m. atmetė Peru projektą. Pagaliau 
1531 m. Pizarro ir Almagro atsidūrė Peru. 

Ten inkas Atahualpa, kuriam tada buvo apie trisdešimt, po kruvino 
pilietinio karo išstūmė brolį iš sosto ir ką tik tapo vieninteliu valdovu. Ir 
štai jį pasiekia žinia, kad Ramiojo vandenyno pakrante atžygiuoja balta- 
odžiai. Daugiau kaip už 1000 km į šiaurę nuo sostinės Atahualpa laukia 
kokių 150 ispanų, kuriems vadovauja Francisco Pizarro, su dešimtimis 
tūkstančių savo karių, kažkodėl neginkluotų. Kai Pizarro pramanyta 
dingstimi suėmė inką, šio kariai neteko žado matydami, kaip šventva- 
giškai niekinamas dieviškasis jų valdovas, buvo ispanų netikėtai užpulti 
ir sutriuškinti. Praradę vadą ir negavę aiškaus įsakymo pulti, jie nieko ir 
nedarė. O kaip jie ir būtų pasipriešinę turėdami tik iečių ir akmeninių 
kuokų? Užteko nugriaudėti keliems šūviams iš patrankėlių, kurias buvo 
atsigabenęs Pizarro, ir inkus apėmė panika. 

Atahualpa atsitiktinai sužinojo, kad galėtų išsipirkti, ir pasisiūlė ispa- 
nui kambarį, kuriame yra laikomas, prikrauti pilną aukso, o gretimą pa- 
talpą — dusyk pripildyti sidabro. Lamų vilkstinės ištisus mėnesius gabeno 
šventyklų lobius, kulto reikmenis ir papuošalus, kol sunešė daugybę tonų 
aukso ir sidabro. O tada Pizarro liepė Atahualpą pasmaugti. 1533 m. Pi- 
zarro be vargo pasiekė tikslą — inkų sostinę Kuską. 

Bet tuomet Pizarro ir Almagro susikivirčijo tiek dėl grobio dalybų, 
tiek dėl to, kas valdys didžiulę „Naująją Kastiliją“. Almagro tikėjosi vienas 
valdysiąs toliau pietuose esančią Čilę, kurią patyrinėjo 1536-1537 m. per 
savo paties surengtą žygį, — iki jo tenai nebuvo lankęsis nė vienas euro- 
pietis. Deja, nerado ten jokios brandžios civilizacijos, tik skurdžius žem- 
dirbių kaimus. Kai jis grįžo, jo ir Pizarro šalininkai 1538 m. surengė mūšį, 
ir Almagro jį pralaimėjo. Pizarro brolis apkaltino jį valstybės išdavyste, 
nuteisė mirti ir nedelsdamas įvykdė nuosprendį. Tada Almagro šalininkai 
atkeršijo už vadą — nužudė Pizarro. 


Kas įvyko paskui? 1554 m. portugalų misionieriai įkūrė San Paulą. 1557 m. 
Kinijos imperatorius leido portugalams įsikurti Pietų Kinijos mieste Ma- 
kao. Ta kolonija tik 1999 m. grąžinta Kinijai. Prie tariamosios Januarijaus 
upės žiočių 1565 m. įkurtas Rio de Žaneiras; ten nuo 1763 iki 1960 m. 

buvo Brazilijos sostinė. Magelanas, plaukdamas aplink pasaulį, 1521 m. at- 
rado Filipinų salyną ir formaliai paskelbė jį Ispanijos valda. 1565—1571 m. 
ispanai pareiškė pretenzijas į Filipinus ir juos nukariavo. Prieš tai, jau 
maždaug nuo 1380 m, filipiniečius buvo atvertę į islamą gretimų Indone- 
zijos salų valdovai. Manilą — Mai Nilad 1530 m. įkūrė Brunėjaus radža. 


REFORMACIJA VOKIETIJOJE 


Šešiolikametis Karolis Habsburgas, gimęs 1500 m. Gente, augęs Ispanijo- 
je, Ispanijos ir Burgundijos sosto įpėdinis, 1516 m. paskelbiamas Ispanijos 
karalium Karoliu I. 

Staiga mirus jo seneliui, imperatoriui Maksimilianui, Karolis 1519 m. 
išrenkamas Šventosios vokiečių tautos Romos imperijos imperatorium 
Karoliu V. Pranciškus I, žymusis Renesanso laikų Prancūzijos karalius ir 
Karolio priešininkas, irgi pretendavo tapti tuo Vokietijos valdovu. Jau- 
nasis Karolis vokiečių kurfiurstams papirkti prisiskolino daug pinigų iš 
Fugerių ir kitų bankų. 

Ir štai Karolis jau Ispanijos karalius, valdo didžiulius Habsburgų šeimos 
turtus ir yra galingiausias Europos žmogus. Jo valdymas, Italijoje ir Euro- 
poje klestint Renesansui, o Ispanijai sensacingai plečiant kolonijas, būtų 
galėjęs tapti įspūdingas — jei Vokietijoje nebūtų prasidėjusi reformacija. 


LIUTERIO TEZĖS Bažnyčia sakosi Jėzaus Kristaus vardu atleidžian- 
ti žemiškąsias nuodėmes tikinčiajam, kuris gailisi. Atgailą esą galima iš- 
reikšti ir pinigine auka. Vėlyvaisiais viduramžiais Bažnyčia apsižiūrėjo, 
kad tokia piniginė atgaila gali papildyti jos iždą, ir nuodėmių atleidimo 
raštus — indulgencijas — ėmė pardavinėti už grynus pinigus tarsi verty- 
binius popierius. Vėlyvojo Renesanso laikotarpiu prabangą mėgstantis 
popiežius Leonas X iš Medici giminės buvo be saiko išplėtojęs tą verslą. 

Vokietijoje įžūliausiai prekiavo indulgencijomis Johannas Tetzelis 
(apie 1465-1519). Jis reklamavo savo paslaugas tokiu šūkiu: „Vos auksinis 
tavo pas mane, tavo siela jau ir danguje.“ 1516 m. Martinas Liuteris pa- 
matė Tetzelio užsakovo sudarytą „instrukciją“, pagal kurią pusė pajamų 
skiriama Šv. Petro bazilikai Romoje statyti, o iš kitos dalies būsiančios 
dengiamos kardinolo Albrechto skolos Fugeriams. (Hohencolernų atžala 
Albrechtas už tuos pinigus 1513 m. nusipirko Magdeburgo arkivyskupo 
vietą, o 1514 m. — Mainco arkivyskupo.) 

Vitenbergo universiteto profesorius Liuteris neapsakomai pasipiktino 
ta „instrukcija“ ir ketino surengti akademinį disputą apie indulgencijų 
prekybą. Ar tikrai 1517 m. spalio 31 d. 34 metų profesorius prikalė raštą 
su 95 tezėmis prie Vitenbergo pilies bažnyčios durų, ar tik dalijo prokla- 
macijas, istorikai nėra nustatę. 

Tezių turinys — tai 95 lotyniškai parašyti sakiniai, kuriais Liuteris iš- 
dėsto savo pažiūrą į disputui teikiamus klausimus. Pasak jo, „kiekvienas 
krikščionis, kuris tikrai gailisi, turi teisę į visišką bausmės ir kaltės dova- 
nojimą net ir be indulgencijos“, o „didžioji dalis tautos yra mulkinama tais 
pagyrūniškais pažadais atleisti visas kaltes“. Atgarsis buvo neapsakomas, 
jo įtaka pasaulio istorijai neišblėso iki šiol. Pirmiausia, žinoma, Vokietijo- 
je Liuterio pažiūra į atgailą kartu su jo mokymu apie gailestingumą tapo 
teologiniu reformacijos pamatu. Politikoje religiniai motyvai susipynė su 
akivaizdžiu galios siekimu — užvis labiau su kunigaikščių siekiu būti ne- 
priklausomiems. 


TAI MANO POZICIJA, TRAUKITIS AS NEGALIU Kardino- 
las Albrechtas nedelsdamas apskundė Liuterį Romai. Tačiau Saksonijos 
kurfiurstas Frydrichas Išmintingasis ėmėsi ginti reformatorių. Šis 1521 m. 
Vitenberge viešai sudegino popiežiaus bulę, prakeikiančią jo tezes, ir taip 
nutraukė ryšius su Roma. Liuteris buvo ekskomunikuotas. Tuo tarpu 
sujudo visa imperijos vadovybė. Reichstago sesijoje Vormse 1521 m. ba- 
landžio viduryje, dalyvaujant naujai išrinktam imperatoriui Karoliui V, 
Liuteris savo kalboje, kurią pasakė lotyniškai, atmetė reikalavimą atšauk- 
ti savo teiginius legendiniais žodžiais, kurių prasmė tokia: „Tai mano po- 
zicija, trauktis aš negaliu.“ Už tai jam buvo paskirtas ištrėmimas iš impe- 
rijos, bet nuo to sprendimo įvykdymo jį išgelbėjo kurfiurstas Frydrichas, 
paslapčiom išgabendamas Liuterį į Vartburgo pilį. 

Tenai, Vartburge, vos po trijų mėnesių, 1521 m. rudenį, Liuteris baigė 
versti Naująjį Testamentą tiesiai iš graikų kalbos, o ne, kaip ankstesni Bi- 
blijos vertėjai, iš lotyniškojo jos vertimo, vadinamo Vulgata. Liuteris, ge- 
rai išmanantis kalbą, prabilo naujoviškai, liaudžiai suprantamais žodžiais. 
Plačiai paplitusi Liuterio išverstoji Biblija labai prisidėjo prie naujosios 
vokiečių aukštaičių kalbos sunorminimo. 

Liuterio teologinės koncepcijos ašis — greta atgailos klausimo — yra su 
ja susijusi sąžinės laisvė. Jei žmogui Dievo malonė suteikiama tiesiogiai, 

be Bažnyčios tarpininkavimo, tai žmogus ir turi su savo sąžine asme- 
niškai atsiskaityti Dievui ir tiesiogiai sužinoti Dievo valią. O tai įma- 
noma tik pačiam sužinojus Dievo žodį. Kiekvienas tikintysis turi turėti 
galimybę skaityti Bibliją, nes galioja tik tai, kas parašyta Biblijoje (sola 
scriptura). 


CUIUS REGIO, EIUS RELIGIO Nuo 1522 m. reformacija tapo 
liaudies sąjūdžiu. Liuteris grįžo į Vitenbergą, reformavo pamaldų tvarką, 
bandė malšinti triukšmadarius ir išsišokėlius, tokius kaip šventųjų pa- 
veikslų daužytojai. Saksonijoje vienuoliai ir vienuolės traukėsi iš vienuo- 
lynų. 1525 m. Liuteris vedė buvusią vienuolę Kathariną von Bora 

Valstiečiai savaip suprato Liuterio „laisvę“ ir ėmė maištauti prieš dva- 
rininkų ir „ilgaskvernių“ savivalę, prievartą ir duokles, mat Bažnyčia ir 
vienuolynai irgi buvo stambūs žemvaldžiai. Socialiniai neramumai išplito 
nuo Bodeno ežero apylinkių iki pat Tiuringijos. 1525 m. Tiuringijos šiau- 
rėje, prie Kyfhoizerio, bandė sukilti menkai ginkluota valstiečių kariuo- 
menė. Malšinant sukilimus galvas paguldė beveik 100 ooo žemdirbių. 

Kunigaikščiai galėjo džiaugtis, kai valstiečių maištai baigėsi. Reforma- 
cijai palankūs kunigaikščiai nė nemanė tremti Liuterio, juoba Saksoni- 
jos kurfiurstas. 1524 m. Niurnbergo reichstage buvo iškelta mintis, kad 
kiekvienas dvarininkas turėtų pats nuspręsti, koks tikėjimas privalomas 
jo valdose (regio): cuius regio, eius religio“. Tai kompromisinei formulei 
buvo pritarta 1526 m. Špejerio reichstage, o 1555 m. ji tapo Augsburgo 
religinės taikos pamatu. 


PROTESTANTAI Karolis V, nedalyvavęs nei toje Reichstago sesijoje, 
nei vėlesnėse, nesutiko su tokia formule ir grįžo prie to paties klausimo. 
Jam atstovaujantis brolis Ferdinandas antrajame (1529) Špejerio reich- 
stage vėl pareikalavo vykdyti sprendimą dėl Liuterio tremties. Balandžio 
19 d. dauguma pritarė Karoliui. Tada luomų atstovai evangelikai išėjo iš 
salės. Tai buvo šeši kunigaikščiai (Saksonijos, Ansbacho, Heseno, Anhal- 
to, Liuneburgo ir Braunšveigo) ir 14 imperijos miestų atstovų (daugiausia 
iš Pietvakarių Vokietijos). Balandžio 20 d. jie įteikė Protesto raštą. Taip 
reformacijos sąjūdžio šalininkai tapo protestantais. 


* Kieno valdžia, to ir tikyba. (Lot.) 

t3 „AUGSBURGO IŠPAŽINIMAS“ IR AUGSBURGO RELIGI- 
sm. NÈ TAIKA Ilgą laiką imperatorius su kunigaikščiais vis viešai kivir- 
čydavosi Vormse ir Špejeryje, o paskui dvi lemiamos Reichstago sesijos 

įvyko Augsburge. 

1530 m. sesijai Philippas Melanchthonas (1497—1560), kurhursto Jono 
Sakso įpareigotas, parengė „Augsburgo išpažinimą“, kuriame išdėstė re- 
formacijos doktriną. Liuteris pritarė Melanchthono parengtam doku- 
mentui, jį priėmė ir dauguma luomų atstovų protestantų. Šįsyk sesijoje 
dalyvavo ir imperatorius Karolis V, išklausė Confessio Augustana, bet 
paskui vis dėlto patvirtino 1521 m. Vormso ediktą, kuriuo Liuteris buvo 
pripažintas eretiku. Protestantai ir luomų atstovai, nenorintys su tuo 
sutikti, 1531 m. susibūrė į Šmalkaldeno sąjungą. Ši XVI a. ketvirtajame 
dešimtmetyje tapo labai stipri, ir protestantai suvienijo pajėgas. Tačiau 
lemiamą karinį susirėmimą — 1547 m. Miūlbergo mūšį prie Elbės — lai- 
mėjo Karolis V. Tai buvo pirmas Europoje protestantų ir katalikų reli- 
ginis karas. 

Nors imperatorius ir laimėjo prie Miūlbergo, netrukus jėgų santy- 
kis Vokietijoje pasikeitė. Karolis V norėjo prastumti į Vokietijos im- 
peratorius savo sūnų Pilypą II, Ispanijos karalių, bet daugelis Vokietijos 
kunigaikščių su tuo nesutiko ir persimetė į kitą pusę. 1555 m. ten pat 
Augsburge Karolio brolis Ferdinandas išsiderėjo kompromisą, pagrįstą 
principu cuius regio, eius religio. Tai leido žemvaldžiams — ne jų valdi- 
niams — pasirinkti tikėjimą ir steigti savas bažnyčias. Tuo imperijos įsta- 
tymu buvo konstituciniu lygmeniu Europoje pripažintas tikėjimo laisvės 
principas, nors tai dar nebuvo šiuolaikinė individo tikėjimo laisvė. Be 
to, luomų atstovai protestantai teisiškai prilyginti katalikams. Augsburgo 
religinė taika, viena vertus, įtvirtino Vokietijos religinį susiskaldymą, kita 
vertus, išsaugojo imperijos vientisumą. Prie reformacijos sėkmės prisidė- 
jo ir užsienio politikos reikalai. Abu Habsburgai buvo pernelyg įsivėlę į 
konfliktus už imperijos ribų: Karolis V - į nesutarimus su Pranciškum I, 
o Ferdinandas — su turkais, šeimininkaujančiais Vengrijoje. 

1555 m. Karolis V surašė atsistatydinimo pareiškimą ir 1556 m. įteikė 
jį Vokietijos kurfiurstams. Paskui pasitraukė į Šv. Justino vienuolyną Is- 
panijoje ir ten 1558 m. mirė. 

EMIGRACIJA Emigracija, kaip istorinis reiškinys, buvo reformaci- 
jos padarinys, ir pats tas žodis tik nuo tada imtas vartoti. Jau ir maurų 
bei žydų išvarymas iš Ispanijos pasibaigus rekonkistai buvo tam tikra 
prievartinė emigracija dėl tikėjimo. Paskui daug protestantų hugenotų 
iš Prancūzijos keldavosi į Olandiją, Šveicariją arba Prūsiją, o puritonai 
emigruodavo į Ameriką. 


REFORMACIJA EUROPOJE 


Jau ir taip susiskaldžiusioje Šventojoje vokiečių tautos Romos imperi- 
joje religijos problemas dar labiau supainiojo kunigaikščių varžybos dėl 
valdžios su imperatorium. Prancūzijos ir Anglijos monarchijas, ką tik 
atsigavusias ir sustiprėjusias po Šimtamečio karo, vėl išklibino religijos 
skilimas. Skandinavijos šalyse reformacija įvesta be didesnių sunkumų: 
Švedijoje 1527 m., Danijoje 1536 m. Reformacija nepaveikė Italijos, Ispa- 
nijos ir Portugalijos. 


134m. ANGLIKONŲ BAŽNYČIA Pasibaigus Rožių karui, 1485 m. nauju 
karalium tapo Henrikas VII. Jis pradėjo naują Tiudorų dinastiją. Norė- 
damas užsienio politikoje sustiprinti Anglijos pozicijas prieš Prancūziją, 
sudarė sąjungą su Ispanija. Ją turėjo vainikuoti Anglijos sosto įpėdinio 
Artūro santuoka su Ispanijos princese Kotryna Aragoniete. Bet Artūras 
mirė. Antrasis Henriko VII sūnus, vėliau tapęs Henriku VIII, perėmė 
Velso princo vietą, kartu ir brolio žmoną. 

Tačiau Kotryna nepagimdė sūnaus. Henrikas, pametęs galvą dėl žmo- 
nos buvusios kambarinės Anne'os Boleyn, apie 1530 m. užsimanė ją vesti. 
Karaliui tuo metu buvo jau 40 metų ir jis paprašė dispensos skyryboms, 
bet popiežius skirtis neleido. Arkivyskupas ir lordas kancleris Tomas 
Volzis (Thomas Wolsey) stojo popiežiaus pusėn. Dauguma Anglijos vys- 
kupų dar 1531 m. pareiškė nebenorintys pripažinti popiežiaus viršenybės, 
vadinasi, linko į reformaciją. 1533 m. Anne pastojo, ir Henrikas vedė ją 
tikėdamasis sulaukti sosto įpėdinio. Volzis ir Kenterberio arkivyskupas 
buvo pakeisti kitais žmonėmis. Tie kiti pripažino, kad karaliaus santuo- 
ka su Anne teisėta, ir panaikino vis dar (!) tebegaliojančią santuoką su 
Kotryna. Tai jau buvo Anglijos bažnytinio teismo kompetencija. Rugsėjį 
Anne pagimdė dukterį Elžbietą - būsimąją karalienę. 

1534 m. lapkritį Henriko iniciatyva parlamentas priėmė Viršenybės 
aktą (Act of Supremacy). Tas įstatymas įteisino Anglijos karalių kaip An- 

glikonų bažnyčios galvą. Įkurtoji Anglikonų bažnyčia tapo valstybinė ir 
visiškai atsiskyrė nuo Romos katalikų bažnyčios. Visi dvasininkai ir val- 
dininkai turėjo prisiekti ištikimybę Henrikui. Per tą reformą buvo panai- 
kinti ir vienuolynai, o jų valdomos žemės konfiskuotos arba parduotos. 
Štai kodėl Anglijoje tiek daug vienuolynų griuvėsių. 


Kas įvyko paskui? 1558 m. į sostą sėdo Elžbieta I ir Anglijoje vėl įsigalė- 
jo reformacija, mat valdant karalienei Marijai Tudor (1553—1558) buvo 
trumpai sugrįžta prie katalikybės. „Kruvinoji Marija“ (Bloody Mary) 
buvo Henriko VIII ir pirmosios jo žmonos, griežtos katalikės Kotrynos 
Aragonietės, vyriausioji duktė. Jos įsakymu buvo nuteista myriop 300 
protestantų. 


PROTESTANTŲ ROMA Šiandien pasaulyje yra apie 150 milijonų 
kalvinistų, daugiausia Šveicarijoje, Olandijoje, Škotijoje ir JAV. Jonas Kal- 
vinas (Jean Calvin, 1509-1564), veikęs daugiausia Ženevoje, laikomas vie- 
nu iš įtakingiausių visų laikų filosofų. Kalvinas išplėtojo savitą reformatų 
doktrinos variantą, pagal kurį Dievas esąs absoliutas visais atžvilgiais. Jis 
griežtai atmetė visa, kas susiję su bažnytinėmis apeigomis ir religiniu kul- 
tu: mišias, sakramentus, relikvijas ir, savaime aišku, indulgencijas. Pasak 
Kalvino, Dievas jau iš anksto nusprendęs kiekvieno žmogaus likimą — kas 
būsiąs išganytas, o kas pasmerktas (tai vadinamoji predestinacija). Tačiau 
kadangi niekas nežino, kas laukia to ar kito žmogaus, tai kiekvienas turįs 
gyventi kuo dorybingiausiai. Todėl Kalvinas nepateisino laiko švaistymo, 
reikalavo mokytis, melstis ir dirbti, smerkė prabangą ir žmonių ydas. 

Nuo 1540 m. Kalvinas Ženevoje fanatiškai griežtai reikalavo laikytis 
savo priesakų dėl Bažnyčios ir tikėjimo dalykų. Sakoma, kad fanatizmu 
ir nepalenkiamu griežtumu jis niekuo nenusileido savo amžininkui ir ne- 
tiesioginiam antrininkui katalikui Ignacui Lojolai (Ignatius de Loyola), 
jėzuitų ordino įkūrėjui. 

1559 m. Kalvinas įsteigė Ženevos aukštąją mokyklą, kurioje mokėsi 
bent kelios kartos protestantų teologų ir Vokietijos kunigaikščių sūnelių; 
tai buvo patvariausias jo veiklos vaisius. Labiausiai dėl tos akademijos ir 
dėl itin griežtos protestantiškos dvasios, vyraujančios Ženevoje, tas mies- 
tas-respublika buvo pagarbiai vadinamas ir „protestantų Roma“. 

BALTRAMIEJAUS NAKTIS Kai Kalvinas apie 1525 m. studijavo 
Paryžiuje, protestantizmas Prancūzijoje buvo veikiau pogrindinis sąjū- 
dis. Pranciškus I engė hugenotus, kad įsiteiktų popiežiui, nenorėdamas jo 
supykdyti, nes kivirčijosi su Karoliu V. 1547 m. Pranciškus I mirė. Jo sū- 
nus Henrikas II vedė Kotryną Mediči (1519-1589). Po kankinamos vyro 
mirties (jam į akį buvo įstrigusi ieties skeveldra) Kotryna, kaip karalienė 
motina, vadovavo Prancūzijos politikai už tris neįgalius sūnus. Protestan- 
tai toliau buvo persekiojami, ir nuo 1562 m. šalis išgyveno tris hugenotų 
karus. Prancūzijoje religiniai karai taip pat buvo kruvinos karaliaus rūmų 
ir aristokratų kovos dėl valdžios. Įtakinga Lotaringijos hercogų Gizų gi- 
minė ir jos sąjungininkai susikibo su silpnais Valua dėl karūnos. Gizai 
vadovavo katalikų frakcijai ir dešimt metų kariavo su hugenotais; tame 
painiame kare būta visko: karo žygių, kautynių, pasikėsinimų ir trumpų 
paliaubų. Kotryna Mediči laviravo tarp partijų. 

Hugenotams vadovavo karo didvyris admirolas Coligny ir jaunasis ka- 
ralius protestantas Henrikas (valdė 1589-1610) iš Prancūzijos pietuose 
esančios Navaros. Po dešimtmetį trukusio pilietinio karo Prancūzijoje tu- 
rėjo baigtis nepakenčiama padėtis. Devyniolikmetis Henrikas tuokėsi su 
princese Margarita Valua, Prancūzijos karaliaus seserim; tai turėjo reikšti 
nacionalinį susitaikymą. 

Henrikas ir Margarita tuokėsi 1572 m. rugpjūčio 18 d. Dievo Motinos 
katedroje. Ta proga į Paryžių suplūdo tūkstančiai protestantų. Iškilmės 
tęsėsi ne vieną dieną. Gizams susitarus su Kotryna Mediči, naktį į 1572 m. 
rugpjūčio 24 d. buvo nužudytas Coligny ir apie 3000 protestantų vien 
Paryžiuje, o paskui dar keli tūkstančiai hugenotų visoje Prancūzijoje. Taip 
po keleto metų didžiulės vidaus politikos įtampos prasiveržė įsiūtis prieš 
protestantus. Henrikas Navarietis tik vargais negalais išnešė sveiką kailį. 
Pagal bažnytinį kalendorių rugpjūčio 24-oji yra Šv. Baltramiejaus diena. 


PARYŽIUS VERTAS MIŠIŲ Kol buvo gyvas paskutinis Kotrynos 
Mediči sūnus karalius Henrikas III, protestantai nesiliovė kivirčijęsi su 
katalikais. Ir vieni, ir kiti gaudavo svarią paramą iš užsienio. Katalikus, 
žinia, rėmė Ispanijos karalius Pilypas II, o protestantus, savaime aišku, — 
Anglijos karalienė Elžbieta I. Dėl to hugenotų karai tapo Europos masto 
religiniu karu, sykiu ir grumtynėmis dėl įtakos. 

1589 m. rugpjūčio 2 d. buvo nužudytas paskutinis Valua - Henrikas III. 

Henrikas Navarietis tapo jo įpėdiniu Henriku IV ir 1593 m. atsivertė į 
katalikybę. Asmeninį protestantų tikėjimo atsisakymą, visada laikytą to- 
liaregišku politiko žingsniu, pats Henrikas IV neva paaiškinęs žodžiais: 
Paris vaut bien une messe („Paryžius vertas mišių“). 1598 m. Nanto tole- 
rancijos ediktu jis garantavo hugenotams laisvę praktikuoti savo tikėjimą. 
Vokietijoje jį išgarsino Heinrichas Mannas, sukūręs apie jį romanų ciklą. 


Kas įvyko paskui? Henrikas IV buvo pirmas Burbonas Prancūzijos soste. 
Burbonų dinastija valdė Prancūziją beveik 200 metų, iki pat revoliucijos. 
1599 m. popiežius panaikino Henriko santuoką su Margarita Valua ir 
Henrikas vedė Mariją Mediči. 1610 m. Paryžiuje jį nužudė pasikėsintoja. 
Marija, kaip motina karalienė, ėmė regentės teisėmis valdyti už devyn- 
metį sosto įpėdinį Liudviką XIII. Šio įpėdinis Liudvikas XIV, vadintas 
Karaliumi Saule, 1685 m. panaikino tolerancijos ediktą. Po to dauguma 
hugenotų emigravo. 


ARMADA Karalienės Elžbietos I (1533—1603) valdoma Anglija ir kara- 
liaus Pilypo II (1527-1598) valdoma Ispanija buvo aršios varžovės — tiek 
dėl viešpatavimo vandenyne, tiek dėl tikėjimo. Anglų piratai, kaip antai 
(seras) Francis Drake'as, puldinėjo ispanų laivus. Karibų baseine augan- 
ti jūrų valdovė Anglija kaišiojo koją pripažintai jūrų valdovei Ispanijai. 
Protestantus anglus piktino Ispanijos remiami „papistai“ (popiežiaus šali- 
ninkai), kam kišasi į jų reikalus. O juk Pilypas dar jaunystėje buvo vedęs 
Elžbietos seserį ir pirmtakę, „kruvinąją“ katalikę Mariją Tiudor, ir taip 
tapęs Anglijos karalium. Jų santuoka liko bevaikė, ir sostas atiteko Elž- 
bietai. Pilypas piršosi ir jai. Tik paskui Anglija ir Ispanija tapo priešėmis. 
Kai 1587 m. buvo nukirsdinta Škotijos karalienė katalikė Marija Stiuart, 
Pilypas pasinaudojo tuo kaip dingstim ir pasiuntė Anglijos link 130 laivų 
laivyną Grande y Felicisima Armada („Didžioji ir laimingiausioji arma- 
da“). 1588 m. Lamanšo sąsiauryje tą laivyną pražudė manevringesni anglų 
laivai ir audringi orai. Dauguma laivų nuskendo. 


ELŽBIETOS EPOCHA Elžbieta I valdė 45 metus — nuo 1558 iki 
1603 m. Tuo metu, per vadinamąją Elžbietos epochą, Anglijoje klestėjo 
Renesanso kultūra. Garsūs rašytojai, pirmiausia Williamas Shakespeare'as, 
Christopheris Marlowe ir universalusis mokslininkas, valstybės filosofijos 

žinovas Francis Baconas („Žinojimas yra galia“), buvo Elžbietos amžinin- 
kai. Nestigo ir įžymių kompozitorių, tokių kaip Henry Purcellis ir Johnas 
Dowlandas. Po pergalės prieš Armadą Anglija įsigalėjo pasaulio vandenyne. 
1577—1580 m. Francis Drake'as apiplaukė Žemės rutulį, ir tai jau simboli- 
zavo anglų laivyno galią. Vandenynas buvo Anglijos ateitis. Šalis, nukrauja- 
vusi per Šimtametį karą ir Rožių karus, stabilaus Elžbietos valdymo metais 
atsigavo, sustiprėjo ūkis. Ypač suklestėjo prekybos ir kultūros centras Lon- 
donas. Elžbietos laikais jame gyveno 200 ooo žmonių. 


AIRIJA Nuo brandžiųjų viduramžių Airiją, kaip ir Angliją, valdė nor- 
manų aukštuomenė. Airiai, kaip ir normanai, buvo tvirti katalikai, tad 
nebuvo ir dingsties religiniams konfliktams kilti. Paskui Henrikas VIII 
įkūrė Airijos karalystę, be abejo, pasiskelbė jos karalium, valdė ją kieta 
ranka ir — kaip ir Anglijoje — atėmė nuosavybę iš katalikų bažnyčių ir 
vienuolynų. Nuo tada į Airiją buvo nuosekliai „skiepijami“ (taip tada sa- 
kydavo) anglai naujakuriai anglikonai, kiek vėliau — škotai protestantai. 
Šiaurės Airijos pilietinį karą, vykusį XX a., subrandino ta pati anglų 
prievartos politika su religiniu padažu. 


PARAKO SĄMOKSLAS Paskutinė Tiudorų giminės Anglijos kara- 
lienė Elžbieta I, būdama netekėjusi, neturėjo ir palikuonių. Sostą po jos 
užėmė Jokūbas I, nukirsdintosios Marijos Stiuart sūnus. Jokūbas buvo 
škotas protestantas, o tapęs ir Škotijos karalium personaline unija sujun- 
gė tas dvi valstybes. Fanatiški katalikai užsimojo vienu smūgiu sunaikinti 
visą karaliaus šeimą, sykiu ir visus anglikonų vyskupus ir didikus angliko- 
nus. Tuo tikslu ketino per parlamento sesijos pradžios iškilmes 1605 m. 
lapkričio 5 d. susprogdinti Vestminsterį — parlamento rūmus. Pagrindinis 
to plano vykdytojas buvo karininkas, sprogmenų žinovas Guy'us Fawke- 
sas. Jam pavyko rūmų rūsiuose sukrauti 36 statines parako. To būtų pa- 
kakę su kaupu. Tačiau rytą prieš sesijos pradžią buvo gautas įspėjamasis 
raštas ir apžiūrint rūsį aptikti sprogmenys; taip žlugo pasikėsinimas. Ap- 
žiūrėti rūsį kasmet prieš parlamento sesiją tapo tradicija, gyvuojančia iki 
šiol. Vadinamoji Gajaus Fokso diena (Guy Fawkes Day) Anglijoje tapo 
karnavaline švente su fakelų eitynėmis; per ją deginami laužai (mūsų 
laikais — iš šiukšlių) ir šiaudinės figūros, vaizduojančios Guy'ų Fawkesą. 
Parako sąmokslas visiems laikams diskreditavo katalikybę Anglijoje. 

KONTRREFORMACIJA Romos katalikų bažnyčia kovojo su refor- 
macija ne tik imdamasi inkvizicijos priemonių ir remdama katalikiškas 
politines jėgas — ji ir pati mėgino atsinaujinti. Aktyviausiai šia kryptimi 
veikė jėzuitai. 

Šį vienuolių ordiną 1534 m. įsteigė baskų aristokratas Ignacas Lojola 
(1491-1556). Jaunystėje jis buvo karininkas. Po sunkaus sužeidimo sudėjo 
savo ginklus priešais vienuolyno bažnyčios altorių, tapo asketu ir stiprino 
tikėjimą alindamas kūną. Jėzuitų ordinas turi kariškų bruožų. Tai griežtai 
hierarchinė struktūra, kurios viršūnėje yra ordino generolas. Jėzuitai tie- 
siogiai pavaldūs popiežiui ir privalo besąlygiškai klausyti vyresniųjų — tai 
„lavono paklusnumas“, kaip jį vadino patsai Ignacas. Iš pradžių jėzuitai 
buvo pasiruošę tapti misionieriais Šventojoje Žemėje, bet sutrukdė tur- 
kų ekspansija. Tada jie užsimojo šalis, perėjusias į protestantizmą, sugrą- 
žinti į katalikybę. Pagrindinis tų elitinių karių ginklas buvo švietimas ir 
religinis teatras, jo atgarsių yra likę ir dabartinėje Vokietijoje, pavyzdžiui, 
Kristaus kančios vaidinimai Oberamergau rajone. Jėzuitai įsteigė daug 
gimnazijų ir aukštųjų mokyklų, iš kurių išsirutuliojo ir ne vienas dabarti- 
nis mūsų universitetas. 


TRIDENTO SUSIRINKIMAS Katalikiškosios kontrreformacijos 
gaires nustatė Tridento susirinkimas. Jis, popiežiaus Pauliaus III sušauk- 
tas, nuo 1545 iki 1563 m. posėdžiavo Šiaurės Italijos mieste Trente (loty- 
niškas to miesto vardas yra Tridentum). Susirinkimas apribojo parapijos 
lėšų eikvojimą ir nebeleido pardavinėti indulgencijų. Tikintiesiems ma- 
tomiausia naujovė buvo kitoks mišių ritualas, kuris mažai tepasikeitė iki 
mūsų dienų. Bažnyčiose atsirado klausyklos ir didysis altorius, o sienelė, 
skirianti chorą nuo vidurinės navos, kurioje meldžiasi tikintieji, panai- 
kinta. Po Tridento visa besiskleidžianti barokinė bažnyčių dailė buvo pa- 
jungta tikėjimo propagandai. Architektūra, tapyba ir skulptūra gyvai ir 
meniškai kaip dar niekad iki tol įkūnijo krikščionybės motyvus. Italijoje, 
Ispanijoje, Pietų Vokietijoje, Austrijoje, Vengrijoje ir Lenkijoje atsirado 
daugybė barokinių bažnyčių, tada pastatyta ir didžioji Šv. Petro bazilika. 


GRIGALIAUS KALENDORIUS Katalikų reformos neaplenkė ir 
kalendoriaus. Jį atnaujino popiežius Grigalius XIII. Iki 1582 m. galiojo 
Julijaus Cezario įvestas Julijaus kalendorius. Tačiau šimtmečiams bėgant 

paaiškėjo, kad jo keliamųjų metų sistema ne visai tiksli. Krikščionims 
ypač rūpėjo Velykų data, priklausoma nuo pavasario pradžios. 1582 m. 
pavasaris pagal Julijaus kalendorių prasidėjo jau kovo 11 d., o ne kovo 
21 d., kaip turėjo būti pagal astronomijos duomenis. Grigaliaus dekretas 
panaikino tą skirtumą ir įteisino dabartinę keliamųjų metų tvarką. Ka- 
lendoriaus reformos metais iki tol susidaręs dešimties dienų skirtumas 
peršoktas visai paprastai: po spalio 4 d. iš karto buvo spalio 15-oji. 


RYTŲ IMPERATORIAI 


Kai Europa kūrė kolonijas Azijoje ir Amerikoje, o namie švaistė jėgas pi- 
lietiniuose karuose dėl tikėjimo, iškilieji Rytų imperatoriai rūpinosi, kad 
jų valdose klestėtų ūkis ir kultūra. Didysis Mogolas Akbaras ir Persijos 
šachas Abasas kurį laiką apie 1600 m. gyveno ir valdė tuo pat metu. 


INDIJA - DIDYSIS MOGOLAS AKBARAS DIDYSIS Tamer- 
lano proproprovaikaitis Didžiųjų Mogolų imperiją valdė 1556—1605 m. ir 
per pirmuosius 25 metus prijungė prie jos visą Šiaurės Indiją. Dauguma 
indų, kaip ir dabar, buvo hinduistai ir ne visi palankiai žiūrėjo į naujuo- 
sius valdovus musulmonus. Akbaras, žymus teologas ir pamokslininkas, 
buvo tolerantiškas ir nesistengė atversti valdinių į islamą. Nedraudė hin- 
duistų apeigų ir savo rūmuose. Net žemiausio luomo hinduistai galėdavo 
iškilti į aukštus valdininkus. 


ŠACHAS ABASAS DIDYSIS Akbaro kaimynas kitapus Indo upės 
buvo Sefevidų dinastijos šachas, Persijos valdovas Abasas I Didysis. Per 
savo valdymo laiką (1587—1629) jis konsolidavo valstybę ir atsikovojo šii- 
tų šventąsias vietas Nedžefą ir Kerbelą į vakarus nuo Eufrato. Varė suma- 
nią ekonominę politiką, kūrė šalies gerovę, pastatydino sostinę Isfahaną 
ir skatino plėtoti savitą persišką kultūrą. Klestėjo, ypač Isfahane, knygos 
menas (knygos buvo puošiamos meniškomis miniatiūromis ir kaligrafija), 
kilimų audimas ir architektūra. Šilko keliu buvo gabenamos prekės iš 
Indijos ir Persijos — kilimai ir audiniai, daugiausia į Angliją ir Olandiją. Ša- 
chas Abasas I buvo kartu ir religinis vadovas, tad Sefevidų imperija buvo 
labai teokratiška (kaip ir dabartinė „Islamo Respublika“). 


OSMANŲ IMPERIJA - SULTONAS MURADAS IV Po Su- 
leimano mirties Muradas IV (valdė 1623—1641) buvo vienintelis tvirtas 
Osmanų valdovas, labai griežtas. Kas gėrė kavą ar vyną, rūkė opijų ar 

tabaką, buvo baudžiamas mirtimi. Daugelis Osmanų, valdžiusių prieš jį, 
buvo silpni, puspročiai arba aklai klausė motinos. Jau po Lepanto mūšio, 
o dar labiau — po haremo diktatūros buvo matyti, kaip nusilpo Osmanų 
imperija. Nebuvo jokios pažangos. Visai liautasi spausdinti knygas. Ne- 
perėmę Europos dvasinių, technikos ir ūkio laimėjimų, Osmanai bevil- 
tiškai atsiliko ir nebeatsigavo. 


KINIJA - IMPERATORIUS VAN LI (DŽU IDZIUNAS) Van 


Li tapo imperatorium besibaigiant Mingų dinastijai, bet jam buvo lemta 
valdyti ilgokai - net 48 metus (1572—1620). Valdė despotiškai, švaistė tur- 
tus į kairę ir į dešinę, o valstiečiai skurdo. Tačiau užsienio politikoje jam 
sekėsi: jis sutramdė Mandžiūriją (1583), išvarė japonus iš Korėjos (1592), 
nukariavo Anamą (Vietnamą), Birmą ir Siamą (Tailandą). Be to, mažu- 
mėlę pravėrė duris Vakarams: 1601 m. jėzuitų kunigas Matteo Ricci su 
imperatoriaus leidimu atidarė Kinijoje krikščionių misiją. Ricci draugavo 
su Konfucijaus sekėjais mokslininkais ir poetais (kai kuriuos ir atvertė į 
krikščionių tikėjimą), o savosiomis matematikos, geografijos ir astronomi- 
jos žiniomis padarė įspūdį ir Kinijos valdovo rūmams. Imperatoriui Van Li 
nubraižė pirmąjį pasaulio žemėlapį, kuriame pažymėta ir Amerika. 


JAPONIJA - TAIKUNAS - TOKUGAVŲ ŠIOGŪNATAS Po 
pirmojo Kamakuros šiogūnato (iki 1333) Japonijoje liko jau tik vietinių 
kunigaikščių — daimių. Šie vis vaidijosi tarpusavyje, kol paskutiniais trimis 
XVI a. dešimtmečiais trys karvedžiai iš pradžių ginklu, paskui ir admi- 
nistracijos reformomis ėmė į nagą vis daugiau daimių ir nepriklausomų 
vienuolynų, turinčių ir savų žemių, ir savo samdomų kareivių. Tokugava 
Jejasu (1543—1616) buvo paskutinis iš tų trijų. Jis galiausiai tapo vieninte- 
liu Japonijos valdovu ir 1603 m. įkūrė Tokugavų šiogūnatą. Jejasu buvo 
vadinamas Taikūnu („Didžiuoju valdovu“); iš to kilo anglų kalbos žodis 
tycoon, reiškiantis „verslo magnatas“. 

Tokugavos padovanojo Japonijai ilgą, 250 metų, taikos laikotarpį, bet 
visiškai izoliavo ją nuo pasaulio. Mažas žvejų uostas Edas (dabartinis To- 
kijas) tapo sostine. Todėl šiogūnatas vadinamas dar ir Edo epocha. Gy- 
ventojai buvo griežtai sekami. Naujoji valdymo sistema iš esmės buvo 
policinė, maždaug atitinkanti to meto Europos absoliutizmą, tik itin ra- 
dikalų ir labai centralizuotą. 

TIBETAS - DALAILAMA Sonamas Giatso (1543—1588) buvo pir- 
mas didysis lama, Tibeto lamaistų Geltonkepurių ordino vyresnysis, ga- 
vęs didžiojo lamos titulą iš mongolų didžiojo chano. Jis tapo trečiuoju 
dalailama. Dalailama laikomas bodhisatvos reinkarnacija; mirus dalaila- 
mai vienuoliai pagal tam tikrą ritualą suranda kaip tik tuo metu gimusį 
berniuką, į kurį įsikūnijantis bodhisatva, ir tas berniukas skelbiamas nau- 
juoju dalailama („išminties vandenynu“). Dabartinis dalailama Tenzinas 
Giatso yra keturioliktasis dalailama. Į jį dera kreiptis „Šventasis Tėve“ 
(kaip į popiežių) arba tibetietiškai - Kundun („Didžiai gerbiama asme- 
nybe“). 


OLANDAI, ANGLAI IR JŲ 
KOLONIJOS 


Ispanijos karaliaus Pilypo II užmojams vienu metu pritrėkšti ir visus Eu- 
ropos protestantus, ir turkus neužteko viso aukso ir sidabro, gauto iš ko- 
lonijų. Juoba kad didumą tų lobių jau buvo išeikvojęs jo tėvas Karolis V 
daug kainavusiam karui Italijoje su Prancūzijos karalium Pranciškum ir 
kovoms su Vokietijos protestantais. Tad Pilypas pačius ispanus prislėgė 
mokesčiais ir priverstinėmis paskolomis, falsiikavo pinigus, pardavinėjo 
valdininkų vietas ir despotiškai gniaužė bet kokią opoziciją savame kraš- 
te. Ir vis tiek 1557 m. jam teko paskelbti Ispanijos valstybės bankrotą — 
pirmą naujųjų laikų Europoje. 


vest m. BIRŽA Dar 1409 m. Flandrijos mieste Briugėje pirklių Burse'ų šeima 
įsteigė namus specialiai prekybos sandoriams sudarinėti. Prie Šeldės žio- 
čių esantis Antverpenas, 1291 m. gavęs miesto teises, atsidūrė Vakarų Eu- 
ropos prekybos kelių sankryžoje ir pralobo iš audinių prekybos. 1531 m. 
ten buvo įsteigta pirma Europoje vertybinių popierių prekybos birža. 
Habsburgų imperijai priklausantis Antverpenas kilus reformacijos bangai 
1556 m. tapo protestantiškas, bet kai 1585 m. jį užėmė ispanai, daugelis 
protestantų emigravo į šiaurę. Nuo tada Antverpenas tapo svarbiausiu 
Europoje biržų ir bankų centru. 


1602m. AKCINĖ BENDROVĖ Olandišku žodžiu andeel pirmąsyk istorijoje 
buvo pavadintas daiktas, atitinkantis dabartinį vertybinį popierių — akciją. 
Kai XVI a. Vasco da Gama apiplaukė Afriką, portugalai monopolizavo 
pelningąją Ost Indijos prekybą; ypač buvo vertinami prieskoniai. Portu- 
galai slėpė informaciją apie jūrų kelius aplink Afriką ir Indijos vandenyne. 
Vienas valdininkas olandas, tarnaujantis portugalams jų kolonijoje Goa, 
slapčia nukopijavo reikiamus žemėlapius, jų kopijas 1592 m. parsivežė į 
Olandiją ir paskelbė kelionės aprašymą su detaliais nurodymais. 

Jūrų pirkliai olandai ėmė steigti prekybos kompanijas, finansuojan- 
čias laivų statybą arba pirkimą ir įrengimą. Pirmieji keturi laivai sugrįžo į 
Amsterdamą 1597 m. Po kiekvienos kelionės kompanija suskaičiuodavo 
pinigus ir užsidarydavo. Per keletą metų taip išsiųsta 15 ekspedicijų, iš 
viso 65 laivai, ir reikia tik stebėtis, kad iš jų 50 parplaukė su kroviniu. Juk 
tai buvo rizikingas verslas. Indijos vandenyne ir Atlante laivus apšaudy- 
davo ispanai, portugalai ir arabai, niokojo audros, puldinėjo piratai, o ir 
pačios kompanijos kariavo tarpusavyje. Visų tų bėdų spaudžiamos, pa- 
vienės kompanijos susijungė į didelę nacionalinę bendrovę, kuri pasiva- 
dino (olandiškai) Vereenigde Oostindische Compagnie“, trumpiau VOC. 
Netrukus ji tapo didžiausia pasaulyje prekybos bendrove. VOC ir kiek 
anksčiau įsteigta britų East India Company (Ost Indijos bendrovė) buvo 
pirmi pasaulyje tarptautiniai koncernai. 

Sukaupti reikiamą kapitalą labai padėjo steigėjų nutarimas sudaryti 
galimybę visuomenei investuoti savo pinigus. Dažniausiai buvo leidžia- 
mos 3000 guldenų nominaliosios vertės akcijos. Kiekvienas olandas ga- 
lėjo jas pirkti ir kada panorėjęs vėl parduoti. Taip buvo surinktas akcinis 
kapitalas, lygus 6 424 588 guldenams, — tais laikais milžiniška suma. Iš 
esmės panašiai veikia ir mūsų laikų akcinės bendrovės. 

Apsirūpinusi valstybės privilegijomis ir suvereno teisėmis, VOC 
ėmė šeimininkauti Azijos salose ir pakrantėse kaip tikra kolonizatorė, 
be jokių skrupulų. O metropolijoje, Olandijoje, prasidėjo Gouden Eeuw 
(aukso amžius), kurio atspindį ligi šiol regime senuose Olandijos mies- 
tuose ir jų muziejų lobynuose. Pačioje Olandijoje VOC buvo savotiška 
valstybė valstybėje. Ilgiau kaip 100 metų jos akcijų kursas be paliovos 
kilo, kol 1720 m. pasiekė rekordines aukštumas — 1200 procentų. Divi- 
dendai būdavo dviženkliai. Tokiuose pusiau valstybiniuose trestuose ir 
tarptautiniame versle anksčiau ar vėliau neišvengiamai išsikeroja vado- 
vaujančių kadrų piktnaudžiavimai ir sąžiningumo stoka. 1799 m. gruo- 
džio 31 d. bendrovė galutinai nutraukė veiklą. Olandijos valstybei teko 
perimti 110 milijonų guldenų skolų. Olandijoje paplito naujoviškas san- 
trumpos VOC iššifravimas: V(ergaan) O(nder) C(orruptie) - „Pražuvę 
per korupciją“. 


* Jungtinė Ost Indijos bendrovė (ol). 

Kas įvyko paskui? Iš VOC išaugo Olandijos kolonijinė imperija Pietryčių 
Azijoje. Portugalai, iki tol viešpatavę tame regione, po keleto jūrų mū- 
šių buvo visai išstumti iš jo. Galiausiai olandai paveržė iš portugalų net 
prekybą su Kinija ir Japonija. Nuo 1641 m. tik VOC atstovams buvo lei- 
džiama prekiauti su sandariai užsisklendusia Japonija ir tik mažos salelės 
uoste priešais Nagasakį. Dar ir XIX a. tokią teisę turėjo pavieniai olandai. 
1600 m. Anglijos karalienės privilegija buvo įsteigta britų Ost Indijos 
bendrovė, bet tai nebuvo akcinė bendrovė. Toji East India Company iš 
esmės vadovavo Indijos kolonizavimui; po 1700 m. ji darė didelę įtaką 
Mogolų imperijos politikai. XIX a. bendrovei suteiktas teises perėmė 
Anglijos karaliaus rūmai; Indija tapo Anglijos kolonija, o karalienė Vik- 
torija netrukus buvo paskelbta Indijos imperatore. 


1610 m. VIRDŽINIJOS TABAKAS Tylomis sutinkant Anglijos karalienei, 


1620 m. 


Walteris Raleigh'is (apie 1553—1618) Atlanto vandenyne puldinėjo ir plėšė 
Ispanijos laivus. 1585 m. jis įkūrė pirmą anglų nausėdiją Šiaurės Ameriko- 
je — Roanoką (netrukus ji buvo apleista), o vandenyno pakrantę, kurioje 
ji buvo, netekėjusios karalienės garbei pavadino Virdžinija (Virginia). 

Pirma nuolatinė anglų gyvenvietė Virdžinijoje buvo Džeimstaunas, 
įkurtas 1607 m. Čia apsigyveno būrelis anglų naujakurių. Vienas iš jų, 
ūkininkas Johnas Rolle'is, išvedė anglų skoniui įtinkančią tabako veis- 
lę, ir ji tapo paklausiausia Virdžinijos eksporto preke. To Johno Rolle'io 
žmona buvo indėnų genties vado duktė Pocahontas, 1616 m. priimta net 
Londone, karaliaus rūmuose, kaip indėnų princesė. O 1619 m. į Džeims- 
tauną atvyko pirmoji siunta vergų afrikiečių. 


PURITONAI Radikalieji Anglijos reformatai, vadinamieji puritonai, 
Anglikonų bažnyčios pastangas atsiriboti nuo katalikų laikė nepakanka- 
momis, o jie patys dėl tokio separatizmo nebuvo pageidaujami Anglijoje. 
Todėl 1620 m. būrelis puritonų su šeimomis sėdo į laivą Mayflower Pietų 
Anglijos uoste Plimute ir iškeliavo į Naująjį Pasaulį. 

Mayflower priplaukė Amerikos krantą pačiame gale Menkių kyšulio 
(Cape Cod), Masačusetso indėnų gyvenamame krašte, ten, kur dabar yra 
Provinstauno miestas — labai populiarus kurortas. Įsitikinę, kad toje smė- 
lėtoje žemėje nieko valgomo neužsiaugins, piligrimai patraukė į krašto 
gilumą. Pirmąją savo nausėdiją jie pavadino God's Own Country, maž- 

daug; Paties Dievo žeme. (Patriotiški amerikiečiai ir šiandien taip pavadi- 
na savo šalį, ir nebūtinai tik juokais.) Iš puritonų išsirutuliojo tie baltao- 
džiai, protestantų tikėjimo, anglosaksų kilmės amerikiečiai, kurie vėliau 
tapo JAV visuomenės elitu, lemiančiu šalies ūkį, politiką ir kultūrą. 


MANHATANAS 1621 m. Olandijoje buvo įsteigta olandų Vest Indi- 
jos kompanija (WIC), ketinanti verstis jūrų prekyba Atlante su Afrika 
ir Amerika. 1624—1626 m., praslinkus vos keleriems metams po purito- 
nų išsilaipinimo Menkių kyšulyje, WIC įkūrė keletą nausėdijų, tarp jų — 
Brukliną ir Hobokeną, o granito uolų pusiasalio pietiniame gale — svarbų 
Naujojo Amsterdamo uostą. Tą pusiasalį, kurį vietos gyventojai indėnai 
vadino Manna-hata, olandai nupirko iš jų už prekes, vertas 6o guldenų. 

WIC užsimojo valdyti didelius plotus nuo Šv. Lauryno upės iki da- 
bartinio Vašingtono pietuose, vadinamąją Naujosios Olandijos koloniją 
(dabar joje yra devynios JAV valstijos). Svarbiausia jos eksporto prekė 
buvo kailiai, vėliau — dar ir tabakas. 1647 m. į Naująjį Amsterdamą atvy- 
ko WIC generalinis direktorius ir kolonijos gubernatorius fryzas Peteris 
Stuyvesantas. Prieš tai jis administravo WIC kolonijas Karibų jūros ba- 
seine — Kiurasao, Arubą ir Bonerą. Naujajame poste jis elgėsi kaip didelis 
viršininkas ir todėl buvo nemėgstamas. 

Tuo metu anglai varė aktyvią, kitaip sakant — agresyvią kolonijų poli- 
tiką. Iš pradžių jie 1664 m. karaliaus dekretu aneksavo Naujosios Olandi- 
jos žemes Šiaurės Amerikoje: Karolis II jas be niekur nieko perleido savo 
broliui Jokūbui. Tais pačiais metais prie Naujojo Amsterdamo uosto at- 
plaukė anglų karo laivų flotilė. Olandai nepanoro griebtis ginklo dėl savęs 
ir dėl nemėgstamojo gubernatoriaus. Peteris Stuyvesantas be kovos ati- 
davė Naująją Olandiją anglams. Naujasis Amsterdamas buvo pervadintas 
jau kito suvereno garbei: Jokūbas tuo metu buvo Jorko hercogas. 


Kas įvyko paskui? Po 1647 m. WIC visą dėmesį skyrė Antilų saloms 
(Kiurasao, Arubai). Svarbiausia bendrovės prekė buvo vergai, vežami iš 
Afrikos į Ameriką. Tai buvo griežtai reglamentuotas transporto verslas, 
kuriam prireikė maždaug 400 laivų. Juodosios darbo jėgos reikėjo cu- 
kranendrių plantacijoms. Didesnieji laivai plukdė bent po 500 vergų, o 
grįždami gabeno cukrų į Olandiją. 

1626 m. 


1652 m. 


BURAI Ko gero, tik per atsitiktinumą, kai jungtinės Ost Indijos ben- 
drovės laivas sudužo prie pietinio Afrikos kyšulio, 1652 m. olandai įkūrė 
Kapštatą (kaap - kyšulys, stad — miestas), dabar dažniau vadinamą an- 
glišku Keiptauno vardu, ir Kapo koloniją. Į ją kėlėsi ne tik olandai, bet ir 
vokiečiai, ir hugenotai, bėgantys iš Prancūzijos. Hugenotai pradėjo Kapo 
kolonijoje veisti vynuogynus. Būrų pavadinimas atsirado vėliau, jis kilo iš 
olandų kalbos žodžio boer (tariama būr), kuris reiškia ūkininką. Toli nuo 
tėvynės gyvenančių būrų šnekta virto atskira olandų kalbos atšaka — af- 
rikansu. Būrai vertėsi daugiausia avininkyste ir keliavo su bandomis vis 
toliau į krašto gilumą. 

Gyvulių augintojams reikėjo didelių žemės plotų, dėl to būrai kivirči- 
josi su Pietų Afrikos bantų tautomis. 1780 m. prasidėjo vadinamieji kafrų 
karai. Kafrais (iš arabų kalbos žodžio kafir- „netikėlis“) būrai niekinamai 
vadino bantus, ypač didžiausius savo priešus kosus. 


TRISDEŠIMTIES METŲ KARAS 


Kol jūrų valstybės, dominuojančios Atlante, skubėjo įsigalėti kituose 
vandenynuose, Habsburgai plėtojo kontrreformaciją — ne tik puošniais 
meno kūriniais ir jėzuitų mokyklomis, bet ir jėga. 


GRĮŽIMAS Į KATALIKYBĘ Kone visi Reicho gyventojai spėjo tapti 
protestantais. Tačiau jos valdovai Habsburgai liko aršūs katalikai ir užsimo- 
jo savo valdomus kraštus sugrąžinti į katalikybę. Abi tendencijos susikirto 
Čekijoje. Klestinti Čekija buvo Habsburgų karūnos puošmena, kita vertus, 
tame krašte jau nuo husitų laikų tvirtai gyvavo reformatorių savimonė, va- 
dinasi, tautinė čekiška ir sykiu — priešiška Habsburgams. Prahos hrade nuo 
1576 iki 1612 m. rezidavo Ispanijoje auklėtas imperatorius Rudolfas II — 
karštas antireformatas. Kaip jis vertė Čekiją grįžti į katalikybę? Ogi užda- 
rinėjo reformatų mokyklas ir bažnyčias, draudė jų pamaldas, persekiojo 
ir pjudė įtakingesnius protestantus, atiminėjo jų turtą. Varu varė žmones 
mišių klausyti; bene tai prievarta — juk kas nenori, gali iškeliauti! Čekija 
vienintelė iš visų Habsburgų valdų vis dar turėjo luomų susirinkimus; apie 
juos ir telkėsi pasipriešinimas. 


SKRYDIS PRO LANGĄ PRAHOJE Ėjo 1618 metai. Rudolfo sū- 
nėnas Ferdinandas II jau daugiau kaip prieš metus buvo tapęs Čekijos 
karalium. Karštas katalikas, jėzuitų auklėtinis Ferdinandas rezidavo Vie- 
noje. Prahoje jam atstovavo aukšto rango valdininkai katalikai. 

1618 m. gegužės 23 d., trečiadienį, Čekijos luomų susirinkimo delega- 
tai žygiavo į Prahos hradą. Jie ketino surengti parodomąjį teismą ketu- 
riems ten esantiems karaliaus vietininkams, tarp jų — Martinico grafui Ja- 
roslavui ir Vilėmui Slavatai. Ginčas su jais kilo dėl karališkojo rašto, kurį 
Čekijos luomų susirinkimas, pasinaudodamas patogia proga, 1609 m. 
buvo išgavęs iš Rudolfo II: tuo raštu karalius pripažino čekams tikėjimo 
laisvę. Dabar, sulaukę naujų represijų iš Vienos, jie teigė, kad ta jų privi- 

I6I8 m. 
gegužės 


23 d. 


1619 m. 


legija pažeista. Čekai piktinosi, kad prieš metus Broumove buvo užda- 
ryta evangelikų bažnyčia. 1618 m. kovą čekai dėl to protestavo, įsakmiai 
remdamiesi karališkuoju raštu. Viena reagavo saviškai — uždraudė luomų 
susirinkimus. To jau buvo per daug. 

Piktai besiginčijant čekams trūko kantrybė. Keli kilmingi ponai grie- 
bė abu vietininkus, nutempė prie lango ir iššveitė lauk iš Prahos hrado 
Vladislovo salės. Laimei, išorinė siena toje vietoje kiek nuožulni ir platūs 
vietininkų apsiaustai išsipūtė tarsi parašiutai. Abu liko gyvi, nors nutūpė 
kietokai. Apšaudomi iš viršaus, Martinicas ir Slavata nukūrė į karštų ka- 
talikų Lobcovičų rūmus. Jųdviejų skrydis pro langą išprovokavo Trisde- 
šimties metų karą — pirmą didelį visos Europos karą. 


VIENAMETIS KARALIUS Vis dėlto 1619 m. rugpjūčio gale čekai 
vėl susirinko ir pareiškė verčiantys karalių Ferdinandą II Habsburgą. Po 
dviejų dienų, rugpjūčio 28-ąją, luomų susirinkimas išsirinko karalium jau- 
ną kalvinistą, Pfalco kurfiurstą Frydrichą V iš Wittelsbacherių giminės. 
Naujai išrinktasis Čekijos karalius, vainikuotas 1619 m. lapkritį, pasirodė 
besąs politinis lengvabūdis, labiausiai susirūpinęs rūmų pokyliais. Vėliau 
jis buvo pramintas Vienamečiu karalium, nes jam buvo lemta valdyti 
vos metus. Tuo metu katalikų partija rengėsi kariauti, ypač Ferdinan- 
das II, ką tik gavęs imperatoriaus titulą, ir Katalikų lygos vadas Bavarijos 
hercogas Maksimilianas. Dar 1608 m. buvo susidariusi Protestantų unija, 
kuriai priklausė daugiausia Šiaurės Vokietijos kunigaikštystės ir Reichstago 
luomų atstovai; jiems vadovavo Pfalcas. Į tai atsakydami katalikai 1609 m. 
paskelbė steigiantys savo lygą; ji suvienijo katalikiškąsias kunigaikštystes 
(tarp jų dominavo Bavarija), Habsburgų šeimos kunigaikščius ir daugelį 
vyskupijų. Taip atsirado du priešiškų jėgų blokai. Beliko mūšyje išsiaiškinti, 
katras galingesnis. Bet nė viena pusė neskubėjo, laikėsi atsargios taktikos. 
Katalikai nenorėjo sukelti prieš save visos protestantiškosios Vokietijos, 
o Protestantų unija neketino remti lengvabūdžio Frydricho. Tad 1620 m. 
vasarą buvo susitarta, kad Protestantų unija „neketinanti kištis į Čekijos 
vidaus reikalus“. Tai atrišo rankas Katalikų lygai, kuriai vadovavo griežtų 
katalikiškų pažiūrų grafas Tilly, laisvai veikti Čekijoje. 1620 m. lapkričio 
8 d. netoli Prahos Baltojo kalno* įvyko mūšis, kuriame Vienametis kara- 
lius buvo visiškai sumuštas. 


* Čekiškai Bild hora. 

TILLY IR WMALLENSTEINAS Trisdešimties metų karas taip vadi- 
namas todėl, kad jo trukmė skaičiuojama nuo 1618 m. skrydžio pro langą 
iki Vestfalijos taikos, pasirašytos 1648 m. Tačiau karo veiksmai iš pradžių 
buvo riboti. Po pergalės prie Baltojo kalno Tilly metėsi į protestantiškąjį 
Pfalcą ir ten kartu su Habsburgų generolu ispanu Spinola, atskubėjusiu 
iš Olandijos, ėmėsi žudynėmis ir padeginėjimais versti žmones atgal į 
katalikybę. 

1623 m. rodėsi, kad karas jau pasibaigęs. Imperatorius išvertė Viena- 
metį karalių iš sosto, atėmė iš jo Pfalco kurfiursto titulą, o patį Pfalcą su- 
grąžino tikram katalikui, Bavarijos hercogui, kaip ilgai lauktą imperato- 
riaus kataliko padėką. Imperatoriaus Ferdinando II nežavėjo perspektyva 
tapti priklausomam nuo Bavarijos hercogo ir Šventosios Romos imperi- 
jos naujojo kurfiursto Maksimiliano I, nuo šiol vadovaujančio Katalikų 
lygos karinėms pajėgoms, todėl jis pasamdė Čekijos bajorą ir verslininką 
Wallensteiną, kad šis surinktų kariuomenę imperatoriui. 

Tačiau ir Wallensteinas kariavo su protestantais veikiau savo nuožiūra 
ir nusiaubė Šiaurės Vokietiją. 1630 m. imperatoriui Ferdinandui II teko 
atleisti iš pareigų savo kariuomenės vadą, nes to reikalavo ir kurfiurstai. 
Tais pačiais metais jaunasis Švedijos karalius Gustavas II Adolfas išsilai- 
pino Uzedomo saloje prie Pomeranijos krantų — skubėjo padėti protes- 
tantams. Kardinolas Richelieu jau buvo parengęs diplomatinę dirvą tai 
intervencijai. Katalikiškasis Prancūzijos pirmasis ministras rėmė ir pro- 
testantus — svarbiausia buvo pakenkti Habsburgams. 

Tilly, nuo šiol vyriausiasis imperatoriaus ir Katalikų lygos kariuome- 
nės vadas, išžygiavo prieš Gustavą Adolfą. Kai Tilly po žiaurios apgulties 
sugriovė Magdeburgą, visi protestantai perėjo į Švedijos karaliaus pusę. 
Šis 1631 m. sutriuškino katalikų kariuomenę prie Leipcigo; Tilly sugebėjo 
pasprukti. Gustavas Adolfas nužygiavo per Vidurio Vokietiją iki Reino. 
Naudodamasis proga išsiuntė į Švediją garsiąją Heidelbergo universiteto 
biblioteką — Palatiną. Paskui patraukė tolyn, į Pietų Vokietiją. Tenai prie 
Dunojaus žuvo Tilly. Gustavas Adolfas be mūšio įžengė į Miuncheną. 
Imperatorius buvo priverstas maldauti Wallensteiną vėl imtis vadovauti 
kariuomenei. Šis ilgai prašydinosi, bet paskui mikliai surinko eo ooo vyrų 
ir nuviliojo Gustavą Adolfą į Saksoniją. 1632 m. lapkričio 16 d. mūšyje 
prie Liuceno (į vakarus nuo Leipcigo) Švedijos karalius žuvo. Nors švedai 
vis dėlto laimėjo mūšį ir Wallensteinui teko pasitraukti į Čekiją, pro- 

1648 m. 


testantų jėgos jau buvo išsekusios ir nebeatsigavo. 1634 m. vasario 25 d. 
Wallensteinas buvo imperatoriaus nurodymu nužudytas Chebe. Visa ta 
dvylikos metų karinė epopėja po Liuceno mūšio baigėsi visiška anarchi- 
ja, valkataujančios kareivių gaujos pliekėsi tarpusavyje, o labiausiai nuo 
jų kentėjo gyventojai. Nuo 1641 m. politikai jau rimtai svarstė galimybę 
baigti karą. 1644 m. imperatoriaus pasiuntiniai iškeliavo į Miunsterį ir 
Osnabriuką. Ketverius metus truko derybos, kol buvo pasirašyta Vestfa- 
lijos taika, kuri pertvarkė Europos politinį žemėlapį. 


1648m. VESTFALIJOS TAIKA Kariaujančios pusės dar 1641 m. Hamburge 
susitarė, kur vyks derybos ir kaip susiskirstys jų dalyviai. Mat anaiptol 
ne kiekvienas su kiekvienu buvo linkęs kalbėtis. Todėl deryboms buvo 
parinkti du gretimi Vestfalijos miestai: katalikiškas Miunsteris ir protes- 
tantiškas Osnabriukas. Taip pasistengta išvengti Prancūzijos ir Švedijos 
ginčų dėl etiketo ir pirmenybės. Trejus metus diskutavo pasiuntiniai: 
Osnabriuke — imperatorius ir jo delegacija su švedais, Miunsteryje — im- 
peratoriaus delegatai su prancūzais. Be to, Miunsteryje buvo sureguliuoti 
Ispanijos ir Olandijos santykiai. 

Vestfalijos taika — tai ne vienas dokumentas, o kelių sutarčių visu- 
ma. Kadangi Osnabriuke dalyvavo ir imperatorius, ir luomų atstovai, 
buvo pakeista ir imperijos konstitucija: imperijos žemės (kunigaikštys- 
tės, imperijos miestai) tapo visiškai suverenūs — galėjo patys nustatyti 
mokesčius, leisti įstatymus, turėti savo teismus ir net savą kariuomenę, 
sudarinėti sąjungas. Taip daugelis Vokietijos kunigaikštysčių tapo nepri- 
klausomomis valstybėlėmis. Ispanija ir kitos Europos valstybės pripaži- 
no Olandijos nepriklausomybę. Olandija, arba Nyderlandai, tapo visiškai 
suverenia valstybe, lygiai kaip ir Šveicarijos Konfederacija. Prancūzijai 
atiteko Elzasas su gretimu Breizachu, o Lotaringijoje — Meco, Tulio ir 
Verdeno vyskupystės. Taigi Prancūzija iš Trisdešimties metų karo laimė- 
jo daugiausia žemių. 

PO RELIGINIŲ KARŲ, 
PRIEŠ REVOLIUCIJĄ: 
ABSOLIUTIZMAS 
EUROPOJE 


(apie 1650—1800 m.) 


1603 m. 


1642 m. 


EUROPOS MONARCHAI IR 
PARLAMENTAI 


Vokietijos valstybės, dabar jau suverenios, ne tik skirtingus tikėjimus iš- 
pažino, bet ir užsienio politikoje vadovavosi kiekviena savais interesais. 
Nebeliko jokios galimybės Vokietijai susitelkti į vientisą tautinę vals- 
tybę, nors toks procesas vyko jau visur aplinkui. Imperatoriaus valdžia 
tapo jau tik formali. Vokietija virto kunigaikštysčių ir miestų federacija, 
kurioje netrukus suklestėjo neapsakomai įvairi kultūra. 


JUNGTINĖ KARALYSTĖ I Kai 1603 m. mirė bevaikė karalienė Elž- 
bieta I, į sostą sėdo Jokūbas. Po motinos Marijos Stiuart nukirsdinimo 
jis jau tapo Škotijos karalium. Paveldėjęs ir Anglijos karūną, personaline 
unija sujungė Škotiją ir Angliją, kuriai nuo Henriko VIII laikų priklausė 
ir Airija. Taip Didžiojoje Britanijoje prasidėjo Stiuartų epocha. 1707 m. 
visos trys karalystės buvo sujungtos konstituciškai. 


ABSOLIUTIZMAS Kai Prancūzijos sosto įpėdinis Liudvikas XIII (Hen- 
riko IV sūnus) sulaukė pilnametystės (vos keturiolikos metų!), Prancū- 
zijoje paskutinį kartą prieš Prancūzijos revoliuciją buvo sušaukti Gene- 
raliniai luomai. Nuo tada Prancūzijos karalystė pasuko į absoliutizmą; 
iš esmės tai reiškė, kad monarchas „nepavaldus įstatymams“ (lotyniškai 
legibus solutus) ir, savaime aišku, neprivalo skaitytis su jokiais esamais ar 
būsimais įstatymų leidybos organais, valdo visiškai vienas. Liudviko įpė- 
dinis Liudvikas XIV iki galo įgyvendino tą absoliutizmą ir davė pavyzdį 
visai Europai. 


PURITONAI Puritonai nenorėjo paklusti „papistams“, jie siekė pa- 
grįsti Bažnyčią Dievo žodžio grynumu (lotyniškai puritas). Tam tikslui 
jiems buvo reikalinga Biblija, parašyta savo krašto kalba. Todėl Jokūbas I 
liepė išleisti anglišką Bibliją; ją imta vadinti King James Bible (king - „ka- 

ralius“, James — Jokūbas). Tie kalvinistų išauklėti puritonai buržua buvo 
blaiviai mąstantys žmonės, jiems rūpėjo praktinis darbas, o ne rojalistų ir 
katalikų išsidirbinėjimai. Puritoniškoji Anglija labai paisė Dievo įsakymo 
švęsti sekmadienį — ilsėtis be vyno, moters, dainos ir šokio. Tai jaugę į 
kraują dar ir šių dienų Anglijos visuomenei (ribojamos aludžių darbo 
valandos). Puritonai patys tuo vardu nesivadino, tai tik pašaipi jų pravar- 
dė. Puritonai buržua, įsitvirtinę parlamente, stojo į opoziciją absoliučiajai 
Stiuartų valdžiai. 


SANDRAU(GA Po Jokūbo Stiuarto 1625-1649 m. karalium buvo Ka- 
rolis I Stiuartas. Jis bandė valdyti iš pradžių be parlamento, paskui — prieš 
parlamento valią. Vienuolika metų nešaukė jo posėdžių. 1640 m. ba- 
landžio-gegužės mėnesiais per trumpą sesiją, trukusią vos tris savaites 
(ji buvo praminta Trumpuoju parlamentu), parlamentas nieko nenutarė, 
bet tų pačių metų lapkritį vėl gavo susirinkti, nes Karoliui reikėjo pinigų 
sukilimui Škotijoje malšinti. Vienintelis organas, turintis teisę paskirti 
naujus mokesčius, buvo Commons, parlamento Žemieji rūmai: tą teisę 
jie buvo išsikovoję iš karaliaus dar 1407 m., per Šimtametį karą. Šįsyk jie, 
tiesa, patvirtino mokestį, skirtą Karolio karinėms išlaidoms finansuoti, 
bet tik karaliui pažadėjus nebepaleisti parlamento, jeigu jis pats nesutin- 
ka. Taip jis išsikovojo teisę būti antrąja valdžia. Nors netrukus prasidėjo 
Anglijos pilietinis karas, formaliai jis nebuvo paleistas iki pat 1660 m. ir 
todėl buvo pavadintas Ilguoju parlamentu. 

Kartą 1642 m., susikirtęs su parlamentarais, karalius Karolis I, asmens 
sargybos lydimas, įėjo į Žemuosius rūmus suimti vieno jų nario. Par- 
lamentarai palaikė tai jų teisių pažeidimu, net pasikėsinimu įvykdyti 
valstybės perversmą. Karoliui teko sprukti iš Londono. Taip prasidė- 
jo Anglijos pilietinis karas tarp karaliaus ir puritonų, kurių dauguma 
telkėsi Londone. 1645 m. parlamento armija, kuriai vadovavo Oliveris 
Cromwellis, sutriuškino karaliaus kariuomenę. 1649 m. tauta įvykdė 
savo karaliui nuosprendį, kuris iki tol rodėsi neįmanomas, — nukirto 
jam galvą. Anglijos sandraugą, tapusią respublika, ėmė valdyti Oliveris 
Cromwellis, pasiskelbęs lordu regentu; valdė fanatiškai, be pakantumo, 
karinės diktatūros priemonėmis. Tačiau puritoniškoji Sandrauga ilgai- 
niui pasirodė anglams pernelyg reakcinga. 1660 m. vėl buvo įteisinta 
(restauruota) monarchija: Karolis II sėdo į sostą ir karaliavo nuo 1660 iki 

1640 m. 


1648- 
1653 m. 


I655 m. 


1685 m. Jo valdymo ir karaliaus rūmų stilius buvo panašus kaip Prancū- 
zijos karaliaus Liudviko XIV. 


FRONDA Liudvikas XIV, vadintas Karaliumi Saule, sėdėjo Prancūzijos 
soste 72 metus — nuo 1643 iki 1715 m. Vos ketverių metų būdamas tapo 
savo tėvo Liudviko XIII įpėdiniu. Iki Liudvikui suaugant valstybės reikalus 
tvarkė jo motina Ona, kilusi iš Ispanijos Habsburgų, kartu su savo pirmuo- 
ju ministru kardinolu Mazarinu. Tuo metu paskutinį kartą iki Didžiosios 
revoliucijos aristokratai ir paryžiečiai su ginklu rankoje sukilo prieš kara- 
liaus valdžią. Jų sukilimas, vadinamoji Fronda, truko nuo 1648 iki 1653 m. 
ir, regis, labai sukrėtė Liudviką. Tuoj po Mazarino mirties jis pareiškė ne- 
beskirsiąs naujo pirmojo ministro ir ėmė valdyti vienas. Karaliaus rūmai 
apstulbo, Oną apėmė siaubas. Liudvikui tada buvo 22 metai. 


L'ÉTAT C'EST MOI Taip Liudvikas savo asmeniu įkūnijo absoliučio- 
sios monarchijos idėją. Liudvikas prikaustė didikus prie savo rūmų Ver- 
salyje ir kontroliavo juos išmoningu ceremonialu. Net ir patys rūmai su 
karaliaus miegamuoju centre — o ne, pavyzdžiui, su sosto sale — pabrėžė 
Liudviko absoliutizmą: viso rūmų komplekso, kartu — ir visos karalystės, 
ašis yra Jo Didenybė. 

Niekas ryškiau neapibūdina Liudviko XIV valdymo kaip žodžiai, 
kuriuos jaunasis karalius ištarė vienoje kalboje 1655 m.: L'ėtat c'est moi 
(„Valstybė — tai aš“). Tai reiškia, kad visa valdžia priklauso karaliui, jis nu- 
Net ir mūsų laikų parlamentinės respublikos ir konstitucinės monarchi- 
jos gyvuoja dėl galios monopolio, bet valdžią yra pasidaliję skirtingi vals- 
tybės valdymo organai (parlamentas, vyriausybė, teismai). Ta moderni 
valstybės idėja, pagal kurią administracijos funkcijas vykdo valdininkai, 
veikia įstatymo patvirtintas valstybės biudžetas, o vietiniai kilmingi žem- 
valdžiai jokios valdžios neturi, — ta idėja kilo iš reakcijos į karalysčių ir 
kunigaikštysčių pakrikimą per XVI a. ir XVII a. pirmosios pusės religi- 
nius ir pilietinius karus. Būta jau ir pavyzdžių — mažos, bet racionaliai 
valdomos kunigaikštystės vėlyvojo Renesanso laikų Italijoje ir Popiežiaus 
sritis. Tad apie valstybę, kaip ji suprantama dabar, galima kalbėti tik nuo 
to meto. Bemaž visos Europos karalystės, taip pat ir Vokietijos kuni- 
gaikštystės po Trisdešimties metų karo sekė Prancūzijos pavyzdžiu. 

HABEAS CORPUS Habeas corpus ad subjeciendum („Turėk kūną, 
kad būtų ką apkaltinti“). Tokiais žodžiais viduramžių Anglijoje būdavo 
pradedamas įsakymas suimti. Absoliučią valdžią turintis, vėliau parla- 
mento nutarimu nukirsdintas Anglijos karalius Karolis I grasindavo įkali- 
nimu pasiturintiems valdiniams, kurie nepirks jo karinės paskolos lakštų. 
Tokius savivalės aktus, be kita ko, pasmerkė parlamentas 1628 m. Teisių 
peticija (Petition of Rights). 

Karolio I sūnus ir įpėdinis Karolis II, 1660 m. parlamento išrinktas 
karalium, 1679 m., kai jo sostas braškėjo, buvo priverstas patvirtinti tąja 
peticija pagrįstą Habeas corpus aktą. Įstatymas gina pilietį nuo savavališ- 
ko suėmimo, nes reikalauja, kad suimtasis per tris dienas būtų atvestas 
teisėjui. Jis susiaurino neribotą iki tol karaliaus teisę suiminėti ir tapo 
visų valstybės konstitucijų dalimi. Iš to kilo visuose kriminaliniuose fil- 
muose skambanti formulė: „Jūs turite teisę reikalauti advokato...“ 


ŠLOVIN GOJI REVOLIUCIJA Be kraujo praliejimo anglai nu- 
vertė nuo sosto ketvirtąjį Stiuartų giminės karalių kataliką Jokūbą II. 
Jis, be kita ko, bandė atversti Angliją į katalikybę, atkakliai skirdamas 
katalikus į atsakingas pareigas. Vienintelė jo duktė protestantė Marija 
buvo ištekėjusi už Vilhelmo Oraniečio, Olandijos valdytojo (vietinin- 
ko). Padėtis pasidarė įtempta, kai 1688 m. netikėtai gimė sūnus kron- 
princas. Jokūbas apsidžiaugė, kad bus išgelbėta katalikiška jo dinastija, ir 
ėmė labiau spausti protestantus. Kaip tik to ir bijojo parlamento nariai 
protestantai. 

Kilmingų protestantų delegacija paprašė Marijos vyrą protestantą ka- 
rinės paramos. Vilhelmas Oranietis ilgai nedelsė. Olandų kariniai dali- 
niai, išsikėlę Anglijoje, buvo sveikinami kaip išvaduotojai, karaliaus kari- 
ninkai bėgo pas Vilhelmą. Bėgdamas iš Londono, Jokūbas įmetė į Temzę 
valstybės antspaudą. Suprask — atsisakė sosto. Buvo tikimasi, kad naujoji 
valdovų pora šlovingai atkurs Britanijoje protestantų karalių valdžią. 


TEISIŲ BILIS Neoficiali Britanijos parlamento delegacija jau iš anksto 
iškėlė sąlygą, kad naujoji valdovų pora turės pripažinti parlamento teises; 
ją ir patvirtino priesaika Vilhelmas per karūnavimą. Tai buvo įforminta 
įstatymu: jį, vadinamąjį Teisių bilį, 1689 m. spalį priėmė parlamentas ir pri- 
pažino karalius su karaliene. Kadangi Teisių bilis apibrėžė karaliaus ir par- 

1628— 
1679 m. 


I688 m. 


1689 m. 


I707 M. 


lamento santykius, tai jis laikomas konstituciniu įstatymu — beje, pirmuoju 
apskritai. Nuo tada karaliaus vyriausybė tik su parlamento pritarimu gali 
įvesti naujus mokesčius ir taikos metu laikyti kariuomenę. Teisių bilis įtvir- 
tino ir parlamentinį imunitetą, t. y. parlamento narių teisę laisvai kalbėti. Nė 
vienas karalius nebegalėjo kelti bylos parlamentarui už kalbas (už kritiką). 
Visa tai kartu su galutinai įtvirtintu principu, kad svarbiems politiniams 
sprendimams būtinas parlamento pritarimas, tapo pirmuoju žingsniu į eu- 
ropinį parlamentarizmą: jį pirmiausia pasigavo JAV ir Prancūzija, o paskui 
jų pavyzdžiu pasekė visas XIX ir XX a. konstitucionalizmas. 


JUNGTINĖ KARALYSTĖ II - DIDŽIOJI BRITANIJA Marija 
1694 m. mirė nuo raupų. Iki 1702 m. Vilhelmui teko karaliauti vienam. 
O tada sostas atiteko Marijos seseriai karalienei Onai, paskutinei iš Stiu- 
artų giminės. Po penkerių jos valdymo metų, 1707 m., anglų spaudžiamas 
Škotijos parlamentas nutarė sujungti Anglijos ir Škotijos karūnas į vieną 
Britanijos karūną. Unijos aktas, formalus susijungimo įstatymas, paregu- 
liavo ne tik teisinius, bet ir ūkinius klausimus (matų, svorių, mokesčių 
sistemą, valiutą), tad sudarė bendrą rinką. Karalienė Ona tapo pirmąja 
Britanijos karaliene. 


10, DOWNING STREET Ona nesusilaukė vaikų. Jai mirus, sostas — 


dabar jau Britanijos — 1714 m. atiteko Hanoverio kurfiurstui Jurgiui, šis 
tapo karalium Jurgiu I. Dinastijos pasikeitimas (karūną gavo hanoverie- 
tis, Velfų giminės atstovas) nebuvo labai sklandus. Anglijos parlamentas 
žūtbūtinai siekė, kad sostą paveldėtų protestantas, ir priėmė atitinkamą 
įstatymą. 57 katalikai, pretenduojantys į Britanijos sostą ir labiau jo verti, 
liko be nieko. Vis dėlto karaliaus rinkimai praėjo gan ramiai, nors Jurgis 
vargu ar mokėjo anglų kalbą. 

Britanijos pirmajam ministrui Robertui Walpole' ui pavyko per ilgą 
(1721—1742) ir audringą kadenciją įtvirtinti hanoveriečių valdžią. Jurgis II pa- 
skyrė jam rezidenciją Dauningo gatvėje 10 — vadinamuosius Miesto rūmus. 

Beje, Hanoverių giminės atstovai iki pat dabar valdo Didžiąją Britani- 
ją. Pirmasis Hanoverių giminės Britanijos karalius Jurgis I yra karalienės 
Elžbietos II tiesioginis protėvis. 

PASKUTINĖS INDIJOS IR KINIJOS 
VALDOVŲ DINASTIJOS 


TADŽ MAHALIS Gražiausias pasaulio architektūros kūrinys yra 
Agroje, prie Džamunos upės. Jį pastatydino Didysis Mogolas Džahan ša- 
chas. Tai antkapinis paminklas mylimiausiai jo žmonai Mumtazai Mahal, 
kuri mirė 1631 m. gimdydama keturioliktąjį vaiką. Džahan šachą 1658 m. 
nuvertė trečiasis jo sūnus Aurangzebas. Muchamedo Aurangzebo Alam- 
gyro valdoma Mogolų imperija 1707 m. užėmė didžiausią teritoriją, net 
ir Pietų Indiją, bet jos valdžia nebuvo tvirta. Aurangzebas buvo fanatiškas 
musulmonas. Jis, ne taip kaip ankstesnieji Didieji Mogolai, nebuvo toleran- 
tiškas kitatikiams ir persekiojo tiek hinduistus, tiek sektantus musulmonus. 
Šio Mogolų imperijos valdovo laikais buvo sukurtas garsusis juvelyrikos še- 
devras „Delio dvariškiai“, kuris yra Dresdeno Žaliųjų skliautų salėje. 


Kas įvyko paskui? Formaliai Didžiųjų Mogolų imperija gyvavo iki 1858 m. 
Šalia jos Indijoje XVIII a. iškilo Marathų imperija. Ji valdė daugybę mažų 
karalysčių ir kunigaikštysčių. Marathų globojamas vėl atsigavo hinduiz- 
mas. Vis dėlto persų kalba, kurią paskleidė mogolai, liko Indijos valstybi- 
nė ir administracijos kalba iki pat to meto, kai valdžią iš jų perėmė anglai. 
Marathai nelietė Mogolo, valdė jo vardu. Marathų laikais anglai, tikriau — 
jų Ost Indijos bendrovė, vis labiau plėtė savo galią. Apie 1760 m. ka- 
rininkas ir politikas Robertas Clive'as įtvirtino britų valdžią Bengalijoje 
(Kalkutoje). Britams jis yra „Indijos Napoleonas“. 


MANDŽIŪRŲ DINASTIJA Kinams mandžiūrų tauta - maždaug 
kaip helenams Aleksandro makedonai: gyveno sau šiaurėje, neturėjo to- 
kios kultūros kaip kinai (arba helenai), bet vos įgavę valdžios skubėjo 
vytis kaimynus. 

Nuo 1636 m. mandžiūrai save vadino čingais, nes kinų rašmuo čing 
laikomas pagarbesniu už hieroglifą ming, esantį ankstesniosios Mingų di- 

nastijos pavadinime. Mingai praleido progą apkrauti deramais mokesčiais 
pirklius, nors kaip tik jų laikais pralobo daug pirklių, gyvenančių klestin- 
čiuose miestuose. Mokesčių našta, kaip ir iki tol, labiausiai slėgė valstie- 
čius. Ta nelygybė klibino Mingų valdžią iš vidaus. Valstiečių sukilimų nu- 
silpninti, stokojantys pinigų Mingai nepajėgė pasipriešinti mandžiūrams, 
kai šie iš šiaurės patraukė į Pekiną. Mingai buvo paprasčiausiai išvyti. 

Mandžiūrų imperatorių valdomoje Kinijoje XVII ir XVIII a. ypač 
suklestėjo ūkis ir kultūra, labai pažengė į priekį visos žemės ūkio šakos ir 
manufaktūrinė porceliano, popieriaus, šilko gamyba. Taikaus gyvenimo 
ir visuotinės gerovės sąlygomis mandžiūrų dinastijos valdymo vėlyvuoju 
tarpsniu, 1750—1850 m., gyventojų skaičius patrigubėjo — nuo maždaug 
143 mln. iki kokių 430 mln. XVII a. antrojoje pusėje intensyviai ben- 
drauta su misionieriais, daugiausia su jėzuitais. Per juos Vidurio imperiją 
pasiekdavo žinios iš Europos. O Europa baroko epochoje, savo ruožtu, 
labai vertino Kiniją, kaip filosofų išmintingai valdomą valstybę. Europos 
miestų buržuazija ypač žavėjosi kinų mandarinų įvesta tvarka, kai valdi- 
ninkais buvo skiriami kandidatai, išlaikę valstybinius egzaminus. Gal tai 
gera alternatyva vėlyvojo feodalizmo Europai? 

Pasaulio rinkose nepaprastą paklausą turėjo kinų prabangos prekės — 
porcelianas, šilkas ir arbata. Tai paskatino mandžiūrus XVII a. plačiau 
praverti Kiniją pasauliui. Europiečiai vis dar nemokėjo gaminti por- 
celiano. Užtat labai daug jo atgabendavo laivais pirkliai, ypač olandai. 
Šanchajuje imta austi šilką, pritaikytą europiečių skoniui, — simetriško 
rašto. Anglijoje ir Olandijoje kiniški šilkai simbolizavo žmogaus statusą, 
kaip šiandien Prada drabužiai arba Louis Vuitton rankinės. Taip milžiniš- 
ki pinigai, europiečių pelnyti Amerikos kolonijose, per Europą plaukė 
į Kiniją. Klestinti Kinijos eksporto rinka paliko Europoje ir kultūrinių 
pėdsakų. XVII a. Olandijos mieste Delfte gaminami fajanso indai (nes 
nemokėta gaminti baltojo porceliano) buvo dengiami balta alavo gla- 
zūra ir dekoruojami mėlynais raštais, panašiais į kiniškus. Iki šiol garsėja 
rytietiško stiliaus architektūros kūriniai Vokietijoje: Pilnico rūmai šalia 
Dresdeno, kiniškas arbatos paviljonas Sansusi rūmų parke (prie Potsda- 
mo), Kiniškasis bokštas Miuncheno angliškajame sode, pagodos imitacija 
Nimtenburgo rūmų parke (Miunchene). 

EUROPOS DIDŽIOSIOS VALSTYBĖS 
BAROKO EPOCHOJE 


KARAI SU TURKAIS Nuo 1526 m. Mohačo mūšio, kuriame buvo 
prarasta Vengrija, ir pirmosios (1529) Vienos apgulties, kurią Osmanų 
sultonas nutraukė dėl blogo oro, Habsburgai labiau už visus gynė Euro- 
pą nuo Osmanų imperijos. Iš visos Vengrijos pavyko išsaugoti tik mažą 
šiaurės vakarų kamputį. 1551-1555 ir 1566-1568 m. teko vėl pakariauti 
su turkais. Rytinėje Viduržemio jūros dalyje kelią turkams bandė pastoti 
Venecija, bet 1571 m. prarado Kiprą, o 1671 m. turėjo atiduoti ir Kretą. 
1683 m. turkai vėl priėjo ligi pat Vienos. 

Po pirmosios turkų apgulos (1529 m.) su italų tvirtovės inžinierių 
pagalba buvo modernizuoti miesto įtvirtinimai. Osmanai bandė juos 
užminuoti ir tuo tikslu kasė tunelį į miestą. Kiekvieno vieniečių namo 
rūsyje privalėjo nuolat kas nors budėti ir klausytis, ar negirdėti kasant 
arba kalant. 

1683 m. osmanai tris mėnesius žygiavo per Balkanus iki Vienos; tai 
karinei operacijai vadovavo didysis viziris Kara Mustafa Paša. Turkai ap- 
supo Vieną iš trijų pusių. Liepos 14 d. prasidėjo apsiaustis. Imperatorius 
Leopoldas I dar anksčiau pasitraukė iš miesto; tai buvo blogas ženklas 
jo gynėjams. Vienos miesto komendantas grafas Starhembergas turėjo 
apie 20 ooo karių. Liepos viduryje turkai pareikalavo kapituliuoti, bet 
komendantas nesutiko, nes laukė netrukus atvyksiant imperatoriaus Le- 
opoldo žadamo pastiprinimo. Vieniečiams teko ištverti dar du mėnesius, 
kol rugsėjo 11 d. tie pulkai atžygiavo. 

Rugsėjo 12 d. prie Kalenbergo, į šiaurės vakarus nuo Vienos, prasidė- 
jo mūšis. Popiežiaus Inocento XI iniciatyva miestui ginti buvo sudaryta 
imperatoriaus Leopoldo ir Lenkijos karaliaus Jono III Sobieskio koalici- 
ją; popiežius dar nepašykštėjo ir finansinės paramos jų kariuomenei. Vis 
dėlto lemiamą vaidmenį suvaidino Lenkijos karalius. Viena būtų jau ne- 
beištvėrusi apsiausties, bet paskutinę akimirką atsirado Sobieskis ir per- 

ėmė vadovavimą kautynėms. Kalenbergo mūšis tapo jo pergale. Turkų 
karvedys Kara Mustafa Paša paskui buvo sultono įsakymu pasmaugtas 
šilkine virvele. 

Beje, kalbama, kad turkai galvotrūkčiais traukdamiesi pametė kelis 
maišus rudų pupelių. Vieniečiai greit sumetė, kaip jas tinkamai panaudo- 
ti ir patiekti. Tada pradėjo formuotis Vienos kavinių kultūra. Tiesa, Eu- 
ropoje pirmosios kavinės jau apie 1650 m. atidarytos Venecijoje, Paryžiu- 
je, Oksforde ir Londone. Net ir Hamburge dar prieš Kalenbergo mūšį jau 
veikė kavinė. Tikrai žinoma, kad pirmąją Vienos kavinę 1685 m. atidarė 
graikas Joanis Teodatas. O kad žvalgas Kolschitzky už paslaugas gavęs 
kelis maišus kavos, tai jau veikiausiai legenda. Tais laikais Europoje pra- 
dėjusi plisti kavinių kultūra pasižymėjo tuo, kad kavinėse galėjo lankytis 
lygiomis teisėmis visų luomų žmonės — tiesa, kone iki XIX a. vidurio 
vien tik vyrai. 


Kas įvyko paskui? Po ketverių metų, 1687 m., karalius Leopoldas įsakė 
pastatyti Šėnbruno rūmus, tokius kaip Versalio. O Lenkijos sostas po 
Jono III 1697 m. atiteko Saksonijos kurfiurstui Augustui Stipriajam. 

Sėkmingai apgynus turkų apgultą Vieną pasikeitė Europos santykis 
su Turkija. Gan greitai buvo atkariauti dideli Balkanų plotai. Pirmiausia 
Badeno markgrafas Liudvikas Vilhelmas ir Savojos princas Eugenijus iš- 
vadavo Vengriją. Pamažu Osmanų imperija perėjo į gynybą. Jau ir Petro 
Didžiojo valdoma Rusija nuo 1710 m. vis kariavo su turkais iki pat Kry- 
mo karo (1853-1856). Rusijos ekspansija tolydžio stiprėjo, o vis labiau 
silpstanti Osmanų imperija kuo toliau, tuo sunkiau įstengė jai priešintis. 
Nuo 1683 m. lūžio ėmė smarkiai augti ir kultūrinė Austrijos įtaka Balka- 
nams ir visai Pietryčių Europai. Šiam regionui Viena reiškė tiek pat kaip 
Paryžius ir Versalis - Vakarų Europai. 


ĮPĖDINYSTĖS KARAI Europos monarchijų klestėjimo laikais di- 
nastinės problemos buvo politiškai itin opios, ypač nesant tiesioginio 
sosto įpėdinio. Kadangi aristokratų šeimos būdavo susijusios painiais 
giminystės ryšiais, tai į sostą reikšdavo pretenzijas ir užsieniečiai ku- 
nigaikščiai. Visi didieji įpėdinystės karai 1690—1750 m. lėmė Europos 
politiką per patį absoliutizmo žydėjimą, kai karvedžiai traukdavo į karą 
pasipuošę prašmatniais barokiniais drabužiais ir garbanotais perukais, 

su spindinčiomis špagomis ir prabangiomis palapinėmis. Kaip ir Tris- 
dešimties metų karas, įpėdinystės karai buvo visos Europos karai, į ku- 
riuos nuolat įsitraukdavo daug šalių; jos sudarydavo įvairias sąjungas ir 
koalicijas. 

Prieš Pfalco įpėdinystės karą (1688-1697) Pfalco kurfiursto duktė Šar- 
lotė (Liselotte von der Pfalz) ištekėjo už Liudviko XIV brolio. Kai šis 
mirė nepalikęs įpėdinio, Liudvikas XIV užėmė Pfalcą. Prancūzai žiauriai 
nusiaubė kraštą, sugriovė Heidelbergo pilį. Nuo tada Strasbūras ir Elzasas 
priklausė Prancūzijai. 

Ispanijos įpėdinystės karas (1701—1714), prasidėjęs mirus paskutiniam 
Ispaniją valdžiusiam Habsburgui, išsiplėtė po visą Europą; buvo kariauja- 
ma daugybėje pagrindinių ir šalutinių karo veiksmų teatrų. Liudviko XIV 
valdomą Prancūziją rėmė Bavarija, Savoja, Kelno arkivyskupija. Vienos 
Habsburgai sudarė sąjungą su Didžiąja Britanija. Galiausiai liko tik nuga- 
lėtojai. Liudvikui pavyko į Ispanijos sostą pasodinti savo vaikaitį Pilypą 
Burboną. Dar ir dabartinis Ispanijos karalius Jonas Karolis yra Burbonas. 
Tiesa, karas brangiai atsiėjo Prancūzijai: jos valstybės skola padidėjo 20 
kartų. 

Austrijos įpėdinystės karas (1740—1748) kilo todėl, kad kai kurie Eu- 
ropos valdovai nenorėjo Marijos Teresės pripažinti sosto įpėdine. Prūsijos 
karalius Frydrichas II pasiuntė kariuomenę į turtingą Austrijos provinciją 
Sileziją, paskui ji jam ir liko. Marija Teresė turėjo atsisakyti valdų Italijo- 
je, bet sostą išlaikė. 


JĖGŲ PUSIAUSVYRA Liudviko XIV ekspansijos ir hegemonijos 
planus sužlugdė Didžiosios Britanijos įsikišimas į Ispanijos įpėdinystės 
karą. Dėl to Liudvikas nepasiekė savo tikslų tame kare. Marlboro her- 
cogas Johnas Churchillis laimėjo svarbų Hechštato (prie Ulmo) mūšį (o 
Anglijoje — Blenheimo mūšį), už tai iš karalienės Onos gavo žemės skly- 
pą ir pinigų statyti Blenheimo rūmams, didžiausiems ir įspūdingiausiems 
baroko rūmams Anglijoje. (Juose paskui gims Winstonas Churchillis.) 
Austrija, sėkmingai kariavusi su turkais po Vienos apgynimo (1683), o 
paskui užvaldžiusi dar ir Vengriją, po Ispanijos įpėdinystės karo taip pat 
buvo laikoma Europos didžiąja valstybe. 

Taip Europos įpėdinystės karuose nusistojo jėgų pusiausvyra tarp An- 
glijos, Prancūzijos ir Austrijos. Žemyne Austrija ir Prancūzija šnairavo 

viena į kitą, bet pulti nedrįso. Anglų sąjungininkė buvo maža, bet turtin- 
ga ir taip pat protestantiška Olandijos respublika, kurios gviešėsi ir Pran- 
cūzija. Bemaž tuo pat metu Rytuose prie tos kompanijos prisidėjo caro 
Petro Didžiojo valdoma Rusija, dar po vienos kartos gyvenimo - kylanti 
Prūsija su Brandenburgu. Toks jėgų pasiskirstymas išliko iki pat Pirmojo 
pasaulinio karo pabaigos. 


CARAS IR DAILIDĖ Caras Petras, trečiasis iš Romanovų, valdė nuo 
1682 iki 1721 m. Atitarnavęs kariuomenėje eiliniu kareiviu, jaunasis caras 
keliavo po Vakarų Europą ir turėjo progos palyginti atsilikusią Rusiją su 
pažangiomis jūrinėmis Vakarų valstybėmis. 1697 m. Olandijoje jis net 
išlaikė laivų dailidės egzaminus. 

Caras Petras vykdė Rusijoje dideles reformas pagal Vakarų pavyzdį. 
Rusams teko nusiskusti nuo seno įprastas barzdas, atsisakyti rusiškų pa- 
laidinių — caras jas uždraudė. 1700 m. Petras įvedė Rusijoje Julijaus ka- 
lendorių. Nuo Trisdešimties metų karo Švedija valdė Baltijos pakrantę, 
įsiterpusią tarp Rusijos žemių ir jūros. Petras ilgai kariavo su Baltijoje 
dominuojančia Švedija, kol 1709 m. sutriuškino jos kariuomenę Poltavos 
mūšyje (Ukrainoje). Rusijai atsivėrė priėjimas prie Baltijos. 1703 m. caras 
įkūrė naują sostinę — Sankt Peterburgą: Sankt todėl, kad tą miestą jis pa- 
vadino anaiptol ne savo vardu, o apaštalo Petro. Bet tik carienės Jekate- 
rinos II laikais (valdė 1762—1792) Sankt Peterburgas išgražėjo, pasipuošė 
italų baroko stiliaus rūmais. 


„VISŲ RUSŲ PATVALDYS „Jo Didenybė yra monarchas patval- 
dys, niekam pasaulyje neprivalantis atsiskaityti už savo veiksmus, bet 
turintis teisę ir galią savo kraštus ir žemes kaip krikščioniškas valdovas 
savo nuožiūra ir pagal savo išmanymą valdyti.“ Taip skamba, ko gero, 
aiškiausiai suformuluota absoliučiosios monarchijos samprata Kariniame 
statute, kurį 1716 m. paskelbė caras Petras. „Visų rusų patvaldžiu“ kiek- 
vienas rusų caras titulavosi nuo 1470 m. Statutas buvo nukreiptas prieš 
stačiatikių patriarchatą — paskutinę Rusijos instanciją, kuri dar visai ne- 
seniai tarėsi galinti vadovautis savo teisėmis, nes aukščiausiąja instancija 
laikė Dievą ir Dievo įsakymus. Nors ir skelbdamasis esąs visagalis, caras 
Petras, kaip ir tokia pat absoliučioji monarchė, tačiau apsišvietusi carienė 
Jekaterina, negalėjo atsisakyti šventikų palaiminimo. 

SEPIYNERIŲ METŲ KARAS Per Austrijos įpėdinystės karą (1740— 
1748) pasireiškė Frydrichas II, ką tik (1740) tapęs Prūsijos karalium. Jis 
nedelsdamas, kol dar nesutvirtėjusi Austrijos imperatorės Marijos Tere- 
sės padėtis, ryžtingai pasiuntė jau tėvo išmuštruotą kariuomenę į Sileziją. 
Į Septynerių metų karą vėl įsivėlė kone visos Europos didžiosios valsty- 
bės. Jos pešėsi net ir dėl užjūrio valdų. Ypač Šiaurės Amerikoje susikirto 
Anglija su Prancūzija. Įsikišo ir nauja didžioji valstybė Rusija — tai turėjo 
lemtingų padarinių. Per septynerius karo metus ne kartą keitėsi koali- 
cijos, buvo daugybė mūšių, juos laimėdavo tai vieni, tai kiti. Frydrichą 
imta vadinti Didžiuoju, kai jis 1757 m. laimėjo Rosbacho mūšį (dabarti- 
nėje Saksonijos-Anhalto žemėje). Tas mūšis, vienas iš daugelio per Sep- 
tynerių metų karą, truko vos kelias valandas. Pergalė jame Frydrichui, 
pasak jo paties, buvo tik „pasivaikščiojimas“. Svarbiausias jo priešininkas 
buvo prancūzai. Nuo Liudviko XIV laikų Prancūzijos armija buvo sti- 
priausia Europoje, pavyzdinga visais atžvilgiais. Iki Rosbacho ji laikyta 
bemaž nenugalima. Sužinojusi, kad didelę prancūzų kariuomenę nugalė- 
jo Brandenburgo ir Pomeranijos valstiečių sūnūs, madam de Pompadour 
(1721—1764), Prancūzijos karaliaus Liudviko XV favoritė, sušuko: Aprės 
nous le dėluge! („Po mūsų [nors ir| tvanas!“) 


„FRICIŠKAI SUSIPRATĘS“ Johannas Wolfgangas von Goethe (gi- 
męs 1749), dar tik aštuonmetis, buvo, kaip pats yra rašęs knygoje „Po- 
ezija ir tiesa“, „friciškai susipratęs“ (t. y. palankus Frydrichui) ir dėl to 
atkakliai ginčijosi su tėvu, mat šis, kaip Reicho valstybės patarėjas, buvo 
veikiau lojalus imperatoriui arba imperatorei, kitaip tariant — Vienai. Po 
Rosbacho pergalės pirmąsyk per Vokietiją nusirito tautinio entuziazmo 
banga. Frydrichas buvo vertinamas kaip protestantizmo kovotojų vedlys; 
daug Saksonijos ir Viurtembergo protestantų iš imperijos kariuomenės, 
remiančios prancūzus, perbėgo pas prūsus. O ir pats Frydrichas, kuriam 
tada buvo dar tik 37 metai, stengdamasis nenusilenkti Austrijai, vadinasi, 
ir imperijai, aukštino naują, visiems vokiečiams bendrą savivoką; galiau- 
siai ji Prūsijos pastangomis ir įsigalėjo. 


BRANDENBURGO RUMŲ STEBUKLAS Septynerių metų ka- 
ras jau įpusėjęs, visų jo dalyvių iždas tuščias, pulkai nukraujavę. Prūsija 
apsupta. Frydrichui reikia apginti šalies branduolį. 1759 m. rusų ir austrų 

armijos susijungė netoli Frankfurto prie Oderio ir Kunersdorfo mūšyje 
skaudžiai smogė Frydrichui Didžiajam: čia jis patyrė sunkiausią pralaimė- 
jimą. Kelias į Berlyną atviras. Sukrėstas Frydrichas paskyrė vyriausiuoju 
vadu savo brolį Henriką. Tačiau dėl tarpusavio nesutarimų austrai nepa- 
sinaudojo proga ir pasuko atgal. Laiške Henrikui Frydrichas rašė: „Prane- 
šu jums apie Brandenburgo rūmų stebuklą.“ Užuot žygiavęs į Berlyną, 
priešas nuklydęs į Šprėvaldo miškus „Miulrozės ir Lyberozės link“. 

Frydricho minimas „stebuklas“ dažnai per klaidą priskiriamas vėles- 
niam, 1762 m. įvykiui. Nuo 1761 m. Frydricho padėtis buvo nepavydė- 
tina. Austrai su rusais buvo okupavę Rytprūsius, Saksoniją ir Sileziją, 
o Frydrichas nebeturėjo pajėgų pulti. Bet 1762 m. sausio 5 d. netikėtai 
mirė carienė Jelizaveta, Petro Didžiojo duktė. Itin dievobaiminga, bet 
labai išsilavinusi ir pažangi valdovė, be galo priešiška Prūsijai, neturėjo 
vaikų. Caru tapo jos sūnėnas Petras III, Vokietijos (Holšteino) kuni- 
gaikščio sūnus; jis tiesiog garbino Frydrichą ir uoliai susirašinėjo su juo. 
Vos ėmęsis naujų pareigų, sudarė separatinę taiką su Prūsija ir pasiuntė 
Frydrichui į pagalbą karinių dalinių, o carienės generolų užimtas žemes 
grąžino Prūsijai. 

Po tokios irgi „stebuklingos“ malonės Frydrichui pavyko išstumti aus- 
trus iš Silezijos (ir Saksonijos). Paskui Silezija priklausė Vokietijos impe- 
rijai, vėliau iki pat 1945 m. — Prūsijai. 


POTIOMKINO KAIMAI Caras Petras III neišbuvo soste net metų: 
jį privertė atsistatydinti, o paskui ir nužudė didikai, kurie Jekaterinai val- 
dant turėjo didelę įtaką, be to, labai gynė rusiškumą. Sostą paveldėjo jo 
žmona, Anhalto princesė Kotryna, nuo 1762 iki 1796 m. — carienė Jekate- 
rina II, vienintelė monarchė pasaulyje, vadinta Didžiąja. 

Jai valdant Rusija prisijungė milžiniškus pietinius plotus, atkariautus 
iš Osmanų imperijos ir Krymo totorių. Didžiausias nuopelnas dėl to teko 
būsimajam kunigaikščiui Potiomkinui, kuriuo carienė be galo pasitikėjo. 
Pakilti nuo vachmistro iki vyriausiojo kariuomenės vado ir ministro jam 
padėjo gera išvaizda, uolumas ir, žinoma, carienės palankumas. Važiuo- 
damas su ja naujai įgytų pietinių žemių apžiūrėti, rodydavo valdovei tik 
dėl akių išpuoselėtus kaimus, kuriuos pavydūs Peterburgo aristokratai 
pasityčiodami praminė Potiomkino kaimais. 

ANCIEN RĖGIME Per Ispanijos įpėdinystės karą Prancūzijos vals- 
tybės skola padidėjo 20 kartų. Tai sužlugdė šalies ekonomiką ir sukėlė 
revoliuciją. Mat kai dėl gresiančio valstybės bankroto 1789 m. gegužės 
5 d. buvo sušaukti Generaliniai luomai, paaiškėjo, kad jau per vėlu: liepos 
17 d. trečiasis luomas pasiskelbė Nacionaliniu susirinkimu ir tuo konsti- 
tuciniu aktu nuvertė Ancien rėgime („Senąjį režimą“). 

Žinoma, ir kiti XVIII a. karai Prancūzijai kainavo be galo brangiai, 
ypač „indėnų karas“ Šiaurės Amerikoje su Anglija ir Septynerių metų 
karas, kuris ir Prūsijos vos neįstūmė į finansinę ir politinę katastrofą. Bet 
Prancūzija dažniausiai vis pralaimėdavo. Jos ekonomika nebuvo tokia 
dinamiška kaip Anglijos, kad galėtų kompensuoti išlaidas. Prancūzai ne- 
reformavo savo mokesčių sistemos, nekliudė aristokratijos ir dvasininkų 
privilegijų. Aristokratams aukšta kilmė neleido imtis verslo, juos išlaikė 
visuomenė. Koks milžiniškas potencialas čia slypėjo be naudos, paaiškėjo 
netrukus, kai revoliucija ir Napoleonas nepaprastai staigiai iškėlė į Euro- 
pos lyderius šalį, kuri buvo jau bežlunganti dėl Senojo režimo agonijos. 


JOZEFINIZMAS - APŠVIESTASIS ABSOLIUTIZMAS Mari- 
jos Teresės sūnus ir įpėdinis imperatorius Juozapas II (1741—1790) žavė- 
josi Frydrichu, kuris irgi, kaip Juozapas, laikė save „pirmuoju savo vals- 
tybės tarnu“ ir „apšviestuoju absoliutistu“. Juozapas taip radikaliai įgy- 
vendino Šviečiamojo amžiaus idėjas, kad su jo vardu imta sieti daugybę 
pavyzdinių reformų. Jis uždarė apie 700 vienuolynų ir suteikė žydams 
tikėjimo laisvę, panaikino baudžiavą ir mirties bausmes, Vienoje įsteigė 
Viešąją ligoninę ir Jozefhinumą (karo gydytojų mokyklą), apkrovė žemės 
mokesčiu aristokratus ir dar daug ką nuveikė. Ne kas kitas, tik Juozapas 
užsakė jaunajam Mozartui taip mėgstamą „vokišką muzikinę dramą“ — 
„Pagrobimas iš seralio“. Praterio parką, iki tol uždarą, atvėrė visuomenei. 
Vis dėlto, o gal labiausiai — dėl antiklerikalinės politikos, liaudis Juozapo 
nekentė ir mirusio ne per daug gedėjo. 

XVIII a. Prancūzijos karaliai Liudvikas XV ir Liudvikas XVI vis dar 
atkakliai laikėsi tradicinio absoliutizmo, nors jis jau seniai buvo išsigimęs 
į korumpuotą privilegijų sistemą. Tuomet Vokietijos valstybėse, be Fry- 
dricho ir Juozapo, buvo daug „apšviestųjų kunigaikščių“, aktyviai besido- 
minčių kultūra ir mokslu. Iš jų paminėtini Anhalto-Desau kunigaikštis 
Leopoldas III, pasirūpinęs įkurti Verlico parką, Goethes globėjas Sakso- 

nijos ir Veimaro hercogas Karolis Augustas, Badeno kunigaikštis Karo- 
lis Frydrichas, Bavarijos suverenas Maksas III Juozapas, pagaliau Pfalco 
kurfiurstas Karolis Teodoras, vėliau tapęs dar ir Bavarijos hercogu, — jo 
laikais suklestėjo Manheimas, o Miunchene jo iniciatyva atsirado angliš- 
kasis sodas. 


AMERIKA TAMPA NEPRIKLAUSOMA 


Anaiptol nebuvo akivaizdu, kad Didžioji Britanija apie 1760 m. bus ga- 
lingiausia Šiaurės Amerikos žemių valdytoja. Ispanai ten atsirado kur kas 
anksčiau; nuo konkistadorų laikų jie nukariavo pietinę žemyno dalį palei 
Meksikos įlanką ir platų jo ruožą nuo Floridos ligi Kalifornijos, kai ku- 
riuos rajonus ir kolonizavo. Iki šiol apie tai byloja tokie vietovardžiai kaip 
San Francisco, Los Angeles, San Diego, Colorado arba Floridoje Orlando. 
Dideli žemyno plotai priklausė ir prancūzams. Didžioji Britanija valdė 
„tik“ 13 vadinamosios Naujosios Anglijos valstijų rytinėje pakrantėje, nuo 
Masačusetso šiaurėje ligi Džordžijos pietuose. Ne kažin kas. 


PASKUTINIS MOHIKANAS Dar 1535 m. Prancūzijos karalius 
Pranciškus I buvo pasiuntęs Jacgues'ą Cartier į Kanadą, prie Šv. Lauryno 
upės. Pamažu prancūzai užgrobė didžiulę teritoriją nuo minėtų vietų per 
Didžiuosius ežerus, palei Misūrio ir Misisipės upes iki Meksikos įlankos. 
Tas Prancūzijos kolonijų masyvas, galima sakyti — visi Vidurio Vakarai 
ir Rytų Kanada, buvo pavadintas Liudviko (Louis) XIV vardu — Luizia- 
na (Louisiana). 1718 m. prie Misisipės žiočių įkurtas Naujasis Orleanas 
(Nouvelle Orlėans). 

Per Septynerių metų karą (1756-1763) britai su prancūzais pliekėsi ir 
Šiaurės Amerikos žemyne. Iš pradžių kariauta daugiausia dėl Ohajo slė- 
nio. 1763 m. Prancūzija turėjo atiduoti Didžiajai Britanijai visas valdas iki 
Misisipės. Jameso Fenimoreo Cooperio garsiojo romano veiksmas vyksta 
to „indėniško“ kolonijų karo fone. Tiesa, indėnų genties, vadinamos mo- 
hikanais, iš tikrųjų nebuvo. Cooperis sudūrė jos pavadinimą iš mohegan 
ir mahican - tokios indėnų gentys iš tikrųjų buvo. 


NO TAXATION WITHOUT REPRESENTATION Nuo 


1760 m. soste Londone sėdėjo Jurgis III. Jam labiau magėjo būti seno kir- 
pimo absoliučiuoju valdovu nei konstituciniu monarchu, todėl jis sten- 

gėsi apkarpyti parlamento teises. Anglijos vyriausybė nustatė kolonijoms 
mokesčius, kurie bent iš dalies padengtų išlaidas kolonistus saugančiai 
kariuomenei išlaikyti: antspaudo mokestį, cukraus mokestį, paskui — ar- 
batos importo muitą. Kolonistams, anaiptol nepratusiems prie mokesčių, 
to buvo jau per daug. Dėl arbatos muito 1773 m. gruodžio 16 d. buvo 
surengta vadinamoji Bostono arbatėlė (Boston Tea Party): apie 50 bal- 
taodžių, persirengusių indėnais, įsigavo į tris laivus, stovinčius Bostono 
uoste, ir jų arbatos krovinį, maždaug 40 tonų, išvertė į vandenį — tai 
buvo protesto ženklas. Ginčai virė dėl pagrindinės problemos: No taxa- 
tion without representation („Jokių mokesčių be parlamento pritarimo“). 
uostą ir įvedė naujus suvaržymus kolonijoms. Ir sulaukė atsakomosios 
amerikiečių reakcijos: 1774 m. rudenį Filadelfijoje įvyko pirmasis konti- 
nentinis kongresas, kuriuo formaliai prasidėjo sąjūdis dėl atsiskyrimo nuo 
Anglijos. 

Kongresas subūrė Kontinentinę armiją. 1775 m. balandį ji pirmąsyk 
susikovė su britais; tai įvyko Masačusetse prie Leksingtono ir Konkordo. 
1775 m. gegužę prasidėjo antrasis kontinentinis kongresas; jo sesijos vyko 
skirtingose vietose. Kongresas įvedė jau ir savą valiutą. Amerikos kova 
dėl nepriklausomybės įsibėgėjo. 


JUNGTINĖS AMERIKOS VALSTIJOS Thomas Paine'as pirmas 
pasiūlė atsimetusias kolonijas pavadinti Jungtinėmis Amerikos Valstijo- 
mis. Paine'as, gimęs Anglijoje, tik 1774 m. atkeliavo į Ameriką ir 1776 m. 
sausį paskelbė rašinį, pavadintą Common Sense („Sveikas protas“). Jame 
autorius aiškiai išdėstė Amerikos siekį tapti nepriklausomai ir įsivesti 
demokratišką valdymo sistemą, pagrįstą žmogaus teisių principu. Tas ra- 
šinys degte uždegė "Thoma Jeffersoną, pagrindinį JAV nepriklausomybės 
deklaracijos autorių. 


NEPRIKLAUSOMYBĖS PASKELBIMAS Deklaracija pradedama 
garsiuoju sakiniu apie prigimtinę žmogaus teisę gyventi, būti laisvam ir 
laisvai plėtoti savo asmenybę. Toliau vardijamos „tirono“ Jurgio III pik- 
tadarybės. Pabaigoje trumpa pastraipa „iškilmingai skelbiama“, kad nuo 
šiol kolonijos laiko save laisvomis ir nepriklausomomis, jos nutraukia 
visus ryšius su „Britų imperija“. 1776 m. liepos 4 d. JAV nepriklausomy- 

bės deklaracija buvo priimta ir pasirašyta. Tą dieną, Nepriklausomybės 
šventę (Independence Day), amerikiečiai kasmet mini kaip savo šalies 
gimtadienį. 

1782 m. Nepriklausomybės deklaraciją pripažino Didžioji Britanija. 
Deklaracijos autorius buvo Thomas Jeffersonas. Kontinentinio kongreso 
komisija, kurią sudarė Johnas Adamsas, Benjaminas Franklinas, Robertas 
Livingstonas ir Rogeris Shermanas, beveik nieko joje nepakeitė. Visi šie 
asmenys laikomi JAV įkūrėjais, nes jie, be abejo, jau ir anksčiau kovojo 
už nepriklausomybę. Universalusis mokslininkas, Pietų valstijų atstovas 
ir politikas Thomas Jeffersonas (1743-1826) buvo savotiškas Amerikos 
Goethe. 1801 m. jis tapo trečiuoju JAV prezidentu. Kaip ir daugelis lyde- 
rių JAV gyvavimo pradžioje (kad ir pirmasis prezidentas George'as Wa- 
shingtonas), Jeffersonas buvo kilęs iš aristokratiškos senųjų Pietų plan- 
tatorių giminės — tais laikais pietiečių balsas kolonijose buvo itin svarus. 
Tik XIX a. Jungtinėse Valstijose ėmė dominuoti pramonė, o kartu su 
ja — šiaurinės ir šiaurės rytų valstijos. Iki tol angliškai kalbantys balta- 
odžiai kūrėsi dar tik plote nuo Atlanto krantų iki Apalačų papėdės. 


KONSTITUCIJA Tik po dešimties nepriklausomybės metų, 1787 
m., buvo priimta Jungtinių Amerikos Valstijų konstitucija. Tai įvyko ten 
pat Filadelfijoje (Vašingtonas dar nebuvo pastatytas). Ji įsigaliojo 1789 m. 
ir yra pirma moderni konstitucija, bent jau seniausia, nes patvirtinta kaip 
oficialus dokumentas. (Seną konstituciją turi ir Anglija, bet ne rašytinę.) 

JAV konstitucija kartu su deputatų parašais telpa keturiuose pusla- 
piuose. Jos pavyzdžiu Montesguieu suformulavo valdžios padalijimo 
principą. Pirmasis straipsnis kalba apie įstatymų leidžiamąją valdžią — 
Kongresą, antrasis — apie vykdomąją valdžią, būtent prezidentą, trečia- 
sis aptaria teisminę valdžią, tai yra Sąjungos teisėtvarką ir Aukščiausiojo 
Teismo įkūrimą, o ketvirtasis — Sąjungos valstijų tarpusavio santykius ir 
jų santykius su Sąjunga, taigi — federacijos struktūrą. Pirmasis Kongresas 
papildė konstituciją — išvardijo pagrindines teises ir surašė jas pirmosiose 
straipsnių pataisose. Jos turi daug bendra su Anglijos Teisių biliu (1698). 


LUIZIANOS PIRKINYS Jau nuo 1763 m. Anglija valdė „Britų Lui- 
zianą“ iki Misisipės. Tas kraštas atiteko jaunosioms JAV, kai jos išsikovo- 
jo nepriklausomybę. Sritį į vakarus nuo Misisipės — vis dar labai didelę 

teritoriją — Prancūzija 1763 m. pavedė globoti giminiškai Ispanijos Bur- 
bonų dinastijai, bet atsisakė jos tik formaliai, kad jos nesigvieštų anglai. 
Netrukus ispanai, kaip ir buvo planuota, grąžino tas žemes Prancūzijai. 
1803 m. Napoleonas, susidūręs su finansiniais sunkumais, prarado visas 
viltis atgaivinti tą koloniją. Kai 1803 m. pas jį apsilankė amerikiečių de- 
legacija, ketinanti pirkti tik Naująjį Orleaną, Napoleonas pasiūlė jai visą 
Luizianą ir užsiprašė 22 milijonų dolerių. Derybininkai, net JAV valdžios 
neatsiklausę, priėmė tą pasiūlymą. Tai buvo didžiausias istorijoje žemės 
sklypo pardavimo sandoris ir pats naudingiausias Jungtinėms Valstijoms. 
Jų plotas išsyk padvigubėjo. Ta „Luiziana“ apėmė visus Vidurio Vaka- 
rus — dabartines valstijas Montaną, Vajomingą, Šiaurės Dakota, Pietų Da- 
kotą, Koloradą, Nebraską, Ajovą, Kanzasą, Misūrį, Oklahomą, Arkanzasą 
ir pačiuose pietuose — dabartinę skurdžią, mažą Luizianos valstiją Nau- 
jojo Orleano pašonėje. 

REVOLIUCIJA IR 
BURŽUAZIJOS VALDŽIA 


(apie I800-I900 m.) 


ŠVIECIAMOJO AMZIAUS FILOSOFIJA 


Kompozitorius Georgas Friedrichas Händelis (1685—1759) 1717 m. su- 
kūrė siuitą „Muzika ant vandens“ šventei, per kurią Anglijos karaliaus 
rūmų dvariškiai plaukė laivais Temzės upe į Čelsį. Hžndelis buvo rūmų 
menininkas, kaip ir daugelis kitų, kuriuos protegavo ir išlaikė karalius ir 
aukštuomenė. Bet jis buvo ir veiklus operų bei koncertų organizatorius. 
Kitaip nebūtų buvę iš ko mokėti didžiulių honorarų garsiems atlikė- 
jams — kastratams ir primadonoms. Žiaurioje Londono muzikos rinkoje 
Händelio įstaigos ne sykį bankrutavo. Prancūzijoje, kur už viską mokėjo 
karaliaus rūmai, tokių įmonių apskritai negalėjo būti. Hžndelio laikai — 
tai Anglijos švietimo epocha. 


ŠVIETIMO EPOCHA AN GLIJOJE Blaiviai mąstantys, purito- 
niškai išauklėti anglai mažiau domėjosi filosofų spekuliacijomis, o la- 
biau vertino realią patirtį. Garsus Hžndelio amžininkas buvo Isaacas 
Newtonas (1643-1727). Jis pagrindė modernųjį gamtos mokslą, ypač 
mintį, kad kiekvienas fizinis veiksmas turi priežastį, kurią įmanoma 
apskaičiuoti. Panašias filosofines idėjas kėlė Thomas Hobbesas, Johnas 
Locke'as ir kiti mokslininkai. Locke'as (1632—1707), kaip ir prancūzas 
Renė Descartes'as („Mąstau, vadinasi, esu“), svarstė žmogaus galimumą 
pažinti. Galiausiai priėjo tokią išvadą: nėra įgimtų (dieviškų) idėjų, yra 
tik dvasinio gyvenimo (kultūros) suformuotos sąvokos. Locke'as teigė, 
kad žmogus turi prigimtinę teisę gyventi, būti laisvas ir turėti nuosavy- 
bę, o valdymui turi pritarti valdomieji. Tas argumentas leido suabejoti, 
ar teisėtos yra monarchų, aristokratų ir dvasininkų privilegijos, iki tol 
grįstos „dieviškąja teise“. 

Po Liudviko XIV mirties (1715) kai kurie prancūzai ėmė domėtis pa- 
žangiu kaimynų šalies visuomenės modeliu, jų gamtos mokslo, filosofijos 
ir sociologijos atradimais. 

VALDŽIOS PADALIJIMAS Baronas de la Brėde et de Montesguieu 
(1689-1755) irgi trejus metus viešėjo Anglijoje ir įsitikino, kad tenykštė 
parlamentinė valdymo sistema geriausiai užtikrina asmens ir politinės 
veiklos laisvę. Jis taip pat domėjosi antikos respublikomis — Roma ir 
Atėnais. Traktate De l'esprit des lois („Apie įstatymų dvasią“) jis varto- 
ja „valstybės valdžios padalijimo“ sąvoką. Valdžios turinčios atsverti ir 
kontroliuoti viena kitą, kad laiduotų piliečiams kuo daugiau konkrečios 
laisvės. Tas žmogus buvo tolimas karaliaus rūmų ir valstybės šurmuliui, 
bet jo raštai ir mintys greit paplito. Vien traktato parašymo metais (1748) 
išėjo 22 jo leidimai ir vertimas į vokiečių kalbą. Montesguieu principai 
pirmąsyk buvo įgyvendinti Amerikos konstitucijoje (1787), o paskui ir 
1791 m. Prancūzijos konstitucijoje. Montesguieu deklaruojamo valdžios 
padalijimo idėja buvo ir tebėra viena — apginti individą nuo valdžios sa- 
vivalės. 


ŠVIETIMO EPOCHA PRANCUZIJOJE Labai vaisingas buvo 
Denis Diderot sumanymas kartu su dideliu būriu žymių to meto prancūzų 
intelektualų parengti ir išleisti „Enciklopediją“ (Encyclopėdie). 35 jos tomai, 
išėję nuo 1751 iki 1780 m., atspindėjo visa, kas tuomet buvo žinoma. Ypač 
svarbu, kad intelektualioji miestiečių visuomenė galėjo persiimti „Enciklo- 
pedijos“ skleidžiamomis Šviečiamojo amžiaus idėjomis. Viskas prasidėjo 
nuo to, kad vienas Paryžiaus leidėjas pasiūlė Diderot išversti iš anglų kalbos 
dvitomę „Meno ir mokslo enciklopediją“ (Cyclopaedia of Arts and Scien- 
ces). Diderot nusprendė tą veikalą išplėsti iš esmės. Kadangi Bažnyčia vis 
įtraukdavo „Enciklopediją“ į draudžiamųjų knygų sąrašą, prireikė įtakin- 
gų ponios Pompadour aplinkos žmonių pastangų, kad projekto vykdymas 
nesustotų. Rusijos carienė Jekaterina irgi buvo viena iš tų, kurie skatino 
Diderot. „Enciklopedija“ įtraukė į savo orbitą visus Prancūzijos rašytojus ir 
intelektualus, tikinčius, jog pakanka tik skleisti žinias ir šviesą, kad pasau- 
lyje nugalėtų protas, o sykiu ir visuotinis humanizmas. Pats Diderot parašė 
daugiau kaip 1000 „Enciklopedijos“ straipsnių. 


TOLERANCIJA Vienas iš žymiausių „Enciklopedijos“ autorių buvo 
rašytojas Francois Marie Arouet, pasirašinėjęs Voltaire'o slapyvardžiu. Jis, 
kaip ir Montesguieu, kurį laiką gyveno Anglijoje ir taip pat kritikavo 
sustabarėjusį Prancūzijos Ancien régime. Tiesa, Voltaire'as buvo paragin- 

tas kuriam laikui išvykti iš Prancūzijos, nes pernelyg mėgo šaipytis. Jis 
skleidė Šviečiamojo amžiaus idėjas ne vien „Enciklopedijoje“, apskritai 
buvo uoliausias jų skleidėjas. Voltaireas buvo dvasios galiūnas, didelis 
aštrialiežuvis, pagarsėjęs visoje Europoje. Dvejus metus viešėjo Sansusi 
rūmuose pas Frydrichą Didįjį, susirašinėjo su monarchais, net su Rusijos 
cariene Jekaterina. Voltaire'as vienas iš pirmųjų įvertino Arabijos, Per- 
sijos, Indijos ir Kinijos kultūrą. Bet ypač jis buvo gerbiamas už tai, kad 
propagavo pagrindinį principą: „Tavo nuomonė kitokia negu mano, bet 
aš ginsiu tavo teisę ją turėti, nors už tai turėčiau paaukoti gyvybę.“ Tai 
nuomonių laisvės principas, apie kurį dažnai kalbama „Enciklopedijoje“. 


VOLONTÉ GÉNÉRALE Teorijas, visiškai priešingas viešpataujan- 
čiam absoliutizmui, skelbė Ženevos miestietis, laikrodininko sūnus Jea- 
nas-Jacques’as Rousseau (1712—1778). Tas socialistas romantikas teigė, kad 
žmogus esąs iš prigimties gera laukinė būtybė, kurią sugadinantis tik au- 
klėjimas, visuomenė ir kultūra. Bet kaipgi tiems tauriesiems laukiniams, 
kurie naudojasi nevaržoma laisve, susiburti į bendruomenę - valstybę? Jie 
sudarantys vieni su kitais visuomenės sutartį (contrat social). Tos valsty- 
binės bendruomenės tvarką ir įstatymus balsų dauguma nustato volontė 
générale — „bendroji valia“, kuriai turi paklusti kiekvienas individas, net 
jeigu jo asmeninė nuomonė ir kitokia. Tą ne itin realistinę konstrukciją, 
kaip tautos suverenumo principą, Prancūzijos revoliucija įteisino kaip vals- 
tybinės valdžios pagrindą, juo remiasi Vakarų demokratijos. 


Kas įvyko paskui? Dabartinės Vokietijos konstitucijos 20 straipsnio 2 pa- 
straipoje parašyta: „Visa valstybės valdžia kyla iš tautos. Ją tauta išreiškia 
rinkimais, referendumais ir per tam tikrus įstatymų leidybos, vykdomo- 
sios valdžios ir teisėtvarkos organus.“ Čia glaustai išreikštos Montesguieu 
mintys apie valdžios padalijimą ir Rousseau skelbtos tautos suvereniteto 
idėjos. Jomis pagrįsta ir Jungtinių Amerikos Valstijų 1787—1789 m. kons- 
titucija. O Prancūzijos nacionalinis susirinkimas 1789 m. revoliuciniu 
aktu praskynė joms kelią ir Europoje. 

PRANCUZIJOS REVOLIUCIJA 


Iš pradžių „revoliucijos“ sąvoka nereiškė nieko revoliucinga ir neturėjo 
nieko bendra su politika. Astronomai nuo Koperniko, Keplerio ir Gali- 
lėjaus laikų tuo žodžiu vadino planetų sukimąsi aplink Saulę — tik prieš 
tai reikėjo sužinoti, kad toks sukimasis išvis egzistuoja ir kad net mūsų 
Žemė šitaip „revoliucionuoja“. Kopernikas savo tikrai revoliucingą knygą 
pavadino taip: De revolutionibus orbium coelestium („Apie dangaus sferų 
sukimąsi“). Paskui tą terminą imta vartoti žemiška perkeltine reikšme 
(„skonių revoliucija“), o galiausiai jis ėmė reikšti politikos įvykį. Pran- 
cūzijos revoliucija kilo dėl daugelio priežasčių, bet svarbiausios dingstys 
buvo dvi: prastas pernykštis derlius, dėl kurio 1789 m. labai pabrango 
javai, ir milžiniška valstybės skola. 

1789 m. gegužės 5 d. Versalyje prasidėjo Generalinių luomų susirin- 
kimas. Finansų ministras siūlė imti 80 milijonų paskolą iždo deficitui 
padengti. Dėl balsavimo būdo aristokratija ir dvasininkija susiginčijo su 
trečiuoju luomu — buržuazija. Balsuojant luomams, daugumą būtų turėję 
aristokratai ir dvasininkai, o skaičiuojant, kiek asmenų balsavo, galėjo 
nusverti buržuazijos balsai. Iki birželio vidurio susitarti taip ir nepavyko. 
Revoliucijos valanda atėjo 1789 m. birželio 17 d., kai trečiasis luomas pa- 
siskelbė esąs vienintelis Nacionalinis susirinkimas. Kai jis pareiškė atsto- 
vaująs nebe vienam luomui, o visai nacijai, vienu kartu iš esmės pasikeitė 
Prancūzijos konstitucija. Šalis gavo naują suvereną. 


PRIESAIKA SPORTO SALĖJE Karalius Liudvikas XVI norėjo su- 
trukdyti toliau posėdžiauti trečiajam luomui, virtusiam Nacionaliniu su- 
sirinkimu, ir todėl užrakino Versalio susirinkimų salę. Tada deputatai 
susibūrė gretimoje sporto salėje. Erdvioje universalios paskirties salėje 
paprastai būdavo žaidžiama jeu de paume — teniso pirmtakas (kamuo- 
liukas mušamas delnu, ne rakete). Toje sporto salėje deputatai prisiekė 
neišsiskirstyti, kol šalis negaus naujos konstitucijos. 

BASTILIJOS ŠTURMAS Pagaliau karalius Liudvikas XVI nusileido 
ir liepė aristokratams bei dvasininkams bendradarbiauti su Nacionaliniu 
susirinkimu, bet liepos 11 d. atleido žmonių mėgstamą finansų ministrą 
Neckerą ir sutraukė į Versalį daugiau kariuomenės. Kai liepos 12 d. žinia 
apie tai pasiekė Paryžių, dūstantį nuo žmonių antplūdžio, alkana minia 
baiminosi, kad aristokratija gali sukelti kontrrevoliuciją. Tris dienas minia 
blaškėsi tarp miesto rotušės ir Invalidų katedros ieškodama ginklų. Pas- 
klido gandas, kad ginklų bei parako esama ir Bastilijoje. Toji tvirtovė dan- 
tytais kuorais miesto rytuose, varguomenės kvartale, buvo pastatyta per 
Šimtametį karą gintis nuo anglų, paskui paversta kalėjimu. Liepos 14 d. 
popietę tvirtovės komendantas dar bandė gintis, nors visa jo įgula tebuvo 
mažas būrys invalidų (netinkamų karo tarnybai žmonių) ir 30 šveicarų. 
Per susišaudymą žuvo apie 100 žmonių, o paskui įniršusi minia sugriovė 
Bastiliją, nukirto galvą komendantui ir pamautą ant ilgo iešmo nešiojo ją 
po miestą. Bastilijos šturmas simbolizavo paryžiečių pergalę - jie išgelbė- 
jẹ revoliuciją. Liepos 14-0ji yra Prancūzijos nacionalinė šventė. 


Kas įvyko paskui? Visą vasarą ir rudenį buvo leidžiami dekretai, kuriais 
atšaukiamos aristokratų privilegijos, naikinami luomai ir feodalinės jų tei- 
sės, konfiskuojama Bažnyčios nuosavybė, o Prancūzija suskirstoma į 83 
departamentus. Rugpjūčio 28 d. deklaruotos žmogaus ir piliečio teisės. 
1790 m. oficialiai patvirtinta rašytinė konstitucija. Revoliucija persimetė ir 
į provinciją; aristokratai būriais nešdinosi iš Prancūzijos. Iš pradžių ketinta 
paskelbti Prancūziją konstitucine monarchija, bet kai 1791 m. karaliaus šei- 
ma nesėkmingai pabandė sprukti, šalis dar po metų paskelbta respublika. 
Liudvikas XVI buvo nuverstas nuo sosto. Dar tais pačiais 1792 m. jis ir jo 
žmona Marija Antuanetė buvo nuteisti mirti ir 1793 m. giljotinuoti. 


JAKOBINAI IR ŽIRONDISTAI Prancūzijos nacionalinis konven- 
tas 1792 m. nusprendė, kad jakobinai posėdžių salėje turi sėdėti kairėje, 
o žirondistai — dešinėje. Iš to kilo patvari ir veiksminga tradicija par- 
lamentinės demokratijos valstybėse skirstyti politikus pagal jų politinę 
orientaciją. Žirondistai, dešinieji, atstovavo nuosaikiesiems respubliko- 
nams, o jų oponentai jakobinai, kairieji, — radikaliesiems demokratams, 
kurie kiek vėliau (1793—1794) įvedė Prancūzijoje teroro diktatūrą. Ja- 
kobinų politinis klubas, ginantis paprastų žmonių interesus, buvo taip 

pavadintas todėl, kad posėdžiaudavo Šv. Jokūbo vienuolyne (Paryžiuje). 
O nuosaikiųjų žirondistų branduolys buvo kilęs iš Bordo apylinkių, kur 
teka Žirondos upė. 

Deputatų vietų išdėstymas puslankiu (kaip amfiteatre), plačiai taiko- 
mas ir dabar, turi istorinį, simbolinį ir praktinį pagrindą. Pirmasis šiuo- 
laikinis respublikos parlamentas — Prancūzijos nacionalinis konventas — 
posėdžiavo Paryžiuje, Tiuilri rūmų (1882 m. jie nugriauti) Teatro salėje. 
Parlamentas turėjo simbolizuoti valstybės ir tautos, kuriai atstovavo, vie- 
nybę; ją geriau išreiškė susėdimas pusračiu, o ne priešpriešiais kaip An- 
glijoje. Ten deputatai kitados posėdžiavo bažnyčioje ir susėsdavo pagrin- 
dinės navos suoluose. Nacijos vienybę Anglijoje simbolizuoja monarchas, 
sėdintis soste, o deputatai kalba ne iš tribūnos, bet iš savo vietos. 


TERORAS Jau 1792 m. politikai jakobinai — Jeanas-Paulis Maratas, 
Georges'as Dantonas ir kiti - nuosaikiuosius, nepriklausomuosius ir revo- 
liucijos priešus smerkė kaip rojalistus, tautos priešus ir leido miniai su jais 
susidoroti. Pierre'as V. Vergniaud prieš pat mirties bausmę, įvykdytą jam 
1793 m. spalio gale, ištarė garsiuosius žodžius: „Revoliucija, kaip Saturnas, 
ryja savo vaikus.“ 1793 m. liepą vonioje nužudytas Maratas. 1794 m. nau- 
jasis jakobinų vadas Maximilienas de Robespierre'as nušalino Dantoną 
nuo valdžios ir balandžio mėnesį nuteisė mirti. 

Robespierreas, nuo 1793 m. liepos Nacionalinio konvento Visuome- 
nės gelbėjimo komiteto narys, be gailesčio triuškino radikalią, įskundi- 
mais grįstą jakobinų politiką. Jis buvo apsėstas manijos padėti įgyvendinti 
Rousseau volontė gėnėrale. Teroristinė Robespierreo valdžia rėmėsi vien 
savivale. Kiekvienas galėjo būti įskųstas ir nukirsdintas. Liepos mėnesį 
Robespierreo priešai ir varžovai susivienijo, suėmė jį ir 1794 m. liepos 
28 d. giljotinavo. Tuo teroras ir baigėsi. Iš viso per Prancūzijos revoliuciją 
kelios egzekucijų bangos nusinešė į kapus apie 20 ooo žmonių. 


VIVE LEMPEREUR! Per savo Didžiąją revoliuciją Prancūzija nuo 
1792 m. įsivėlė į karą su visa Europa. Sėkmingiausiai prancūzų pulkams 
vadovavo korsikietis Napoleonas Bonapartas (1769-1821), jau pasižymė- 
jęs per italų karus su austrais. 

Revoliucija per labai trumpą laiką išugdė visą klasę naujųjų turčių — 
spekuliantų, kariuomenės tiekėjų, ginklų prekiautojų ir finansininkų, 

kurie mielai leido laiką prabangiuose pokyliuose ir parsidavinėjo kai ku- 
riems išvaikytiems aristokratams. Finansininkams už skubiai reikalingus 
kreditus būdavo atsilyginama valstybės turtu, tad skolinti buvo be galo 
pelninga. Žinomiausias iš tų iškilėlių tapo Napoleonas. Kai Prancūzijos 
politikoje vėl ėmė smarkiau reikštis žmonės, besišliejantys prie social- 
revoliucionierių jakobinų, Napoleonas per valstybės perversmą, įvykusį 
Prancūzijos revoliucijos kalendoriaus VIII metų briumero mėnesio 18 
dieną (1799 lapkričio 9), pasiskelbė „pirmuoju konsulu“. Nuo tada jis 
faktiškai vienas valdė Prancūziją, sukūrė griežtai centralizuotą jos val- 
dymo sistemą ir paskelbė pirmąjį Civilinį kodeksą (Code civil). 1804 m. 
gruodžio 2 d. buvo vainikuotas Prancūzijos imperatorium. 


AUSTERLICAS - TRAFALGARAS - LEIPCIGAS - VATERLO 


Gavęs imperatoriaus karūną, Napoleonas ilgai nelaukęs užsimojo nuka- 
riauti Europą. Gerą dešimtmetį jis viešpatavo visame žemyne ir perbraižė 
jo žemėlapį. Lemtingi to laikotarpio įvykiai buvo trys mūšiai: Austerlico 
(1805), Trafalgaro (1805) ir Vaterlo (1815). Austerlicas pagarsėjo kaip „Tri- 
jų imperatorių mūšio“ vieta, nors jame dalyvavo tik caras Aleksandras I 
(valdė 1801—1825) ir pats Napoleonas. Kautynės vyko Austrijos valdose; 
Austrijos imperatorius Pranciškus II tuomet buvo caro sąjungininkas. Prū- 
sija nesikišo, bet po metų jos kariuomenė skaudžiai pralaimėjo prie Jėnos 
ir Aueršteto. 1806 m. birželio 26 d. Napoleonas įžygiavo į Berlyną pro 
Brandenburgo vartus ir jau galėjo jaustis Europos valdovu. 

Negi visos Europos? Ne, pačiuose vakaruose buvo sala, kurios gy- 
ventojai atkakliai priešinosi jam. Napoleonas planavo veržtis ir į Angliją. 
Admirolo Nelsono vadovaujamas Anglijos laivynas, persekiodamas prie- 
šą, perplaukė Atlantą ligi Karibų salų ir atgal, o paskui užklupo pran- 
cūzus prie Pietų Ispanijos krantų netoli Kadiso. Ties Trafalgaro kyšuliu 
užvirė mūšis, kuriame žuvo Nelsonas, bet anglai nuskandino prancūzų 
laivyną, o patys neprarado nė vieno laivo. Po Trafalgaro mūšio Didžioji 
Britanija jūroje nebeturėjo priešų. Taip Jungtinė Karalystė pradėjo kilti į 
XIX amžiaus didžiąsias valstybes. 

Napoleonas paskelbė Anglijai prekybos blokadą, atitvėrė ją nuo že- 
myno. 1812 m. vasarą Napoleono didžioji armija (beveik 700 ooo karių) 
žygiuodama į Maskvą mūšyje prarado labai daug karių. Kai pagaliau Na- 
poleonas atsidūrė Maskvoje, jos gyventojai patys padegė miestą. Caras 

nesileido į jokias derybas, ir imperatoriui teko trauktis iš Rusijos. Prūsijos 
sieną prie Nemuno 1812 m. gruodį peržengė jau vos 18 ooo prancūzų. 

Tuo tarpu Prūsija subūrė koaliciją, kad apsigintų nuo pakartotinės 
Napoleono invazijos į Vokietiją. Prie Leipcigo, Tautų mūšyje, kuris truko 
tris dienas, nuo 1813 m. spalio 16 iki 19 d., Napoleonas buvo sustabdytas. 
Liucovo savanorių korpuso uniformos spalvos — juoda, raudona ir auksi- 
nė — tapo Vokietijos tautinio, respublikoniško ir demokratinio judėjimo 
simboliu ir trijų Vokietijos respublikų vėliavos spalvomis. 

Po Leipcigo mūšio Napoleonui nebeliko armijos, kuria galėtų remtis; 
jis 1814 m. atsistatydino ir buvo ištremtas į Elbos salą (prie Italijos kran- 
tų). Iš ten dar sykį šimtui dienų sugrįžo į Prancūziją ir vėl įstengė suburti 
armiją. O didžiųjų valstybių atstovai, susirinkę į kongresą Vienoje, kaip- 
mat nusprendė pasipriešinti jam ginklu. Prie Vaterlo (Belgija) Napole- 
onas atakavo anglų kariuomenę, kuriai vadovavo feldmaršalas Welling- 
tonas; jam pavyko atsilaikyti, kol į mūšio lauką atėjo Bliicherio vedami 
prūsai. (Wellingtonas kalbėjęs: „Norėjau, kad ateitų naktis arba prūsai“) 
Tada Napoleonas buvo jau galutinai sumuštas, ištremtas į Šv. Elenos salą 
Pietų Atlante ir ten 1821 m. mirė. 


Nuo 


1807 m. 


REFORMOS IR RESTAURACIJA 


Kai Prūsija pralaimėjo Jėnos ir Aueršteto mūšius, Napoleonas užsimojo 
ją išvis likviduoti. Pasirašant 1807 m. Tilžės sutartį Prūsija tik vargais ne- 
galais išsigelbėjo. Kraštas į tai reagavo plačiomis, seniai pribrendusiomis 
reformomis. 


STEINO IR HARDENBERGO REFORMOS Baronas Karlas 
vom Steinas (1757-1831) vadovavo toms reformoms tik gerą pusmetį, 
o paskui Napoleonas pareikalavo, kad jis atsistatydintų. Bet kunigaikštis 
Karlas Augustas von Hardenbergas (1750—1822) jas pratęsė Steino dvasia. 
Bent jau nuo Frydricho II mirties (1790) Prūsijos visuomenę, ūkį ir po- 
litinę valdžią buvo apėmęs vėlyvojo absoliutizmo sąstingis. Čia Ancien 
rėgime toliau sau gyvavo, tarsi Prancūzijoje nieko nebūtų įvykę, nors pa- 
tys prancūzai, nepaisydami visos sumaišties, jau suvokė esantys suvereni 
tauta ir visateisių piliečių bendruomenė. 

Prūsijoje buvo panaikinta senoji luominė sankloda. Svarbiausi reformų 
padariniai: panaikinta baudžiava (1807), leista savarankiškai verstis ama- 
tais — nepriklausant cechams (1810), įvesta komunalinė savivalda (1808), 
įsteigtas dabartinis Humboldtų universitetas. Aukštojoje mokykloje, kuri 
tuomet buvo vadinama Berlyno universitetu, jos įkūrėjas Wilhelmas von 
Humboldtas įgyvendino savo idealą — universitas litterarum, kuriame po 
vienu stogu tilptų visi mokslai, moksliniai tyrimai ir studijos. Nuo pat vi- 
duramžių profesoriai perteikdavo studentams tik grynai knygines žinias. 
Humboldto reformuotas universitetas sudarė sąlygas Vokietijai pirmauti 
pasauliniame moksle iki pat XX a. 

Gerhardas von Scharnhorstas (1755-1813), vėliau tapęs generolu, 
įvykdė kariuomenės reformą — samdinių kariuomenę pertvarkė į nacio- 
nalinę kariuomenę, kurioje šauktiniai buvo mokomi palyginti neilgai, bet 
intensyviai. Karininkai galėjo kilti karjeros laiptais tik įgiję pakankamą 
kvalifikaciją, tai ankstesnėje aristokratų tvarkomoje kariuomenėje anaip- 

tol nebuvo savaime suprantamas dalykas. Vyko reformos ir kitose vokie- 
čių valstybėse. Bavarijoje grafas Montgelasas (1759-1838) įvedė modernų 
valdininkų statutą, sulygino protestantų ir katalikų teises, pagerino žydų 
padėtį. 1808 m. Bavarija gavo pirmąją konstituciją, o 1813 m. — labai mo- 
dernų, Anselmo Feuerbacho sudarytą Baudžiamąjį kodeksą, be kita ko, 
uždraudusį kankinimus. Badeno didžioji hercogystė nuo 1818 m. turėjo 
labai liberalią konstituciją; taip pat ir Viurtembergo karalystė. 


ŠOKANTIS KONGRESAS Restauracijai po Napoleono laikų vado- 
vavo Austrijos užsienio reikalų ministras kunigaikštis von Metternichas 
(1773-1859). Jis pirmininkavo svarbiausiai visų laikų Europos viršūnių 
konferencijai, kurioje dalyvavo dešimčių Europos valstybių vadovai ir 
aukšto rango pasiuntiniai (užsienio reikalų ministrai). Derybos gerokai 
užsitęsė, todėl Belgijos diplomatas de Ligne tarė: Le congrės danse beau- 
coup, mais il ne marche pas („Kongresas daug šoka, bet nežengia į prie- 
Kl Kongresas šoko, arba posėdžiavo, nuo 1814 m. rugsėjo iki 1815 m. 
birželio. 

Kongresas užsibrėžė restauruoti Europą tokią, kokia buvo iki Napo- 
leono, ir kartu naujoviškai ją sutvarkyti išlaikant jėgų pusiausvyrą. Pran- 
cūzija apsukraus diplomato Talleyrando dėka išlaikė 1789 m. sienas, 
Austrijai atiteko dideli Šiaurės Italijos rajonai. Bavarija, kurią Napoleonas 
buvo labai padidinęs (priskyręs jai dalį Frankonijos), turėjo atiduoti Aus- 
trijai Zalcburgą ir Tirolį iki pat Gardos ežero. Svarbiausias visai Vokietijai 
Vienos kongreso rezultatas buvo Vokietijos sąjungos sukūrimas. Ta gan 
pakrika valstybių sąjunga buvo suirusios imperijos įpėdinė. Bundestago 
(Sąjungos parlamento) būstinė buvo vis dar laisvasis imperijos miestas 
Frankfurtas. Parlamentas posėdžiavo Thurnų ir Taxisų (Paštininkų) rū- 
muose. 


VIENYBĖ, TEISĖ IR LAISVĖ Ne monarchijos atgaivinimo tikėjosi 
Vokietijos išlaisvinimo sąjūdžio dalyviai, ištikimi tautinėms ir liberalioms 
idėjoms. Vokietijos valstybėlių samplaika jiems buvo tikras baubas - jie 
troško tėvynei Vokietijai „vienybės, teisės ir laisvės“, kaip 1841 m. Hel- 
golande rašė „Vokiečių giesmės“ autorius poetas Hoffmannas von Fallers- 
lebenas (1798-1874). Jaunosios kartos studentai korporantai per 1817 m. 
Vartburgo šventę garsiai reikalavo ne tik susijungimo į tautinę valstybę, 

bet ir konstitucijos. Reikalavo to paties, ko ir Prancūzijos revoliucijos 
įkvėpėjai: lygių teisių visiems piliečiams, laisvių, protestavo prieš cen- 
zūrą ir teismų savivalę. Tyčiodamiesi iš perukų, kurie simbolizavo Se- 
nojo režimo kunigaikščių savivalę, pjaustė kareivių perukų kasas arba 
ir pačius perukus svaidė į ugnį. Mat nuo Prancūzijos revoliucijos laikų 
žmonės vaikščiojo vienplaukiai, be perukų. 


KARLSBADO NUTARIMAI Tokio pobūdžio reikalavimai ir in- 
trigos labai gąsdino ką tik restauruotas dinastijas. Ir štai atsirado taip 
geidžiama dingstis: 1819 m. studentas Karlas Ludwigas Sandas nužudė 
rašytoją Kotzebue, kuris spaudoje šaipėsi iš korporantų. Metternichui 
to ir tereikėjo. Rugpjūčio mėnesį jis per slaptas konferencijas Karlsbade 
(dabar Karlovi Varai, Čekija) suorganizavo represijas, nukreiptas prieš 
visas demagogiškas intrigas: įvedė griežtą spaudos cenzūrą, visą sistemą 
draudimų ir kontrolės priemonių. Tuomet ir atsirado „policinės valsty- 
bės“ sąvoka. Studentų korporacijos, savaime aišku, buvo uždraustos, uni- 
versitetai sekami. Demagogų persekiojimais ypač pasižymėjo Prūsija. Jos 
iniciatyva Karlsbado nutarimai tapo privalomi visai Vokietijos sąjungai ir 
galiojo dar 20 metų, iki 1848 m. Panaši padėtis susidarė ir Prancūzijoje. 
Kai Napoleonas buvo galutinai atstatydintas, valdžią perėmė iš tremties 
sugrįžę nukirsdintojo Liudviko XVI broliai - Liudvikas XVIII (iki 1824) 
ir Karolis X (iki 1830). Ypač pastarasis varė ultrareakcingą klerikalinę po- 
litiką, kuri leido pralobusiai stambiajai buržuazijai susikrauti dar dides- 
nius turtus. Nikolajaus I valdoma Rusija po nepavykusio 1825—1826 m. 
dekabristų sukilimo, kuriame dalyvavo jauni provakarietiškai nusiteikę 
aristokratai ir karininkai, irgi pasirinko radikalų policinės valstybės kursą 
ir sustiprino priespaudą. Tuo laikotarpiu suklestėjo tik rusų literatūra, 
nors rusų literatūrinės kalbos kūrėją Aleksandrą Puškiną cenzūravo pats 
Nikolajus I. Iki Puškino Rusijoje buvo rašoma (o aukštuomenėje — ir 
šnekama) tik prancūziškai. 


BYDERMEJERIS Politinį buržuazijos aktyvumą slopino tokia jauki 
iš pažiūros bydermejerio idilė. Betgi kaip tik tuo metu prasidėjo inten- 
syvi Vokietijos, Austrijos ir Šveicarijos industrializacija. Visur ėmė rūkti 
fabrikų kaminai. Dar neatsiradus geležinkeliui, būtent 1819 m., garlaivis 
Savannah pirmąsyk per 26 dienas nuplaukė iš JAV į Europą ir pradėjo 

laivybos revoliuciją — laivyba nebepriklausė nuo vėjų ir orų. Justas Lie- 
bigas suprato, koks vertingas trąšų elementas yra azotas, ir nuo 1840 m. 
pertvarkė žemės ūkį. 1826 m. prancūzai Niėpceas ir Daguerreas padarė 
pirmąją patvarią fotograhinę nuotrauką, o 1828 m. Friedrichas W6hleris 
pirmąsyk atliko cheminę sintezę mėgintuvėlyje. Darwinas plaukiojo po 
Ramųjį vandenyną laivu Beagle, o Morse išrado rašomąjį telegrafo apara- 
tą. Naujovės ėjo viena po kitos. 1844 m. vykę Silezijos audėjų sukilimai 
apnuogino bydermejerio laikų pramonės kilimo tamsiąją pusę — masinį 
skurdą. 


LIEPOS, VASARIO IR KOVO REVOLIUCIJOS Milžinišką 


paveikslą „Laisvė, vedanti liaudį į barikadas“ Eugėneas Delacroix nutapė 
susižavėjęs Paryžiaus 1830 m. revoliucija. Kai kraštutinis reakcionierius 
Burbonas Karolis X pasikėsino į spaudos laisvę ir užsimojo apriboti rinki- 
mų teisę, tauta atsakė barikadomis. Jo įpėdinis Liudvikas Pilypas prisiekė 
konstitucija ir buvo pramintas Piliečių karalium. Kol jis valdė, jo galvos 
pavidalas vis labiau priminė kriaušę; tai atsispindėjo vienoje iš žinomiau- 
sių XIX a. karikatūrų serijų. Jis prarado sostą 1848 m. 

Revoliucija įkvėpė laisvės siekius visoje Europoje. Belgija išsikovojo ne- 
priklausomybę nuo Olandijos. 1832 m. gegužės pabaigoje per Hambacho 
šventę Vokietijos korporantai mojavo trispalvėmis (juoda, raudona, auksi- 
nė) vėliavomis, reikalavo suvienyti Vokietiją, pripažinti tautos suverenitetą, 
susirinkimų, spaudos ir nuomonių laisvę. Mitingas buvo tyčia organizuoja- 
mas kaip liaudies šventė, nes politinės demonstracijos buvo uždraustos. 

Prancūzijoje „piliečių karalius“, iš pradžių buvęs liberalus, darėsi vis 
reakcingesnis. Stambioji buržuazija begėdiškai lobo, o darbininkų socia- 
linė padėtis nerūpėjo niekam. 1848 m. vasario 21 d. išėjo Karlo Marxo 
„Komunistų partijos manifestas“, kalbantis apie proletariato padėtį, — tą 
pačią dieną, kai Paryžiuje prasidėjo neramumai, po trijų dienų pasibaigę 
„piliečių karaliaus“ nuvertimu nuo sosto. Prancūzija buvo paskelbta An- 
trąja respublika. Šį kartą kibirkštis bematant persimetė į Europą. Vasario 
pabaigoje Manheime prasidėjo Badeno revoliucija. Balandžio viduryje 
ten buvo paskelbta respublika. Kovo mėnesį Metternichas Vienoje at- 
sistatydino ir spruko į Londoną. Vengrai sukilo prieš Austriją; nuo tada 
Habsburgų imperija ėmė vadintis Austrija-Vengrija. Berlyne išdygo bari- 
kados, sukilėliai gatvėse kovėsi su karališkąja kavalerija. 

ŠVENTOJO PAULIAUS BAŽNYČIA Gegužės 18 d. Frankfur- 
te, Šv. Pauliaus bažnyčioje, susirinko pirmasis Vokietijos parlamentas. Jo 
sesijai pirmininkavo parlamento prezidentas Heinrichas von Gagernas 
(1799-1880). Parlamentas surašė Vokietijos Reicho (tada jis jau taip va- 
dinosi) konstituciją. Joje išsamiai suminėtos pagrindinės teisės; jų sąra- 
šas tapo pavyzdžiu, kuriuo sekė būsimoji Veimaro konstitucija ir Bonos 
pagrindinis įstatymas. Tasai Vokietijos Reichas turėjo būti konstitucinė 
monarchija ir federacinė valstybė su parlamentu, išrinktu per visuotinius 
rinkimus. Austrija, tradicinė Vokietijos sąjungos lyderė, nebuvo priimta 
į jos sudėtį. Tas vadinamasis Mažosios Vokietijos projektas ir buvo pa- 
tvirtintas. Deja, Prūsijos karalius Frydrichas Vilhelmas IV, kuris buvo nu- 
matytas monarchu, atsisakė priimti karūną „iš tautos rankų“. Taip žlugo 
bandymas įkurti vientisą tautinę Vokietijos valstybę laisvos demokrati- 
nės konstitucijos pagrindu. Kol kas išliko Vokietijos sąjunga ir suverenios 
Vokietijos valstybėlės. Ta sąjunga subyrėjo 1866 m. per Vokietijos-Aus- 
trijos karą. Tuoj po jo Bismarckas įkūrė Šiaurės Vokietijos sąjungą, o po 
1870—1871 m. karo su Prancūzija prie jos prisidėjo ir Pietų Vokietijos 
žemės. 


GALAS VERGIJAI 


Emancipacija, arba teisių sulyginimas, buvo pagrindinė Šviečiamojo am- 
žiaus filosofų idėja; ji nepasenusi ir dabar. Prancūzijos revoliucijos lai- 
kais buvo kalbama apie trečiojo luomo emancipaciją. Vėliau visuomenei 
parūpo žydų, vergų, darbininkų, moterų emancipacija. Romėnų teisės 
sąvoka (globos santykių pabaiga) virto politine sąvoka. Ji visada reiškė 
politinę (ir teisinę) lygybę. 


ABOLICIONIZMAS Nuo 1520 iki 1850 m. į Ameriką įvežta 8—10 
milijonų afrikiečių. Pirmoji valstybė, panaikinusi vergiją, buvo Portuga- 
lija; ji tai padarė 1761 m., tiesa, dar ne Afrikos kolonijose. Prancūzijos 
revoliucija iš pradžių taip pat uždraudė vergiją, bet Napoleonas ją vėl 
įteisino. Pirmas konkretus žingsnis abolicijos (vergijos panaikinimo) link 
buvo žengtas 1807 m., kai Didžioji Britanija ir JAV uždraudė naudoti 
vergų prekybai anglų laivus. 1834 m. paskelbta, kad visi vergai koloniji- 
néie Britų imperijoje yra laisvi, o 1838 m. uždrausta visokia vergija britų 
valdose. Prancūzija tą patį padarė 1848 m., Olandija — 1863 m. Baudžia- 
vos panaikinimas Rusijoje 1861 m. — irgi žingsnis ta pačia linkme. 

1787 m. Anglijoje prasidėjo organizuotas judėjimas dėl vergijos pa- 
naikinimo. Buvo renkami pinigai pabėgusiems vergams remti, pasira- 
šinėjama po peticijomis, boikotuojamas cukrus iš Karibų jūros salų. 
(Dabartinis Sąžiningos prekybos sąjūdis, Fair Trade Movement, tęsia 
abolicionizmo tradiciją.) Anglams abolicionistų judėjimas buvo kaip 
ir britų humanitarų atsakas į prancūzų skelbiamas žmogaus teises. 
Vienas iš to judėjimo vadų buvo Anglijos parlamento narys Williamas 
Wilberforce'as (1759-1833). 


DIDYSIS ANTPLUDIS Pietų Afrikos Kapo provincija nuo pat 
1652 m., kai ją įkūrė olandų kolonistai, priklausė olandų Ost Indijos 


bendrovei VOC. Po šiokios tokios maišaties per Napoleono karus anglai 

Nuo 


1807 m. 


1835 m. 


1851 m. 


1861 m. 


1806 m. užėmė pietinį Afrikos galą, strateginį punktą, svarbų tarptauti- 
nei jūrų prekybai. Jis iki pat 1910 m. buvo britų kolonija. 

Nuo 1820 m. į tą kraštą plūdo anglai naujakuriai. Jie konkuravo su 
baltaisiais afrikiečiais būrais ir vis labiau taikėsi į valdantįjį sluoksnį. Tarp 
1818 ir 1828 m. vieni su kitais net ir pakariaudavo; tuose susirėmimuose 
reikšmingą vaidmenį vaidino zulų genčių vadas Šaka (apie 1790-1828). 
Didesnių padarinių turėjo vergijos panaikinimas visoje imperijoje: su juo 
nenorėjo sutikti Kapo provincijos būrai. Jie nuo 1836 iki 1840 m. plūste 
plūdo į krašto gilumą ir ten įkūrė būrų respublikas Oranžiją, Transvalį ir 
Natali. Stūmė iš gimtųjų vietų čiabuvius afrikiečius, skriaudė net ir jauną 
zulų valstybę. 


„DĖDĖS TOMO TROBELĖ“ Harrietos Beecher-Stowe romanas, 
išleistas 1851 m., gerokai pakurstė Amerikos pilietinį karą. Romane pa- 
sakojama apie juodaodį vergą, kuris buvo parduotas, paskui turėjo būti 
paleistas į laisve, bet pakliuvo į rankas plantatoriui, o šis jį mirtinai nu- 
kankino. Autorė — pastoriaus duktė, gimusi Konektikute, vienoje iš Nau- 
josios Anglijos valstijų, - kelionėse su vyru pamatė, kaip juodaodžiai gy- 
vena plantacijose ir pardavinėjami „negrų turguose“. Knyga iš karto tapo 
be galo populiari ir Amerikoje, ir Europoje. Abrahamas Lincolnas, kai 
1862 m. susitiko su Harrieta Beecher-Stowe, tarė: „Aha, tai štai ta mažoji 
dama, kuri pradėjo tą didelį karą.“ 


PIETINIŲ VALSTIJŲ ATSISKYRIMAS Dauguma šiaurinių JAV 
valstijų maždaug iki 1830 m. viena po kitos panaikino vergiją. O pie- 
tinėse valstijose abolicionistų sąjūdis neturėjo jokių galimybių. Juk tai 
buvo grynai agrarinės valstijos, vergų darbu ten rėmėsi visas plantacijų 
ūkis, ypač labiausiai paplitęs medvilnės auginimas. Jungtinėse Valstijose 
pirmais smuikais griežė ekonomiškai turtingesni Pietūs ir jų plantato- 
rių aristokratija. Pirmosios kartos prezidentai ir JAV steigėjai George'as 
Washingtonas ir Thomas Jeffersonas patys buvo vergvaldžiai plantato- 
riai. Maždaug nuo 1850 m. vergvaldinių ir vergijos atsisakiusių valstijų 
pusiausvyra vis krypo tai į vieną, tai į kitą pusę, nes į sąjungą stojant 
vis naujoms valstijoms keitėsi ir Kongreso dauguma. Kai kas siūlė: tegul 
kiekviena valstija pati apsisprendžia vergijos klausimu. Net ir Abrahamas 
Lincolnas nebuvo karštas abolicionizmo šalininkas, nors viešai kalbėjo 

prieš vergvaldystę. Kai jis 1860 m. buvo išrinktas prezidentu, vienuolika 
JAV valstijų, vadinamosios Pietų valstijos, išstojo iš sąjungos ir susibūrė 
į konfederaciją. 


AMERIKOS PILIETINIS KARAS Dėl šalies vienybės Lincolnui 
teko leistis į Amerikos pilietinį karą (1861—1865), kilusį daugiausia dėl 
vergijos. Secesijos (atsiskyrimo) karas buvo nuožmi kova, užsitęsusi dėl 
to, kad Šiaurės valstijų kariuomenė, nors ir pranašesnė, ilgai neįstengė 
pranašumu pasinaudoti. Lūžis įvyko 1863 m., kai konfederatai pralaimė- 
jo mūšius prie Getisbergo ir Viksbergo. Kariuomenė naudojo išdegintos 
žemės taktiką, nuo jos ypač kentėjo Pietūs. Kare žuvo per 600 ooo ame- 
rikiečių kareivių. Vėlesnės kartos įamžino to karo atminimą daugybėje 
literatūros ir kino meno kūrinių, tokiuose kaip filmas „Vėjo nublokšti“. 
1865 m. priimta 13-oji konstitucijos pataisa panaikino vergiją. Lincolnas 
buvo perrinktas prezidentu, bet netrukus jį nušovė fanatiškas pietietis. 


1735— 
1760 m. 


PRAMONINIS PERVERSMAS 


Apie pramoninį perversmą, pagal analogiją su Prancūzijos revoliucija, 
pavadinamą ir pramonine revoliucija, pradėta kalbėti XIX a. ketvirta- 
jame dešimtmetyje. Friedrichas Engelsas pirmąsyk pavartojo tą terminą 
1845 m. 


MANČESTERINIS KAPITALIZMAS Tekstilės gamyba šimtus 
metų buvo pagrindinė Europos pramonės šaka, o Anglijos miestas Man- 
česteris — tos pramonės centras. 1769 m. išrastas, vandens jėga varomas 
žiedinis verptuvas pakeitė rankinį verpimo ratelį. Išradus garo mašiną la- 
bai paspartėjo ir medvilnės perdirbimas. Anaiptol neatsitiktinai pirmasis 
Anglijos keleiviams vežti geležinkelis buvo nutiestas 1830 m. iš svarbiau- 
sio užjūrio laivybos uosto Liverpulio į Mančesterį. 

Anglijoje anksti šiurkščiai pasireiškė visi neigiami šalutiniai padariniai, 
kuriuos sukėlė nežabotas ūkinis liberalizmas: darbininkų pažeminimas į 
parankinius, dirbančius už elgetišką atlyginimą, moterų ir vaikų darbas, 
pramonės magnatų savivalė; susirgę, darbe susižaloję, pasenę darbinin- 
kai paliekami likimo valiai. Tikriausiai teoriškai nustatyti tą vietą, kur 
viešpatauja „išnaudotojiškasis kapitalizmas“, padėjo ir tai, kad Friedrichas 
Engelsas, vienas iš „Komunistų partijos manifesto“ autorių, ilgiau kaip 
20 metų tenai gyveno ir remdamasis tuo, ką pats matė ir patyrė, parašė 
įtakingą knygą „Darbininkų klasės padėtis Anglijoje“. Mančesteris tapo 
bjauraus, triukšmingo, dvokiančio, be jokios tvarkos fabrikais apstatyto 
pramoninio miesto etalonu. 


GELEZŽIS IR PLIENAS Anglas Abrahamas Darby (1711-1763), Koul- 
brukdeilio geležies dirbinių fabriko savininkas, pirmas panaudojo akmens 
anglis vietoj medžio anglių geležiai iš rūdos lydyti ir akmens anglis paver- 
tė koksu. Apie 1760 m. jis sukonstravo ir kokso aukštakrosnę. Tik dėl šių 
išradimų ir tapo prasminga, net pelninga kasti anglis. Už tai Koulbruk- 

deilis laikomas pramoninio perversmo lopšiu. Netoliese 1779 m. buvo 
pastatytas pirmas pasaulyje ketinis arkinis tiltas; jis sujungė Severno upės 
krantus; pripažintas Pasaulio kultūros paveldu. 1776 m. Johno Wilkinso- 
no geležies fabrike Watto išradimas, leidžiantis daug našiau naudoti garo 
jėgą, buvo pritaikytas pramoninei garo mašinai. 


GELEŽINKELIS IR LAIKO JUOSTOS Geležinkelių tiesimas iš 
pradžių buvo istorinis įvykis, svarbus visam pasauliui, nes jau bydermeje- 
rio laikais geležinkeliai buvo tiesiami visose išsivysčiusiose pramoninėse 
valstybėse, jie padėjo įsisavinti Šiaurės Amerikos žemyną ir nubraižius 
laiko juostas sukurti naują globalią valandų skaičiavimo sistemą. Inves- 
tuotojai, daugiausia europiečiai, nepaisydami valstybių sienų tiesė gele- 
žinkelius Amerikoje, Indijoje, Osmanų imperijoje, Kinijoje, Brazilijoje, 
tad ir finansavimas įgijo tarptautinį mastą. 

Kasyklų štolnėse nuo 1767 m. vagonėliai riedėjo bėgiais stumiami ran- 
komis arba arklių traukiami. Čia ir buvo panaudoti patys pirmieji loko- 
motyvai; nėra abejonės, kad apie tai galvojo ir George'as Stephensonas 
(1781-1848), 1814 m. išradęs garvežį, mat pats nuo vaikystės dirbo an- 
glių kasykloje. Pirmasis geležinkelio ruožas atsirado Anglijoje 1825 m. (iš 
Stoktono į Darlingtoną; tik kroviniams), Vokietijoje - 1835 m. (iš Niurn- 
bergo į Fiurtą); juo jau buvo vežiojami ir keleiviai. 

Dar ilgai po geležinkelių atsiradimo visur pasaulyje buvo vartojamas 
tik vietos laikas. Kai geležinkelių linijos ėmė kirsti valstybių sienas, pri- 
reikė derinti traukinių atvykimo ir išvykimo laiką, todėl buvo įvestos lai- 
ko juostos. 1884 m. Tarptautinėje dienovidinio konferencijoje kanadietis 
geležinkelių inžinierius Sandfordas Flemingas pasiūlė visą Žemės rutulį 
suskirstyti į 24 laiko juostas po 15 ilgumos laipsnių; gretimų juostų laikas 
skyrėsi viena valanda. Vokietijoje 1893 m. buvo atšauktas vietos laikas ir 
visai šaliai įvestas Vidurio Europos laikas — Grinvičo laikas plius viena 
valanda. 

1884— 
1893 m. 


PROFESINĖS SĄJUNGOS IR 
SOCIALIZMAS 


Iš visų šalių anksčiausiai ir labiausiai supramonėjo Anglija, joje susikūrė ir 
pirmosios profesinės sąjungos. Angliškas jų pavadinimas Trade Union liu- 
dija, kad amatininkų draugijų būta dar prieš 1800 metus. Anglijos (kaip 
ir revoliucinės Prancūzijos) valdžia kiek anksčiau nei 1800 m. buvo už- 
draudusi organizacijas, atstovaujančias bendriems samdomų darbininkų 
interesams. Tą draudimą 1825 m. panaikinus, prasidėjo profesinių sąjun- 
gų judėjimas. 1868 m. Anglijoje per šimtą profesinių sąjungų susijungė į 
Britanijos tredjunionų kongresą (British Trade Union Congress). 


DARBININKŲ JUDĖJIMAS Velsietis Robertas Owenas atkakliu 
darbu iš skurdžių prasimušė į verslininkus (1799). Jis Škotijoje turėjo 
verpyklą, joje sutrumpino darbo laiką, atsisakė vaikų darbo, rūpinosi, kad 
darbo vietoje būtų švaru, kad darbininkai turėtų padorius butus, įvedė 
jiems socialinį draudimą. Taip pakėlė ir darbo našumą, nors iki tol veikė- 
jai, ginantys 14 valandų darbo dieną, laikė tai negalimu dalyku. Pavyzdinė 
Oweno įmonė pagarsėjo visoje Europoje. 

1848 m. revoliucija ir kovos barikados pagyvino darbininkų judėjimą. 
Ferdinandas Lassalle'is (1825-1864) Leipcige 1863 m. įkūrė Vokietijos vi- 
suotinę darbininkų sąjungą. Lassalle'is siūlė, užuot kėlus darbininkams 
algas, mokėti jiems dalį įmonės pelno. Socialdemokratai tikėjo, kad įma- 
noma valstybę reformuoti. 1869 m. Eizenache (Vokietija) Augustas Be- 
belis ir Wilhelmas Liebknechtas įkūrė Socialdemokratų darbininkų par- 
tiją. 1875 m. Lassalle'io Darbininkų sąjunga ir Bebelio partija susijungė į 
Socialistinę darbininkų partiją; su ja, su „socialistais“, be atodairos kovojo 
Bismarckas. Visos monarchijų ir buržuazinių respublikų vyriausybės nuo 
seno baiminosi nebegalėsiančios suvaldyti darbininkų masių, susibūrusių 
į socialistines arba komunistines partijas. Bismarcko įstatymai dėl socia- 

listų draudė ne pačią partiją, o tik politinę veiklą ne Reichstage. Socialis- 
tinė darbininkų partija 1892 m. persitvarkė į Vokietijos socialdemokratų 
partiją, ji veikia ir dabar. 


„VISŲ ŠALIŲ PROLETARAI, VIENYKITĖS!“ Tryro žurnalistas 


Karlas Marxas (1818-1883) nuo daugumos to meto filosofų socialistų sky- 
rėsi internacionalizmu. Jis kreipėsi į visų šalių proletarus. Su Lassalle'io ir 
Bebelio socialdemokratiniu reformizmu jam buvo ne pakeliui. Juk refor- 
mos visuomet vykdomos tik esamos — nacionalinės — sistemos viduje ir 
nesikėsina į esamą valstybę. O Marxas mąstė ir veikė globaliu mastu. Jis 
darė didelę įtaką Pirmajam internacionalui, ir tolesnė istorijos eiga paver- 
tė jo marksizmą pasauline ideologija, net ir politine realybe. Marxas savo 
veikalais teoriškai pagrindė bendrąsias idėjas, nes kuo aiškiausiai įžvelgė, 
kad pasaulio istorijos pagrindas — nuosekli eiga klasių kovų, kuriose be- 
turčiai priešinasi savininkams. 

Marxui buvo akivaizdu ir tai, kaip turi atrodyti tikra komunistinė 
(socialistinė) pasaulio santvarka: panaikinta žemės nuosavybė ir pavel- 
dėjimo teisė, suvalstybintos gamybos priemonės ir transporto sistema, 
„pramoninės armijos, ypač žemės ūkyje“, nemokamas mokslas. Jo kartu 
su bičiuliu ir rėmėju Friedrichu Engelsu surašytas „Komunistų partijos 
manifestas“ baigiamas raginimu jėga nuversti valdžią, nes „proletarai ne- 
turi ko prarasti, išskyrus savo grandines“. 


„TAI JAU BUS PASKUTIN Ė, lemiamoji kova, internacionalas — 
žmonijos atgaiva.“ Ši tarptautinio socialistinio darbininkų judėjimo kovos 
giesmė sukurta 1871 m. Tačiau Pirmasis internacionalas netrukus buvo li- 
kviduotas. Jį buvo įkūrę Anglijos profesinių sąjungų veikėjai ir prancūzai 
emigrantai 1864 m., jo programos kryptį lėmė Marxas, tuo metu gyvenęs 
Londone kaip tremtinys. Čionai suplūdo skirtingos socialistų srovės. Vie- 
nas iš pagrindinių veikėjų buvo patyręs revoliucionierius anarchistas Mi- 
chailas Bakuninas, kilęs iš rusų aristokratų. Jis dar 1848 m. stovėjo Dres- 
deno barikadose kartu su draugais Richardu Wagneriu ir Operos rūmų 
architektu Gottfriedu Semperiu. Buvo suimtas ir įkalintas, paskui aplin- 
kiniais keliais, per Sibirą, grįžo į Europą ir rezgė įvairiausias revoliucines 
intrigas, bet priėjo išvadą, kad vien pakeisti režimą negana. Bakuninas 
nenorėjo pripažinti jokios valdžios, net ir proletariato valdžios, apie kurią 

1848 m. 


1871 m. 


svajojo Marxas. Susidūrus toms dviem pozicijoms ir subyrėjo Pirmasis 
internacionalas. Antrasis internacionalas, įkurtas Paryžiuje 1889 m., buvo 
gan laisva organizacija, vadovaujanti neseniai susikūrusioms socialistų ir 
socialdemokratų partijoms. Jis paskelbė Gegužės pirmąją tarptautine 
darbininkų klasės kovos diena. 


ĮSTATYMAI PRIEŠ SOCIALISTUS IR SOCIALINIAI ĮSTA- 
TYMAI Po dviejų pasikėsinimų į kaizerį Vilhelmą I (valdė 1871—1888), 
propagandos tikslais Bismarcko nepagrįstai siejamų su socialdemokratais, 
jam 1878 m. pavyko Reichstage prastumti įstatymą, atvirai nukreiptą 
„prieš visuomenei pavojingus socialdemokratų siekius“. Jo laikais nebuvo 
įžvelgiama skirtumo tarp socialistų ir socialdemokratų. Vokietijos social- 
demokratų partija nebuvo uždrausta, ji ir toliau turėjo atstovų Reichsta- 
ge, bet nuo tol jos galimybės veikti (platinti spaudą, rengti susirinkimus) 
buvo ribojamos. 

Kita vertus, Bismarckui buvo aišku, kad reikia gerinti darbininkų so- 
cialinę padėtį. Jis inicijavo socialinius įstatymus, kuriais grindžiama ir da- 
bartinės Vokietijos Federacinės Respublikos socialinė sistema: sveikatos 
draudimo (1883), draudimo nuo nelaimingų atsitikimų (1884), senatvės 
ir invalidumo pensijų (1889). Tai buvo pavyzdys ir užsienio šalims. 


NEPRIKLAUSOMYBĖS SĄJUDZIAI 


1821 m. graikų sukilimu prieš turkus Osmanus, vadinamąja Graikijos re- 
voliucija, prasidėjo šiuolaikinių nepriklausomybės sąjūdžių istorija. To- 
kios „revoliucijos“ visuomet yra tautiniai sukilimai arba sąjūdžiai prieš 
svetimųjų arba kolonizatorių valdžią. Graikų kova dėl laisvės, prasidėjusi 
dar Goethe'i ir Beethovenui gyviems esant, parūpo visai Europai. Per 
žemyną nusirito filhelenizmo banga: Bavarijos karalius Liudvikas I, besi- 
žavintis antika, negailėjo pinigų, anglų poetas romantikas lordas Byronas 
pats nuskubėjo Graikijon, dalyvavo kautynėse, ten ir mirė vos 32 metų 
sulaukęs. Aleksandras Puškinas buvo pilietinės išvadavimo organizacijos 
narys. Nepriklausomybės karo baigtį nulėmė Europos karinė intervenci- 
ja. 1832 m. įkurta Graikijos konstitucinė monarchija, užimanti nedidelę 
teritoriją; pirmuoju jos karalium tapo Vitelsbacho princas Otonas. Nau- 
joji šalies sostinė Atėnai buvo ne didesnė už kaimą, joje gyveno vos 2000 
žmonių — vieni skurdžiai. Kita Europos valstybė, išsikovojusi nepriklau- 
somybę 1830 m. (nuo Olandijos), buvo Belgija. Naujasis Belgijos karalius 
Leopoldas iš Saksonijos-Koburgo-Gotos kunigaikščių šeimos buvo An- 
glijos karalienės Viktorijos giminaitis. 


SIMONAS BOLIVARAS XIX a. pradžioje dėl Pietų Amerikos ša- 
lių nepriklausomybės nuo Ispanijos kovojo didysis laisvės sąjūdžio vadas 
aristokratas Bolivaras (1783—1830). Jo dėka šiandien gyvuoja net kelios 
valstybės: Venesuela, Kolumbija, Panama, Ekvadoras, Peru ir jo vardu pa- 
vadinta Bolivija. Jis vadovavo jų išsivadavimo kovai, vykusiai be didelių 
skerdynių, — iš pradžių kaip karvedys — ir įkūrė Didžiosios Kolumbijos 
valstybę (1821—1830). Po jo mirties ji suskilo į Venesuelą, Kolumbiją, Pa- 
namą ir Ekvadorą. Bolivaras bandė, tiesa, nesėkmingai, prijungti ir da- 
bartinę Peru prie Bolivijos, kurią jis vadino Aukštutine Peru. Simėnas 
Bolivaras mėgino sekti Amerikos revoliucijos pavyzdžiu ir vadovavosi 
jos principais. Svajojo apie Lotynų Amerikos Jungtines Valstijas. Pietų 

I82I m. 


I847— 
1857 m. 


Amerikos nepriklausomybės sąjūdį skatino kreolų aukštuomenė, iš ku- 
rios buvo kilęs ir pats Simonas Bolivaras. Kreolų protėviai buvo konkis- 
tadorai ir paskui juos atkeliavę naujakuriai iš Ispanijos: jie jau seniai valdė 
tas žemes ir norėjo išsivaduoti nuo priklausomybės senajai tėvynei, pana- 
šiai kaip Šiaurės Amerikos baltaodžiai. Jiems nėmaž nerūpėjo išlaisvinti 
senuosius vietos gyventojus, kenčiančius priespaudą; žinoma, neketino 
jie duoti laisvės ir vergams. 


RISORGIMENTO Va pensiero sul alli dorate. „Skrisk, svajone, spar- 
nais paauksuotais“, — giedojo italų patriotai 1842 m. po Verdi „Nabuko“ 
premjeros, tikro operos triumfo. Jie pasičiupo „Vergų chorą“ kaip laisvės 
giesmę ir svajojo, kaip kitados Nabuchodonosaro į vergiją išvaryti žydai, 
apie išsivadavimą iš svetimųjų, šiuo atveju — austrų, valdžios. Aistringasis 
Va pensiero iki šiol yra tarsi neoficialus Italijos himnas. 

Risorgimento („Atgimimas“) — kultinė sąvoka, išreiškianti Italijos su- 
vienijimo ir nepriklausomybės siekį; taip vadinosi ir laikraštis, kurį nuo 
1847 m. Turine leido Pjemonto grafas Cavouras (1810—1861). Jis buvo 
Italijos vienybės architektas ir Šiaurės Italijos Sardinijos ir Pjemonto ka- 
ralystės, liberaliojo tautinio judėjimo lyderės, ministras pirmininkas. 

Dideles Šiaurės Italijos sritis - Lombardiją, Veneciją, "Toskana — anuo- 
met valdė Austrija. 1848 m. buvo paskelbta nepriklausoma Venecijos 
respublika, o Lombardija prisijungė prie gretimos Sardinijos ir Pjemonto. 
Tą „maištą“ feldmaršalo Radetzky rankomis numalšino ką tik karūnuotas 
Austrijos imperatorius Pranciškus Juozapas I (Sisi sutuoktinis). Šeštąjį 
XIX a. dešimtmetį Cavourą parėmė Napoleonas III. Prancūzų kariuome- 
nės padedamas, Cavouras 1859 m. laimėjo Solferino mūšį ir išvarė aus- 
trus. Tuo pačiu metu partizanų vadas Garibaldi (1807—1882) su pietiečių 
savanorių armija nuvertė jau ir šiaip silpną Burbonų valdžią Neapolio 
karalystėje. 1861 m. kovą Italija buvo paskelbta konstitucine monarchija, 
kurios karalius — Viktoras Emanuelis II, o sostinė — Florencija. Šiai vals- 
tybei 1866 m. pavyko su Prūsijos pagalba nukariauti Veneciją, o 1870 m. 
be Prūsijos pagalbos prisijungti Popiežiaus sritį. Taip buvo suvienyta visa 
Italija. Jos sostinė iš Florencijos 1871 m. persikėlė į Romą. 

Beje, Solferino mūšis (prie Mantujos), pats kruviniausias po Vaterlo, 
ne tik dėl to įėjo į istoriją. Čia tiesiog fronte Šveicarijos verslininkas 
Henri Dunant'as aplankė Prancūzijos imperatorių Napoleoną III, no- 

rėdamas su juo aptarti vieną Alžyro drėkinimo projektą. Pamatęs, kaip 
kankinasi daugybė sužeistųjų, Dunant'as nieko nelaukęs šokosi jiems pa- 
dėti, o vėliau, 1876 m., vis prisimindamas Solferino mūšį, įsteigė Raudo- 
nąjį Kryžių. 


1840 m. 


NAUJOS DIDŽIOSIOS VALSTYBĖS 


Karalienė Viktorija valdė nuo 1837 iki 1901 m. Jos valdymo metas — tai 
ištisa epocha. Viktorijos laikų Anglija, valdydama didžiulę kolonijinę im- 
periją, turėdama stiprią ekonomiką, naujausią techniką ir gerai parengtus 
vadovus, tapo vienintele jūrų valdove ir Europos didžiąja valstybe. 


OPIJAUS KARAS Arbata ir šilkas, ilgą laiką — ir porcelianas, šimtus 
metų buvo europiečių geidžiamiausios prabangos prekės, perkamos iš 
Kinijos. O kinams iš Europos nereikėjo beveik nieko, tad Vidurio im- 
perija leido prekiauti su užsieniu tik per Kantoną, tą prekybą griežtai 
kontroliavo ir apskritai neįsileisdavo užsieniečių į šalį, išskyrus mažą ati- 
tvertą europiečių koloniją. Imperatoriaus vyriausybė reikalavo už Kini- 
jos tiekiamas prekes mokėti sidabro taleriais. O kadangi europiečiams 
jau ir patiems kuo toliau, tuo labiau stigo sidabro, tai britų Ost Indijos 
kompanija, išgyvenanti sunkius laikus ir amžinai stokojanti pinigų, svars- 
tė, ko čia griebtis. Ir sugalvojo kontrabanda gabenti opijų Kinijon. Kinai 
netruko įjunkti į narkotiką: nuo 1820 iki 1840 m. tos prekės apyvarta 
išaugo penkeriopai. Kinijos valdžia kovojo su kontrabanda — suimdavo 
jos tiekėjus ir konfiskuodavo ją, bet sustabdyti jos nepajėgė. Galiausiai 
internavo užsieniečius Kantone ir sunaikino gerokai per 1000 t opijaus. 
Tai buvo dingstis Didžiajai Britanijai pasiųsti į Kiniją karo laivyną, ir jis 
prasiskverbė net iki Nankino. Taip Kinija buvo smurtu priversta atsklęs- 
ti vartus. Britai užėmė Honkongą, įsikūrusį prie Perlų upės (Sidziango) 
žiočių, ir kinai 1841 m. buvo priversti jį atiduoti. Paskui Kinijai buvo pri- 
mesta visa daugybė nelygiateisių sutarčių; pasirašyti nelygiateises sutartis 
vertė ir Prancūzija, Rusija, JAV, apie 1900 m. — dar Vokietija ir Japonija. 
Per Antrąjį opijaus karą (1856—1860) europiečiai buvo užėmę net Pekiną, 
plėšė rūmus ir privertė legalizuoti opijaus importą. 

KANONIERIŲ POLITIKA - JAPONIJOS ATSIVĖRIMAS Jau 
nuo XIX a. pradžios maži karo laivai, turintys sunkiųjų ginklų, buvo nau- 
dojami valstybių siekiams įgyvendinti. Ypač įžūliai šiuo metodu pasinau- 
dojo amerikiečiai: jie 1853-1854 m. pasiuntė į Japoniją karo laivų ir jėga 
privertė tą šalį, iki tol aklinai atsiribojusią nuo pasaulio, atsiverti. Kartu 
baigėsi ir Tokugavų šiogūnato laikai. Po 1868 m., Meidži laikais, Japonija 
labai sparčiai vykdė reformas ir modernizavo šalį Vakarų pavyzdžiu. 

Ir mūsų laikais kartais griebiamasi kanonierių politikos — atplaukia 
vienas kitas lėktuvnešis ir bent jau pagąsdina. 


PASAULINĖ PARODA PASAULIO SOSTINĖJE Pirmąją (1851) 
pasaulinę parodą sumanė princas Albertas, Anglijos karalienės Viktorijos 
vyras. 1851 m. Britanija labiau nei bet kada garsėjo pasaulyje kaip šalis, 
atvira visoms naujovėms ir visokeriopai pažangai. Bemaž vien savo jėgo- 
mis Didžioji Britanija pastatė Londone, Haid Parke, specialiai tam tiks- 
lui skirtą parodų paviljoną — Krištolo rūmus (autorius Josephas Paxtonas, 
1803—1865). Dar niekad iki tol nėra buvę tokio didžiulio statinio (pagrindo 
plotas 93 ooo m?), sudurstyto vien iš ketaus detalių ir stiklo lakštų. Revo- 
liucingasis modulinės statybos metodas tik tada ir galėjo būti pirmąsyk pa- 
naudotas, nes jau buvo pakankamai išplėtota metalo apdirbimo pramonė. 
Nuo Krištolo rūmų prasidėjo modernioji plieno ir stiklo dangoraižių archi- 
tektūra. Beje, po pasaulinės parodos Londone imta planuoti požeminius 
geležinkelius (metropoliteną). Pirmoji linija pradėjo veikti 1863 m. 


INDIJOS IMPERATORĖ Tuo metu Indijoje tikri šeimininkai jau- 
tėsi britų Ost Indijos kompanijos įgaliotiniai. Jie organizavo vietos savi- 
valdą, sulaukdavo karinių dalinių iš tėvynės, turėjo ir pulkų, sudarytų iš 
vietos gyventojų indų. 

Vietos kareiviai — sipajai - 1857 m. sukilo prieš savo karininkus britus. 
Jie jau seniai buvo nepatenkinti iš esmės kolonijine britų valdžia. Maištą 
britai per pusmetį numalšino brutalia jėga. Jie nevengė jokių karo nusi- 
kaltimų, žudė sučiuptus maištininkus — pririšdavo prie patrankos žiočių 
ir paskui iššaudavo, kad sviedinys suplėšytų kūną. Paskutinis Didysis Mo- 
golas buvo nuverstas ir ištremtas, Ost Indijos kompanija likviduota įsta- 
tymu, o Indija paversta Britanijos kolonija. 1877 m. karalienė Viktorija 
tapo dar ir Indijos imperatore. 


365 


I8Š5I m. 


I857— 
1877 m. 


1872 m. 


I859— 
1869 m. 


Indijos kolonijinė imperija tada apėmė visą subkontinentą — dabarti- 
nes Indijos, Pakistano, Bangladešo, Birmos ir Šri Lankos valstybes. Euro- 
piečiams tas regionas atrodė pasakiškai turtingas. Indija buvo vadinama 
Britanijos karūnos perlu, o Viktorijos paskelbimas imperatore reiškė im- 
perializmo epochos pradžią. 


Kas įvyko paskui? Visos Europos didžiosios valstybės, taip pat Rusija, 
JAV ir Japonija viena per kitą skubėjo užsiimti kuo daugiau vis dar lais- 
vų Žemės rutulio teritorijų. Jų buvo ir Azijoje, bet užvis daugiau — dar 
mažokai ištirtoje Afrikoje. Kartu vyko ir įnirtingos lenktynės į Šiaurės ir 
Pietų ašigalius. Bet svarbiausios varžovės Juodajame žemyne buvo Di- 
džioji Britanija ir Prancūzija. 


DR. LIVINGSTONE, I PRESUME? Amerikietis žurnalistas ir 
karo korespondentas Henry M. Stanley (1841—1904), dirbantis laikraščiui 
New York Herald, 1869 m. spalio 16 d., kaip pats pasakoja, gavo tele- 
gramą, kuria jo darbdavys ragino: „Suraskite Livingstoną!“ Škotų misio- 
nierius buvo be pėdsakų dingęs Afrikos širdy; tas įvykis sujaudino visą 
Europą ir Ameriką. Daug kas manė, kad tas tyrinėtojas, pirmas perėjęs 
visą Afrikos žemyną iš vakarų į rytus, jau miręs. Stanley sudarė vilkstinę, 
kurios vedliai buvo arabai, o maisto atsargas nešė beveik 200 afrikiečių. Ir 
1871 m. lapkričio 10 d. iš tiesų rado Livingstone'ą gyvą ir sveiką mažame 
kaimelyje prie Tanganikos ežero. Po sunkaus trijų mėnesių žygio be jokio 
kelelio per pačią Afrikos gelmę, kur per tūkstančius kilometrų aplinkui 
nesutiksi nė vieno baltaodžio, Stanley pasisveikino su daktaru, tarsi ke- 
tintų jį užkalbinti kokiame nors Niujorko klube: „Daktaras Livingstonas, 
jei neklystu?“ 


SUECO KANALAS Svarbiausią visų laikų strateginį objektą, 190 km 
ilgio Sueco kanalą, nepaprastai sunkiomis sąlygomis kasė maždaug pusan- 
tro milijono žmonių, daug jų ir mirė. To meto garlaiviams, plaukiantiems 
iš Europos į Tolimuosius Rytus, kelionė sutrumpėjo maždaug mėnesiu, 
nes nebereikėjo apiplaukti visos Afrikos. Didžiąją dalį kapitalo, reika- 
lingo kanalui kasti, suteikė Compagnie de Sues - britų, prancūzų, austrų 
ir egiptiečių akcinė bendrovė. Tą šimtmečio projektą vykdė prancūzų 
inžinierius Ferdinand'as de Lessepsas (1805-1894), iki tol dirbęs Prancū- 

zijos konsulu Kaire ir Aleksandrijoje. 1869 m. lapkritį kanalas iškilmingai 
atidarytas; iškilmėse dalyvavo ir imperatorius Napoleonas III. 

Pradžioje pajamos iš kanalo buvo mažos, ir Egiptui grėsė valstybės 
bankrotas. Tiek dėl tos priežasties, tiek norėdama geriau apsaugoti jūrų 
kelią į Indiją, Didžioji Britanija perpirko Egipto turimas Sueco bendrovės 
akcijas ir 1882 m. okupavo šalį. Tada jau tikrai Britanija tapo viso pasaulio 
jūrų valdove. 


RUSIJA Nuo Petro Didžiojo laikų Rusija vis plėtė savo ribas ir tapo 
kolonijine valstybe, tiesa, tik žemyne. Jekaterina Didžioji ieškojo naujų 
žemių pietuose, atiminėjo jas iš tolydžio silpstančios Osmanų imperijos 
ir 1774 m. prasibrovė iki Juodosios jūros. Caras Aleksandras I prisidūrė 
šiek tiek valdų šiaurėje (1809 m. prisijungė Suomiją) ir, kaip „Europos 
vaduotojas“, buvo vienas iš įtakingiausių valdovų Vienos kongrese. Jo 
įpėdinis brolis Nikolajus I ginklu išplėšė iš Persijos Armėniją ir perėmė 
Kaspijos jūros kontrolę. 1828—1829 m. jis atėmė iš Turkijos Juodosios jū- 
ros rytų pakrantę (Gruziją) ir užsitikrino laivybos laisvę Dunojumi, Juo- 
dąja ir Viduržemio jūromis. Jis taip pat rėmė graikų sąjūdį dėl išsivadavi- 
mo iš turkų valdžios. Osmanų imperija nuo 1683 m., kai jos kariuomenė 
buvo atmušta nuo Vienos, visą laiką jau tik gynėsi. Nuo Juodosios jūros 
šiaurinės pakrantės, atitekusios Rusijai, nebetoli ir iki pietinių krantų — 
iki Bosforo. 


LIGONIS PRIE BOSFORO 185> m. caras Nikolajus prasitarė bri- 
tų pasiuntiniui: „Tenai mes turim ligonį. Neduok Dieve, jeigu jis vieną 
dieną išsprūstų mums iš rankų.“ Iš tiesų Nikolajus ketino tuo silpnumu 
pasinaudoti ir sutriuškinti Osmanų imperiją. Bet žinojo, kad tai įmanoma 
tik su Didžiosios Britanijos pritarimu. O Didžioji Britanija nenorėjo, kad 
vis dar didelė Osmanų imperijos teritorija liktų nevaldoma, bet ir negei- 
dė, kad ją užvaldytų Rusija. 


KRYMO KARAS Kitais metais Nikolajus tiek įsiutino politiniais 
reikalavimais turkų sultoną Abdiulmedžidą I, kad Osmanų imperija pa- 
skelbė karą Rusijai. Tačiau Krymo kare Rusija turėjo viena pliektis su 
Osmanų imperija, kurią rėmė Didžioji Britanija, Prancūzija ir Austrija, 
mat jos norėjo sulaikyti tolesnę Rusijos ekspansiją Viduržemio jūros link. 

1853 m. 


I856 m. 


Rusai negalėjo greit ir veiksmingai siųsti į frontą pastiprinimo, nes šalies 
pietuose dar nebuvo geležinkelių. Krymo kare žuvo daugybė žmonių; jis 
buvo lyg ir Pirmojo pasaulinio karo repeticija, nes jame taip pat dalyva- 
vo dauguma Europos didžiųjų valstybių, be to, čia pirmą sykį kareiviai 
kovėsi apkasuose. Anglų karo lauko ligoninėse plušėjo ir Florence Nigh- 
tingale, „Dama su lempa“. 


SPLENDID ISOLATION Krymo karas supjudė dvi konservaty- 
viausias monarchijas: Austriją ir Rusiją. Dar vienas svarbus jo padarinys 
buvo anglų Splendid Isolation („puikioji izoliacija“). Didžioji Britanija lio- 
vėsi kištis į žemyno reikalus, vengė sudarinėti sutartis ir kiek galėdama 
gynė nepriklausomybę. Nuo koalicijos karų meto britai vis taikėsi išlai- 
kyti žemyne pusiausvyrą, o keičiantis situacijai ir koalicijoms paremda- 
vo čia vieną, čia kitą Europos didžiąją valstybę. Po Krymo karo jie vis 
stengėsi išsisukti nuo koalicijų. Tokia politika baigėsi 1902 m. sutartimi 
su Japonija ir 1904 m. susitarimu su Prancūzija dėl užjūrio valdų; tai davė 
pradžią Trilypei santarvei, arba Antantei (prancūziškai Entente cordiale). 


AUKSAS IR DEIMANTAI 


AUKSO KARŠTLIGĖ 1848 m. sausį amerikietis J. W. Marshallas, sta- 
tydamas lentpjūvę palei būsimąją Kalifornijos sostinę Sakramentą, van- 
dentiekio linijoje rado porą aukso grynuolių. Tais laikais Kalifornija buvo 
tikrų tikriausi Laukiniai Vakarai, į kuriuos keliaujant tekdavo pereiti in- 
dėnų gyvenamus plotus ir perkopti Uolinius bei Siera Nevados kalnus. 
Kas išgirdęs apie auksą, rastą Kalifornijoje, norėjo nukakti į tą kraštą pa- 
togiau, turėjo leistis į kelionę laivu ir apiplaukti Horną, tolimiausią Pietų 
Amerikos kyšulį. Daugelis taip ir darė. Plauti auksą upėse neapsimokėjo. 
Užtat jau nuo 1850 m. ėmė rastis aukso kasyklų. Kalifornijos gyvento- 
jų skaičius staigiai pašoko nuo 14 ooo 1848 m. iki 230 ooo 1852 m. Jau 
1850 m. Kalifornija tapo 31-ąja JAV valstija. O kadangi Sakramentas taip 
išgarsėjo auksu, jis ir tapo jos sostine. 

Tačiau praturtėti buvo galima ne tik iš aukso. Tekstilės pirkliui Levi 
Straussui, kilusiam iš Vokietijos miesto Fiurto, krito į akį, kaip greitai su- 
sidėvi kasyklų darbininkų kelnės. Jis supirko visą, kiek tik gavo, burėms 
ir palapinėms skirtą brezentą, nudažė jį mėlynai ir rado tam audeklui 
naują paskirtį. 


DEIMANTŲ KARŠTLIGĖ 1866 m. brolių de Beersų fermoje buvo 
rasti pirmieji Pietų Afrikos deimantai. Užplūdus gobšuoliams, broliai 
pardavė savo žemę, bet kasti deimantus giliose šachtose buvo taip sun- 
ku, kad po kelerių metų kasyklų savininkai metė tą verslą. Didumą jų 
verslovių supirko anglas Cecilis Rhodesas (1853—1902). 1880 m. jis įsteigė 
firma De Beers ir per britų vyriausybės protekciją pavertė ją deimantų 
gavybos Pietų Afrikoje monopolininke. 

1885 m. Vitvatersrande šalia Johanesburgo atrasta dar ir aukso. Tuo 
irgi pasinaudojo Rhodesas. Jis viliojo naujakurius pirkti žemės Rodezi- 
joje, pavadintoje jo vardu, tai yra dabartinėje Zambijoje ir Zimbabvėje. 
1890 m. Rhodesas, jau būdamas vienu iš turtingiausių pasaulio žmonių, 


369 


1848 m. 


1866 m. 


1899- 
IQO2 m. 


tapo britų Kapo kolonijos premjeru. Rhodesas buvo grynas imperialistas. 
Svajojo apie britų valdomą Pietų Afriką, kuriai priklausytų visa pietinė 
žemyno dalis. Bet štai kliuvinys — būrų respublikos. Tiesa, jas vis labiau 
klibino deimantų ir aukso pasigviešę atvykėliai iš Europos. 


Beje, 1902 m. į Pietų Afriką atkeliavo deimantų prekybos firmos Dinkels- 
buhler & Co tarnautojas, kilęs iš Heseno miesto Frydbergo. Šis žmogus, 
Ernstas Oppenheimeris, 1917 m. įsteigė firma Anglo-American, ji XX a. 
trečiajame dešimtmetyje perėmė De Beers firmą. Ir iki šiol De Beers fir- 
mai visada vadovauja kuris nors Oppenheimerių šeimos narys. Jos rekla- 
minis šūkis skelbia: „Deimantai yra amžini.“ 


BURŲ KARAS Jau Cecilis Rhodesas bandė paimti į savo rankas būrų 
respublikas. Atkakliausiai priešinosi Transvalis ir jo prezidentas Paulius 
Krugeris (Kriugerio vardu pavadintas nacionalinis parkas). 1899 m. pra- 
sidėjo karo veiksmai. 

Iš pradžių kariauti geriau sekėsi būrams, bet viskas kitaip virto, kai 
darbo ėmėsi anglų generolas Kitcheneris. Atsakydami į būrų partizaninį 
karą, anglai degino sodybas, pjovė gyvulius, steigė koncentracijos stovy- 
klas ir laikė jose būrų žmonas su vaikais. Higienos sąlygos tose stovyklo- 
se buvo siaubingos, dėl to ketvirtadalis kalinių išmirė. Tai buvo pirmos 
koncentracijos stovyklos pasaulyje. 1902 m. karas baigėsi, jį laimėjo an- 
glai, nes turėjo didžiulę jėgų persvarą. Britai mesdavo į kautynes šimtus 
tūkstančių kareivių prieš 30 o00—-40 ooo būrų kovotojų. Iš esmės tai 
buvo karas dėl Transvalio aukso ir deimantų, ir abi pusės kariavo labai 
Žiauriai. 

Winstonas Churchillis (1874—1965) Būrų kare pradėjo politinę karjerą 
kaip karo korespondentas, o Gandhi dirbo sanitaru. 


FRONTIER Tokios, kokios yra dabar, Jungtinės Amerikos Valstijos 
atsirado ne 1776 m. paskelbus nepriklausomybę, bet tik pamažu, per ilgą 
laiką. Mitas apie frontier („pasienis“) kilo iš diskusijos su Amerikos čia- 
buviais. Juos pradėta stumti iš gimtųjų vietų tik po 1800 m. Pirmas dra- 
matiškas to proceso epizodas buvo „Ašarų takas“ — prievartinis čerokių 
kultūros indėnų trėmimas iš derlingų tėviškės žemių Apalačų pietuose 
į daug skurdesnę Oklahomą. Faktiškai įvaldyti Vakarus baigta tuomet, 

kai 1869 m. bendromis pastangomis pirmą transkontinentinį geležinkelį 
nutiesė bendrovės Central Pacific Railroad ir Union Pacific. viena ėjo iš 
vakarų į rytus, kita — iš rytų į vakarus. 1890 m. Jungtinėse Amerikos Vals- 
tijose buvo likviduota paskutinė indėnų valdoma teritorija Oklahomoje 
ir šitaip lyg ir oficialiai paskelbta, kad Laukinių Vakarų nebeliko. 


KLONDAIKAS Nurimus 1848 metų aukso karštligei, aukso ieškotojai 
patraukė toli į šiaurę, į Aliaskos ir Kanados pasienį, prie Jukono upės: te- 
nai tūkstančiams pavyko rasti šiek tiek tauriojo metalo. Seniau tos vietos 
garsėjo nebent kailių prekyba; dabar prisidėjo dar vienas verslas - aukso 
ieškojimas (su sava infrastruktūra, kad ir primityvia). 1896 m. rugpjūčio 
16 d. prie Jukono intako Klondaiko buvo aptiktas tikrai gausus telkinys. 
Anglų kalboje Klondaikas (Klondike) tapo greito praturtėjimo metafora. 
Amerikiečių kultūroje Klondaiką įamžino ir Jackas Londonas, ir Charlie 
Chaplinas filmu „Aukso karštligė“, ir Dagobertas Duckas. Iš visų pasaulio 
kampelių žmonės plūdo į nesvetingą kraštą pačioje poliaračio pašonėje. 
Iki 1898 m. sunkios kelionės nepabūgusių atvykėlių skaičius šoktelėjo 
nuo kelių tūkstančių iki 40 ooo. Auksas čia buvo kasamas iki 1966 m. 


ROCKEFELLERIS Johnas D. Rockefelleris, praturtėjęs iš naftos, viso 
pasaulio sąmonėje įkūnijo neseniai pralobusį pramonės magnatą. Jo šei- 
ma kilusi iš Vokietijos, iš Rokenfeldo (gal Rogenfeldo?) miestelio Parei- 
nėje. Iki 1860 m. Johnas D. dirbo buhalteriu vienoje krovinių gabenimo 
firmoje, o paskui ėmėsi dar visai jauno naftos verslo. 

1859 m. rugpjūčio 27 d. naftos gavybos Kolumbas — amerikietis Edwi- 
nas L. Drakeas aptiko Pensilvanijoje gausų naftos telkinį. Po daugelio ne- 
sėkmių pirmąsyk atvėrė jį gręžiniu — ne atviru kasiniu ar kaip nors pa- 
našiai. Ir kaip tik laiku. Gelmių lobis nafta pasirodė esąs vertingesnis už 
visus auksus ir deimantus. Žibalas, pažįstamas žmonėms nuo senovės, tik 
dabar sulaukė paklausos, nes iki tol degintas lempose varvelis, gaunamas 
iš banginių, labai pabrango. (Štai dėl jo banginių medžiotojai ir imdavosi 
tokio rizikingo verslo, apipinto legendomis.) 

Anais laikais nafta būdavo gabenama statinėmis (angliškai barrel). No- 
rint panaudoti, reikia ją perdirbti — išgauti žibalą, anuomet svarbiausią 
naftos produktą. 1863 m. Rockefelleris su dviem partneriais įsteigė mažą 
naftos perdirbimo įmonę, 1870 m. Klivlande perorganizavo ją į bendrovę 

1896 m. 


1839—1937 m. 


Standard Oil (jos pavadinimo santrumpa S. O. pagal tarimą virsta Esso). 
Nesulaikomai augantis Rockefellerio koncernas dešimtis metų kovojo su 
JAV vyriausybe dėl galios ir monopolijos. Nuo 1890 m. buvo vis iš naujo 
leidžiami ir tobulinami antitrestiniai įstatymai, norint bent kiek pažaboti 
Standard Oil. Rocketelleris numatė ir benzino bei žibalo svarbą automo- 
bilių ir lėktuvų varikliams, ir naftotiekių reikšmę naftos gabenimui (jis 
nenorėjo už jos transportavimą mokėti geležinkeliams). 


VOKIETIJA IR PRANCUZIJA 


Griunderystė (iš vokiečių kalbos žodžio Griinder- „steigėjas“) po 1848 m. 
ryžtingai nutraukė bydermejerio epochą Vokietijoje, Austrijoje ir Švei- 
carijoje. Prasidėjo staigus ekonomikos kilimas, ir ne tik anglių, plieno 
pramonės bei geležinkelių. 


GRIUNDERYSTĖ Tada rodėsi, kad norint pralobti pakanka įsteig- 
ti įmonę. Nesvarbu, kokią — nuo patrankų liejimo (Kruppas) iki kavos 
pupelių skrudinimo (Meinlis). Viena po kitos buvo steigiamos ne tik 
įmonės, bet ir draugijos. Vargiai rastume tokią žmonių veiklos sritį, ku- 
riai neatlieptų kokia nors draugija: giedotojų, sporto, triušių augintojų... 
Atsirado ir lavinimosi, mokymosi draugijų, nes XIX amžiui itin būdingos 
žmonių pastangos lavintis. Ypač pažangi buvo Šveicarija: jos ūkis klestė- 
jo, be to, 1848 m. ji priėmė liberalią konstituciją. Dėl to į Šveicariją ėmė 
plūsti vokiečių revoliucionieriai, juoba tokie, kurių ieškojo policija. Tarp 
jų buvo ir Richardas Wagneris, ir Badeno revoliucionierius Friedrichas 
Heckeris. 

Griunderystės laikų klestėjimą akivaizdžiai liudija Austrijos sostinė 
Viena, kuri tuomet įspūdingai augo. Maždaug nuo 1860 m. išilgai Ring- 
štrasės pridygo daugybė prašmatnių istorizmo stiliaus rūmų. 


ANTROJI IMPERIJA Prancūzijoje vėl atsirado imperatorius — Na- 
poleonas III Bonapartas, Napoleono sūnėnas. Revoliucingųjų 1848 m. pa- 
baigoje jis buvo didele balsų dauguma išrinktas (antrosios) respublikos 
prezidentu, o 1851 m. sustabdė konstitucijos galiojimą ir pasiskyrė pla- 
čius įgaliojimus. Ir tą jo žingsnį, ir pasiskelbimą imperatoriumi 1852 m. 
plebiscitu patvirtino tauta. Iš pradžių jis valdė autoritariškai, bet labai 
pakėlė Prancūzijos tarptautinį autoritetą, kai dalyvavo Krymo kare, pa- 
rėmė Italijos atgimimą ir Paryžiaus modernizaciją. 1863 m. jis asmeniš- 
kai priėmė sprendimą Atstumtųjų salone (Salon des Refusės) eksponuoti 

Nuo 1848 m. 


1852 m. 


1862 m. 


1866 m. 


kūrinius tų dailininkų, kurių nepanoro įsileisti oficialusis Salon: Manet, 
Whistlerio, Courbet, Pissarro, Cėzanneo. Netrukus ta dailininkų grupė 
subrandino impresionizmą. 

O dar prieš metus, 1862 m., Prūsijos ambasadorius Paryžiuje buvo Alt- 
marko junkeris Otto von Bismarckas (1815-1898). 


GELEŽINIS KANCLERIS Dar tais pačiais 1862 m. Prūsijos karalius 
Vilhelmas I paskyrė Bismarcką ministru pirmininku. 

Vilhelmas ir jo karo ministras Roonas norėjo padidinti kariuomenę, 
kad prireikus turėtų kuo tramdyti revoliucionierius, bet parlamento li- 
beralioji dauguma tam nepritarė. Roonas nusiuntė į Paryžių telegramą: 
„Delsti pavojinga. Paskubėkite.“ Po trijų dienų Bismarckas buvo paskirtas 
ministru pirmininku, nes užtikrino karalių, kad prastums jo norimą re- 
formą. Mat Bismarckas laikėsi nuomonės, jog „didieji epochos klausimai 
sprendžiami ne kalbomis ir balsų dauguma, o tik geležimi ir krauju“. 
Kai jam trukdė vidaus politikos priešai, traktavo juos kaip „kenksmingus 
šliužus, kuriuos reikia sekti ligi pat jų urvų, kad žinotume, ką jie rezga“. 
Dvimetrinis vyriškis, kalbantis falcetu, ne tik laidė šmaikščius posakius, 
bet ir garsėjo kaip vienas iš žymiausių Vokietijos politikų. Svarbiausias jo 
tikslas ir didžiausias žygis buvo pirmasis Vokietijos suvienijimas. 


ATKERŠYTI UŽ SADOVĄ Du politiniai tikslai buvo keliami nuo 


pat išsivadavimo karų. Pirmas — nacionalinis: tėvynės vienybė. Antras — 
liberalus: konstitucija. Nacionaliniam klausimui išspręsti Bismarckas 
1866 m. išprovokavo Austriją ir sukėlė abiejų vokiškai kalbančių imperi- 
jų karą, kurį Austrija pralaimėjo Sadovos mūšyje prie Kėnigraco (Hradec 
Kralovė, Čekijoje), nes kautynės, austrų karvedžių nuostabai, klostėsi ne 
taip, kaip buvo surepetuota per manevrus. Be to, vokiečių kariuomenės 
vadas baronas Helmuthas von Moltke („Atžygiuoti atskirai - smogti kar- 
tu“) pirmąsyk pasinaudojo geležinkeliu tiksliai suplanuotam kariuome- 
nės permetimui įvykdyti. 

Po tos pergalės Bismarckas likvidavo Vokietijos sąjungą ir aneksavo 
ne tik Šlėzvigą ir Holšteiną, bet ir Hanoverį, Šiaurės Heseną, Nasau ir 
Frankfurtą, iki tol buvusį laisvuoju imperijos miestu. Visos tos sritys nuo 
1867 m. sudarė Šiaurės Vokietijos sąjungą, kuri apėmė beveik visą Vo- 
kietiją šiauriau Maino lygiagretės, nuo Maso iki pat Nemuno. Toks Prūsi- 

jos sustiprėjimas ir naujos didžiosios valstybės atsiradimas iki tol įprastai 
susiskaldžiusiame Europos viduryje visai nepatiko prancūzams ir kėlė 
jiems didelį susirūpinimą. Todėl kaip tik Prancūzijoje, o ne Austrijoje 
paplito šūkis: „Atkeršyti už Sadovą!“ Bet įvyko kitaip. 


PRUSIJOS ŠLOVĖ Norint baigti Vokietijos suvienijimą be Austri- 
jos, reikėjo įveikti Pietų Vokietijos monarchijų Bavarijos, Viurtember- 
go, Badeno ir Heseno-Darmštato pasipriešinimą. Tam pravertė karštas 
tautinis entuziazmas, pakurstomas išorinės grėsmės. Bismarckas skatino 
Napoleoną III paskelbti Vokietijai karą, tuo tikslu perdavė spaudai te- 
legramą apie Prancūzijos ambasadoriaus susitikimą su kaizeriu Vilhel- 
mu Bad Emso kurorte, bet ne visą jos tekstą, o sutrumpintą ir griežčiau 
skambantį (Emso depeša). Tai nuteikė viešąją nuomonę prieš Napoleo- 
ną kaip karo kurstytoją. Pietų Vokietijos valstybėms nebebuvo kas darą: 
teko solidarizuotis su Prūsija ir kartu kariauti su Prancūzija. 

Jau per pirmą didelį mūšį prie Sedano (Šiaurės Prancūzija) 1870 m. 
rugsėjo 2 d. Prancūzijos imperatorius pakliuvo vokiečiams į nelaisvę. 
Tai iš esmės reiškė Antrosios imperijos galą. Vokiečiai užėmė Paryžių. 
1871 m. sausio 18 d. Versalio Veidrodžių salėje Bismarckas, Pietų Vokie- 
tijos kraštams pritariant, paskelbė suvienytą tautinį Vokietijos Reichą, o 
Vilhelmą I įvardijo kaip Vokietijos kaizerį. Konstitucinės teisės požiūriu 
tai buvo Pietų Vokietijos monarchijų įstojimas į Šiaurės Vokietijos są- 
jungą. 1871 m. balandžio 16 d. Šiaurės Vokietijos sąjungos konstituciją 
pakeitė nauja, Bismarcko parengta Vokietijos Reicho konstitucija. 


PASAULINĖ EKONOMIKOS KRIZĖ I 1873 m. Vienoje vyko 
penktoji pasaulinė paroda, ir vos savaitei praėjus po jos atidarymo, ge- 
gužės 9 d., penktadienį, kaip tik Vienos biržoje prasidėjo pirmoji šių 
laikų pasaulinė ekonomikos krizė. Ją sukėlė nekilnojamojo turto kainų 
ir spekuliacijos burbulas, lengva ranka dalijami kreditai, netikėta gausy- 
bė nemokių skolininkų (tarp jų — ir Vienos bankas) — štai toks užburtas 
ratas. Indėlininkai urmu atsiiminėjo indėlius, palūkanos nesulaikomai 
augo, tai savo ruožtu žlugdė daugelį įmonių, tarp jų ir JAV geležinkelių 
bendroves. Rugsėjo 19 d. pirmą kartą buvo uždaryta Niujorko birža. 
Krizė apėmė bemaž visas didesniąsias Europos valstybes, persimetė į 
Pietų Ameriką ir Australiją. Akcijų kursas visur nukrito 30—50 pro- 

1873 m. 


centų. Po krizės daug metų truko depresija. XIX amžiaus pasitikėjimas 
nesulaikoma pažanga susvyravo ilgam laikui. 


Kas įvyko paskui? Valstybių valdžia įvairiais apribojimais, tokiais kaip 
apsauginiai muitai, vėl ėmė labiau kištis į ekonomiką, nors iki tol žiūrėjo 
į ją labai liberaliai. Vis dėlto iki 1914 m. galiojo aukso standartas: nuo 
šimtmečio vidurio visos valiutos buvo laisvai konvertuojamos, nes JAV 
aukso doleris buvo vertinamas lygiai tiek pat kiek aukso svaras, aukso 
frankas, aukso markė arba aukso rublis. Po visą Europą galėjai keliauti 
kur panorėjęs (pasų juk irgi nebuvo) ir visur mokėti savo krašto pini- 
gais — valiutų kursas buvo pastovus kaip niekad. Aukso standarto atsisa- 
kyta 1914 m., kartu dėl karo meto įvesta ir pasų kontrolė. Tik 1985 m. 
Šengeno sutartis ir euro įvedimas 1999-2002 m. vėl panaikino tuos apri- 
bojimus didelei daliai Europos. 


„AMŽIAUS PABAIGA“ 


Viena 1888 m. prancūzų komedija šiuo vardu (prancūziškai Fin de Siėcle), 
dabar jau pamiršta, davė pavadinimą visam 1890—1914 m. laikotarpiui. Il- 
gokai trunkanti taika Europoje ir gan tvirta buržuazijos materialinė padė- 
tis skatino Gražiųjų laikų (prancūziškai La Belle Epogue) dekadanso ap- 
raiškas. Antra vertus, sustabarėjusios pažiūros kėlė maištingų nuotaikų, 
kurios mene reiškėsi kaip secesija arba jugendo stilius, visuomenės gyve- 
nime — kaip „gyvenimo reforma“, jaunimo sąjūdis „Keliaujantis paukštis“ 
ir naujųjų laikų olimpinės žaidynės (pirmosios įvyko 1896). Visur imta 
ieškoti naujovių, pirmąsyk pradėta sąmoningai vartoti žodį „modernus“. 
Gamtos mokslas ir technika iš tiesų pateikė revoliucingų naujovių: an- 
tai 1895 m. buvo atrasti rentgeno spinduliai ir išrastas belaidis telegrafas 
(radiotelegrafas), 1898 m. atrastas radioaktyvumas ir išrasta elektros lem- 
putė. 1900 m. į orą pakilo pirmasis dirižablis, Planckas paskelbė kvantų 
teoriją ir išėjo Freudo veikalas „Sapnų aiškinimas“. 1909 m. prancūzas 
Blériot tapo pirmu žmogumi, lėktuvu perskridusiu Lamanšą, 1912 m. nu- 
skendo Titanic. 


POGROMAI Caras Aleksandras II (valdė 1855-1881), Nikolajaus I sū- 
nus, 1856 m. baigė tėvo pradėtąjį karą su Osmanų imperija, kurio Rusija 
vis tiek nebūtų galėjusi laimėti, nes prieš ją stojo visa Europa, 1861 m. 
panaikino baudžiavą, varė plačią liberalių reformų politiką visiškai su- 
stabarėjusioje policinėje valstybėje, ištvėrė kelis pasikėsinimus, bet žuvo 
per paskutinį, 1881 m. Skaudama širdimi paskutiniai du carai grįžo prie 
reakcingos politikos. 

Aleksandro vaikaitis, būsimasis Nikolajus II, kuriam tada buvo 12 
metų, savo akimis matė, kaip bomba nutraukė seneliui abi kojas. Alek- 
sandrui III valdant, Rusijoje įsisiūbavo įstatymu įteisintas žydų persekio- 
jimas. Rusiškas žodis pogrom reiškia „nusiaubimas“. Tąsyk žydai Rusijoje 
buvo persekiojami jau ne pirmą ir ne paskutinį kartą. Dėl to Rytų Euro- 

IQIO m. 


pos žydai masiškai bėgo iš Rusijos, iš pradžių į Vokietiją; iš čia daugelis 
traukė toliau, į JAV ir Palestiną. 

Gausi žydų mažuma JAV - iš anų laikų. Ją dar papildė bėgliai iš Rusi- 
jos po naujų pogromų apie 1905 m. 


J'ACCUSE Prancūzijos armijos kapitonas Alfredas Dreyfusas (1859—1935), 
kilęs iš Elzaso, per išgarsėjusį teismo procesą Paryžiuje 1894 m. už tariamą 
šnipinėjimą buvo nuteistas — jam atimtas laipsnis ir jis buvo ištremtas iki gy- 
vos galvos į Velnio salą Gvianos pakrantėje. Prie to labai prisidėjo išankstinė 
antisemitiška visuomenės nuomonė. Byla suskaldė visą kraštą, net šeimas. 
Visi konservatyviai nusiteikę prancūzai laikė Dreyfusą kaltu. Nuotaikos 
dar labiau įkaito, kai rašytojas Ėmile'is Zola laikraštyje L'Aurore išspausdino 
atvirą laišką respublikos prezidentui su antrašte per visą puslapį J'accuse 
(„Aš kaltinu“) — stojo ginti Dreyfuso. Ilgokai pakalėjęs Dreyfusas buvo re- 
abilituotas. Ėmile'į Zola politiškai rėmė respublikonai, socialistai ir naujas 
visuomenės sluoksnis — intelektualai. Tą pavadinimą pirmiausia pasigavo 
konservatyvieji Dreyfuso priešininkai ir vartojo jį griežtai neigiama prasme. 


SIONIZMAS Vienas iš žurnalistų, rašančių apie Dreyfuso bylą, buvo 
Theodoras Herzlis (1860-1904). Jį sukrėtė Prancūzijos įvykiai; be abejo, 
žinojo jis ir apie nežabotą antisemitizmą Vienoje ir kitur Austrijoje. Tų 
išgyvenimų paveiktas parašė knygą „Žydų valstybė“; ji išleista 1896 m. 
Taip jis tapo vienu iš pagrindinių sionizmo pradininkų. Knygos paantraš- 
tė — „Žydų klausimo sprendimas“; Herzlis pasiūlė įkurti valstybę, skirtą 
po visą pasaulį pasklidusiems žydams. Anuo metu tik retas žydas mokė- 
jo hebrajų kalbą, dauguma Herzlio aplinkos žydų šnekėjo vokiškai arba 
bent jau jidiš kalba, todėl Herzlis pasiūlė tos valstybės oficialia kalba 
paskelbti vokiečių kalbą. 

1897 m. Herzlis surengė Bazelyje pirmąjį sionistų kongresą. Po Pir- 
mojo pasaulinio karo britų vyriausybė parėmė idėją įsteigti „nacionalinę 
tėvynę žydų tautai“ (Balfouro deklaracija); ji buvo įkurta po Antrojo pa- 
saulinio karo. 


TAMSOS ŠIRDIS Belgai visai netroško valdyti Kongo baseino, kuris 
buvo jiems pažadėtas 1885 m. Kongo konferencijoje, todėl jų karalius Le- 
opoldas II tą Centrinės Afrikos sritį, kurią pirmąsyk buvo tyrinėjęs Stan- 

ley (tas pats, kuris surado Livingstone'ą), įsigijo kaip privačią nuosavybę. 
Tas didžiulis kraštas buvo turtingas gamtos išteklių, ir Leopoldas leido 
juos eksploatuoti nežmoniškai žiauriai. Tada buvo pats kaučiuko gavy- 
bos bumas. Karaliaus tarnautojai vertė čiabuvius dirbti, o neklusniesiems 
kapojo rankas, plakė juos, prievartavo, degino jų kaimus ir žudė; mano- 
ma, kad sunaikino 10 milijonų juodaodžių. Lenkų kilmės anglų rašytojas 
Josephas Conradas aprašė tą klaikią sistemą romane „Tamsos širdis“ dar 
1899 m., prieš pačias didžiąsias baisybes, prasidėjusias 1906 m. 


JAUNATURKIAI I 1878 m. Berlyno kongrese Bismarcko pastango- 
mis buvo perbraižytos Balkanų valstybių sienos. Kongresas suteikė ne- 
priklausomybę Serbijai, Juodkalnijai ir Rumunijai. Bulgarija tapo autono- 
mine kunigaikštyste, pavaldžia Osmanų imperijai. Austrijai buvo leista 
okupuoti Bosniją ir Hercegoviną su sostine Sarajevu — mažą daugiatautę 
valstybę, kurioje gyveno stačiatikiai serbai, katalikai kroatai ir musulmo- 
nai bosniai. Pertvarkyti Balkanus teko po liepsnojusių tuose kraštuose 
sukilimų, kuriuos kurstė Rusija. Osmanų imperijai, kurią nuo 1876 iki 
1909 m. valdė priešpaskutinis jos sultonas Abdiulchamidas II, teko su- 
sitaikyti su Berlyno kongreso nutarimais, nurėžusiais geroką gabalą jos 
žemių. Imperija pateko į krizę, kuri priartino jos galą. 

Abdiulchamidas iš pradžių varė liberalią vidaus politiką, bet kuo toliau, 
tuo labiau linko į absoliutizmą. Armėnai, reikalaujantys jiems priklausan- 
čių teisių, buvo tramdomi masinėmis žudynėmis. 1908 m. prieš autokra- 
tinį Abdiulchamido valdymą sėkmingai sukilo Enver-pašos vadovaujami 
jauni karininkai ir aukšti valdininkai, reikalaujantys liberalizuoti režimą ir 
laikytis konstitucijos (1876 m. ji buvo suspenduota). 1909 m. jaunaturkiai 
nuvertė Abdiulchamidą. Paskutiniu Turkijos sultonu 1918 m., jau Enver- 
pašai valdant, tapo Mechmedas VI; jis išbuvo soste iki 1922 m. 

Dviejuose Balkanų karuose, 1912 ir 1913 m., kaudamasi su nepriklauso- 
mybę gavusiomis Balkanų valstybėmis, Osmanų imperija prarado Make- 
doniją — paskutinę savo valdą Europoje. Čia jai beliko Edirnė ir Konstanti- 
nopolis, o į rytus nuo jo, žinoma, dar Anatolija ir Artimieji Rytai. 

Jaunaturkiai laikė pažangiomis griežtai nacionalistines pažiūras, nesu- 
derinamas su daugiatautės Osmanų imperijos kultūrų įvairove. Todėl jie 
engė tautines mažumas — kurdus, graikus, žydus, o labiausiai — krikščio- 
nis armėnus. 

FAŠODOS KRIZĖ 1873 m. ištikus pasaulinei ekonomikos krizei Eu- 
ropos ūkis balansavo prie depresijos ribos. Tada buvo prisiminta nauja rin- 
ka — dar beveik neištirta Afrika. Imperialistai, tokie kaip Cecilis Rhodesas, 
svajojo, kad Didžioji Britanija valdys platų jos ruožą iš šiaurės į pietus — nuo 
Sueco kanalo Egipte per Sudaną ir Rytų Afrikos ežeryną iki Rodezijos ir 
Pietų Afrikos. Prancūzija nuo 1830 m. valdė Alžyrą, 1881 m. užėmė Tunisą 
ir pamažu išplėtė savo įtaką visoje Vakarų Afrikoje abipus Sacharos. 

1898 m. Pietų Sudane, ties Fašodos fortu prie Baltojo Nilo, vieni ki- 
tus apšaudė anglų ir prancūzų daliniai. Kad Europos spauda neišpūstų 
to incidento, britų ir prancūzų vyriausybės sutarė atriboti įtakos sferas 
Afrikoje: Prancūzija dominuos Vakarų Afrikoje, o Didžioji Britanija — vi- 
soje rytinėje žemyno dalyje. Taip buvo pašalinta kliūtis sudaryti politinį 
karinį bloką — Antantę. 


ANTANTĖ XX a. pradžioje Anglija atsisakė užsienio politikoje remtis 
„puikiosios izoliacijos“ principu ir ėmė ieškoti kontaktų žemyne. Vokie- 
tijos Reicho kaizeris Vilhelmas II ir admirolui Tirpitzui pavaldi karinė 
politinė vadovybė kaip tik rengėsi Vokietijos laivų statyklose statyti lai- 
vus ir kurti grėsmingas karines jūrų pajėgas; tai anaiptol nedžiugino jūrų 
valdovės Anglijos. 

Aplinkiniu keliu, susitarusi su Japonija dėl laivyno, Anglija užmezgė ryšį 
su Prancūzija. Abi šalys „iš širdies sutarė“ dėl status guo Afrikoje. Svarbiau- 
sia, kad Egiptas turėjo likti anglų įtakos sferoje, o Marokas — prancūzų. 

Berlyne tas suartėjimas buvo vertinamas su nepasitikėjimu, bet nenu- 
matyta, kokio masto bus jo padariniai. Mat paveldėtoji britų ir prancūzų 
nesantaika šimtus metų buvo vienas iš pastoviausių Europos politikos 
veiksnių. O juk po dešimties metų, kilus Pirmajam pasauliniam karui, 
anglai ir prancūzai taps ginklo broliais, kovojančiais su bendru priešu — 
Vokietija. 1907 m. prie jų prisidėjo Rusija — ir susidarė jau Trilypė santar- 
vė. Taip išryškėjo būsimo pasaulinio karo jėgų blokai: Prancūzija, Didžio- 
ji Britanija ir Rusija — prieš Vokietiją ir Austriją- Vengriją. 


GELTONASIS PAVOJUS Ne savo noru atsivėrusi Japonija XIX a., 


ne taip kaip Kinija, vykdė reformas, plėtojo pramonę ir modernizavo 
šalį — viską pagal Vakarų pavyzdį. Tas audringų reformų laikotarpis va- 
dinamas Meidži era (1868-1912). Per ją tenas pirmąsyk nuo pirmojo vi- 

duramžių šiogūnato laikų vėl ėmė aktyviai vadovauti politikai. Japonai 
norėjo įsirikiuoti į pirmąsias civilizuotųjų šalių gretas ir lygiavosi tik į 
Vakarus. O kinus laikė kietakakčiais provincialais. 

Kalbant apie „geltonąjį pavojų“ omeny buvo turima Japonija, mat ji 
nugalėjo 1894—1895 m. Kinijos-Japonijos kare ir 1904—1905 m. Rusijos- 
Japonijos kare, be to, aneksavo Taivaną ir Korėją. Europiečiai baiminosi, 
kad Tolimuosiuose Rytuose gali susidaryti Japonijos vadovaujama sąjun- 
ga. Tais laikais Europa dar buvo pratusi kolonizuojamose šalyse tvarkytis 
kaip tinkama ir neketino taikstytis su Azijos valstybėmis, žinančiomis, 
ko yra vertos. 


HUNO KALBA Nelygiateisėmis sutartimis nuo 1842 m. visos Europos 
didžiosios valstybės ir Japonija su JAV užsitikrino Kinijoje privilegijas, 
su kuriomis buvo priversta sutikti nusilpusi Čingų dinastijos vyriausybė, 
nieko negaudama mainais. Tauta skurdo ir matydama, kaip elgiasi euro- 
piečiai, jautėsi pažeminta ir išnaudojama. 1897 m. Kinijai buvo primestos 
dar ir nuomos sutartys, perleidžiančios užsienio valstybėms kai kurias 
teritorijas, taip pat teisę valdyti kasyklas ir geležinkelius. Valdovų rūmai, 
kuriuose viešpatavo reakcinga imperatoriaus našlė Cisi, 1875-1908 m. 
valdžiusi valstybę už du mažamečius imperatorius, neįstengė vykdyti 
reformų. Cisi, be abejo, niekuomet neišeidavo iš Uždraustojo miesto ir 
priimdavo sprendimus, atitrūkusius nuo tikrovės. 

Nuo 1899 m. slaptųjų draugijų nariai, kovos meno mokyklų mokiniai, 
anglų vadinami boksininkais, puldinėjo užsienio ambasadas, geležinke- 
lius ir persekiojo kinus, perėjusius į krikščionybę. Užsienio valstybėms 
pasiuntus į Kiniją ekspedicinį korpusą, užvirė tikri mūšiai, kuriuose daly- 
vavo ir Kinijos imperatoriaus kariuomenė. Išleisdamas dar vieną korpusą, 
kaizeris Vilhelmas II pasakė garsiąją huno kalbą. Joje, be kita ko, kalbėjo: 
„Jokių atsiprašymų nebus. Belaisviai nebus imami. Kaip hunai, karaliaus 
Atilos vedami, prieš tūkstantį metų tiek pagarsėjo, kad dar ir dabar pasa- 
kojamos legendos apie jų galią, taip ir Vokietijos vardas turi taip nuskam- 
bėti Kinijoje, kad niekada nė vienas kinas nedrįstų net šnairai pažvelgti 
į vokietį.“ Už tokią šiurkščią retoriką britai per Pirmąjį pasaulinį karą 
pravardžiavo vokiečius hunais. 

Sukilimas buvo numalšintas, Pekinas užimtas, imperatoriaus našlė pa- 
spruko. Kinija turėjo sumokėti dideles reparacijas ir besąlygiškai paklusti 

globėjams. Priešpaskutiniam imperatoriui teko keliauti į Berlyną ir as- 
meniškai atsiprašyti. Kadangi ekspedicinę kariuomenę prieš boksininkus 
siuntė ir Japonija su JAV, tai ir šios dvi valstybės nuo tol buvo priskiria- 
mos prie didžiųjų pasaulio valstybių. O Kinija keliems dešimtmečiams 
prarado dominuojamą padėtį Rytų Azijoje. 


PASKUTINIS IMPERATORIUS Mažamečiam, vos dvejų metukų 
Pu I Drakono sostas atiteko dar Cisi nurodymu. Dar 1895 m. havajiečio 
juodadarbio sūnus Sun Jatsenas (apie 1870-1925), Honkonge studijavęs 
mediciną, dalyvavo viename sukilime ir turėjo sprukti į Vakarus. Iš ten 
jis organizavo nacionalistinį kinų sąjūdį Gomindaną, o šis surengė sėk- 
mingą sukilimą monarchijai nuversti. Sukilimas prasidėjo 1911 m. spalį; 
per trumpą laiką daugelis provincijų pasiskelbė esančios nepavaldžios 
Čingams. Revoliucijos tikslai buvo atnaujinti Kiniją ir grąžinti jai nepri- 
klausomybę. Su Pu I buvo sudaryta mandagi „palankumo sutartis“, jam 
paskirtas išlaikymas, o jis pareiškė pritarimą sukurti respubliką ir 1912 m. 
vasario 12 d. pasitraukė iš valstybinės tarnybos. 

Taip baigėsi Kinijos imperijos dviejų tūkstantmečių istorija. Netrukus 
imperijų nebeliko ir Europoje. 


NYBELUNGŲ IŠTIKIMYBĖ 1909 m. kovo 29 d. kalbėdamas 
Reichstage, Reicho kancleris Būlowas paminėjo Nybelungų ištikimybę, 
turėdamas omeny besąlygišką Vokietijos Reicho ištikimybę sąjungai su 
Austrija. Taip jis priminė seną legendą apie tai, kad Nybelungų karaliai 
net ir pražūčiai gresiant likę ištikimi savo vasalui. Krimhilda pareikala- 
vusi išduoti Hageną, o Austrija 1909 m. aneksavo Bosniją, nors ne visa 
Europa laikė tai teisėtu veiksmu. 


Kas įvyko paskui? 1914 m. birželio 28 d. Bosnijos sostinėje Sarajeve buvo 
nušautas Austrijos sosto įpėdinis Pranciškus Ferdinandas. Vokietijos Rei- 
chas, kaip Austrijos sąjungininkas, po mėnesio stojo į karą jos pusėje. 
Kilo pasaulinis karas, jame žuvo apie 10 milijonų žmonių, 20 milijonų 
buvo sužeista. Keturiose imperijose — Vokietijoje, Austrijoje- Vengrijoje, 
Rusijoje ir Osmanų imperijoje — monarchijos, kaip valstybės santvarkos, 
nebeliko visiems laikams. Vokietijoje sostą prarado visos dinastijos. Per 
karo audras Europoje galutinai žlugo vienasmenė valdžia, įvairiais pavi- 
dalais gyvavusi šioje pasaulio dalyje ilgiau kaip 1000 metų. 

NAUJAUSIEJI LAIKAI 


(XX ir XXI a.) 


1903 m. 


I905 m. 


RUSIJOS REVOLIUCIJOS 


Rusijos socialdemokratų partijos antrasis suvažiavimas 1903 m. vyko 
ne Rusijoje, o Londone. Vladimiras Uljanovas (1870-1924), pasivadi- 
nęs Leninu, tame suvažiavime reikalavo nuversti caro režimą, kitaip 
tariant, įvykdyti valstybės perversmą, užuot ėmusis socialdemokratinių 
reformų. 


BOLŠEVIKAI Radikaliajam Lenino reikalavimui kelti revoliuciją su- 
važiavime pritarė dauguma (rusiškai bolšinstvo) delegatų. Tad bolševikai 
buvo „dauguma“, o veikiau reformas remiantys delegatai - menševikai, 
„mažuma“ (rusiškai menšinstvo). Iš Rusijos socialdemokratų bolševikų 
frakcijos išsirutuliojo Rusijos komunistų partija, kurios nariams (parti- 
niams kadrams) buvo privaloma griežta drausmė. Leninas ir bolševikai 
siekė „proletariato diktatūros“, apie kurią rašė Marxas. Jie kategoriškai 
atmetė demokratiją, liberalizmą, pliuralizmą ir valdžios padalijimą. 


ŠARVUOTIS POTIOMKIN Rusijai stojus į karą su Japonija, 
1905 m. žiemą visoje Rusijoje prasidėjo demonstracijos, streikai, ypač ge- 
ležinkelininkų, kartu — ir maištai. Liaudis piktinosi skurdu, alkiu ir visuo- 
tine priespauda, kurią įkūnijo caras Nikolajus II (1868-1918). Neramumai 
buvo slopinami smurtu, kaip kad Peterburge 1905 m. per Kruvinąjį sek- 
madienį, kai žuvo šimtai žmonių. Maištas šarvuotyje (iš tiesų — kreiseryje) 
Potiomkin, kuris stovėjo Odesos uoste, buvo numalšintas jėga. Apie tą 
įvykį pasakojama 1925 m. nebyliajame kino filme. O 1905 m. Rusijos re- 
voliucija neturėjo jokių revoliucingų padarinių. Caras padarė šiokių tokių 
nuolaidų, bet vis tiek dar 12 metų sėdėjo soste; konstitucija ir toliau nevar- 
žė jo galių, nors jau buvo sušaukta Dūma (tautos atstovybė). 

Leninas, tuo metu buvęs Rusijoje, spruko nuo slaptosios policijos iš 
pradžių į Suomiją, paskui į Šveicariją. 

VASARIO REVOLIUCIJA- SPALIO REVOLIUCIJA Caro Ni- 
kolajaus II režimas, draskomas noro išlaikyti valdžią ir būtinumo imtis 
reformų, neatlaikė Pirmojo pasaulinio karo naštos. Stigo visko — ir degalų, 
ir maisto, nekaip sekėsi ir fronte. 1917 m. vasarį kilusių neramumų, kai 
streikavo ir kareivių, ir darbininkų žmonos, gvardiečiai nebenumalšino. 
Kovo 15 d. generalitetas privertė carą atsistatydinti. Pagal Julijaus kalen- 
dorių visa tai vyko daugiausia vasarį. Bet ir dvi buržuazinės vyriausybės 
nesusidorojo su problemomis. 

Tuoj po Vasario revoliucijos Vokietijos karinė vadovybė permetė Le- 
niną užplombuotame traukinio vagone iš tremties Šveicarijoje per visą 
Vokietiją į Rusiją, mat tikėjosi, kad revoliucionierių veikla dar labiau 
pablogins tenykštę padėtį. Spalio 25 d. (pagal Julijaus kalendorių) Leninas 
ir Petrogrado sovieto (tarybos) pirmininkas Levas Trockis įvykdė per- 
versmą — suėmė Sankt Peterburge, Žiemos rūmuose, posėdžiaujančius 
teisėtos vyriausybės narius. Tad Spalio revoliucija (įvykusi pagal Griga- 
liaus kalendorių jau lapkričio 7 d.) buvo ne liaudies sukilimas barika- 
dose, o valstybės perversmas rūmuose. Nebuvo ir jokių susišaudymų, 
tik signalinis šūvis iš kreiserio „Avrora“ pabūklo — ženklas kai kuriems 
daliniams užimti strategiškai svarbius miesto taškus. 


LUBIANKA Buržujai, caro šalininkai, socialdemokratai, dvasininkai, 
kiti spėjami opozicionieriai ir kontrrevoliucionieriai, o ypač buožės (pa- 
siturintys ūkininkai) — visus juos nuolat terorizavo sovietinė valstybės 
saugumo policija ČK, trėmė į priverčiamojo darbo stovyklas arba šaudė. 
ČK centrinė valdyba įsikūrė Maskvoje, Saugumo pastate prie Lubiankos 
aikštės. Jis ir liūdnai pagarsėjęs jo kalėjimas su kankinimo rūsiais tapo 
sovietinės savivalės simboliu. Čia savo būstinę turėjo ir visos vėlesnės 
sovietinės saugumo tarnybos — GPU, NKVD, KGB. 


KOMINTERNAS 1889 m. įsikūręs Socialistinis internacionalas, dar 
vadinamas Antruoju internacionalu, buvo laisvas socialistų ir socialde- 
mokratų partijų sambūris. Visai kas kita — Trečiasis, dabar jau Komunis- 
tų, internacionalas (Kominternas), komunistų partijų sąjunga, savo tikslu 
skelbianti pasaulinės revoliucijos plėtrą. Leninas teigė, kad proletarinė 
revoliucija pramoninėse šalyse yra realus ir siektinas tikslas. Tačiau Rusija 
buvo kur kas labiau valstietiška, o ne darbininkiška šalis. Tiesa, pramo- 

ninėje Vokietijoje po karo kilę neramumai tarsi bylojo, kad nebetoli ir 
pasaulinė revoliucija. Vokietijos KP buvo didžiausia komunistų partija 
už Sovietų Rusijos ribų. O Kominternas ir buvo sukurtas remti komu- 
nistams įvairiose Europos šalyse. 

Iki Lenino mirties komunistai pabandė sukelti perversmus Hambur- 
ge, Estijoje ir Bulgarijoje, bet tik apsijuokė. O Stalino laikais Kominternas 
tapo sovietinės užsienio politikos įrankiu. 


PIRMASIS PASAULINIS KARAS IR 
JO PADARINIAI 


Pirmajame pasauliniame kare pirmąsyk dalyvavo iš esmės visų žemynų 
valstybės. Pagrindinis karo veiksmų teatras buvo Europa, tačiau mūšiai 
vyko ir Afrikos kolonijose. Indijos, Australijos ir Kanados daliniai kovėsi 
Europoje, anglai kariavo su Osmanų imperija Artimuosiuose Rytuose. 
JAV įstojimas į karą 1917 m. nulėmė jo baigtį, Japonija tuo pat metu 
kariavo Ramiojo vandenyno baseine. Kad ir koks baisus buvo vienas ar 
kitas karas ligtolinėje pasaulio istorijoje, vis dėlto kiekvienas vyko tik 
tam tikrame regione. O XIX a. visuotinė technizacija ir industrializacija, 
pasaulinė transporto sistema ir globalūs kolonijinių valstybių interesai 
sudarė prielaidas kilti kariniam konfliktui, kuris apėmė visą Žemę. 


SARAJEVO ATENTATAS 1914 m. birželio 28 d. Bosnijos sostinėje 
Sarajeve serbų nacionalistas nušovė Austrijos- Vengrijos sosto įpėdinį ir jo 
žmoną; tai buvo tiesioginė dingstis pradėti Pirmąjį pasaulinį karą. Serbai 
norėjo sukurti Balkanuose didelę pietų slavų valstybę; tą jų siekį rėmė 
tuomet dar carinė Rusija, kartu ir visa Trilypė santarvė (Rusija, Didžioji 
Britanija, Prancūzija). Serbams oponavo Vokietijos remiama Austrija. Kai 
Austrija 1914 m. liepos 28 d. paskelbė karą Serbijai, ėmė veikti tuome- 
tinė sąjungų sistema, ir Europos didžiosios valstybės, jau mobilizavusios 
kariuomenę, per kelias dienas įstojo į karą. Vietinė Austrijos ir Serbijos 
krizė labai greitai įžiebė Didįjį karą. 


TECHNIKOS KAUTYNĖS Didžiuliai kiekiai ginkluotės, naujoviš- 
ka technika (tankai, karo aviacija, povandeniniai laivai, kulkosvaidžiai, 
nuodingosios dujos) ir milžiniškos žmonių masės (sumobilizuota per 70 
milijonų) lėmė visiškai kitokius karo veiksmų mastus. Kovų eigai nusa- 
kyti atsirado tokios sąvokos kaip „technikos kautynės“, „apkasų mūšiai“, 
„pozicijų karas“, „uraganinė ugnis“; tie dalykai visose šalyse surijo begalę 

pinigų. Karas tapo ištisa katastrofa, neturėjo jokių „teigiamų“ padarinių; 
tai buvo neregėtas daugiašalis kraujo nuleidimas; didžiulės žmonių aukos 
(apie 15 milijonų kareivių ir civilių). Galima sakyti, visa Europos jaunoji 
karta paguldė galvas mūšių laukuose. 


VERDENAS IR IZONCAS Pirmajame pasauliniame kare, galima 
sakyti, nė karto niekam nepavyko laimėti lemiamo mūšio arba pralauž- 
ti fronto, net metus į kovą didžiules žmonių ir technikos pajėgas. Tuo 
bene labiausiai ir pasižymėjo tos Europos tautų skerdynės. Karo pra- 
džioje vokiečių armijos įsibrovė į Flandriją ir Šiaurės Prancūziją. Tenai 
frontas ištisiems metams įstrigo garsiuosiuose apkasų mūšiuose, nors 
per tą laiką buvo ir daugybė nuostolingų abiem pusėms susirėmimų. 
1916 m. tiek vokiečiai, tiek prancūzai vos ne ištisus metus — nuo va- 
sario pabaigos iki gruodžio — bandė paimti viršų prie Verdeno, bet be 
rezultatų. Abiejose pusėse žuvo per 300 ooo karių, o kiek dar sužeista 
ir suluošinta! Verdenas tapo beprasmių skerdynių simboliu. Taip pat 
bevaisis buvo masinis britų ir prancūzų puolimas prie Somos upės, 
prasidėjęs po to. 

Pietuose Austrija-Vengrija irgi ištisus metus kovėsi su italais Pietų 
Tirolyje ir Friulyje. Nuo 1915 iki 1917 m. ties Izonco upe (dabartinėje 
Slovėnijoje) kilo 12 didesnių mūšių. Jie vyko panašiai kaip Flandrijoje — 
dideli abipusiai nuostoliai, išsekusios kariuomenės. 

Tik rytuose tuometiniam pulkininkui generolui Hindenburgui pavy- 
ko jau karo pradžioje, 1914 ir 1915 m., trijuose mūšiuose apsiginti nuo 
rusų puolimų Rytprūsiuose. Tie mūšiai suteikė Hindenburgui „Tanenber- 
go nugalėtojo“ aureolę, kuri padėjo jam 1925 m. gauti Veimaro respubli- 
kos prezidento postą. 


ŽLUGIMAS Rusijos Vasario revoliucija privertė carą Nikolajų II 
1917 m. kovo 15 d. atsistatydinti. Caro režimą palaužė skurdas ir beviltiš- 
ka padėtis fronte. Netrukus po 1917 m. Spalio revoliucijos, 1918 m. kovo 
pradžioje, Leninas sutiko su Rusijos pažeminimu — Bresto taika, kuria 
pasibaigė mūšiai Rytų fronte. 

Atsilaisvinusias pajėgas Vokietijos karinė vadovybė 1918 m. pavasarį 
bandė panaudoti dar vienai ofenzyvai Vakaruose. Tačiau vokiečių puoli- 
mas susidūrė su ryžtingu Vakarų sąjungininkų pasipriešinimu, kurį gerai 

organizavo generolas Fochas; šį sykį jam padėjo ir Jungtinės Valstijos, 
1917 m. įstojusios į karą. 

Spalio pabaigoje britai galutinai įveikė Osmanų imperiją Palestinoje, 
tuo pat metu sąjungininkai pralaužė frontą prie Izonco. Lapkričio 3 d. 
Vienos vyriausybė paprašė paliaubų. 

Vokietijos vyriausybė jau spalio mėnesį tyrė paliaubų galimybes. Tuo 
metu Vokietijoje, visai kaip Rusijoje, kilo revoliucija; ji privertė lapkričio 
9 d. atsistatydinti kaizerį, Vokietija buvo paskelbta respublika, o 1918 m. 
lapkričio 11 d. pasirašytos paliaubos. 


PARYŽIAUS PRIEMIESČIŲ SUTARTYS Derybos dėl karo re- 
zultatų vyko Paryžiuje 1919 m. vasarą bei rudenį ir 1920 m. Nugalėto- 
jos — Prancūzija, Didžioji Britanija ir JAV — primetė karą pralaimėjusioms 
valstybėms (Vokietijai, Austrijai, Osmanų imperijai) sutartis, kurias šios 
turėjo priimti, nors ir nedalyvavo derybose. Sutartys buvo pasirašytos 
įvairių Paryžiaus priemiesčių rūmuose. 

Atsirado dvi visiškai naujos valstybės — Čekoslovakija ir Jugoslavi- 
ja. Vengrija gavo nepriklausomybę, bet prarado du trečdalius teritorijos; 
Trianono sutartimi buvo priversta atiduoti Rumunijai Transilvaniją. Pie- 
tų Tirolis Sen Žermeno sutartimi atiteko Italijai. Visos tos žemės prieš 
karą priklausė Habsburgų monarchijai. Prancūzijos ministras pirmininkas 
Georgesas Clemenceau kalbėjo: L'Autriche c'est ce gui reste („Austrija yra 
tai, kas liko“). 

Vokietijai galiojo Versalio sutartis: Elzasas ir Lotaringija atiteko Pran- 
cūzijai, Rytprūsiai buvo atskirti nuo kitų Vokietijos žemių. Reichsveras* 
buvo keleriopai sumažintas. Reichas turėjo sumokėti dideles reparacijas. 

Pagal Sevro sutartį Turkija prarado visus Artimuosius Rytus. Tame 
regione atsirado kelios šiuolaikinės valstybės, kurias pagal Tautų Sąjun- 
gos mandatą administravo Didžioji Britanija arba Prancūzija: tai Sirija, 
Libanas, Irakas, Palestina (vėliau padalyta į [Trans|jordaniją ir Izraelį) ir 
Egiptas. 

Kitados Rusijos valdytose žemėse susikūrė Suomija, Estija, Latvija ir 
Lietuva. Be to, Versalio sutartimi buvo pripažinta Lenkija, naujai įkurta 
besibaigiant karui. Nuo 1795 iki 1918 m. Lenkijos valstybės nebuvo. 


* Reichsveras (vok. Reichswehr) — Vokietijos kariuomenė 1919-1935 m. 

VEIMARO RESPUBLIKA IR VEIMARO KONSTITUCIJA 
Dar prieš paliaubas, lapkričio pradžioje, vokiečių jūrininkai atsisakė 
vykti į mūšį. Po to maišto revoliucinės nuotaikos pasklido po visą šalį; 
grėsė kruvini neramumai. Kad padėtis dar labiau nepablogėtų, Reicho 
vyriausybė paragino kaizerį atsistatydinti, bet Vilhelmas II to nepa- 
darė. Tada Reicho kancleris Maxas von Badenas lapkričio o d. pats 
paskelbė apie Vilhelmo atleidimą. Situacija tapo grėsminga. Dar prieš 
vidurdienį socialdemokratas Philippas Scheidemannas savavališkai pa- 
skelbė Reichstage respubliką, o Friedrichą Ebertą — Reicho kancleriu. 
Mat reikėjo užkirsti kelią galimiems radikalių kairiųjų bandymams su- 
kelti perversmą. 

Nuo tos dienos jau ruseno pilietinis karas, nes kraštutiniai kairieji vis 
dėlto daug kur bandė užgrobti valdžią ir skelbti tarybų respublikas. Di- 
džiausi neramumai vyko Berlyne: čia sausio viduryje kilo masinis streikas, 
per kurį buvo nužudyti Rosa Luksemburg ir Karlas Liebknechtas. Dėl tų 
neramumų naujasis Reichstagas, išrinktas 1919 m. sausio 19 d., į konstitu- 
cinę sesiją susirinko Veimare. Deputatai vasario 6 d. surengė pirmą posė- 
dį Schillerio ir Goethes nacionaliniame teatre ir įpareigojo kairįjį liberalą 
Hugo Preussą, išmanantį konstitucinę teisę, parengti naują konstituciją. 
Liepos 31 d. ji ten pat Veimare buvo priimta ir rugpjūčio 11 d. įsigaliojo. 


PADIKTUOJTA TAIKA Vokietijoje ir Austrijoje Paryžiaus priemies- 
čių sutartys buvo pavadintos diktatu. Jau kitąmet Vokietijos įgaliotiniai, 
pasirašę tas sutartis, ir partijos, kurioms jie atstovavo, ypač Vokietijos 
socialdemokratų partija, buvo pravardžiuojami Lapkričio nusikaltėliais, 
o buržuazinės partijos, kurios ketino kaip nors įvykdyti Versalio sutarties 
reikalavimus, paskui buvo vadinamos politinėmis tenkintojomis. Netru- 
kus paplito „durklo dūrio“ legenda, tvirtinanti, kad Vokietijos kariuome- 
nę, „nepralaimėjusią karo lauke“, „dūriu į nugarą“ parklupdė „raudonieji 
maištininkai“, respublikonai ir „civiliai gyventojai“. Tomis klišėmis švais- 
tėsi visi; prie to daug prisidėjo konservatyvioji nacionalistinė ir nacional- 
socialistinė propaganda. Vokietijos užsienio politika, kuriai 1923—1929 m. 
vadovavo Gustavas Stresemannas, išsikovojo kiek lengvesnes Versalio 
sutarties sąlygas. 

JAUNATURKIAI II Paskutiniu Osmanų imperijos gyvavimo laiko- 
tarpiu Turkijos nacionalistinės reformų partijos, vadinamųjų jaunaturkių, 
lyderiai užėmė svarbius ministrų postus. Enver-paša 1914—1918 m. buvo 
karo ministras, Talat-paša — vidaus reikalų ministras, o paskui didysis vi- 
ziris. 

Juodu, matydami, kad Turkija gali pralaimėti karą, skatino terorą prieš 
armėnus ir kitas tautines mažumas. 1915 m. jie šimtus tūkstančių ar- 
mėnų — vyrų, moterų ir vaikų — trėmė į Sirijos dykumą turėdami aiškų 
tikslą — kad jie išmirtų arba pakeliui, arba blogiausiu atveju tremties vie- 
toje. Tas masinis visos tautos trėmimas vyko per Pirmąjį pasaulinį karą, 
1915 m. vasarą. Franzas Werfelis sukūrė tai tragedijai atminti literatūrinį 
paminklą — romaną „Keturiasdešimt Musa Dago dienų“. 

Kemalis Atatürkas, kurio vadovaujamas tautinis sąjūdis siekė iš dalies 
tų pačių tikslų kaip jaunaturkiai, po Pirmojo pasaulinio karo kaip tik dėl 
to armėnų genocido ryžtingai pasitraukė nuo jaunaturkių ir nebeleido 
jiems reikštis politikoje. 


KEMALIS ATATŪRKAS - TURKIJOS RESPUBLIKOS TĖ- 


VAS Vargu ar yra buvęs kitas politikas, taip smarkiai pakeitęs valstybę, 
kaip Mustafa Kemalis (1881—1938) pakeitė Turkijos Respubliką, iškilusią 
ant Osmanų imperijos griuvėsių. Osmanų imperija kartu su savo sąjun- 
gininkėmis Vokietijos Reichu ir Austrija- Vengrija pralaimėjo Pirmąjį pa- 
saulinį karą. Dalis jai likusių žemių (daugiausia Anatolijoje) turėjo atitek- 
ti Graikijai, Italijai ir Armėnijai. Taip įvykus Turkijos Respublika būtų 
likusi maždaug perpus mažesnė už dabartinę valstybę. Kad sugriautų 
tuos planus, Kemalis sukėlė tikrą išsivaduojamąjį karą. Jis baigėsi 1922 m., 
kai Turkija užėmė Egėjo jūros pakrantėje esančią Smirną (Izmirą) — la- 
bai seną kosmopolitinį didmiestį, kurio gyventojų dauguma buvo grai- 
kai. Pagal Lozanos sutarties reikalavimus pusantro milijono graikų paliko 
Turkiją, o pusė milijono turkų iš Graikijos Tesalijos bei Makedonijos 
provincijų ir Egėjo jūros salų persikėlė į Turkiją. Tai nebuvo taikingas 
procesas. Taip dramatiškai baigėsi graikų kultūra Mažojoje Azijoje, gy- 
vavusi 3000 metų. 1922 m. buvo panaikintas sultonatas, o 1924 m. Na- 
cionalinio susirinkimo nutarimu — ir kalifatas. Osmanų šeimyna turėjo 
išvykti iš krašto, kurį valdė per 600 metų. Atatūrkas pertvarkė Turkijos 
visuomenę Vakarų pavyzdžiu. Uždraudė nešioti fesą, dėvėti plačkelnes, 

gaubtis šydu ir skara. Įvedė privalomąjį mokslą valstybinėse mokyklose, 
o religines mokyklas uždarė. Sulygino vyrų ir moterų teises, įvedė mo- 
dernią skyrybų tvarką, moterims leido studijuoti universitetuose ir daly- 
vauti rinkimuose. Atatūrkas perėmė iš Šveicarijos šeimos ir paveldėjimo 
teisę, iš Vokietijos — prekybos įstatymus, iš Italijos — baudžiamąją teisę. 
Įvedė lotynišką raidyną ir pavardes — Turkijos visuomenėje tai buvo di- 
delės naujovės. Mustafai Kemaliui buvo įstatymu suteikta pavardė Ata- 
tūrk („Turkų tėvas“). 


SANDRAUGA 1926 m. Londono konferencijoje britų užjūrio domi- 
nijos praktiškai tapo nepriklausomos, o Britų imperija virto Sandrauga 
(Commonwealth). Šis terminas pirmąsyk pavartotas tos konferencijos 
baigiamajame akte, kuris vadinamas dar ir Antrąja Balfouro deklaracija. 
1931 m. tą nutarimą įstatymu patvirtino parlamentas, posėdžiaujantis 
Vestminsteryje. Nuo to laiko Kanada, Australija, Pietų Afrika, Naujoji 
Zelandija, Airija ir Niufaundlandas, kaip nepriklausomos valstybės, galė- 
jo pačios leisti savo įstatymus. 


PASAULINĖ KRIZĖ 


Pasaulio ekonomika, patekusi į krizę, išklibino ir be to jau perversmų ap- 
imtas politines sistemas. Dėl to visi pasijuto nesaugūs, o radikalai pakėlė 
galvas. 


FAŠIZMAS Buvęs Šiaurės Italijos pradinės mokyklos mokytojas ir žur- 
nalistas Benito Mussolini (1883—1945) 1922 m. spalio 27—31 d. surengė 
propagandinį žygį į Romą, pagrasino puču Italijos karaliui Viktorui Ema- 
nueliui III ir paskui buvo paskirtas ministru pirmininku. Taip tarpukariu 
Europos politikos arenoje pasirodė fašistai. 

Italų kalbos žodis fascio reiškia ir „ryšulys“, ir „sąjunga“. Tokių sąjun- 
gų Italijoje buvo atsiradę jau ir prieš Pirmąjį pasaulinį karą. Prasimušėlis 
Mussolini tapo daugiausia iškovojusiu jų vadu — duče (itališkai duce). 
Italijos fašistų socialinė bazė buvo smulkioji buržuazija ir dvarininkai. 
Fašistai propagavo antidemokratines ir antirespublikoniškas pažiūras. 
Europos, o paskui ir tarptautinio fašizmo sėkmę visur lėmė kova su rea- 
liu ar tik įsivaizduojamu komunizmo pavojumi. 

Fašistinė Mussolini sistema buvo pavyzdys daugeliui judėjimų ir re- 
žimų, pirmiausia Vokietijos nacionalsocialistams ir Franco falangistams 
Ispanijoje, taip pat Portugalijoje, Balkanuose ir Lotynų Amerikoje. Nuo 
1926 m. Mussolini valdė kaip diktatorius — policinės valstybės priemonė- 
mis, užčiaupė opoziciją, o nerasdamas kitos išeities net ir fiziškai naikino 
politinius priešininkus. 

Diktatūros visame pasaulyje reiškė ekstremistinę politiką, jų nestigo 
per visą tarpukarį, o paskui jos labai paplito trečiajame pasaulyje. 


STALINIZMAS Vieną iš baisiausių diktatūrų įkūnijo iš Gruzijos kilęs 
sovietinis partijos vadas Josifas Stalinas, valdęs nuo 1924 m. iki mirties 
1953 m. Jau Marxas ideologiškai pagrindė komunistinę proletariato dik- 
tatūrą, Leninas susiaurino ją iki bolševikinės kadrinės partijos valdžios, 

o Stalinas suėmė ją į vieno žmogaus rankas (įvedė asmenybės kultą), kai 
tik nusikratė pavojingiausio politinio priešininko Levo Trockio. Savo val- 
džią jis aiškiausiai parodė nuo 1935 m., kai ėmėsi radikalaus valymo ir pa- 
rodomųjų teismo procesų prieš visus tikrus ir spėjamus priešus. Pirmųjų 
valymų aukomis tapo senieji bolševikai, daugelis aukštųjų partijos funk- 
cionierių ir labai daug aukšto rango generolų. Kankinimai buvo įprastas 
būdas išgauti prisipažinimus. Paskui kaltinamieji būdavo arba sušaudomi, 
arba nuteisiami kalėti, arba tremiami į Gulago priverčiamųjų darbų lage- 
rius. Gulago sistemą (rusiškai Glavnoje upravlenije isbravitelno trudovych 
lagerej - Vyriausioji pataisos darbų lagerių valdyba) Stalinas įvedė 1930 m. 
Valstybės ir partijos teroro aukomis tapo milijonai žmonių. 


PASAULINĖ EKONOMIKOS KRIZĖ II Trečiojo dešimtmečio 
pabaigoje pasaulio ekonomiką ištiko sąstingis. Tik į JAV vis dar plūdo 
investicijos, todėl ten kilo akcijų kursas, juoba kad jį dar skatino grynos 
spekuliacijos. 1929 m. rugsėjo pradžioje Niujorko biržoje akcijų kursas 
pasiekė dar neregėtą lygį. Paskui jis katastrofiškai krito. Spalio 24 d., „juo- 
dąjį ketvirtadienį“, biržos apyvarta buvo didesnė nei kada nors anksčiau — 
12,9 milijono akcijų. Pirmadienį dar pasikartojo masiškas akcijų pirkimas, 
o „juodąjį antradienį“, spalio 29-ąją, panikos apimti akcininkai atsikratė 
16,4 milijono akcijų. Tik per vieną savaitę, nuo spalio 24 iki 29 d., jų 
kursas nukrito 30 procentų. Po „juodojo ketvirtadienio“ Amerikoje stojo 
„juodasis penktadienis“ Europos biržose. 

Biržų krachas įvyko po ištisos grandinės ūkio nuosmukių ir savo ruož- 
tu sukėlė naujų ūkio nuosmukių grandinę. Ūkio kilimas sustojo visame 
pasaulyje, tai itin skaudžiai atsiliepė Vokietijai, taip priklausomai nuo 
eksporto. 

Jau 1929 m. bedarbių skaičius Vokietijoje pasiekė beveik du milijo- 
nus. 1931 m. jų buvo penki milijonai; firmos ir įmonės bankrutavo viena 
po kitos. 


SPECIALIEJI DEKRETAI Vokietijoje tik neseniai, 1927 m., buvo 
įvestas draudimas nuo nedarbo. Staigiai daugėjant bedarbių teko, viena 
vertus, didinti draudimo įnašus, kita vertus, mažinti išmokas iki pragy- 
venimo minimumo lygio. 1930 m. kovą klausimu dėl nedarbo draudimo 
deficito suskilo paskutinė Veimaro respublikos parlamento dauguma, 

kurią sudarė penkių partijų didžioji koalicija. Tad nuo 1930 m. Briiningo, 
von Papeno ir Schleicherio vyriausybės galėjo valdyti jau tik specialiaisiais 
dekretais, be parlamento daugumos: Veimaro konstitucijos 48 straipsnis 
suteikė teisę tautos išrinktam, taigi tvirtą poziciją užimančiam Reicho 
prezidentui prireikus leisti įstatymus be parlamento pritarimo. 

Tokia ekonominė ir politinė padėtis paskatino radikalėti darbininkų 
klasę. Tuo pasinaudojo Vokietijos komunistų partija KPD (Kommunis- 
tische Partei Deutschlands) ir Nacionalsocialistinė vokiečių darbininkų 
partija NSDAP (Nationalsozialistische Deutsche Arbeiterpartei). 


PAĖMĖ VALDŽIĄ 1933 m. sausio 30 d. Reicho prezidentas Paulius 
von Hindenburgas paskyrė Reicho kancleriu Adolfą Hitlerį (1889-1945), 
NSDAP lyderį. Po mėnesio, vasario 27 d., kilo gaisras Reichstago rūmuo- 
se; padegimu buvo apkaltintas buvęs komunistas olandas Marinusas van 
der Lubbe. Hindenburgas suspendavo konstitucinę spaudos ir susirinki- 
mų laisvę. Politinius nacionalsocialistų priešininkus terorizavo SA ir SS. 
Per Reichstago rinkimus kovo 5 d. NSDAP iškovojo nedidelę daugumą 
kartu su konservatoriais. Naujojo Reichstago konstitucinis posėdis įvyko 
Potsdame 1933 m. kovo 21 d. Tame įspūdingame renginyje, inscenizuo- 
tame ką tik paskirto propagandos ministro Josepho Goebbelso, Hinden- 
burgas ir Hitleris rankų paspaudimu turėjo buržuazijai sudaryti įspūdį, 
kad nacionalsocialistai laikysis Prūsijos tradicijų. Išvakarėse buvo įsteigta 
pirmoji (Dachau) koncentracijos stovykla. 

Po dviejų dienų, kovo 23-iąją, Reichstagas (be iki tol nužudytų arba 
suimtų KPD deputatų ir socialdemokratams balsavus prieš) priėmė Įga- 
liojimų įstatymą, kuris leido vyriausybei leisti įstatymus be Reichstago 
pritarimo, — tai buvo diktatūra, turinti legalumo priedangą. Kovo 31 ir 
balandžio 7 d. įstatymu buvo sulygintos sritys (žemės) ir jų vyriausybės. 
Balandžio 7 d. priimtas liūdnai pagarsėjęs Profesinės valdininkijos atnau- 
jinimo įstatymas; juo remdamiesi nacistai atleidinėjo ne arijų kilmės ir 
politiškai nepatikimus valdininkus. Visų tų „legalių“ priemonių visuma 
rodo, kaip greitai ir kaip gerai pasirengę nacistai užvaldė valdžios aparatą. 
Jiems neprireikė nė trijų mėnesių visai valdžiai paimti į savo rankas. 


Kas įvyko paskui? Kai 1934 m. rugpjūčio 2 d. mirė Hindenburgas, Hit- 
leris įsakė, kad reichsveras prisiektų asmeniškai jam. Pagaliau 1935 m. 

rugsėjį buvo paskelbti niekšingieji antisemitiniai Niurnbergo rasistiniai 
įstatymai, kuriuose kalbama apie „grynakraujus“ žydus ir „pusžydžius“. 
Svarbiausias jų tikslas — neleisti tuoktis arba lytiškai santykiauti su žydais 
„vokiško kraujo“ asmenims. Statistika rodo, kad 1933 m. Vokietijoje buvo 
apie 500 ooo žmonių, laikančių save žydais, ir apie 800 ooo žmonių, 
turinčių žydiško kraujo. 


DIDŽIOJI DEPRESIJA IR NAUJASIS KURSAS JAV taip pat 


kentėjo nuo pasaulinės ekonomikos krizės, ten socialinis skurdas irgi 
kurstė politinį ekstremizmą. Bedarbių skaičius 1932 m. pasiekė rekordinį 
lygį - 15 milijonų; problemą sunkino dar ir tai, kad nebuvo jokio sociali- 
nio draudimo. Vidurio Vakarų ir Pietų ūkininkams į akis žvelgė badas ir 
visiškas skurdas. Vos pasiskelbęs kandidatu į prezidentus per rinkimus, 
įvyksiančius 1932 m. rudenį, Franklinas Delano Rooseveltas (1882—1945) 
prašneko apie Naująjį kursą (angliškai New Deal). Jis turėjo omeny dide- 
les ekonomines ir socialines reformas: valstybės finansuojamas investicijų 
programas, įvairius darbo vietų kūrimo projektus — nuo užtvankų staty- 
bos iki miškų želdinimo. Prezidentas įvedė socialinio draudimo sistemą 
pagal Europos pavyzdį ir valstybines pensijas. Tačiau tik išaugusi pramo- 
nės gamyba per Antrąjį pasaulinį karą galutinai užglaistė sunkios ekono- 
minės krizės padarinius — krizės, kuri įėjo į istoriją Didžiosios depresijos 
pavadinimu. 


ILGASIS ŽYGIS Kinijoje ilgai vyko pilietinis karas, jame pirmą kar- 
tą susikovė komunistai ir buržuazinė vyriausybė. Žlugus imperijai, vy- 
riausybę sudarė buržuazinė Kinijos nacionalistų partija (Gomindanas). 
O 1920-1921 m. Mao Dzedongas (1893-1976) įkūrė komunistų partiją, 
paklusnią Kominternui. 

1927 m. naujasis Gomindano lyderis Čiang Kaišekas ryžtingai pasuko 
prieš komunistus, uždraudė jų partiją ir ėmė juos persekioti, net surengė 
Šanchajuje jų žudynes. Jis, norėdamas išnaikinti komunistus, daug metų 
kariavo su jais pasitelkęs pusės milijono žmonių armiją ir vis stengėsi 
apsupti komunistų pajėgų bazę Kinijos pietuose. Komunistai irgi turėjo 
savą „Raudonąją“ armiją, apie 100 ooo žmonių, bet gresiant pralaimėji- 
mui turėjo Mao vedami trauktis į šiaurę, į Šaansi provinciją. Tai buvo va- 
dinamasis Ilgasis žygis — nuo 1934 iki 1935 m. Jis truko ilgiau kaip metus, 

teko nužygiuoti bekele daugiau kaip 10 ooo km. Iki Šaansi nuėjo vos 10 
procentų „raudonarmiečių“. 


Kas įvyko paskui? Nuo 1937 m. ir Gomindanas, ir komunistai kariavo su 
japonais, kurie nuo 1931 m. taikėsi įsiveržti į Kiniją. Ramiojo vandenyno 
regione tas karas tapo Antrojo pasaulinio karo preliudija. 


ISPANIJOS PILIETINIS KARAS Ispanijos pilietiniame kare taip 
pat fašistai kovėsi su komunistais, dešinieji — su kairiaisiais. 1931 m. Ispa- 
nijoje žlugo monarchija, 0 1936 m. ir Prancūzijoje, ir Ispanijoje per demo- 
kratinius rinkimus į valdžią atėjo koalicinės Liaudies frontų vyriausybės. 
Jos spartino socialines reformas, siekė įteisinti kasmetines atostogas ir 
darbo laiko ribojimą, o Ispanijoje — ir įvykdyti žemės reformą, kuri su- 
teiktų žemdirbiams daugiau teisių ir nuosavybės; be to, jos, savaime aiš- 
ku, buvo nusiteikusios ir prieš klerikalus. O Ispanijos fašistus — konserva- 
tyviąją opoziciją — rėmė stambieji žemvaldžiai ir Bažnyčia. Įtampą didino 
politiniai atentatai, streikai ir susirėmimai gatvėse. Praėjus vos pusmečiui 
po 1936 m. vasario, kai Liaudies frontas laimėjo rinkimus, liepos mėnesį 
Franco Maroke sukėlė pučą. Maištininkai greit įsitvirtino Andalūzijoje. 
Dideli reguliariosios kariuomenės daliniai perėjo į Franco pusę, tad vy- 
riausybei teko gintis neturint karinių pajėgų. 1936 m. spalio 1 d. Burgose 
Franco sudarė saviškių vyriausybę. 


INTERNACIONALINĖS BRIGADOS Ispanijos 1936-1939 m. 
pilietinis karas buvo įžanga į Antrąjį pasaulinį karą Europos žemėje. Abi 
pilietinio karo partijas rėmė užsienis. Frankistai gavo karinės pagalbos 
iš Mussolini fašistinės Italijos ir Hitlerio Vokietijos. Ispanijoje pagarsėjo 
vokiečių Kondoro legionas, kurio lėktuvai 1937 m. subombardavo Bas- 
kijos miestą Gerniką. Tam įvykiui atminti Pablo Picasso nutapė garsųjį 
monumentalų paveikslą „Gernika“. Liaudies fronto vyriausybės paremti 
iš visos Europos ir iš JAV plūdo savanoriai; tarp jų nestigo ir menininkų 
bei intelektualų, tokių kaip Ernestas Hemingway'us, George'as Orwellas, 
Egonas Erwinas Kischas. Internacionalines brigadas formavo Komunistų 
internacionalas (Kominternas), tad stalinistiniai valymai neaplenkė ir jų. 
Hemingway'aus romanas „Kam skambina varpai“ yra garsiausias literatū- 
rinis paminklas labai žiauriam Ispanijos pilietiniam karui atminti. 

1936- 
1939 m. 


1936 m. 


Kas įvyko paskui? Generolas Franco (1892—1975) iki pat mirties dikta- 
toriškai valdė Ispaniją ir 1946 m. grąžino jai monarchijos statusą, bet be 
karaliaus. Tik po Franco mirties Ispanija vėl gavo karalių — šiuo metu 
valdantį Joną Karolį I. Jo senelis buvo karalius Alfonsas XIII, 1931 m. 
atsisakęs sosto. Jonas Karolis ryžtingai remia demokratinę Ispanijos raidą. 
Panašiai klostėsi ir gretimos Portugalijos istorija: tą šalį Antonio Salazaras, 
gavęs valdžią be pučo, valdė kaip diktatorius nuo 1932 iki 1968 m. Jo įpė- 
dinį Caetano 1974 m. balandžio 24 d. per bekrauję Gvazdikų revoliuciją 
nuvertė kairiųjų liberalių pažiūrų karininkai; paskui jie ėmėsi demokrati- 
zacijos. Po Gvazdikų revoliucijos vienas po kito ėmė virsti Pietų Europos 
šalių dešinieji diktatoriai. 


ANTRASIS PASAULINIS KARAS 


Paprastai sakoma, kad Antrasis pasaulinis karas vyko nuo 1939 m. rug- 
sėjo 1 d. (kai Vokietija užpuolė Lenkiją) iki 1945 m. gegužės 8 d. (kai 
kapituliavo Vokietija) arba iki 1945 m. rugsėjo 2 d. (kai po Hirosimos ir 
Nagasakio atominio bombardavimo kapituliavo Japonija). Tačiau Toli- 
muosiuose Rytuose karas prasidėjo jau 1937 m., kai Japonijos kariuome- 
nė įsibrovė į Kiniją. Lemiamas karo eigos lūžis įvyko 1941 m. gruodžio 
8 d., kai Japonijai subombardavus Perl Harborą į karą įstojo JAV. 


MAN DŽIŪRIJA Japonija dar 1931 m. užėmė Kinijos šiaurėje esančią 
Mandžiūriją, kurioje gausu naudingųjų iškasenų, ir įkūrė ten valstybę, kurią 
pavadino Mandžuku. 1937 m. japonai užėmė dar dalį Kinijos su Nankinu; 
tame mieste įvykdė milžinišką karo nusikaltimą — išžudė ir išprievartavo 
kur kas daugiau nei 200 ooo žmonių. Nors nuo okupantų bendromis jė- 
gomis gynėsi ir buržuazinis Gomindanas, ir komunistai, padėtis nesikeitė. 
1940—1941 m. vėl suskilo Kinijos vienybės frontas. Sudariusi nepuolimo 
sutartį su Tarybų Sąjunga, Japonija žaibiškai, per kelis mėnesius, nukariavo 
visas Ramiojo vandenyno vakarinės pakrantės šalis, tarp jų Filipinus, Indo- 
kiniją ir Indoneziją. Iš ten laikinai išstūmė kolonijines valstybes, daugiausia 
Olandiją ir Prancūziją. Tokia grobikiška Japonijos politika pavertė Ramųjį 
vandenyną dar vienu svarbiu karo veiksmų teatru. Kitą smūgį japonai smo- 
gė jau tiesiai amerikiečiams — užpuolė Perl Harborą. 


ANŠLIUSAS Pirmą Europos žemėlapio pakeitimą padarė Hitleris, 
prijungdamas „savo tėvynę prie Vokietijos Reicho“, kaip jis pats paskel- 
bė džiūgaujančiai miniai 1938 m. kovo 15 d. Vienoje, Didvyrių aikštėje. 
Kovo 12—15 d. viena Vokietijos vermachto armija be šūvio įžygiavo į Aus- 
triją, nors jos prijungimą (vokiškai Anschluss) prie Vokietijos įsakmiai 
draudė Versalio sutartis. Savaime aišku, Austrija buvo nedelsiant „įjung- 
ta“ į Reichą. 

I93I- 


I938— 
1939 m. 


1939— 
1940 m. 


Nuo 1941 m. 


1938 m. rudenį Hitleris, remdamasis rugsėjo 29 d. Miuncheno susita- 
rimu, perėmė tuos Čekoslovakijos rajonus (Sudetus), kurių gyventojų 
dauguma kalbėjo vokiškai. Daugiatautė Čekoslovakijos valstybė buvo 
sąjungininkų sukurta pagal Versalio taikos sutartį; jos saugumą ir terito- 
rijos vientisumą garantavo Prancūzija ir Didžioji Britanija. Jų premjerai 
Édouardďas Daladier ir Neville'is Chamberlainas, Mussolini'ui tarpinin- 
kaujant, Miuncheno konferencijoje leido Hitleriui užimti Sudetus. Jie 
nusileido Hitlerio reikalavimams, nes tikėjosi tokiu appeasement („nura- 
minimas“, „pacifūikavimas“) garantuoti gyvavimą likusiai Čekoslovakijos 
daliai ir „taiką mūsų laikams“ (peace for our time). Lygiai po pusmečio, 
1939 m. kovo 15 d., Hitlerio kariuomenė užėmė „Čekijos likutį“, bet ne- 
įsikišo nei Prancūzija, nei Didžioji Britanija. O išvakarėse buvo įkurtas 
Čekijos ir Moravijos protektoratas. 


ŽAIBO KARAS Pradėjusi 1939 m. rugsėjo 1 d., Vokietijos kariuome- 
nė vieną po kitos užpuolė Lenkiją, Daniją, Norvegiją, Olandiją, Belgiją, 
Liuksemburgą ir Šiaurės Prancūziją. Kai 1940 m. birželio viduryje vokie- 
čių daliniai įžengė į Paryžių, Hitleris pasijuto besąs savo galios viršūnėje, 
ir Vokietija pritarė jam kaip dar niekad iki tol. 

Kai anglai suvokė, jog dabar Didžioji Britanija, likusi paskutinė, jau 
viena turės atsilaikyti prieš nacionalsocialistų ekspansiją, Anglijos minis- 
tras pirmininkas Winstonas Churchillis 1940 m. gegužės 13 d. parlamento 
Žemuosiuose rūmuose pasakė garsiąją Kraujo, prakaito ir ašarų kalbą (I 
have nothing to offer but blood, toil, tears and sweat — „Negaliu pasiūlyti 
nieko, išskyrus kraują, vargą, ašaras ir prakaitą“). Prasidėjo „oro kautynės 
dėl Anglijos“, kurios truko maždaug metus: Vokietijos karo aviacija ban- 
dė didmiesčių bombardavimais demoralizuoti anglus, gal net ir pareng- 
ti invaziją. Tačiau britai panaudojo ką tik išrastą radarą, be to, iššifravę 
„Enigmos“ kodą suprato slaptus vokiečių pokalbius per radiją, todėl Vo- 
kietijos aviacija patyrė daug nuostolių. 


RYTŲ FRONTAS 1941 m. rodėsi, kad Hitlerio vermachto pergalės 
tęsis be galo. Išskyrus vienintelį likusį priešą Didžiąją Britaniją ir neutra- 
lias valstybes Švediją, Airiją, Portugaliją, Ispaniją bei Šveicariją, dvi Ašies 
valstybės, Vokietija ir Italija, buvo užvaldžiusios visą žemyną iki pat Rytų 
Europos gilumos; tiesa, Slovakija, Rumunija, pietinė Prancūzija — jos dalis 

į pietus nuo Luaros (tą šalies dalį valdė Hitlerio pripažįstama Viši vy- 
riausybė) nebuvo okupuotos, bet vis tiek priklausė nuo Vokietijos. Kai 
žlugo Mussolinio puolimas Balkanuose, vokiečių kariuomenė ėmėsi ko- 
manduoti ir ten. Vienas vokiečių korpusas, kuriam vadovavo generolas 
Erwinas Rommelis, stojo į kautynes su britais Šiaurės Afrikoje. 

Tarybų Sąjungą vokiečiai užpuolė 1941 m. birželio 22 d. Taip pradė- 
ta vykdyti „Barbarosos planą“. Tik tada ir atsirado Rytų frontas. Tarybų 
Sąjunga netrukdė Vokietijai 1939 m. užimti Lenkijos, nes prieš pat karo 
pradžią buvo sudariusi su Vokietija nepuolimo sutartį (Hitlerio-Stalino, 
arba Molotovo-Ribbentropo, paktą) ir žinojo, kad gaus savo dalį — La- 
tviją, Estiją, Suomiją ir Rytų Lenkiją“. „Barbarosa“ be skrupulų sulaužė tą 
sutartį. 1941 ir 1942 m. Rytų frontas tesėsi nuo Baltijos iki Juodosios jūros 
Krymo pusiasalio, o iki Maskvos buvo likę tik apie 50 kilometrų. Tai 
buvo milžiniška teritorija, apimanti ir Baltarusiją, ir Ukrainą. 


DIDYSIS TĖVYNĖS KARAS Tarybų Sąjungoje buvo kalbama apie 
Didįjį tėvynės karą su hitlerine Vokietija. Jame šalis prarado daugiausia 
žmonių per visą Antrąjį pasaulinį karą. Iš pradžių Raudonoji armija ne- 
buvo pasirengusi atremti spartų vermachto puolimą. Jau nuo 1941 m. 
rudens vokiečių kariuomenė laikė apsupusi Leningradą, bet jo taip ir ne- 
paėmė, nors mieste žmonės mirė badu. Nepavyko vokiečiams užimti ir 
Maskvos: jų puolimą stabdė iš pradžių rudens klampynė, o paskui žiemos 
speigai. Vokiečių kariuomenė nebuvo pasirengusi 35 laipsnių šalčiams. 

Patyrusi didžiulių nuostolių karo pradžioje, Tarybų Sąjunga mobiliza- 
vo visas pajėgas. Jau 1942 m. žiemą Maskva buvo apginta nuo vokiečių 
puolimo. Po metų, irgi žiemą, įvyko lūžis, kai abi šalys įnirtingai susikibo 
prie Stalingrado, esančio dar toliau į rytus, prie Volgos. 1943 m. sausio 
31 d. tenai kariavęs generolas feldmaršalas Paulus su savo 6-osios armijos 
likučiais pasidavė sovietams į nelaisvę. Nuo tada hitlerinė Vokietija jau 
tik gynėsi. 


TOTALINIS KARAS Į katastrofišką pralaimėjimą prie Stalingrado 
netrukus reagavo nacistų propagandos ministras Josephas Goebbelsas. Jis 
1943 m. vasario 18 d. Berlyno sporto rūmuose pasakė kalbą, kurioje savo 


* Vėliau, pagal papildomą protokolą, ir Lietuvą. 

I94I m. bir- 
želis-1945 m. 


gegužė 


Nuo 1943 m. 


vasario 


1941-1945 m. 


1944 m. 
birželis 


keliamą reikalavimą sumobilizuoti visus valstybės, tautos ir ūkio išteklius 
apibendrino vienu sakiniu: „Ar norite totalinio karo?“ Tą terminą buvo 
paleidęs į apyvartą žymiausias Pirmojo pasaulinio karo generolas Erichas 
Ludendorffas. Totaliniu karu tapo agresyvusis karas, vienas iš didžiausių 
pasaulio istorijoje, daugiausia aprėpiantis ir nuostolingiausias. Nuo pat 
pradžių buvo naikinami civiliniai objektai, tai tapo būdingu Antrojo pa- 
saulinio karo bruožu. Vokiečių karo lėktuvai bombardavo, be kita ko, 
Varšuvą, Roterdamą (nuo 1940 m. gegužės) ir Koventrį (nuo 1940 m. 
lapkričio) — pirmą, bet ne paskutinį Anglijos miestą. 1942 m. didžiulės 
Sąjungininkų eskadros pradėjo bombarduoti Vokietijos miestus, kai kada 
net per 1000 lėktuvų, siekdamos juos nušluoti nuo žemės paviršiaus. Tie 
aviacijos smūgiai buvo sąmoningai nukreipti prieš Vokietijos civilius gy- 
ventojus. Ištisinis miestų griovimas liovėsi tik 1945 m., paskutiniais karo 
mėnesiais. Dar ir tada buvo negailestingai subombarduotas Niurnbergas 
(sausio 2), Dresdenas (vasario 13—14) ir Pforcheimas (vasario 23). 


„GALUTINIS ŽYDŲ KLAUSIMO SPRENDIMAS“ 1941 m. 


gruodžio 13 d. po pasitarimo Hitlerio privačiuose apartamentuose Jose- 
phas Goebbelsas įrašė dienoraštyje: „Vyksta pasaulinis karas, ir per jį bū- 
tina sunaikinti visus žydus.“ 

1942 m. sausio 20 d. į pasitarimą, kuriam pirmininkavo SS obergru- 
penfiureris Reinhardas Heydrichas, susirinko 15 aukšto rango Nacional- 
socialistų partijos ir žinybų atstovų. Jie aptarė Europos gyventojų žydų 
trėmimą ir sunaikinimą. Jau nuo 1941 m. vasaros Heydrichas, Hermanno 
Goringo įpareigotas, rūpinosi „galutiniu sprendimu“, anot Gėringo. Vadi- 
nasi, biurokratai planavo ne kur nors išvaryti žydus, o sunaikinti visą jų 
tautą mirties stovyklose, — jų simboliu tapo Aušvicas (Osvencimas), - ir 
tuos planus nuosekliai vykdė. 

Neįmanoma įkainoti net ir vieno žmogaus gyvybės, bet nors Antra- 
jame pasauliniame kare žuvo 55-60 milijonų žmonių, o daugiausia nuo- 
stolių patyrė Tarybų Sąjunga ir Kinija, toji nacistų piktadarybė užtemdo 
visas kitas baisybes, nes netelpa galvoj, kaip galima šaltakraujiškai pla- 
nuoti ir metų metais vykdyti tokį genocidą. 


DIENA D Afrikoje al Alameino mūšis 1942 m. spalio pabaigoje ir lap- 
kričio pradžioje pakreipė britų naudai karo sėkmę Viduržemio jūros 

regione. Jau 1943 m. liepos 10 d. Sąjungininkų kariuomenė išsilaipino 
Sicilijoje; taip iš pietų pusės prasidėjo Europos atkariavimas iš nacistų. 
Dar tą patį mėnesį iš posto buvo pašalintas Mussolini; paskui, nepavykus 
įkurti respublikos, karui besibaigiant jis buvo sučiuptas Šiaurės Italijoje, 
kai bandė pasprukti į Šveicariją, ir sušaudytas. 

1944 m. birželio 6 d. amerikiečių ir anglų daliniai su parašiutininkais ir 
daugybe laivų išsilaipino keliose Normandijos pakrantės vietose. Angliš- 
kai ta diena vadinama D-Day (Diena D), tai daugmaž reiškia „lemiamoji 
diena“. Visa operacija buvo pavadinta kodiniu vardu Overlord („Vieš- 
pats“). Invazijos vyriausiasis vadas buvo generolas Eisenhoweris, vėliau 
tapęs Amerikos prezidentu. Jau rugpjūčio 25 d. buvo išvaduotas Paryžius. 
Dar trys metų ketvirčiai — ir Sąjungininkų kariuomenė, perėjusi Ardė- 
nus, 1945 m. kovo pradžioje pasiekė Reiną, o balandžio ze d. prie Elbės 
susitiko su Tarybų Sąjungos kariais. Vokietija, įklimpusi į karą dviem 
frontais, jo laimėti nebegalėjo. 


PASIPRIEŠINIMAS Hitlerio režimui buvo priešinamasi visoje Eu- 
ropoje, taip pat ir Vokietijoje. Visose okupuotose šalyse, nuo Olandijos 
iki Lenkijos, Rusijos ir Balkanų, partizanai plėtojo rizikingą sabotažą ir 
pogrindinį karą. Labai pasižymėjo Prancūzijos pasipriešinimo judėjimas. 
Jam vadovavo buvęs prefektas Jeanas Moulinas; jau 1943 m. gestapo su- 
imtas ir Klauso Barbie sadistiškai tardytas, Moulinas mirė pakeliui į la- 
gerį. Už Prancūzijos ribų, britų valdose prisiglaudęs generolas Charles'is 
de Gaulle'is kurstė pasipriešinimą „Laisvosios Prancūzijos“ vardu, o laikui 
atėjus vadovavo daliniams, kurie kartu su Sąjungininkais vadavo jo šalį. 
Nuo 1959 iki 1969 m. de Gaulle'is buvo Prancūzijos Respublikos prezi- 
dentas ir kartu su Vokietijos kancleriu Adenaueriu daugiausia prisidėjo 
prie Vokietijos ir Prancūzijos susitaikymo. 

Vokietijoje pasipriešinimas buvo, viena vertus, labai stiprus, kita ver- 
tus, labai nevieningas. Priešinosi socialdemokratai ir komunistai, prieši- 
nosi ir buržuaziniai bei bažnytiniai sluoksniai. Veikė ir pavieniai žmonės, 
kaip antai Georgas Elseris, 1939 m. pasikėsinęs į Hitlerį alinėje Bürger- 
brūukeller*, ir grupės, tokios kaip „Baltoji rožė“, kurioje veikė Hansas 
Schollis ir jo sesuo Sophie. 


* Miunchene. 

1939— 
1944 M. 


Vadinamasis „Kreisau būrelis“, kuriam vadovavo grafas Helmuthas 
Jamesas von Moltke ir grafas Peteris Yorckas von Wartenburgas, veikė 
išvien su grafo Clauso Schenko von Stauffenbergo vadovaujama kari- 
ninkų grupe, suplanavusia pasikėsinimą į Hitlerį 1944 m. liepos 20 d., 
po jo turėjo įvykti valstybės perversmas kodiniu pavadinimu „Operacija 
VALKIRIJA“ (Operation Walkūre). Sužlugus pasikėsinimui ir neįvykus 
perversmui, Stauffenbergas ir artimiausi jo sąmokslo dalyviai dar tą pačią 
naktį buvo sušaudyti Berlyne, o vėliau dar apie 200 bendrininkų nuteisti 
myriop. 


oam. PERL HARBORAS Perl Harboras, kaip ir Vaterlo arba Stalingra- 
das, tapo karinės katastrofos sinonimu. Amerikiečių karo laivyno bazė 
Havajuose, Oahu saloje, per 24 valandas pagarsėjo visame pasaulyje, kai 
1941 m. gruodžio 7 d. rytą japonai per aviacijos antskrydį, kuriame daly- 
vavo ir kamikadzės, visiškai sunaikino bazę, nuskandino penkis Ameri- 
kos kreiserius, subombardavo daug kitų laivų ir lėktuvų. Per tą netikėtą 
ataką žuvo daugiau kaip 2000 amerikiečių. 

Gruodžio 8 d. prezidentas Rooseveltas paskelbė Japonijai karą. Ryto- 
jaus dieną ir Hitleris, kaip Japonijos sąjungininkas, savo ruožtu paskelbė 
karą Jungtinėms Valstijoms. Vokietijos ir Japonijos grobikiškas karas vir- 
to pasauliniu karu. 


1941-1945 m. AZIJA — AZIJIEČ IAMS Karas Ramiojo vandenyno regione nebuvo 
tiesiogiai susijęs su tuo, kas vyko Europoje, bet žmonių jame žuvo ne 
mažiau. Nacionalistinė karinė Japonijos diktatūra, paskelbusi propagan- 
visą Ramiojo vandenyno pakrančių erdvę — milžinišką teritoriją, kurioje 
gyveno 450 milijonų žmonių. Tik 1942 m. birželio pradžioje po mūšio dėl 
Midvėjaus salų, esančių į vakarus nuo Havajų, amerikiečiams galiausiai 
pavyko stumtelėti japonus atgal. Prie Midvėjaus japonai prarado geroką 
dalį karo laivyno, o 1944 m. spalio pabaigoje Filipinų salyne, Leitės mūšy- 
je, neteko ir likusių karinių jūrų pajėgų. Lakūnai kamikadzės nesunaikino 
tiek Amerikos karo laivų, kiek tikėtasi, bet jų užmojis akivaizdžiai rodo, 
kaip atkakliai, nepaisant didžiulių nuostolių, buvo pustrečių metų kau- 
namasi dėl kiekvienos salelės. 

HIROSIMA 1945 m. rugpjūčio 6-ąją ir 9-ąją virš Japonijos miestų Hi- 
rosimos ir Nagasakio sprogo atominės bombos — pirmos per visą pasaulio 
istoriją. Abusyk vienu vieninteliu smūgiu buvo sugriautas visas miestas ir 
dešimtmečiams apšvitinta jo žemė. Žuvo, įskaitant mirusius nuo padari- 
nių, per 200 ooo žmonių. Toks buvo naujasis karo mastas. 

1945 m. gegužės 7 d. Reimse kapituliavo Vokietijos Vakarų frontas, o 
gegužės 8 d. Berlyno priemiestyje Karlshorste Vokietija pasidavė Tarybų 
Sąjungai. 1945 m. rugsėjo 2 d. Amerikos karinių pajėgų vyriausiasis vadas 
feldmaršalas Douglasas MacArthuras JAV karo laive Missouri priėmė Ja- 
ponijos kapituliaciją. Rugsėjo 9 d. ir Japonijos armija Kinijoje — milijonas 
karių — pasidavė Kinijos Gomindano lyderiui Čiang Kaišekui. 


I945 m. 


1947 
1948 m. 


ANTROJO PASAULINIO KARO 
PADARINIAI 


Tautų Sąjunga, įsteigta Ženevoje po Pirmojo pasaulinio karo, buvo savo- 
tiška Jungtinių Tautų Organizacijos (JTO) pirmtakė; gyvavo iki 1946 m. 
Ji buvo sumanyta kaip neutrali tarpininkė, padėsianti spręsti galinčius 
kilti politinius konfliktus. Tarptautinės teisės srityje svarbiausia jos funk- 
cija buvo skirstyti ir kontroliuoti vadinamuosius mandatus. Jų gavėjams 
teko valdyti buvusias Vokietijos kolonijas ir dideles dalis buvusios Osma- 
nų imperijos valdų Artimuosiuose Rytuose. Ypač svarbus, kaip paaiškėjo 
vėliau, buvo Didžiosios Britanijos gautas mandatas valdyti Palestiną: ji ligi 
1920 m. priklausė osmanams, paskui tapo britų globojamu kraštu, o po 
Antrojo pasaulinio karo buvo padalyta į Transjordaniją ir Izraelį. Greti- 
mos mandatinės teritorijos Libanas ir Sirija teko Prancūzijai, o dabartinis 
Irakas — irgi britams. 


IZRAELIS 1917 m. tuometinis Didžiosios Britanijos užsienio reikalų 
ministras Arthuras Jamesas Balfouras deklaracijoje (pavadintoje jo var- 
du) savo vyriausybės vardu rekomendavo pritarti „žydų tautos nacio- 
nalinės tėvynės įkūrimui“ ir imtis žygių jai įkurti. Kai 1880 m., o paskui 
1904-1914 m. per Rusiją nuvilnijo pogromai, žydai, daugiausia iš Rytų 
Europos, ėmė keltis į Palestiną, kurioje tuomet buvo mažai gyventojų. 
Didžiausias tais laikais (1909) įkurtas žydų miestas yra Tel Avivas. Vos 
gavę Tautų Sąjungos mandatą, britai Palestinos teritoriją perskyrė į dvi 
sritis; jų riba ėjo Jordano upe. Į rytus nuo jos atsirado Transjordanija, 
paskui virtusi Jordanijos Karalyste. Žydams buvo leidžiama apsigyventi 
tik Vakarų Palestinoje. Trečiajame, o dar labiau — ketvirtajame XX a. de- 
šimtmetyje, kai žydus ėmė persekioti nacistai, Vakarų Palestinoje kūrėsi 
vis daugiau žydų imigrantų. Vakarų Jordanijoje dauguma gyventojų buvo 
arabai (dabar jų ten bėra mažuma — 20 procentų). Įtampa vis didėjo, 
išpuolius prieš žydus ir britus teko malšinti gausiomis karinėmis pajėgo- 

mis. 1937—1939 m. tūkstančiai arabų žuvo, buvo sužeisti, suimti, ištremti 
arba patys pabėgo. Britai nebeįstengė suvaldyti situacijos. 

Pagal 1947 m. JTO patvirtintą planą visa Vakarų Palestina buvo su- 
skirstyta į rajonus, kurių gyventojų dauguma žydai, ir rajonus, kuriuose 
gyveno daugiausia arabai. Taip buvo nubrėžtos naujos Izraelio valstybės 
ribos, ištįsusios iš šiaurės į pietus, su ilga sąsmauka per vidurį. 

1948 m. gegužės 14 d. baigė galioti britams suteiktas mandatas, ir tos 
pačios dienos vakarą Davidas Ben Gurionas (1886—1973) paskelbė Izra- 
elio nepriklausomybę. Jis tapo pirmuoju naujosios valstybės premjeru. 
JAV pripažino Izraelį tučtuojau (po 11 minučių), Tarybų Sąjunga — po 
trijų dienų. Ir dar tą pačią naktį visos gretimos arabų valstybės paskelbė 
Izraeliui karą (truko iki 1949). 


Kas įvyko paskui? Izraelio santykiai su arabais kaip buvo, taip ir liko labai 
keblūs, o keletas karų Artimuosiuose Rytuose juos dar labiau sukompli- 
kavo. Vien tik subyrėjus Tarybų Sąjungai nuo 1990 iki 2000 m. iš Rusijos 
emigravo daugiau kaip milijonas žydų. Šiuo metu Izraelyje gyvena apie 
6 milijonus izraeliečių ir apie 1,5 milijono palestiniečių. Dar 8 milijonai 
palestiniečių gyvena svetur: 5 milijonai - Jordano Vakarų Krante, Gazos 
ruože ir Jordanijoje, 3 milijonai — kitose arabų šalyse, ir ne tik jose, bet ir, 
pavyzdžiui, Graikijoje arba JAV. 


JUNGTINĖS TAUTOS Amerikos prezidentas Franklinas D. Roose- 
veltas ir britų premjeras Winstonas Churchillis jau nuo 1941 m., ypač kai 
juos pribloškė Vokietija, užpuldama Tarybų Sąjungą, rūpinosi kurti tarp- 
tautinę pasaulio valstybių organizaciją, kuri pakeistų nelabai veiksmingą 
Tautų Sąjungą. Nuo 1943 m. prie tų planų prisidėjo ir Tarybų Sąjunga su 
Kinija. Dėl Jungtinių Tautų Chartijos buvo susitarta 1945 m. vasarį Jaltos 
konferencijoje, o 1945 m. birželio 26 d. San Fransiske chartiją pasirašė 50 
valstybių — JTO steigėjų. Ta diena laikoma JTO įkūrimo data. JTO yra 
suverenus tarptautinės teisės subjektas. Jos būstinė yra Niujorke. 

Pagrindiniai JTO tikslai yra išsaugoti taiką, prižiūrėti, kad būtų lai- 
komasi tarptautinės teisės reikalavimų, ir ginti žmogaus teises. JTO turi 
savas karines pajėgas („žydruosius šalmus“). 

1945 m. 


1946 m. 


BĖGLIAI IR TREMTINIAI Europoje po Antrojo pasaulinio karo 
labiausiai pasikeitė Vokietijos ir Lenkijos sienos. Tie pakeitimai buvo 
grindžiami Jaltos konferencijos (1945 vasario pradžioje) nutarimais, o 
Potsdamo konferencija (1945 vasarą) juos patikslino. Vakarine Lenkijos 
siena tapo Oderio-Neisės linija, už tai Lenkija turėjo atiduoti Tarybų 
Sąjungai kai kurias rytines sritis. Tie Rytprūsių ir Vakarų Prūsijos, Pome- 
ranijos ir Silezijos vokiečiai, kurie tebevykstant karui nepasitraukė nuo 
artėjančios Raudonosios armijos, turėjo būti perkelti į Vokietiją. Beveik 
visi be išimties vokiečiai buvo priverstinai ištremti taip pat iš Čekoslova- 
kijos ir kai kurių sričių Balkanuose, kuriose jie gyveno nuo senų laikų. Tie 
vokiečiai, kurie, pergyvenę karą, paspruko ar buvo ištremti iš Lenkijos ir 
Čekoslovakijos, liko be nieko. 


OKUPACINĖS ZONOS Vokietija, Berlynas ir Austrija buvo pada- 
lyti kiekvienas į keturias okupacines zonas. Vokietija, kaip visuma, bes3- 
lygiškai kapituliavusi prarado suverenitetą, Vokietijos Reicho nebeliko. 
Tą suverenitetą ir su juo susijusią atsakomybę perėmė valstybės, okupa- 
vusios šalį. Todėl, pavyzdžiui, Vakarų Berlyną per 1948-1949 m. Berly- 
no blokadą teko aprūpinti oro keliu, o devintojo dešimtmečio pabaigo- 
je Tarybų Sąjunga turėjo „penėti“ Vokietijos Demokratinę Respubliką 
(VDR), kuri jau buvo bežlunganti. Tik 1990—1991 m. sudarius 2+4 sutar- 
tį (jos dalyvės buvo abi, Vakarų ir Rytų, Vokietijos valstybės ir keturios 
buvusios okupacinės šalys — Prancūzija, Didžioji Britanija, JAV, Rusija) 
ir Vokietijai susivienijus, panaikintas okupacinis statusas, Vokietija at- 
gavo visišką suverenitetą. Austrija vėl tapo suverenia valstybe jau pagal 
1955 m. valstybinę sutartį. 


GELEŽINĖ UŽDANGA 1945 m. Jaltos konferencijoje būsimosios 
nugalėtojos JAV, Tarybų Sąjunga ir Didžioji Britanija, ypač Churchillis ir 
Stalinas, susitarė, kaip po karo pasidalys įtakos zonas Europoje. Netrukus 
po karo Rytų blokas, tai yra visos nuo Tarybų Sąjungos priklausomos 
valstybės, griežtai atsiribojo nuo Vakarų sienų užtvaromis ir judėjimo 
kontrole. To nebuvo numatyta nei Jaltos, nei Potsdamo konferencijose. 
Štai ką apie tai 1946 m. viename Amerikos koledže pasakė Winstonas 
Churchillis: An iron curtain has descended across the continent („Skersai 
žemyno nusileido geležinė uždanga“). 

ŠALTASIS KARAS Marshallo planas, Šaltasis karas ir Trumano dok- 
trina buvo tiesiogiai susiję. Prityręs amerikiečių diplomatas George'as 
F. Kennanas (1904—2005) dirbo vyriausiuoju planuotoju JAV užsienio 
reikalų ministerijoje, kai jai vadovavo ministras George'as C. Marshallas, 
ir suformulavo sovietinės ekspansijos „sutramdymo“ (containment) prin- 
cipą. Jį 1947 m. kovą sukonkretino prezidentas Harry S. Trumanas, pa- 
skelbdamas savo doktriną: Amerika privalanti „remti visas tautas, kurių 
laisvei gresia pavojus“. Ta pačia proga Trumanas kalbėjo ir apie „ekono- 
minę ir finansinę pagalbą“ laisvajam demokratiniam pasauliui. Netrukus 
ta pagalba įgavo išraišką — Marshallo planą Europai. Tomis formuluo- 
tėmis buvo aiškiai nubrėžta pokarinio pasaulio, suskilusio į du didelius 
blokus, perspektyva. „Šaltojo karo“ pavadinimą paskleidė žurnalisto Wal- 
terio Lippmanno knyga Cold War. A Study in US Foreign Policy („Šaltasis 
karas. JAV užsienio politikos studija“), išėjusi 1947 m., netrukus po to, 
kai tą terminą pirmas pavartojo vienas Amerikos prezidento patarėjas. 


MARSHALLO PLANAS Po karo net Prancūzijos ir Anglijos ekono- 
mika vos kapstėsi, ką jau kalbėti apie sugriautą Vokietiją. Maža to, dvi 
žiemos pagrečiui — 1946 ir 1947 m. — pasitaikė nepaprastai šaltos, tad 
Vokietijos padėtis tapo baisi. Šalis turėjo gelbėti Vakarų Europos ūkio 
atkūrimo programa, pavadinta tuometinio JAV užsienio reikalų ministro 
Georgeo C. Marshallo pavarde. Be konkrečios humanitarinės pagalbos, 
Europos valstybės gavo ir pinigų ūkiui gaivinti, bet ne kaip pašalpą, o 
kaip kreditus. Tai leido Vokietijai 1948 m. įsteigti kredito įstaigą šaliai 
atstatyti. Ir laimėjusioms, ir pralaimėjusioms karą valstybėms buvo tei- 
kiamos paskolos žaliavoms ir gamybos priemonėms pirkti, savaime aiš- 
ku — Amerikoje. Gera kapitalo investicija! Daugiausia pinigų gavo Pran- 
cūzija (3,1 mlrd. dolerių) ir Didžioji Britanija (3,6 mlrd. dolerių) — šalis, 
kurioje tik šeštajame dešimtmetyje liautasi normuoti maisto produktus. 
Kebli padėtis po karo buvo ir Italijoje, labai padaugėjo komunistų. Italija 
gavo 1,6 milijardo dolerių, Vokietija 1,4 milijardo, Olandija, Graikija ir 
Austrija — iš viso kiek mažiau nei 1 milijardą; po truputį gavo ir visi kiti, 
net Skandinavijos šalys ir Šveicarija. 


NATO Tęsiant „sutramdymo“ politiką, 1949 m. balandžio 4 d. buvo 
įkurta NATO, Šiaurės Atlanto sutarties organizacija (angliškai North 

1947 m. 


1948 m. 


1949 m. 


Atlantic Treaty Organization). Vakariniame Atlanto krante jai priklausė 
JAV ir Kanada, o Europoje - dauguma Vakarų Europos valstybių (išsky- 
rus neutraliąsias Švediją, Šveicariją, Austriją ir Airiją), be to, Turkija. Vo- 
kietijos Federacinė Respublika į NATO įstojo 1955 m. gegužės 9 d. Anot 
dažnai cituotos frazės, NATO prasmė ir tikslas esąs to keep the Russians 
out, the Americans in and the Germans down („laikyti rusus lauke, ameri- 
kiečius viduje, o vokiečius apačioje; numanoma — Vakarų Europos“). 

Taip ir buvo iki istorinio lūžio. Rytų blokas į NATO atsakė Varšuvos 
sutarties sudarymu. Tai įvyko 1955 m., praėjus savaitei po Vakarų Vokie- 
tijos įstojimo į NATO. Po istorinio lūžio, 1991 m. liepos 1 d., Varšuvos 
sutartis buvo anuliuota. 


NEPRIKLAUSOMYBĖS SĄJŪDZŽIAI 


Jungtinių Tautų Organizaciją (JTO) 1945 m. steigė 51 valstybė. Šiuo metu 
JTO narių yra 192. Iki įstojant pirmosioms Afrikos valstybėms (1960 
įstojo Gana ir Gvinėja) organizacijai priklausė jau apie 80 šalių. Jos narių 
skaičius staigiai šoktelėjo septintajame XX a. dešimtmetyje, kai daugelis 
kolonijų Afrikoje ir Azijoje tapo nepriklausomomis valstybėmis, ir de- 
šimtajame dešimtmetyje, kai suiro Tarybų Sąjunga ir Jugoslavija. 


INDIJOS NACIONALINIS KONGRESAS Dar 1885 m. Bom- 
bėjuje hinduistai ir musulmonai kartu įkūrė Indijos nacionalinį kongresą 
(INK). Vienas iš jo steigėjų buvo Motilalis Nehru, Džavaharlalo Nehru 
tėvas ir Indiros Gandhi senelis. 

Mahatma Gandhi (1869—1948) dar prieš Būrų karą Pietų Afrikoje įsi- 
traukė į pasipriešinimo sąjūdžio politinę veiklą. Jis tenai 1893-1896 m. 
dirbo advokatu ir turėjo kęsti pažeminimus, nors buvo kilęs iš garbingos 
kastos ir baigęs mokslus Anglijoje. 1899 m. Gandhi dalyvavo Būrų kare 
Anglijos pusėje, buvo sanitaras. 1914 m. jis visam laikui grįžo į Indiją ir 
ten įkūrė savo ašramą (jogos ir dvasingumo centrą). Po Amritsaro žu- 
dynių, kai britai 1919 m. balandžio 13 d. per taikią INK demonstraciją 
nužudė ir sužeidė tūkstančius žmonių, Gandhi 1920 m. ėmė vadovauti 
Nacionaliniam kongresui ir greit pavertė jį masiniu sąjūdžiu. Jis ragino 
indus nebendradarbiauti su britiškąja Indijos administracija, boikotuo- 
ti angliškas prekes ir dalyvauti neprievartinėse pilietinio nepaklusnumo 
akcijose. Streikai apėmė ir paralyžiavo viską: mokyklas, įstaigas, fabrikus, 
verslo įmones, transportą, policiją, kariuomenę. 100 ooo Indijos britų 
buvo priblokšti. Juk prieš juos stojo 300 milijonų indų! 1930 m. Gan- 
dhi vadovavo sensacingajam „druskos žygiui“ prieš britų įvestą druskos 
monopolį: mat indams buvo uždrausta patiems gaminti druską ir ja pre- 
kiauti, o už anglų druską reikėjo mokėti mokesčius. Milijonai indų ėmė 
gamintis druską iš jūros vandens, už tai dešimtys tūkstančių buvo suimta. 

Tik tada britai leidosi į derybas. 1935 m. įvyko rinkimai į provincijų par- 
lamentus, o 1937 m. Birma paskelbta atskira britų kolonija. 


INDIJA IR PAKISTANAS Antrajame pasauliniame kare Indija ko- 
vojo Sąjungininkų pusėje, nes už tai britai žadėjo suteikti jai nepriklauso- 
mybę. 1942 m. vasarą Gandhi ėmė reikalauti ištesėti tą pažadą ir buvo dar 
kartą įkalintas, šįsyk dvejiems metams (nors jam jau ėjo 74-ieji), bet dėl 
to tapo dar populiaresnis. Įžymiausią jo bendražygį Džavaharlalą Nehru 
(1889-1964) anglai taip pat laikė kalėjime iki 1945 m. Paskui Gandhi, 
Nehru ir Musulmonų lygos vadovas Ali Džinna su paskutiniu Indijos 
vicekaraliumi lordu Mountbattenu derėjosi jau tik dėl nepriklausomy- 
bės formalumų. Mountbattenas buvo artimai susigiminiavęs su Anglijos 
karaliaus šeima. 

1947 m. rugpjūčio 15 d. Indija tapo suverenia valstybe — didžiausia iš 
visų pasaulio šalių, kada nors gavusių nepriklausomybę. Tą pačią dieną 
nuo jos buvo atskirtas Pakistanas. Mat Indijos musulmonai būgštavo, kad 
nepriklausomybės sąjūdyje juos nustelbs ir skriaus hinduistų dauguma, 
todėl dar 1906 m. buvo įkūrę atskirą Musulmonų lygą. Tai paskatino bri- 
tus suteikiant nepriklausomybę Indijos kolonijai padalyti šalį į dvi valsty- 
bes: Indijos Sąjungą ir musulmoniškąjį Pakistaną. 

Indijos padalijimas sukėlė didžiausią taikos metu tautų kraustymąsi. 
Žeminančiomis sąlygomis buvo iškraustyta iš Pakistano 10 milijonų hin- 
duistų, o iš Indijos - 7 milijonai musulmonų; bemaž milijonas neištvėrė 
žygio sunkumų arba buvo paprasčiausiai nudėti. 


Kas įvyko paskui? Gandhi žuvo 1948 m. nuo fanatiko hinduisto rankos. 
Nehru 1947-1964 m. ėjo pirmojo Indijos ministro pirmininko pareigas, 
buvo vienas iš gerbiamiausių to meto politikų. Jo duktė Indira Gandhi 
buvo premjerė 1966-1977 m. ir dar sykį 1980—1984 m. Ją nušovė du jos 
pačios asmens sargybiniai, suvarpė kulkomis visą kūną. Indira Gandhi 
buvo įvedusi autoritarinį režimą, plėtojo valstybinį socializmą, o užsie- 
nio politiką kreipė antivakarietiška linkme. Apie 1970 m. Rytų Pakista- 
no gyventojai sukilo prieš centrinę Pakistano valdžią ir Indijos padedami 
1971 m. sukūrė atskirą Bangladešo valstybę. Indija ir Pakistanas niekaip 
nepasidalija Kašmyro provincijos. 

DEKOLONIZACIJA Kita didelė Azijos šalis, gavusi nepriklau- 
somybę, buvo Indonezija. Ta buvusi Olandijos kolonija tapo laisva 
1949 m., nors Sukarno, vėliau išrinktas pirmuoju Indonezijos prezi- 
dentu, deklaravo jos nepriklausomybę dar 1945 m. Šeštajame XX a. 
dešimtmetyje prasidėjo Afrikos dekolonizacija. Pirmoji Afrikos šalis, 
gavusi nepriklausomybę (tai įvyko 1957), buvo Gana, kitados vadinta 
Aukso Krantu ir tapusi britų kolonija. Paskutinės buvo Portugalijos ko- 
lonijos Mozambikas (nepriklausomas nuo 1975 birželio) ir Angola (nuo 
1975 lapkričio). 


VIETNAMO KARAS I Indokinija (Laosas, Kambodža, Vietnamas) 
nuo 1863 m. buvo Prancūzijos kolonija. XX a. ketvirtajame dešimtmetyje 
ten kilo pasipriešinimas prancūzams; jam vadovavo jaunas mokslininkas 
Ho Ši Minas. Jis įkūrė ir Indokinijos komunistų partiją. Per Antrojo pasau- 
linio karo sumaištį japonai buvo trumpam išstūmę prancūzus iš Indokini- 
jos. 1945 m. Ho Ši Minas paskelbė, kad įkuriama Vietnamo Demokratinė 
Respublika. Tačiau prancūzai nenorėjo paleisti iš rankų tokio naudingo 
krašto ir sugrįžo, o Ho Ši Mino Revoliucinė lyga dėl Vietnamo nepriklau- 
somybės, arba Vietminas, pasitraukė į pogrindį. Netrukus prancūzai nebe- 
įstengė patys vieni finansuoti karo Indokinijoje. 1954 m. amerikiečiai jau 
padengė 80 procentų išlaidų. JAV įžvelgė grėsmę savo interesams Azijoje, 
nes Vietminą dosniai šelpė komunistinė Tarybų Sąjunga. 

Vietnamo šiaurės vakaruose, Laoso pasienyje, prancūzai buvo įsiren- 
ge strategiškai svarbią, bet sunkiai apginamą karinę bazę Dienbjenfu. Ją 
supo miškingi kalnų šlaitai. Prancūzai manė, kad čionai neįmanoma atga- 
benti jokios artilerijos. Bet Vietmino generolas Ziapas, vėliau vadovavęs 
ir operacijoms prieš amerikiečius Šiaurės Vietname, ėmė ir atgabeno. 

1954 m. kovo viduryje prancūzai be galo nustebo, kai juos apšaudė 
iš pabūklų. Jie gynėsi dar beveik du mėnesius, kovojo iš paskutinių- 
jų, bet turėjo pasiduoti. 1954 m. Indokinijos konferencijoje nugalėtieji 
prancūzai sutiko padalyti šalį pagal 17* platumos lygiagretę. Ji atsky- 
rė komunistinę Šiaurę — Liaudies Respubliką, kuriai vadovavo Ho Ši 
Mino komunistų partija, nuo Pietuose susidariusios provakarietiškos 
Vietnamo Respublikos, kurios prezidentu tapo Ngo Diemas, vis labiau 
taikantis į diktatorius. 

1946 m. 


1963-  VIETNAMO KARAS II Tais antikomunistinės isterijos laikais ame- 


Nuo 
1949 M. 


1949 m. 


rikiečiai, įtikėję savo pačių skleidžiama „domino“ teorija, darė ką galėda- 
mi, kad tik gretimos valstybės neatitektų komunistams. 

1963 m. paaštrėjo padėtis Pietų Vietname, kur prezidentas Diemas, uo- 
lus antikomunistas ir katalikas, iš pradžių lyg ir pateisino JAV viltis. Bet situ- 
acija pasidarė įtempta, kai sensacingai vienas po kito susidegino keli budistų 
vienuoliai: juos vis labiau slėgė korumpuoto diktatoriaus valdžia. 1964 m. 
lapkritį žlugo nekenčiamasis Diemo režimas. Nuo tada amerikiečiai jau savo 
jėgomis kariavo su Vietkongu (Pietų Vietnamo išvadavimo nacionaliniu 
frontu). Jie nesibodėjo pavartoti deginančią medžiagą napalmą ir nuodingą 
defoliantą Agent Orange. Vietnamiečių — karių ir civilių — žuvo milijonai. 
Per dešimtį metų amerikiečiai prarado 170 milijardų dolerių, 6 milijonus 
tonų sprogmenų ir 58 ooo karių, o kiek dar sužeistų ir dingusių be žinios! 
1975 m. teko paskutinius amerikiečius ir jų parankinius vietnamiečius eva- 
kuoti sraigtasparniais nuo Amerikos ambasados Saigone stogo. 

Visa JAV jaunimo karta patyrė traumą. Tas karinės jėgos pavartojimas 
rodėsi ginčytinas ne tik amerikiečiams, bet ir visam Vakarų pasauliui. 
Daugelyje šalių kilo antiamerikinių demonstracijų. 


DIDYSIS VAIRININKAS Mao Dzedongas nuo trečiojo dešimtme- 


čio antrosios pusės buvo komunistinės revoliucijos Kinijoje vadovas, 
kelis dešimtmečius pirmininkavo Kinijos komunistų partijai, o 1949 m. 
įkūrė Kinijos Liaudies Respubliką. Visiškai nuskurdusią ir pakrikusią šalį, 
Europos kolonizatorių ir Japonijos parklupdytą, jis pavertė pasaulinio 
masto didžiąja valstybe. Dėl savo istorinio vaidmens ir dešimtis metų 
kartojamo titulo „Kinijos komunistų partijos pirmininkas“ jis tapo istori- 
ne figūra — „didžiuoju vairininku“. Sukūrė tikrą savo asmens kultą. Beje, 
neginčijamus istorinius nuopelnus jis pasiekė fiziškai sunaikindamas daug 
milijonų žmonių — tiek pilietiniame kare, tiek per partijos vidaus valy- 
mus. Tai buvo vienas iš brutaliausių XX a. despotų. 


PERMANENTINĖ REVOLIUCIJA 1949 m. spalio 1 d., po komu- 
nistų pergalės prieš Gomindaną, Mao Dzedongas įkūrė Kinijos Liaudies 
Respubliką — didžiausią iš visų liaudies respublikų. O Čiang Kaišekas, 
Gomindano vadas, įkūrė Kinijos Respubliką, kurią, kaip „Azijos tigrą“, 
paskui išgarsino frazė Made in Taiwan. 

Viena iš svarbiausių „didžiojo vairininko“ idėjų buvo permanentinės 
revoliucijos idėja. Revoliucija turinti vis labiau įsiliepsnoti ir niekada ne- 
sibaigti pasiekusi tam tikrą status quo — kaip Tarybų Sąjungoje, tikriausiai 
tylomis pridūrė Mao. Vis dėlto 1960 m. konfliktas su Maskva buvo svar- 
bus jo užsienio politikos žingsnis. Šalyje jis rengė vis naujas kampanijas, 
kad kaskart pakurstytų revoliucinį entuziazmą ir, kas be ko, nusikratytų 
partijos veikėjų, kurie su juo nesutinka. 1960 m. jis ketino didžiuoju šuo- 
liu agrarinį kraštą paversti pramonine valstybe. Rezultatas: žemės ūkyje 
pristigo darbo jėgos ir kilo badas, nuo kurio išmirė 20 milijonų žmo- 
nių. Labiausiai išgarsėjo ir vos ne priežodžių tapo kultūrinė revoliucija, 
prasidėjusi 1966 m. ir trukusi dešimt metų. Komunistų sukurstyti jauni 
chunveibinai („raudonieji sargybiniai“) žudė, mušė, žalojo tėvus, moky- 
tojus, akademikus, valdininkus ir gamybos vadovus, tyčiojosi iš jų, kodėl 
jie „nukrypę į dešinę“ nuo partijos linijos. Kultūros vertybės buvo masiš- 
kai naikinamos, kultūros žinios niekinamos. Liūdnai pagarsėjusi „keturių 
gauja“, kuriai priklausė ir Mao žmona, skatino visokeriopą smurtą. Tik 
sulig Mao mirtimi 1976 m. baigėsi tas košmaras. „Keturių gauja“ buvo 
nedelsiant suimta. 


Kas įvyko paskui? Vadovaujant Deng Siaopingui (1904—1997) prasidė- 
jo Kinijos modernizacija. Dengas buvo partijos funkcionierius dar prieš 
Ilgąjį žygį, ištvėrė visas negandas ir valymus. Jis ėmėsi ekonomikos re- 
formos, pamažu atsisakė žemės ūkio kolektyvizacijos. Paskui tęsė libe- 
ralizaciją — panaikino valstybės reguliuojamas kainas ir leido privatizuoti 
valstybines įmones. Tuo keliu į „socialistinę rinkos ekonomiką“ toliau ėjo 
ir jo įpėdiniai. Daug eksportuodama, Kinija pasiekė neįtikėtinai didelį 
teigiamą užsienio prekybos balansą, todėl šiuo metu turi kone didžiau- 
sias pasaulyje valiutos atsargas. Šiandien Kinijos Liaudies Respublika yra 
viena iš didžiausių pasaulinės rinkos dalyvių ir didžiausia JAV kreditorė, 
o ką jau kalbėti apie jos politinį aktyvumą ir priklausomumo ryšius, susi- 
klosčiusius trečiajame pasaulyje per pastaruosius 30 metų. 2008 m. Peki- 
ne įvyko olimpinės (!) žaidynės, šalis dalyvauja pasaulinėse „Formulės-1“ 
varžybose. Tokie dalykai tikrai negalėjo prisisapnuoti nei imperatoriui 
Činui, nei imperatoriui Pu I, net pirmininkui Mao. 

1948 m. 


TRECIASIS PASAULIS IR 
PARIBIO SALYS 


The Emerging Markets Century („Atsirandančių rinkų šimtmetis“) — taip 
savo knygą pavadino Amerikos biržų vadybininkas Antoine'as van Agt- 
maelis. Joje 1981 m. jis pirmą sykį pavartojo „paribio šalių“ terminą, są- 
moningai atsiribodamas nuo nelabai konkrečių ir dažnai menkinamą at- 
spalvį turinčių pasakymų „trečiasis pasaulis“ arba „besivystančios šalys“. 


APARTHEIDAS Afrikanų kalbos žodis apartheid reiškia „atsiriboji- 
mas“, „buvimas atskirai“. Pietų Afrikoje jo reikšmė buvo konkretesnė: 
juodaodis neturėjo teisės važinėti tam tikrais autobusais, pajūryje galėjo 
įžengti ne į visus paplūdimius, turėjo leistis baltaodžių būrų užgaulioja- 
mas, privalėjo gyventi juodaodžiams skirtuose miesto kvartaluose, vai- 
kus galėjo leisti tik į tam tikras mokyklas, kuriose dėstoma pagal baltų- 
jų sudarytas programas (afrikansu). Mišrios santuokos ir mišrūs lytiniai 
santykiai buvo uždrausti. Diskriminacija buvo apgalvota iki smulkiausių 
kasdienybės detalių ir labai uoliai biurokratų prižiūrima, negailint lėšų 
nei pastangų. Dešimt procentų baltaodžių gyventojų griežtai atsiribojo 
nuo go procentų juodaodžių. 

Apartheidas buvo jau ne tik rasių atskyrimas, bet ir sisteminga diskri- 
minacija bei priespauda. 1910 m. Didžiosios Britanijos vyriausybė savąją 
Kapo koloniją sujungė su būrų respublikomis (Transvaliu, Oranžija ir 
Nataliu) į Pietų Afrikos Sąjungą — suverenią valstybę, ji priklausė Tau- 
tų Sandraugai, visai kaip Kanada arba Australija. Vyriausybę sudarė vien 
baltaodžiai. Juodieji rinkimų teisės neturėjo. Iki pasibaigiant Antrajam 
pasauliniam karui tarp baltaodžių dominavo anglakalbiai gyventojai. Nuo 
1948 m. būrų Nacionalinės partijos vyriausybės vis griežtino apartheidą. 
Nacionalinė partija valdė šalį net iki 1994 m. 

Apartheidui priešinosi Afrikos nacionalinis kongresas (ANK), įsikūręs 
dar 1912 m. ir atviras visoms rasėms. Jis rengė streikus, boikotus ir ragino 

deginti asmens liudijimus. 1960 m. ANK ir kitos režimui nelojalios orga- 
nizacijos buvo uždraustos ir pasitraukė į pogrindį. ANK lyderis Nelsonas 
Mandela (gimęs 1918) 1964 m. buvo nuteistas kalėti iki gyvos galvos. 


JUODASIS RUGSĖJIS Šešių dienų karas, vykęs 1967 m. birželio 
5—10 d., labai pakeitė teritorinę situaciją Artimuosiuose Rytuose — iki 
pat mūsų dienų. Norėdama užbėgti už akių Egipto, Sirijos ir Jordanijos 
rengiamam puolimui, Izraelio kariuomenė staigiu prevenciniu smūgiu 
užėmė Sinajaus pusiasalį, Gazos ruožą, Golano aukštumas, Jordano Va- 
karų Krantą ir Rytų Jeruzalę su visu senamiesčiu. 

Po to žaibiško karo Palestinos išsivadavimo organizacija (PIO), kuriai 
vadovavo Jasiras Arafatas, sulaukė daugybės naujų narių. Dauguma pa- 
lestiniečių gyveno dabar jau okupuotame Vakarų Krante, dar 800 ooo — 
Jordanijos pabėgėlių stovyklose. Jordanijos valdžiai nepavyko nuginkluo- 
ti PIO, kuri elgėsi kaip savarankiška valstybė. Kai palestiniečiai pasikėsi- 
no į Jordanijos karaliaus Chuseino gyvybę, šis 1970 m. rugsėjį karine jėga 
išvaikė PIO. Arafatas paspruko į Kairą. Palestiniečiams tai buvo juodasis 
penktadienis. Taip pat pasivadinusi teroristų grupė 1972 m. užpuolė Izra- 
elio sportininkus, dalyvaujančius Miuncheno olimpinėse žaidynėse. 


ARAMCO Dabartinės bendrovės Saudi Aramco pirmtakė buvo Ara- 
bian-American Oil Company, įsteigta 1933 m. Aramco yra didžiausia pa- 
saulyje naftos gavybos įmonė ir vertingiausia bendrovė (vertinama maž- 
daug 800 mlrd. dolerių). Vos metais anksčiau už ją, 1932 m., susikūrė 
Saudo Arabijos valstybė. Sena beduinų Saudų dinastija tapo įtakinga ara- 
bų pasaulyje, kai 1924 m. po trumpos kovos išvijo iš Mekos jos šerifus 
Hašimitus. Šie, kildinantys save iš pranašo Mahometo giminės, nuo bran- 
džiųjų viduramžių laikų valdė Meką ir jos apylinkes (dabartiniai Jorda- 
nijos valdovai irgi yra Hašimitai). 1938 m. pradėjus naftos gavybą, Saudai 
tapo galingi ir be galo turtingi. 

Saudo Arabijos naftos ištekliai vis dar yra didžiausi pasaulyje, jie dvi- 
gubai viršija Irano išteklius. Už Irano rikiuojasi Irakas, Jungtiniai Arabų 
Emyratai, Kuveitas ir Venesuela. 


NAFTOS KRIZĖ Dirbtinai sukelti tiekimo nesklandumai išprovoka- 
vo naftos krizę. Ji taip pat susijusi su Artimųjų Rytų konfliktu. 1973 m. 

1970 m. 


1976 m. 


spalio 6 d., per svarbią žydams Jom Kipuro šventę, Izraelį netikėtai ata- 
kavo Egipto ir Sirijos daliniai, bet Izraelio kariuomenė, kuriai vadovavo 
gynybos ministras Mošė Dajanas, apsigynė. Tada naftą eksportuojančių 
šalių organizacija OPEC nutraukė naftos gavybą — taip boikotavo Vaka- 
rus. Naftos kaina bematant pakilo 70 procentų — nuo 3 iki 5 dolerių už 
barelį. Europos šalių vyriausybės įvedė greičio ribojimą, dienas (Austri- 
joje) arba sekmadienius (Vokietijoje) be automobilio — tomis dienomis 
buvo leidžiama greitkeliuose važinėti dviračiais. 


SOVETAS 1976 m. vasarą spalvotųjų gyventojų miestelyje Sovete 
moksleiviai ir studentai protestavo prieš Pietų Afrikos vyriausybės nu- 
tarimą pakeisti mokyklose dėstomąją kalbą — iš anglų į afrikanso. Per ki- 
lusius neramumus žuvo daugiau kaip 200 jaunuolių. Soveto pavadinimas 
(angliškai Soweto) sudarytas iš žodžių South Western Townships („Pietva- 
karių priemiesčiai“) pirmųjų skiemenų. Taip buvo vadinama juodaodžių 
gyvenamųjų getų sankaupa prie Johanesburgo. Iš tiesų tai milijoninis did- 
miestis. 

Nuo 1976 m. protestai prieš Pietų Afrikos vyriausybės remiamą apar- 
theidą darėsi vis garsesni. Net ir Pieterio Willemo Bothos valdymo lai- 
kais apartheidas beveik netapo liberalesnis, nors jau buvo užmegzti pir- 
mieji vyriausybės kontaktai su ANK. Botha 1978-1984 m. buvo PAR 
premjeras, paskui iki 1989 m. — šalies prezidentas, ir per visą tą laiką 
didėjo spaudimas šaliai iš išorės. Daugelis valstybių boikotavo Pietų Af- 
riką ekonominėmis priemonėmis, JTO paskelbė jai ginkluotės embargą, 
dainininkė Miriam Makeba nuolat primindavo, kas dedasi jos tėvynėje. 
Kovotojas už žmogaus teises Steve'as Biko mirė Pietų Afrikos kalėjime 
nuo sunkių galvos sužalojimų; jo likimą sensacingoje knygoje aprašė jo 
bičiulis Donaldas Woodsas, o pagal tą knygą buvo sukurtas filmas „Šauk- 
tis laisvės“ (Cry Freedom; 1987, su Kevinu Kline'u ir Denzeliu Washing- 
tonu). 1990 m. vasario 11 d. Nelsonas Mandela, iškalėjęs 27 metus, buvo 
paleistas į laisvę. Naujasis ministras pirmininkas Frederikas de Klerkas 
panaikino apartheido sistemą, todėl laisvuose 1994 m. rinkimuose galėjo 
dalyvauti visi gyventojai. Mandela tapo pirmuoju juodaodžiu šalies pre- 
zidentu (valdė 1994—1999) ir varė labai taikingą politiką. Jis ir de Klerkas 
gavo 1993 m. Nobelio taikos premiją. 

INTIFADA Po Jom Kipuro karo arabų šalys, ko gero, įsitikino ginklu 
nenukariausiančios Izraelio. 1978 m. JAV prezidentui Jimmy Carteriui 
tarpininkaujant buvo sudarytas Kamp Deivido susitarimas, o netrukus ir 
1979 m. Egipto ir Izraelio taikos sutartis. Pagal ją abi šalys pripažino viena 
kitą, o Egiptas atgavo Sinajaus pusiasalį, kurį Izraelis buvo okupavęs per 
Šešių dienų karą. Už tai Egipto prezidentas Anvaras as Sadatas ir Izrae- 
lio ministras pirmininkas Menahemas Beginas buvo apdovanoti 1978 m. 
Nobelio taikos premija. 

Tačiau palestiniečių padėtis nė kiek nepasikeitė. Nuo 1987 m. jie ne 
tik griebėsi pasyvaus pasipriešinimo Gazoje, Vakarų Krante ir Rytų Je- 
ruzalėje, bet ir puolė žydus akmenimis, terorizavo juos ir žudė. Pasiprie- 
šinimo judėjimas (intifada) tesėsi iki 1993 m., kai baigėsi Oslo taikos 
procesas, nustebinęs pasaulį. Norvegams tarpininkaujant, Izraelis ir pa- 
lestiniečiai vedė labai slaptas derybas. Izraeliečiai pripažino PIO ir pritarė 
palestiniečių savivaldai Vakarų Krante ir Gazos ruože. 

Kai 2000 m. Izraelio ministras pirmininkas Šaronas apsilankė Jeruzalės 
Šventyklos kalne, prasidėjo dar viena intifada; ji truko taip pat penkerius 
metus. Palestiniečiai bando vis dažnesniais savižudžių susisprogdinimais 
išprovokuoti ir išsekinti Izraelio policiją. Pasikėsinimų, užpuolimų ir ra- 
ketų atakų jau seniai skaičiuojama tūkstančiai. 2003 m. Izraelis pasitrau- 
kė iš Gazos ruožo, kuriame viešpatauja radikali islamistinė organizacija 
Hamas. 

Artimųjų Rytų konflikte padėtis vis dar labai permaininga. Kiekvieną 
dieną galima sulaukti staigmenų. 


AJATOLA Nuo 1941 m. Iraną valdė jau antras šachas iš Pehlevi gimi- 
nės — Mohamadas Reza Pehlevi (1919-1980). Jo tėvas 1925 m. parlamento 
nutarimu užėmė Persijos sostą kaip konstitucinis monarchas. Ir tėvas, ir 
sūnus buvo vakarietiškos orientacijos valdovai, bandė šalį modernizuoti, 
plėtoti pramonę. 1935 m. buvo uždrausta dėvėti čadrą. Trečiojo dešimt- 
mečio pabaigoje Irane rasta gausių naftos telkinių, iš jų po 1960 m., kai 
buvo įsteigta OPEC, Iranas gavo tiek pelno kaip dar niekad iki tol. Šachas 
pradėjo vykdyti „baltąja revoliucija“ pavadintą reformų programą (žemės 
reforma, moterų rinkimų teisė, darbininkų ir tarnautojų teisė gauti dalį 
įmonės pelno, kova su neraštingumu, sveikatos apsaugos plėtra). Su ta 
programa, kaip prieštaraujančia islamui, aršiai kovojo stambieji žemval- 

1987- 
2000 M. 


Nuo 1980 m. 


džiai, o dar pikčiau — šiitų dvasininkai, kuriems vadovavo Ruhola Cho- 
meinis (1902-1989). 1964 m. Chomeinis turėjo emigruoti. 

1979 m. ajatola Chomeinis, dar būdamas Paryžiuje, įstengė nuversti 
šachą. Jis grįžo į Teheraną ir įkūrė Islamo Respubliką, kaip Dievo valsty- 
bę. Nuo tada Iraną valdo šiitų dvasininkija. Ajatola („didžiai mokytas“) — 
titulas, suteikiamas tik šiitų islame. Jau ir prieš emigruodamas Chomeinis 
vadovavo galingiems šacho priešininkams. Irano senų pažiūrų visuome- 
nė nesutiko su šacho reformų politika. O amerikiečių remiamas šachas 
savo ruožtu engė opoziciją, malšino ją smurtu pasitelkęs brutalią slaptąją 
tarnybą SAVAK ir puoselėjo ambicijas tapti visų Vidurinių Rytų lyde- 
riu. Jis buvo nekenčiamas visame pasaulyje, tai rodo ir studentų riaušės 
1967 m., kai šachas su oficialiu vizitu lankėsi Vokietijoje. Per tas riaušes 
žuvo studentas Benno Ohnesorgas; jo mirtis pastūmėjo studentų sąjūdį į 
radikalizmą. 

Chomeinis vėl islamizavo Iraną (liepė moterims dangstytis čadromis) 
ir savo ruožtu engė opoziciją kruvinu teroru. Jo gvardija, vadinamieji 
revoliucijos sargybiniai, rengė viešas masines egzekucijas, tūkstančius 
žmonių išžudė, dešimtis tūkstančių politinių kalinių kankino. Sadamo 
Huseino valdomas Irakas pabandė pasinaudoti vis dar nestabilia Irano 
padėtimi ir brovėsi pas kaimynus; dėl to kilo pirmasis Persijos įlankos 
karas (1980—1988), labai nuostolingas abiem šalims. Tuomet amerikiečiai 
dar rėmė Sadamą. 

Po Chomeinio mirties (1989) Iranas iš pradžių varė nuosaikesnę už- 
sienio politiką. Dabartinis valstybės prezidentas Mahmudas Ahmadine- 
džadas nuo 2005 m. vėl artėja prie Chomeinio politinės linijos, o Izraelį 
laiko didžiausiu priešu. 


PARIBIO ŠALYS Aštuntajame ir devintajame XX a. dešimtmetyje 
Pietų Korėjos, Taivano, Singapūro ir Honkongo ekonomika augo taip smar- 
kiai, kad iškėlė tas valstybes kur kas aukščiau už įprastinį besivystančiųjų 
šalių lygį. Jos išplėtojo tas pramonės šakas, kurioms nereikia didelio kiekio 
žaliavų (gamina tekstilės, buitinės elektronikos prekes); jų produkcija labai 
konkurencinga pasaulinėje rinkoje dėl mažų kainų, mat ten pigi darbo jėga. 
„Tolimųjų Rytų tigrai“ — taip tada buvo vadinami tie nedideli Azijos kraš- 
tai, — priartėjo prie pramoninių valstybių. Tą anuomet naują verslo modelį 
mėgdžiojo daugelis trečiojo pasaulio šalių, taip pat ir Kinija. 

Nuo XX a. dešimtojo dešimtmečio ir Indija, ryžtingai liberalizavusi 
savo ūkį, ėmė plėtotis neregėtais tempais. Tos plėtros variklis yra mi- 
nistras pirmininkas Manmohanas Singhas (nuo 2004). Jis dar 1992 m., 
būdamas finansų ministru, pradėjo vykdyti ekonomikos reformas. Ypač 
Indijos kompiuterių pramonė išaugo iki pasaulinio masto. 

Šiuo metu paribio šalys jau išsiskiria iš visų trečiojo pasaulio kraštų 
itin aukštu industrializacijos lygiu, o kadangi daug eksportuoja (ne tik 
žaliavas, bet ir kas dar svarbiau — pramonės gaminius), tai turi dideles 
valiutų atsargas. Kaip tik tuo jos labiausiai ir skiriasi nuo „klasikinių“ be- 
sivystančiųjų šalių, niekaip neišsikapstančių iš nuolatinio mokėjimų ba- 
lanso deficito. Prie paribio šalių priskiriamos Brazilija, Filipinai, Indija, 
Kinija, Malaizija, Meksika, Pietų Afrika, Rusija, Tailandas, Turkija. 


EUROPA VIENIJASI 


Pirmas žmogus, laimėjęs (1950) Acheno Karolio premiją, kuri kasmet 
skiriama už nuopelnus Europos suvienijimui, buvo Austrijos aristokra- 
tas Richardas N. Coudenhove-Kalergi (1894—1972), kurio giminės šak- 
nys glūdi ne vienoje šalyje. Jis 1922 m. įkūrė Paneuropos Sąjungą, nors 
aplinkui siautėjo nacionalizmas. Tą žmogų rėmė tokios asmenybės kaip 
Albertas Einsteinas, Thomas Mannas, Aristide'as Briandas (Prancūzijos 
politikas, 1926 m. gavęs Nobelio taikos premiją), taip pat Charles'is de 
Gaulle'is ir Konradas Adenaueris. Po Antrojo pasaulinio karo Winsto- 
nas Churchillis, 1946 m. kalbėdamas Ciuriche, pasiūlė sudaryti Jung- 
tines Europos Valstijas. 1949 m. įsteigta Europos Taryba ir Europos 
Žmogaus Teisių Teismas. 


ROMOS SUTARTYS 1950 m. Prancūzijos verslininkas ir vyriausy- 
bės patarėjas Jeanas Monnet sudarė, o Prancūzijos užsienio reikalų mi- 
nistras Robertas Schumanas politiniu lygmeniu pateikė planą sujungti 
Prancūzijos ir Vokietijos anglių ir plieno pramonę. Prie to plano prisidėjo 
dar Beniliukso valstybės ir Italija. Ta bendrija, pradėjusi gyvuoti 1952 m., 
iš esmės buvo muitų bendrija, kurioje nereikėjo mokėti muitų už an- 
glių kasyklų ir metalurgijos pramonės produkciją. Taip susidarė bendroji 
rinka. Panašūs nutarimai dėl atominės pramonės leido sukurti Europos 
atominės energijos bendriją (Euratomą). 

Turėdami tokį pamatą, Europos politikai nuo 1955 m. vasaros derino 
sutartis dėl plataus ūkinio bendradarbiavimo Europoje. 1957 m. kovą tos 
sutartys buvo pasirašytos Italijos sostinėje Romoje ir įsigaliojo 1958 m. 
sausio 1 d. Taip atsirado Europos ekonominė bendrija (EEB). Jos politinė 
idėja buvo po skaudžios dviejų pasaulinių karų patirties, sukūrus bendrą 
rinką ir vis labiau susipinant ekonominiams bei politiniams interesams, 
užtikrinti taiką Europoje ir įsitvirtinti tarp Rytų bloko ir JAV. 

LIAUDIES SUKILIMAI Tuo metu, kai Vakarų Europoje vis dau- 
giau valstybių šliejosi viena prie kitos, Rytų Europos valstybės buvo jau 
kietai suveržtos į krūvą. Anapus geležinės uždangos Vengrijoje, Lenkijo- 
je, Rytų Vokietijoje ir Čekoslovakijoje liaudis kilo prieš komunistinių re- 
žimų diktatūrą, kurią tvirta ranka vadeliojo Maskva, o nuo priešų dengė 
Varšuvos sutarties karinis skydas. Tarybinės armijos, kai kada ir „broliškų 
šalių“ tankai sudrebindavo Rytų bloko valstybių sostines, kaip antai Ber- 
lyne per darbininkų sukilimą 1953 m. birželio 17 d., ne sykį Lenkijoje 
(1956, 1970, 1980), per Vengrijos sukilimą 1956 m. ir pasibaigus Prahos 
pavasariui 1968 m. Nuomonių ir keliavimo laisvės reikalavimus, svajones 
apie „socializmą su žmogišku veidu“, apie kurį kalbėjo Imre Nagy Ven- 
grijoje 1956 m. arba Alexander'as Dubčekas Prahoje 1968 m., kaskart nu- 
malšindavo Varšuvos sutarties kariniai daliniai. Pagaliau Maskvoje buvo 
suformuluota Brežnevo doktrina, teigianti, kad broliškos komunistinės 
šalys turinčios tik ribotą suverenumą. 

Vakarai kaskart didžiai piktinosi ir užjautė engiamuosius, bet ginklu 
nesikišo. Matyt, per daug bijojo, kad nekiltų dar vienas pasaulinis karas, 
kuris grėstų ir abiejų supervalstybių atominiu karu. 


PLĖTRA Į ŠIAURĘ IR PIETUS, Į VAKARUS IR RYTUS Kita- 


pus geležinės uždangos Europos integracija vyko toliau. Susijungus Euro- 
pos ekonominei bendrijai, Europos anglių ir plieno bendrijai ir Euratomui 
į Europos bendrijas (EB), 1967 m. buvo įsteigta Europos Komisija — Eu- 
ropos valdymo centras. 1992 m. pasirašyta Mastrichto sutartimi 1993 m. 
įkurta Europos Sąjunga (ES) ir sudarytos prielaidos įsivesti bendrą valiutą. 
Ta valiuta — euras — įvesta 1999 ir 2002 m. Nutarimas panaikinti Europos 
vidaus sienas ir sienų kontrolę, priimtas Liuksemburgo vynuogių augin- 
tojų kaime Šengene, įsigaliojo 1995 m. Abi tos priemonės — ryškiausiai 
kasdieniniame gyvenime matomi europėjimo ženklai. 

Šiuo metu dauguma Europos valstybių, nuo Suomijos ligi Kipro, pri- 
klauso Europos Sąjungai, nors jų priėmimas ne visada vyko sklandžiai. 
Pavyzdžiui, Jungtinės Karalystės prašymą priimti, pateiktą dar 1961 m., 
beveik 10 metų blokavo Prancūzijos Respublikos prezidentas Charles'is 
de Gaulle'is, motyvuodamas tuo, kad britai dar nesantys „pribrendę Eu- 
ropai“. 1973 m. jie pagaliau buvo priimti kartu su Danija ir Airija; taip ES 
prasiplėtė į vakarus. Norvegijos įstojimą į ES, jau suplanuotą ir visiškai 

parengtą, referendumais atmetė šalies gyventojai. Kai 1995 m. ES, plės- 
damasi į šiaurę, priėmė Švediją ir Suomiją, taip pat Austriją, norvegai vėl 
nubalsavo prieš įstojimą. Kai aštuntajame XX a. dešimtmetyje graikai, is- 
panai ir portugalai nuvertė savo fašistinius diktatorius, devintojo dešimt- 
mečio pradžioje ir viduryje jų šalys irgi įstojo į ES, o ši dar išsiplėtė pietų 
kryptimi. Dosnią ES piniginę paramą ypač racionaliai panaudojo Ispanija, 
o Graikija tik vėliau, suklastojusi statistiką, buvo priimta į euro zoną; jos 
skolų našta ir toliau didėjo, vos nenuvarė Graikijos į bankrotą. ES plėtra 
į rytus 2004 ir 2009 m., deja, nepaskatino gerų santechnikų antplūdžio į 
Vakarų Europą, nors to buvo tikėtasi. 

Lisabonos sutartis, iš pradžių planuota kaip Europos konstitucija, vos 
nežlugo 2008 ir 2009 m, nes ES piliečiai neįsiskaitė į detales, kita vertus, 
jiems dar stigo kultūrinio ir demokratinio bendrumo — to trūkumo kita- 
dos nepajuto Karolis Didysis. Tik vienas kalnų kraštas Europos vidury at- 
kakliai priešinasi ir niekaip nenori bent jau pasiprašyti priimamas į ES... 


POSŪKIS Į NAUJĄ KURSĄ 


Strateginę koncepciją, kuri Šaltojo karo sąlygomis garantavo politinį sta- 
bilumą pasauliniu mastu, amerikiečiai vadino Mutual Assured Destruction 
(MAD). Jungtinėse Valstijose ją labiausiai rėmė Robertas McNamara, 
1961-1968 m. buvęs gynybos ministru. Išversta į lietuvių kalbą, ta for- 
mulė skambėtų taip: garantuotas abipusis sunaikinimas. Ji buvo pagrįsta 
atgrasymo principu: jokia supervalstybė, turėdama didelį ir apylygį ato- 
minių ginklų arsenalą, nesiryš tų ginklų panaudoti. Tai buvo „baimės pu- 
siausvyra“, kuri per Kubos krize 1962 m., JAV prezidento Johno F. Ken- 
nedy ir TSRS ministro pirmininko Nikitos Chruščiovo valdymo laikais, 
vos neperaugo į pasaulinį karą, kai amerikiečiai į rusų raketų bazes, iki 
tol slėptas, reagavo jūrų blokada. Atominės galvutės iš Kubos buvo nu- 
taikytos tiesiai į JAV, ir amerikiečiai pareiškė ultimatumą. Tai buvo pati 
pavojingiausia konfrontacija per visą Šaltąjį karą. „Nė vienas iš mūsų tada 
nesuvokė, kaip arti katastrofos buvom atsidūrę“, — kalbėjo McNamara, 
nuo kurio tuomet daug kas priklausė. Abiejų supervalstybių tiesioginiam 
ryšiui užtikrinti buvo įrengtas teletaipo ryšys tarp Kremliaus ir Baltųjų 
rūmų — „karštoji linija“. 


Kas įvyko paskui? Aštuntajame ir devintajame XX a. dešimtmetyje gin- 
klavimosi varžybų spiralė vis dar sukosi, nes tolydžio tobulėjo patys ato- 
miniai ginklai. Kartu prasidėjo ir taikos šalininkų judėjimas. Masinės pro- 
testo demonstracijos prieš Vietnamo karą vyko ne tik Jungtinėse Valsti- 
jose, bet ir Europoje. Kaskart plačiau skambėjo šūkis „Taiką — be ginklų!“, 
radosi naujų partijų ir naujų protesto formų. 


RYTŲ POLITIKA „Permainos per suartėjimą“, — tokį šūkį skelbė Vo- 
kietijos kanclerio Willy Brandto patarėjas užsienio politikos klausimais 
Egonas Bahras. 1969 m. pirmą sykį Vokietijos Federacinės Respublikos 
(VFR) istorijoje kancleriu tapo Vokietijos socialdemokratų partijos atsto- 


425 


Nuo 1970 m. 


I975 m. 


I980 m. 


vas. Brandto „mažų žingsnelių politika“ taikėsi išjudinti santykius su Rytų 
bloku, sustingusius per Šaltąjį karą. Apsilankęs Varšuvoje 1970 m. gruodį, 
Brandtas suklupo prie paminklo Varšuvos geto sukilimo aukoms — tuo 
simboliniu aktu jis prašė atleidimo už vokiečių žiaurumus per Antrąjį 
pasaulinį karą ir išreiškė norą ieškoti tarpusavio supratimo. Tą pačią die- 
ną buvo pasirašyta Varšuvos sutartis. Ja VFR pripažino Lenkijos vakarinę 
sieną, einančią pagal Oderį ir Neisę. Dėl to, kaip ir dėl visos Rytų politi- 
kos, Federacinėje Respublikoje netilo aršūs ginčai. 

1971 m. tranzito susitarimas palengvino keleivių ir krovinių judėji- 
mą tarp VFR ir Vakarų Berlyno. Tai buvo pirmas tiesioginis abiejų Vo- 
kietijos valstybių susitarimas. 1972—1973 m. sudaryta VFR ir Vokietijos 
Demokratinės Respublikos (VDR) Pagrindų sutartis numatė keitimąsi 
nuolatiniais įgaliotiniais; iš esmės tai reiškė, kad jiedvi pripažįsta viena 
kitą. Iki tarptautinio pripažinimo beliko vienas žingsnis. 

Vokišką žodį Ostpolitik („Rytų politika“) imta vartoti ir kitose Euro- 
pos kalbose, kaip įtampos mažinimo politikos sinonimą. 


ESBO Nuo 1973 m. Helsinkyje vyko Europos saugumo ir bendradar- 
biavimo pasitarimas, jame dalyvavo visos Europos valstybės, be to, JAV 
ir Kanada. Jame Vakarų šalys pripažino Rytų bloko valstybių pokarines 
sienas, tuo tarsi laidavo sovietinės imperijos pastovumą, nors ta imperija 
buvo ekonomiškai silpna. Už tai Rytų bloko valstybės turėjo padaryti 
nuolaidų žmogaus teisių klausimais. Taip Helsinkio pasitarimas paska- 
tino devintojo dešimtmečio sąjūdžius dėl pilietinių teisių Rytų Europos 
šalyse. Pasitarimo baigiamasis aktas, priimtas 1975 m., liudija, kad tuo 
metu įtampa tarp Rytų ir Vakarų buvo sumažėjusi labiau nei bet kada 
iki pat Berlyno sienos griuvimo. 


SOLIDARNOŚĆ 1978 m. spalio 16 d. Karolis Wojtyła, Jonas Pau- 
lius II, sėdo į Šv. Petro Sostą. Tai buvo pirmas popiežius lenkas ir pirmas 
neitalas po Hadrijono VI (išrinkto 1522). Galima sakyti, kad po jo prie- 
danga išsiskleidė Lenkijos profesinių sąjungų judėjimas. 

1980 m. vasarą Lenkijoje buvo rengiamasi pabranginti mėsą, dėl to kilo 
protestų, paskui visą Lenkiją užliejo streikų banga; ypač išgarsėjo Gdans- 
ko Lenino laivų statykla, kurios darbininkai streikavo dėl kranininkės 
Annos Walentynowicz atleidimo. (Toji „Solidarumo“ sąjūdžio legendinė 

aktyvistė žuvo 2010 m. balandžio 10 d. kartu su Lenkijos prezidentu, kai 
jo lėktuvas sudužo prie Katynės.) Streiką organizavo elektrikas Lechas 
Walesa, ir jis nesibaigė įmonės vadovybės nuolaidomis, kaip paprastai 
būdavo Lenkijoje iki tol. Streikininkus parėmė Bažnyčia, inteligentija ir 
užsienio veikėjai. Kilo tikras liaudies sąjūdis. Pagaliau komunistinė val- 
džia pripažino „Solidarumą“ (lenkiškai Solidarność) nepriklausoma pro- 
fesine sąjunga — Rytų bloke tai buvo dar neregėta. 

1981 m. pabaigoje naujasis ministras pirmininkas generolas Jaruzelski 
paskelbė karo padėtį. Profesinės sąjungos lyderiai buvo suimti, „Solidaru- 
mas“ — uždraustas. Walęsai paskirta 1983 m. Nobelio taikos premija. Tik 
1988-1989 m., jau dvelkiant permainomis, „Solidarumas“ atgavo teisę 
veikti. O Wałęsa 1990—1995 m. buvo Lenkijos Respublikos prezidentas. 


ŽVAIGŽDŽIŲ KARAI Ronaldas Reaganas, 1981 m. pradėjęs eiti 
Amerikos prezidento pareigas, mėgo Tarybų Sąjungą vadinti „blogio im- 
perija“. Kai Europoje dėl Helsinkio proceso sumažėjo tarptautinė įtam- 
pa, jis perkėlė Šaltąjį karą į kitus strategiškai svarbius rajonus, tokius kaip 
Nikaragva ir Grenada. 1983 m. paskelbta, bet taip ir neįgyvendinta tarp- 
žemyninių raketų sunaikinimo iš kosmoso programa sukėlė dar vieną 
grėsmę Tarybų Sąjungai. Jeigu ji būtų buvusi realizuota, baimės pusiau- 
svyra būtų smarkiai pakrypusi JAV naudai. Į parengiamuosius tyrimus 
amerikiečiai sukišo beveik 30 milijardų dolerių — Tarybų Sąjunga, tada 
jau gerokai nusilpusi, jokiu būdu nebūtų galėjusi skirti panašios sumos, 
kad neatsiliktų ginklavimosi varžybose. 

Per antrąją prezidento kadenciją Reaganas kelissyk buvo susitikęs su 
sovietiniu generaliniu sekretoriumi Michailu Gorbačiovu (valdžiusiu 
Tarybų Sąjungą 1985-1991) ir derėjosi dėl nusiginklavimo; jų derybos 
1987 m. baigėsi susitarimu likviduoti Europoje vidutinio nuotolio rake- 
tas. Tais pačiais metais Reaganas Berlyne, prie Brandenburgo vartų, para- 
gino nugriauti Berlyno sieną. 

Beje, 2010 m. Prahoje Amerikos prezidentas Obama ir Rusijos prezi- 
dentas Dmitrijus Medvedevas pasirašė susitarimą dėl tolesnio nusigin- 
klavimo. 


GLASNOST IR PERESTROIKA TSRS vadovybė 1985 m. kovo 


11 d. paskyrė Michailą Gorbačiovą nauju Komunistų partijos generaliniu 

sekretorium. Taigi Kremliaus bosai pasirinko reformatorių. Buvo akivaiz- 
du, jog kai partijai vadovavo Leonidas Brežnevas (1964—1982), Tarybų 
Sąjunga nebejudėjo į priekį ir turėjo būti iš pagrindų atnaujinta, kad kon- 
kuruodama su JAV neatsiliktų dar labiau. Tikėtasi, kad naujas žmogus 
„su geležine ranka“ įves tvarką. Gorbačiovo politinė programa rėmėsi 
trimis principais: spartinimu (uskorenije), persitvarkymu (perestroika) ir 
viešumu (glasnost). Apie spartinimą, t. y. greitesnę ekonomikos plėtrą, 
taip ir neteko nieko išgirsti. Milžiniškų išteklių, kuriuos surijo ginklavi- 
mosi varžybos, stigo gyventojams aprūpinti. Gorbačiovas ketino decen- 
tralizuoti planinę ekonomiką ir suteikti daugiau sprendimo laisvės gamy- 
bos vadovams. Tai turėjo atnešti persitvarkymas. Visuomenės gyvenime 
žadėta palaisvinti cenzūros varžtus, tad viešumas reiškė ir laisvę kalbėti, 
reikšti savo nuomonę. 


Kas įvyko paskui? Tęsdamas ESBO procesą ir atsižvelgdamas į Tarybų 
Sąjungos ekonomikos silpnumą, Gorbačiovas daug nesigarsindamas atsi- 
sakė Brežnevo doktrinos ir susitarė su JAV dėl jėgos nevartojimo Vidurio 
Europoje. Atsisakiusi jėga spręsti problemas ir įsitikinusi, kad niekada 
neįstengs išmaitinti bankrutuojančios Rytų Vokietijos, TSRS susitaikė su 
mintimi, kad teks (sovietų akimis žiūrint) „paaukoti“ VDR, kai ten vis 
garsiau skambėjo troškimas susivienyti, kol 1989 m. rudenį įvyko taikin- 
goji Vokietijos revoliucija. 


PANEUROPOS PIKNIKAS Richardo Coudenhove-Kalergi įkur- 
toji Paneuropos Sąjunga 1989 m. rugpjūčio 19 d. šalia Vengrijos miesto 
Šoprono sukvietė susitikimą, per kurį Vengrijos užsienio reikalų minis- 
tras Gyula Hornas ir Austrijos užsienio reikalų ministras Aloisas Mockas 
perkirpo spygliuotą vielą, sutampančią su tų valstybių siena. Tai leido 
daugybei VDR piliečių be pavojaus iškeliauti į Vakarus. Tuo Paneuropos 
pikniku prasidėjo įvykiai, kurių istorinė kulminacija atėjo tų pačių metų 
lapkričio 9-ąją: tada griuvo Berlyno siena. 

120 VDR piliečių nuo tos pačios rugpjūčio 19 d. gyveno palapinėse 
Prahoje, Vakarų Vokietijos ambasados teritorijoje, o dar dešimtys kitų 
ten pat kasdien lipo vidun per tvorą. Nuo rugsėjo Austrijos siena su 
Vengrija liko atvira visam laikui. Pro čia daugelis V DR piliečių pabėgo į 
Vakarus. 

SIENOS GRIUVIMAS Nuo ano pikniko iki istorinio Berlyno sie- 
nos griuvimo praslinko mažiau kaip trys mėnesiai. Rugsėjo 4 d. Leipcige 
prasidėjo pirmadieninės demonstracijos. Masinė žmonių emigracija per 
Šoproną ir Prahą tiek įkaitino situaciją, kad rugsėjo 30 d. VFR užsienio 
reikalų ministras Hansas Dietrichas Genscheris Prahoje, Vokietijos am- 
basadoje, paskelbė leidimą iškeliauti daugiau kaip 5 tūkstančiams (kol 
kas) žmonių. Nuo tos dienos pirmadieninės demonstracijos virto masi- 
niais renginiais, kuriuos tiesiogiai transliavo Vakarų Vokietijos televizija. 
„Mes esame tauta!“ ir „Tik be smurto!“ buvo svarbiausi šūkiai, kuriuos 
skelbė viena iš sėkmingiausių ir taikingiausių visų laikų revoliucijų. 

Spalio 7 d., minint VDR 40-ąsias metines, Michailas Gorbačiovas ru- 
siškai pasakė Erichui Honeckeriui maždaug tokius žodžius: „Tų, kurie ne- 
reaguoja į gyvenimą, laukia sunkumai“, o į vokiečių kalbą jie buvo išvers- 
ti taip: „Kas pavėluoja, tą nubaudžia gyvenimas.“ Spalio 18 d. Honeckerį 
jo paties Politinis biuras privertė atsistatydinti. Tą pačią dieną jo įpėdinis 
Egonas Krenzas paskelbė „posūkį į naują kursą“ siekiant „atgauti politinę 
ir ideologinę iniciatyvą“. Tačiau netrukus paaiškėjo, kad posūkis bus ki- 
toks, negu jo manyta. Lapkričio od vakare prastai informuotas Centro 
komiteto atstovas spaudai Gūnteris Schabowskis, kalbėdamas užsienio 
žurnalistams apie rengiamą naują VDR įstatymą dėl kelionių, greitakalbe 
išpyškino: „Tai, mano žiniomis, bus... tai yra jau dabar, nedelsiant.“ 

Visa kita — jau istorija. 


SUSIVIENIJIMAS IR SUSKILIMAS Demokratinis reikalavimas 
suteikti balsą politikoje „Mes esame tauta!“ tapo nacionaliniu reikalavi- 
mu suvienyti abi Vokietijos valstybes: „Mes — viena tauta!“ Norėdama 
pasinaudoti permainų nuotaikomis per būsimas tarptautines derybas, 
atitinkamai elgėsi ir VFR vyriausybė. Kalbėdamas apie ūkio, valiutos ir 
socialinę uniją nuo 1990 m. liepos 1 d., kancleris Helmutas Kohlis paža- 
dėjo „klestinčius kraštovaizdžius“. Po tarptautinių derybų Vokietija gavo 
buvusių sąjungininkių sutikimą Vokietijos Demokratinei Respublikai 
1991 m. spalio 3 d. pereiti į VFR konstitucijos veikimo sferą. Tai buvo ir 
vienybė, ir visiškas suverenumas. 

Ne mažiau reikšmingi kaip Vokietijai tapo to istorinio lūžio padariniai 
Rytų bei Pietryčių Europai ir toliau — net iki Vidurinės Azijos. 1991 m. 
gruodžio 21 d. Tarybų Sąjungos nebeliko. Dar anksčiau, 1991 m. liepos 

1 d., nebeliko ir Varšuvos sutarties. Tiesa, buvo sukurtas šioks toks pakai- 
talas — Nepriklausomų valstybių sandrauga (NVS), bet ji greitai prarado 
reikšmę. Daugelis jos narių — nuo Armėnijos iki Ukrainos ir Uzbekijos — 
pasuko savais keliais ir pasistengė nusikratyti Maskvos globos. Gruzijoje 
Rožių revoliucija 2003 m. privertė atsistatydinti prezidentą Eduardą Še- 
vardnadzę, panašias permainas 2004 m. sukėlė Tulpių revoliucija Kirgi- 
zijoje ir Oranžinė revoliucija Ukrainoje. Tada Viktoras Juščenka (kurį 
prieš pat rinkimus bandė nunuodyti Rusijos slaptoji tarnyba) ir Julija Ti- 
mošenko atleido vyriausybės vadovą Janukovyčių, bet 2010 m. šis buvo 
išrinktas Ukrainos prezidentu. 

Buvusios Čekoslovakijos parlamento nutarimu 1992 m. pabaigoje ša- 
lies teritorija be jokio triukšmo suskilo į dvi nepriklausomas valstybes — 
Čekijos Respubliką ir Slovakijos Respubliką. Taip, nors ir pavėluotai, 
buvo peržiūrėta Versalio taikos sutartis, kurią kitados padiktavo Anglija 
ir Prancūzija. Dar tyliau 1991 m. subyrėjo Jugoslavija. 


DABARITES KOVŲ ARENOS 


Kai 1980 m. mirė Tito, valdęs Jugoslaviją 35 metus, šalis liko kurį lai- 
ką dar vientisa, nors ir buvo šiokių tokių neramumų. Nuo 1987 m. joje 
ėmė reikštis dar viena tvirta ranka — Slobodanas Miloševičius: jis 1988 m. 
tapo Serbijos prezidentu (Serbija buvo viena iš Jugoslavijos sąjunginių 
respublikų), o kai Serbija susijungė su Juodkalnija, ėjo visos Jugoslavijos 
prezidento pareigas. Jo valdomoje šalyje serbai kariavo su kitomis buvu- 
sios Jugoslavijos tautomis, terorizavo ir trėmė žmones iš Miloševičiaus 
valdomos teritorijos; ypač engė kroatus, bosnius ir Kosovo albanus. Visos 
tos tautos buvo tarpusavyje sukiršintos; skirtingų tautybių žmonės, daž- 
nai — artimi kaimynai, kibo (ir tebekimba) vieni kitiems į gerklę. 


BALKANŲ KARAI 1991 m. birželį buvusios Jugoslavijos respublikos 
Slovėnija ir Kroatija anksčiau už kitas pasiskelbė nepriklausomos. Tais 
pačiais metais tarp serbų ir kroatų kilo ilgas karas. Iš pradžių buvo kauna- 
masi dėl Vukovaro ir Dubrovniko. 1992 m. į jų karą įsikišo ir JTO. Nors 
Kroatiją pripažino daug pasaulio valstybių, karas užsitęsė iki 1995 m. 
gruodžio, kai buvo pasirašyta Deitono sutartis. Šimtai tūkstančių kro- 
atų ir serbų bėgo iš gimtinės arba buvo varu išvaryti. 1992 m. pradžioje 
įsiliepsnojo karas dėl Bosnijos — daugiataučio krašto daugiatautėje vals- 
tybėje. Sausio mėnesį serbai paskelbė Bosnijos ir Hercegovinos Serbų 
Respubliką, kovo mėnesį Bosnijos kroatai ir musulmonai bosniai dekla- 
ravo nepriklausomą Bosniją ir Hercegoviną. Tame kare dėl Jugoslavijos 
palikimo, užsitęsusiame nuo 1992 m. balandžio iki 1995 m. gruodžio, 
ypač aršiai buvo kovojama dėl Bosnijos sostinės Sarajevo: jį beveik 1500 
dienų laikė apsiautę Bosnijos serbai. 1995 m. liepos mėnesį prezidento 
Radovano Karadžičiaus kurstomi serbų daliniai Srebrenicoje išžudė iki 
8o00 bosnių. 

Sunkūs išbandymai laukė ir Kosovo (Strazdų Laukas), kurio gyventojų 
dauguma yra albanai. Pagal buvusios Jugoslavijos konstituciją tas kraštas, 


431 


IQQI— 


I99I m. 


priklausantis Serbijai, turėjo autonomiją. 1989 m. serbų dominuojamas 
parlamentas Belgrade tą autonomiją panaikino. Nuo XX a. dešimtojo 
dešimtmečio vidurio Kosovo išvadavimo armija kariavo su serbų armija 
ir policija. Serbijos vyriausybė, prezidento Miloševičiaus kurstoma, taip 
brutaliai daužė UCK“* ir civilius Kosovo gyventojus albanus, kad 1999 m. 
kovo pabaigoje į Kosovo karą turėjo įsikišti NATO pajėgos, kurioms 
vadovavo JAV (prezidentas Clintonas); prie jų prisidėjo ir Vokietija 
(Schroderio ir Fischerio vyriausybės). NATO kariai kovėsi su serbais iki 
birželio pradžios; tuo metu kautynėse dalyvavo jau gerokai daugiau kaip 
1000 karo lėktuvų. Paskui Kosovo kontrolę pagal JTO mandatą perėmė 
tarptautiniai KFOR (angliškai Kosovo Force) daliniai; jie rūpinasi gyvento- 
jų saugumu. Žudynes, vykdytas per Balkanų karą, dabar tiria Hagos karo 
nusikaltimų tribunolas. 


MŪŠIŲ MŪŠIS Irako diktatorius Sadamas Huseinas (valdė 1979- 
2003) 1990 m. okupavo gretimą Kuveitą (šeicho valdomą valstybę, tu- 
rinčią gausius naftos išteklius) ir kalboje per radiją pagrasino Jungtinėms 
Amerikos Valstijoms, kad surengs joms „mūšių mūšį“, jeigu jos pamėgins 
ginklu išvaduoti Kuveitą. Jis turėjo omeny, kad gindamasis pradėtų epo- 
chinį islamo ir Vakarų konfliktą. JAV neišsigando ir 1991 m. sausio 17 d. 
pradėjo antrąjį Persijos įlankos karą (operaciją „Audra dykumoje“). Per 
mėnesį išvadavo Kuveitą; Irakas paprašė paliaubų. Taip kol kas baigėsi 
„mūšių mūšis“ — iki 2003 m., kai buvo sukeltas „klusniųjų koalicijos“ re- 
miamas trečiasis Persijos įlankos karas. 

Prie „klusniųjų“ tenka priskirti Baltijos ir Rytų Europos valstybes, pri- 
imtas į NATO po Vokietijos suvienijimo: jas JAV gynybos ministras pa- 
malonino „Naujosios Europos“ epitetu. „Senosios Europos“ šalys, tarp jų 
Prancūzija ir Vokietija, nedalyvavo naujajame kare, pradėtame pramany- 
ta dingstimi. Norėdamas pateisinti karinį užpuolimą, JAV užsienio reika- 
lų ministras Colinas Powellas vasario 5 d. kalbėjo JTO Saugumo Tarybos 
posėdyje: „Visa tai, ką šiandien sakau, yra pagrįsta šaltinių duomenimis, 
solidžių šaltinių.“ Tai buvo taikoma visų pirma teiginiui, kad Sadamas 
Huseinas turi biologinių ir cheminių masinio naikinimo ginklų, — gry- 
nam Centrinės žvalgybos valdybos prasimanymui. Amerikos vyriausybė 


* Ushtria Climintare e Kosovės, sutrumpintai UCK (alb.). 

tikėjosi — arba bent jau skelbėsi tikinti, - kad irakiečiai sveikins jos ir jos 
sąjungininkių karius kaip išvaduotojus. „Išvaduotas“ buvo tik Sadamas 
Huseinas, slapstęsis urve. 2006 m. jis buvo Bagdado karo nusikaltimų 
tribunolo nuteistas mirti ir pakartas. 


2001 M. RUGSĖJO 11-OJI Paskutiniame XX a. dešimtmetyje jau 
tik „vietiniai“ konfliktai prie Persijos įlankos ir Balkanuose drumstė visuo- 
tinę euforiją pasibaigus Šaltajam karui, kai buvo manoma, kad nebetoli 
ir „istorijos pabaiga“: juk net buvusios griežtai komunistinės ir griežtai 
socialistinės valstybės, tokios kaip Kinija ir Indija, nepaliaujamai didėjan- 
čia paklausa skatino augti pasaulio ekonomiką, o galutinai liberalizuotos 
Londono ir Niujorko finansų rinkos, tarsi pasislėpusios nuo kontrolės 
organų ir žiniasklaidos, vis sparčiau suko abipusių skolų smagratį. 

Ir štai tada kraupūs dviejų lėktuvų šešėliai užtemdė Pasaulinio pre- 
kybos centro dangoraižius, šie per porą valandų sugriuvo ir gyvus palai- 
dojo beveik 3000 žmonių. Tariamasis Šaltojo karo laimėtojas gavo smūgį 
tiesiai į širdį iš giedro dangaus. Nuo tos dienos vyksta naujas, „asimetrinis“ 
pasaulinis karas, kurį bet kas gali pajusti savo kailiu bet kur ir bet kada: tai 
parodė prieš pat išleidžiant šią knygą vokiečių kalba, 2010 m. kovo 29 d., 
įvykdyti teroro aktai Maskvos metro stotyse Lubianka ir Park kultury. 

Rugsėjo 11-oji „asimetrinį karą“ pavertė populiariu politiniu priežo- 
džiu: tai asimetrija iš viršaus, kai didžiosios valstybės griebiasi kur kas 
pranašesnės karinės jėgos prieš aiškiai silpnesnes valstybes ir tautas, ir 
asimetrija iš apačios, pasireiškianti atsakomaisiais teroristų smūgiais. 


MUDŽAHEDAI Apie Afganistaną, kaip apie valstybę, kalbama tik 
nuo XX a. pradžios. Kraštas Hindukušo papėdėje visuomet buvo tik 
Persijos, Indijos ir Centrinės Azijos pašalys, vieta palei Chaibero perėją, 
kuria eina kelias, jungiantis Rytus ir Vakarus, arba takas, kuriuo iš Šiaurės 
į Pietus traukdavo užkariautojai tiurkai ir mongolai, žemės lopinys, nuo 
seno dominantis didžiąsias valstybes. Tokioje strategiškai svarbioje vietoje 
esantį kraštą beveik visais laikais valdė svetimieji. Svarbiausia etninė gen- 
čių grupė, puštūnai, vis sukildami neleido ramiai gyventi svetimšaliams 
valdovams, bet į savarankišką galios centrą taip ir nesusitelkdavo. Ir kur 
čia susitelksi, kai XIX a. ir vėliau, iki Pirmojo pasaulinio karo pabaigos, 
Afganistane kirtosi caro Rusijos ir britų imperijos interesai: rusai veržėsi 

Indijos vandenyno link, o Didžiajai Britanijai rūpėjo jų tenai neleisti. 
1917 m. Spalio revoliucija laikinai atitraukė Rusiją nuo to geostrateginio 
didžiųjų valstybių žaidimo. 1919 m. iš britų malonės Afganistanas tapo 
puštūnų (konstitucine) karalyste, užtvara Rusijos ekspansijai. Dar ir aš- 
tuntajame XX a. dešimtmetyje nenuoramos hipiai iš Vakarų Europos 
traukdavo vaizdingąja Chaibero perėja pas savuosius guru į Indiją, o pa- 
keliui pusvelčiui apsirūpindavo vertingais afganiškais kilimais. 

Paskutinis puštūnų karalius Zahyr Šachas 1973 m. Afganistane buvo 
nuverstas nuo sosto (ir tik 87 metų sulaukęs, kai buvo sutriuškintas ta- 
libų režimas, grįžo iš tremties). 1978 m. valdžią išsikovojo Komunistų 
partija. Ji pabandė vykdyti panašias pasaulietines ir socialines reformas, 
kokias buvo užsibrėžęs Persijos šachas. Vietos gyventojai priešinosi su- 
sitelkę į laisvai veikiančius mudžahedų kovos būrius. Žodis mudžahed 
yra bendrašaknis su žodžiu džihad. Tie „šventieji kovotojai“ pasipriešino 
sovietinei kariuomenei, 1979 m. įžengusiai į šalį, ir užkūrė jai dešimties 
metų partizaninį karą, pareikalavusį daugybės aukų. Dėl tos invazijos 
daug šalių boikotavo 1980 m. Maskvos olimpines žaidynes. Mudžahe- 
dams per Pakistaną tiekė ginklus, mokė jų kovotojus JAV ir Saudo Ara- 
bija. Tik Michailas Gorbačiovas atitraukė sovietinius karius iš sugriauto, 
chaoso ir vidaus nesantaikos apimto krašto. 


TALIBANAS Talib reiškia „mokinys“. Afganistane tai Korano moky- 
klų (medresių) mokiniai iš puštūnų genčių, lankantys tokias mokyklas 
Kandaharo provincijoje. Jų būriais iš pradžių naudojosi Pakistanas ir 
amerikiečiai: talibai palaikė tvarką šalies keliuose. Nuo tada, kai afganai 
gynėsi nuo sovietų, šalyje vyravo anarchija, siautėjo banditai ir savava- 
liavo genčių vadai. Sovietams pasitraukus įsiliepsnojo skirtingų mudža- 
hedų grupuočių pilietinis karas; po keleto metų viršų paėmė talibai, jų 
režimas — Talibanas — nuo 1996 m. kontroliavo ir Kabulą. Mohamedo 
(Mulos) Omaro vedami, jie įkūrė Afganistano Islamo Emyratą ir užval- 
dė didžiąją šalies dalį. Labiausiai juos rėmė varguoliai. Talibanas griežtai 
laikėsi vahabizmo doktrinos — tai fundamentalistinė islamo šaka, kuri 
pažodžiui vadovaujasi Koranu. Mula Omaras, ko gero, padėjo slapstytis 
ir Al Oaedos vadovui Osamai bin Ladenui. Po 2001 m. rugsėjo 11 d. tero- 
ro aktų JAV, vadovaudamosi JTO rezoliucija, dar tą patį rudenį pasiuntė 
kariuomenę į Afganistaną ir išvijo Talibaną. Šiuo metu ir Vokietija kartu 

su kitomis NATO narėmis dalyvauja Tarptautinėse saugumo palaikymo 
pajėgose. Nuo tada ir Vokietijos saugumas, kaip 2004 m. yra sakęs tuo- 
metinis šalies gynybos ministras Peteris Struckas, „ginamas ir prie Hindu- 
kušo, nors ne tik prie jo“. Iki šiol (iki 2010 balandžio 18) ten yra žuvę 1267 
kariai, iš jų 751 amerikietis ir 43 vokiečiai. Žuvusiųjų daugėja ir toliau. 


I993 m. 


Nuo 1975 m. 


VIENTISAS PASAULINIS UKIS 


Ronaldas Reaganas, būdamas prezidentu (1981-1989), labai liberaliza- 
vo ekonominę politiką. Vadinamoji „reiganomika“ (sumažinti mokesčiai, 
paprastesnė mokesčių sistema, mažiau lėšų socialinėms reikmėms, o dau- 
giau - ginklavimuisi) turėjo pagyvinti ūkį tikintis, kad gerovė „prasisunks“ 
ir į vargingesniuosius sluoksnius. Reaganą morališkai ir praktiškai rėmė jo 
draugė ir kolegė Margaret Thatcher (Didžiosios Britanijos ministrė pir- 
mininkė 1979-1990). Štai kodėl pamažu vis daugiau laisvės gavo finansų 
rinkos (buvo atsisakoma trukdančių apribojimų ir kontrolės), todėl kilo 
finansinis ir nekilnojamojo turto rinkos bumas, o dešimtajame XX a. de- 
šimtmetyje, plečiantis naujajai ekonomikai, jis dar labiau išsipūtė. 


WORLD WIDE WEB 1989 m. kovą anglų fizikas Timas Berners-Lee, 
dirbantis Ženevoje, Europos branduolinių tyrimų centre (CERN), atida- 
rė pasaulinį žiniatinklį (angliškai World Wide Web, sutrumpintai www), 
kuriame galima keistis kompiuterių duomenimis iš tyrimų įrenginių, o 
1991 m. paskelbė tam tikslui skirtą programą HTTP, bet jos nepatentavo 
ir nesukomercino. Kai amerikietis studentas Marcas Andreessenas išrado 
pirmąjį ieškiklį Mosaic, įeiti į šį „internetą“ nuo 1993 m. galėjo beveik 
kiekvienas. 1994 m. jo vartotojų buvo jau apie 100 ooo. Šiandien inter- 
netas yra labiausiai nuo pat telegrafo išradimo paplitusi pasaulyje visiems 
prieinama techninė susižinojimo priemonė. Ji davė visai naujų bendravi- 
mo ir žinių skleidimo metodų, sukūrė naujų verslo rūšių. Panašus globa- 
laus masto technikos šuolis įvyko ir tada, kai masiškai paplito mobiliojo 
ryšio technologijos ir palydovinės navigacijos sistemos, nuo 2000 m. nau- 
dojamos jau ir taikiems tikslams. 


SILICIO SLĖNIS Ta sąvoka neatskiriama nuo kompiuterių pra- 
monės, kuri yra ryškiausias XX a. antrosios pusės technikos naujovių 
simbolis. Iš silicio pagaminti lustai (angliškai chips) paskatino atsirasti 

gamybos šaką, kuri stulbinamu greičiu žengia į priekį — teikia vis ma- 
žesnius mikromodulius. Tačiau dar esmingesnės yra programinės įran- 
gos naujovės. 

Silicio slėnis yra visai šalia Kalifornijos miesto San Fransisko, į pietus 
nuo jo. Be abejo, turima omeny ne senas geografinis objektas, o tai, kas 
dabar vyksta maždaug 80 km ilgio pajūrio ruože. Tenykščiuose mieste- 
liuose, prigludusiuose vienas prie kito, įsikūrusios svarbių informacinių 
technologijų firmų būstinės ir tyrimų institutai: Redvud Sityje — Oracle, 
Palo Alte — Stanfordo universitetas ir Stanfordo tyrimų parkas (be to, 
garažas, kuriame 1939 m. buvo įkurta pirmoji informacinių technologijų 
įmonė Hewlett-Packard), Mauntin Vju — Google, Saniveilyje - AMD, In- 
tel, Kupertine — Apple, Santa Klaroje — Fairchild Semiconductors; 1975 m. 
įkurtosios Microsoft būstinė yra ne Silicio slėnyje, o Siatle (Vašingtono 
valstija). 


NAUJOJI EKONOMIKA Pasaulio ekonomika daugiausia vilčių 
įsiveržti į naująsias rinkas sieja su kompiuterių technika, mobiliaisiais 
telefonais, internetu, biochemija ir mikrotechnologijomis. Pačioje šimt- 
mečio pabaigoje tos ūkio šakos, vadinamoji naujoji ekonomika, laikytos 
viršesnėmis už tradicines didžiąsias ūkio šakas (maisto pramonę, žaliavų 
perdirbimą, chemijos pramonę, buitinės technikos gamybą konvejeriu), 
arba senąją ekonomiką: iš jos net pasišaipydavo, neva ji esanti nešvari 
ir pasenusi. Naujosios, perspektyviosios šakos buvo labai kotiruojamos, 
sukeldavo net ažiotažą ir galiausiai buvo stačiai pervertintos. Iki 2000 m. 
kovo akcijų kursas svarbiausiose pasaulio biržose pakilo iki rekordinio 
lygio, o paskui spekuliacijų burbulas sprogo. Labai greit paaiškėjo, kad 
daugelis verslo modelių neturi realaus pagrindo. Investuotojai ir daugybė 
smulkiųjų indėlininkų prarado pinigus ir bankrutavo. 


ANTRINĖS IR IŠVESTINĖS INVESTICIJOS Antrinių hipo- 
tekų rinka yra hipotekų rinkos dalis, kurioje siūlomos ne pirminės, o 
antrinės paskolos už įkeistą turtą. 

Amerikos prezidento Busho (valdžiusio 2001—2009) vyriausybė ska- 
tino bankus teikti kreditus nuosavam namui statyti arba pirkti net ir 
abejotino mokumo klientams, paprasčiau sakant — neturtingiems. Daž- 
nai jų nekilnojamasis turtas buvo vertas mažiau, negu jis kainavo tokios 

politikos spekuliatyviai perkaitintoje rinkoje. JAV emisijos banko mažų 
palūkanų politika tuo metu (1987—2006), kai jo valdytojas buvo Alanas 
Greenspanas, melavo žmonėms: „Paskolos nieko nekainuoja.“ 

Bankai savo suteiktas paskolas, dažniau abejotinas nei garantuotas, 
jungė į savotiškus fondus, kurie savo ruožtu leido vertybinius popie- 
rius. Tada paskolos įgauna kitokią struktūrą ir jas jau galima pardavinėti 
investuotojams. Taip atsiranda derivatas — išvestinis, arba struktūrizuo- 
tas, finansinis produktas. Jo kainą kelia tam tikslui sudarytos reitingų 
agentūros, o tikrąją to finansinio instrumento vertę atsekti darosi vis 
sunkiau. 


FINANSŲ RINKOS KRIZĖ Kai Jungtinėse Valstijose vėl padidėjo 
palūkanos, o pajamos sumažėjo, daugelis amerikiečių nebeįstengė mokė- 
ti bankams už įkeistus būstus. Va tada ir sprogo antrinių hipotekų bur- 
bulas. Visame pasaulyje įsisuko dar neregėta finansų rinkų nuosmukio 
spiralė. Busho vyriausybė buvo priversta nacionalizuoti hipotekų ban- 
kus Fannie Mae ir Freddie Mac. Daugeliui nekilnojamojo turto savininkų 
nebeliko nieko kito, tik parduoti nuosavą butą arba namą, bet kadangi 
rinką užtvindė tokia didžiulė būstų pasiūla vienu metu, jų kainos labai 
nukrito. O kadangi tiek daug bankų buvo sukaupę dideles atsargas deri- 
vatų, tai atpigo ir jie. 

Visa Amerikos, o kartu ir glaudžiai su ja susijusi pasaulinė finansų 
sistema atsidūrė prie bedugnės krašto. Bankrutavo bankai, tokie kaip 
Lehman Brothers, ir draudimo bendrovės (didžiausias draudikų koncer- 
nas AIG 2008 m. ketvirtajame ketvirtyje patyrė 61,7 milijardo dolerių 
balansinį nuostolį). 2008 m. spalį žlugo Islandijos bankai ir šaliai grėsė 
bankrotas. Vokietijoje teko suteikti maždaug 100 milijardų eurų vals- 
tybės garantiją stambiam, bet iki tol mažai žinomam bankui Hypo Real 
Estate, antraip jis būtų žlugęs. Visame pasaulyje ėmė stigti kreditų, tai 
grėsė pražūtingais padariniais realiajai ekonomikai. 2008 m. lapkritį di- 
dieji Amerikos automobilių koncernai surengė bendrą akciją — maldavo 
savo šalies vyriausybę suteikti kreditą, kuris leistų išgyventi sunkmetį. 
Valdžia parūpino tokį kreditą ir garantavo už jį, kad bent nenutrūktų vi- 
sos sistemos veikimas. Tarptautinis valiutos fondas skelbia, kad bendrieji 
nuostoliai siekia 12 trilijonų dolerių. 

TAIP, MES GALIME 2009 m. sausio 20 d. buvo prisaikdintas Bara- 
ckas Obama — pirmas tamsiaodis JAV prezidentas. Tai buvo įtikinama jo 
pergalė (53 procentais balsų) prieš baltaodį varžovą respublikoną tokio- 
mis ypatingomis aplinkybėmis. Juk 75 procentai amerikiečių yra balta- 
odžiai, kilę iš protėvių europiečių, tik 13 procentų — afroamerikiečiai, o 
dauguma kitų 12 procentų kilę iš Lotynų Amerikos ir Azijos. 

Matyt, amerikiečiai ieškojo naujo kelio savo kraštui, ir ne tik dėl Bus- 
ho administracijos klaidų (trečiojo Persijos įlankos karo, finansų krizės). 
Kitoks Europos žemėlapis, paribio šalys, rugsėjo 11-o0ji, internetas — visa 
tai paskatino šimtus milijonų amerikiečių, nors ir vėlokai, suprasti, kad 
galima kurti ateitį vadovaujantis kitais kriterijais ir kitokiais mąstymo 
modeliais. Kaip tik tai ir žadėjo Obama per rinkimus. 

Žodžiai Yes, we can Lan, mes galime“) nuskambėjo hiphopo ritmu 
2008 m. pradžioje vienoje Obamos rinkimų kampanijos kalboje, o pa- 
sklidę internete patys darė įtaką tai kampanijai. Dabar jau ir politikoje 
dera pasinaudoti tiesioginės rinkodaros galimybėmis. 


2008 m. 
lapkritis- 
2009 M. 


lapkritis 


ISTORIJOS PABAIGA? 


Pirmojoje šios knygos teksto antraštėje minimas ledynmetis — prieš ke- 
liasdešimt tūkstantmečių buvusios epochos (jų buvo ne viena'!), kurių 
metu po Europą bastėsi pirmieji žmonės, panašūs į mus. Jei anuomet 
nebūtų tirpę ledynai, žmonės tiesiog nebūtų išgyvenę; tik dėl to tirpsmo 
ir kultūra atsirado, ir visa tai, ką apima istorija. O mūsų dienomis klimato 
taryba IPCC (Intergovernmental Panel on Climate Change — Tarpvyriau- 
sybinė klimato kaitos grupė) nagrinėja pavojus, kurių kelia globalus at- 
šilimas ir dabartinis ledynų tirpsmas. 2007 m. IPCC kartu su tuometiniu 
JAV viceprezidentu Alu Gore'u gavo Nobelio taikos premiją — taip buvo 
aukščiausiu tarptautiniu lygmeniu pripažintos „pastangos geriau suvokti 
klimato kaitą dėl žmonių veiklos ir skleisti tą suvokimą“. Klimato kaitos 
priežastys ir padariniai tampa aktualiausia debatų tema. Tiesa, IPCC pra- 
nešimas, kad „Himalajų ledynai gali ištirpti iki 2035 m.“, buvo klaidingas. 
Dar kiek anksčiau už ledynmetį įvyko Didysis Sprogimas. Europos bran- 
duolinių tyrimų centre CERN (Ženevoje) 2010 m. kovo 30 d., po kelio- 
lika metų užtrukusių statybos darbų ir dvejų metų pasirengimo ekspe- 
rimentui, fhizikams pagaliau pavyko milžiniškame požeminiame dalelių 
greitintuve pirmąsyk imituoti tą sprogimą. Ir pasaulio neprarijo „juodoji 
skylė“, kaip kai kas būgštavo. 

Subyrėjus Rytų blokui gerokai pakito Europos žemėlapis — tai ne- 
tikėtai radikali Senojo žemyno permaina. Europa vienijasi ir tampa 
sudėtingu tarpusavio ryšių mazgu — Europos Sąjunga. Praslinkus porai 
dešimtmečių po Europos persitvarkymo, dar viena staigmena: Azijos 
didžiosios valstybės Kinija ir Indija tapo naujomis ekonomikos ir pasau- 
linės politikos milžinėmis. Lotynų Amerika, kaip visuma, irgi sėkmin- 
gai žengia į ekonominę gerovę ir politinį stabilumą. Afrikoje, iki šiol 
kentėjusioje dėl itin prastų tarpusavio ryšių (katastrofiško transporto ir 
telekomunikacijų), tikrą perversmą padarė mobilusis telefonas — bent 
jau ūkinėje veikloje. 

Be galo nevieningas islamo pasaulis yra ir labai turtingas, ir labai skur- 
dus. Musulmoniškųjų šalių elitui vis dar nepavyksta pratęsti savos ne- 
paprastai vertingos kultūrinės tradicijos, sąmoningai persiorientuoti ir 
pritapti prie dabartinės pasaulio raidos. 

Netrukus po Šaltojo karo pabaigos, 1992 m., amerikiečių politologas 
Francis Fukuyama paskelbė, kad jau atėjo „istorijos pabaiga“. Po 18 metų 
atrodo, kad jis bus mažumėlę paskubėjęs. Mat pasaulio istorija nesiru- 
tulioja pagal Hegelio arba Marxo nustatytus dėsnius ir nebūtinai baigia- 
si respublikomis, kuriose gyvuoja visuotinė rinkimų teisė, konstitucijos 
garantuojamos pagrindinės teisės ir laisvosios rinkos ekonomika. Net ir 
vakarietiškasis modelis istoriškai subrendo tam tikru laiku ir tam tikro- 
mis aplinkybėmis per ilgas kovas, o ne iš dangaus nukrito. To mus moko 
istorija. O pasaulio istorija moko, kad kitais laikais ir kituose kraštuose 
būta ir kitokių modelių. 

Vienintelis pastovus dalykas yra permainos. Istorijoje dar bus visko. 

